
PROOEMIUM 


Un dessin fidele est eternel comme la nature, et a l’abri des 
vacillations des systemes : il reproduit incessamment la meme 
image, rappelle a l’un ce qu’il a deja vu, apprend a l’autre ce 
qu’il ne connait pas, dispense de fastidieuses lectures, et laisse 
dans 1’esprit des impressions aussi profondes que durables. 

Cruveilhier. 


Omnibus medicis licitum concessumque est observare : non omnibus jus est ut observent, observataque ex aliorum 
re usuque in vulgus edant. 

Quum omnes in ceteris disciplinis oporteat non ab artis ratione et doctrinse perceptis, sed ab usu quotidiano et 
continua rerum observatione proficisci: tum etiam medico, libros conscribenti, facile apparet a natura observandi 
facultatem mentisque acumen, a studio permagnam scientiae copiam, a vita perpetuam exercendae artis occasionem 
dandam fuisse, ut recte observet, ut observata ad verum describat, atque ita generi humano utilitatem, non damnum 
afferat. 

Hoc opus, qualecunque est, a me uno, nec temere aliorum libros revolvente, nec unius auctoritatem consectante 
compositum, sola mea observatione longinqua et usu rerum assiduo continetur. Namque ego quidem, a puero 
voluntatis in medicinam inclinatione propendens, alacri ad futura officia studio instructus, quotidiana praxi exerci¬ 
tatus, non potui, quin rarissimas ex observationibus meis seligam, dijudicandasque collegis doctissimis proponam. 
Itaque mihi liceat lectori paucis exponere, quo modo hoc opus a me sit praeparatum, coeptum, tempore magis 
magisque excultum, et tandem ita increverit, ut prelo subjectum in lucem prodeat. Tum lector ipse disceptet, an non 
mihi jus observationis atque jus observata pervulgandi fuerit. 

Suffragante fortuna mihi obtigit, ut ad medicinae studium ipso tempore me conferrem, quo viri clarissimi et 
praeclara eruditione ornati : Fischer de Waldheim, Loder, Richter, Hildebrandt, Mudrov, alii, in Universitate litteraria 
Mosquensi floruerunt. In qua per annos quatuor versatus, et anno 1825 doctoris medicinae dignitatem ac nomen 
rite adeptus, quinque annos Germaniam, Italiam, Britanniamque perlustravi, ut medicorum ea aetate peritissimorum 
scholis interessem, et aegrotos in nosocomiis maxime celebratis perambularem. Sed quantamcunque ex susceptis 
per has terras peregrinationibus utilitatem perceperim, semper gratissimam ac meis usque infixam mentibus usurpo 
atque retineo memoriam Galliae, majorum meorum patriae, quae quum litterarum artiumque cultu semper enituit, 
tum artis medicae studio et usu nobilitata effulget. 

Si qua in me est exercitatio medendi, aut medicinae ratio, ab acerrimo studio profecta, a quo nullum confiteor 
aetatis meae tempus abhorruisse, earum rerum vel in primis J. F. Lobstein, Professor Clinices Argentoratensis, vir 
meliore rerum cognitione imbutus, fructum a me repetere suo jure potuit. Hic enim mihi princeps et ad susci¬ 
piendam et ad ingrediendam rationem horum studiorum exstitit, et in omnibus rebus ad artem ediscendam perti¬ 
nentibus auctor fuit consiliorum. Hac in urbe mihi ampla et copiosa collectio rerum Anatomo - Pathologicarum, 
Bibliotheca Facultatis, Nosocomium civile, et omnia artis subsidia patebant, quibus tunc Argentoratus abundabat 
atque etiamnunc abundat; hac in urbe meis studiis lux affulsit, quae ab animo, tanquam ab oculis, caliginem dis¬ 
pelleret, suoque lumine iter arduum mihi decurrendum illustraret; hac in urbe amicitiam cum viris doct. A. Sloltz 
et A. Marchal, nunc Professoribus Facultatis Argentoratensis, et mihi et studio meo utilissimam conciliavi; Mc in 
urbe hi viri, scientia usuque praestantes, inter disciplinae in Nosocomio alumnos ascitum me, quamquam longinquum 
et alienigenam, in studiorum suorum partem societatemque vocarunt, et singulis quibusque artis nostrae negotiis 
laboribusque initiarunt. Haec institutio, quum ad urgenda studia mea plurimum valeret, tum rectiorem in animo 
meo medicinae notionem informavit, et verum finem omnibus medicis propositum patefecit. Argentorati jacta sunt 
fundamenta scientiae meae, Argentorati demum me ad observandum praeparavi. 

Inde Lutetiam Parisiorum capessivi, qua in urbe tempus et operam scholis Facultatis, Clinicis et valetudinariis 
Nosocomiorum : Hotel-Dieu, Charite, Pitie, Saint-Louis transmittebam. Tum mihi peropportune accidit, ut medici 
Broussais, Laennec, Dupuytren, Lisfranc, Boijer, Roux, Alibert, Andral, Cruveilhier, alii Parisiis medicinam et verbis 
traderent et usu factitarent. Horum igitur virorum non ihodo quotidie scholis interfui, sed praecepta institutaque in 
rem meam converti. Medicinae sensu quodam et mentis ad chirurgiam ardore a natura imbutus, facile a viro claris¬ 
simo Lisfranc, qui tunc in Nosocomio Pietatis munere chirurgi fungebatur, adductus sum, ut chirurgiae studium a 
Deo mihi assignatum putarem. Hoc erat, cur, studiis Parisiacis perfunctus, insuper etiam per sex menses Proff. 








Delpech et Lallemand in urbe Montepeliensi auditiones mihi obeundas eolendasque existimarem, ubique ita medicinam 
exercens, ut horum virorum praecepta ad usum juxta grabatos aegrotantium accommodarem. 

Tum vero tempore peregrinationis meae circumacto, Argentoratum reverti, ut ex diutino labore aliquandiu quieti 
me darem, ac postremum ex J. F. Lobsteinii sermonibus et colloquiis, quibus semper aliquid salutare miscebat, 
sana et recta consilia caperem, animumque meum redintegrarem. Hoc interim spatio vir egregius, multa mecum de 
summis in arte medica rebus collocutus, identidem hoc mihi etiam atque etiam infixit, inculcavit, injunxit et iterum 
iterumque imperavit officium, ut in patria adoptiva, quo concessurus eram, Anatomiae Pathologicae studium, vim 
gravitatemque, omni ope et toto animo commendarem, augerem, stabilirem. In hac enim ille doctrina totam teneri 
medicinam putavit. Utrum hujus viri praeceptis atque hortationibus libenter auscultaverim, nec ne, lector ex hoc 
opere laborum pleno metiatur et aestimet. 

Anno 1830, posteaquam peregre Russiam repetivi, tum demum ad officia et medico et chirurgo exsequenda sat 
praeparatus atque instructus, pestilentiae vis, qui morbus Cholera dicitur, Mosquam depopulari coeperat. Hac in 
epidemia collegarum exemplum imitatus, officio meo non defui, atque ita brevi post factus sum medicus senior 
Nosocomii Urbani Mosquensis. Sic mihi annuis constitutis domicilium stabile in urbe Mosqua collocatum est. Munia 
mea, finibus angustis ad hoc tempus circumscripta, ex eo me ad ampliorem provinciam vocarunt et in campum 
ingentem exiguo ex gyro compulerunt. Tum forte fortuna mihi contigit, ut cum viris summo ingenio atque disciplina: 
Proff. Pohl, Evenius, A. Richter, postea Pelican et Sevruk, usus mihi et familiaritas intercederet. Horum opera atque 
consilio adjutus, muneris delati officia sic tuebar, ut et setatis integrae ardor et animi prompti alacritas ferebat. 

Rei chirurgicae praepositus in maximo atque in usum populi instituto Nosocomio, in quo semper quadringenti 
et quinquaginta lectuli aegrotantibus strati sunt, ad tot et tanta munia obeunda vires omnes nervosque contendebam, 
ultimi memor consilii, quod a schola divertenti mihi praeceptor venerabilis dederat. Ingenti multitudine factorum, 
quae quotidie mihi ante oculos exponebantur, prope cogebar observare. Quocirca colligendo singula et litteris con¬ 
signando suscepi opus meum, et ad hoc tempus continuavi. Mox enim chirurgiae studium, quod non elanguerat 
nisi deficiente exercitatione, ex se renatum invaluit, et praeceptis, quae Lutetiae acceperam, ad tantum amorem, ut 
nihil posset supra, redactum est. Magna per aliquot deinceps annos morborum frequentia occupatus, periculosissimis 
damnis vitiisque corporis scalpellum ita admovebam, ut harum operationum pars aliqua in gravissimis chirurgiae 
numerari jure posset. Exceptis casibus numerosissimis, quos munus mihi in Nosocomio imposuit, compluries exstir¬ 
pavi atque resecui os maxillare superius et inferius, ligaturam fere omnibus truncis arteriosis injeci, collum uteri 
amputavi, excidi nescio quot calculos, confeci multas, quas vocant, encheireses plasticas. Itaque paulo post Academiae 
Caesare* medico-chirurgicae Mosquensi dijudicandum proposui libellum, qui inscriptus est: Observationes Pathologico- 
Chirurgicw cie exstirpatione, nec non resectione ossis maxillaris superioris osteosarcomate infecti. Quo factum est, ut 
senatus academicus consensu omnium me dignum statueret, qui chirurgiae doctoris nomine ac diplomate insignirer. 

Qui bonus chirurgus fieri vult, et idem excellens medicus esse debet. Itaque, quum chirurgi munere fungi coepis¬ 
sem , omne studium ita convertebam in pathologiam internam, ut anatomia pathologica, totam fere medicationis 
rationem definiens et complectens, in Nosocomio Urbano, cui praefectus est Dr. Evenius, hac in re socius et admi¬ 
nister meus, semper ad sanandos morbos praevaleret, quamvis tralaticii mores ac ritus multum nobis obstarent. Atque 
ita conatus meos studiaque multiplicabam, et omnia, quae consiliis meis officerent, removendo viam a me jam initam 
non modo muniebam, sed constanti quoque animo pergebam. Insecantes quotidie corpora mortuorum, rationes 
nostras, qua? ex conjecturis pendebant, aut revictas rebus, aut confirmatas videbamus. Ubi facta loquuntur, ibi 
sententiae futiles commentitiacque obmutescunt. Medico lingua mortuorum planior et articulatior est, quam viven¬ 
tium. Saepe etiam fiebat, ut corpus apertum conticesceret, argumentisque perspicuis opiniones nostras et errores 
convinceret. Sic me jugis observatio, optima medicorum dux et magistra, a vanitate orationis et a libidine conjectandi 
usque deterrebat. 

Quum vero in hac investigandi ratione acquiescendum mihi‘non esse arbitrarer, ese corporum partes, quse locum 
judicio nostro dederant, tanquam firmissima morborum argumenta, curiose perdiligenterque a me repositae asser¬ 
vabantur, ut Diagnosen quam institueram, memoria custodirem, et, si quando usus foret, meam aliquorumque 
intelligendi prudentiam acuerem. Tali modo exorta est collectio mea anatomo-pathologica, cujus una pars in 
Nosocomio Urbano invenitur, ibique collocata manebit, ut muneris chirurgi, aliquando mihi delati, memoriam 
servet. Haec autem specimina, tempore et maceratione mox corrugata et vitiata, in primo suo eoque quidem ad usum 
aptiore statu permanere diu non potuerunt. Quare meditanti aliquoties , quomodo eorum depravatae effigiei occur¬ 
rerem, in mentem mihi venit, exemplaria, visu et notatu dignissima, formis e gypso exprimere, ut memoriae sub¬ 
venirent meae, auditorumque acumini inservirent. Inde orta sunt plasmata, collectione mea inclusa. 

Neque multo post amplius etiam majusque theatrum industriae meae datum est. Anno 1837 vacante loco et munere 
Professoris Clinices in Academia medico-chirurgica Mosquensi, libera petitio candidatorum de loco concertantium 
indicta. Tum igitur, quum meam rerum cognitionem, ex usu quotidiano, doctrinae medicae amplitudini succre- 








visse existimarem, tempus esse putavi extra exiguum angustumque egrediendi gyrum, in quem adhuc conclusus 
fuissem. Quamvis jam vererer, ne forte chirurgi titulus, tot tantisque laboribus mihi partus, apud judices petenti 
officere posset, neve hoc nomine auctoritas quaedam mea minueretur; tamen optimae mentis conscientia sustentatus, 
et anatomiae pathologicae studio fidens, propositum mihi munus petivi. Quo consilio scripsi libellum de diagnosi 
morbi, et quum scholam de typho abdominali habuissem, nonnullis morbis propter lectos aegrotorum definitis expli- 
catisque, in petitum locum cooptatus, Clinices Therapeuticae in Academia medico-chirurgica Mosquensi professionem 
auspicatus sum. Late patescebat hoc munus, maximique momenti erant officia mihi suscipienda. Etenim a me 
quidem, ad hoc tempus mihi, dehinc aliis labores subeunte, ars ipsa majora et perfectiora poposcit : quae, etsi plus 
mihi attribuit auctoritatis, tamen negotia et onera multo graviora imposuit. Idcirco timide ac diffidenter ad docendum 
accessi, multoque demum post Lobsteinii consiliis paulatim me ita firmavi atque munivi, ut schola publica : de 
studio anatomo-pathologico tanquam basi firmissima totius artis salutaris in Nosocomio Catharinae habita, scrupulos 
ex animo evellens, grave munus adirem. Tum vero ut sementem feceram, ita messui. Jam enim ab initio, mea illa 
collectio Anatomo-Pathologica maximo mihi erat adjumento atque subsidio : quippe quae copiam mihi faceret, ea, 
quae a me aut concertata aut dijudicata erant, factis haud ambiguis firmandi, et argumenta manifesta ac praesentia 
oculis audientium opponendi. Quare orationi meae audientiam faciens, studiosorum cogitationes ad rem intendebam, 
iisque ex scholis meis, ut mihi persuadeo, aliquid utilitatis afferebam. 

Sed paulo mox coloris defectu plasmatum, necnon speciminum, quae spiritu vini jam diu macerarentur, impediri 
me animadvertebam, quominus finem plane cumulateque assequerer, et discipulorum animos sensusque vividius 
excitarem. Saepenumero, sed frustra enitebar et laborabam, ut veram naturalem que digmatis non colorati imaginem 
oculis eorum et cogitationibus repraesentarem. Segnius irritant animos demissa per aurem, ait Horatius, quam quae 
oculis subjecta fidelibus. Tum fortuito ex commentariis diurnis cognovi de praeparatis doctoris Thibert, ac bene 
sentiens, quantum institutio clinica ex tanto praesidio utilitatis capere posset, duodevigenti eorum exemplaria Parisiis 
huc perferenda curavi. Horum speciminum, tolam naturae foeditatem ante oculos ponentium, perfectione adeo 
laetabar, ut animum meum imitandi cogitatio subiret. Illico rem orsus, pulte quadam chartacea utens, ilei ulcera¬ 
tionem, ex febri typhoide ortam, expressi. Primi quidem conatus, quamquam manci et imperfecti, tamen spem mihi 
ostenderunt, fore utres melius cedere posset. Multo igitur omnium me tum fortunatissimum putavi, quum tandem 
aliquando, post quadrimestrem operam et contentionem, mense decembri an. 1842 Academiae medico-chirurgicae 
quindecim exemplaria anatomo-pathologica proposui, apparatu meo expressa, quae assentiente conventu acade- 
mico, virorum rei peritorum desiderio plane suffecerunt. Inde enim mihi copia fuit studiosis proponendi veras 
coloratasque cum omnibus damnis, vitiis atque erroribus imagines, quae etiam nunc veluti in rem praesentem 
perducere audientes videantur. Etenim morbosae affectiones et a naturali via aberrationes, ait Sandifort, quamvis 
sollicita cura descriptae, vix unquam rite cognosci possunt, nisi icones addantur, et suppleant quae verbis exprimi 
facile nequeunt. Quibus rebus confectis, id quidem effeci, ne cliens diutius essem tributariusque medicorum exter¬ 
norum , necunde penderem, sed quodammodo mei juris hac iri re versarer. Etenim quum apparatu tam simplici, 
qui in nosocomio quovis adhiberi posset, facultatem mihi ipse acquisiissem, omnes corporis partes aliquo malo 
affectas ad verum effingendi exprimendique, tum animum in spem erigebam, fore ut ego quoque in terra, ubi 
munus sustinerem, aliquid momenti afferre possem ad laudem atque vim Anatomiae Pathologicae agnoscendam, ejus- 
que studium locupletandum. 


Hisce subsidiis magnopere adjutus, quae mihi ipse compararam, tempus meum in valetudinaria Clinices, ejusque 
amphitheatrum aequabiliter insumebam, semper facta observando, corpora aperiendo, me denique ipsum tentando, 
ut aliorum jus instituendorum potestatemque haberem. Ita per quatuor annos tirocinium in docendo posueram, quum 
repente, Academia in Facultatem Medicinae contributa, praeter exspectationem studia mea interrupta et dirempta esse 
videbantur. Sed brevi post jussu Comitis ab Uvarov, qui etiam nunc est Augustissimi Imperatoris iri populo instituendo 
socius consiliorum et administer, ego fui in locum Directoris et Professoris Ordinarii Clinices Therapeuticae in Univer¬ 
sitate Mosquensi restitutus; quo munere adhuc fungor. 

Atque ita post decem et septem annos, omnia semper consulenti colligentique facta, quae et Chirurgi et Professoris 
munia, iri duobus maximis Nosocomiis obeunda, oculis meis quotidie subjecerunt, mihi contigit, ut Museum, rerum 
Anatomo-Pathologicarum exemplis refertum, nunc in Clinice Universitatis repositum, assiduae observationis fruc¬ 
tum componerem : quod ad hoc quidem tempus sicut proprium meum esse et a me possideri volo. 

Sed verendum erat, ne haec quoque exempla, cum tanto labore collecta, cum tanta pecuniae jactura, tamque 
diuturno studio ordinata, atque disposita in loco, quo docendi munus administro, vetustas exederet, et ad usum 
artis inutilia redderet. Quamobrem, quum hominem doctum postesse atque concedere arbitrarer doctrinae,' ad 


ultimum auxilium descendi, et, ut collectionis meae exemplorum maxime insignium ex vero efficta et deformata 
imago in omne tempus retineretur et integra maneret, formas eorum coloribus depingendas curavi. Quidquid in 
descriptione vel planissima obscuritatis occurrit, auctore Albino, appositis figuris clarius redditur, et quasi 











oculos mentis versatur. Quippe pictura veritati similis., auctore Cruveilhier, sempiterna est, sicut natura, neque 
rationis ac disciplinae vicissitudinibus obnoxia : proponit continenter eamdem effigiem, affert alus memoriam eorum 
quas jam viderunt, alios docet quae ignorant, fastidiosa lectiuncula tironem exsolvit, et in sensus audientium a te 
descendit penitusque in mentibus inhaerescit. Sed quantum descriptio colorata difficultatis habuerit, vix dici potest: 
primum res non modo tempus, sed etiam animum vacuum desideravit; tum necessarius mihi ad exempla eo ori us 
reddenda fuit pictor fastidii expers quod artis medicinae rudi cuique affert imago verae ac nudae naturae; dem e 
artifex mihi ipsi ad rem erat instituendus, et conatibus iterum ac saepius repetitis ita exercitandus, ut veritatem on- 
ginqui temporis usu et periclitatione exprimere disceret; tandem impensa pecuniae et rei familiaris jactura mihi 
soli facienda erat. At vero, quamvis et operam et tempus et sumptum persaepe perderem, nec impensae nec labori 
parcebam, ita ut omnia postremo impedimenta superarem. Neque mirum cuiquam erit, imagines, effigie iconica 
expressas, ab initio fuisse leviter tantum delineabas et adumbratas. Mox autem pictor arte dexter et insignis, 
Schtschegoleff, earum pingendarum usum percalluit, easque subtilius descripsit. Quae tabulae postremo tantam 
composuere collectionem, ut exemplorum numero ipse terrerer. 

Hoc modo opus meum, a muneris recte tuendi studio profectum, longo temporis spatio laboriose collegi atque 

composui. , 

Nunc quidem lector judicare poterit, jure an non mihi videar jus observandi et observata m vulgus edendi 

peperisse Abhinc plus viginti annos et studia mea diuturna, quae semper medicorum praeclarissimorum consiliis 
regebantur, et usus quotidianus, qui stepe gravissimos mihi morbos praebuit, et schola,publica, in quibus ipse cogebar 
dilucide cogitare ac distincte disputare, quae auditoribus traderem, jus mihi, opinor, potestatemque fecerunt satis 
recte observandi, ut cum aliqua utilitate has qualescunque observationes prelo divulgem. 

Sed quotidie magnitudo collectionis augebatur, et quo magis exemplorum numerus accrevit, eo magis facultas 
depingendi, edendique spes minuebatur. Quapropter saepius anceps et ipse mihi diffidens, exemplorum virtutem 
et praestantiam opera diligentiaque metiens, quam in iis collocaram, et nesciens, quo pacto tanta imaginum vis 
emitti in vulgus posset, jam in eo erat, ut in via laborum plena subsisterem nisi collegae animum meum afflictum 
adhortatione recreassent et spem anxiae menti viresque induxissent. Tandem igitur constitui virum excellentissimum 
Comitem Sergium a Stroganov, Universitatis Mosquensis ex tempore Curatorem, consulere. Huic tabulas meas 
ostendo; quid me angat et conturbet, expono ; laborem , quo tota vita mea cernitur, despero. Vir autem illustra, 
studiosissimus omnium litterarum artiumque patronus, cum optima voluntate, quae sicuti nota quaedam ejus natur® 
est attributa, mihi suasit, et, quod majus est, effecit, ut nominum subscriptione Ministeriis Caesareis proposita, operis 
huius emptores, sese professuri, primae editionis impensam aliquam tolerarent. 

Atque ita liber meus, typis exscriptus, prelum subiit : in quo non possum equidem non cumulatissimam Profes¬ 
sori Parisiensi Tardieu, viro humanissimo, gratiam referre, qui opus hoc emendate formis describendum curaverit. 

Probe intelligens omnibus medicis permitti observare, non omnibus jus esse observandi et observata m rem 
aliorum edendi, hoc opus non inscripsi : « Praxis Medico-Chirurgicae selectas observationes..» Modeste ac moderate 
libri titulo usus, confido tempori, et opto, ut fructus, quos ex eo percipi posse spero, ex aequo dijudicentur, ac 
tempore in Observationes abire mutarique dignentur. 

Facta, quae mihi edenda putavi, sunt ita descripta, atque disposita, ut si non doctrinae ad artem re ™ c »g P ra5 ‘ 
ceptis, at eerte naturae ordini convenire videantur. Inclusi descriptionem totam nominibus . Capitis, Co i, o urnnw 
vertebralis. Pectoris, Abdominis, Extremarumque partium. Hac ratione non modo laborem meum simpliciorem red¬ 
didi, sed etiam libri evolutionem consulturis multo faciliorem futuram existimavi. . . 

Explicatio figurarum est, quantum potui, concisa, simplex et undique praecisa. Nunquam non exposui quibus in 
rebus morborum et diagnosis fundetur et prognosis consistat, quibus tandem rebus requisita ha?c aut illa sit me i- 
catio. Ubique, quod exitu comprobatum est, afferri verissime volui, in quibus casibus curatio prospere aut parum 
processerit. Smpe addendum putavi, quid insectis apertisque mortuorum corporibus a me repertum et m aga um 

^ Ad extremum non dubito, fore plerosque, qui me objurgent, quod librum latino sermone confeci. Mihi vero 
scriptores septimi et octavi decimi seculorum, non sine gravi causa videntur fecisse, ut m operibus suis lingua ad 
cogitationes communicandas inter homines parum usitata et jam demortua usi fuerint. Hi profecto viri eruditi bene 
pnesenserunt, fieri posse, ut non modo communis lingua sensus communes pariat, medicosque omnes inter se 
arctius consociet, verum et lingua indoctae multitudini incognita, cancellis circumscribat scientiam medicinae, atque 
arcana et sacra disciplinae, quasi occulta ac recondita templi, quo praeter sacerdotes adire fas non est, exaugurare 
prohibeat. Itaque veterem et antiquum morem secutus, praesertim quum m scholis meis Celsi lingua utar, orationem 

latine contexui. 

Scripsi Mosquae cal. januar. anni 1848 p. Ch. n. 

CALVARIA 


OSSEA HYPEROSTOSI LOCALI 


NEC NON EXOSTOSIBUS ALGIFORMIBUS INSTRUCTA. 


TABULA 1. 


Puella, 19 annorum, habitus scrophulosi, facie florida, a tenera aetate ^ 
inde usque ad nonum vitae suae annum, saepius ophtalmiis, glandularum 
submaxillarium tumore, nec non crustaceis eruptionibus capillatam calva¬ 
ria? partem infestantibus, vexata, omnino optima ceterum valetudine frue- 
batur. Hoc fere teijipore irae matris exposita, ictu pectinis rudiore, ad me¬ 
diam dextram cranii partem directo, afflicta est. Pectinis dentes valida 
matris manu ad calvariae compagem per obliquum ducti, pungendo, lace¬ 
rando tandem integumenta, firme sub ea immissi haerebant donec, adhibita 
vi, denuo extrusa sunt. Sanguinis parca copia profluens, dolorque ab initio 
acutus, tum autem obtusior, lacerati vulneris ambitum exercens, sympto¬ 
mata fuere, qua? mox exortam laesionem subsecuta sunt. Haec minimi mo¬ 
menti habita, nullaque attentione circumsepta omnino negligebatur. Elapsis 
nonnullis diebus labia jam conglutinata dilacerati vulneris dolere, nec non 
dehiscere viamque parcae et foetidae serositati dare coeperunt. 1 anta simul 
observabatur integumentorum cranii sensibilitas, ut capilli vix tacti statim 
ingratissimam suppeditarent perceptionem, totam calvariam extrinsecus ad 
imas ejus exarantem. Mox tandem adparens palpebrarum tumor, ruborque 
frontis, siti calorique totius corporis junctus, intensa cephalalgia imo de¬ 
liriis concomitatus, erysipelatis capitis praesentiam aperuit. Hoc per inde¬ 
terminatum tempus aegrotae calvariam detinens, gradatim faciem et collum 
exercens, denique ad dorsum nec non pectoris limites pallescens, secessu 
epidermidis affectorum integumentorum ad finem perductum est. Sic omnia 
ad normam redacta videbantur, ast pastaceus oedematosus integumentorum 
cranii tumor, sensibilitas eorum dolorque ex minimo attactu evocandus, 
obtusa dolorifica sensatio osseum textum continuo fere modo exercens, 
hians tandem adhuc vulnus, scaturienti serositati foetida? exitum praebens — 
erant pha?nomena sanitatem minime restitutam demonstrantia. Misera, rus 
inhabitans procul ab omni subsidio, naturae molimini salutari vota, sorti 
derelinquebatur. Ex minimo afflatu aurae frigidae localia symptomata exa¬ 
cerbata, interveniente erysipelate capitis insigniebantur reactionemque in 
toto organismo excitando febri sat intensa concomitabantur. Insultus hi 
pyretici frequentia adaucti, medici, cujusdam attentionem tentarunt. Iste 
obiter calvariam inspiciens, ibidem parvulam exulcerationem detegens, 
eamdemque tanquam causam totius mali considerans, repetita cauterisa- 
tione lapide infernali absoluta, ad cicatrisationem perduxit. Inde ab hoc 
tempore cranii integumenta, antea pastosam indolem referentia, nunc den¬ 
sitate majori induta, duriora evaserunt, et quasi liquido, ad osseam super¬ 
ficiem effuso, sublevata posthac tumoris calvariae impositi imaginem refe¬ 
rebant. Sensibilitas eorum, a morbi principio maxima, nunc penitus extincfa 
videtur. Erysipelatosi regressus, antea frequentes, praesenti tempore non 
observantur, at obtusa, ingrata sensatio, ex imis ossibus progrediens, mi¬ 
grantibus punctoriis doloribus calvaria? circuitum exercentibus adjuncta, in 
memoriam vegetae quidem sed aegrotae puella? revocabat capitis laesionem 
perfecta? sanitati minime redditam esse. Interea tamen labuntur fugaces 
anni, et novis postea observandis phaenomenis aperitur via. Tumor cranii 
peripheriam detinens, sub affectionis origine vix expansus, effusoque latice 
in textum cellulosum potius explicitus, temporis progressu sic extendebatur, 
ut pondere suo caput continuo premeret atque defatigaret, mole vero sua 
vultum puellae turparet ac prorsus immutaret. Haec animi pathemate exinde 
continuo laborans, pago relicto Mosquam adiit, observationi excel. pro¬ 
fessoris Pohl, primarii medici Nosocomii S. Catharinae, sese commenda¬ 
tura. Doctissimus vir, jam illo tempore humanitate sua mihi favens, veniam 
concessit, ut singularem hunc nobis obvium casum propius inspicerem, 
meamque de natura ejus opinionem evolverem. Tumor basi sua latissima 
cranio insidens, altitudinemque nonnullorum pollicum adaequans, capillis 
longissimis ubique obsessus, formam galeae non absimilem referens, aliquid 
mire ingratum vultui aegrotae tribuebat. Degenerationis superficies sat aequa¬ 
lis integumentis facillime in rugas replicandis obvolvebatur, tactu profun- ^ 


dius eam perscrutanti substantiam compactam homogeneam, minime do¬ 
lentem, subinde emollitam, quodammodo locomovendam exhibens. Limites 
ejus per totum tumoris ambitum exploranti, digito investiganti ad osseam 
tabulam vicinam aliquid exesi seu alterati nullibi demonstrarunt. Vasis ar¬ 
teriosis paucis, venosis autem numerosissimis exarabatur degenerationis 
facies, ad latus suum dextrum largam cicatricem albam, ex inflicto olim 
vulnere evocatam, ostendens. Dolor obtusus, continuo imas tumoris partes 
ossibus vicinas exercens, pondere nec non pressione degenerationis expli¬ 
catur. Colli sensatio ingratissima mole capiti insolita, verisimiliter evocata 
et nisi suffulta saepius basi maxillae, utraque manu sublevanda, erant insignia 
circa calvariam miserae mihi colligenda. Formosa, vegeta, simul tristis 
aegrotae facies, peculiari vultus serenitate exprimebatur. Integritas perfecta 
sensuum externorum, sicuti et functionum principis innervationis organi 
encephali videlicet , si quidem exciperes virium prostrationem lipothymiae 
proximam ex minima allata causa miseram exercentem — fuerant momenta 
ex animali vita aegrotae eruenda. Ceterum deficientibus catameniis inde a 
pubertatis tempore, ad hodiernum usque diem, eorumque absentia, certis 
intervallis vertigine, oculorum scintillatione, aurium tinnitu, respirationis 
difficultate, cordis palpitatione, abdominis pondere, lumborumque tensione 
expressa, nec non haemorrhagia per nares interdum subsequente adlevata 
— constituebant phaenomena vitam ejus organicam illustrantia. Eruptiones 
crustacae saepius calvariam inquinantes, usque ad nonum aetatis annum pro¬ 
cessum eliminatorium constituentes, quo vigente ubique organismi inte¬ 
gritas servabatur, inflicto autem capiti vulnere ad silentium reductae, novus 
exinde processus verosimiliter ad galeam aponevroticam evocatus, phaeno¬ 
menis inflammationis hujus textus fibrosi insignitus, dolore, erysipelate 
saepius repetito, tandem tumore subsequente notatus, minime resoluti istius 
processus vestigia, sub forma effluvii serositatis ex reaperto hiante vulnere 
scaturientis comparentia, vulneris hujus ad modum fonticuli ibidem ad- 
positi, ex praevia cauterisatione, intempestiva forsitan occlusio, lentae at 
manifestae tumoris evolutioni locum aperiens; tandem series annorum trans¬ 
gressa, debitis catameniis nondum notata — etsi tumoris obvii mihi prae¬ 
sentiam ex suspicienda affectione systematis fibrosi calvariam obducentis 
explicabant, at minime clare intimam ejus naturam definiebant. Propius 
visu atque tactu investigata degeneratio, analogiam quamdam alens cum 
tumoribus calvariam obsidentibus, materiem atheromatosam, imo sebaceam 
continentibus, in mente mea evocabat suspicionem : nonne liceret obvium 
tumorem steatomatosum declarare? eo magis, quod deficiebant insignia ex 
contentis aut continentibus cranii partibus morbo affectis intelligenda. 
Excel. Pohl opinione a mea non valde discrepante, convenimus inter nos, 
quid suscipiendum esset, ut tanta? miseriae occurreremus. — Gravis fuit casus 
hic observationi nostrae propositus, ardua fuit quaestionis solutio, ex obscura 
diagnosi educenda; at antecepta animo steatomatis firmiter galeae insiti, 
analogia ab auctoribus relata suffulti informatione, absentia cerebralium 
symptomatum in suspicione nostra de natura morbi corroborati, precibus 
tandem miserae et lacrymis molestissimi tumoris ablationem invocantis 
commoti, initio crucialem integumentorum incisionem parandam statui¬ 
mus, perspectaque propius mali natura, serius imo et exlirpationem totius 
massae absolvendam decrevimus. — Concesso aegrotae situ horizontali in 
lectulo, capite quodammodo elevato lucique obvio, duplici incisione; altera 
a fronte inde ad occiput ducta, altera vero transverse decurrente primam- 
que cruciatim decussante, uno ictu a nobis integumenta supremam faciem 
degenerationis obvolventia exercebantur. Difficulter perscindebantur in¬ 
crassata tegumenta vasis numerosissimis sanguinem profuse fundentibus 
praedita; hisce partim ligatis, partim aqua frigida ad silentium reductis, 
quadruplex cutis panniculus cruciata incisione confectus, a subjacente de¬ 
generationis superficie separatus fuit. Haec, a dissectis integumentis divisa, 
magis locomovenda videbatur,*at textu celluloso densissimo velata, inti- 

main suam naturam minime exprimebat. Propterea ad directionem cru¬ 
ciatae plagae tegumentis inflictae perscindebantur nunc strata fibrosa in tri¬ 
cat ionis superficiem mali celantia, profundioremque degenerationis sedem 
renunciantia. Sic iterum quatuor panniculi crassitudine trium linearum 
exorta sunt, quibus reclinatis tandem adparuit nobis determinanda tumoris 
natura. Ex lobis intersectis sulcis distincta aspera constituebatur degene¬ 
rationis superficies, oculo sordidum griseum colorem exhibens tactui con- 
sistentiam coctae cartilaginis referens; subinde emollita, pultis friabilis ad 
modum digitis disjungenda, medio sui osseam substantiam interjectam, 
firmiter calvariae insertam ostendens, propius investigata basin suam cum 
calvaria confusam nullaque ratione ab eadem distinguendam demonstrans. 
Ultima hac sincera tumoris pervestigatione, sufficienter eheu! errorem 
nostrum insigniente, candide imbecillitatem nostram fassi — mundatam a 
sanguine superficiem sublevatis paniculis denuo cooperuimus, eosque tra¬ 
ductis acubus in situ continendo, exoptandae cicatrisationi tradidimus. Ves¬ 
pere : vomitus, saepe repetitus, cephalalgia atrocissima totam calvariam 
exaestuans, photophobia, jactatus summus totius corporis, pulsus accele¬ 
ratio, somnolentia continua arachnitidis suspicionem moventes — venae- 
sectio cx brachio, hirudines pone aures nec non ad nares, glacies capiti, 
imposita, revulsio ad totam corporis peripheriam synapismis exaequanda, 
ususque ealomelanos internus indicantur. Sed omnia haec frustra adhiben¬ 
tur, nam tertio exacto post susceptam encbeiresin die, pupillarum dilatatio, 
dentium stridor, coma intensitate adauctum, continua mussitatio nec non 
lotii et alvi inconscioe depositiones, exsudalionem in imo encephali absolu¬ 
tam annuntiant. Vix tangitur ad frigidos artus pulsus; motibusque irregula¬ 
ribus ad totam corporis compagem exercita, convulsa, orco traditur misera. 

Sectio cadaveris*. Aperto cranio, massa cerebralis involucris suis adhuc 
velata, irregulariter constituta, depressa videlicet ad totam longitudinem 
hemispha;rii dextri observatur. Dura mater injecta, sinus autem ejus san¬ 
guine farcti inveniuntur. Arachnoidea inspissata, opali colore induta, arcte 
cohaerens cum partibus limitaneis, passim superficiem suam suppuratione 
offuscatam demonstrat. Cerebri hemisphaerium dextrum complanatum atro¬ 
phicum quasi minus injectum detegitur, quam sinistrum sanguine suffusum. 
Substantia encephali, minima tractatione in pultem reducenda, emollita 
reperitur. Insignis liquidi copia distendit ventriculos laterales, colligiturque 
remoto cerebro ad calvariae basin, eadem injectio ad involucra medullae 
spinalis cum substantiae ejus emollitione observatur. Cordis sinistri hyper¬ 
trophia concentrica. Tractus intestinalis ingenti meteorismo distentus, uteri 
tandem atrophia fuere necroscopica phaenomena, in pectore atque abdo¬ 
mine coacervanda. — Maxime autem notatu digna fuit ipsa tanquam clas¬ 
sica sedes tumoris ad calvariam miserae defixa extrinsecus, ab interioribus 
et in imis ejus partibus exploranda. 

Calvaria haec primo sub aspectu ab exterioribus (fig. 1) latam cristam 
cirrhosam olfert in regione frontali et parietali obviam, dextrorsum non¬ 
nihil sitam in idemque latus paulo declinatam, pluribus diversae longitu¬ 
dinis et crassitudinis exostosibus algiformibus exstructam. Ab interioribus 
spectata in latere dextro, partim ad regionem ossis frontis, magis autem ad 
bregmatis illam ejusdem lateris, loco normalis hemisphaericae convexitatis, 
possidet planum evidenter inferiora versus depressum sat aequale, exostosi¬ 
bus parvis longitudine vix lineam superantibus, omnibus unius fere longitu¬ 
dinis', tum tenuibus, tum paucis multo crassioribus instructum. Sub resci- 
sione hujus calvariae facta obliqua ratione (fig. 2) a superioribus deorsum 
et paululum posteriora versus tendente, ita quidem directa, ut extremum 
dextrum in distantia pollicis integri retro sulcum pro trunco communi ar- 
terife meningeae mediae dextrae in os bregmatis magis incidat, sinistrum 
vero ante eumdem sulcum in distantia dimidii pollicis in osse frontali repe- 
riatur, cernitur crassitudo horum ossium in centro mali vicies et quod 
excurrit adaucta versus peripheriam minor, et insensibili ratione cum nor¬ 
malibus ossibus confluens. Omnis vero haec ossium morbosa massa sub¬ 
stantiam praebet perquam compactam, nec ulla vestigia diploeticae relin¬ 
quentem, quo fit, ut calvaria haec normalem quinquies et quod excurrit 
quoad pondus superet, siquidem illa libras duas cum dimidia pendet. Quod 
vero ad specialem externorum descriptionem attinet, ex supra dictis patet, 
cristam supra laudatam tum ab hyperostosi conspicua locali, tum etiam ab 
exostosibus potissimum dependere hae enim utraeque simul sumptae, circa 
duos pollices supra ossa normalia elevantur, ipsaeque quoad limites suos 


inde a parte horizontali ossis frontis, ejusque a tubere superciliari dextro 
per pariem perpendicularem sursum atque dextrorsum propagatae, in eodem 
latere usque ad fossam temporalem demittuntur, in opposito autem polli¬ 
cem dimidium a linea semicirculari temporis distant; posteriora vero 
petentes, os bregmatis dextrum universum, sinistri lateris autem illud di¬ 
midium tantum, quoad longitudinem occupant, quo fit, ut in diametro an- 
teroposteriori octo, in transverso autem quinque pollices offerant. Exostoses 
hae attentius perspecta?, aliae et quidem centrales illae multo longiores cras- 
sioresque sunt, aliae videlicet periphericae, breves tenuesque habentur, inde 
et omnis crista haec in centro magis elevata, ad margines magis diffusa 
cernitur. Singulae demum exostoses et quidem mediae ultra pollicem longae, 
reliquis crassiores ac validiores quoque habentur, adeoque forma sua algas 
repetunt, ut primo aspectu calvariam hanc lichene vangiferino, aliive simili 
obsessam esse diceres. Singulae etenim exostoses ad basin suam veluti trun¬ 
cum plantae supra laudatae referunt, nonnullae ad quartam pollicis partem 
crassae, plurimae versus apicem in numerosos dividuntur ramos terelius- 
culos, aut paulo complanatos, apicibus acuminatis, liberis, vel iisdem te¬ 
nuissimis, umbellatim confluentibus terminatos. Pauci ceterum nonnisi 
inter eos habentur breviores nimirum , qui obtusa terminantur ratione, vel 
et nodulis sphaericis ad apicem instruuntur. Plurimas hasce exostoses ad 
basin secum confluere jam per se patet. -— Periphericae exostoses centrifuga 
evidenter directione notatae, omnino diversam a praecedentibus habent for¬ 
mam, et eam quidem triplicem. Hae etenim earum, quae centrales proxime 
accedunt, earum quoque adinstar et conformatae habentur, nam algiformes 
vel saltem styliformes teretiusculae sunt, crassitudine aciculae vulgaris vel 
et illa tenuiores interdum habentur. Quae peripheriam versus locum tenent, 
imprimis tenuissimae sunt et potius lamellas altero margine ossi adnatas, 
altero vero elevatas et liberas sistunt, plus minusve ad os perpendiculares, 
raro ad lineam latas, saepius angustiores, pollicem et quod excurrit longas, 
ac per series quasdam concentricas dispositas. Lamellae modo descriptae, 
directionem fibrarum ossearum normalium, multo plurimis in locis eviden¬ 
tissime servant, earumque exuberantia solummodo tum in Ibngitudine, tum 
in crassitudine exteriora duntaxat versus tendente formari videntur. Accedit 
tertia exostosium species, inter lamellas modo descriptas potissimum obvia, 
sub forma nodulorum perfecte sphaericorum, qui primo aspectu guttulas 
diversae magnitudinis substantiae osseae albae splendentis offerunt, etiam in 
arcus concentricos dispositas, magnitudine seminis papaveris ad cannabis 
illam. Limites tandem ossis malo correpti et sani eosdem characteres offe¬ 
runt, quales in parte ossium calvariae sana, circa eamdem cariosam adesse 
solent. — Centralis denique pars hyperostosis ab interioribus spectata, de¬ 
pressionem ossis ad pollicem integrum interiora, inferioraque versus efficit, 
ipsaque longitudine pollices quatuor, latitudine vero pollices tres circiter 
habetur. Omnis depressio haec planum plus aut minus aequale refert, vix 
sulcis pro arteria meningae media exaratum. Planum hocce attentius obser¬ 
vatum offert numerosissimas et confertissimas exostoses, tum agminatim 
lamelliformes, tum minores styliformes, apice truncatas, lineam et quod 
excurrit interdum crassas. Paucis solummodo in locis veluti e defectu exos¬ 
tosium modo descriptarum, spatia quaedam depressa et aequalia occurrunt. 
Quoad ipsam hyperostosin, haec super ossa normalia circa sesqui-pollicem 
extrorsum elevatur, et pollicem dimidium infra ossa in cavum cranii demit¬ 
titur; ab exterioribus amplior, quam ab interioribus substantiam ubique 
locorum offert aequalem, compactam densissimamque, vix ac ne vix quidem 
vestigia pristinae diploeticae offerentem. Cum autem et omnes exostoses 
eamdem quoque habeant substantiam petrosam, lotum morbosae hujus cal¬ 
variae pondus sane hyperostosi huicce atque exostosibus quam maxime 
debetur. 

Ex hisce concludendum : 1° omne hoc malum simplici hypertrophia os¬ 
sium provocatum esse, cui lentae et chronicae periostitis atque ostitis viam 
fecerunt; 2° exostoses vero has nil aliud sistere, nisi singulas horum ossium 
fibras hypertrophia diversae intensitatis detentas; 3° ad evolvendam sub¬ 
stantiam osseam, tum in statu normali, tum in morboso, periostium 
quam plurimum conferre, multo majores hyperostosis et exostosis extra 
cavum cranii, quam intra evidenter docent; eam tandem non omnino ap- 
positivam, sed et interstitialem simul esse, monet ejusmodi hyperostosium 
nec non exostosium interiora etiam versus propagatio, ubi periostium de¬ 
sideratur. 

OS FRONTIS MELICERIDE PERFORATUM. 


TABULA II. 


(Fu,. '/•] 


Juvenis 25 annorum, constitutionis robustae, habitus apoplectici, vitae { 
intemperantis et dissolutae, miles conscriptus, a tenera aetate tumore ad 
magnitudinem fructus punici granati, in regione frontali sito, affligeba¬ 
tur, cujus praesentia quoniam impediebat juvenem ne stipendia mereretur, 
hinc meae commissus est observationi. Integumenta, tumorem velantia, 
omnino normalia cernebantur, nulla vestigia pulsationis in interioribus, 
aut motus elevationis et depressionis, a subjacente cerebro forsan com¬ 
municata, ad superficiem ejus distinguebantur. At limites tumoris di¬ 
gito, attentius perscrutanti, marginem osseum prosilientem facillime tan¬ 
gendum ostendebant, suspicionemque movebant circa defectum utriusque 
tabula; ossea;, et possibilem hujus laesionis organica; originem ex imis 
ipsius cranii. Dicta aegroti de atrocissimo, vix tolerabili dolore palpa¬ 
tione tumoris constanter evocato, quibus, habita ratione socialis posi¬ 
tionis ejus, fides aegerrime tribui potuit, parum ad suspicionem laesionis 
gravioris corroborandam contribuerunt. Quibus omnibus perpensis, sen¬ 
tentia plurimorum medicorum statutum est, labem hanc tanquam externam, 
minimeque encephalo parentem, cultro aggredi. Instituta sectione cruciata 
tegumentorum, necnon musculi frontalis, deligatisque arteriolis ex su¬ 
praorbitali et frontali prosilientibus mox cystica tumoris indoles nobis 
aperta est. Etsi longe patebat aditus ad eradicandam basin ejus, prosilientes 
tamen margines deficientis hoc in loco tabulae ossis externa;, arctissime 
eamdem cingentes, encheiresin hanc arduam reddebant, eo magis, quod 
aiger ejulatu vagituque continuo, necnon motibus pene convulsivius, ope¬ 
ratorum impediebat molimina. Mox autem textus cellulosus cautissima 
manu a tabula ossis interna separatus, permisit, ut integram cystidem 
frontali ossi insidentem extraheremus. Purgato sanguine, vulnus con- 
spurcante, patebat: deficiente tabula externa internam omnino quasi inte¬ 
gram in fundo reperiri, nec scrupulosa investigatio ne minima quidem 
vestigia communicationis cujusdam cum interioribus calvariae capitis par¬ 
tibus invenit. Omnino persuasi de recte posita diagnosi, beneque stabilita 
indicatione, reclinatos panniculos in situ posuimus, ad vulneris inflicti 
sanationem, primae intentioni tradendam, aegroto ipsi autem cautionis gra¬ 
tia— venaesectionem, potionem antiphlogisticam intus, nec non epithemata 
frigidiuscula capiti continuo applicanda prescripsimus. Pars cultro resecta 
meliceridis speciem referebat, sacco densissimo, fibrosam naturam clare prae 
se ferente circumdatam. Ad vesperam die ipsa operationis, intensa fron¬ 
talis cephalalgia a foco vulneris ortum ducens ad verticem usque sese ex¬ 
tendens accusatur ab aegroto. Facies vultuosa, oculi injecti, palpebris quasi 
spastice contractis velati. Intensae vellicationes, saepius angulos oris exer¬ 
cent. Lingua alba, sitis intensa, urina paucissima. Alvus mane fuit mota. 
Respiratio accelerata quidem sed libera. Cordis ictus fortis (ad 90). Agitatur 
continuo in lectulo suo aegrotus, interrogatus autem tacet atque manu in¬ 
flictum fronti vulnus, tanquam totius mali fontem designat. Reiterata ve- 
naesectione, hirudinibus post aures et ad sepium narium applicatis, calomel 
et revulsivis externis in usum ductis, continuatisque frigidis epithematibus 
calvariae admotis — anxietas summa aegroti ex parte diminuitur; at manu 
fortiter fronti appressa, mali sedem minime adhuc emendatam clare indicat 
miser. Altera die post encheiresin susceptam, cephalalgiae intensae super¬ 
additur certa difficultas mandibulae movendae, exinde os simili modo ac 
palpebrae irregulariter musculo orbiculari constricto peculiarem vix descri¬ 
bendam tribuunt physiognomiae expressionem. Minime artubus exagitatur 
nunc aegrotus, at succussus integrum organismum subinde exarantes, gra¬ 
vem labem principis innervationis organi manifestissime accusant. Pulsus 
frequentia crescit (100), respiratio acceleratur, alvus et lotium aegre mo¬ 
ventur, incitatus aegrotus nixu valido, lente aperit palpebras, ad rotam 
oculos movens inspicit res ipsi obvias, tandem fixo oculo palpebras de¬ 
primit, ne minimum quidem responsionis verbum enuntians. Tertia nyc- f 


hemera ineunte, rubedine erysipelatosa obteguntur partes frontis suprema 1 , 
oedemate afficitur palpebra oculi sinistri, os propter spasticam maxillarum 
constrictionem vix aperitur. Pulsus inaequalis adhuc frequentior (115). Fri¬ 
gent extremitates tremore peculiari detentae. Moschi parva dosis calamelani 
adjungitur, clysmata laxantia injiciuntur, synapismi variis corporis regio¬ 
nibus superhabentur. Silentio respondet aegrotus quaestionibus ipsi propo 
sitis. Quarta die fere ad totam capitis peripheriam extenditur erysipelas, 
hinc inde bullis numerosissimis insignitum. Facies collapsa, oculus uterque 
luci insensibilis, in orbita sua immobilis. Frequens denique ac stertens res¬ 
piratio, pulsus vix numerandus, sedes nec non lotium involuntaria, conti- 
nuaeque mussitationes ultimas aegroti horas indicant. 

sectio cadaveris. Insignis copia materiae seroso-purulentae, foetidae inve¬ 
nitur tum in cute cranium obvestiente, tum ad galeam aponevroticam , 
nullibi tamen colluvies haec in contactu cum ossibus reperitur, si excipias 
vulneris vicinitatem, ubi secessus notabilis periostii a frontali osse, perfecte 
denudato, minime glabro, erosioni proximo observatur. Pars haec aperto 
cranio scrupulosius inspecta absolutam tabulae externae absorptionem os¬ 
tendit, quae ad totam localitatem basi tumoris ablati respondentem inve¬ 
nitur. Orta exinde excavatio levigata est, periostii tenuissimi ruderibus 
vestitur, atque in medio foramen ad seminis cannabis minoris magnitudinem 
offert. Dura mater orificio huic abnormi contigua incrassata, quasi tu¬ 
berculosa, ad pollicum duorum extensionem rubedine summa suffusa de¬ 
prehenditur. In toto ejus ambitu vasorum usque ad occipitalem regionem 
injectio maxima. Multo cruore turget sinus ejus longitudinalis. Reclinata 
interna durae matris facie ejusdem phlogoseos signa circa vulneris inflicti 
vicinitatem quam maxime coacervata conspiciuntur. Ubique lymphaticae 
concretiones pseudomembranis consimiles superficiem subjacentis arachnoi¬ 
deae obtegunt. Haec in tota extensione sua laete rubet, atque materiem pu¬ 
rulentum per plagas dispositam visui refert. Cerebri hemisphaeria compla¬ 
nata sunt, ac duriora attactu sentiuntur. Plexus choroidei sanguine farcti. 
Encephali ventriculi vacui, ipsa substantia hujus organi (praeter comme¬ 
moratam duritiem) nil a norma abhorrentis exhibet, aeque ac calvariae ba¬ 
sis , si excipias orbitalem ossis frontis processum circa duram matrem 
suppurationis vestigia intensiora demonstrantem. In pectore magna muci 
copia totum tractum bronchiorum implet. Cordis in ventriculis coagula 
firmiter papillaribus musculis adhaerent. Vesica urinaria et crassum intes¬ 
tinum contentis suis haud evacuatis summopere turgent. Calvaria ipsa ma¬ 
ceratione partibus mollibus spoliata foramine partis perpendicularis ossis 
frontis ad lineam ejus medianam in distantia unius pollicis a margine ejus 
coronali obvio vix semen cannabis salivae transmittente instructa invenitur. 
Foramen hoc meliceridis pressione productum ad externam ossis superfi¬ 
ciem depressione infundibuliformi pollicem circiter lata circumdatur, cujus 
pars foramini propior paululum quidem inaequalis, glabra tamen, caeterum 
et-splendens habetur, accedente parvulo e latere dextro tuberculo. Omnis 
haec pars substantia ossea compacta ac veluti vitrea constat, atque continua 
hujus tumoris in os pressione provocata esse videtur. Depressus autem et 
aequalis locus annulo inaequali aspero et poroso, quadrantem pollicis lato 
circumdatur, quae porositas praevia suppuratione tumorem ambiente videtur 
esse provocata. Ad internam vero ossis frontis superficiem circa hocce fo¬ 
ramen nihil peculiare animadvertitur. 

Hujusne involucri cerebri inflammatio referenda est animi commotioni, 
excitatae operatione, quam invito aegro feceram, an potius consequentiis, 
quas operatio haec in periostio, membrana fibrosa contigua, — aut conti¬ 
nua, ex auctoritate aliorum, durae matri reliquerat? Certe vis atque gravitas 
symptomatum encheiresin sequentium, a locali ea proferente perturbatione 
prorsus dissidet. Profecto enim limitata tegumentorum 
centis incisio, levis absorptio antiqua tabulae externae 





























CALVARI/E FRACTURA 


TABULA II. 

(Fig. 2 et 3.) 


Rusticus 45 annorum, constitutione robusta, ex insidiis illata caede noc¬ 
turno tempore in somno oppressus, violenterque dolabra ad calvariam per¬ 
cussus, per brevissimum temporis spatium exinde a se alienatus, mox ejur 
latu clamoribusque proximorum attentionem eliciens, sanguini innatans, 
animi sui non omnino compos, humi projectus inveniebatur. Horrendae 
laesioni, cranii dextrum latus infestanti, adplicita glacies sanguinis proflu¬ 
vium sistendo, sensusque miseri refocillando, permisit tandem aegroto, acta 
confusa memoriae insculpta adstantibus tradere, nec non membris, etsi 
resolutis, ad voluntatis imperium uti. Mox in urbem vectus, meae observa¬ 
tioni subjectus est. Pallida, exsanguis, indifferens, cernebatur facies ejus, 
oculo languido lente in orbitis movendo, latus panniculus tegumentorum 
triangulari fere forma circumscriptus basi sua cranio adhaerens, caeteris 
autem partibus ab eodem separatus, regionem versus temporalem dextram 
reclinatus, horridam vultui miseri tribuebat expressionem. Ossis bregmatis 
fragmentum insigni ictus violentia separatum et ex toto a subjacentibus par¬ 
tibus disjunctum, oblique a cranii peripheria sublevatum, firmiterque radici 
panniculi inhaerens , vastam cranii substantiae jacturam observationi com¬ 
mittebat, ad cujus fundum cerebri superficies involucris orbata, gyris suis 
destituta, non amplius convexam normalem superficiem, sed planam, ves¬ 
tigia scindentis instrumenti prae se ferentem ostendebat. Ad marginem an¬ 
ticum fragmenti, defectus osseae substantiae apertissime indicabat novum 
fragmentum a nobis quaerendum. Vicina ergo encephali superficies subtilis¬ 
simo tactu exercita, re vera praesentiam frustuli tabulae osseae ex toto sepa¬ 
ratae sat profunde substantiae cerebri infixi referebat. Minime soluta glu- 
tiendi facultate, intensa siti excruciatur aegrotus; tensum, meteoristicum 
tangitur abdomen, languent alvi lotiique excretiones, frequens, rhonchis 
ex parte offuscata exauditur respiratio, crebro forti pulsu ad radialem ex¬ 
primitur cordis ictus, interno aestu exuritur aeger, frigescunt tamen ultimi 
extremitatum fines, lente, at recte respondet miser ad quaestiones propo¬ 
sitas , fracta voce enarrans nocturnae caedis historiam, dedolantur artus 
ejus, voluntatis imperio minime subtracti, gravedine summa afficitur cal¬ 
varia capitis, nulla tamen sensuum externorum obnubilatio observatur. 
Subtili encheiresi intrusum encephalo cranii fragmentum firmiori volsella 
extrahitur, et oblique a calvaria sublevatum magnum osseum fragmentum, 
quod infima sua parte cerebrum subjacens comprimebat, cautissima tracta¬ 
tione ex parte ad situm normalem reducitur, attractis sursum integumentis 
iterum obtegendum. Abrasis capillis circa laesionem, haec tanquam vulnus 
suppurationi tradendum deligatur, glacieque in vesica contenta obtegitur, 
ad praecavendam cerebri reactionem manifesto expectandam. Venaesectio 
ex brachio, nec non revulsio ad tractum intestinalem et corporis periphe- 
riam usu interno tartari stibiati, clysmatum et sinapismorum explenda in¬ 
dicatur. Mox nullo somno transacta, inquieta, praecordiali anxietate notatur, 
ex minimo rumore percepto contremiscit aegrotus, qui ab adstantibus ali¬ 
quid animum erigens, viresque refocillans exposcit. Aqua laurocerasi cum 
lactucario guttatim porrecta, iricitabilitatem sensorii leniendo, quietis quo¬ 
dammodo intervalla evocavit. Somno profundo exinde sepeliri videbatur 
aeger, at minimo murmure evigilandus potius coma vigil specie detinebatur. 
Altero mane facies rubedine majori suffusa, oculorum conjunctiva injec¬ 
tione uberiori insignita, gravedo capitis intensior fortiori voce expressa, 
vellicationes palpebrarum necnon oris angulorum, anxietas praecordialis, 
inquietudine corporis in lectulo expressa, pulsus contractus, frequentia ad- 
acutus, corporis peripheria nunc sicca intenso calore induta, deficientes 
tandem alvi et lotii excretiones, reactionis cujusdam circa laesionem ence¬ 
phali suspicionem movendo, secunda venaesectio larga venae incisione ex 
brachio indicata est, simulque ob languentem functionem tractus intestina¬ 
lis, intus calomel ad grana quinque laxandi scopo, latusque sinapismus 
pubem, protrusoris urinae contractionem promovendi gratia indican- 


Vulneris deligatione caute sublata, inspiciebatur propius enormis cranii f 


devastatio, nonne forte comparens, integumentorum ejus erysipelas obviae 
recrudescentiae symptomata excitasset? at vulneris labia, parcissimo liquido 
sanguinolento irrorata, minime rubentia necnon tumentia, ex attactu vix 
sensibilia, allatam suspicionem refutarunt. Eadem ergo levi deligatione 
occluditur aeri via in latum cranii ostium, adplicaturque glacies intermedia 
vesica omni calvariae peripheriae. Crusta pleuritica abundantissima sangui¬ 
nem evacuatum obtegens, phlebotomiae necessitatem aperte explicabat, 
elapsis tamen horis nonnullis semper vigens ad caput congestio, denuo 
inefficacem remedii actionem indicabat, eo magis, quod alvi et lotii ex¬ 
cretiones ex dosi calomelanos majori necnon sinapismorum adplicatione 
nunc redintegratae, ad statum capitis emendandum nil contulerint. Hiru¬ 
dines post aures, necnon ad nares iterum fuerant commendatae, sangui¬ 
nis profluvium per longum temporis spatium sustentabatur, alvoque se¬ 
rius bis deposita encephali polyhaemiam frangendo, irritabilitas minor 
totius systematis nervosi, somnusque naturalis ad intervalla subsequeba¬ 
tur. Diebus insequentibus loquela tarda, necnon languentia responsa ad 
propositas quaestiones, fuerant nobis signa pertimescendae cerebri labis. 
Interea quinta die fasciae deligationis purulenta materie obspurcatae sup¬ 
puratione jam inchoatam indicarunt. Ablatis linteis vulneris labia spisso 
pure acrem odorem spirante induta, laeta rubedine cranii vastam destruc¬ 
tionem delineabant. Haec propius inspecta, fundo nunc minus mobili ex 
depressa encephali substantia conflato, materieque spissa rutilanti offus¬ 
cata insigniebatur. Integumentorum panniculus sat firmiter subjacenti cal¬ 
variae fragmento adhaerens, ad auris vicinitatem, tumore rubro fluctuante, 
maximeque dolente, abscessus indolerfi prae se ferente instructus, lanceola 
ad hancce partem incisus, ab insigni copia materiae purulentae male olen¬ 
tis liquidae liberatur. Mundato vulnere, deligatio simplici cerato absolvitur, 
non omissa turundula in ostium lanceola factum immittenda; conciliato 
tandem capiti situ pro puris evacuatione ex imis calvariae idoneo, frigida 
epithemata capitis, necnon eadem indicationes jam stabilitae continuantur. 
Per spatium decem dierum, suppuratione circa vulneratam partem quoad 
copiam rite procedente, spes aliqua nobis de aegroti futuro statu offunde¬ 
batur. Ast languidae lotii et alvi excretiones, nauseae subinde aegro.tum exer¬ 
centes, capitis gravedo plus minusve vigens, tarda loquela, brachii sinistri 
necnon extremitatis inferioris ejusdem lateris integumentorum localis tran¬ 
sitoria anesthesis, gravissimae prognosis semper adhuc statuendae insig¬ 
nia praestabant. Undecima post inflictum vulnus die, suppuratio ex imis 
calvariae evocata, copia omnino diminuta colligitur. Encephali laesa su¬ 
perficies, trans fracta cranii ossa propius inspecta, arescens, minime pure 
lubrefacta, corrugata quasi, magisque remota a peripheria ossea cernitur. 
Insimul tristis est vultus aegroti expressio; fracta et languida voce affirmat 
tamen miser se nil praeter virium prostrationem sentire. Arescit lingua, 
ex toto deficit ciborum desiderium, minime siti excruciatur aeger, tarde, 
at voluntarie absolvitur alvi atque lotii excretio, pulsum acceleratum cre¬ 
brior concomitatur respiratio, modice calet aridae cutis superficies. Sin¬ 
gularis inertia, circa proprium statum, necnon circumfusa ex physiogno- 
miae expressione colligenda, peripherica insensibilitas integumentorum 
artuum lateris sinistri, extensione et intensitate adaucta, observationi pa¬ 
tebant. Levis infusio arnicae ex floribus ejus parata, necnon sinapismi 
ubique colorum adponendi, expergefaciendae innervationis gratia preeci- 
piuntur. Frustra tamen artis nostrae conatus tentantur, nam duodecim die 
mane, omnia in pejus ruentia observavimus. Tanquam massa plumbea, 
iners, resolutus viribus in lecto jacebat aeger, voce fere exstincta surditatem 
perfectam, necnon visus obnubilationem accusans; pupilla utriusque oculi, 
magis autem oculi sinistri, immobilis, at luce propius allata quodammodo 
contrahenda cernitur, integritas perfecta sensuum internorum loquela diffi¬ 
cili et balbutiente exprimitur; etsi obediunt voluntati musculi corpor 
men peripherica sensibilitas extremitatum sinistri lateris adhuc 














i operitur. Diruta, turgore vitali orbata facies, lingua arida, sitis absentia, 
meteorisinus abdominis, lente evacuanda vesica et rectum, normali rarior 
respiratio, pulsus parvus, intermittens, ad frigentes extremitates tangendus, 
proximum vitae finem praenuntiabant. Symptomatibus his ingravescentibus, 
at semper integra manente conscientia, decima et tertia die post inflictam 
laesionem, placide obdormiscens miser, somnoque sempiterno consopitus 
occubuit. 

sectio cadaveris. Capitis calvaria, serra attentissime divisa, difficulter a 
dura matre circa laesionem cerebro illatam, nisi adhibita vi separanda. 
Incrassata fortiter cranio adhaerens meninx encephali laesionem circumscri¬ 
bens dilacerata cedebat. Volumine diminuta cernebatur nunc cerebri massa, 
flaccida in rugas redacta dura meninge obvoluta. Haec per totum ambitum 
pallescens, facillime a subjacentibus partibus separanda, proxime cerebrali 
laesioni arcte arachnoideae adhaerebat, ibidemque densior sanguine injecta- 
videbatur. Arachnoidea intime piae matri adjuncta, ad utrumque hemi- 
sphaerium plagis lactescentibus insigniebatur, dextrorsum autem vulneri 
contigua , suppurationis vestigiis contaminata, sic cum gyris cerebralibus 
confundebatur ut nisi dilaceratis hisce removeri non posset. Fuscata ma¬ 
terie induebatur fundus vastae encephali laesionis, stratatim perscissa sub¬ 
jacens hemisphaerii pars, ad duas lineas, bruneum liquidum infiltratum 
medullari substantiae ostendebat. Haec ad totum cerebrum majori mollitie 
instructa, ad centrum autem Vieussenii dextrum pulti proxima tangebatur. 
Insignis liquidi copia ventriculos laterales distendebat. Cerebelli tentorium 
majori sanguinis copia affusum erat. Cerebellum tactui mollitiem insigniorem 
offerens, transversim scissum punctis rubris numerosioribus designabatur. 
Involucra medullae spinalis, praecipue ad posticam ejus partem notabiliter 
injecta, substantiam organi hujus mollem facillimeque disjungendam explo¬ 
rationi committebant. Certa tandem quantitas liquidi in specu vertebrali 
collecta reperiebatur. Maximis coagulis obfuscabantur cordis cavitates, 
pulmonibus sanguine copiosiore farctis circumdate. Abdominis viscera si 
excipias hepar et lienem volumine adauctos, nil abnorme investigationi prae¬ 
bebant. _Calvaria ipsa strictiori examini subjecta ad partem mediam regm- 

nis parietalis dextrae fracturam osseae substantiae ostendit (fig. 2). Fractura 
haec securi a latere dextro et a posterioribus anteriora versus et sinistror¬ 
sum fortiter irruente facta est, hinc maxima diametros ejus atque directio 
a superioribus et posterioribus paulo antrorsum et deorsum petit. Jactura 
substantiae fere in mediam ossis bregmatis incidit partem, hinc a tubere 
parietali dextro, non amplius pollicem dimidium anteriora versus distat, 
ipsaque plus aut minus semilunaris cum concavitate antrorsum spectante, 
extremo suo superiori in mediam partem suturae sagittalis tendit, et ab illa 


nonnisi tribus distat lineis, extremo vero inferiori ad angulum sphaenoi 
dalem usque et suturam coronalem pertingit. Cum autem tanta vi haecce 
laesio cranii illata esset ut tum frustulum medium majus 2fpollices longum 
2 vero latum, tum et duo minora alia, superius atque inferius, eodem pacto 
formata et a vicinis partibus separata fuissent, contigit ut hac ratione vulnus 
4 pollices longum et 2 latum in regione parietali dextra, inter tuber parie¬ 
tale ejusdem lateris et suturam coronalem oriretur subovale, extremo altero 
angulum sphenoidalem ossis bregmatis, altero vero medium suture sagittalis 
respiciens [fig. 3). Accedunt duo frusta triangularia : alterum superius mi¬ 
nus semipollicem latum suture sagittali vicinum, alterum inferius majus cir¬ 
citer pollicem latum angulo sphenoidali ossis bregmatis proximum fere sub 
linea horizontali a frusto medio sejunctum. Omne itaque vulnus hoc ad os 
parietale dextrum ex loto referri deberet, nisi ejus marginis anterioris di¬ 
midium inferius duos circiter pollices longum ipsa sutura coronali et mar¬ 
gine ossis frontis synonymo constaret. Fractum hec quoad extensionem 
'suam ad minimum tertia parte sua inferiori in fossam temporalem dextram 
descendit, quo fit ut in frusto ossis bregmatis refracto medio, ad extremum 
ejus inferius dimidium pollicem ab ejus inferiori margine pars lineae semi¬ 
circularis cranii reperiatur, in opposita vero superficie interna sulcus pro 
trunco et ramis arteriae meningeae mediae in conspectum prodeat, et ad 
extremum inferius marginis anterioris dentes quoque ossis bregmatis natu¬ 
rales locum habeant, ictus vj a similibus frontis separati. Circa marginem 
posteriorem ejusdem frusti insuper ex praeviis ab' incisione fragmentis locus 
asper, inaequalis animadvertitur. 

Hoc quidem factum est, nisi fallor, argumentum quoddam firmans atque 
evincens doctrinam clarissimi Foville, qui fieri non posse arbitratur, ut 
cerebrum, in cavitate parietibus solidis circumvallata positum, immutabili 
capacitate, copiam sanguinis majorem, quam in suo statu normali, reci¬ 
piat, nisi ea statim diminutione ad volumen organi- accommodata compen¬ 
setur _ dicam : nisi inde existat compressio, quae nonnunquam tanta esse 
possit, ut vitam dissolvat. Hoc modo clariss. Foville nobis explicat, cur 
vulnera capitis, fractura calvariae aut laesionibus cerebri complicata, saepe 
numero non habeant exitus, qui gravitati periculoque laesionis respondeant, 
et cur e contrario, gravissimae aegrotationes tam saepe exiguis ictibus, parti 
cuidam calvariae inflictis, succedant. Quare idem auctor adductus est, ut 
in multis encephali morbis, quibus vim extremam medicus adhibere coga¬ 
tur, perforationem calvariae seu trepanationem, quippe quai compressionem 
cerebri minuat, maximo nobis esse auxilio posse existimet. Neque enim in 
his morbis tantummodo vita, sed, id quod pariter desperatum aleaeque ple¬ 
num est, mens quoque et intelligendi vis in discrimen vocantur. 

CARIE SYPHILITICA 


CALVARI/E BASIS EXESA. 


TABULA III. 


Femina, 50 annorum, constitutione diruta, spirituosis liquoribus omni- 
busque vitae dissolutae erroribus dedita, saepius a juventute inde primariis 
symptomatibus syphilidi propriis exercita, nunquam rite tractata, neque 
perfecte ab iis liberata fuit. Miserum vitae curriculum ignominiose absolvens, 
45 aetatis anno catameniis omnino finitis, secundaria phaenomena, huic labi 
propria, percepit, quorum tristi foedaque imagine juventutis errorem reme¬ 
morata, ultimo tempore nostrae tandem observationi hoc in statu committitur. 

Exhausta, tellure quasi conspurcata cernitur facies aegrotae, maculis livi¬ 
dis, necnon pustulis crustaceis frons deformatur, tument valde ossa nasi, 
excerniturque e naribus acris, cadaverosum spargens odorem, abundan- 
tissima sanies. Insigniter protruditur ex orbilis immobilis vix luci pervius, 
pupilla quodammodo dilatata, oculus dexter; vacat e contrario visu oculus 
sinister, glabellae tumefactione propius cantho oculi externo admotus. 
Vacillant rari dentes, vasto ulcere destruitur velum pendulum, tophis 
instruuntur clavicula dextra, sterni manubrium, necnon crista utriusque 
tibiae. Gutturali, ingratissima voce accusat misera nocturnos dolores ar¬ 
tuum, praecipue vero capitis, somnum adimentes. Cephalalgia ingens totam 
detinens calvariam, semper concomitatur molesto et inani glutiendi cona¬ 
mine , aegrotam summopere defatigante. Duplicatur saepius visus in oculo 
sinistro, ex tinnitu aurium continuo fere omnino surda evadit misera, tre¬ 
moribus exagitantur imbecilles ast minime resoluti artus, animi vero prae¬ 
sidia nondum laesa atque integerrima deprehenduntur. Pyrexiae symptomata 
horrore et calore intercurrentibus, necnon pulsus incitatione notata effigiem 
morbi praesentis adimplent. 

Ordinantur remedia specifica, hydrargyro nitroso cristallino et decocta 
salsaparilla constantia. Sanguisugae retro aures applicantur. Brachio super¬ 
habetur vesicatorium. Injectiones et collutoria mucilaginosa, addita aqua 
chloreniata commendantur. Elapsa duplici septimana post inchoatam hanc 
curationem pallescere videntur cutis eruptiones, minuuntur atroces dolores 
nocturni, emendatur ex parte intolerabilis ozenae foetor; ast perstat semper 
crudelis cephalea, imo propter adauctas vertigines, minimo capitis motu 
experiundas, necnon nauseas fere continuas secunda applicatio hirudinum 
post aures, hac ceterum vice absque ullo levamine instituitur. Urget in dies 
magis cephalea, pulsativam nunc ad basin cranii formam induens, spastico 
modo constringitur pharynx sub liquidi aut solidi alimenti deglutitione. 
Repetito vomitu acria contenta e ventriculo rejiciuntur. Alvus stricta, tar¬ 
dum lotium, pulsus incitati (100) inaequales, respiratio frequens. Arida 
tangitur lingua, injecti, fixi, pupillis dilatatis, ex orbitis prominent oculi. 
Somnolentia fere continua, mox comati perfecto locum cedens, tandem 
morte terminatur. 

Sectio cadaveris. Extenuata inveniuntur cranii ossa. Lutescit injecta su- 
.premas partes cerebri obvolvens dura mater, sinum longitudinalem cruore 
liquido semiputrido impletum ostendens. Arachnoidea praeter normam in¬ 
jecta, hinc inde transpellucentia sua orbata, necnon incrassata reperitur. 
Intime adhaeret pia mater substantiae encephali, quae mollior caeteris paribus 
tangitur. Turgent ventriculi hujus organi liquido turbido, putridum odorem 
spargente. Summopere ad superficiem suam congestum cernitur cerebel- 


^ lum, serositate undique circumdatum. Sinus calvariae basis sanguine impleti 
deteguntur. Haec praevia maceratione partibus mollibus spoliata, si integra 
respiciatur, vix ac ne vix quidem a normali sua forma aberrat; sin vero a 
facie conspiciatur, omnino difformis animadvertitur ob laesam tum formam, 
tum et relationem glabellae, ossium nasi, nonnullarum partium maxillae su¬ 
perioris dextrae, ossis universi ethmoidei, vomeris, turbinati dextri ex parte 
palatini dextri, sphaenoidei et ossis frontis. Accedit lata foraminum opti¬ 
corum, necnon utriusque fissurae orbitalis et potissimum dextrae dilatatio, 
praevia vicinarum partium cariosa destructione. Hisce omnibus ansam por¬ 
rexisse videtur tumor osseus ab anterioribus compactus, ovo gallinaceo 
major, mutatione labyrinthi dextri ossis ethmoidei in tophum syphiliticum 
natus, antrorsum per aperturam externam narium, sursum vero et dextror¬ 
sum in orbitam ad parietem ejus internum prominens, talique pacto vicinas 
partes removens atque comprimens, partim dislocationem et difformitatem, 
partim anabrosin earum, aut cariem induxit, unde hic potissimus atque 
princeps fons omnis cranii laesionis habendus. Tumor hicce irregularis non 
modo per aperturam anteriorem nasi et orbitam dextram cernitur, sed 
etiam per choanas narium posteriores, et multo magis etiam, per apertu¬ 
ram morbosam omnium largissimam in basi cranii factam, demptaque cal¬ 
varia facile cernendam conspicitur. Ab his ideoque omnibus partibus spec¬ 
tatus ille irregularis est, pollices duos cum dimidio longitudine, duos et 
quod excurrit latitudine et ultra duos demum altitudine, a parte faciali 
spectatus satis compactus est, et evidentissima vestigia conchae narium 
mediae ac superioris prae se fert, a parte vero orbitali et nasali posteriori 
inspectus inaequalis et etiam compactus cernitur, a parte demum superiori 
ex cranii cavo visus, maxime irregularis, porosus ac sinuosus, nulla ves¬ 
tigia pristinae formae ossis ethmoidei ostendit, ipseque hic loci a basi cranii 
pollicem in aliis locis dimidium, in aliis autem minus distat. —Condensata 
in cartilaginem fere redacta dura matre velantur strages hae foedissimae 
basin cranii afficientes; eadem constituitur abnorme pavimentum, sufful¬ 
ciendo encephalo necessarium. Emollita in putrilaginem reducta invenitur 
ubique massa cerebralis devastationibus his proxima. Purulenta materie 
circumdantur nervi olfactorii, optici atque acustici. Specus vertebralis, 
thoracis necnon abdominis cavitates investigatae nil notatu dignum offerunt. 

Virus syphiliticum, considens in medio textu spongioso ossis ethmoidei, 
vim suam funestam extendit in ossa basis cranii, ac deinceps gradatim 
velamenta cerebri usque ad ipsas hujusce organi partes centrales infestat. 
Attamen facultas sentiendi et sensationum naturam aestimandi, judicandi et 
actiones inde profectas postulatasque regendi : sensibilitas, intelliqentia , 
judicium, voluntas, motus — non turbata sunt, nisi paulo antequam adynamia 
aegrotae vitam terminaret. — Salvo cultu atque honore studiis et conatibus 
tribuendo quae recentiore tempore tentata parataque sunt in functiones 
sensiles, intellectuales et locomotrices cerebri ad locum reducendas : nonne 
hoc facto evidenter demonstratum est, permulta adhuc esse indaganda et 
cognoscenda, ut in omnibus casibus pateat, quae sint symptomata pathog- 
nomonica, laesionibus hujus aut illius partis substantiae cerebri praecipue 
f proprieque respondentia? 

DERMATOKERAS FRONTIS 


TABULA IV. 


Vir 50 annorum, rusticus, forti constitutione, olim doloribus migran¬ 
tibus articulorum ex perfrictione accepta saepius obnoxius, ante quindecim 
annos tumorem parvum, cuti concolorem, medium puncto atro notatum, 
vix ad summa integumenta se tollentem, centralem fere partem ossis 
frontalis detinentem observavit; sed initio nullius momenti habuit ita ut 
nulla attentione dignum duceret ac fati arbitrio permitteret. Temporis 
autem progressu increscens, nucisque avellanae magnitudinem adaequans, 
tandem sollicitudinem ipsius aegroti excitans, singulari quodam chirur¬ 
gico quasi subsidio tentabatur. Vetulae scilicet ad ejusmodi curationes 
incumbenti futura sors tumoris funditus tollendi tradebatur. Haec digitis 
salutari quodam oleo imbutis viciniam prominentis illiniens, ipsamque 
excrescentiam repetitis vicibus aspere contrectans, initio rubedinem deinde 
dolorem excitans, suppurationis evocavit vestigia, rupto tandem tumore 
materies parca, cum copia majori substantiae pultaceae evacuata, loco pau- 
latim detumescente, et ejus denique perfecto collapsu insigniebatur. Sic 
vetulae tractatione ad finem perducta, aegrotus a foedi tumoris praesentia se 
plane liberatum censens, ejus autem reliquias adhuc vigentes naturae con¬ 
cedens, nulli amplius se submisit curationi. Rubedo cutis in parte olim a 
tumore detenta, ostium fistulosum liquidum tenue foetidum excernens, 
dolores in imis istius organi secernentis persentiendi — erant phaenomena 
minime adhuc annihilatum processum pathologicum demonstrantia. Revera 
mox secreti liquidi copia imminuta, crusta excernens ostium praecludebat. 
Haec initio mollis, decidua, serius durissima evadens, longitudinem duorum 
pollicum attingens, cornu imaginem ex toto referens, timore proximos 
cognatosque opplens, ipsumque aegrotum animo demisso et afflicto affi¬ 
ciens , coegit miserum ut pago relicto nostrum consilium adiret. — Promi¬ 
nentia pyramidalis cernebatur in viciniis tuberositatis frontalis dextrae, 
cornu speciem figurans (cujus baseos peripheria 4 longitudo vero 2 offe¬ 
rebat pollices), grisei coloris, ex fibris in longitudinem decurrentibus, sul¬ 
catis, durissimis, sensibilitate absolute orbatis constituta, basi latae, rubrae, 
molli, maxime dolenti, ex parte locomovendae, reti vasculari circumseptae 
insidens. Tristi, meticuloso vultu insigniebatur facies aegroti, nil ceterum 
laborantis, circa vitam organicam et animalem enunciantis. 

Natura corneae istius integumentorum affectionis, praevia degeneratione 
cystidis cujusdam explicanda, eo magis quod hucusque rudera ejus ma¬ 
tricis instar basin cornu circumscribebant, certa mobilitas basis dege¬ 
nerationis , nexum ejus minime intimum , cum textibus subjacentibus 


^ nullum, facultas tandem si diutius moraretur malum, ut ossea tabula 
frontis sit in sympathiam vocata, preces miseri ut strenuo subsidio causa 
tanti laboris deleatur — sistebant indicationes, quibus ducti, excrescentiae 
hujus corneae ablationem suscepimus. 

Nonnullis collegis assentientibus ut praevia encheiresis vaporum aetheris 
sulphurici inhalatio sit aegroto accommodata, haec machinae Charrierei ope 
per semi-horae spatium incassum fuit ducta, per nares enim aer atmosphe- 
ricum pulmones exercens, effectum ore ingurgitati aetheris peremit. Tunc 
simplicissimo instrumento a prof. Sievrux proposito et quo naribus simul 
cum ore prehensis necessario spirant vaporibus aethereis impregnatum aer 
— elapsis quinque circiter minutis semisuffocatus observabatur aegrotus, 
aciem cruri inflictam non percipiens, ad quaestiones minime respondens, 
hebete facie, vagitu continuo, succussibus artuum gravem intimum statum 
arte factum exprimens. Hoc fausto sic nuncupato momento utentes, duplici 
elliptica incisione corneae degenerationis basin circumscripsimus. Vehe¬ 
menti vociferatu non omnino deletam sensibilitatem exprimebat aegrotus. 
Deligatis majoribus vasculis, cutis degeneratio cum subjacente affecto pe- 
riostio, a tabula ossea repetita dissectione separata est. Ovalis exinde orta 
substantiae jactura, dissectis cranii integumentis ex utroque latere, intacto 
relicto periostio, praeviisque institutis incisionibus perpendicularibus, prae¬ 
cavendae panniculorum tensionis impletur. Sic panniculi ad lineam me¬ 
dianam excisionis sibi invicem adproximati, acubusque aureis contenti, 
ex toto evocatam encheiresi substantiae jacturam restaurarunt. Interrogatus 
aegrotus de dolore per operationem percepto, persensisse respondit sed 
nulla data expressione. Per nychthemeri spatium vigens capitis temulentia, 
nulla gravi consequentia illustrabatur, aegrotusque praeterita duplici sep¬ 
timana, deposito cornu, et consolidato frontis vulnere, vegetus animoque 
erectus nosocomium reliquit. 

Tumor hic exiguus, cuti concolor, medius puncto nigro insignitus, pau- 
latim increscens, originemque hujus ecphymatis cornei significans, hic, 
inquam, nonne tumor fuit folliculus sebaceus obstructo canali excretorio? 
Nonne status ille inflammatorius, a rudi vehementique tractatione hujus 
folliculi ortus provocatusque tanta vi fuit, ut solitum secretionis modum 
intervertens organum hoc matrici unguis aequaret, et pullulationem ungui 
convenientem efficeret, ex qua tandem cornu exortum est? — Atque ita 
dr. Fuchs opinio, qui speciem quamdam Dermatokeratis sui, a crypta se- 
f 1 bacea cutis depravata deducit, nescio an hac nostra observatione fulciatur. 

POLYPUS SINUS FRONTALIS DEXTRI 


TABULA V. 


Puer septem annorum, debili constitutione, parentibus natus complu¬ 
ries syphilitica labe obnoxiis, primo aetatis anno ad finem vergente coryzae 
continuae symptomatibus afficiebatur. Haec ab initio proximis ejus indiffe¬ 
rens, serius autem magis magisque vigens, imo ingravescens, attentioni 
eorum subjecta primum antiscrophulosis, tum vero antisyphiliticis, sub 
forma vaporis cinnabaris exhibitis, exercebatur. Omnibus his frustra in 
usum vocatis, medicum consuluere parentes, indicataque aluminis saturata 
solutione nares infantis irrorantes, mox ingratum coryzae fontem obstruxe¬ 
runt, puerumque ab omni labe vacuum consideraverunt. At caeteris modis 
sanitas aegrotuli ab omni morboso symptomate olim libera, praeteritis aliquot 
mensibus, inquietudine minime componenda, artuum inferiorum agitatione 
spasmodica, vagitu periodice nocturno saepius invadente, utriusque oculi 
immobilitate per sexagesimae spatium durante comitata, deflexionem suam 
a norma manifestissime demonstrans, dentitione tamen aut ubere materno 
amplius non idoneo explicita, nullo subsidio invocato, sorti tradita est. Simul 
atque infans hisce phaenomenis obfuscari coeperat tumor inter radicem nasi 
et arcum superciliarem dextrum conspiciendus, cuti concolor, tactu durus, 
sympathice affectam vitam organicam indicabat. Tumor hic ab imis ossis 
frontis profectus, pedetentim extensione adauctus, partim orbitum infestans, 
oculumque exteriora versus protrudens, partim vero nasi radicem defor¬ 
mans, vultui horribilem adspectum, exaudiendae respirationi aliquid sibili 
tribuebat. Chirurgus in consilium vocatus praesentiam polypi narium suspi¬ 
catus, forcipe cavitatem hanc aggressus, obviumque corpus peregrinum 
revera ibidem inclusum arripiens, tractionibus repetitis illud exercens, 
evocato immani fluxu sanguinis, convulso mentibusque suis alienato parvulo, 
finem susceptae encheiresi imposuit, labem hanc parentibus extra artis limites 
egressam renuntians. Interea supercilii tumor, necnon oculi protrusio in dies 
aucta, narium cavitas ad nasi radicem ex toto obturata absolvendam respira¬ 
tionem per os tantummodo concedens, dolor regionis affectae vagitu et im¬ 
posita manu expressus, tandemque convulsiones inconscium aegrotum saepius 
conturbantes, necessitatem evicere, ut parentes artem nostram requirerent. 

Ingenti tumore fuscabatur facies ex infima parte dextra ossis frontis, 
ossium nasi, ossis ethmoidei, lacrymalis necnon nasalis processus maxillae 
superioris constituto. Durissima tangebatur tumescentia haec cuti con¬ 
color, numerosissimis vasis ad superficiem suam notata; maxime pro¬ 
trusus ex orbita normali sua diametro orbata cernebatur ocidus dexter, 
pupilla mobili dilatata instructus; acri lacrymatione continenter stillante 
corrodebantur vicina tumori integumenta, denso fibroso corpore impleta 


sentiebatur speculo expansa nasi radix, horridam vultui speciem tribuens, 
depressum observabatur per os inspectum velum pendulum ejusdem tu¬ 
moris per choannas protrusa continuatione. Suspicio movenda circa antrum 
Highmori, investigatione processus alveolaris, palatini, necnon parietis 
anterioris maxillaris dextri ad nihilum redigebatur. Velata quammaxime 
ingrata vox, sibilansque exaudiebatur respiratio. Tumidum erat abdomen, 
adaucta cordis actio; laesaque nutritio faciei colore flaccidisque integumentis 
intelligebatur. Oculus dexter caligine detentus, sinister strabismi speciem 
referens, olfactus laesio, loquela ex parte balba, spasmi clonici subinde 
tonici, totum aegroti inconscii organismum convellentes, apprime autem 
latus ejus sinistrum exercentes, dolor fere continuus in ima orbita per¬ 
cipiendus, ex laevissima tractatione fibrosi corporis naribus inclusi, usque 
ad spasticum omnino statum adauctus, symptomata constituebant circa 
animalem vitam colligenda. 

Pars sinui frontali respondens, a principio morbo affectata, hujus pro¬ 
grediens paulatiin extensio, serius praesentia fibrosi corporis in supremis 
naribus obvii notata, phaenomena circa vicina sensuum organa colligenda 
et ex tofo innervationis systemate intelligenda de fibrosae massae in fron¬ 
tali sinu dextro evolutae incrementoque suo per contiguitatem encephali 
officium turbantis praesentia necessario suspicionem attulerunt. Hisce om¬ 
nibus in memoriam revocabatur Hoffmanni encheiresis, sinus frontalis per¬ 
foratione, inclusae ibidem massae fibrosae ablatione, necnon residuae, caute- 
risatione absolvenda et obvio huic casu forte accommodanda; at praemissum 
jam chirurgicum tentamen convulsionibus terminatum, ingens oculi pro¬ 
trusio, gravem osseae compagis vicinae alterationem suspicari permittens, 
spasmi clonici et tonici dimidiam potius partem sinistram corporis, in- 
conscio facto aegroto exercentes, jam in sympathiam tractum encephalon 
per contiguitatem exprimentes — alias suspiciendam frontalis sinus terebra¬ 
tionem contraindicabant, eo magis, quod parentes jam simpliciore enchei 
resi perterriti, minime huic graviori nunc assentiebantur. Haereditariae sy¬ 
philidis ex anamnesticis possibilem statum ergo evocantes, per mensis et 
ultra spatium aegrotulum initio praecipitato rubro, serius autem decocto 
Zittmanni fortiori refracta in dosi exercuimus sine ullo emolumento obser¬ 
vando ; e contrario convulsionum accessus frequentius regredientes, con¬ 
tractionibus tonicis artuum affectorum nunc diutius protrahendis concomi¬ 
tati, nutritionis actus in dies decrescens — impulerunt tandem proximos 
ut, subtrahendo aegrotulo nostrae observationi, in pagum redirent, miserum- 
que agyrtae cujusdam consilio traderent. 

ELEPHANTIASIS AURIS DEXTRA! 



angiectasi integumentorum cranii vicinorum juncta. 


TABULA VI. 


Puella 22 annorum constitutione scrophulosa, ab ortu naevo materno 
helicis auris dextrae, necnon angiectasi partis vicinae integumentorum 
cranii affecta; abhinc quinque annis hoc loco contusa, mox sequelis ab hac 
violentia profectis exercebatur. Brevi enim tempore post hunc ictum, auri¬ 
cula dextra necnon ei vicina cranii integumenta, calore ingratissimo, pru¬ 
rituque vix tolerabili afflicta, rubore tumoreque erysipelati non absimilibus 
insigniebantur. Hoc successive totam capillatam calvarise partem peragrans, 
cephalalgia, siti intensa, necnon pyrexia concomitatum, tandem leviter 
tracta in sympathiam facie, furfuraceo secessu epidermidis terminabatur. 
Sic omnia ad normam reducta videbantur, siquidem excipias auriculam 
dextram mole sua adauctam, ob tumorem olim erysipelati socium , minime 
adhuc resolutum, ceterum corporis motus aut animi incitatio, semper ar¬ 
doris sensu ingratissimo, necnon rubore auriculae adfectae notata, latentem 
hucusque processum pathologicum clare enunciabant. Serius aegrota frigori 
intensissimo exposita, congelatione utriusque auriculae imprimis autem dex¬ 
trae correpta, nisi diu et valide nive perfricando, extinctam hisce in par¬ 
tibus vitam denuo restitutam observavit. Inde ab eo tempore, sub quaque 
aeris mutatione intolerabili pruritu necnon ardore afficitur auricula dextra, 
solum adplicatione lintei aqua frigida imbuti sistendis. Insimul organon 
hoc ex praevio erysipelate jam mole adauctum in dies aperte volumine 
crescit, hypertrophica corrugata cute obtectum, angieclasis integumento¬ 
rum cranii auri vicina, necnon naevus helici ejus insidens hucusque silentia 
nunc profundo, obscuro, pulsante dolore praesentiam suam demonstrant. 
Tandem incauta in teleangiectasim digiti tractatio, levem illius excoriationem 
evocans, viam ulcerationi auris aperiens repetitis sanguinis profluviis, ex 
fundo ejus prosilientibus ansam praebet. His perterrefacta necnon defati¬ 
gata nostro committitur aegrota consilio. 

Pallida, tumidula, hebes cernitur facies miserae, auris dextra maxime 
volumine adaucta, defoedata, ad longitudinem 4 pollices et 5 lineas, trans- 
versim autem metata 3 pollices refert, insuper largo ulcere ad helicem 
exesa, cute densa corrugata ceteras partes obvolutas ostendit. Minimum 
tactum facile sentiens, sanguinemque fundens, continuo oscillatorio motu, 
pulsui isochrono, e longinquo distinguendo agitatur, texturam spongiosam 
liquido quodam imbutam, compressibilem, ubique fortiter pulsantem, con¬ 
trectanti digito demonstrat, sanguine e foco ulcerationis scaturiente con- 
spurcata, periphaeriam suam minutissimis intricationibus vasorum notatam 
visui offert. Similis teleangiectasis at magis expressa reperitur ad integu¬ 
menta cranii auriculae dextrae vicina, eadem textus eorum spongiositas, 
necnon pulsatio digito adplicato persentienda, etsi visu nequaquam collige¬ 
batur motus elevationis aut depressionis, ad superficiem vasorum vitiato¬ 
rum, at certe stethoscopium huic parti necnon auriculae morbo tentatae ad- 
plicitum, manifestissime rumorem folliformem, arteriarum sicuti et cordis 
pulsationi convenientem, quaque pressione ad truncum carotidis ejusdem 
lateris exercenda ad perfectum silentium reducendum communicabat. Si¬ 
mulae carotidis truncus compressione minuebatur, evanescebat etiam mox et 
partium adfectarum pulsus, necnon auriculae malo correptae motus oscil- 
latorius, alias clarissime distinguendus. Ex minima aegrotantis incitatione 
pallidae genae subito circumscripto rubore notantur. Saepius sudore irrorata 
cernitur frons ejus, intense micat ad utrumque colli latus carotidum truncus, 
dextrorsum adpositae auri folliformem rumorem exprimens. Turgent jugu¬ 
lares venae nisi profundioribus inspirationibus evacuandae, frequens ubique 
murmure respiratorio insignita exauditur respiratio, cordis ictus energicus, 
levi folliformi rumore denotatur, frequenti (90) contracto ad radialem 
pulsu expressus. Alvi lotiique exonerationes rite procedunt, irregulariter 
e contrario fluunt ex toto nonnunquam deficientia catamenia. Flaccidae 
tandem carnes, turgore vitali orbatae cyclum phaenomenorum circa or¬ 
ganicam vitam observandorum adimplent. Lenta voce accusat misera ca¬ 
pitis temulentiam, aurium susurrum, vertigines, oculorum scintillationem, 


artuumque dedolationem , singulari apathia in tota vultus expressione cer¬ 
nenda tenaciter exposcit tamen aegrota artis cruentum subsidium —auriculae 
videlicet dextrae hypertrophicae, sanguinem saepius fundentis ablationem. 

Mali observationi nostrae obvii prima origo, ex helicis naevo materno 
repetenda, hujus ulterior evolutio, vi illata, phlogosi cutanea repetita, 
necnon vasorum alteratione subsequente explicanda,—sufficienter nobis 
indicabant, ut auriculae dextrae sicuti vicini cranii integumenta vaso¬ 
rum intricatione ad superficiem notata, hypertrophice foedata, spongiosa 
structura in imis suis praedita, ad tactum calentia, extense pulsantia, 
auditui tandem rumorem folliformem cordi isochronum, ex quaque fortiori 
carotidis trunci compressione, una cum pulsatione tactu reperiunda ex toto 
evanescentia fuerant inquam nobis argumenta, ut praesens status telean- 
giectasi elephantiasi conjuncta sit explicatus, atque prognosi gravissimae 
subjectus. Intime persuasus gravem labem nisi gravissima medicatione non 
impugnandam esse, arduum hunc casum experientiae professorum Pohl et 
Sievruk subjeci eorum consilium expostulans. Sicque omnibus rite per¬ 
pensis statutum fuit, viam jam inchoatam a Dupuytren, Lallemand, Roux, 
Travers et Dalrymple ingredi, invocatamque ab aegrota encheiresin chirur¬ 
gicam ligatura carotidis dextrae, praemissa inhalatione aetheris sulfurici 
Repurgato tractu intestinali, levi in usum ducto cathartico auxilio, 
adplicitis hirudinibus ad genitalia, manca catamenia supplendi gratia, 
imposito tandem brachio epispastico, vitalitatis revellendae a capite scopo, 
determinatur a nobis dies suscipiendae encheiresis chirurgicae. In lectulo 
editiore incubantis miserae ori adaptatur machina Charrieri, ad aetheris 
inspirationem confecta. Primis aetheris inhalationibus incitata bronchia, 
spasmodica tussi, influxum ejus in pulmonalem textum exprimebant. 
Per vim pcene cogebatur misera pleno spiritu haurire, tot tantarumque 
miseriarum compensatorem; interea fugiens sub respiratione aegrotae aethe¬ 
ris pars, paulatim implendo hypocaustum, anteaquam somnificatio ad finem 
perduceretur, me operatorem opportunum temporis momentum ad susci¬ 
piendam encheiresin expectantem, tanta temulentia capitis corripuit, ut 
ex conclavi bis egressus, liberoque redintegratus aere, vix ac ne vjx qui¬ 
dem ingratum obnubilati capitis sensus dispergere possem. Praeterita 
sexta horae parte, post inchoatam inhalationem, exagitata aegrota tunc 
quietior evadit, pallida, crispata facies rubore suffunditur, turgent venae ad 
colli superficiem accelerata respiratione motam, tumultuosus exploratur 
cordis ictus, pulsu contracto, frequenti (115) ad radialem numerandus. 
Exactis quindecim minutis, firmiter adpressis palpebris velantur fixi in 
orbitis, pupillis quodammodo dilatatis induti oculi, majori etiam rubedine 
notantur genae, vix ad quaestiones respondentis aegrotae, relaxantur artus. 
Post viginti tandem minutarum spatium, somno profundo sepulta adparens 
aegrota, nequaquam interrogatione expergefacienda, ad corporis periphe- 
riam acuum puncturis vix incitanda, artubus plumbeis, succussubus elec¬ 
tricis quasi ad intervalla exagitatis instructa, satis clare atque evidenter 
indicabat inhalationis aethereae effectum necnon faustum suscipiendae en¬ 
cheiresis chirurgicae momentum. — Retroflexo nonnihil capite, quo cla¬ 
rius pateret margo internus musculi sterno-cleido-mastoidei, ad tractum 
istius, adjuvantibus professoribus Pohl et Sievruk, parata a me incisio 
trium circiter pollicum, dividit cutem et platysmamyoidem, cautissima dis¬ 
sectio separavit textum cellulosum musculum sterno-cleido-mastoideum cum 
musculis sterno-hyoideo et sterno-thyroideo jungentem, et fecit ut digitus 
diductis musculis vulneris altitudinem scrutari posset. Sanguine turgens 
vena jugularis interna, necnon musculus omo-hyoideus oblique situs, erant 
partes fundum laesionis constituentes. Ad tractum specilli sulcati incideba¬ 
tur nunc tenuissima aponevrosis ab utroque margine musculi omo-hyoidci 
proficiscens, dabaturque facultas denudatam carotidem, acu obtuso liga¬ 
tura forti sericea rotunda instructo, incipiendo a latere ejus externo, ut 
f in hoc loco decurrentes vena jugularis interna et nervus vagus intacti ma- 

nerent, ad internum circumscribere. Filo traducto, acu retractum est. Sub¬ 
jacente’ligatura paululum sublata carotis, vix pulsationis vestigia ferebat, 
at digiti 'pulpa pressa brevi tempore post , auris oscillantis immobilitas, 
necnon pulsationis in imis ejus et integumentorum cranii percipiendae si¬ 
lentium, sufficientes nobis necnon adstantibus indicationes fuerant, tra¬ 
ductam ligaturam jungere, duplicique nodo fortiter supra truncum caroti¬ 
dis constringere. Depurgato fundo vulneris e sanguine parco conspurcante, 
exactissime sibi invicem adplicabantur laesionis labia tribus acubus, necnon 
sutura circumflexa contenta, derelicto certo spatio ad infimum ejus angu¬ 
lum pro transitu extremae partis adplicitae carotidi ligaturae. Duplici setaceo 
cruciatim traducto, suadente Scarpa, exarabatur cutis cranii superficiei au¬ 
ris dextrae vicina angiectasi detenta. Tenuissimo linteo carpto obtegebatur 
vulneris superficies, sicuti et setaceorum orificia, non exiguam copiam san¬ 
guinis fundentia, spleniis deligata tali ratione ut leviter in anticum flexo 
capite ligatae carotidis vitaremus tensionem. Prima integumentorum inci¬ 
sione ex adparente sopore suscitata, ejulatu continuo, respirationis accele¬ 
ratione, chirurgicam encheiresin concomitante, singulari interea myotilita- 
tis diminutione afficiebatur aegrotans, pulsum frequentem parvum, carotidis 
ipsius ictum energia limitatum, imo sub trunci ejus nudatione vix conspi¬ 
cuum observationi nostrae praebens. Lectulo commissa, idoneumque in eo 
silum servans, sibi conscia observabatur egrota, nobis omnibus asserens, 
se omnia inter encheiresin percepisse, at singulari quadam impotentia 
effectum fuisse, ut percepta adstantibus exprimere non posset. — Per to¬ 
tum diei curriculum somnolentia affectam, vespere nobis visitantibus faciem 
rubram, oculos injectos, auriculam dextram, sicuti et integumenta cranii 
vicina minus calentia, neque minima vestigia pulsationis aut rumoris pulsui 
isochroni percipienda, cordis ictum frequentem, energicum, respirationem 
acceleratam, tympaniticum abdomen observavimus. Vix alta voce exper¬ 
gefacta, lento responsu, accusat capitis temulentiam, summamque cor¬ 
poris lassitudinem. Potus acidiusculus, clysma ex aceto et aqua simplici 
confectum, frigida ad calvariam epithemata, extremitatibus sinapismi, 
tandem venesectio ex brachio ordinantur, ad reactionem circa princeps 
innervationis organon praecavendam. Nocte cum iisdem fere somnolentiae 
abnormis symptomatibus transacta, mane magis exsuscitata cernitur aegrota, 
capitis gravedinem summam, necnon sensum frigoris dimidiam partem 
dextram calvarie, faciei, necnon maxillae inferioris exercentem accusans 
Sicca lingua sitis intensa, respiratio minus accelerata pulsusque rarior sed 
plenior investigantur. Languent sedes, ex toto deficit lotium, viget semper 
abdominis meteorismus, intenso calore exuritur cutis siccae periphena. 
Calomel laxandi causa, decoctum althee cum aqua laurocerasi interne; 
hirudines retro aures, continuatio frigidarum calvariae adplicalionum, nec¬ 
non lata revulsio sinapismis satisfacienda externe ordinantur. Nulla min¬ 
gendi facultate per triduum vigente, cathetere expletur vesica. Quarta nyc- 
themera ineunte, labiorum vulneris observatur prima intentio, minime per 
acuum retractionem emutanda, si tamen excipias angulum vulneris inferio¬ 
rem, modica suppuratione inquinatum, presentia ligature ibidem evocatam. 
Capitis gravedo, necnon subjectiva perceptio frigoris, dimidium dextrum 
calvarite exercentis, pedetentim egrotantem deserunt. Etsi nulla vestigia 
oscillationis circa aurem, aut pulsationis ad cranii integumenta nunc 
setaceis profuse suppurantibus exarata observantur , tamen duplici hebdo¬ 
made elapsa helicis exulceratio, necnon setaceorum ostia fontes sistunt 
hemorrhagie sat copiose, creosoti tantummodo adplicatione tollende. 
Vigesima secunda operationis die, eliminatur carotidi imposita liga¬ 
tum, inflictumque. collo vulnus, sanationi perfecte committitur. Altero 
encheiresis chirurgicae susceptae mense decurrente suppurant abundantis¬ 
sime setacea, silent hemorrhagie, deficiunt in imis affectarum partium 
pulsationes, manifesto imminuitur mole sua hypertrophica auris, deside¬ 
rantur tamen catamenia, recrudescit imo per triplicem diem dextrae cal¬ 
variae dolor, tumori submaxillarium glandularum junctus, impositis ad ge¬ 
nitalia hirudinibus cedens. Tertio mense post impositam carotidi ligaturam 
ad finem vergente, silens per aliquod temporis spatium capitis dolor, ite¬ 
rum recrudescit ad dextram cranii partem, deficientibus semper catame- 
nfis partim explicitus, appositis nunc sanguisugis ad genitalia et retro aures 
minime cedens. Periodico horrore annuntianda per nonnullos dies aegro¬ 
tem invadens dolorosa h*c capitis sensatio pro intermittente larvata febre 
habita sulfate chinini at absque successu impugnata, senus gravioribus phae¬ 
nomenis caloris adjuncti notatur. Vemesectio ex brachio, sanguisugae post 
aures vesicatorium inter scapulas, calomelque intus, minime desiderandum 
obicem evolutioni ejus constituunt, imo octavo die post hemicraniae dextrae 
recrudescentiam hemiplegia lateris totius sinistri subito adparens, interve¬ 
niente sopore, respirationis rhoncho, alvi et vesicae resolutione nondum 
sepSis auxiliis omnibus, ut status periculosa, alea, plenus sublevaretur, 
sine mente, ac sine ullo sensu misella leto data est. 


scx-.l. Turgent sanguine nigro, vas. durat 

collapsum subjacens hemispherium eerebr, dextrum vetaita. Puruhmt. 
materie inquinantur arachnoidea et pia mater, ejusdem latens, v,x tolera 
bilem cadaverosum odorem exhalante. Lactescentibus plag.s obluscate 
pelluciditate sua orbate, maxime,ue injeete observantur membrane he ad 
latus cerebri oppositum. Complanata gyris suis fere destituta, volumine - 
minuta, in pultem citrinei-sulfurei coloris redacta invenitur encephali massa, 
dextrum ejus hemispherium sistens. Hoc transversim scissum, eadem.mol¬ 
litie necnon eoloratione in imis notatur, vixque pristine sue organ,sationis 
indagationi nostrae offert vestigia. Sinistrum cerebri hemisphaerium , forma 
sua a normali minime recedens, corticalem substantiam maxime rubram, 
medullarem autem emollitam cruentis punctis numerosissimis variegatam, 
lateralem ventriculum liquidi certa copia impletum, plexumque choroideum 
sanguine refertum observationi nostrae praebet. Tentorium cerebelli san¬ 
guinis plenum, hoc ultimum substantiae suae medullaris singularem ducti i- 
tatem offert. Calvariae basis parcam liquidi copiam ex imis cerebri coi ec- 
tam demonstrans, sinuum sanguine dissoluto impletionem refert Ossea 
compages cranii extrinsecus ad interiorem partem in vicinia auris dex rae 
affectae necnon teleangiectasis integumentorum, scrupulosissime inspecta, 

ne minima quidem alterationis osseae vestigia praebet. . . 

Colli pars per encheiresin chirurgicam lacerata, sequentia investigationi 
nostrae committit. Ligatura arteriae carotidi communi dextrae imposita est, 
pollicem circiter supra ejus a subclavaria dextra (bifurcatione arteriae inno¬ 
minatae) separationem. Obliteratio hujus arteriae absoluta in loco designato 
secuta est , accedente exiguo coagulo supra et infra ligaturam obvio. Pars 
obturata supra ligaturam circiter quinque offert lineas, atque ulterior ca¬ 
rotidis portio omnino normaliter pervia invenitur. Ab exterioribus patet 
modica, in viciniis ligaturae imposita,, arteriae cum partibus vicinis impri¬ 
mis cum nervo vago dextri lateris concretio. Vena, temporales eorumque 
rami majores auriculam dextram circumdantes, nondum evidenter coalit, 
nec coagulis obturati videntur. Arteriae quoque majores patulae, minores 
vero constricta, cernuntur. - Pulmones substantiam suam sanguine confer¬ 
tam at aeri perviam, bronchosque muci plenos exhibent. Cor sinistrum 
concentrica hypertrophia notatum; ventriculi totiusque tractus intestinalis 
ingens meteorismus; hepatis sclerema; lienis emolliti»; renes a norma non 
recedentes • uteri tandem volumen imminutum, quasi atrophicum invenitur. 

Jam dum affectiones pariter graves diversis temporibus invaserunt m 
textus ejusdem organi. Quarum prior angiectasis erupit sub forma nmvi, 
postea demum elephantiasi cutis adjacentis complicatur. Nonne affectiones 
L quanquam aspectu suo inter selonge differunt, interprete professore 
Bouillaud revera inter se intime a natura videntur esse conjuncta! ? Nam¬ 
que abnormis vasorum status, puelta mevum constituens, ex causis externis 
qum etiam aurem infestarunt, intensius adauctus, tempore m statum ma¬ 
nifestae teleangiectasis hujus organi degeneravit. Quum circulationis arte- 
riarium turbam necessario consecuta sit turba circulationis venosa: ; nonne 
demum venae ipsae irritatae, sanguine obstructa:, se obliterans potuerunt? 
et laesionem suam exprimere illa nutritione perversa cutis, qnae elephantiasm 
constituit? Attamen in hoc quidem casu prof. Sievruk diligentissime vena¬ 
rum auris cutisque ei adjacentis investigatione nihil certi invenit quod pro¬ 
fessoris Parisiensis opinionem stabilire posset. - Deinde almd quiddam, 
quod ad funestum hujus morbi exitum pertinet, opinor, ut attentione nostra 
dignum videtur. Symptomata cerebralia, ab initio expressa singular, face, 
impassibilitate, maximus dolor dimidii dextri cranii, posthac febri, perio¬ 
dica reactione concomitatus, tandem hemiplegia latens lmv. corporis et 
animi defectione, qum modo aliquot horis ante obitum intervenit termina¬ 
tus longum per spatium temporis, quo misera nostra: observationi com¬ 
missa erat, post ligaturam carotidis, turbationem virium, qua: m cogitando 
intelligendoque adhibentur nullam prtebuerunt. Sed necroscopia nobis in¬ 
dicavit duram matrem lateris dextri esse flaccam et in rugas replicatam , 
obtegentem hemisphaerium cerebri, quod ei responsavit, collapsum emolli¬ 
tum toto suo ambitu etiam putrefactum. Nonne igitur hic casus est annu¬ 
merandus iis, quos affert prof. Bouillaud libro suo de Encephalitide, in 
quibus uno hemispherio emollito et vel carptim ex parte, vel ex toto cor¬ 
rupto, cogitandi intelligendique functiones integritatem suam conservarunt. 
_ Nonne vero preterea, sanguinis in dextro cerebri hemispherio conges¬ 
tionem diminuens ligatura carotidis impedimento fuit expansioni ejus et 
turgori inflammatorio? et lobum sinistrum huic organo vicinum a compres¬ 
sione sua defendit? Atque ita nonne facultatum viriumque cogitandi conti¬ 
nuatio usque ad horam fatalem explicatur, presentibus turbis tam gravibus, 
dicam absente etiam toto fere dextro hemispherio cerebri? Nonne hic ca¬ 
sus novo argumento confirmat opinionem prof. Lallemand , qui m Investi¬ 
gationibus anatomico-pathologicis de encephalitide casus similes explicare 
studet compressionis absentia in partibus que sane et integre manserunt/ 

ELEPHANTIASIS 

INTEGUMENTORUM OCCIPITIS. 


TABULA VII. 


Puella ruslica, 20 armorum, constitutione scrophulosa a prima infantia ^ 
saepius glandularum submaxillarium tumore, eruptionibus crustosis calva¬ 
riam capitis offuscantibus, necnon blepharophtalmiae rebellis specie affecta, 
temporis vero progressu protracto usu interno infusionis herbae bidentis 
tripartitae, ex hisce omnibus sublevata, 17 vitae suae annum agens, prima 
vice menstrua, semper mansis imo ex toto nunc deficientibus catameniis 
turbatur. Abhinc quinque annos, silentibus purgationis processibus ad cutis 
peripheriam, ex minima perfrictione, pluries erysipelatis specie pyrexia ac 
subdelirio comitata, ad cranii integumenta exercebatur. Initio efflorescentia 
haec tumore cutis insignita, naturae viribus aut subinde usurpatis domesticis 
auxiliis ex toto cedebat, nulla vestigia in loco dolenterelinquens; postea vero 
quivis mali regressus, perstante pastosa intumescentia cutis notatus, tandem 
evidentissimo integumentorum tumore illustrabatur. Cutis in dies densitate 
adaucta, calvariam onere suo premens, ac difformitate turpans, postremo 
coegit aegrotam, ut nosocomium ingressa meam observationem subiret. 

Fortiter per pronum flexo collo, tristis, hebes, lutea, cernebatur mi¬ 
serae facies. In enormes rugas redacta inde a media sagittalis sutura? 
parte, usque ad supremos colli limites propendebat hypertrophica calvariae 
cutis, rutile fusco colorata, asperam, tuberculis albescentibus obsitam, 
sulcis profundis exaratam superficiem offerens, minima tractatione locomo- 
venda tactui summam densitatem praebens, pressioni vix cedens, oedemati 
pathognomonicum vestigium non relinquens, canescentibus capillis obsita, 
poros suos maxime hiantes, oleosum liquidum pessime olens excernentes, 
observationi nostrae subjiciens. A norma minime recedebat ex dictis aegrota? 
digestio ejus, at tumidum sub palpatione abdomen, majori circa hypo¬ 
chondria insigniebatur sensibilitate. Saepe urens excernebatur lotium, 
regularis actus respirationis, normali etiam cordis ictu concomitabatur; 
interdum autem incitatior cordis actio, sudoris foetidissimi ad totam 
peripheriam corporis diffusi praesentia exprimebatur. Catamenialis fluxus 
nunc per quatuor menses intermissus, acri fluore albo suppletur, utraque 
regio inguinis sicuti et axillaris glandulis lymphaticis hypertrophicis ex 
attactu dolentibus impletur. Colli summitas, praecipue in viciniis cuta¬ 
neae degenerationis , maxima glandularum lymphaticarum expressione 
notatur. Conglomerationum harum lymphaticarum ali* firmiter textui 
subjacenti adhaerentes, aliae vero mobiles, omnes attactu sensibiles, 
magna induuntur propensione ad abscessus pariundos, semperque talem 
abscessum, materiem ibidem contentam evacuantem comitatur ut aegrota 
asserebat hypertrophicae integumentorum occipitis degenerationis collap¬ 
sus. Indifferens vultus expressio, lentae propositis quaestionibus respon¬ 
siones, singularis impassibilitas et despicientia proprii status, tandemque 
molestae sensationes artus corripientes, traclumque lymphaticorum vaso¬ 


rum servantes, erant circa seu animalem seu organicam vitam obser¬ 
vanda. — Diathesis scrophulosa ex omni corporis compage suspicienda, 
eruptiones ejusdem naturae per longam seriem annorum cutis peripheriam 
inquinantes, serius vero suppletae erysipelatosis affectionibus calvariam 
affligentibus, primam periodum hypertrophicae degenerationis integumen¬ 
torum conslituentes veniam nobis dederunt cutaneam hanc labem specie 
scrophuloseos explicandi; sensibilitas autem adaucta ad tractum lymphati¬ 
corum vasorum, turgidae glandulae ejusdem systematis regiones inguinales, 
plicas axillares, collique viciniam farcientes, observationes tandem virorum 
doctissimorum J. Hendy et Alard de Elephantiasi cutis coacervatae — sus¬ 
picionem potius movebant laesionis inflammatoriae absorbentium vasorum 
dermoidei apparatus. Intime persuasi de subsidii chirurgici hisce sub aus¬ 
piciis imbecillitate suasimus aegrota? ut catamenia manca requisitis auxiliis 
coordinarentur, suspicanda fortasse scrophulosis oleo jecoris aselli, aut 
hydriodate potassae exerceretur, lymphaticorum labes — hirudinibus ad 
viciniam desorganisationis adplicandis, haec vero ipsa — compressione imo 
scarificationibus impugnaretur; et in memoriam revocantes proclivitatem 
glandularum lymphaticarum ad suppurationem, eademque locum inve¬ 
niente, subsequentem constantem in affecta cute collapsum observandum, 
— methodum revulsivam vesicatoriis ad limites degenerationis adponendis 
explendam commendavimus. jEgrota autem consilium nostrum eludens, 
omneque artis praesidium respuens, sorti tradita est. 

Quamquam vero illud concedam, ut elephantiasis cutis auctore professore 
Bouillaud ex venarum obliteratione, aut affirmante A. Alard ex inflamma¬ 
tione vasorum absorbentium lymphaticorum dermoideorum et subcutaneo¬ 
rum saepe oriatur, tamen, si mihi liceret sententiam de plerisque factis quae 
jam observavi aperire, veram ego causam hujusce morbi non certo localem, 
sed potius generalem admittendam censerem, ita ut eam ad totum organis¬ 
mum referrem tanquam diathesin sui generis processu eliminatorio extra se 
repurgantem, ex qua istae foedae depravationes cutis cooriuntur. Ex hac mea 
persuasione sequitur, ut et caecis atque inconsultis precibtfs aegrorum, opem 
chirurgi fere semper incertam, saepe ac vehementer invocantium, ceden¬ 
dum non sit, et eliminandi processus, quem natura in superficie corporis 
procreare conatur ad organa interna, quae ad vitam propius pertinent prae¬ 
cavenda, intactus relinquatur. Hanc opinionem ideo proloquor, quod ex¬ 
plicat cur hoc in casu deses fuerim? Quae fundata in vanis conatubus, 
quos adhuc conqueror et deploro, recentique confirmata exemplo puellae 
cujus aegrotationem Tabula VI repraesentat, etiam corroboratur auctoritate 
dr A. Alard affirmantis : eos, qui resecti tumoris ex elephantiasi cutis exorti, 
superstites fuerint, eodem malo in aliis corporis partibus iterum affectos 
f esse, aut non ita multo post, sequelis phlegmasiae viscerum succubuisse. 

















VIII. 






FUNGUS HEMATODES OCULI DEXTRI. 


TABULE VIII et XI. 


Puer quatuor annorum, habitus cachectici, e matre collo cicatricibus t 
irregularibus deformato natus, capillatam calvariae partem necnon dorsi 
integumenta subinde maculis angiectasicis variegata visui praebens, inde 
a secundo post ortum mense, usque ad tertium annum tinea capitis, faciei 
porrigine, necnon ophthalmiis saepius recrudescentibus afflictus, ab his non¬ 
nisi continuo usu stipitum viburni opuli liberabatur. Oculus dexter interea, 
majori rubedine suffusus, semper lacrymans, lucifugus, a matre propius 
inspectus, simul cum vix distinguenda a latere tantummodo conspicienda 
corneae excoriatione, singularem iridis lutescentiam, minime colori caeru- 
lescenti ejusdem tunicae alterius oculi quadrantem, olim nunquam observa¬ 
tam, nunc autem manifestissime cernendam referebat. Parca aluminis copia 
cum ovi albumine subacta, penicilli ope bulbo oculi admovenda, fuit indica¬ 
tio a medico quodam proposita, ad levem corneae exulcerationem, totius 
aerumnae perspicuam causam, cicatricandam. Revera mox conjunctivae in¬ 
jectio.pedetentim evanescens, lacrymarum abnormis secretio cessans ocu¬ 
lusque ipse amplius non aegre lucem perferens, explorationem minime fugiens, 
parvulam maculam corneam obfuscantem, ad partem prius erosione affec¬ 
tam ostendebat; iris ipsa autem faciliori nunc ratione scrutanda, semper 
luteo colore tincta striisque peculiari modo intricatis, fortiterque expressis 
insignita, omnino vix describendam ex dictis matris aciei expressionem 
tribuebat. Brevi post parvulus, olim hilaris et loquax, nunc taciturnus, 
morosus invenitur, peculiari incitabilitate praeditus, ex minima allata causa 
lacrymalur, noctesque saepius agrypnias et insomniis terrificis stipatas du¬ 
cit, pallescens ad faciem, marcescens ad totum corpus. Hoc circiter tem¬ 
pore , mater jam de singulari expressione aciei oculi dextri maxime solli¬ 
cita, propius organon istud inspiciens, maculam luteam splendidam, pupillae 
locum detinentem eamdemque obfuscantem reperit. Clauso oculo sinistro, 
vix objecta nunc oculus dexter distinguere valebat. Mox vero macula haec 
pupillae ambitum excedens, tuberculi formam accipiens, ex iridis foramine 
in cameram oculi anticam protrusa, oculi caligine perfecta, necnon totius 
hujus organi voluminis augmento comitabatur. Massa anteriorem oculi ca¬ 
vitatem implens, internae corneae superficiei proxima, pelluciditatem tunicae 
istius adhuc non obfuscans, colore fusco, superficie irregulari striis rubris 
intersecta videtur; serius volumine adaucta, corneam extra palpebrarum 
rimam protrudens — haec aeris influxui continuo exposita, irritata, ex toto 
obfuscata, tegmine quasi rubro obducta, sphaerica forma induta, foedum 
in modum extra palpebrarum marginem retroversum hiabat. Omnibus his 
miseranda mater animo turbata, in urbem profecta, nobis parvulum 
tradidit. 

Pallida, exhausta cernebatur facies, tumorem mobilem, sphaeroideum, 
voluminis nucis juglandis majoris, colore mali persici, ex intricatissima 
vasorum sanguiferorum anastomosi evocati, inter late diductam, retro¬ 
versam palpebrarum rimam protrusum visui nostro praebens. Tenuissimo 
epithelio, ex remanente adhuc conjunctiva, obvolvebatur superficies ejus, 
sub digito villosa, calorem intensum summamque sensibilitatem exprimens. 
Mancum ciborum desiderium, sitis autem magis expressa, rubicunda lin¬ 
gua, diarrhoica alvus, incitata circulatio, colli necnon submaxillares glan¬ 
dulae tumidulae, maciesque intensa corporis fuerant circa organicam vitam 
notanda. Acies oculi sinistri servata, dolor ex palpebrarum violenta dis¬ 
tensione ad totam dextram orbitalem regionem diffusus et modo sat forti 
pressione sistendus, summa irritabilitas totius systematis nervosi — vitam 
animalem aeque perturbatam indicabant. 

Tribus, quatuorve diebus elapsis, ex praevia forsitan pressione pro¬ 
pria manu parvuli ad leniendum dolorem suscepta, glabra initio tumoris 
superficies, nunc aspera, hinc inde erosa, serius vero sat magnam san¬ 
guinis liquidi acris copiam fundens, molles genae partes corrodens ob¬ 
servatur. Fomentationes frigidiusculae mucilaginosae, tantillo laudani nec- f 


non sulfatis zinci junctae, intus autem auxilia blanda, incitationem intestinalis 
tractus deprimentia fuerant subsidia mihi suadenda, donec, strictiore sus¬ 
cepta diagnosi, venia nobis esset data requisitam hoc in casu exaequari 
indicationem. — Classica dicam matris ipsius de morbi progressiva evo¬ 
lutione anamnestica relatio, symptomata praesentem affectionis statum 
definientia — sufficienter nobis viam aperiebant ut obviae degenerationis 
natura sit definita, tituloque fungi haematodis oculi designata. Sic diagnosi 
stabilita, gravissima prognosi circumscribebatur futurus miseri infantis sta¬ 
tus, nostramque agendi rationem, matri enuntiandam, dubiam, imo tene¬ 
bricosam reddens. At symptomata vitae animalis minime tractum in sym¬ 
pathiam cerebrum indicantia, de locali oculo adhuc limitata affectione 
arguentia, intima nostra persuasio, si praestandum forsitan chirurgicum 
subsidium langueret, malum vicinas partes certissime correpturum, eoque 
omnes artis conatus inanes redditurum, tandem Cl. Wishart pericu¬ 
lum, simili in casu Edimburgi, oculi enucleationem cum successu ten- 
tantis — impulerunt nos, ut seposita omni dubitatione, matri aequivocum 
infantuli statum evolveremus, unicumque auxilium, etiamsi maxime an¬ 
ceps, extirpationem bulbi oculi videlicet, proponeremus. Hac a matre tan- 
quam ultimo auxilio accepta, per septimanae spatium omnia adhibuimus, 
ut tractus intestinalis irritationem adhuc vigentem mitigaremus, vitamque 
circa degeneratum oculum exaltatam revulsione brachio necnon dorso 
adimplenda revocaremus. Tali ratione paratum, lectulo incumbentem, luce 
sufficienter affusum infantem chirurgicae encheiresi subjecimus : ad polli¬ 
cem circiter, dilatatur cultro angulus oculi externus, duplici incisione a 
cantho orbitae interno incipienda, circumscribitur degeneratus bulbus, ex 
musculis suis necnon celluloso textu separandus, eodem cultro perscindi¬ 
tur tandem retinens oculum ad orbitae fundum nervus opticus, huic proxima 
arteria ophthalmica, necnon rectorum et obliquorum musculorum fasciculi, 
viciniis foraminis optici insidentes. Forfice Muzeux protuberanti extra pal¬ 
pebras degenerationi infixa, extruditur ex imis orbitae extirpatus bulbus. 
Ingens haemorrhagia, omnibus stipticis adplicationibus rebellis, nonnisi 
lenticulari ferro incandescente ostio laesae arteriae ophthalmicae adplicito 
cedens, derelicta glandula lacrymali cautionis gratia dissectione nunc 
exempta, finem chirurgicae encheiresi imposuit. Tenuissimo linteo carpto 
obteguntur sibi invicem adproximatae palpebrae in situ fascia idonea conti¬ 
nendae. 

Altero post absolutam encheiresin mane febrilis reactio, sicca lingua, 
mussitatione comitata, hirudinum retro aures adplicationem, usumque mer¬ 
curii dulcis internum exposcens, nonnisi revulsivis peripheriae corporis 
continue admotis, necnon embrocationibus frigidis calvariae impositis ac 
per triduum continuatis cessit. Sexto nycthemero exacto, nigrescens foe¬ 
tida sanies ex hiante palpebrae ostio fluens suppurationis processum inchoa¬ 
tum indicat. Injectionibus imam orbitam exercentibus addita aqua oxymuria- 
tica, vitalitas partium evigilata, mox granulationibus laete rubentibus visui 
exprimitur. In dies nunc magis normae proximus aegrotus, neque minimam 
aberrationem circa vitam organicam et animalem observationi praebens 
cautionis gratia brachio dextro imposito epispastico munitus, quinta heb¬ 
domade ad finem vergente perfectae sanitati restitutus nosocomium de¬ 
reliquit. 

Degeneratus bulbus, investigationi nostrae subjectus (vid. Tab. XI,fig. 1), 
pruni majoris volumen adaequans, ex duplici parte consistere videbatur : 
altera antica cornea respondente, omnino deformata, fungiformi, super¬ 
ficie minime glabra induta, variegato rubro colore notata, conjunctivae ru¬ 
deribus vestita, subinde erosionibus hujus tunicae pertusa, fontes praegres¬ 
sarum baemorrhagiarum indicantibus. Altera vero postica, nervo optico 
contigua, ex sclerotica nondum alterata, formam suam ex toto servante 
efflata. Tota degenerationis moles ad longitudinem scissa ab anteriori par- 

tium omnium destructionem, necnon confusionem visui nostro praebebat, 4 
coagula antiqua sanguinis, stratatim disposita, encephaloideae materiei 
commixta, vacuis liquido brunescente oppletis in medio notata, erant 
rudera constituentium olim partium internarum bulbi oculi. Nervus op¬ 
ticus, normali durior, apertissime a reliquis partibus degeneratione correptis 
distinguebatur. 

Degeneratio baec oculi, bulbum in massam informem reducens, tamen 
investigationi locum reliquit, media in partium turba et reliquias conjunc¬ 
tivae , qua convestita erat anterior tumoris pars, et vestigia scleroticae cum 
rudimentis non corruptis nervi optici, posteriorem mali partem circum¬ 
scribentibus reperiendi. Ex his omnibus videtur esse concludendum, minus . ^ 


statui proprio, et naturae fluidorum, quam statui textuum haec recipientium 
deberi degenerationem hanc, gradum affectionis carcinomatosae consti¬ 
tuentem. Dum enim malum saevit in oculo interiore, conjunctiva et pars 
quaedam scleroticae, necnon nervus opticus, repressi, diminuti, possunt diu 
conspici media in oculi generali desorgamsatione. Si sanguis id esset, quo 
materia harum degenerationum proveheretur, in omnes oculi partes non 
minus, quam in unam perduceret. Hae contemplationes CL Laurence vi¬ 
dentur tam obscuram nonnullarum affectionum carcinomatosarum naturam 
in luce collocare, quarum causa proxima adhuc indagationi nostrae elabitur, 
ct quae in casu, de quo dictum est, potius videtur esse affectio textus, quam 
exitus et sequela affectionis fluidorum. 

















FUNGUS ENCEPHAUOIDEUS OCUUI DEXTRI 


TABUL/E IX et XI. 


Puer sex annorum, constitutione media, matre natus fluore albo exhausta, 
patre autem labe indefinita hypochondrii dextri afflicto, marasmo, tandem- 
que hydrope defuncto, ad quintum fere aetatis annum, nunquam adversa 
valetudine tentabatur. Hoc.circiter tempore, milites saepius ophthalmia 
laborantes frequentans, afflatui etiam aeris frigidi expositus, mox phlo- 
gosin utriusque oculi expertus est. Haec bulbum sinistrum mitius affli¬ 
gens, violentissimis circa oculum dextrum insigniebatur phaenomenis: initio 
palpebrarum lippitudine, marginis earum rubore circa oculi canthum in¬ 
ternum magis expresso, lucis intolerantia, mucosae palpebram infimam 
vestientis maximeque injectae materia purulenta plagatim ibidem deposita 
obfuscatione enuntiatis — serius tumore atque rubore palpebrarum etiam 
majoribus, lucis intolerantia perfecta, liquidi tenuis flavescentis, acris, co¬ 
piosa evacuatione, conjunctiva sanguine conferta, materie purulenta ob- 
fuscata, in rugam irregularem complicata, extra palpebrarum rimam re¬ 
troversa, protrusa, ipsoque bulbo oculi panni rubri adinstar colorato, 
phlogosi ad summum evecta arrepto insignitis — tandem praeviis corneae 
emollitione, ulceratione, vitrei humoris evacuatione, iridis prolapsu, totius- 
que bulbi oculi fusione, atrophia organi hujus designatis. Exitus atrocissimac 
istius Ophthalmiae sub forma tuberculi sordidi fundum orbitae detinentis, 
trans rimam palpebralem nunc facillime diducendam cernendi, sat mobilis, 
sensibilitate insigni praediti, minimum attactum respuentis, observationi 
tunc temporis medici in consilium vocati, matrique totum processum huic 
explicanti committebatur. Elapsis duobus mensibus, atrophicus oculi 
bulbus fundum orbitae occupans, sensibilitate majori necnon liquidi 
purulenti, acris evacuatione abundanliori insignitus, matris sollicitudinem 
commovens, medici consilium evocavit. Ille interiora orbitae inspiciens 
totamque labem carni fungosae subducens, ad immutandam partium vitali¬ 
tatem cauterisatione lapide infernali absoluta imas orbitae partes aggressus 
est. At symptomata exinde delenda minime erant modificata, contra 
simplex olim partium sensibilitas, nunc dolore exprimebatur, liquidique 
etiam copiosioris vicinas partes corrodentis evacuatio, ingratissimo odore 
inficiebatur. Interea in imis orbitae reconditus atrophicus bulbus, duce ista 
sensibilitate exquisitiori evecta, necnon sanguinis uberiori affluxu exinde 
locum inveniente, novo processu irritativo afflictus, volumine in dies cres¬ 
cens, post aliquod temporis spatium, totum orbitae cavum mole sua opple- 
bat. Iterum a medico luxuriantem carnem conjectante, massae istius caute- 
risatio tentata est, saturata videlicet sulfatis ferri solutio, reiteratis vicibus, 
diductis palpebris superficiei affectae penicillo adplicabatur. Recruduerunt 
apertissime omnia phaenomena localia, et minime hucusque in consensum 
tracta reliqua infantis organisatio, peculiaribus nunc symptomatibus enuntia¬ 
batur. Tumor orbitae cavum implens, in dies volumine crescens, imo limi¬ 
tes ejus mox excedens, supremam palpebram sublevans, voluminis pomi 
aurantii medii extra rimam palpebralem protrusus, superficie ex dictis ma¬ 
tris encephalo non absimili, attactum rudiorem respuente instruebatur, 
summa autem sensibilitate induebantur palpebrae, atque limitrophiae orbitae 
partes, tumoris praesentia pressae, continuoque distentae, nonnisi manu 
aegrotuli semper iisdem adplicata refotae, quoad perceptum dolorem se¬ 
dandae. Mancum denique alimentorum desiderium, fluxus diarrhoicus, hinc 
inde adparens, maciesque corporis inchoans erant phaenomena vitae orga¬ 
nicae, quae matris sollicitudinem excitando, infantem nostrae commiserunt 
attentioni. 

Ingenti tumore volumen mali aurei majoris excedente deformabatur or¬ 
bitae cavum, vultui horrendum adspectum tribuens, partim distenta exte¬ 
nuata palpebra superiori velatus, visui nostro’ superficiem mox non absi¬ 
milem encephali meningibus suis obtecti, mox autem asperam lutea crusta 
ex pure siccato constituta offuscatam exponebat. Tactui gyratam, irregu¬ 
larem molis suae faciem referens, difficulter in orbita, at locomovendus, 


g fortius pressus maximopere sensilis, eo tempore autem in contiguo cerebro 
nulla phaenomena evocans observabatur a nobis gravis haec oculi degene¬ 
ratio , purulento liquido ex imis orbitae scaturiente irrorata. Exhausta cer¬ 
nebatur facies pueri,-oculo sinistro profunde in orbita sito, circulo livido 
obducto, quoad visus functionem minime laeso. Utraque manu tumori oculi 
dextri saepius adplicita, exindeque levi pressione exercita conabatur miser 
ingratum distentionis continuae sensum in imis tumoris percipiendum sub¬ 
levare. Ciborum desiderium perstans, sitis modica aegrotum exercens, ab¬ 
domen tensum, ad dextrum hypochondrium profundiorem attactum res¬ 
puens, diarrhoicus fluxus cum sedibus albidis saepius alternans, lotium 
parcum frequenter jumentosum, respiratio ubique bene exaudienda, pulsus 
incitati, frigore extremitatum aut calore totius corporis comitati, macies 
organismi ultimo tempore cernenda, irritabilitas summa ex minima causa 
lacrymatione expressa, dolor continuus, in imis tumoris percipiendus, ad 
palpebram supremam extensus, nisi levi pressione quodammodo sedandus, 
vicinas autem encephali partes minime in sympathiam trahens, perfecta 
tandem immunitas circa alia organa dominio cerebri obedientia circa utram¬ 
que vitam parvuli colligenda videbantur. 

Symptomata, quibus exordium necnon successiva alterationis oculi dextri 
evolutio insigniebatur, momenta quorum auspicio, bulbi dextri atrophia, 
novo irritationis processu afflata serius hypertrophiam ejus retulit, tan¬ 
dem criteria specifica praesentem statum tumoris orbitae dextrae cavum 
implentis illustrantia, — sufficientia nobis erant, ut degenerationem obviam 
tanquam encephaloideam consideraremus, eamdemque prognosi gravis¬ 
sima dignaremus. Ast tamen certa degenerati bulbi in orbita locomobili- 
tas, rudior ejus tractatio minime circa contiguum encephalon symptomata 
evocans, phaenomena vitae animalis cerebri vitium aliquod forte incul¬ 
pantia, ex toto praeter dolorem in ipso tumore experiundum hucusque de¬ 
ficientia, volumen degenerationis in dies crescens, verisimilitas summa 
ut brevi partes limitrophae essent eodem processu inficiendae, tandem ma¬ 
tris preces atque lacrymae subsidium ultimum tanquam unicam spem invo¬ 
cantis — nos incitarunt, ut tumoris exstirpationem proponeremus; etsi 
ingruens nutritionis alteratio, glandulae parvae basin maxillae inferioris ob¬ 
sidentes, abdominis volumen adauctum, necnon major bypocondrii dextri 
sensibilitas, patris tandem defuncti ex ejusdem hypocondrii labe, hydrope 
terminata, recordatio — fuissent contraria indicia ancipiti mihi suscipiendo 
subsidio. 

iEgroto apte collocato, incisaque commissura oculi externa, duplici 
plaga elliptica exercentur palpebrae ad laesam earum partem a normali 
sejungendam. Sursum deorsumque tractis earum reliquiis recto ancipiti 
cultro circumscribitur pars degenerata bulbi oculi orbitam infestans; sic 
nexu ejus cum adjacentibus musculis soluto, forfice concava ad ductum 
plani orbitalis superioris intromissa perscinditur pedunculus tumoris nervo 
optico constitutus, forasque hamulo parti anticae infixo extruditur tota 
massa encephaloideam degenerationem formans. Modica haemorrhagia in 
conspectum prodiens, linteo carpto solutione creosoli imbuto cohibetur, 
permittitque interiora orbitae perscrutari, lacrymalemque glandulam quo¬ 
dammodo induratam subtiliori suscepta dissectione eliminare. Fenestratum 
tenue linteum orbitae cavo immissum, globulis carptis oleo saturatis imple¬ 
tum, partium suppurationis accelerandae causa finem encheiresi imposuit. 
Frigidae capitis embrocationes, mucilaginosa cum nitro intus propinata, 
minime suffecerunt ad reactionem febrilem vespere diminuendam; at hiru¬ 
dinibus retro aures, atque sinapismis ad artus applicatis, necnon calomele 
ad granum semis omni bihorio propinando componendam. Quarto die post 
susceptam operationem sanies foetidissima ex orbitae cavo profluens, in¬ 
choatum suppurationis processum indicat. Linteo orbita incluso facillime 
f nunc extruso, infimum pavimentum cavitatis hujus % necnon fundus ejus 

ubique granulationibus laete rubentibus opplentur. Inde ab hoc tempore 
febrilia symptomata in dies diminuta, mox perfectae impletioni orbitae gra¬ 
nulationibus bonae indolis locum cedunt. Hae residuis palpebris concavam su¬ 
perficiem exprimentibus obtectae, exoptatam convalescentiam assignificant, 
aegrotusque brevi tempore post sanitati restitutus a nosocomio discessit. 

Pars discissa pugno infantis magnitudine aequipar (vid. Tab. XI,jig. 2), 
involucro celluloso vasis praedito circumsepta, irregularis ovoideae formae, 
ex lobis cerebri circumvolutiones simulantibus constituta, ad longitudinem 
suam secta, homogeneam lactei coloris, encephali medullari substantiae 
non absimilem structuram, sanguine striatim disposito inquinatam, visui 
praebet. Tenuis lamina massae hujus cultro exsecta, quodammodo trans¬ 
lucida, tactui cerebri consistentiam offerens, facillime digitis in pultis spe¬ 
ciem reducebatur. Passim in imis ejus reperiebantur puncta omnino emol¬ 
lita, lactescente colore induta, prorsus cremoris lactis spissioris densitatem 
praebentia, cellulis aut areolis ex fibroso textu conflatis inclusae. Ex toto 



sublata evanuere vestigia textuum pristinorum bulbo oculi propriorum, si¬ 
quidem excipias nervum opticum degeneratum pedunculi vices agentem, 
supremaeque parti tumoris insitum. 

«Aspectus tumoris cancrosi oculi differt, ait Weller, prout malum in 
sclerotica, in choroidea, in humore vitreo vel in textu adiposo orbitae se¬ 
dem collocavit. Sic choroidea praebet tumorem caeruleo colore fuscum acci¬ 
piente , nervus opticus massam candicantem et medullarem, sclerotica 
tumorem irregularem evidenterque fibrosum. » 

Suppurationem partium constituentium oculi primum hujus mali fontem 
fuisse, et media in degeneratione, observationi nostrae subjecta, repenn 
nullomodo potuisse alia partium constituentium bulbi vestigia, quam ner¬ 
vum opticum, qui, etsi omnino depravatus, tamen totam hanc massam 
encephaloideam, ipsius, ut ita dicam, continuitatem seu evolutionem pro¬ 
duxerit, attente considerantibus nobis Welleri opinio videtur bene firmari, 
et digna esse multo majori scriptorum attentione. 

FUNGUS MELANODES OCULI SINISTRI. 


TABUL/E X et XI. 


Vir quinque et quadraginta annorum natus, agricola robustus, tempera- ^ 
menti cholerici, paludibus circumseplam regionem inhabitans, sacpiusque 
exinde pyrexia intermittente tertiana afflictus, usuque infusionis artemisia? 
absinthii semper sublevatus, caeterum bona valetudine fruebatur. Abhinc 
annum projecto lapide ad orbitam sinistram, oculoque ejusdem lateris 
graviter contusus, at solutionem continui nullibi ipse observans, totam - 
que laesionem hanc parvi putans, naturae medicatrici omnia haec ad nor¬ 
mam reducenda commisit. Elapso tamen duplici mense, doloribus initio 
totam calvariam peragrantibus, deinde orbitam sinistram infestantibus con¬ 
flictabatur. Dolores hi domestico quodam auxilio ex sale culinari necnon 
melli composito , in balneis sudatoriis impugnati , externam cranii com¬ 
pagem dereliquerunt, mox vero in imam orbitam contracti, ad bulbum 
oculi ipsum extensi aciem organi hujus offuscantes, continenter fere cru- 
delissimeque miserum aggrediebantur. Orbitae molestiae in dies magis ma¬ 
gisque crescentes, ne minimum quidem quietis momentum aegroto conce¬ 
dentes, tandem coegerunt miserum, ut pagum linqueret, meaeque fortuito 
se committeret observationi. 

Collapsa, spurca, cernebatur facies aegroti, oculo sinistro ex orbita quo¬ 
dammodo protruso, palpebris tumidis, ad margines liquido purulento, acri, 
cilia intricanti circumductis instructa. Bulbus oculi propius inspectus, vix 
mobilis, vitreus quoad expressionem, corneam magis convexam normali 
suo splendore orbatam, pupillam dilatatam luci insensibilem, corpore ex 
griseo lutescente, lente cristallina quasi obfuscata, obturatam, totamque 
iridem a partibus bulbi oculi internis anteriora versus protrusam, cornea; 
proxime jacentem, sicque ambitum anticae oculi camerae diminuentem ob¬ 
servationi nostrae subjiciebat. Doloribus ad intervalla atrocissimis ex fundo 
orbitae ortum suum ducentibus, lancinantibus, nonnunquam autem ingra¬ 
tissimam tensionem bulbi oculi efficientibus, excruciabatur aegrotus nos¬ 
trum subsidium invocans. Oculo dextro ne minimam quidem aberrationem 
a compage sua ac visus normali functione ostendente, eadem norma et 
circa reliquas functiones vitae organicae et animalis perscrutandas reperie- 
batur. Chronicam inflammationem partium internarum bulbi oculi, dia- 
thesi cuidam minime adhuc definiendae, sed violentia externa excitatae 
substructam omnino suspiciens, suasi misero, ut praemissa venaesectione 
necnon hirudinum applicatione circa locum affectum, absolutis fricationibus 
ex belladonae extracto cum unguento griseo ad orbitae vicinias — suasi, 
inquam, ut maneret in urbe, sicque faciliorem redderet arduae naturae 
morbi extricationem, necnon serius stabiliendarum indicationum dilucida- 
tionem; hoc autem consilio magis perterritus aegrotus , quam ipsius mali 
vehementia, urbem et observationem nostram defugit. 

Elapsis quatuor mensibus, oculi sinistri malum, nullo subsidio limitatum, 
in dies accrescens, novis signis aggravescentem morbum manifestissime 
indicantibus notatum, secunda vice e pago ad urbem reduxit miserum 
constantiori meae sollicitudini sese traditurum. Pomi aurantium minoris 
volumen adaequans, ex orbita protrusus, immobilis, alteratis palpebris par- 
tim velatus, in massam bruneam degeneratus, neque minima vestigia pris¬ 
tinae suae organisalionis demonstrans observabatur oculi bulbus. Propius 
inspecta, superficiem asperam irregularem, tuberculis lividis, atris, caeruleis 
obsitam, passim emollitam, liquidum grumosum nigellum fundens, investi¬ 
gationi nostrae ostendens, explorata digito, maxime sensilis, elastica, arcte 
degeneratis palpebris adnexa, ex toto orbitae capacitatem implens ista massa 
reperiebatur. Oculus dexter lacrymis innatans, conjunctivam injectam, 
aciem autem minime turbatam praebebat. Dolores circa orbitam sinistram 
ejusque fundum exarantes, olim atrocissimi, inde a corneae perforatione 
necnon tumoris brunescentis evolutione exteriora versus nunc tolerabiles, 
multo minori intensitate affecerunt aegrotum. Encephali functiones liberae 
et immunes, sicuti vitae organicae phaenomena a norma non recedentia 
deteguntur, siquidem excipias parvulam glandularum lymphaticarum colli 
tumefactionem. Propius interrogatus aegrotans de momentis forte faventibus 
cuidam diathesi suspiciendae, nunc in memoriam revocat praesentiam duplicis 
fluxus blennorrhoici ante contusionem acceptam experti, turgidis glandulis 
inguinalibus concomitati, et vulgari quodam auxilio domestico pertractati. f 


Degenerationis progressiva evolutio, pathognomonica phaenomena, sta¬ 
tum ejus praesentem illustrantia, ab auctoribus Laennec, Breschet, Lau- 
rence, Tyrrel, fungo melanode substructa — sufficientia mihi erant argu¬ 
menta, ut obviam observationi meae oculi degenerationem, analogia duce, 
tanquam melanodem acciperem; unicumque hoc in casu proponendum 
auxilium, exstirpationem bulbi minime differendam proponerem.Oculi dextri 
incolumitas, sensorii communis integritas, vitae organicae, imprimis au¬ 
tem hepatis hoc in casu a norma recessus minime perspiciendus — erant 
momenta prognosi faventia, et indicandam encheiresin maxime suffulcien¬ 
tia. Haec a nobis aegroto aperte proposita, gratoque cum animo accepta, 
sequenti ratione mox ad finem perducta est; — Imposito brachio revulsivo 
auxilio, adhibitisque per septem dies solventibus remediis, sedente aegroto, 
luci bene exposito, instituitur bulbi oculi sinistri exstirpatio, ad eamdem 
fere normam a nobis jam duplici in casu relato usurpatam. At palpebrarum 
degeneratio simul cum organo melanode auferenda, impossibilitas uno te¬ 
nore malam massam ex orbitae imis exsecandi, et necessitas rudera ejus 
ad parietes orbitae remanentia audacter ferro candente exurendi — solitae 
huic encheiresi chirurgicae erant adjungenda. Linteum tenue oleo imbu¬ 
tum, orbitae ad suppurationem accelerandam, necnon aeris liberum acces¬ 
sum in profunditatem ejus praepediendum, cautelae gratia fuit immissum, 
nam rescissae palpebrae vix velabant nunc late hians orbitae ostium. Carpti 
mollis sufficiens copia huic imposita fasciatione idonea ibidem contenta 
finem encheiresis nostrae imposuit. 

Robusta aegroti constitutio, parcus sanguis sub operatione emissus, cau- 
terisatio in encephali viciniis necessitate imperata, tandem intromissum 
orbitae linteum, corporis peregrini quasi vices agens, erant nobis indica¬ 
tiones, ut statim larga venaesectio absolvenda esset. Obtecta calvaria frigidis 
epithematibus, intus calomel ad granum unum omni bihorio cum decocto 
altheae pro potu commendantur. Vix observata diebus insequentibus ad ca¬ 
put reactio levi cephalalgia expressa, cautionis gratia tamen hirudinibus 
retro aures impugnatur. Quinta die foetens suppuratio linteum orbitae in¬ 
clusum conspurcat. Hoc foras eductum parietes cavitatis hujus pure flavo 
et spisso obductos visui praebet. Injectiones ex infuso chamomillae quotidie 
institutae sufficiunt, ut mox granulationibus via aperta sit; Interea aegrotus 
vegetus, ab omni medicatione remotus, mense post encheiresin susceptam 
elapso, granulationibus bonae indolis expletam orbitam sanitatemque om¬ 
nino integram observationi nostrae praebens nosocomium dereliquit. 

Oculi massa degenerata et exstirpata (vid. Tab. Xl.Jig. 3), juglandi mag¬ 
nitudine compar, inaequalitates, salebras nodosque praebebat, qui orti esse 
videbantur ex conjunctione plurium tumorum parvulorum, ordine quasi 
lino insertorum, definitis intersectionibus in plures massas divisorum, et in 
superficie sua ianthino colore obductorum. In interiore ejus parte occurrit 
substantia pulposa, sub digitis dilabens , passim liquore nigro atramenti 
Sinensis instar circumfusa, odore fatuo, et in aere tarde putrescens. Me¬ 
diis in his partibus malo affectis cerni nullus paries cellulosus, nullum vas 
potuit. Degenerationis partes nervo optico vicinas versus persequi satis 
distincte vestigia scleroticae licuit, quae inter lobos tumoris desidens, hoc 
in loco superficiei, nonnullos parietes ei praebere videbatur. 

Haec oculi melanosis, cujus una pars massam solidam, altera aspectum 
liquidum prae se ferebat, nonne encephalois oculi fuit, quae auctore prof. 
Piorry choroidis pigmento colorari poterat? an potius melanosis, a Laennec 
et Dupuytren descripta, posthac explorata per Breschet, Trousseau et Le- 
blanc, de cujus natura opiniones adhuc inter doctissimos discrepant? At si 
vere est melanosis, licetne assentiri Wellero, qui melanosi oculi omnem 
affectionem carcinomatosam choroidis exprimi putat? Has quaestiones ac¬ 
curata mali contemplatio evocavit. Consentiens cum Breschet, qui analysi 
chemica nixus, melanosin haemorrhagica indole ducit, egomet ipse saepius 
animadverti, hoc profluvium sanguinis, ut quod melanosin constituit, in 
cute vel in organis interioribus per veram diathesin manifestari. Huic pos¬ 
tremae causae, non choroidis virtuti aut affectioni speciali adscribo mela¬ 
nosis a me descriptae in oculo praesentiam. 

CANCER PALPEBR/E INFERIORIS SINISTRA!. 


TABI I. E XII et XIII. 


Senex octogenarius robustae constitutionis, optima semper sanitate fruens, 
inde a tenera aetate in viciniis palpebrae inferioris sinistrae, quadam ver¬ 
rucae specie affectus erat. Abhinc anno, pruritum initio tolerabilem, serius 
vero maxime ingratum loco eadem inquinato percipiens, sealpendique cu¬ 
pidine tentatus, imprudenter unguibus superficiem ejus abrasit. Ab initio 
levis excrescendae hujus laesio, serositatem spissam concrescibilem secer¬ 
nens, crustula exinde obtegebatur; haec pruritu suscitato, iterum remota; 
nova crusta densiori, grisea, stratatim disposita, ad cutis superficiem emi¬ 
nenti, fabae minoris magnitudinem adaequanti, rubra halone circumdata, 
maculabatur integumentorum exulceratio. Spatio quinque mensium, basi 
lata, ulcerationi firmiter infixa, haerebat crusta haec, donec tandem serosi- 
tate excoriationis continuo irrorata, ad internam suam faciem eliminatorio 
quodam processu superveniente ex toto secessit. Pruritu tunc intolerabili, 
lancinantibus doloribus in ima exulceratione in dies magis extensa adparen- 
tibus, partes tandem excoriationis limitrophae, ex acri ejus serositate erythe¬ 
matosae factae, impulerunt aegrotum, ut in nosocomio quaereret auxilium. 

Distans tres circiter lineas infra marginem liberum palpebrae inferioris si¬ 
nistrae, cernebatur exulcerata cutis plaga, inaequali granulosa superficie, parco 
pure alcalinum odorem spargente irrorata, stratoque passim pultaceo griseo 
facillime removendo offuscata, magnitudinem dimidii pollicis adaequans, 
marginibus non ita editis, sed irregulariter fissis circumsepta, necnon late 
diffusa erythematosa rubedine obducta. Intense rubebat injecta conjunctiva 
oculi sinistri, tarso omnino normali palpebrae inferioris limitata. Vasculo¬ 
sus textus integumentorum faciei maxime evolutus, ad certas partes parvis 
naevis maternis observandis exprimebatur. Ex toto regularibus vitae orga¬ 
nicae functionibus, quaedam aberrationes cephalalgia, vertigine, aurium 
tinnitu, ac pungentibus doloribus ad exulceratam plagam designatae, circa 
vitam animalem colligendae adjungebantur. 

Exordium necnon successiva evolutio excoriationis obviae, locus ab ea¬ 
dem inquinatus, criteria pathognomonica cutaneam hanc labem illustran¬ 
tia, chronica tandem, minime naturae viribus cicatrisanda exulceratio in 
dies ulterius serpens — sufficientia nobis momenta praebebant, ut morbi 
natura opportunumque auxilium statim dijudicarentur. 

Absoluta modica sanguinis missione, imposito in brachio epispastico, 
commendato interne decocto Zittmanni in refracta dosi; usus pastae arseni- 
calis, strato tenuissimo, superficiei exulceratae adplicandae, ad vitalitatem 
ejus intervertendam ordinatur. Post septimanae spatium, haemorrhagiae ex 
fundo exulcerationis adparerites, margines magis editi, ambitum nunc 
adauctum ulceris circumdantes, partium finitimarum induratio inflamma¬ 
toria, oculi vicini, necnon proximae palpebrae irritatio intensior—dubium 
effectum commendati auxilii reddebant. Insuper sitis aucta, nauseae, anxietas 
praecordialis, epigastri dolor, ventris tormina, oesophagi contractionibus 
adjuncta et forsitan ex absorpto acido arsenicoso intelligenda sequeban¬ 
tur. Sepositis ergo medicatione interna, necnon usu pastae arsenicalis 
externo, mucilaginosa intus, hirudines epigastro, necnon diaeteticum re¬ 
gimen in auxilium vocabantur; cataplasmateque ex dauco carota consti¬ 
tuto plaga exulcerata obtegebatur. Mox omnibus ad normam redactis, 
neque minima irritatione ad tractum intestinalem conspicienda, de novo 
usus decocti Zittmanni in dosi refracta suasus, per duplicem septimanam 
nunc exhibitus, nulla symptomata reactionis circa tractum intestinalem 
evocavit. Ast exulcerationis imago medicationi usurpate minime cedens, 
consilium nobis injecit, tot laudibus ornatum nitratem mercurii externe 
in usum vocandi. Solutio hujus, penicilli ope superficiei exulcerationis 
adplicita, post septimanae spatium granulationibus segregatis mollibus, 
sanguinem, saniemque foetidam fundentibus, maxime dolentibus denota¬ 
batur. Antea locomovenda ex parte exulceratio, nunc fixa, quasi pro- 


^ fundius textui subjacenti inluerens, sat dura halone rubra circumsepta 
observatur. 

Ulceris extensio in dies crescens, minime escharotico auxilio limitanda, 
proxima destructio residuae partis palpebrae inferioris, necessario mihi ad¬ 
huc servandae, ipsius tandem aegroti desiderium continuum , promptiori 
aliquo subsidio, finem taediosae exulcerationi imponendi — nos coegerunt, 
continuato usu decocti Zittmanni ad ctiltrum refugere. Incisio parallelos 
palpebrae infimae sinistrae facta, a cantho oculi interno, limitesque commis¬ 
surae ejus externae excedens, divisit normalem tarsum, cum reliqua sana 
parte palpebrae inferioris, ab adjacenti ulceratione carcinomatosa. Duplici 
plaga ex utraque extremitate primae hujus incisionis profecta, ad angulum 
unum conversa, circumscribebatur reliqua carcinomatis, necnon indurato¬ 
rum integumentorum pars. Triangulus scissionibus his circumseptus panni¬ 
culus, basi sua exulcerationem amplectens scrupulosissima dissectione, a 
profundioribus partibus separatus est. Sedulo investigatis textibus orbicularis 
palpebrarum residuis, ligatisque arteriis sanguinem fundentibus, reintegratio 
partium ablatarum, novo conficiendo panniculo sequenti ratione suscipitur. 
Prima incisio palpebrae infimae parallelos, nunc usque ad processum zygoma¬ 
ticum continuata, basin novi trianguli sistit, altera incisio ab extremitate 
zygomatica hujus profecta, aequo intervallo fere ducta lateri externo trianguli 
explendi, necessarium pro restauranda palpebra integumentorum pannicu¬ 
lum limitat. Hic prompta dissectione a subjacentibus partibus separatus, 
basi sua superstiti palpebrae inferioris sinistrae, lateribus autem suis mar¬ 
ginibus implendi vacui, numerosissimis nodosis suturis adnectitur. Frigidae 
adplicationes in usum vocantur, ad pertimescendam panniculi transpositi 
reactionem mitigandam, hirudines retro aures, necnon anfiphlogistica intus 
commendantur. Quarta die post absolutam blepharoplasticen, infima pars 
panniculi rubedine erysipelatosa suffunditur; etiamsi omnia in usum vo¬ 
cantur ad eamdem resolvendam, mox sphaceli signa comparent, nonnisi 
frigidae aquae continua impositione limitanda. Tum autem apice panniculi 
destructo insimul exaequantur et rugae ex integumentis situ mutatis ortae, 
partemque cutis restaurantem inquinantes ; sicque infelici hac circumstan¬ 
tia major regularitas inducitur arte parate palpebrae. Duodecimo die fir¬ 
miter partibus subjacentibus adhaerens transposita cutis, ubique agglutinata 
basi sua residuae palpebrae inferiori, necnon margini interno vicinis inte¬ 
gumentis observatur, vacuum spatium ad latus ejus externum ex loci mu¬ 
tatione panniculi ortum, granulationibus bonae indolis impletum visui 
( Tab. XIII) offerens. Elapso triplici mense, senex octogenarius, ne minima 
quidem vestigia pristinae affectionis regressurae demonstrans, at levi ectro¬ 
pio ad marginem derelictum palpebrae sinistrae inferioris adflictus, ceterum 
omnino vegetus nosocomio exiit. 

« Quamcumque agendi rationem inieris, ait prof. Velpeau, blepharo- 
» plastice tum modo bene procedet, quum cutem textusque celluloso-adi- 
» posos vel fibrosos solos destruxeris. » Hujus opinionis veritas plane 
stabilitur facto, quod modo exposui. Profecto enim sine margine palpebrae 
inferioris, quam conservandi facultas mihi fuerat, sine residuo orbicularis 
palpebrarum strato, a me intacto, ipso exstirpationis cancri momento, 
cutis panniculus, qui substantiae jacturam resarcivit, nihil aliud foret, quam 
frustum tegminis, prope iners, aegerrime insertum inter reliquos textus, ad 
exagerandam deformitatem magis idoneum, quam ad reconcinnandam pal¬ 
pebram, quae mihi erat restauranda. Unde manat necessitas, non diem ex 
die ducendi, sed confestim, quum agitur de affectionibus palpebrarum (ut 
de ea, quam exposuimus) ad subsidium chirurgicum perfugiendi, evitan- 
dique usum auxilii effectu incerti, quo malum serpere longius posset (ut 
in casu, de quo diximus), atque ideo discriminum exsequendae encheiresis 
^ diminuendorum. 

ANGIECTASIS APICIS NASI 


TABULA XIV. 


Puer octennis, habitus scrophulosi, ex matre natus violenta contusione 
ad faciem tertio graviditatis mense correpta, paulo post partum nasi api¬ 
cem macula cceruleata obfuscatum proximorum visui praebuit. Haec per 
biennium eodem in statu versata, naturae tradita, nulli medicationi, ne 
cautelae quidem subjiciebatur, donec tandem accedente lapsu ex alto, valide 
infestata facies, necnon nasus, semina prima serioris affectionis efflando, 
parentum solertiam evibrarent. Imprudenter adplicitis hirudinibus ad vi¬ 
cinitatem naevi materni, nonnullis earum superficiem ipsam degeneratae 
cutis exercentibus, atque ita magnum sanguinis profluvium evocantibus, 
insons olim innata macula, nunc in focum pertimescendi morbi transfor¬ 
mata est. Unaquaeque enim morsura hirudinum ipsam angiectasis faciem 
exercens, in ulcusculum, per longum temporis spatium minime consoli¬ 
dandum mutata, levissimo manus tactu sanguinem fundens, postea nodu¬ 
lum quemdam referens, asperitatibus glabram antea teleangiectasis super¬ 
ficiem conspurcavit. Haec ipsa, in dies magnitudine increscens, peculiarem 
imo formam induens, ex toto nasi apicem deformans, vario colore notata, 
singularemque miserandam formam ori et lineamentis tribuens, proximos 
tandem eo adduxit, ut artis nostrae auxilium invocarent. 

Proboscide maxime expressa, vultui ridiculum intuitum tribuente termi¬ 
nabatur apex angiectasicus nasi, coerulantibus, roseo admixto colpre ma¬ 
culis, ex contortis, dilatatisque vasis constitutis, venisque serpentino modo 
decurrentibus circumseptis obsessus. Epithelio tenuissimo rupturae proximo 
coopertus, tactui compressibilis, aliquid pastosi, minime autem pulsantis 
referens, basi latae, locomovendae, non firmiter cartilagini subjacenti infixae 
inhaerens, ex tractatione imo rudiori minime sanguinem fundens. 

Flavum capillitium, coeruleus oculus, protrusum labium superius, tenuis¬ 
sima integumenta, cariosi dentes, tumidum abdomen — erant crileria scro- 
phulosae diathesis suspicandae. Proclivitas ad tussim, cordis ictus ex minima 
incitatione adauctus, alvi constipationes, eruptiones herpeticae saepius cor¬ 
poris peripheriam conspurcantes, summa aegroti volubilitas, necnon pru¬ 
ritus, partem nasi morbo afflictam exercens, erant caelera symptomata 
circa puerum colligenda. 

Morbi hujus natura vix organismi viribus emendanda, rapida affectionis 
ultimo tempore evolutio, epidermidis localitatem detentam investientis rup¬ 
tura proxima, itaque possibilitas hemorrhagiae statum aegroti aggravaturae 
in dies major— erant momenta, quibus evocabatur suadenda encheiresis 
chirurgica. Insuper, venosa potius istius angiectasis species, basis ejus 
non profunditer subjacentibus partibus infixa, probabilis incolumitas carti¬ 
laginis nasi adhuc servandae — fuerant conditiones, quae suscipiendam chi¬ 
rurgiam citius absolvendam indicabant. 

Antequam vero cultri ultimum subsidium esset usurpatum , leniorem 
methodum a Wardrop commendatam cauterisatione explendam in usum 
vocavimus, consilio lentam adhaesivam inflammationem in imis partibus 
ipsius angiectasis suscitandi, sicque exorta suppuratione textum ejus vas- 
culoso-alveolarem obliterandi. Emplastro adhaesivo quatuor foraminulis per¬ 
tuso, exactissime proboscidi degeneratae adplicito frustula lapidis caustici 
denudatis punctis angiectasis per breve temporis spatium imponebantur, 
donec brunescens eorum superficies escharae praesentiam indicando, caus¬ 
tici auxilii actionem exactam demonstraret. Linteo carpto tenuissimo sic 
maculata proboscidis superficies nunc obtecta, finem tentati subsidii con- 


^ stituebat. Quinto die suppurationis vestigia apparentia, expectandum effec¬ 
tum cauterisationis indicantia, mutato tamen degenerati apicis nasi volu¬ 
mine concomitabantur, contra hic turgidus, majori rubedine notatus, tactui 
maxime calidus inveniebatur. Serius suppurationis processus in dies auctus, 
perstante semper mole angiectasis insigniebatur. Tandem tertia septimana 
post susceptam cauterisationem, escharis perfecte eliminatis, sanguis pro¬ 
fuse ex ostiis his arte factis fluens, vix stipticis adplicationibus cedens, 
vires aegroti in dies frangens, insufficientiam medicationis hucusque adhi¬ 
bitae nobis aperte demonstrans, ad alteram a Boyer, Dupuytren aliisque 
exaratam, excisionem videlicet cutis angiectasi detentae, transgredi coegit. 
Haec sequenti ratione ad finem perducta est. Duplici semi-elliptica plaga 
nasi apex proboscide illa enormi affectus circumscribitur. Pleno rivulo 
effundebatur sanguis ex inflictis incisionibus, aqua glaciali, necnon com¬ 
pressione limitropharum partium quodammodo sistendus. Pelluscens carti¬ 
laginis nasi superficies nunc sedulo investigata, minimeque affecta inventa; 
caute continuata dissectione varicosa proboscis ab eadem separata est. 
Lenticulari ferro incandescente denudata cartilaginis nasi superficies mo¬ 
dificandae vitalitatis ejus gratia leviter impugnatur, vulnusque linteo carpto 
oleo imbuto obtectum suppurationi committitur. Vasa devastationi proxima 
adhuc sanguinem fundentia injectis ligaturis ad silentium reducuntur. Ery¬ 
thema sat intensum laesionis viciniam, necnon faciem reliquam, secunda 
die post absolutam encheiresin chirurgicam exercens, pyrexia necnon sub- 
delirium supervenientia—hirudinibus post aures, frigidis epithematibus cal¬ 
variae adplicandis, mucilaginosis et calomele ad granum dimidium omni 
bihorio propinando intus — combellantur. Alvo clausa, enemata oleo ricini 
admixta opponuntur. Spatio septem dierum faciei rubedo evanescit, pyrexia 
decrescit, mussitationis symptomata annihilantur, lingua omnino mollis 
normam proximam annuntiat, plaga ferro adusta, per totum suum ambi¬ 
tum suppurans rubris granulationibus obtegitur, serius leviter nitrate ar¬ 
genti fuso exercendis. Sepositis omnibus auxiliis, proprium diaeleticum 
regimen commendatur, parvulusque mense elapso, apice nasi servato, 
larga plana cicatrice albida induto, omnino sanus nosocomium dere¬ 
liquit. 

Cutis degenerata proboscidis propius inspecta, in imis sui textum fibroso 
non absimilem diversissime intersectum, areolas sanguine plenas consti¬ 
tuentem, vasisque capillaribus insigniter evolutis numerosissimis circum- 
septum observationi nostrae praebebat. 

Cauterisatio partialis (cauterisation parcellaire) secundum Wardrop, huic 
puero adhibita, tantum certa quaedam angiectasis loca impugnans, nonne 
causa fuit, quaeso, majoris irritationis partium subsidio hoc intactarum, 
quae, et majore proboscidis turgore, et intensiore superficiei rubedine 
atque calore expressae, postremo haemorrhagias iteratas ita procrearunt, 
ut, viribus aegri labefactatis, posthac excisionem mali necessariam redde¬ 
rent? An vero potius hoc factum praestantiam probat cauterisationis totius 
superficiei (cauterisation en nappe ) per nitratem argenti suasae a CI. Vel- 
peau, quae, quamquam principio non differt a processu Wardropii (nam in 
utroque id agitur, ut in massa degenerata, reactio quaedam inflammatoria, 
et vasa et areolas obliterans efficiatur) — extensius aequabiliusque in su¬ 
perficiem morbosam agens, propositum chirurgicae finem certius videatur 
* assequi? 

ANGIECTASIS GENTE SINISTRTE 


TABULA XV. 


Puella trima, leucophlegmatica, e matre orta tempore praegnationis animi 
pathemate violenter concussa, inde ab ortu macula caerulea, ad cutis super¬ 
ficiem sublata, viciniam arteriae facialis detinente, genam ejus sinistram 
conspurcante exercebatur. Initio lacte uberis materni saepius quotidie irro¬ 
rata, minus convexa, pallidiorque cernebatur macula, per integros menses 
eodem in statu versata; serius autem agyrtae cujusdam consilio afflicta, ex 
imposito emplastro irritanti erythemate genae dentata, omnia localia naevi 
materni symptomata aperte ingravescere coeperunt. Leviter convexa ad 
genae sinistrae superficiem in exordio macula, nunc in dies crescens tuber¬ 
culi elati formam accipit, facie minime glabra, aspera potius induti. Coeru¬ 
leus ejus color, lacte rubentibus maculis admixtis variabatur, ultimisque 
mensibus, minima violentia exuberanti naevo inflicta, haemorrhagia difficili 
modo sistenda insignitur. Sanguinis istud profluvium, jam per se debilem 
puellulae naturam, majori etiam virium prostratione circumdans, paren¬ 
tesque metu ac terrore implens, ne medio in profluvio animum cum 
sanguine efflaret infans, causae fuit cur nostrae observationi permitteretur 
misella. 

Pallida, lacteo colore obducta, tumidula cernebatur facies aegrotae, tumore 
caeruleo, versicolore, pulsante, fructum vitis viniferae simulante, tractui 
arteriae facialis sinistrae insidente depravata. Aspera, granulosa, imo tuber¬ 
culosa observatur superficies istius tumoris, ex munitissimis intricatio- 
nibus vasorum arteriosorum necnon venosorum conflata, subinde sanguine 
transsudante irrorata, tactui caloris augmentum necnon pulsationem pulsui 
isochronam olferens, pressioni molis suae diminutionem praebens, basin 
latam, profunde textui subcutaneo infixam, arcu vasorum dilatatorum cir¬ 
cumdatam oculo nostro subjiciens. Respondens parti affectae mucosa per os 
inspecta, a norma non recedens, sana invenitur. Respiratio quodammodo 
accelerata. Digestio non turbata, renum functio solita, cordis ictus respectu 
habito aetatis intensior, jactitatio saepius observanda, insomnes noctes, 
ejulatus ex minima causa provocandus circa organicam et animalem vitam 
designabantur. 

In dies adaucta moles angiectasis, basis ejus manifesto latius serpens, 
profundioraque petens, proclivitas summa affectionis hujus ad haemorrha- 
gias, leiicophlegmaticus status aperta ergo ratione exinde explicandus, timor 
quoque,'ne media in tali sanguinis jactura possibili, parvula sit e medio 
erepta, — fuerant momenta, quibus substruebatur gravissima mali pro¬ 
gnosis, graveque subsidium his sub auspiciis invocandum. 

Silentio praetereuntes varias methodos contra angiectasin ab auctoribus 
indicatas, statim parentibus excisionem mali proposuimus, haec tamen a 
matre propter summam aegrotae debilitatem, novaeque haemorrhagiae possi¬ 
bilis metum recusata — at opportunum subsidio momentum ne sit amissum, 
consilium Cl. Shaw, Fawdington et Macihvain secuti, setaceis teleangiec- 
tasin hanc exercendam statuimus. Sublevata itaque cutis degeneratione, ba¬ 
sin ejus ad distantiam trium circiter linearum, ab incipiente vasorum dila¬ 
tatione, duplici acu tenuissima, setaceo instructa transfiximus. Ingens 
haemorrhagia, vix compressione et aqua creosoto commixta sedenda, finem 
exhibito huic imponit. Algens ad totam corporis peripheriam misella, pulsu 
parvo, frequenti instructa, sinapismis obtegenda, necnon laudani liquidi 
nonnullis guttis intus porrectis in lectulo imponitur. Altero die post noctem 
inquietam superveniens reactio febrilis, refrigerante potu, necnon revul- 
sivis sedatur. Quarta die suppurationis vestigia fines setaceorum inquinantia 
permittunt, ne fasciolae horum digestivo inunctae sint denuo trans basin de¬ 
generatae cutis ductae. Sanguinis profluvium iterum comparens, iisdem auxi¬ 


liis sistendum, novum istud periculum concomitans, dubiam in animo tunc 
reddit, electam a nobis methodum ad obviam labem hanc impugnandam. 
Per duplicem septimanam quaeque setaceorum transmissio semper haemor¬ 
rhagia notata, e contrario moles angiectasis minime decrescens, halone imo 
magis expressa vasorum dilatatorum ad basin suam extra limites setaceorum 
circumsepta, leucophlegmaticus status parvulae in dies auctus, virium pro¬ 
stratio ingravescens — insufficientiam praesidii nostri aperte indicantes im¬ 
pulerunt nos, ut ductu Dupuytren, Wardrop, Roux, Hervez de Chegoin 
viam discriminis plenam ingressi, ancipiti excisionis subsidio nunc ab ipsa 
natura invocata uteremur. 

Parvula apte collocata, duplici plaga elliptica, sana integumenta basin 
angiectasis circumscribentia inciduntur; ingens sanguinis jactura ex utra¬ 
que incisione locum inveniens, compressione rudiori carotidis sinistrae ex 
parte sedata, veniam dedit, ut strenua dissectione insidens stratui musculari 
basis degenerationis sit perfecte exempta. Pleno rapidoque rivulo profluebat 
nunc sanguis ex sat larga substantiae jactura baseos angiectasis eliminatione 
evocata, vix ligatura arteriae facialis, compressione utriusque carotidis, nec¬ 
non glaciei in plaga impositione sistendus. Silens haemorrhagia permisit 
nobis profundiora laesionis, ne quid forte adhuc removendi remanserit, per¬ 
vestigare. Lenticulari cauterio candefacto, vulneris fundus adustus, finem 
chirurgicae encheireisis constituit. Linteum carptum oleo olivarum satura¬ 
tum, ferro attentatae superficiei adpositum, frigida aqua imbuta epithemata 
genae affectae superhabenda, mucilaginosa intus cum aqua laurocerasi pro¬ 
pinata, tandem levia cathartica interdum usurpata, ad antagonismum intes¬ 
tinalem excitandum — fuerant auxilia post operationem susceptam com¬ 
mendata. Quinto die, halone rubra vulneris labia circumdante, rudera in 
imis ejus suppurationis adparuerunt; haec in dies adaucta eschara pedeten- 
tim eliminatur; duodecimo die injecta faciali arteriae ligatura rejicitur, 
exoptatis tandem granulationibus totus vulneris ambitus impletus, tum in 
firmam laudabilemque cicatricem mutatur, per longum temporis spatium 
lamina plumbea compressionis gratia continendam. 

Excisa pars cutis angiectasi degenerata, investigationi submissa arteriam 
facialem, ejusque tenuissimas divisiones, imas mali partes penetrantes, 
tanquam fontem nutritionis ejus, necnon characteris pulsantis arteriosi 
totius affectionis, ante susceptam encheiresin observandi, demonstrabat. 
Reliqua tumoris moles, numerosissimis venis diametro sua adauctis, tenuis¬ 
simis parietibus rupturae proximis instructis, hic imo et fissis peragrata, 
textum rubrum spongiosum areolarem, cellulosis filamentis nitidis intersec¬ 
tum oculo nostro praebebat. 

Quum setacea, basi tumoris decussatim imposita in eam ipsam duabus 
duntaxat in partibus vim aliquam habere possint, partes intermediae (setis 
intactae), necessario incolumes et extra actionem eorum manebant. At 
contra iis partibus, quae setaceo tanquam externo corpore irritatae apparent, 
nonne explanari atque intelligi potest, tum aequabilis mali continuatio, tum 
auctus retis vasculosi circa basin, tum etiam continua in minimo tumoris 
contactu proclivitas ad haemorrhagias, tum denique infaustus exitus adhi¬ 
bitae hujus methodi, atque necessitas exsectionis mali absolvendae. Idcirco 
non inconsulte Cl. Velpeau mihi videtur ejusmodi casibus multa setacea 
(setons multiples) adhibenda suasisse; unaquaque enim seta, scriptor hic 
inquit, nihil mihi vult aliud, quam ut trajectus, quem percucurrit, in den¬ 
siorem textum transformetur; quamobrem optimum duco, multa setacea per 
tumores erectiles trahere, et successum non plenum dici posse existimo, 
nisi si setae nulli affectionis parti pepercerint. 

LIPOMA GENTE DEXTRTE 


CONCREMENTIS CALCARIIS FARCTEM. 


TABULA XVI. 


Puella 18 annorum, rustica, florida constitutione, parcissime, sed re¬ 
gulariter menstruata, orta patre ebrioso, necnon doloribus acutissimis 
artuum, praecipue inferiorum, indefinito tempore recrudescentibus obnoxio 
— praeteritis quinque annis ictu fragmenti lignei, violenter ad regionem 
maxillae superioris dextrae percussa, ingenti tumore ecchymotico, ad 
contusam partem, oculum velante, necnon infimae maxillae motui obstante 
afficiebatur. Sacculi aromatici in usum vocati post duplicem septimanam, 
ingentis turgescentiae molem fere ex toto discusserunt; derelicta tamen ad 
fossam caninam tumescentia tactui dura, immobilis, obscura sensibilitate 
induta, minime adhuc absolutum resolutionis processum aperte indicabat, 
ast nullius momenti ab ipsa aegrota habita, naturae viribus tradita est. Post, 
hiemali tempore pedestre iter longinquum absolvens, aurae frigidissimae 
afflatui exposita, congelatione utriusque genae correpta, nonnisi fricatio¬ 
nibus glacie per horae spatium absolutis, partes vita orbatas restituit. 
Reactione ad textum vasculosum necnon cellulosum subsequente, oedema 
erythematosum bullis crustisque comitatiim, per aliquot dierum spatium 
aegrotae faciem dedecorabat. Omnia haec mox ad nihilum reducta, olim 
tamen observatam ad fossam maxillarem tumescentiam minime profliga¬ 
tam ostenderunt, contra respondens genae pars osseae concavitati maxillaris 
superioris, tumore sat duro, vix locomovendo, circumscripto, nucis avel¬ 
lanae majoris magnitudine repleta, perscrutantibus digitis detegebatur. Inde 
ab hoc tempore lento passu fossam caninam detinens malum, ulterius pro¬ 
cedens, nunc ponderis sensum ingratum, hinc inde dolorem obscurum imas 
ejus partes peragrantem exprimens, mole vero sua aucta genam sublevans, 
per quatuor fere annos aegrotam tolerabili adhuc statu exercuit. Abhinc 
autem quindecim ‘menses , volumen tumoris in dies manifestissime adauc¬ 
tum , doloribus ab ima maxilla superiore proficiscentibus, ad oculum 
temporalernque regionem sese extendentibus comitatum, insuper maxillae 
inferioris actionem, interponendo mucosam inter utrumque processum 
alveolarem sub masticationis negotio turbans, itaque excoriationibus dolen¬ 
tibus fere continuis mucosae oris ansam praebens, tandemque sat pulchram 
caeterum puellae faciem ex toto foedans eamque animi pathematemate de¬ 
primente circumdans, coegit miseram, ut artis chirurgicae auxilium quae¬ 
reret. 

Laeta, ob eminentes zygomaticos quadrangularis, tumore ad maxillare 
superius dextrum late extenso foedata, ast minime dyscrastica, cernebatur 
facies aegrotae. Propius inspectus tumor cuti concolor, intime maxillae su¬ 
premae adhaerens, non locomovendus sub attactu ossea quasi fragmenta 
crepitationis sensum evocantia, massa quadam non bene determinanda ob¬ 
ducta investigationi praebebat. Ex oris cavitate investigata degeneratio haec, 
proxime adplicita parieti anticae maxillaris superioris, semper digito explo¬ 
ranti sensum illum osseorum fragmentorum crepitantium referebat. Mi¬ 
nime tamen deformati processus alveolaris ac palatinus reperiebantur, mu¬ 
cosa sola ab interioribus genam dextram vestiens, erosioni continuae 
exposita, excoriata et indurata hinc inde cernebatur. Masticationis negotium 
difficile propter mucosae inter maxillas frequentem inclusionem; digestionis 
labor, ructibus acidis, pyroseos phaenomenis, epigastri pressione, abdo¬ 
minis tensione, alvo stricta exprimendus ; lotium saepius turbidum, rubrum, 
jumentosum urerisque. Respiratio a norma minime abhorrens, cordisque 
actio regularis ab aure explorante colligebantur. Bene nutrita, osseo syste¬ 
mate maxime evoluto instruebatur aegrota. Sensatio aurae calidae calvariam 
affundentis, vertigines saepius experiendae, perceptio continua ponderis 
necnon 'profundi doloris 'ad totum dimidium dextrum calvariae sese exten¬ 
dentium — erant phaenomena circa vitam animalem aegrotae nostrae col¬ 
ligenda. 

Origo necnon sedes mali, insignia ejus oculo et tactu colligenda, dolores ^ 


^ tandem ex imis maxillae superioris, ad vicinas calvariae partes sese exten¬ 
dentes — suspicionem magnam evocabant, naturam intimam ejus ex alte-, 
ratione ipsius ossis esse repetendam. Ast per quinque fere annos protracta 
haec affectio, sigillo specifico dyscrastico faciei minime notata, paries anticus 
maxillae superioris cum degenerationis substantia hucusque nondum con¬ 
fusus, processus alveolaris necnon palatinus a norma haud recedentes, 
dentes tandem firmiter alveolis suis infixi — prognosin magis faustam enun¬ 
tiabant, totamque degenerationem praesentia forsitan calculi salivalis, duc¬ 
tum Stenonianum extendentis explicare permittebant. Vacillans diagnosis 
mea viva voce encheiresin chirurgicam expostulantis aegrotae quodammodo 
fuit stabilita, sicque extirpationem obscurae degenerationis absolvendam 
statuimus. Ut formosa puellae facies, a foeda cicatrice, necnon spurca imo 
sal i val i fistula ex possibili laesione ductus Stenoniani oriundis sit praemunita, 
consilium ineuntes cum clariss. Evenius et Sievruk, posuimus ab interiori¬ 
bus cavitatis oris tumorem exerceri. Deducia commissura dextra labiorum, 
sublevatoque labio supremo, nexus genae affectae cum antico pariete maxil¬ 
laris superioris, uno ictu ab ultimo dente molari, usque ad alam nasi scal¬ 
pello dividitur, continuaturque partium mollium dissectio usque ad viciniam 
processus ejus orbitalis. Seposito cultro, digito exploratur tota maxillae 
superioris facies antica minime nunc tanquam origo mali hujus inculpanda, 
nam sinistra manu sursum protrusa comprehendere licuit totius tumoris 
ambitum, osseis ejus fragmentis notatum, mollibusque genae partibus cir- 
cumseptum. Largo rivulo sanguinem fundens arteria infra-orbitalis ligatura 
constringitur, continuaturque encheiresis sequenti ratione. Plaga obliquiter 
ducta a viciniis processus zygomatici ad angulum oris dextrum, dividuntur 
mucosa musculique subjacentes. Dissectis vulneris labiis ad distantiam non¬ 
nullarum linearum, detegitur massa adiposa, globosam effigiem lipomatis 
propriam prae se ferens, osseis quasi concrementis in medio farcta. Arctis¬ 
sime textu celluloso aponevroticis fasciis vicinis jungebatur lipomatosa 
massa haec, arduo modo separanda, ast enucleatione perfecte absoluta va¬ 
sisque omnibus deligatis, mucosae divisae labia junguntur nunc numerosis 
suturis in nexu retinenda. Frigidae aquae adplicationes ad genam insti¬ 
tuendae, regimen antiphlogisticum stricte observandum, necnon compressio 
buccae affectae deligatione adaequata absolvenda, erant subsidia statim post 
chirurgiam suasa. Altero die gravedinis capitis imo cephalalgiae symptoma¬ 
tibus supervenientibus, frigida aqua imbuta lintea calvariae superhabentur, 
adplicantur naribus et retro aures hirudines, porrigiturque intus leve ca- 
tharticum auxilium. Tumore genae inflammatorio in dies decrescente, sexto 
post operationem nycthemero, inspecta oris cavitas, ubique fere mucosae 
inflictam plagam prima intentione consolidatam demonstrat. Elapsis autem 
tribus septimanis, omnino restituta, foedo suo tumore orbata, neque minima 
vestigia laesionis externae ad genam suam demonstrans, animo erecta, sana, 
puella nosocomio excessit. 

Volumen ovi anserini adaequabat eradicata genae degeneratio, su¬ 
perficiem suam sulcis intersectam, ex lobis conflatam visui praebens. 
Textu lamellari sat denso, velamenti ad modum obducebatur massa haec, 
imas ejus partes penetrante, necnon in multiplicia loculamenta eam- 
dem dispergente, adiposa substantia molli et globosa. Per transversum 
scissa in medio sui duplici concremento calcario, magnitudine nucis ma¬ 
joris formae irregularis, superficiei inaequalis, griseae, porosoe, sat fir¬ 
miter massae ambienti implantato, ex friabili phosphate calcis constituto 
notata. 

Obscurae atque incertae diagnosi, in suppositione calculi salivalis fun¬ 
datae, hoc in casu mihi lucem videtur afferre investigatio anatomica partis 
excisae. Profecto enim concrementa calcaria, quae media in massa lipo¬ 
matosa reperimus, proxime accedunt, ad illos calculos salivales, qui et 

ipsi ex phosphate calcis compositi, in glandulis parotidibus, sublingualibus, 
et in canalibus eorum eliminatoriis oriuntur, et a Morgagni, Eller, Plater 
et Haller commemorantur. Huc accedit, quod causa mali, genam dextram 
afficientis, et vicinum ductui Stenoniano tumorem, hujusce degenerationis 
auctorem, procreantis, ista scilicet vis externa, cum iis, quae ipsam secuta 
sunt, laedere potuit ductum excretorium salivae, hujus liquidi per ejusdem 
parietes filtrationem efficere, partium ejus constituentium medio in textu 
adiposo circumdante depositionem juvare; ac tandem illa concrementa cal¬ 


caria procreare, quorum naturam originemque hoc loco perscrutamur. 
Nonne vero textus vivi, in quibus illa concrementa calcaria inveniuntur, 
postremo praesentiae eorum reniti debebant? potuitne hanc reactionem con¬ 
sequi hypernutritio textus adiposi, qui primam originem massae lipoma¬ 
tosae, calculos cingentis, constituit? Ne pluribus : nonne natura hoc in 
casu illam viam secuta est, qua alioquin ingreditur? ex gr. ut plumbeae 
sclopeti glandes mediis in partibus mollibus reperiuntur, sacco quodam 
circumdatae, consimili tumoribus cystide inclusis. 

OSTEOSARCOMA INGENS 


maxilla; superioris sinistre 


TABUL/E XVII ET XVIII. 


Rustica, innuba, trigesimum aetatis annum agens, corpore debili, tanto ^ 
tumore in laevo faciei latere affecta, ut monstrum foedissimum esse vide¬ 
retur in Nosocomii urbani valetudinarium recepta est. Quid istam torvam 
deformitatem antecessisset, interrogata mulier, quinque jam abhinc annis 
e mole hujus vitii se laborare fassa est, cujus ipsa originem adscribit ligni 
ramento, quod mediam vehementer offenderat malam sinistram. Ab eo 
tempore subveniebant dolores obtusi, magis minusve continui, quorum de 
exiguitate haud sollicita, operosis vitae rustica? laboribus ex consuetudine 
vacabat. Sex fere mensibus post, dolores, quos initio facile tulerat, se fixe¬ 
runt constantiores, acntiores ita ut clamores ederet misera. Quum igitur 
neque noctu, neque interdiu quiete frueretur, omnibus, qua? infelix con¬ 
ditio permisit, medicamentorum generibus utebatur. At mali vis non est 
diminuta; corporis valetudo, quae nondum erat concussa, corrumpi coepta 
est; emaciatio manifesta exstitit; facies decolor, tabida et flava apparuit; 
appetitus deficiebat, digestionum regulae inconvenientes erant; catamenio- 
rum fluxus, antea normalis, nunc singulis mensibus magis irregulariter re¬ 
veniebat. Passim motus febriles accedebant caeteris phaenomenis adjuncti. 
Tandem post sesquialterum annum, quum malum primo comparuit, gena 
sinistra magis magisque concamerata videbatur. Medicus quidam illa morbi 
periodo consultus, tumorem hunc ex antecedentibus collectionem purulen¬ 
tam esse ratus, inter malam maxillamque superiorem identidem incipit. 
Profluxit sanguis, sed tumor perstitit, imo etiam tribus annis cum dimidio 
paulatim accrevit ita, ut magno infantis recens nati capiti similis esset. Quum 
autem rapidum tumoris incrementum non diminueret dolores, quumque 
totius corporis affectio in dies deterior existeret, infelix mulier magna cum 
contentione coepit consilium metiendi spatii quadringentorum milliariorum 
Russicorum, ut Mosqua? qua?reret finem tot tantarumque miseriarum. Forte 
accidit, ut eodem die, quo in urbem advenit, Nosocomium urbanum intra¬ 
ret. Timentes, ne fessam itinere penitus longiori examine fatigaremus, prae- * 
scripto balneo eam requiescere jussimus, exactamque de casu., qui maximi 
fuit in scientiam momenti, investigationem distulimus. Insequenti die revi¬ 
simus aegrotam, cujus vires ex balneo et aliquot somni horis instauratas 
invenimus. Faciei latus quidem dextrum, licet tractum, macie tenuatum ac. 
sole infuscatum, humani aliquid offerebat. Sed lateris sinistri cui malum 
inhaerebat, adspectus vere terribilis ac deformis erat, ofluscabaturque tu¬ 
more, cujus &cfyierpos verticalis novepi digitos et duas'lineas, transversalis 
autem decem pollices et quatuor lineas continebat; cute versicolore, arC- . 
tissime eidem, adhaerente, vasisque sanguiferis numerosissimis peragrata 
obtecto, ad trientem ejus superiorem lobulosan formam exprimente, dum 
reliqua superficies uniformiter distenta, prementi digito resistens, ad di¬ 
rectionem sinus Highmori quodammodo elastica persentiebatur. Ad partem 
superiorem et internam tumoris hujus inveniebatur exulceratio, profun¬ 
diora minime petens, sanguinemque fundens. In al.tum sublatus compres¬ 
susque observabatur oculus sinister, objecta tamen bene discernens, quam¬ 
vis bulbi motus in orbita prohibiti viderentur. Lacrymarum fluxus, per 
canalem" nasalem impeditus, in tumoris superficiem redundabat, tractum 
rubentem et varium post se derelinquens. Nasus plane deflexus, cum tumore 
confusus, cujus moles varicem sinistram implens, septum narium in dex¬ 
tram varicem repellebat; haec tam angusta erat, ut vix specillo eamdem ex¬ 
plorare possemus. Os mulieris, in ejus commissuram versus sinistram, ita 
tumore occludebatur; adhibita vi tantummodo contigit, ut labia separare¬ 
mus, cavitalemque interiorem ejus conquirere possemus. Processus alveo¬ 
laris maxillae superioris affectae depressus, dentes a primo inde incisivo 
ad molarem ultimum albi, sani, firme infixi, directionem prorsus normalem 
sequebantur. Processus palatinus lateris affecti., magnam totius corrup¬ 
tionis partem habebat, tactui aliquid elastici monstrans. Velum pendulum 
er situm, normali in statu cernebatur. Hinc collegimus, maxillaris 
superioris partem, ossi palatino et spha?noideo vicinam, omni damno libe¬ 


ram esse, quod majorem maxillae superioris pariem invaserat. Hoc fere 
spectaculum fuit affectionis localis, qua mulier laborabat. Aliae etiam func¬ 
tiones in statu parum normali inveniebantur. Concoctiones languebant, 
qnia cibi manducari nullomodo poterant; inde corpus non nutriebatur, 
inde magna macies, viriumque prostratio. Respiratio solito celerior, quo¬ 
niam per narem dextram tantum absolvebatur, tussis nulla, absentia¬ 
que reliquorum symptomatum, quae suspicionem de gravi quadam pectoris 
affectione movere poterant. Libera alvus, catamenia aliquot abhinc men¬ 
sibus deficientia, noctes ceterum salis tranquillae, statusque omnino 
apyreticus — erant phaenomena circa organicam animalemque vitam 
coacervanda. 

Nostra mulier, rara vi morali praedita, cum nesciret, quo remedium, 
quod flagitavit, duceret, tamen nos quotidie orabat, ut accederemus ad 
manuale operatorium, quod finem malis, quae perpessa erat, omni ratione 
ponere debebat. Ordinato regimine mitigante et balneis, conclave spatio¬ 
sum aerique pervium habitabat. Spes, qua ducta erat, fore ut mox adspeclu 
foedo liberaretur, bonum ei animum addidit, ac multum contulit ad secun¬ 
dam conditionem, in qua inesse debebat, ut operationem enixe rogatam 
subiret. Quatuordecim diebus postquam hospitium intravit, coordinatis cor¬ 
poris viriumque functionibus, totum os maxillare superius sinistrum extir- 
pare statuimus, quod bene investigatum nobis malo osteo-sarcomatoso 
.correptum esse videbatur. 

Ego vero, primum extirpaturus totum maxillare superius, duce usus sum 
Gensoul, qui anno 1827 chirurgice tractavit hominem quemdam affectum 
osteo-sarcomate, quod a nos|ro non ita distinctum erat. Fausto Gensouli 
successu incensi, gravem hanc operationem inchoavimus. 

• Dentem primum incisivum lateris sinistri alveolae firmiter insitum, ne 
postea obstaret, quominus scalprum symphysin anteriorem utriusque maxil¬ 
laris superioris separaret, statim extrahendum constituimus. Vix autem 
evulsus dens erat, quum ingens accessit haemorrhagia; sisti quidem brevi 
sanguinem posse putavimus; sed tantum abluit, ut sisteretur, ut tanta ma- 
■ * naret vehementia, ut imam alveolum agarico tamponare ac firmiter com¬ 
primere cogeremur, sanguinis cohibendi gratia. Nihilominus tamen misera 
' sanguinis nonnullas uncias amisit. Circumstantia ha?c, quamvis exigui per 
se momenti esset, animum nostrum induxit in suspicionem magnae vaso¬ 
rum copiae*, quae tumori extirpando inesse debebant, et iri haemorrhagias, 
quas secuturae atque mirum in modum operis difficultates aucturae essent. 
Sublata vero omni dubitatione, quam concipere animo potui, quum mihi 
persuasissem id, quod perfecturus essem, solum auxilium miserrimae pro¬ 
ponendum- fore providentia Dei, protinus operari pergebam. 

Mulier in sella, contra fenestram, ut eam optime illuminaret, posita 
erat, leviter reflexo capite, atque in adstantis pectus innixo. Cl. Gensoul 
operandi methodum sequens, exeeutus sum incisionem verticalem, quae 
inde ab angulo oculi interno incipiens, deorsum vergens, labium superius 
in continuitate ejus, proxime denti canino sinistro, dividebat. Media ab hac 
priore incisione alteram suscepi quam quatuor distantibus lineis usque ad 
auris sinistrae lobulum continuavi. Denique tertiam applicui, quae inde ab 
orbita? angulo externo distantibus quinque sexve lineis extendebatur usque 
ad locum, ubi secundam terminavi. Postremo, ut segmentum cutis, ita 
circumscriptum, a tumore, quem obtegebat, desecarem, operam dedi. Hoc 
operationis exordium molestissimum esse fateor. Tegumenta enim osteo- 
sarcomate pedetentim extensione valde extenuata, textu lamelloso denso 
partibus subjacentibus adhaerebant. Sanguinis profluvium ex divisis truncis 
arteriosis et venosis nonnisi ligatura eorum coercitum, operationis decur¬ 
sum impedivit, ast tamen nobis contigit, ut primum illud segmentum cutis 
a tumore separarem. Hoc, supra limitatum erat orbitae margine inferiore; 
subtus, secunda incisione, quam ad mediam malam infliximus; Mus parte 
superiori plagae, quam a magno inde angulo orbitae ad labium superius 












(luximus; extra tertia incisione, quae ab orbitte angulo exteriore incepti, 
atque mineri, mediam malam secanti, sese junxit. Segmentum ita rescisum 
sublevavimus In frontem, quo melius denudanda! tumoris part, inferior, 

Sanguis quem aegrota dente evulso, quemque inter difficillimam seg¬ 
menti cutis resectionem amisit, - ham duplex haemorrhagia corporis ani¬ 
mique ejus vires adeo exhauserat, ut consentientibus, qui adfuere, cunctis, 
miseram per aliquot horas conquiescere juberemus, quo prosperius postea 

operatio cederet. . 

Inter segmentum cutis dissectum, superficiemque osteo-sarcomatis denu¬ 
datam , interponitur linteum gracile, oleo olivarum immersum; ablutae 
aegrotae, et linteis mutatis in lectulo positae porrigitur mucilaginosum auxi¬ 
lium aqua laurocerasi commixtum. Neque multo post obdormiens, somno 
per nonnullas horas protracto, adeuntibus nobis quieta apparuit, sed ne¬ 
quaquam contenta impedimento, quod operationem interrupit, ac solito 
contumacius urgens et instans, ut, etiamsi de se ipsa actum esset, se vin¬ 
dicaremus a morbo, qui ei multo atrocior, quam mors ipsa, videbatur. 
Verum enimvero pensum difficile et injucundum absolvi debebat. Quaere¬ 
batur, utrum nubila operatio continuanda, an potius infelix mulier fato 
tradenda esset, id est lentis et horrendis vitae discriminibus sine dubio per- 
petiundis, antequam obiret, atque ita omni crimine liberanda ars, quam 
profitemur, et nosmetipsi temeritatis absolvendi. Ut operatio et aegrota 
relinquerentur, nobis intime persuadendum erat, chirurgiam ml afferre, 
quo malum dirui posset. Attamen persuasio haec intima, atque consulto 
tam necessaria nos defecit, quum malum, denuo et religiosissime exami¬ 
natum, nobis videretur maxilla superiori sinistra inclusum, ita ut basis 
calva; omni vastatione vacua esse deberet. Neque enim ullum certe symp¬ 
toma cerebrale ne levissimam quidem suspicionem praebuit. Nimia denique 
similitudo, quae huic casui fuit cum observatione a Gensoul tradita, fehci- 
terque terminata, manuale operatorium nostrum continuari jussit. Cete¬ 
rum, quum probe scirem, in chirurgia dari momenta, ubi ante omnia offi¬ 
cio satisfaciendum esset, ubique chirurgus se ipsum oblivisci deberet, si 
cui imploranti auxilium ambiguum, sed ultimum ferri oporteret, et quum 
nihil antiquius haberem , quam ut foeminam miseriis exsolverem, Celsi 
verba repetens « Melius anceps remedium, quam nullum, » omnia statim 
ad encheiresin persequendam disposui. Elevato cutis segmento superiore 


jam a nobis parato, quartam instituimus incisionem, quae profecta ab an 
gulo ubi media incisio cum exteriore concurrit, directionem ascendentis 
rami maxillaris superioris servans ad basin istius ossis terminabatur. Seg¬ 
mentum tali modo praeparatum, comprehendebat musculos superficiei ossis 
maxillaris superioris adhaerentes, nervos vasaque infraorbitalia, quae super¬ 
ficiem ejus-anticam peragrant. Ac ne segmento hoc impediretur operatio 
ulterior, omnes has partes dissectione divisas in faciei latus oppositum re¬ 
clinavimus. Separato oculi bulbo cautissima dissectione a processu orbitali, 
perscissoque nervo infraorbitali, sicque denudato maxillari superiori, ar¬ 
cum orbitalem ejus externum scalpro et malleo secare orsus ad suturam, 
qua; molarem apophysi orbitali externa; coronalis adjungit, primo scalprum 
usque ad fissuram spheno-maxillarem introduxi, dein serra orbiculari Char- 
rieri processum zygomaticum vel molarem diffidi, tum maxillari superiori 
ita extrinsecus sejuncto scalprum latissimum sub oculi angulum internum 
posui, ictibusque mallei per inferiorem partem ossis unguis superficiemque 
orbitalem ethmoidei penetravi. Apophysis nasalis maxillaris superioris, 
quum ossi nasi non intime adha;reret, quoniam degeneratione erat cor¬ 
repta, satis facile destructa est, aeque ac partes molles, qua; maxilla; supe¬ 
riori cartilaginem nasi jungunt. Tandem utrumque maxillare ita diduxi, ut 
scalprum in symphysin maxillarem inter duos dentes incisivos immitterem. 
Denique ut maxillare superius ab osse sphenoideo et ab una parte ethmoi- 
dei separaretur, iterum scalprum forte immersi in tumorem orbitae margi¬ 
nem versus. Quo instrumento vectis adinstar a parte aversa in anticam 
operante, massa illa enormis osteo-sarcomatosa, ab intimis ejus adhaeren¬ 
tibus soluta, e sede sua enucleatur, solique nunc velo pendulo nexa, hoc 
confestim interscisso ex toto liberata manibus arripitur. Dum autem os 
maxillare affectum a tergo in frontem oscillaret, hujus ossis tuberositas 
tractionibus, quas in totam massam exercuimus, disjuncta est et inclusa 
mansit ima in cavitate ingenti, quae extracto maxillari formata est. Opus 
vero non fuit, fragmentum osseum hoc degeneratum separare. Infelix enim 
spasmo tentata, prostrata tandem jacuit immobilis. Quidquid omni ope ad¬ 
hibuimus ad miseram in vitam revocandam, nihil aliud, quam pulsum ma¬ 
gis sensibilem reddidit. Neque multo post pulsus arteriae magis magisque 
languidus factus est, siluitque cum vita aegrotae, quae elapsa post enchei¬ 
resin hora tranquille animam efflavit — destructionem partium cranii 
in Tab. XVIII expressam visui praebens. 











































OSTEOSARCOMA 


OSSIS MAXILLARIS SUPERIORIS SINISTRI. 


TABUL/E XIX et XX. 


Rustica in praedio Imperiali glebae addicta, quadraginta septem annos ^ 
nata robusto quidem, sed laboribus exhausto corpore, hospitium urbanum 
iniit,' magno afflicta faciei tumore, qui in maxillari superiori sinistro situs, 
totam fere cavitatem oris implebat, malam sinistram in sublime ferens, 
nasum in dextrum reflectens, extrinsecus eminens, totumque per ambitum 
formam lobulosam, tactui duram offerens, structuram areolarem, coloris 
carnei, nonnullis in locis rosei, visui monstrabat. Interrogata, unde haec 
orta affectio esset, inde a pubertate narravit, se optima valetudine muni¬ 
tam, quae neque innumerabilibus miseriis, quibus penuria exponeret, ne¬ 
que'operosis laboribus, quos ipsi conditio et res familiaris imponerent, 
unquam debilitata esset; tribus vero circiter annis ante tempus, quo nos 
adiret, coactam nescio quo pacto, totam sub divo noctem transigere, fri¬ 
gida, 'humidaque tempestate, magnam sibi perfrictionem parasse, quam 
brevi dolores vehementes cum in membris, tum in extremitatum superio¬ 
rum articulis ipsis consequerentur. Frequens balneorum rossicorum usus 
dolores diminuebat, nihil tamen mulier habuit, quod molestiam ejus perfecte 
sublevaret. Neque multo post labores, qui extremitates deserere videbantur, 
in caput ipsum se coacervarunt. Medicus quidam circumforaneus eam cin¬ 
nabaris vaporibus fumigari jussit. Sed ut ut id erat, aestate appropinquante, 
cephalalgia desiit, statusque sanitatis tolerabilis fuisset, nisi salivatio sub¬ 
venisset, doloresque olim in caput collectos, nunc utrique maxillari supe¬ 
riori adstrinxisset. Tempus quidem calescens et gargarysmata emollientia, 
ajgrotam ptyalismo exsolverunt, ast maxillarum dolores perstiterunt magis¬ 
que se contraxerunt in maxillare sinistrum. Quum initio perferri facile po¬ 
tuissent, paulo post intensiores facti, lancinantes exsistebant, nec feminam 
quiescere sinebant. Dentes lateris affecti omnes dolebant et excidere coe¬ 
perant, gingiva fortiter tumens, os maxillare, cujus compages usque ad 
eam periodum a malo non esse affecta videbatur, nunc magis cameratum 
apparebat, mox volumine ejus in menses crescente mala in dies turgebat, 
nasus in dextrum reclinatus, faciem deformabat. Tumor successive totam 
fere oris cavitatem explens, horride foras prominebat. Ptyalismus conti¬ 
nuus, manducatio difficilis, digestionis turba, exindeque corporis emaciatio, 
ardua respiratio nonnisi narium cavitate absolvenda. Periodus catamenialis 
etsi plane non deficiens, ast quoque mense parcior rediens, dolores tandem 
articulationum, quibus ab initio aegrotationis misera excruciabatur — nunc 
perfecte silentes — erant phaenomena praesentem statum aegrotae insignien¬ 
tia. Originem et incrementum mali diligenter examinantes, rationem, qua 
progressa est affectio, scrupulose investigantes, ex adspectu, quem oculis 
nostris objiciebat degeneratio, symptomata probe intelligentes gravem la¬ 
bem hanc tanquam osteo-sarcomatosam declarantes, amputatione partis 
maxillaris superioris malo correptae delendam statuimus. 

ACgrota regimine per septimanae spatium restaurata, duplici fonticulo ex¬ 
tremitatibus imposito revulsionis gratia exercita parata erat ad encheiresin 
chirurgicam subeundam. Sellae altiori insidens, facie in fenestram versa 
ita, ut caput pectori adstantis incumberet; ego ante feminam positus, scal¬ 
pello convexo armatus, manus meae sinistrae indicatorem, sub oris com¬ 
missuram lateris affecti immisi, labiumque superius ita tensum duabus lineis 
distantibus, ab angulo oris divisi, plagamque in supremum extendi usque 
ad processum zygomaticum. Qua prima incisione laesa sunt : cutis, textus 
adipo-cellulosus, musculi, arteriae coronaria, facialis, transversa faciei, 
vena facialis, nervique e septimo pari, necnon a nervo infraorbitali pro¬ 
ficiscentes , denique mucosa. Quamvis arteriae sectae multum sanguinis 
mitterent, nihil aliud tamen ad eum sistendum, quam truncorum compres¬ 
sionem instituimus, ne ligatura eorum occupati manuale operatorium dif¬ 
ferremus. Cl. Evenius, collaborator meus doctissimus, labium superius in 
loco, ubi incisio incepit, fortiter arripiens in supremum ad nasi directionem ® 


conjecit, tunc ego operam dedi, ut latis cultri incisionibus mucosam a facie 
anteriore maxillaris affecti separarem, dein labii superioris frenulum per¬ 
scindens, nasi cartilaginem a contiguo processu nasali sejunxi, quo melius 
partes depravatas aperirem; hancque dissectionem continuavi, donec mali 
limites excederem. Quum autem ad regionem foraminis infraorbitalis ve¬ 
nissem, tactu et visu manifestum mihi erat, os eo in loco normali in statu 
versari, id est durum albumque esse. 111 ico desistens a partium mollium 
separatione, intente scrutatus sum desorganisationis limites. Haec inde a 
primo incisivo sinistro usque ad molarem ultimum ejusdem lateris extensa, 
praeterea trientem inferiorem maxillae superioris, necnon dimidium proces¬ 
sus palatini ejus comprehendebat. Tunc aegrota rogavit, ut per aliquot mo¬ 
menta requiesceret, id quod ei libenter permisimus. Vix autem hoc factum 
erat, quum manuale operatorium assidue persequentes, osteotomum Char- 
rieri magna ejus serra orbiculari instructum, sub foramen infraorbitale ita 
apposui, ut cum ossis maxillaris processu orbitali parallelos esset, angu¬ 
lumque paene rectum cum processu nasali ejusdem ossis formaret. Post¬ 
quam instrumentum manu dextra pectori meo imposueram, manubrium 
ejus sinistra movi, paucis serrae tractionibus in antrum Highmori penetravi, 
hujusque cavitatis parietem anteriorem exsecui, inde ab angulo obtuso et 
prominente, qui fossam zygomaticam a canina separat, usque ad excisio¬ 
nem, quae confert ad formandam fossarum nasalium aperturam anteriorem. 
Deinde scalpro incisorio, ictibus mallei satis profunde inter symphysin 
utriusque maxillaris superioris intruso, vectis adinstar usus sum, ossi maxil¬ 
lari dextro adprimens, ut ab intus ad extus maxillaris sinistri trientem 
osteo-sarcomate degeneratum luxarem. Tentamina haec absque fructu sus¬ 
cepta, coegerunt me, mucosam, palatum convestientem, inde a dentibus 
incisivis, usque ad velum pendidum incidere; quo facto trientem maxillaris 
sinistri malo correptum iterum luxare tentavi. Nunc facilius procedere po¬ 
tui, paulo enim post tota massa morbo affecta exstitit sejuncta et suspensa in 
mucosa palatina, velo pendulo vicina, scalpello meo perscindenda. Quum 
partes illas potius avellerem, quam secarem, nulla fere secuta est haemor¬ 
rhagia. Quidquid sanguinis erupit, spongiis cohibitum est, majoremque ad 
securitatem partes, quae suspiciosae videbantur, ferro candente fuerant 
tactae. His omnibus absolutis, conquisivimus vulnus inferioris trientis maxil¬ 
laris superioris sinistri extirpatione exortum : intus ad lineam medianam 
limitatum processu alveolari, spina anteriori et superiori ossis maxillaris 
dextri, parteque inferiori vomeris — extus fossa zygomatica — superius basi 
processus nasalis concha infima, triente medio ossis maxillaris sinistri, 
necnon parte suprema marginis obtusi et prominentis ejusdem ossis — cir¬ 
cumscribebatur ingens haec jactura substantiae. In imo vulnere conspicie¬ 
bantur : pars sana processus palatini, palatino ossi finitima, velum pendu¬ 
lum , anlrumque Highmori apertum. Nunc demisimus cutis segmentum 
paratum , quod intra totum manuale operatorium in superiorem faciei par¬ 
tem sublatum manserat. Sic ortum est vulnus lineare, a processu zygomatico 
lateris sinistri, duabus lineis distantibus ad labii commissuram sinistram 
extensum. Acu tria infixa sunt vulneris marginibus accurate junctis; unum 
loco, unde incisio profecta est, id est in labiorum commissura, alterum in 
processus zygomatici vicinitate, tertium tandem in media parte incisionis, 
omnia sutura circumflexa firmata. Totum vulnus linteo fenestrato obtec¬ 
tum, denique carpto bruto munitum, fascia dicta monoculus firmatum 
est. /Egrota, renovatis vestibus in lectulo collocata, brevi se somno dedit, 
qui quatuor horas perduravit. Vespere revisenti mihi misera haec quieta 
videbatur, pulsum citatum, respirationem facilem, ast manducationem dif¬ 
ficilem, sitimque vix sedandam investigationi nostrae demonstrans. Mucila- 
ginosa narcoticis auxiliis adjuncta, enemata laxantia f necnon - 
tum prodeunte capitis gravedine — hirudines retro aures, erant sufficient 











auxilia ad debellandam intercurrentem reactionem. Septimo die post exac¬ 
tam operationem, suppuratione sese manifestante in locis incisionis ex¬ 
tern* qu* acubus in situ continebatur, non dubitavi acu retrahere, 
horumque loco parva emplastra glutinantia imponere. Eodem momento os 
interius explorans, totam vidi superficiem excavationis, quae extracta parte 
maxillaris superioris orta erat, papillis carneis bonae indolis obtectam. 
Insequentibus diebus reactio febrilis paulatim decrescit, femina h.lans et 
contenta nil aliud queritur, quam se non posse cibos confortantiores su¬ 
mere Noctes tranquille pradereunt, functiones corporis se in ordinem 
consuetum referunt, nulla denique alia symptomata nisi lumbago et lotii 


k 


frequentis ardor, catameniale tempus proximum annuntiantia, observation 
nostr® committuntur. Revera catameniali fluxu debito tempore ingruente, 
ac per quatuor dies ad finem adducto, instat perfecta convalescentia, linea- 


ubique granulationes numerosissimas offerens. Communicatio, quae inter 
os et cavitatem nasalem sinistram, resecta portione processus palatini ossis 
maxillaris superioris sinistri exorta est, omnino fere oblituit; liquida nimi¬ 
rum non penetrant in narium cavitatem, et posteris diebus post enchei- 
resin absolutam, tegrota, ab omni malo vacua (vide Tab. XX), perfectaeque 
sanitati restituta, Nosocomium dereliquit. 

OSTEOSARCOMA 

OSSIS MAXILLARIS SUPERIORIS DEXTRI 


TABULA XXI et XXII. 


Rustica duo et triginta annos nata, constitutione scrophulosa, srcpius 
eruptionibus huic diathesi propriis conspurcata, abhinc sex annos malam 
dextram paulatim quidem, sed sine dolore contumescere animadvertit. 
Initio igitur a metu et angore secura fuit, sed quum rheda oneraria in par¬ 
tem affectam eversa, mali progressus evidenter maturasset, chirurgis loci,, 
quem incoluit, consultis, incisiones repetitas in ore factas subiif. Quibus 
vero tantum abfuit ut sublevaretur', ut dolores potius constantes et san¬ 
guinis profluvia inde initium ducerent. Tumoris massa ante stationaria, tam 
manifesto increvit, ut talis morbi status scientiae nostrae gnaros deterreret, 
quominus aliud medendi periculum facerent. Accidit vero, ut tertio post 
morbi exordium anno aegrota conciperet, ita ut malum stationarium factum 
sit. Absoluto autem infantis bene constituti ac viventis partu, maxillae 
dextrae affectio rapide evoluta est. Vitam hanc miserandam auxilii inops 
transegit mulier, usque ad ultimum tempus, quo, nescio qua fortuna, in 
hospitium Sanctae Mariae Mosquense intravit, cujus medicus supremus doctor 
Alex. Richter, observandi hujusce morbi occasionem nobis liberaliter 
obtulit. 

Aegrota serius nosocomii Urbani valetudinarium ingressa, corpore debili 
et infirmo erat, quod et diuturnis incommodis et ptyalismo continuo magis 
etiam attenuatum videbatur. Magna corporis erat emaciatio, flavescens fa¬ 
ciei color, at animi vis statui physico labefactato nequaquam conveniens; 
etenim operationis atrocissimse periculum obire voluit aegrota. Adhuc tumor 
maxilla? dextrae accurate examinatus, magna ceperat incrementa, lotum 
fere latus faciei dextrum occupans, os nasumque prorsus declinans, ab 
orbitae pavimento, quinque sexve lineis distans, mento proximus, sursum 
trahebat labium inferius. Lffte hians oris cavitas oculis exponebat tumorem, 
ipsam ex toto fere implentem; hujus massa informis, roseo colore, passim 
fusce rubicundo, in violaceum excedente tincta, e textu areolari consis¬ 
tebat, basique lata parti anteriori ossis maxillaris dextri inhaerebat, tan- 
demque in os sese reflectens processum palatinum dextrum omnino obte¬ 
gebat. Digitus inter palatum atque tumorem positus, bene scrutabatur 
maxillae partem normalem palatino ossi sano confinem, ast eadem investi¬ 
gatio prope processum alveolarem ejusdem maxillaris suscepta, osseam 
substantiam, ad palatinum processum pertinentem, partim asperam, par- 
tim emollitam detegebat. Dentium vestigia nulla amplius cerni poterant. 
Naris dextrae orificium videbatur contractum, intusque offerebat tumorem, 
qui a maxilla, malo correpta, ortum suum ducens, membrana mucosa, 
narium interiora convestiente, obducebatur. Ptyalismus continuus vires 
aegrotae in dies exhauriens, ciborum manducatio fere impossibilis, imo et 
glutiendi negotium arduo modo perficiendum, respiratio frequens, nari laeva 
absolvenda, rumore e longinquo exaudiendo concomitata, catameniorum 
fluxus minimus, alvi lotiique excretiones normales, nulla febris, dolores 
tandem obtusi saepius et lancinantes, imas partes maxillaris dextri exa¬ 
rantes, — erant mihi phaenomena circa miseram hanc colligenda. 

Mali natura bene cognita, quum ipsa aegrota nos iterum atque iterum 
oraret, ut ad unicum accederemus auxilium, — encheiresin chirurgicam, 
— quae tantis miseriis finem imponeret, — constitui eam suscipere. Et 
quamvis digitus, quo investigata cavitas oris erat, quam lata basis esset tu¬ 
moris, et quam longe limites ejus paterent, nobis determinaret, casus tamen 
gravissimi momenti esse videbatur, quum fieri posset, ut totum os maxillare 
superius malo correptum esset. Sed sive maxilla superior tota, sive ex parte 
degeneraverat, nobis nullomodo licuit otiosos manere, quum praesertim 
mors, cui mulier succubuisset, omnino maxime terribilis esse posset. 
Quam ob rem Cl. Evenii Nosocomii Urbani praefecti, consilio adjutus, 
decrevi, ut maxilla extirparetur, confidens fore, ut inceptum prospere ad 
finem adduceretur, improvisis quae inter manuale operatorium accidere 
possent. 


Omnibus rite dispositis, aegrota regimine balneisque sufficienter parata, 
situmque idoneum servante, incunctanter scalpello convexo secui dextram 
oris commissuram, plagamque obliquam sursum ad processum zygomati¬ 
cum produxi. Hac prima incisione cutem, musculos, arterias, ramusculos 
nervosos facialis et quinti paris, denique mucosam, quae malae tegit inte¬ 
riorem partem, divisi. Postea marginem internum vulneris, faciei inflicti, 
prehendens, partes molles genae a subjacenti ossea substantia tum normali 
tum degenerata, nasi directionem servans, separavi. Haemorrhagia e mino¬ 
ribus vasis exorta, quae nescio an partim per vasorum infraorbitalium, par¬ 
tim per morbi sedis ipsius laesionem subveniret, pauca temporis momenta 
nos impedivit, quominus mali limites bene recognosceremus; quos in prae¬ 
senti propositos oculis atque apertos habebamus. Abstersiones reiteratae 
spongiis aqua frigidissima imbutis, sistendo illi fonti inopportuno suffece¬ 
runt. Tum nobis licuit vacare ea examinando, quae scire plurimum inter¬ 
fuit. Plane nunc denudata maxillae superioris dextrae affectio osteosarco- 
matosa superne limitabatur linea medio sui foramine infraorbitati notata, 
extrinsecus -per dentem molarem ultimum, introrsum dente incisivo primo 
maxillae superioris sinistrae, subtus denique omni margine alveolari, inde ab 
incisivo primo, usque ad molarem ultimum, vacillanti jamque prorsus 
degenerato. Contrarium vero ultra mali limites observatum est : etenim 
processus orbitalis et nasalis maxillae dextrae, scrupulose investigati, super¬ 
ficie solida, resistente, colore ossibus normalibus proprio tincta instructi 
reperiebantur, imo et tuberositas maxillaris in viciniis dentis molaris ul¬ 
timi pressa, sano in statu inventa est. Unde factum, ut tota operatio longe 
simplicior evaderet; tantum enim abfuit ab ossis maxillaris dextri extirpa- 
tione, ut nihil aliud quam ejus partem resecaremus. 

Postquam aegrota nonnullis haustibus aquae frigidae recreata est, scalpello 
convexo labii superioris frenulum, a spina anteriori superiori, partemque 
cartilaginis nasi a processu nasali lateris maxillae affectae, repetitis cultri 
ictibus sejunxi; dein dolabra lata et acuta, inter degeneratam et sanam 
adhuc maxillae superioris dextrae partem mallei ictibus introducta, mediam 
fere fossam zygomaticam versus, eaque satis profunde ad antrum usque 
Higlnnori immissa, orbitaeque maxillarem marginem quasi pro statumine 
sumens, dolabram hanc tanquam vectem adhibui, quo totus maxillae triens 
inferior malo affectus oscillaret, ita ut ab interioribus ad exteriora violenter 
locomotus, velo pendulo tandem esset suspensus. Hoc illico a D. Evenio 
resectum, malumque osteosarcomatosum a partibus maxilla? superioris dex¬ 
trae sanis sejunctum fuit. Neque ulla haemorrhagia conspiciebatur, nec in 
ima substantiae jactura quam paravimus, nec in segmento e cute formato 
in altiusque allevato. Arteriae coronariae, facialis ramusculi imo et trans¬ 
versalis perlongum temporis spatium subjacentis ossis affectatione distenti, 
hac eliminata, ductu elasticitatis se contorserunt; hoc est, cur haemorrha¬ 
giam defecisse existimem. Substantiae jactura ex evulsione degeneratae par¬ 
tis maxillae superioris dextrae orta, proprius investigata, intus contermina 
fuit processui alveolari maxillae sinistrae, processui palatino ejusdem lateris, 
nariumque septi parti inferiori. Supra limitabatur narium concha inferiore, 
basi processus nasalis, necnon processibus orbitali et zygomatico supersti¬ 
tibus maxillaris superioris dextri. Extra circumscribebatur fossa zygoma¬ 
tica, a postica tandem parte ossi palatino et velo palati pendulo confinis 
terminata est. Vulneris tota superficie excandefacto cauterio tacta, suble¬ 
vatus malae pannus cutaneus deprimitur, vicinisque partibus mollibus 
tribus acubus aureis suturae circumflexae ope jungitur. Tandem vulnus 
genae inflictum plumaceolis carptis obtectum fascia dicta monoculus de¬ 
ligatur. 

Femina in lectum reposita, contractionibus extremitatum superiorum 
necnon inferiorum exercita, laudano ad intus gutlatjm porrecto componitur 
Ast vespere pulsus et respiratio incitati, cephalalgia in conspectum 









diens omisso usu laudani, hirudines post aures applicandas, methodum 
revulsivam, necnon antiphlogisticam medicationem expostulant. Insequen- 
tibus diebus sicca lingua, lotium flammeum, pulsus incitatus, cutis maxime 
calida, capitisque temulentia iisdem indicationibus circumsepiendam esse 
mqrotam cogunt. Quinto post susceptam operationem die, apparente rube¬ 
dine circa vulneris labia genam obfuscantia, acu jam suppurationis vesti¬ 
giis circumdata extrahuntur, emplastrisque adhaesivis pro sustentanda prima 
intentione supplentur. Interea febriculae continuae symptomatibus, alia ex 
imis ventris repetenda adjunguntur, clarius naturam ejus explicantia. Do¬ 


lores videlicet regionis iliacae dextrae, meteorismus abdominis, alvus saepius 
deposita, epistaxis subinde comparens — hirudinum regioni iliacae dextrae 
applicandarum necessitatem, necnon usum cataplasmatum abdomini appo¬ 
nendorum imperant. Examinata nunc cavitas, ablatione partis maxillaris 
dextri evocata, ubique pullulantibus granulationibus impleri videtur. Tan¬ 
dem tertia septimana post operationem ineunte, facto lotio turbido, cute 
autem sudore irrorata, mollescit lingua, evanescunt febrilia symptomata, 
ex toto impletur apertura antri Highmori dextri, densa massa fibrosa ; per- 
fectaeque sanitati restituta aegrota nosocomium relinquit (vide Tab. XXII). 

OSTEOSARCOMA 

SYMPHYSI MAXILL/E SUPERIORIS INSIDENS. 



TABUL/E XXIII et XXIV. 


Filia rustica, duodecim annorum, corpore tenero, necnon scrophulosa 
diathesi affecta, tumore subfusco rubenti ad symphysin maxillae superioris 
afflicta erat. Tumor hic structuram areolarem, quasi e lamellis sepimento- 
rum ad instar dispositis compositam , supra symphysin utriusque maxillae 
superioris situs, formamque lobulosam visui demonstrans , quum labium 
superius allevaret, et extrinsecus promineret, singularem vultui expressio¬ 
nem tribuebat. Unde ortum hoc malum esset, interrogata aegrota affirma¬ 
vit, a prima mtate omnibus pronam fuisse generibus exanthematum, quae 
modo caput, oculos, auresque praestringebant, modo in diversas corporis 
partes penetrantia, pruritus evocabant molestissimos, quum parentum pau¬ 
pertas, ne bene curaretur, semper obstaret. Exanthemata haec nunc exi¬ 
gua, nunc intensiora, satis bonam quidem valetudinem miserae, usque ad 
undecimum vitae annum, conservarunt; atque ita calamitas quaedam bono 
et saluti esse potuit. Tum autem perfrictio aquas frigidissimas secuta, to¬ 
tam acredinem hanc repercussit, quam per cutem eliminare natura adni- 
tebatur. Revera tumultus quidam, ad id usque temporis organismo ignotus, 
sese manifestabat, alvi profusiones frequentes sine evidenti causa defatiga¬ 
bant mgrolam, inquietudine intolerabili exagitatam, capitisque dolore vehe- 
mentissimo excruciatam. Insuper ad symphysin maxilla? superioris dolores 
sentiri coeperunt, primo quidem tolerabiles, deinde vero lancinantes; tan¬ 
dem papilla acu capite haud major, dentes inter incisivos adparuit, 
firma, densa, quasi ossea attactu, et contrectando sensilis. Incrementum 
ejus rapide processit, nec alienum fuit diminutioni accidentium, quae obm 
totam corporis compagem infestarunt, turbae enim digestionis leniebantur, 
inquies cessabat, dolores capitis magis tolerabiles facilius perferri poterant. 
Ast progressus, quibus tumor hic quotidie notabatur, inde orta summa 
deformitas, saliva; continuum ex ore semper hiante effluvium, viriumque 
prostratio, perpulerunt denique parentes filiae, ut nos consulerent. 

Corpore macra, facie lutescente, scrophulosum habitum exprimente, vi¬ 
debatur nobis puella, tumorem commissurae utriusque maxillae superioris 
insidentem, coloris profunde rubentis in'violaceum redundantis, magnitu¬ 
dinis pruni majoris observationi committens. Tumoris massa in altum ex¬ 
tollens labium superius, dentibus incisivis duobus divergentibus instructa, 
in os sese reflectens, anticam partem corrugatam membranae mucosae 
utrumque processum palatinum justo auctiorem ac mollitum investientis 
obtegens, dura, lobulosa, areolari structura notabilis, inveniebatur, ex uno 
latere ad dentem secundum molarem extensa, altera sua extremitate primo 
denti molari vicina detegebatur, ex ore semper hiante salivae profluvium 
digestionis turba concomitabatur. Actus respirationis normalis, febrilia 
symptomata nulla, dolores lancinantes, mox autem obtusi, degeneratam 
symphysin maxillarem exercentes — erant indicia de misera aegrota mihi 
colligenda. Nec fieri potuit, ut animus nos falleret; fuit obvia degeneratio. 
Osteosarcoma marginis alveolaris utriusque maxillae superioris et partis an¬ 
terioris processum palatinorum. Et quamvis hujus affectionis causa proxima 
sine dubio illa esset diathesis scrophulosa retropulsa I num bona cum ra¬ 
tione nobis sperare licitum est, fore ut redintegrata acredine in loca, quae 
ab initio teneret, illum processum pathologicum moraremur ac tolleremus, 
quem natura supra maxillam superiorem tanquam vicarium, cui totus orga¬ 
nismus tot annis abhinc tributum conferebat, constituens, eruptionem com¬ 
pensare voluisset? Sperari nullo modo potuit. 

Quem ad finem resecari partem anteriorem utriusque maxilla; superioris 
statuimus. Obsessam se dicens vehementissimis vertiginibus, sessilem posi¬ 
tionem servare non potuit aegrota. Hanc igitur in tabula sic posuimus, ut, 
caput cervicali satis duro imponens, a nonnullis, qui compescerent, ad- 
circumdaretur. Capite luci plane exposito, ad ejus sinistram locum 



et quae servari poterant. Levato altius aegrotae labio superiore, limites 
osteosarcomatis, symphysi utriusque maxillae superioris insidentis, distincte 
scrutari potui. Pars superior processus alveolaris, spinae anteriori superiori 
maxillae vicina, gingiva omnino sana obtecta cernebatur, facileque con¬ 
trectante digito sentiebatur ad spatium duarum linearum, subjacens os nor¬ 
mali in statu, firmum scilicet, non distentum ac mollitum, quale in reliquo 
fuit ambitu. Idem fieri processu etiam palatino contiguo posse mecum re¬ 
putans, ita secandam putavi utriusque maxillae superioris partem anterio¬ 
rem , ut sanam hujus ossis compagem in processu alveolari et palatino 
intactam relinquerem, eoque modo et pavimentum cavitati narium et pa¬ 
latum quoddam solidum ac vitale ori servarem. Alioquin processibus alveo¬ 
lari et palatino prorsus ablatis, os et nasus tam injucunde inter se juncta 
forent, ut vix deformitas haec ab obturatorio, etiamsi optime applicito, ex¬ 
stingui posset. Consilium hoc a doctore Evenio, Medico Nosocomii Urbani 
primario, approbatum ita sum exsecutus ; Duas super labium superius in¬ 
stitui incisiones parallelas, quarum unaquaeque, a media fossa zygomatica 
cujusvis lateris exordiens, ad liberam labii superioris oram duabus fere 
lineis a quoque oris angulorum distantibus se direxit. Hisce incisionibus 
laesi cutem, cellulosum textum, musculos, arteriam labii superioris coro¬ 
nariam , rete venosum huic vicinum ramos nervi infraorbitalis, necnon 
temporo-facialis septimi paris membranamque mucosam subjacentem. Sic 
exortum est cutis segmentum quadrilaterum, cujus margines laterales inci¬ 
sionibus parallelis a me ad labium superius ductis limitabantur, margo in¬ 
ferior labio ipso conformabatur, superior vero naribus, septoque nasi cir¬ 
cumscribebatur. Pannum hoc modo paratum, supra apicem nasi allevans, 
membranam mucosam, labiique superioris frenulum ad narium usque sep¬ 
tum dissecui, ut maxillae superioris aperirem tommissuram, qualemcumque 
a me cerni oportuit. Sic ore denudato, limitibusque mali bene definitis, 
symphysi utriusque maxillae superioris ad perpendiculum, transversim vero, 
apposui serram orbicularem Charrieri, ita ut eam laeva manu dividendae 
superficiei osseae adprimerem, dextra autem circumacto ejusdem manubrio 
finderem symphysin utriusque ossis maxillaris ac processuum ejus palatino¬ 
rum partem, donec orbicularis serra juxta secundum molarem utriusque 
maxillm superioris verteretur. Tum serram e sulco ab ipsa parato extrahens 
scalprum incisorium adhibui, ad partem processus alveolaris utriusque 
maxillae, inter secundum et primum dentem molarem, pontis instar super¬ 
stitis, repetitis mallei ictibus intrudendum separandam. Sic tota symphysis 
maxillae superioris osteosarcomatis sedes, ex integro fere antica parte pro¬ 
cessus alveolaris, maximaque parte densitatis processus palatini composita, 
a residuis sanis partibus divisa est. Sanguinis jactura, ex divisione arteriae 
palatinfe anterioris orta, nonnisi ad canalem palatinum adplicito ferro can¬ 
dente silens, nobis tandem permisit, vulneris, symphyseos defectu exorti, 
ex utroque latere dente molari secundo limitati, extensionem scrutari, fun¬ 
dumque ejus ex lamina ossea, duas lineas crassa, ex residuis partibus pro¬ 
cessus alveolaris necnon nasali portione processus palatini formata, consis¬ 
tentem investigare. Quum vulnus purum esset, neque suspiciosi quidquam 
offerret, labium superius, quod inter operandum supra nasum sublevatum 
manserat, in situm reposui, tribusque acubus aureis ex utroque latere cir¬ 
cumflexa sutura continendis, vicinis partibus adnexui, emplastrisque glutinan¬ 
tibus retinui. Plumaceola oleo perfusa, linteo carpto sicco adjuncta, vulneri 
adplicita, fasciatione in labii superioris operatione usitata deligata finem en- 
cheiresis chirurgicae absolverunt. Aegrota in lectulum commissa, post horae 
spatium intensa frigoris sensatione corripitur. Maxillae inferioris motus dif¬ 
ficiles facti trismi speciem referunt, pulsus celeriores frequenti respiratione 
concomitantur. Alvi lotiique excretiones languent; frigent extremitates 
Venaesectio brachii, calomel ad granum unum omni hora, revulsio 
















poris totam peripheriam, fricationes sicca? columnae vertebralis, statum 
nobis vespere aegrotam visitantibus, minime emendatum offerunt. Hirudi¬ 
nes post aures, mercuriales fricationes cum opio ad maxillae inferioris basin 
instituta? spasmum dissociant, tertio post institutam encheiresin die. Sexto 
die ineunte tumor ruber et qoasi erysipelatosus labii superioris ,n conspec¬ 
tum prodiit, praesentia acuum hucusque infixorum a nobis explicatus; ea 
igitur retrahere constituimus, praesertim quum suppuratio quaedam circum 
ea se manifestaret. Retractis acubus, utraque incisura per primam inten¬ 
tionem juncta videbatur. Seposita medicatione interna, sacculi ex aroma¬ 
ticis herbis confecti labio supremo imponuntur. Emollientes injectiones 
reiterata? in oris cavum frequenter instituuntur, ad fundum devastationis 
detergendum. Insequentibus diebus labii superioris status meliore aspectu 



gaudet, namque ejus et tumor et rubor manifesto minuti conspiciuntur. 
Mense post absolutam resectionem transacto, a?grota? lecto insidentis facies 
jucundam recuperavit formam, neque aliud quidquam deforme monstrat 
(vide Tab XXIV) nisi, depressum labium superius, quippe quod processu 
alveolari utriusque ossis maxillaris superioris non amplius fultum erat. Oris 
cavitas accurate investigata, papillas corneas, magnitudine auctas, ubique 
dispersas monstrat, pus copia et qualitate normale videtur, ne minimum 
quidem odorem ingratum spargens. Serius os ad sauciatam partem mu¬ 
cosa? speciem nova? generationis proferens, - manducatio in dies facilior 
evadit. Tandem cicatrix sat firma totam la?sam partem cavitatis oris 
obducit, et post aliquot dies a?grota, bene restituta, ex nosocomio est 
digressa. 

OSTEOSARCOMA 

SYMPHYSEOS MAXILL/E SUPERIORIS. 


TABUL/E XXV et XXVI. 


Filia rustica tricenaria, constitutione lymphatica, exteriore corporis 
habitu affectioni scrophulosae proprio praedita, nosocomium urbanum adiit, 
ingenti tumore ad utriusque maxillae superioris commissuram sito correpta. 
Tumor hic, forma lobulosa, colore rubro, labium superius ita in altum 
ferebat, ut 'naso agglutinatus videretur, et ex ore prominens, faciei vultum 
singularem imprimeret. Quomodo malum hoc increvisset, interrogata, vo¬ 
cem aegre adorta, tandem nos docuit, non sine difficultatibus, ab infantia 
usque ad vigesimum quintum aetatis annum, se quidem bona et constanti 
valetudine instructam, sed inde ab eo tempore, et sine ulla causa cognita, 
torpore quodam subito ad anteriorem partem utriusque maxillae superioris 
affectam fuisse. Quem insensibilitatis statum, ac si dentes ori non amplius 
essent insiti, ut ipsa ait misera, dolores obtusi periodici sequebantur, tum 
continui, postremo lancinantes. Hoc tempore tumor exiguus et lenticularis 
in loco, cui nunc malum insidet, comparuit, neque ullo modo vim dolorum 
diminuens, qui, quo magis tumor accrevit, eo magis aucti sunt. Animo tan¬ 
dem ad tumoris incrementum adverso, aegrota lentam ejus evolutionem 
observans, sequentia enarrat : Dentes, qui primo alveolis suis firmiter in¬ 
fixi viderentur, concuti, ruinam minari et postremo collabi velle, ac si 
tumori locum relinquerent, ipsum vero tumorem, qui ex alveolis progredi 
videretur, magnopere amplificari, longe lateque porrigi, visuique horribi¬ 
lem apparere. Infelix puella, quippe quae nec loqui nec edere poterat, aliis 
sibique ipsi taedio erat, consiliumque cepit in nosocomium nostrum proficis¬ 
cendi. Utriusque maxillae superioris pars, quae mali sedem constituit, reli¬ 
giosissime investigata, tumorem ob oculos ponit ingentem, in lobos non¬ 
nullos divisum, fusce rubentem, pssae fere densitatis, commissurae utriusque 
maxillae superioris tanquam basi insidentem, lumori dentium series fuit ad 
diversas directiones infixa, qua vestigia processus alveolaris dextri solum 
cognoscere poteramus. Degeneratio haec, ad os reflexa, margine lato, tube¬ 
roso , irregulariterque fimbriato, totam arcus palatini partem anteriorem 
operuit. Digitus inter hunc mali marginem, utrumque processum palatinum 
immissus, partem hujus in viciniis processus alveolaris emollitam ac tube¬ 
rosam reperit. Uterque processus palatinus, ad ejus trientem posteriorem 
examinatus, in statu plane normali conspiciebatur. Inde accidit, ut massa 
haec iners inter utramque maxillam et superiorem et inferiorem posita, 
maxilla; inferioris dentes premeret, et in plano poneret. Praeterea quum 
aegrota os claudere nequiret, ptyalismus erat continuus abundansque. Puella 
neque verba perspicua emittere, nec vesci nisi cibis liquidis valebat, itaque 
digestionis turbis necessario commota erat. Menstrua tamen, quamvis 
tenuia, regulariter manabant, ceterum nulla abnormitas observabatur. Si 
militudo, quae huic morbo fuit, cum iis, quos supra descripsi, facile nobis 
solutionem praebuit mali, quod osteosarcoma utriusque maxillae superioris 
commissurae adhaerens esse cognovimus. Quum filia non appareret exhausta, 
maximaque cum fiducia assentiretur subsidio chirurgico, quod proposuera 
, ut tristi foedoque adspectu liberaretur, ad operationem sequenti modo 


mus 
accessimus. 


/Egrola sedente in sella, qua uti solemus, adjuvante Cl. Evenio, 
magis etiam labium superius distendimus, ut obliquam ei applicaremus 
plagam, quae a genae sinistrae foraminis infraorbitalis regione circiter pro 
fecta, duabus, tribusve lineis distantibus, labiorum commissurae sinistrae 
appropinquaret. Incisura haec, cito instituta, divisit cutem, textum cellulo 
sum subjacentem, musculos cum vasis nervisque eorum. Coronaria et a 
cialis, quae multum sanguinis fuderunt, illico ligatae sunt, sicque sedata 
haemorrhagia, eamdem in faciei latere dextro encheiresin instituimus, a 
paratum est cutis segmentum forma trapezoidali, cujus partes laterales 
obliquis plagis nostris limitatae erant, ita quidem, ut pars ejus 
terminata esset linea fictiva, quae sub naribus nasique septo de 


currens utramque incisionem lateralem jungeret, inferiorque pars esset 
circumscripta, residuo labii superioris duplici incisione comprehenso. Pan¬ 
niculum hunc laeva correptum, altiusque levatum satis tetendi, ut facilior 
redderetur dissectio, quam manu dextra exsequebar. Sic diviso labii fre¬ 
nulo, necnon mucosa, quae a labio superiore ad vicinum os maxillare se 
reflectit, maxima in dissectione, qua potui, celeritate usus sum, ut ad 
limites osteosarcomatis pervenirem, tandemque quid servandum, quid se¬ 
candum esset, definirem. Superior pars symphyseos utriusque maxillaris 
visui et tactui omnino normalis inventa; tertio molari ex utroque latere 
circumscribebatur osteosarcomatosa degeneratio, processui alveolari nec¬ 
non anticae parti processus palatini insidens. Partibus mollibus, in quibus 
instrumento utendum fuit, remotis, sumsi serram parvam, rectam et ansa¬ 
tam. Hac paralelliter septo nasi, ad distantiam trium linearum a narium 
apertura spinae anteriori superiori maxillaris supremi imposita, non sine 
contentione substantiam osseam fidi, et sic usque ad tertium molarem, 
partem processus alveolaris, necnon processuum palatinorum utriusque 
maxillae superioris divisi. Quo facto scalprum incisorium juxta molarem ter¬ 
tium ita posui, ut ictibus mallei reiteratis in sulcum serra absolutum ex 
utroque latere adveniens, a superstite normali maxilla superiori, degenera¬ 
tam ejus partem separarem. Tum mihi suffecit, ut, scalpro in sulcum, serra 
exaratum, ingesto, premerem osteosarcoma, quod in oris cavitatem delap¬ 
sum, mucosa, quae oris palatum vestit, suspensum manebat. Hac perscissa 
confestim subsidium chirurgicum, etsi conspectu crudele, feliciter ad finem 
perductum est. Quum sanguis vehementissime ex utraque arteria palatina 
anteriori proflueret, ferri candentis impositione fontem Cruoris stillantem 
ad silentium reduximus. Tandem eodem cauterio omnes partes, quae nobis 
suspectae videbantur, tetigimus. Hisce absolutis, licuit nobis substantiae 
jacturam bene examinare. Derelicta parte suprema spinae anterioris et su¬ 
perioris maxillaris tanquam pavimentum narium cavitatis constituente, 
ablatus est triens anterior utriusque processus palatini, necnon alveolaris 
processus usque ad dentem molarem tertium. Cutis pannum trapezoideum 
ineunte operatione paratum, qui durante encheiresi , supra nasum sublatus 
manserat, nunc demisimus, suoque in loco tribus acubus aureis ex utroque 
latere retinuimus. Omnia sex acu sutura circumflexa intricavimus, fasciam¬ 
que labio superiori lapso propriam applicavimus. 

Pars osteosarcomate tentata pondus fere semilibrae habet, forma ejus est 
lobulosa, textu fibroso et osseo densissimo constructa, maxillae superioris 
dextrae processus alveolaris quamvis forma depravatus, structuram osseam 
omnium firmissimam, et quinque dentes bene infixos, ast directione varios 
observationi committit. Maxillae superioris sinistrae processus alveolaris 
tenet unum tantummodo dentem, sed valde hypertrophicum. Triens anterior 
utriusque processus palatini maxillae superioris, ubique particeps fuit depra¬ 
vationis propriae arcui alveolari, quocum se commiscet. 

./Egrota a sanguine mundata, redintegratis vestimentis in conclave aeri 
pervium ducta est. Decoctum altheae, aquae laurocerasi commixtum, fuit 
remedium intus commendatum. Saepius interdiu obdormiens aegrota, ves¬ 
pere nobis nullam reactionem ostendit. Quarto post operationem die re¬ 
tractis acubus, magnam incisionem obliquarum partem per primam inten¬ 
tionem consanatam observavimus. Periodus catamenialis, quae tantummodo 
post duodecim dies expectanda erat, nunc anteversa copiosissima fuit. Pro 
omni medicatione argrotae gargarisma emolliens commendavimus. Os recte 
constitutum, in imis abundanter suppurare coepit. Octavo die post en¬ 
cheiresin chirurgicam, menstrua ad finem adducta, omnesque functiones 
in normali statu videbantur, ast ligaturae arteriis injectae, firmiter adhuc 
carnibus genae dextrae intrusae deteguntur. Ut mitigaretur fcetor, quem oris 
protulit suppuratio, aquae chloreniatae aliquid gargarismati emollienti addi- 










^ dlnllis Decimo septimo die, ultima gen® dexlr® ligatura delabitor, extern® 

incisiones obliqu* vix cerni possunt. Os interne in omnibus suis partibus 
fere ex toto cicatrisatum reperitur, tandem ocio diebus elapsis, postquam 
cavitatis oris l*sio ad cicatrisationem perducta est, aegrota ad perfectam 
sanitatem reversa, a foedi mali praesentia liberata, pavimento nares optime 
ab oris cavitate separante munita, animo erecto de Nosocomio decessit 
(vid. Tab. XXVI ). 

Hucusque a me descript*, et ex investigationibus virorum doctissimo¬ 
rum : Dupuytren, Gensoul, Lisfranc, Velpeau, Lisars, Scott, Stewens, et 
Earle appellatione Osteosarcomatis notatae ossis maxillaris superioris affec¬ 
tiones, scrupulosius examinatae, communi sententiae ratiunculas suggerunt, 
quas etiamnum explicabo : — Jamjam Boyer osteosarcoma definiebat : 
a Alterationem textus ossei, in qua certam distentionem experta ossis 
substantia degeneraret, atque in massam variatam, sed cancri partium 
mollium substanti* magis minusve consimilem transformaretur, localibus 
et generalibus symptomatibus notabiliorum etiam cum hujusce morbi signis 
similitudinem exhibentibus. » Lobstein, quamvis hanc definitionem respuit, 
et in aperto posuit : auctum incremenlumque ossis non semper osteosar¬ 
coma antecedere, neque concomilari; hunc morbum nec necessario can¬ 
ceraticum esse; eumdem non intima conjunctione cum fungo medullari, 
qui carcinomatosus existimatur, cohaerere; non esse vasculosum; exstir¬ 
patum non cedere locum haemorrhagiis, saepe medico sollicitudinem affe¬ 
rentibus; non producere hanc dyscrasiam, neque extremam virium vitalium 
prostrationem, quae in encephaloideis degenerationibus animadvertitur : — 
quamvis igitur haec omnia in contrariam partem attulit, tamen non refuta¬ 
vit ac diluit cogitationem principalem Boyeri, qui in ipsa substantia ossea, 
omnis affectionis osteosarcomatosae fontem atque originem ponit. Existit 
autem hoc loco quaestio, de qua disceptari juxta aegroti lectulum permagni 
interest, utrum vere os sit origo, an consequentia osteosarcomatis, quo 
correptum est, aut, si aliter enuntiare liceat, num substantia ossea primo 
an secundarie affecta sit, et num osteosarcomatis in protopathicum et deu- 
teropathicum distinctio generalis, a scriptoribus recentioris temporis ad¬ 
missa, in futurum sit rata et stabilis? 


In quinque observationibus ossis maxillaris superioris 
infecti, quas supra exposuimus, ossis degenerati massa ancipitem aspectum 
exserit. Pergrandis tumor, qui malum in Tabula XVII, repraesentatum con¬ 
stituit, toto suo ambitu erat lamina ossea, in omnibus affectionis partibus 
distincta, tanquam ovi putamine coopertus. Crusta haec ossea perspicue 
nihil aliud erat, quam ipsum maxillare superius extenuatum, ab interiore 
parte ad exteriorem protrusum malo, quod sedebat in antro Highmori. Ex 
contrario tumores osteosarcomatosi, magis minusve lato ambitu, in maxil¬ 
lari superiore fixi, in Tabulis XIX, XXI, XXIII, XXV, adumbrati, ossis sub¬ 
stantiam ab exteriore parte in interiorem attentarunt, et naturam suam 
expresserunt detritu tabui* extern* osse*, dum ossis intern* partes fere 
semper intact* et integr* manent. H*c facta, qu* protuli, et alia, qu* 
etiam allegare possem , mihi persuadent : in omnibus hisce casibus, os 
maxillare secundarie affectum fuisse, hanc ossis secundariam affectionem 
periostitide interna vel externa hujus organi semper esse productam, eam- 
dqm denique ah exteriori vi plerumque profectam , jam pridem diathesi 
sive rheumatica sive scrophulosa pr*parari, cujus vestigia semper reperi- 
mus in tristi veritate, quam contemplamur. Si in historia osteosarcomatis 
os maxillare superius corripientis, tanquam principium concesseris : hanc 
degenerationem s*pissime secundariam esse et ex affectione periostii seu 
interni seu externi oriri; qnatomiam pathologicam juvabis, puto, in suis 
perscrutationibus ad duplicem affectionis formam, quam in hoc casu os 
maxillare superius pr*bet, enodandam, magisque animum medici advertes 
ad primum stadium mali, quod nihil aliud esse potest, nisi periostitis la¬ 
tens, ac, ne morbus extendatur, s*pe prohibebis, tum recte et affatim 
metiere causas generales, qu*, quantumvis obscur* sint, tamen in ossis 
degenerationis incremento partem actuosam habent, sicuti patet ex obser¬ 
vationibus, qu* antegrediuntur. Quisquis ita maxillaris osteosarcoma se¬ 
cundarium et affectione involucri fibrosi exortum consideraverit, is ultimum 
hoc malum studebit a principio tractare, et, si exitus spei non responderet, 
in tempore ad auxilia extrema recurret, ut prohibeat, ne vires *groti 
exhauriantur, neu malum abeat in affectionem carcinomatosam, ad quam 
aditus arti interclusus videtur. 

INGENS TUMOR CYSTICUS 


REGIONIS PAROTIDE/E SINISTR/E. 


TABULA XXVII. 


Rusticus, quadraginta annos natus, robustus, abhinc duodecim annos, ^ 
hieme in flumen illapsus, et ab eo tempore interna perfrictione exercitus, 
rheumatismi acuti symptomatibus afflictus est. Labes haec primo articulos 
inferiores potius exercens, deinde per totum organismum vage diffusa, tan¬ 
dem calvariam invasit, ibidemque dolore faciei atrocissimo, genam sinis¬ 
tram exarante, manifestabatur. Balneae vaporeae Rossicae, et inunctiones 
e meile cum sale culinari mixto adhibitae, dolorem mitigarunt, sed tamen 
in loco affecto sensum torporis, quasi ex corpore alieno regioni huic impo¬ 
sito ortum, reliquerunt. Serius fricationes spongia fluviatili institutae repe¬ 
titas eruptiones excitando, falsam hanc sensationem dissiparunt. Mox au¬ 
tem parvula prominentia parotidis regionem depravans, pisi magnitudinem 
adaequans, locomobilis, ex attactu minime dolens, puncto nigro in centro 
suo notata, ab aegroto observata, sed minimi habita, omnino neglecta, 
fortunaeque tradita est. Eminentia haec primo tempore stationaria, aut in¬ 
sensibili modo sese extendens, tum autem in directa incrementi sui ratione 
phaenomena in loco affecto evolvens, tandem aegroti sollicitudinem susci¬ 
tans, variis externis auxiliis, potissimum pressione ab agyrta quodam ad 
contentam peccantem materiem evacuandam consuasa, exercita fuit. Co¬ 
namina haec tumoris evolutionem impediendi, cutis erysipelatosa rubedine 
semper fere comitata, tumoris incrementum sic adauxerunt, ut ab ipso 
aegroto minime convenientia crederentur et aliquo tempore interjecto reji¬ 
cerentur. Interim excrescentia in dies mole aucta, vasa majora colli com¬ 
primens, capitis thoracisque circulationem turbans, horrendum misero 
aspectum tribuens, tandem ipsum ad eam cogitationem deduxit, ut Mos- 
quam peteret nostroque subsidio sese committeret. 

Tristis, longo itinere defatigata , enormi tumore caput adulti adaequante, 
parotideae necnon submaxillari regioni sinistrae insidente, foedabatur facies, 
turgidae venae exarabant superficiem ejus, extenuatis firmiterque subjacen¬ 
tibus partibus adcretis integumentis obductam. Moles tumoris ex parte 
glabra faciei induta, aurem versus inaequalem lobulosum aspectum profe¬ 
rebat; tactui insensibilis, aliquid demum elasticum, minime mobile, inves¬ 
tigantibus digitis ostendens; pressione majorum vasorum exercita, sanguine 
suffusi ex orbitis suis protrusi cernebantur oculi, peculiari livore obdu¬ 
cebantur alarum nasi, necnon oris viciniae; manu semper tumorem sufful¬ 
ciente, ingratissimum tensionis sensum pondere ejus evocatum sublevare 
conabatur aegrotus. Quaedam spirandi difficultas, ictus cordis fortis* rhythmo 
peccans, turbinis rumor manifestissime digito carotidem sinistram expio- 
ranti percipiendus; capitis gravedo, vertigines, oculorum scintillationes, 
auriumque tinnitus fere continuus, necnon anxietas totius corporis — fue¬ 
rant phaenomena, utramque vitam aegroti infestantia. 

Rheumatica labes exordium affectionis hujus designans, chronica irrita¬ 
tione unum ex folliculis sebaceis regioni parotideae insidentium exercens , 
secretionem in imis ejus solitam intervertens, ductum ejus excretorium 
puncto illo nigro notatum obturans, atque ita primum exordium hodiernae 
observandae degenerationis, olim vero sub forma vix distinguendae emi¬ 
nentiae sistens, fuerant mihi sufficientia criteria, ut praesentis affectionis 
originem explicarem. Serius externa auxilia in usum vocata, susceptae re¬ 
petitis vicibus ipsius tumoris per digitos tractationes, irritationem in ipso 
malo, necnon viciniis ejus adaugendo, omnino conferebant, ad nutritio- 
nem vitiosam sustentandam, tumorisque successivam evolutionem sufful¬ 
ciendam. Tandem partis degeneratione detentae, quoad contentum ibi¬ 
dem textum cellulosum, divities, necnon vasorum sanguiferorum majorum 
abundantia, temporisque denique elapsi spatium, inde a primorum phae¬ 
nomenorum apparitione maximum — sufficientia erant momenta mihi in- 
telligenti tumoris naturam, ad ingentem molem evecti, cysta densa cir- 
cumsepti, extenuatis fere atrophicis integumentis cooperti, ut arduam, sed ^ 


suscipiendam extirpationem ejus proponerem. Haec grato animo ab aegroto 
accepta, sequenti modo ad finem perducta est : — Dato misero situ idoneo, 
sessili, reclinato tantillum ejus capite, firmiter assistentis pectore suffulto, 
plaga integumentis a media parte regionis temporalis, supra convexam tu¬ 
moris partem, auri parallelo continuata, tandemque ad mediam circiter 
regionem marginis anterioris musculi sterno-cleido-mastoidei desinens in¬ 
flicta est. Latis incisionibus dividebantur integumenta, extenuata, textu 
adiposo fere orbata, tumori subjacenti firmiter adereta. Deductis vulneris 
labiis, mundatoque spongia fundo ejus sanguine offuscato, clare cernebatur 
nunc oculis tumor fascia superficiali obtectus, processibusque suis arctis¬ 
sime partibus vicinis annexus. Specillum sulcatum fasciae huic ad directio¬ 
nem plagae integumenta dividentis submissum, incisionem involucri istius 
tumoris superficiem velantis adjuvans, mox ad infimam tumoris partem 
basi maxillae necnon collo proximam, apparens expansio musculi platys- 
mamyoidei, simili modo caute ductu ejusdem specilli persecta est. Hoc 
tempore sanguis large ex laesis arteriis prosiliens, minimeque torsioni ha¬ 
rum obediens, injectis tantummodo ligaturis cohibitus siluit. Mundatis par¬ 
tibus subjacentibus sat levigata degenerationis superficies aperte distingue¬ 
batur, peragrante digito circumferentiam ejus, nexum intimum fere ubique 
reperiendum, cum subjacenti fascia profunda demonstrans. Dilatato angulo 
supremo incisionis integumentorum, regionem versus temporalem , quo 
aditus ad basin tumoris pateret liberior, manu sinistra arripui excrescen¬ 
ti® summitatem, eamque fortiter antrorsum trahendo, dissectionem ad cir¬ 
cumferentiam ejus absolvendam, necnon intimum nexum ejus cum fascia 
profunda solvendum faciliorem reddidi. Quo magis autem dissectio auris 
vicinias aggrediebatur, eo cautiori manu encheiresis perficiebatur. Sic vena 
jugularis externa, portioni degenerationis ad supremam colli partem sit® 
proxima, decursumque sub platysma-myoideo, necnon fascia superficiali a 
parotide ad marginem posticum sterno-cleido-mastoidei servans, partium 
subtili separatione, a tumore intimo nexu liberata finem suscept® enchei¬ 
resis constituit. Deligatis vasis ex temporali, masseterica, necnon trans¬ 
versa faciei provenientibus sub baseos tumoris separatione l®sis, omnis 
h®morrhagia siluit. Purgato a sanguineis grumis vulneris fundo, vastis- 
sim® incisionis labia, sibi invicem approximata, suturaque circumflexa in 
situ contenta, extremitates vero ligaturarum per infimum vulneris angulum 
traduct® sunt; reliqua natur® per primam intentionem absolvenda com¬ 
mittebantur. Tertia post operationem die, tumore gen® sinistr®, rubore ac 
dolore insignito, erysipelatis pr®sentiam ad vulneris vicinias annuntiante, 
scrupulosam partium besarum investigationem adorti sumus. Firmiter sibi 
invicem agglutinati, liquido subjacente distenti, cernebantur incisionis mar¬ 
gines, neque minimum attactum, ob summum dolorem concedentes. Aperto 
vulneris angulo infimo magna f®tid® materi® sanguinolent® copia evacua¬ 
batur ; turunda eodem immissa novam ichoris accumulationem pr®pe- 
diente, symptomata localia emendabantur. Ven®sectio brachii instituta, 
interne antiphlogistica, injectiones aromatic® cum tantillo aqu® oxymuria- 
tic® per vulneris angulum infimum absolut®, diminuendo symptomata ge¬ 
neralia, permiserunt septima die sublatis acubus, perfectam incisionis ex¬ 
tern® cicatrisationem animadvertere. Tertia autem septimana, quum vix 
suppurationis vestigia ex imis l®sionis per infimum angulum vulneris non¬ 
dum, cicatrisatum apparerent, elapso mense post susceptam encheiresin, 
omnibus ad sanitatem restitutis ®grotus nosocomio valedixit. 

Libras tres cum dimidia ad®quabat pondus tumoris exsecti, formam 
sph®roideam, superficiem e celluloso textu conflatam referentis; ad longi¬ 
tudinem scissi, ex sacco densissimo dissepimentis fibrosis in loculamenta 
multiplicia diviso, h®c vero atheromatosa substantia grisea, granulosa, 
necnon liquido spisso, brunescenti, quasi sanguinolento impleta, investi- 

irationi nostr* submittebantur. Interna facies cavitatis hujus, a contentis 
expurgata, laivigata membrana serosae adinstar ubique obducta repenebatur. 

Parvus tumor regionis parotideae, ante aurem situs, mobilis attactu, in 
centro puncto nigro notatus,,quod verosimiliter nihil aliud erat, nisi canalis 
obturatus folliculi cutani, substantia sebacea referti, nonne haberi jure po¬ 
test primum stadium ulterioris evolutionis, quam subjecit aegrotatio nobis 
enucleanda? Nonne .perspicue potest A. Cooperi de origine tumorum ita 
inclusorum opinionem fulcire et affirmare « Folliculus, ait hic auctor, ohh- 
teratur in eo puncto, quo ad cutis superficiem sua sponte reseratur, quum 



silretio fieri in cavitate pergat, parietes ejus ex interioribus ad exteriora 
projecti sunt in textum cellulosum, qui facile hanc amplificationem subit. 
Retentio haic secretorum, pro gradu obliterationis, ac pro morbi stadio, tu¬ 
morem producit magis minusve amplum. » Jam ne vero explicandum est, 
quomodo folliculus se ita dilatare possit? «Occurram huic difficultati, in¬ 
quit Cooper, si dixero, alias membranas facile ampliationem subire multo 
etiam majorem; atque ita ovarium, quod in statu sano vix duas liquidi 
drachmas in membranam suam recipit, satis capax existere potest ad cen¬ 
tum libras aquae complectendas. » 

STEATOMA 

REGIONIS PAROTIDE/E DEXTR/E. 


TABULA XXVIII. 


Femina quinquagenaria, mater quinque infantium, inde a quadragesimo ^ 
altero vita? sua? anno, catameniali fluxu orbata, abhinc duodecim annos ex 
violenta plaga, regioni parotidea? dextra; illata, partium mollium tumore 
necnon ecchymomate detenta, post aliquot dies, ab omnibus his malis se 
liberatam animadvertit; serius autem levis intumescentia viciniam lobuli 
auris dextra; obfuscans, cum singulari torpore regionis temporalis con¬ 
juncta, palpebraeque — inferioris oculi dextri vellicatione ingrata sae¬ 
pius repetita concomitante, effectum ictus olim accepti, minime adhuc 
profligatum aperte indicabat. Fricationes ex spiritu formicarum a medico 
quodam suasa;, erythematis speciem evocando, symptomata genam affli¬ 
gentia nequaquam emendarunt, e contrario hemicrania latus calvaria; dex¬ 
trum .periodice torquens, initio levis, temporis autem progressu vehemen- 
tior evadens, ipsis fuit adjuncta. Interea autem ceteris functionibus minime 
a norma recedentibus, tumescentia auris proximitatem detinens, manifes¬ 
tissime augescens, totius laboris ad genam dextram percepti tanquam fons 
considerata, tunc tota misera; attentione circumscribitur. Unguenta discu- 
tientia, resolventia emplastra ab agyrtis commendata, per longum temporis 
spatium fuerant in usum vocata; at seinper foedi tumoris volumen magis 
evolutum observabatur. Criticam, quam dicunt vitae periodum inchoans, 
tandemque catameniali fluxu orbata, tumoris genam depravantis incremen¬ 
tum celeriori etiam passu progrediens observavit, quoniamque tot tantae- 
que curationes incassum jam susceptae erant, ad ulteriorem mali exten¬ 
sionem praepediendam, sorti se committens misera, nil amplius voluit, 
quam ut a prasentia ejus liberaretur. Interea tumor per octo circiter an¬ 
nos incrementa capiens, mole sua locum affectum, necnon partes ei vi¬ 
cinas defatigans, tandem coegit aegrotam, ut ex arte chirurgica quaereret 
subsidium. 

Ingens tumor, infantis caput magnitudine adaequans, inde a temporali 
regione usque ad submaxillarem foedabat genam dextram, horrendum as¬ 
pectum vultui miserae tribuens. Intime adhaerebant inaequali lobulosae su¬ 
perficiei tumoris, subinde extenuata, albido colore notata integumenta. 
Latissimae basi insidens affectio, ne rudiori quidem tractatione vix loco- 
movenda, tactui intimam suam substantiam densitate majori praeditam, 
partes vero albicantibus integumentis respondentes, ceteris paribus emol¬ 
litas observationi nostrae objiciebat. Ex motu maxillae inferioris laeso, 
alimentorum prehensio atque masticatio eorum difficilis, salivaeque ex 
ore profluvium continuum; linguae dimidiata pars dextra, sicuti cavitatem 
oris investiens mucosa ejusdem lateris, aperte sicciores, ex compresso 
forte ductu Stenoniano, Digestio saepius turbata, pondere epigastri, ab¬ 
dominis tensione, necnon alvi constipatione expressa. Respirationis nec¬ 
non circulationis actus, hucusque normales. Nutritionis officium quo¬ 
dammodo laesum , facie lutescente necnon flaccidis carnibus insignitum 
— erant phaenomena, de organica vita feminae hujus observanda. Lan¬ 
cinans dolor, profundum tumorem excrucians, per totam genam dimi¬ 
diamque dextram calvariae partem irradians, saepius hemicraniae hujusce 
symptomata, capitis totius temulentia, vertigine, oculorum scintillatione, 
continuoque aurium tinnitu concomitabantur. Ingratissima constrictionis 
perceptio ad guttur entienda, glutiendo nonnunquam et respirando obi¬ 
cem sistens, animi prostratio summa ex foedi tumoris gestu, nullo sub¬ 
sidio hucusque remoto explicanda — erant signa vitam ejus animalem 
denotantia. 

Per duodecim annos vigens genae dextrae foeda affectio haec in dies cres¬ 
cens, naturae viribus minime limitanda, integumentorum subinde obser¬ 
vanda extenuatio, lancinantes dolores imas ejus partes perstringentes, 
proximamque ejus degenerationem annuntiantes, consecutiva phaenomena, 
circa cerebrum ipsum tandem evocata, polyhaemiam visceris istius apo¬ 
plexiae proximam indicantia, horribilis aspectus miserae, terrore proxi¬ 
mos afficiens, moerore autem summo ipsam aegrotam circumdans — fuerant ^ 


momenta, quae requisitam a me encheiresin chirurgicam, tanquam neces¬ 
sario absolvendam indicabant. 

Instituta plaga inde a regione temporali usque ad angulum maxillae in¬ 
ferioris, incisisque tabulatim omnibus partibus subjacentibus, superficies 
dura, inaequalis degenerationis, — partes emollitas tactui exhibens, vix 
minimam pressionem admittentes, nisi sint in speciem putraminis redactae, 
nunc oculis nostris exponebatur. Textus cellulosus densus, involucri ad 
modum ambitum mali circumdans, repetitis sectionibus divisus, viam 
aperuit digito, sub angulo supremo plagae inflictae, ipsius tumoris basin 
adeundi, arctumque ejus nexum cum profundioribus partibus disjun¬ 
gendi. Sic suprema degenerationis pars a subjacentibus separata, seriusque 
quodammodo antrorsum tracta, clare aperuit termini constituti lineam, cum 
servandis adhuc proximis partibus, sectionibus ergo caute institutis ad tu¬ 
morem ipsum dirigendis, moles tandem totius istius affectionis ex toto fuit 
eradicata. Injectis ligaturis vasis arteriosis in imis plagae sanguinem fun¬ 
dentibus, depurgatoque vulneris fundo, acubus Carolinensibus incisionis 
labia, sibi invicem propius posita et operta circumflexae ligaturae ope in situ 
continebantur. Nonnullis diebus elapsis suprema incisionis pars, per pri¬ 
mam intentionem conglutinata, acuum extrusionem permisit, infima autem 
minime coadaptata, viam aperuit collectae purulentae materiei sese foras 
eliminandi, ac postea facultatem concessit fundum vulneris detersivis in¬ 
jectionibus exerceri. Capitis temulentia, vertigines, oculorum scintilla¬ 
tiones, aegrotam semper adhuc afficientes, necessitatem venaesectionis evo¬ 
cant, haec adhibita simul cum ordinandis antiphlogisticis auxiliis, necnon 
epispastico subsidio brachio dextro applicando, cerebralis polyhaemiae di- 
minutione notantur. Mense interjecto omnia ad normam reducta, conces¬ 
serunt miserae, ex toto reintegrata facie, nosocomium relinquere. 

Massa encheiresi chirurgica enucleata pondere circiter trium librarum, 
per totam circumferentiam suam obvolvebatur textu celluloso denso, ex 
stratis irregulariter sibi adplicitis composito, involucri ad modum degene¬ 
rationem circumscribente, eamdemque a vicinis partibus sejungente. Su¬ 
perficies ipsius degenerationis inaequalis, ex lobis formae irregularis, sibi 
invicem adplicitis instituta, sulcis non profunde mali substantiam penetran¬ 
tibus notabatur. Haec grisei coloris, tactui densa, per medium scissa, ejus¬ 
dem generis lardaceae non absimilem naturam demonstrabat, passim lo- 
calitates emollitas in putredinem fere reductas visui praebens. Tumoris 
partes malacia hac detentae, superficiem ejus imprimis offuscantes, albi¬ 
cantibus degeneratis integumentis respondebant, focumque olim exper¬ 
torum lancinantium dolorum constituebant. Processibus ex degenerata 
massa originem suam ducentibus, quasi radicibus vicinis profundioribus 
partibus implantabatur, non numerosis, lumine quasi diminutis vasis, su¬ 
perficiem involucri obvolventis peragrantibus nutrita. 

Tumor lata basi dotatus, tactu inaequalis, in aliquot locis sui circuitus 
stricte annexus ad integumenta extenuata, immutatoque colore, parum mo¬ 
bilis, aspectui objiciens superficiem inaequalem, nodosam, textu celluloso 
denso, quasi involucro, eumdem ipsum a partibus adjacentibus separante 
coopertam, denique in interioribus suis substantiam exhibens aequalem, 
lardaceam, cineraceo colore, nonnullis in locis jam putredine vitiatam, 
semperque doloribus persensam acutis ac lancinantibus, quippe qui, sicut 
in casu nobis proposito, funestum exitum praesagire solent, — omnia, in¬ 
quam , haec signa istius affectionis propria nonne sufficiunt et ad stabi¬ 
liendam veritatem opinionis doctoris Littre, qui steatoma a lipomate dis¬ 
tinguit (dum Chopart has aegrotationes confundit, vel potius earum signa 
palhognomonica non satis exponit), et ad concedendam steatomatis simi¬ 
litudinem cum meliceri et atheromate, qui morbi, auctore Berard, et ipsi 
in textu celluloso subcutaneo nascuntur et ingravescunt, nulla alia re inter 
se differunt nisi substantia, quam continent, et a principio nihil aliud esse 
videntur, quam folliculi cutanei, massam sebaceam continentes? 

22 













LIPOMA LABII SUPERIORIS 


EJUSQUE INTEGUMENTORUM ANGIECTASIS. 


TABULA XXIX. 


Puella 22 annorum, rustica, habitus scrophulosi, regulari catameniali ^ 
fluxu instructa, e matre orta, tumoribus cuti concoloribus, locomovendis, 
mollibus, minime dolentibus ad artuum continuitatem praedita — ante hos 
quinque annos lapsu ex curru contusione faciei, imprimis labii superioris 
afflicta, cautelis omnibus neglectis, ad sequelas violentiae hujus praecaven¬ 
das, interjectis diebus nonnullis, erysipelate partium affectarum corripieba¬ 
tur. Efflorescentia haec per hebdomadis spatium vigens, ad cranii capillatam 
partem tamen non migrans, pyrexiae levioris.symptomatibus concomitata, 
ad superficiem suam initio bullis, tandem crustis notata, subsequenti sin¬ 
gulari integumentorum induratione insigniebatur. Usu cathartici domestici 
auxilii ex aqua salsa cucumerum compositi, necnon sacculis aromaticis ad 
faciem adplicitis, induratio cutis, erysipelatis sequela, pedetentim evanuit, 
semper adhuc tumidum, duriusculum, labium supremum derelinquens, 
nunc tempori ac naturte viribus tradendum. Mense elapso omnia ad nor¬ 
mam reducta videbantur, excepto filtro labii, solitam depressionem adhuc 
convexam, in medioque nodulo duro, minime resoluto instructam osten¬ 
dente. Serius campestribus laboribus dedita, insolationi exposita, saepius 
erythemate partis affectae detinebatur, rubri panni applicatione profligando. 
Interea nodulus filtrum labii occupans, insensibili modo mole increscens, 
tandem temporis progressu oris ostium obturando, alimentorum prehensio¬ 
nem impediens, masticationi ac respirationi obicem obdens, incommoda 
tensione, necnon summa propensione ad erythema aegrotam molestans, in¬ 
super aliquid ingratissimi puellae,vultui tribuens, landem coegit miseram, 
ut ad nos perfugeret. 

Pugni minoris magnitudinem adaequabat labium superius deformans tu¬ 
mor, ad superficiem suam macula angiectasica eminente, ex intricatione 
subtilissimorum vasorum arteriosorum necnon venosorum exorta, inquina¬ 
tus. Arcte jungebantur extenuata subjacenti tumori labii integumenta, pal¬ 
pationi pastosi quid, compressibilis atque obscure pulsantis exhibentis, pa¬ 
rietem suum posticum mucosa sana, dentium incisivorum impressionem 
retinente obductum visui demonstrans, tristi vultui aegrotae aliquid insuave 
et injucundum offerens. Manu tantummodo sublevata, moles haec labii oris 
ostium praecludens, alimenti prehensionem, masticationem, aerique aditum 
liberum concedebat, alias respiratio per narium cavitatem absoluta, ru¬ 
more e longinquo exaudiendo concomitatur. Auris thecae thoracicae adpli- 
cita praeter rhonchos mucosos in utroque pulmone experiendos, ictumque 
cordis sat fortem at regularem, nil abnorme colligit. Ex manca alimonia 
nutritio laesa corporis totius emaciatione expressa intelligitur. Irritabilis ad 
summum gradum, lacrymans, minime procrastinandam tumoris ablatio¬ 
nem alta voce invocat misera. 

Matris tumores adiposi, artuum continuitatem ejus inquinantes, allata 
dispositione hac, violentia externa, subsequentesque circumstantiae, erysi¬ 
pelatis induratione terminati, tandem insolationis atque erythematis sub¬ 
inde apparentium — favebant, tumoris labii superioris naturam lipomatis 
praesentia explicandi. Ast tractatione compressibilis textus ejus, obscura, 
manifesta tamen in imis ejus percipienda pulsatio, angiectasis ad superfi¬ 
ciem ejus praesentia, tandemque ictus cordis respectu habito corporis totius 
emaciationis longe intensior, de erectilis tumoris specie suspicionem mo¬ 
vebant, atque diagnosin stabiliendam et limitibus arctis certisque circum¬ 
scribendam impediebant. Sed tamen lacrymis misera commotus suscipien¬ 
dam encheiresin chirurgicam decrevi, liberoque a catameniis intervallo 
eam sequenti ratione suscepi. 

Incisione ori parallela, ab una ejus commissura usque ad alteram conti¬ 
nuata, integumenta inferioris partis labii superioris ad subjacentem tumorem 
uno ictu fuerant divisa, enormis haemorrhagia glacie adplicita ex parte se- 


data, trans stillantem sanguinem, oculo pellucentem lipomatis superficiem 
clarius perspicere concedebat. Animo nunc magis corroborati eramus : du¬ 
plici plaga perpendiculari ex utroque latere ab alarum nasi vicinitate usque 
ad oris commissuras inflicta, circumscribebatur quadrangularis p&nniculus, 
anticam tumoris faciem obtegens. Sanguinis profluvium recrudescens ex rei- 
terata glaciei impositione languescens, permisit, ut circumscripta tali modo 
incisionibus integumenta, sint a tumoris superficie separata. Ardua fuit haec 
cutis dissectio, propter intimum cum degeneratione labii nexum, summam 
ejus extenuationem, haemorrhagiamque ingentem oculos nostros caligine 
circumdantem. Mox tamen ad limites supremos tumoris impugnati, imper¬ 
fectionem laboris nostri, ex perfecte atrophica cute, vasis intricatissimis ad 
internam faciem exarata intelleximus. Sanguinis jactura semper vigente, re¬ 
moto cutis degeneratae panniculo, tot laboribus servato, separationem faciei 
posticae lipomatis mucosae annexae suscepimus. Faciliori negotio hoc opera¬ 
tionis stadium ad finem adducebatur, propter nexum mucosae cum tumore 
minorem, necnon majorem ejus consistentiam ex continua pressione dentium 
ortam. Nunc impleri debebat vacuum lipomatis ablatione effectum, horribilem 
aspectum ori aegrotae imprimens. Longe deficiebant integumenta ex utraque 
gena desumenda ad labium restaurandum, possibilis tamen fuit hujus chei- 
loplastice encheiresis, ast tensio panniculorum coadaptandorum manifes¬ 
tissime providenda, mancus exinde operationis successus prospiciendus, 
prolongata nimis jam encheiresis, necnon vires aegrotae praevia haemorrha¬ 
gia fractae, mihi aliam injecerunt cogitationem, eam — ut oculo obvium 
panniculum mucosa constitutum in usum vocarem, jacturamque substantiae 
ejus intercalatione implerem; sublevata statim mucosa, oppositaque super¬ 
ficie sibi invicem adplicita, sat densum panniculum constituens, numero¬ 
sissimis suturis nodosis vicinis integumentis exactissime annexum, singulari 
modo intervallum alias integumentis occupandum opplebat. Actio sutura 
nodosae, emplastrorum adhaesivorum usu fuit adjuta, deligatio necessaria, 
tractionem vicinarum partium praepediens commendata, frigidaeque aquae 
embrocationes partibus sauciatis fuerant accommodatae, regimenque anti- 
phlogisticum possibili reactioni fuit oppositum. Altera die febrili reactione 
locum inveniente, venae sectio brachii necnon calomel fuerant in usum vo¬ 
cata. Septima die ex toto fere mucosus panniculus lineari cicatrici vicinis 
integumentis adhaerebat, vix mucositatem secernens, pallescens, rugis trans¬ 
versalibus ex mucosae collapsu ortis notatus. Duplici mense elapso, rube¬ 
dine labium superius indutum fuit, quo minime faciem foedante, perfecte 
os circumscribente, dentesque ejus velante, instruebatur aegrota; cetero- 
quin optima sanitate gaudens, quam minime poenitebat se arduae encheiresi 
subjecisse vegeta nosocomium dereliquit. 

Resecta pars mali aurantium minoris magnitudinis , velamento tenui 
celluloso inclusa, ex lobis arctissimo nexu inter se vinctis constituta, oculo 
massam adiposam, rubram, quasi sanguine saturatam numerosissimis vasis 
permeatam, transversim scissa demonstrabat. 

Hoc facto, ejusque modo exsecutionis et eventu fausto, quo insignitur, 
cogitatio ingeniosa prof. Roux, probatur in conatu cheiloplastico, quo cum 
arte et habilitate sui propria in duas dispescuit eam labii superioris portio¬ 
nem, quam ex inferiore formaverat. Haec encheiresis viri doctissimi non 
optabilem exitum habuit; nam si aliter cecidisset, membrana mucosa buccae 
ad genie faciem exteriorem formandam contulisset, et sine ulla dubitatione 
postea, sicut Roux judicavit, mutationes subiisset, quae ei totam cutis spe¬ 
ciem induissent. Haec opinio Professoris facto nostro perfecte confirmata, 
credo digna videtur omni attentione medicorum , et mirabilem praebebit 
utilitatem chirurgis incertis ac nescientibus, unde satis textuum sumerent ad 
hanc illamve faciei partem restaurandam. 
























ATRESIA ORIS IMPERFECTA 


TABULA XXX. 


Puer quadrimus, circa osseum systema columnae vertebralis, uecnon ar¬ 
tuum inferiorum, vestigia rachiticae diathesis prae se ferens, abhinc tres 
annos incensis fortuito stragulis, ambustione trunci partisque faciei exer¬ 
cetur. Omnino desorganisata in locis igne adustis cernebantur tunc tem¬ 
poris integumenta quartum gradum ambustionis proferentia, escharis vide¬ 
licet solidis, densis, bruneis insensibilibus, centro depressis, cute radiatim 
corrugata circumdatis insignita, partium autem vicinarum rubore erythe¬ 
matoso, necnon sensibilitate aucta concomitatis, serius eliminatorio pro¬ 
cessu locum inveniente secessis crustis escharoticis vastae exulcerationes, 
totam cutis profunditatem devastantes, visui prodierunt, usu linimenti cal- 
carei temporis progressu cicatrisandae. Una harum exulcerationum utrum¬ 
que labium oris graviter offuscans, marginibus irregularibus circumsepta, 
forsitan propter partium mobilitatem, omni medicationi repugnans, in dies 
profundius serpens, vix vestigia pristinae labiorum organisationis relinquens, 
temporis progressu tandem reiteratis lapide infernali adustionibus vitalita¬ 
tem ejus modificantibus cedens, ad cicatrisationem adducta est. Ast exop¬ 
tata consolidatio haec, post margines exulcerationis mucosa destitutos ap¬ 
parens, mox imperfecta ostii atresia insigniebatur. Bis incisione abnormis 
oris conglutinatio soluta, cicatrice adhuc densiore occludebatur. Prehensio 
alimentorum in dies difficilior, respirationis processus turbatus, exinde 
nutritionis actus in censum tractus, ejulatus miseri infantis fere continuus 
fame sitique excruciati, coegerunt parentes, ut nostrae parvulum propone¬ 
rent investigationi. 

Latam cicatricem ex convergentibus radiis roseo colore tinctis constitu¬ 
tam, pristinam oris localitatem defcedantem in medio ostio oblongo, carti¬ 
lagineo margine circumsepto instructam, prae se ferebat exsanguis cachec¬ 
ticus, vultu suo rachiticum habitum exprimens infans. Theca thoracica 
antrorsum promota, deviatio specus vertebralis xiphosi notata, artuum 
articulationes tumidae, abdomen mole adauctum durum, erant reliqua phae¬ 
nomena rachitismum incusantia. Respiratio, naribus, ex parte autem in¬ 
sufficienti ostio os supplente, absoluta, stridente, sibilante rumore conco¬ 
mitata, solito magis accelerata exaudiebatur. Cordis ictus folliformi halitu 
insignis, debilis, ast regularis apparebat. Cutis vitali turgore orbata, flac¬ 
cida, corporis peripheriam obvolvebat, insufficiensque actus nutritionis, 
adhuc mancior reddebatur continuo salivae effluvio per iners oris ostium. 
Vagitu fere non interrupto sitim famemque sedandam exprimebat, die 
noctuque inquietus, saepenumero insomniis molestissimis, ejulatu notatis, 
exercitus miser. 

Bis conamina chirurgico subsidio praeclusum oris ostium aperiendi frus¬ 
tra tentata, proclivitas minime delenda cicatricis, etiamsi novo tentamine 
esset divisa, mox labiorum vulneris appropinquatione, substantiae jacturam 
iterum supplendi, exempla ab aliis communicata, possibilitatis inopportu¬ 
nam hanc cicatrisationem praepediendi, interposito impedimento hoc in 
casu in membrana mucosa ipsa quaerendo, tandem vitalis indicatio, tantis 
miseriis finem assequendi — nos impulerunt ad encheiresin chirurgicam 
sequenti modo absolvendam. 

Tradito infante manibus assistentis, ductu specilli sulcati majoris, in 
ostium oris intromissi, transversim cicatrix, inde ab ostio hoc, usque ad 
habendum angulum restaurandi oris, uno ictu, prius ad genam dextram 
versus, tum ad latus infantis sinistrum dissecta est. Labia fere cartila¬ 
ginea novae plagae hoc modo paratae, ad spatium lineam excedens circum¬ 


scinduntur, prosiliens nunc ex coronaria modica haemorrhagia aquae fri¬ 
gidae applicatione tollitur, permittitque reliquam encheiresis partem ad 
finem adducere — nova videlicet incisione ad orbicularem penetrante et 
ductu lineae lapide infernali integumentis illatae circumscribitur vulneris 
ostium, paraturque sic cutis fasciola trium circiter linearum ad altitudi¬ 
nem mensuranda, subtiliori dissectione a subjacente musculo orbiculari 
separanda; denudatis tali modo fibris musculi hujus per totam perimetrum 
plagae ex ostii incisione evocatae, subjacens mucosa ad quatuor linearum 
circiter spatium separata, extrorsum flexa, orbiculari margini scarifi¬ 
cato cutis adplicita, numerosisque suturis nodosis huic adnexa, constituit 
nobis istud obstaculum supra allatum, quo spes nobis infixa haerebat no¬ 
vam conglutinationem simpliciter cruentati ostii praepediendi. Defatigato 
encheiresi chirurgica infanti jusculum cochlearibus porrigitur, alternatim 
cum decocto altheae, aquae laurocerasi juncto. Residua pars musculi orbi¬ 
cularis, ab atresia et ab indurata subjacente mucosa liberata, nunc volun¬ 
tatis imperio obediens, artefactum os motibus etsi adhuc irregularibus, ast 
manifestissime exagitat. Secundo nychthemero apparens erythematosa ru¬ 
bedo, frigidae aquae applicatione tollitur. Quinto die suppurationis vestigiis 
ad nonnullas suturas observatis, perscissa fila extrahuntur, et subinde ad¬ 
haesivis emplastris suppleta, duplici septimana exacta mucosa reflexa, ubi¬ 
que sat regulariter, orbiculari ratione incisis integumentis adhaerens, ex¬ 
optatum ceteris paribus pseudo-labium efformabat, omnino praepediens, 
novam alias possibilem oris atresiam. 

Conatus ad os restaurandum frustra jam tentati hoc in casu nihil aliud 
effecerant, quam ut, indurata super spatium satis amplum mucosa subja¬ 
cente, hiatus buccae transformaretur in orificium callosum, quod aegrotus 
nec aperire, nec claudere sua sponte ac voluntate poterat. Nostrum igitur 
fuit, non modo imperfecte praeclusum os recludere, sed etiam cicatricem 
callosam, incisionum jam prius institutarum sequelam, excidere, eo consi¬ 
lio, ut inter labia solutionis continuitatis, mucosa sana interponatur, quae 
possit novae obliterationi impedimentum afferre. Ratus, neque agendi mo¬ 
dum a Boyer adhibitum, qui in eo consistit, quod atresia oris late inciditur 
et unusquisque divisionis angulus unco obtuso in latus auris respondentis 
trahitur impediendae conglutinationis causa; neque agendi rationem a Kru- 
gen-Hausen initam, qui partem oris obturatam filo plumbeo transfodit, tum 
ita factam aperturam in cicatricem coire patitur et reliquam adhaerentiam 
incidit, — hunc ad casum non bene applicari posse, tanquam duces ego vole¬ 
bam sequi methodos virorum doctissimorum Dieffenbach, Serres et Velpeau. 
Mox tamen de via, quam illi auctores, tam eximie muniverunt, mihi de¬ 
flectendum videbam : etenim hi chirurgi suam hoc in casu agendi rationem 
in mucosa sana ponebant, qua partes molles circumdederunt, sive quum 
eas prius excidebant, sicuti Dieffenbach et Velpeau rei operabantur; sive 
quum eadem in altitudine et cutem et mucosam exsecabant ac deinde eas 
suturae punctis conjungebant, sicut suadet commendatque Pr. Serres in 
urbe Montepeliensi. At mihi quidem haec mucosa nihil profuit; ut enim de¬ 
generaverat, sacrificanda fuit. Hoc est, cur ego, incisa commissura labio¬ 
rum obturata, ejusque marginibus redintegratis, primum in certa altitudine 
marginum incisionis, fibras orbiculares denudaverim, deinde mucosam 
sanam a facie inferiore separarim, ut eam ad exteriora possim reflectere, 
margini cutis orbiculari sanguinem fundenti adaptare, atque ita labiorum 
f circuitum mihi restaurandum restituere. 





















CANCER NASI 


TABUL/E XXXI et XXXII. 


Rustica quinquagesimum annum agens, constitutionis robustae, mater 
plurium infantum, abhinc quinque annis catameniali fluxu orbata, semper 
optima sanitate fruens, inde ab infantia verruca, quae praeter magnitudinem 
omni incommodo carebat, nasi apici insidente deformabatur. Excrescentia 
haec, ante tres annos ex ictu faciei illato, minus commode tractata, mox 
sensatione lancinante, molesta, in imis ejus percipienda, serius imo super¬ 
ficiei suae excoriatione notabatur. Phaenomena haec, futurum processum 
pathologicum in textu verrucae praesagientia, nullo tamen artis subsidio 
provisa, sorti permissa, in dies adaucta, tandem ipsius excrescentiae 
destructione exprimebantur; foedam ulcerationem, saepius acutissimis dolo¬ 
ribus peragratam observationi committentia. Styptici pulvisculi a chirurgo 
quodam tentati, symptomatum evolutionem minime intervertentes, contra 
destructionis processum magis etiam elicuerunt: rapide enim serpens vasta 
apicis nasi exulceratio, sanie foetida irrorata, sanguinem saepius fundens, 
lancinantibus doloribus, ne minimum quidem momentum quietis aegrotae 
concedentibus exercita coegit miseram ut nostrum quaereret consilium. — 
Non tam graviter adhuc malo tentatam corporis nutritionem exprimebat sat 
vegeta aegrotae facies, ad cartilaginis nasi regionem vasto ulcere foedata, 
marginibus fissis, irregularibus excapis, rubro halone erythematoso circum- 
septis limitato, fundo granulationibus laxis ex minimo attactu sanguinem 
fundentibus, sanie virescente foetidissima acri obtectis instructo, totam fere 
extensionem cartilaginis nasi nec non septi narium destruente, minimam- 
que istius organi partem intactam versus utrumque nasi lobulum derelin¬ 
quente, imo ad interiora narium cavitatis serpente, ibidemque mucosam 
in textum durum maxime sensilem transmutante. Investigata femina circa 
utramque vitam organicam et animalem, nullibi aberrationem a norma 
notandam demonstrat; et si excipias atrocissimum lancinantem dolorem 
saepius in localitate morbo affecta experiundum, noctes exinde absque 
somno transactas, animi moerorem tristitiamque aegrotam extenuantes, 
minime supponeres, si non videres, praesentiam exulcerationis in dies 
devastantis faciem miserae aegrotae, alta voce invocantis ultimum artis 
praesidium. — Momenta quibus insigniebatur affectionis praesentis exor¬ 
dium, phaenomenorum series evoluta, post illatam verrucae vim, infausta 
tandem styptici auxilii ad exulceratam superficiem adplicatio; non solum 
nobis diagnosin carcinomatosae affectionis nasi apicem affligentis enodare 
permittebant, verum etiam indicationem his sub auspiciis extruendam et 
tantum cultro explendam facile indicabant. Ergo nasi carcinomatosi extir- 
patio, ejusque reintegratio , panniculi cutanei ope ex fronte desumendi 
aegrotae proposita est tanquam unicum subsidium, idemque citissime a mi¬ 
sera acceptum. Nos vero sequenti via chirurgiam hanc ad finem perduxi¬ 
mus : — Duabus incisionibus ellipticis, inde ab integumentis sanis nasi 
ossa obvestientibus, ortum suum ducentibus dissecabatur partim : cutis 
sana, subjacens stratum cellulosum, arteriae ex ophthalmica, faciali, infra¬ 
orbitali nec non coronaria labii provenientes, venae, nervique tandem ex 
ophthalmico Willisii et maxillari superiori orientes, partim : narium carti¬ 
lago carcinomate adfecta. Reiteratis cultri sectionibus dividebantur textus 
hi, a processibus nasalibus utriusque maxillaris superioris, a nasi lobulis 
partiatim carcinomate correptis, nec non a narium septo, ab anticis eadem 
degeneratione afflicto separandi. Sic ablatione partium morbo detentarum, 
horribile visu in media facie mulieris parabatur antrum : sursum denu¬ 
datis ex parte ab integumentis suis ossibus nasi; inferius margine 
supremo labii superioris, symphisi anticae maxillari adereto; ex utroque 
latere — processibus nasalibus ejusdem ossis, nec non superstite parte 
lobulorum cartilagineorum limitatum; in medio sui autem divisum residuo 
septi encheiresi nostra derelicto. Mundefactis a sanguine conspurcante par¬ 
tibus, ligatis vasculis, a coronaria labii superioris, faciali, nec non ophthal- 
incipientibus, continuoque sanguinem fundentibus, probe examinatur 
septi latera nec non narium cavitatis parietes inducens, statim, 


si degenerata inveniretur, separanda. Hunc ad finem extenditur prima 
encheiresis periodus, nunq partium ablatarum restauratione ex toto termi¬ 
nanda. — Pulvillus ex tenuissimo linteo factus, lino xylino farctus, resi¬ 
duoque septo narium impositus, et sic arte faciendo naso , velandum foedum 
antrum ex parte obturans, pro fulcro et modulo a me adhibetur, ad susten¬ 
tandum serius in situ panniculum e fronte mihi dissecandum, nariumque 
cavitatem versus inflectendum. Chartae tenuissimae ope, moduli hujus 
dimensionem metiens, eidemque formam futuri ex fronte desumendi pan¬ 
niculi tribuens, hac ratione configuratam chartam angustiori ejus extre¬ 
mitate, inter arcus superciliares, latiori autem petiolo instructa, sursum 
et sinistrorsum in obliquum spectante firmiter fronti adprimens , lapide 
infernali humefacto limites ejus Circumducens, necessaria mihi ad refec¬ 
tionem nasi integumenta determinavi. Cultri sectionibus repetitis successive 
dividebantur : cutis, stratum cellulo-adiposum, musculi et aponevroses 
usque ad pericranium, arteriae ex supraorbitali et temporali superficiali 
ortae, nec non rami nervei ex quinto pari originem ducentes; itaque cir¬ 
cumscribebatur panniculus cutaneus a me, hanc in eo cautionem adhi¬ 
bente, ut incisio margini ejus supremo respondens inferiore esset non¬ 
nullis lineis longior, panniculi e fronte separati, rotationis serius deorsum 
expediendae gratia. Pulvillo tenuissimo, narium septum obtegente, super¬ 
imponitur nunc paratus hoc modo panniculus cutaneus, vicinis partibus ex 
utroque latere quadruplici sutura nodosa jungendus, itaque tandem in situ 
continendus. Separatim eadem sutura jungitur, servatus ad panniculi sum¬ 
mitatem petiolus, narium septi vicibus fungens centro cruenti marginis 
labii superioris ; emplastris agglutinantibus tenuissimis, transversim mar¬ 
gines vulneris uniendos decussantibus, ubique nodosae suturae suffulcitur 
actio. Prosiliens sanguis ex infima parte illati fronti vulneris, injecta pul¬ 
santi arteriolae ligatura cohibetur, permittitque, ut linteum oleo imbutum 
denudatae fronti imponatur, nec non siccis plumaceolis carptis circum- 
septus novae formationis nasus, fascia dicta binoculi faciliori negotio con¬ 
tineatur. — Decoctum altheae cum aqua laurocerasi, tenuissima diaeta, 
nec non vespere, propter calorem succrescentem, sinapismorum ad cor¬ 
poris peripheriam adplicandorum usus , subsidia constituerunt , quibus 
aegrota, primo post encheiresin susceptam nychthemero sublevata est. Altero 
mane, post noctem inquiete actam — gravedo capitis, faciei nec non nasi 
novati calor ac rubedo expressior, adaucta*sitis, adstricta alvus, incitatus 
pulsus hirudinum adplicationem post aures indicant; usurpatae hucusque 
medicationi mercurii dulcis usus ad dimidium granum omni bihorio ad¬ 
ditur. Tertio die, nondum ex toto sublevatae calvariae, sicuti et panniculo 
cutaneo, novum nasum constituenti, splendente rubore obducto, calenti ex 
minimoque attactu dolenti, frigida lintea, aqua imbuta superhabentur, et 
reiterata post aures hirudinum adplicatione, antiphlogistica et revulsiva 
medicationes continuantur. Quarto nychthemero ineunte, lenitum capitis 
dolorem affirmat aegrota. Pallescit, volumine deminuitur ex attactu minus 
sensilis nasi panniculus; firmiter lympha coagulabili conglutinantur, sutura 
nodosa juncta vmlneris labia, pure bonae indolis irroratur lintei superficies, 
fronti vulnus illatum obtegens. Frigidiusculae aquae, at rarius adhibendae, 
usus, nec non olei ricini quantitas certa interne porrecta, alvi constipationi 
succurrendi gratia, nequaquam omissis adhuc indicationibus antiphlogistica 
et revulsiva, constituebant medicationem nobis persequendam. Quinto die 
post susceptam Rhinoplasticen, foetida materie obfuscantur nasi recens- 
formati nares, vix amplius rubet cutis panniculus, ex toto fere ad normam 
redactus; suppuratione majori inquinatur frontis vulnus, firmiter perstat 
nasi formati cum vicinis partibus copulatio jam perfecta, nodosarum liga¬ 
turarum immobilitate notata. Sepositis aquae frigidae adplicationibus, con- 
tinuataque medicatione antiphlogistica leviori, forcipe in narium cavitatem 
caute immissa, tenue involucrum linteum moduli gossypio farcti incidimus 
ad id, quod continetur, successive foras extrahendum; ast praevia 













ratione imbutum gossypium, sat firmiter inter se^tenens, aegre tractionibus 
volsellae meae obediebat. Injectiones in imas sacculi ex aqua tepidiore repe¬ 
titis vicibus institutae, eliminationis opus contentarum et continentium 
partium sacculi ad finem perduxerunt. Mundefacta narium cavitas injec¬ 
tionibus aromaticis nec non mucilaginosis, globulis carpteis oleo saturatis 
denuo impletur. Septimo operationis die, fila nodosae suturae jam locomo- 
venda, caute e vulneris marginibus educuntur, et adhaesivis emplastris 
supplentur, inde ab eo tempore, praevie factis in narium cavitatem injectio¬ 
nibus, haec’globulis carpteis ex parte quotidie impleta, ad cutis panniculum 
suffulciendum ; eadem semper ratione instituitur deligatio per trium circiter 
septimanarum spatium. Neoformata pars nasi cum vicinus nunc cieatrisata, 
densitate majori textus sui induta, suppurationis vestigia ex imis cavitatis 
narium nulla ostendens, formamque minime abnormem visui praebens, 
encheiresin nostram prospere et ex sententia evenisse aperte demonstrat; 
ast pedunculus panniculi cutanei adhuc contortus, quodammodo difformis, 
pontis ad instar subjacentibus integumentis ossa nasi obducentibus incum¬ 
bens, spatium liberum nonnullarum linearum, inter se et ossa nasi propria 
nobis delendum proponens, non omnino perfinitam Rhinoplasticen indica¬ 
bat. Consilio clar. Blandin usi, sana sub pedunculo panniculi cutanei inte¬ 
gumenta exscidimus, scarificatos ejus margines, vacuo sic a nobis parato 
intrusimus, duplicique sutura nodosa limitrophis partibus firmavimus. 
Elapsis nonnullis diebus explicata nasi novati radix perfecte cum vicinus 
consolidata, finem Rhinoplastices nostrae adimplevit, restauratas partes 
hoc circiter sub aspectu offerens ( vid . Tab. XXXII). Neque sensibilitate, 
neque colore, nec temperaturae gradu differt a limitrophis partibus panni¬ 
culus cutaneus nasi jacturam restaurans, inter arcus superciliares pro¬ 
minens, ex utroque latere longitudinali cicatrice circumseptus, tactu durus, 
quodammodo obliquiter situs ob unius lobuli jacturam substantiae majorem 
servans, ad frontem vestigia exsertionis suae sub forma cicatricis planae, 
rubrae, in medio adhuc granulatae demonstrans. Nona exacta septimana post 
absolutam Rhinoplasticen, in perfectam sanitatem restituta e nosocomio 
dimittitur mulier. 




Si mihi potestas optioque fiat, ut ex diversis methodis hodie - 

plastice propositis optem : re diligenter perpensa eligam quam dicunt 
Indicam methodum, adhibitam in femina, cujus morbum et curationem 
supra descripsimus. Etenim continuitas frontis, quae destructo nasi loco 
reparatores textus suppeditat, data chirurgo potestas facilitasque neces¬ 
sariam extensionem crassitudinemque tribuendi panniculo cutis, ut sit ad 
perditam partem restaurandam aptus, vasorum in basi panniculi abun¬ 
dantia ad retinendam nutriendamque circulationem conveniens, relicta 
a;gro libertas se movendi, quae nullomodo obstat, quin cicatrix panniculi 
ad planum redigatur, facilitas denique vel potius simplicitas operationis, 
jam grave momentum afferrent ad viam, quam in bac ratione ingressi su¬ 
mus, ceteris anteponendam ; nisi qua facta, ad me solum pertinentia, mei¬ 
que ipsius propria, certioribus etiam opinionem hancce rationibus com¬ 
probarent, ratamque efficerent. Profecto enim difficultates mihi superandae 
in casibus rhinoplasticis, ubi methodum Italicam sequebar — brachium 
apparatu quodam cum facie junctum, cutisque panniculum ita suppeditans, 
ut primo incommoditatem, deinde tormenta paene infanda moveret (quae 
eum saepius, ut partes inter se non conjungerentur, exitum habebant), aut 
panniculi comminufio, erysipelas faciei, et tandem mors ex meningitide 
consequeretur — Haec, inquam, facta me non valent inclinare ad viam, 
quam Tagliacozzi et Graefe inierunt. — At, viam et rationem quam vir 
clar. Dieffenbach tentavit, quamque methodum Franco-gallicam vocitant, 
consideranti mihi videtur recte judicasse Professor Velpeau, quum eos, 
qui rejiciant, atque eos, qui probent medici Berolinensis encheiresin, aeque 
perperam statuisse contendit. Neque enim, absente toto membro olfactorio, 
sufficit haec agendi ratio, quippe quae tantummodo ad simplicem nasi defor¬ 
mationem vel minus extensam destructionem applicanda esse videatur. 
In his quidem casibus omnia per aliquot hebdomades bene procedunt; 
sed ubi cicatrices solidescunt, textus retrahuntur, et novus nasus magis 
magisque desidens, pro omnibus tormentis, quae tulit et exantlavit aegro¬ 
tus, majorem fortasse relinquit deformitatem, quam cui chirurgus mederi 
voluerit. 

OSTEOSARCOMA 

OSSIS MAXILLARIS SUPERIORIS SINISTRI. 


TABUL/E XXXIII et XXXIV. 


Femina, militis uxor, constitutionis tenerae, interrogata, natam se 
parentibus sanis et hucusque vivis, ad vicesimumque octavum aetatis an¬ 
num integra corporis valetudine gavisam esse declarat; sed illo tempore 
ex ictu malae sinistrae illato, tantum hac in parte tulisse torporem asserit, 
cui remedium, quod aegrotae misera ferret conditio, nullum mederetur. 
Elapsis mensibus nonnullis, genae insensibilitatem consecuti sunt dolores 
initio tolerabiles, qui sensim acuti ac vehementes evasere, et quamquam 
aegrotae status manifesto in deterius vertebatur, externe tamen malae sinistrae 
forma, nullo evidenti modo defectrix cernebatur. Ante menses sex catame- 
niorum fluxus, absque perspicua causa intermissus comparuit, et malae 
affecta? tumor in principio limitatus, deinde totum maxillae sinistrae circui¬ 
tum infestans, orisque cavitatem paene explens, feminam miseram impedie¬ 
bat, quominus libere animam duceret, manducaret i gluliretque alimenta. 
Quum status hic gravioris in dies momenti esset, aegrotaque in loco, quo 
habitavit, auxilii indigeret, capto tandem salutis quaerendae consilio Mos- 
quam se contulit. —./Egrota, cum Nosocomium Urbanum iniret, viribus 
exhausta, corpore emacerato, narem laevam osse maxillari sinistro tume¬ 
facto, fere omnino obstructam, ptyalismum ex ore semper hiante conti¬ 
nuum, oculo nostro praebebat. Manducatio tam difficilis, ut nullus alius 
sumi posset cibus, quam tenuis pulticula, vix corporis viribus sustentandis 
sufficiens; sitis vehementius excitata; ardua, stertens respiratio, catame- 
niorum absentia, sed graviditatis possibilis vestigia nulla, alvi et lotii excre- 
tiones normales, pyrexiae indicia nulla. Dolores gravativi continui, hic 
inde lancinante charactere induti, in adfecta maxilla defixi, saepiusque 
totam calvariam exercentes, diu noctuque miseram affligentes ; virium 
prostratio insignis ob mancum nutritionis actum ; moeror atque tristitia 
continua — erant phoenomena nobis coacervanda. Pars vero malo affecta 
strictius examinata sequentia nobis praebuit : genam sinistram totam valde 
extensam, processum orbitalem maxillae superioris tumentem, oculumque 
contiguum sublevantem, processum nasalem ejusdem ossis solito auctiorem, 
cartilagines narium ad dextrum faciei latus inclinantem. Praeterea super¬ 
ficies degenerationis trans genae tegumenta tacta inaequalis, hic inde imo 
pressioni cedens inveniebatur. Alveolaris processus maxillae morbo cor¬ 
reptae , per totam suam extensionem, in massam quandam tuberosam , 
carnei coloris, duram compressione non diminuendam, sparsis dentibus 
notatam, partim ex ore protrusam, partim vero ad interiora reflexam vici¬ 
numque processum palatinum cooperientem transformatus reperiebatur. 
Processus palatinus manifesto depressus palato firmo formam obliquam tri¬ 
buebat. Velum pendulum, caeterum sanum, processus palatini morbo de¬ 
pressi inclinationem abnormem sequi videbatur. —Primam mali originem, 
nec non phaenomena, quae incrementis ejus succedebant, indicia denique 
pathognomonica, quae affectio haec maturitatem consecuta oculis objiciebat 
— considerantibus nobis mox apparuit, quae in eo natura et quanta gra¬ 
vitas inesset, neque dubitare amplius potui, quin Osteosarcoma maxillce su¬ 
perioris sinistrce ante me versaretur. Quum morbus gravissimi momenti 
esset, nobis quid suadendum, quid faciendum esset, aeque dictu crudele ac 
factu operosum erat. At, si una parte mortem certam et miserabilem sine 
auxilio mulieri instare reputabamus, et altera parte operationes, quas Gen- 
soul, Dupuytren, Grafe, Velpeau aliique in iisdem casibus faustissime 
susceperant, in mentem nobis veniebant : quomodo nos gereremus et qua 
ratione uteremur, praeceptum persuasumque habebamus. Itaque actutum 
proposui totam maxillam sinistram extirpari, quod misera aegrota magno 
atque intrepido animo accepit. — Haec postquam potu solvente, diaeta con¬ 
grua, balneisque biduo deinceps reiteratis usa est, duplici elapsa hebdo- 
parata satis et disposita videbatur, ut crudelissimam encheiresin chi- 
perpeteretur. Mulier ducta in hospitii valetudinarium optime 


collustratum, in sella brachiata sic fuit posita, ut caput in pariem aversam 
leniter inclinatum pectori adstantis innixum esset. — Juvante doctore Eve- 
nius (Nosocomii Urbani Medico primario) obliquam incisionem versus pro¬ 
cessum zygomaticum lateris affecti instituens, distantibus a commissura 
oris sinistra lineis duabus labium superius divisi. Prima haec encheiresis 
chirurgicae periodus aggrediebatur cutem; textum cellulo-adiposum sub¬ 
jacentem; musculos orbicularem oris, levatorem labii superioris pro¬ 
prium , levatorem labii superioris alaeque nasi, zygomaticum majorem mi- 
noremque nec non buccinatorem; arterias coronariam labii superioris, 
facialem, transversam faciei; ramos nerveos quinti paris et facialis; tan- 
demque ipsam mucosam. Hisce absolutis alteram paravi plagam originem 
suam ducentem a cantho oculi interno, ad processus orbitalis maxillae 
affectae directionem protractam, tandemque convenientem cum prima inci¬ 
sione in viciniis processus zygomatici terminata. Secunda plaga hac separa¬ 
vimus cutem, proximum huic textum cellulosum, venam angularem, 
ramum nasalem arteriae ophthalmicae, nec non palpebralis inferioris, inser¬ 
tiones musculi orbicularis palpebrarum, fibras musculorum pyramidalis et 
triangularis nasi, levatoris communis alae nasi labiique superioris, non¬ 
nullos denique ramos nerveos et arteriosos infraorbitales. Hoc modo cir¬ 
cumscribebatur cutis panniculus, quo serius jactura substanti*, ex ossis 
maxillaris superioris extirpatione oriunda cooperiri posset. Paratum sic 
integumentorum segmentum , trianguli figuram referens, apice suo proces¬ 
sui zygomatico incumbebat, basi autem naso vel potius lineae medianae 
faciei imponebatur. Larga tum dissectione a processu zygomatico inci¬ 
piente, omnes partes molles cum vasis nervisque infraorbitalibus easdem 
permeantibus a facie anteriori ossis maxillaris superioris adfecti separa¬ 
vimus , usque ad locum insertionis alae nasi processui nasali. Panniculum 
cutaneum ex toto nunc a partibus subjacentibus separatum, ne ulteriorem 
encheiresin impediret, ad oppositum faciei latus reclinavimus. — Denudata 
sic maxilla superiore sinistra, ad eandem enucleandam aggressi sumus. 
Processu zygomatico serrae Charrieri ope diviso, incisorio scalpro secui¬ 
mus parietem orbitalem externum, ad fissuram spheno-maxillarem usque; 
hoc modo osse maxillari superiori a vinculo suo extrorsum liberato, ejus¬ 
dem separationem intexiora versus, ab osse frontis, nasi, unguis et 
ethmoideo suscepimus; quem ad finem incisorius scalper latiusculus sub 
orbita? interiori angulo positus, reiterato mallei ictu, per processus nasalis 
portionem ossi unguis vicinam, per os unguis ipsum et os ethmoideum, in 
orbitae cavum propulsus est. Sic destructa maxillaris superioris sinistri cum 
vicinis ossibus : frontis, unguis et ethmoideo junctura,' diductionem maxil¬ 
laris affecti a dextro ipsi consocio, scalpro incisorio in symphysin utrius- 
que maxillae, vi mallei adhibita, protruso cum successu continuavimus. 
Tandem ut maxilla superior sinistra a processu pterygoideo separaretur, et 
adhaerentia? a tergo cum ethmoideo possibiles amoverentur, denuo scalprum 
incisorium, ad directionem plani orbitalis inferioris, in ipsam orbitam 
oblique introduxi, praeviae incidens partes molles parietem hunc investientes, 
nec non nervum maxillarem superiorem, ne sub operationis decursu mo¬ 
lesta atque periculosa nervi hujus tractatio oriretur. Nunc quasi vectis ad- 
instar hoc scalpro utens, totum os maxillare superius sinistrum osteosar- 
comate adfectum, ab omni junctione liberum a posterioribus antrorsum 
atque deorsum propuli. His omnibus bono cum eventu susceptis, gravem 
encheiresin hanc sectione membranae mucosae oris palatum obvestientis, nec 
non divisione transversali ejusdem membranae ad limites ossis palati conti¬ 
gui instituta absolvimus. Vix exactum opus erat, quum misera animi deli¬ 
quium passa est, jamque verebar, ne secundum eo genere periculum meum 
infauste procederet! Sed adspersa aqua frigida, spiritum viresque 
aegrota, ac manu premente maximas nobis gratias habuit. Interveniente 













nulla haemorrhagia, ossium nonnulla, quas passim remanserant, frag¬ 
menta examinavimus, quaecunque vero partes propemodum suspiciosae 
nobis videbantur, candido ferro adustae fuerant. Priusquam cutis segmen¬ 
tum a nobis paratum debito loco restitueremus, cavitatis, quae ex maxil¬ 
laris superioris sinistri extractione oriebatur imum examinavimus. Cavitas 
htec limitabatur : intus membrana Schneideriana, quae narium septum vestit 
et includit; superne et antrorsum musculo oculi depressore, nec non copia 
textus adiposi solitum globo oculi pulvinar constituente; retro conspicieba¬ 
tur pharynx nec non velum pendulum; et extrinsecus tandem comparebat 
textus cellulo-adiposus, sub musculo buccinatore frequentissime occurrens. 
Post quadrantem horae, quum ad finem adducta encheiresis esset, vulnus 
deligare adorti tres acus aureas huic immisimus; prima earum labium 
superius a commissura oris sinistra diremptum conjunxit; altera inserta est 
mediam in incisionem, quae a labio superiori incipiens ad processum zygo¬ 
maticum decurrit; tertia denique ambas copulat incisiones, quae triangulare 
segmentum cutis circumscribunt, superque processum zygomaticum sese 
conjungunt; incisio autem localitati pristini processus orbitalis maxillae extir- 
patae respondens, nodosae suturae ope consuta est. Tandem tota deligatio 
emplastris agglutinantibus, linteoque carpto irregulari constans, fascia, 
quam monoculum nuncupant continebatur. Anteaquam cavitas post ossis 
maxillaris extirpationem orta panniculo cutaneo cooperiebatur, linteo oleo 
olivarum imbuto, globulos carpteos involvente implebatur, scopo possibili 
adhuc haemorrhagiae obicem ponendi, imo etiam suffulciendi gratia laxum 
cutis panniculum, faciei devastationem larvaturum. Pars malo correpta, 
encheiresi chirurgica ablata, nunc propius investigata, massam informem , 
ter volumen normale ossis maxillaris superioris excedentem referebat. 
Maxillae superioris corpus, processus nasalis orbitalis et tuberositas hujusce 
ossis, amissis omnibus characteribus sui propriis, nonnisi processus alveo¬ 
laris situ, tribusque dentibus varia directione huic parti infixis, quippe qui 
alias partes os maxillare superius constituentes indicarent, definiebantur. 
Processus palatinus, etsi structura sua mutatus, nonnihil adhuc forma? 
pristinae similis videbatur. Tota massa exempta nunc colore albuminis ovi 
cocti tincta est, dum antea corporis vivi partem constituebat, Carnis ex 
fusco-rubentis coloratione gaudebat. Varii gradus degenerationis osteosar- 
comatosae medio ejus inveniebantur : mox substantia ossea adhuc fere nor¬ 
malis firma et densa observabatur; mox maximum distensionis gradum 
experiens, strato tenuissimo osseo, includebat majorem partem ossis maxil¬ 
laris superioris in massam fibro - cartilagineam transfiguratam; localitas 
autem antro Highmori respondens, substantia quadam cana, lardacea, 
osseis punctis intermixta , farcta reperiebatur. Maxilla superior sinistra 
extirpata ponderis librae cum dimidio, diametris : verticali 2 f pollic. utro¬ 
que vero transversali 4 f poli, instruebatur. Mulier linteis mutatis, in vale¬ 
tudinario spatioso in lectulum committitur, statimque ei quindecim guttae 
Laudani instillantur, ordinaturque altheae decoctum cum aqua laurocerasi, 
nec non decoctum hordei pro potu. Etsi somnus per aliquot horas tran¬ 
quille protractus aegrotae vires insigniter restauraverat, haec tamen vespere 
adeuntibus nobis, magis agitata apparuit, pulsum frequentem, respiratio¬ 



nem auctam, capitis gravedinem, nec non linguae quandam siccitatem ob¬ 
servationi nostrae exponens. Continuato mucilaginoso auxilio mane prae¬ 
scripto, venam secandam, nec non revellentia brachiis partibusque infimis 
applicanda esse judicavimus. — Altero mane post noctem inquietam, 
insomniis turbatam, aegrota capitis gravedinem/lucis intolerantiam, deglu¬ 
titionem difficilem, sicculam linguam accusat, insuper respiratio ac arteriae 
ictus accelerati, lotium rubrum, clausa alvus observantur. Indicatae jam 
medicationi hirudines n° XVI 'post aures et clysmus laxans adjunguntur. — 
Alvo pluries per diei curriculum soluta, paccatior nobis cernitur femina, 
tertio post operationem die; continuata ergo eadem medicatione, omitti¬ 
mus tamen sinapismos, ne frustra irritetur aegrota. Quarto instante nych- 
themero, post noctem cum levi sommo peractam, conqueritur aegrota de 
intolerabili odore ipsam continuo vexante. Injectionibus detersivis, emollito 
linteo cavum implente, post maxillaris ossis extirpationem ortum, carptei 
globuli, simul cum linteo eosdem includente volsella caute et successive 
extrahuntur, cavitatisque fundus, reiteratis injectionibus irroratur, ut a 
foetida sanie eundem obspurcante liberetur ; acus vero incisionibus faciei 
firmiter adhuc inhaerentes in situ continentur. Quinto post operationem die, 
liberum caput, arteriae ictus rarior, respiratio facilius absoluta; abundans, 
nec ita accensum lotium, facilis alvus, reactionem febrilem diminutam 
mihi indicant. Gustui ingratum altheae decoctum cum potu ex citrei succo 
parato commutatur. Cutis incisio, quae a labio superiori ad processum 
zygomaticum tendit, prima intentione nunc clausa videtur; at altera, quae 
processus orbitalis extirpati localitatem indicat, diversis in ambitu suo 
locis suppurat. Timentes ergo, ne vacillantibus acubus, aut suturae nodosae 
filis partes molles secarentur, sexto post encheiresin die acus retraximus, 
filaque perscindendo, omnia haec emplastris glutinantibus supplevimus. Os 
interius accuratissime investigatum magnum et ingens visui praebet cavum 
denso muco obtectum, non absimili ei in naribus reperiundo, ad circum¬ 
ferentiam suam rubris granulationibus jam passim notatum. Suppuratio 
copia normalis vix foetore insignitur, addita aqua chloreniata injectionibus 
emollientibus ex toto profligando. — Duodecimo die facies aegrotae, oleo 
olivarum ab emplastris eandem conspurcantibus depurata, subito tumefieri 
atque erysipelatis phaenomena praebere coepit. Venaesectio facta, nonnullae 
calomelanos doses porrectae, aromatici sacculi adfectae localitati adpliciti 
vim morbi frangentes, ulteriori exanthematis migrationi obicem posuerunt. 
Ob efllorescentioe ad faciem praesentiam, interiora cavitatis oris spatio 
decem dierum non contuitus, nunc vero investigans, ex toto granulationibus 
solidis impletam, excavationemque juglandis nuce non majorem referen¬ 
tem eandem reperi. Insuper pulte liquida hucusque nutrita aegrota, nunc 
appetitu excitato, alimenta magis consistentia accipere cupit. Inde ab eo 
tempore in dies meliorem in statum restituta aegrota, secundo ad finem post 
operationem exeunte mense, perfecte solida massa minime abnormi imple¬ 
tam cavitatem extirpatione maxillae derelictam observationi nostrae praebens, 
regularitate functionum reliquarum, excepta tamen uteri eadem hucusque 
silente, gaudens, facie vix vestigia gravissimae encheiresis susceptae refe¬ 
rente induta (vide Tab. XXXIII), omninoque sana, Nosocomium reliquit. 

OSTEOSARCOMA 

OSSIS MAXILLARIS SUPERIORIS SINISTRI 


TABUL/E XXXI/ et XXXVI. 


Rusticus, vigesimum alterum aflatis annum agens, tenerae complexionis A 
scrophulosae, prospera semper valetudine gaudens, abhinc annum, dentium 
dolore ex accepta perfrictione affectus est. Hic, ad maxillare sinistrum ma¬ 
gis saeviens, nonnisi genae respondentis tumori intercurrenti cessit. Rucca 
inturgescens sibi relicta, aeris frigidi aspirationi continenter exposita, ab 
initio non indolescens, vix volumine adaugescebat, serius autem obtusis do¬ 
loribus in imis suis exarata, sensim invadens processus orbitalem atque al¬ 
veolarem maxillaris sinistri, mole sua extra faciem foedans, interne oris 
cavitatem implendo, deglutitioni imo respirationi obstans, itaque nutritio- 
nem intervertens, aegrotum defatigans , coegit tandem miserum , ut in 
Mosquensi Nosocomio Catharinae Excel. A. Pobl auxilium invocaret et fa¬ 
vente hospitii hujus Medico Primario meae etiam observationi sese subji¬ 
ceret. — Ingente tumore magnitudinem pugni adulti adaequante turpabatur 
gena sinistra, faciei aegroti aliquid monstruosi tribuente. Deviatio nasi a 
linea mediana, nec non oris commissurae sinistrae in altum, tegumentorum 
tumorem velantium tensio summa, nec non coloralio erythematosa, ex 
irroratione continua lacrymarum exorta, obturatione verosimili canalis na¬ 
salis explicanda. Ptyalismus constans ex hiante oris ostio, partim massa 
rubra alveolari, obturato stillans — fuerant nobis phaenomena visu colli¬ 
genda. Superficies degenerationis hujus anterior faciei respondens, tactu 
inaequalis, tuberibus insignita, digito pressa passim cedebat, et regionem 
versus processus orbitalis etiam certae crepitationis sensum exprimebat; 
pars autem posterior tumoris hujus partim oris cavitatem implens, forasque 
protrusa, partim inter distracta labia cernenda, pressioni vix cedens, 
potius dura, cartilaginosa inveniebatur. Limites degerationis hujus extrin¬ 
secus investigatae , una cum maxillari superiore sinistro, magnam partem 
zygomatici ossis contigui affectam esse indicant. Ex oris cavitate inspectum 
malum ostendit processum alveolarem in massam globosam inaequalem, 
sparsis dentibus deviantibus instructam transmutalum ; processus palatinus 
ejusdem ossis usque ad dentem incisivum lateris oppositi, simili modo tume¬ 
factum degeneratumque palato fixo formam obliquam tribuens, velum au¬ 
tem pendulum ejusdem lateris deprimens invenitur. — Degenerationis 
hujus et origine et successiva evolutione ducti, phaenomenis praesen¬ 
tem mali statum illustrantibus edocti, similitudine tandem obviae affec¬ 
tionis, cum aliis olim a me investigatis suffulti, in diagnosi mali stabilienda, 
exituque prospiciendo, nec non cum indicationibus instituendis omnino 
convenientes, staliin misero horridam maxillaris adfecti exstirpationem pro¬ 
posuimus, qua minime denegata mox omnia ab Excel. Pohl disponebantur 
ad opus consummandum. — Aliger per aliquod temporis spatium regimine 
adaequato corporis roboratus, animo refocillatus, statuto die ad suscipien¬ 
dam gravem encheiresin in conclave operatorium ducitur, ibidemque tabulae 
parvae insidens , facie luci obvia, capite reclinato paulum adstantisque pec¬ 
tori innixo, in situ idoneo a pluribus famulis contentus, sequenti ratione 
operationi Excel. Profes. Pohl, me praesente submittitur. — Duplici plaga 
integumentis illata, denudatur superficies degenerationis, a cute eandem 
velante : prior incisio fere ab angulo oris sinistro proficiscens, per mediam 
tumoris partem, usque ad processum zygomaticum ossis temporum ducta, 
cutem, textum subcutaneum, fasciamque superficialem, musculos : orbicu¬ 
larem oris, levatorem labii superioris proprium, levatorem labii superioris alae¬ 
que nasi, zygomaticos majorem et minorem, atque buccinatorem, fibras nervi 
infraorbitalis, ramulos quinti paris, arterias : coronariam labii superioris, 
transversam faciei ac ramulos maxillaris externae, mucosam denique dividit. 

Altera incisio a cantho oculi interno incipiens, directionem processus orbi¬ 
talis maxillae affectae sequens, in decursu suo successive laedens : cutem, 
venam angularem, ramum nasalem arteriae ophthalmicae, ramum arteriae 
palpebralis inferioris, fibras musculi orbicularis palpebrarum, pyramidalis 


et triangularis nasi, levatoris labii superioris alaeque nasi, levatoris labii su¬ 
perioris proprii, et nonnullos denique ramulos nervorum et vasorum infra¬ 
orbitalium— cum priore jungitur ad processus zygomatici vicinitatem. Sic 
circumscriptum triangularem cutis panniculum, a subjacente maxillari 
sinistro, larga dissectione, incipiente ab angulo oris, ad insertionem nsque 
alae nasi processui nasali separantes, ne ulteriori encheiresi obicem sisteret, 
ad alterum faciei latus reclinavimus. Haemorrhagia, ex coronariae nec non 
transversae faciei laesione nata, injectis ligaturis desita, gravis encheiresis 
continuabatur. Cautissima dissectione solvebantur vincula pulvinaris adiposi 
bulbi oculi, cum processu orbitali maxillae degeneratae, rapide perscinde¬ 
batur nervus infraorbitalis, ut adlevaretur arduum opus enucleationis ipsius 
ossis adfecti. Subtracto chorio acus curbae ope, arcui zygomatico, ne subja¬ 
centes partes laederentur, processus zygomaticus ossis temporum parva 
serra dissectus est. Dein ossis zygomatici junctura cum apophysi orbitali 
externo frontis , nec non ala majori sphenoidei, ad fissuram sphenoidalem 
inferiorem usque, scalpro malleo introducendo destructa est. Sic maxillari 
superiore simul cum osse zygomatico a vinculis suis extra liberato, ad ejus¬ 
dem disjunctionem interiora versus accessimus. Hunc ad finem scalper in- 
cisorius latiusculus, sub angulo interno orbita? positus , ictuque mallei rei¬ 
terato, per processus nasalis portionem maxillaris affecti, ossi unguis 
vicinam , per ipsum os unguis et os ethmoideum , in orbita; profunditatem 
propulsus est. Sic destructo maxillaris superioris cum ossibus : frontis, 
unguis nec non ethmoideo nexu, diductio maxilla; degenerate, ab ipsius 
consocia suscipitur. Eodem scalpro incisorio, alveote post dentem inci¬ 
sivum secundum dextrum evulsum imposito, vi mallei adhibita, per pro¬ 
cessus alveolarem nec non palatinum ad totam fere longitudinem palati fixi 
propulso, omnes partes maxillaris adfecti a consociis minime morbo afflictis 
separate fuerant. Tandem ut maxilla osteosarcomate correpta a processu 
pterygoideo disjungeretur, et adhaerentiae ejus cum osse ethmoideo solve¬ 
rentur, Excel. Pohl, duobus hamulis obtusis, caute in orbitum , adiposo 
pulvinari orbitalem maxillae processum convestiente, submissis et huic 
ultimo impositis, iisque vectis adinstar utens, tractioneque violenta exte¬ 
riora et inferiora versus instituta, totam massam osteosarcomatosam , vim 
adhibitam non ferentem ex toto dislocavit. Velo palatino pendulo massa 
haec adhuc haerens enucleata propendebat, scalpelli sectionibus experien- 
tissinii chirurgi solvenda. Tumor operatione sublatus investigationi nostrae 
praebet massam ponderosam (ad libram unam), subglobosam , circulari 
plano insidentem, magnitudine caput infantis recenter nati fere adaequan¬ 
tem. Diametros ejus verticalis 3f pollices, transversalis 3 j pol., antero- 
posterior 3 | pol. continet. Massa haec degeneratis ossibus : maxillari supe¬ 
riore, nec non zygomatico lateris sinistri exstructa, vix tamen aliqua vestigia 
harum partium visui offert, ita ut nisi processus palatinus basin ejus planam 
sistens; processus alveolaris cujus rudimentis 5 dentes (incisivus secundus, 
caninus, proximusque molaris -^Mn anterioribus, et 2 ultimi molares in 
posterioribus) insident, atque duo processus ossis zygomatici : temporalis 
atque frontalis quodammodo dignosci possent. Textura ejus propius inspecta, 
duplicem ‘Substantiam observationi nostra; committit : alteram internam , 
lardaceam, fibrosam, imo cartilagineam, sub incisione stridentem, punctis 
osseis sparsis intermixtam — osteosarcomatis propriam ; alteram vero ex¬ 
ternam putaminis ovi instar, internam substantiam obducentem, e strato 
osseo tenuissimo conflatam, manifestissime rudera sistentem absorpti, 
extenuati, tandemque ultra limites abnormiter extensi ossis maxillaris supe¬ 
rioris, osteosarcomatosa degeneratione in imis ejus latente. — Minime 
interveniente haemorrhagia, refectoque aegroto, vulneris deligationem ag¬ 
gressi sumus : fenestrato linteo, carpteis globulis oleo imbutis farto, im- 
f pleta est enormis cavitas ex maxillaris sinistri extirpatione orta. Reclinatum 

geme dextrae cutis segmentum, in suum pristinum locum adducitur, nume¬ 
rosissimis acubus, sutura circumflexa continendis, in situ retinetur, ad¬ 
haesivis emplastris nec non idonea fascia firmandum. Mutatis linteis san¬ 
guine conspurcatis, lectulo committitur miser in valetudinario spatioso, 
sano aere relaxato, temperateque calefacto, praescribiturque huic decoctum 
altheae cum aqua laurocerasi nec non pro potu hordei decoctum. Etsi 
placidus somnus per aliquot horas aegroti vires insigniter restauraverat, 
tamen vespere siccitas linguae, accelerata respiratio, pulsus ad 100 micans, 
rubrum lotium, corporis calor auctus, mane praescriptae medicationi adhuc 
adjungendos sinapismos artibus imponendos imperant. Altero mane febrilis 
reactio, quodammodo minuta, oedemate palpebrarum oculj sinistri conco- 
mitatur; tumefactio haec serius adaucta, leviusculo sacculo aromatico 


obtegitur, non intermissis iisdem remediis internis. Quarto post susceptam 
encheiresin die, prima intentio labiorum vulneris, tam extra, quam intus 
conspicienda, perfecte succedens, apparentibus vestigiis suppurationis ad 
acuum puncturas, hae caute extruduntur, emplastrisque glutinantibus sup¬ 
plentur. Sexto nychthemero ineunte, oedema palpebrarum iterum praecipue 
inferioris circa oculum sinistrum observatur, minime dolens, cuti concolor, 
internis quibusdam phaenomenis suspiciendis non comitatum, si excipias 
tamen alvum tardam, nec non lotium sedimento rosaceo instructum. Altero 
tamen mane coalita jam vulneris labia ad canthum oculi internum, inter¬ 
veniente oedemate tracta iterum dehiscunt, purulentamque materiem excer¬ 
nunt; tussienti insuper aegroto extractum hyoscyami decocto altheae super¬ 
additur. Undecimo die post absolutam extirpationem maxillaris superioris, 
examinatum antrum eliminatione ejus exortum , ubique granulationibus 
bonae indolis, suppurationeque obtectum reperitur. Diebus insequentibus, 
media pars incisionis ab ore ad zygomaticum os protractae rubore circum¬ 
scripto, tumore nec non dolore notata, etsi omnia instituuntur ad localem 
phlogosin hanc resolvendam abscessu terminatur, pure excepto, ne mim- 

mam quidem salivae copiam ex imis suis rejiciente. Vigesimo quinto die 
vasta oris cavitas, olim maxillari extirpato respondens, nunc solida, firma 
substantia minime suppurante impleta, vix amplius distinguitur. Praeteritis 
sex septimanis, omnibus ad normam redactis, ad faciem solummodo trian¬ 
gularis cicatricis vestigia offerens (vid. Tab. XXXVI) animo refectus plane¬ 
que percuratus et ad sanitatem redux vir a Nosocomio divertit. 

Ossibus maxillaribus superioribus osteosarcomate affectis, et in Tab. 
XXXIII et XXXV depictis , postquam exstirpata sunt , hoc commune 
fuit, quod utrumque et formam suam primamque configurationem plane 
deperditam habebat, et pro se quodque ex binis distinctis constabat sub¬ 
stantiis, quarum una interna fibro-cartilaginosa, scalpello scissa stridebat, 
altera externa tenuis, ossea, priorem inducens ovi putaminis instar, in 
lamellas tenues, elasticas, magnitudine dispariles, facile separabatur. In 
utroque maxillari eradicato perspicue observari potuit : substantia ossea 
primitiva, distenta, extenuata, tanquam intus absorpta pressione, quam in 
ipsam exercebat secunda substantia fibrocartilaginosa in eadem inclusa. — 
Jam in superioribus observationibus ea me opinio tenuit, ut duo fortasse 
genera osteosarcomatis os maxillare superius inficientis, prouti ortum sit 
inereveritque, statuenda putarem : modo ab affectione primitiva periostii 
externi, modo a membrana, interiorem ossis cavitatem convestiente, ori¬ 
ginem ducens. Hanc ipsam quidem conjecturam sequentibus nobis utrum¬ 
que os maxillare superius ante oculos obversatum proponit alterum mali 
genus, novoque videtur opinionem a me enuntiatam documento confir¬ 
mare : ossis maxillaris superioris unumquodque osteosarcoma esse haben¬ 
dum pro degeneratione secundaria ossis , quae primitivam involucri vel 
externi vel interni affectionem consequatur. Itaque jam contendere ausim , 
ab hoc inde tempore hujus mali ortum vel accrementum posse tempestiva, 
ad mali principium, h. e. ad affectionem periostii sive interni adhibita, 
medicatione impediri, aut etiam omnino depelli. 
























EPULIS INGENS 

MAXILL/E INFERIORI INSIDENS. 


TABULA XXXVII. 


Puella duodevigenti annorum, constitutionis tenellae, saepius oculorum 
labe, verosimiliter indolis scrophulosae affecta, nec non crustosis eruptio¬ 
nibus capillatam calvariae partem deturpantibus usque ad octavum aetatis 
annum laborans, exinde sine ullo auxilio liberata, tandem optima fruebatur 
sanitate. Decimo quarto aetatis anno ineunte, prima vice adparentia men¬ 
strua, animi pathemate interveniente suppressa, hucusque aegrotam non¬ 
dum visitarant. Inde ab eo tempore vegeta olim puellae sanitas, a norma 
recedens, peculiaribus phaenomenis insigniebatur. Pallore videlicet singu¬ 
lari obducebantur facies et labia, pyroseos sensatio continua, indeque 
explicandum cretae, carbonum nec non argillae summum desiderium , 
cephalalgia doloribus dentium maxillae inferioris saepissime terminata — 
fuerant signa a parentibus aegrotae observata. Serius dentes molares 
maxillae inferioris lateris sinistri totum doloris impetum experientes, quo¬ 
tidie fere aegrotam summis molestiis detinebant, donec in viciniis dentium 
affectorum erumpens, ad processum alveolarem genae sinistrae oppositum 
abscessus atrocissimis doloribus finem imponeret. Hic per menses sub 
forma vesiculae pisi magnitudine, pure sanguineque refertae, modo per¬ 
sistentis, modo rumpendae in conspectum prodiens, in posterum tuberculo 
duriusculo , sub pressione tantummodo purulentam materiem fundenti 
locum cedens, a parentibus tanquam prima origo, praesentis affectionis 
nobis traditur. Revera inde ab hoc tempore, tuberculi moles in dies aucta, 
nulloque suscepto subsidio limitata, tandem spatio trium annorum, maxi¬ 
mum evolutionis suae gradum attingens, vultui puellae monstruosi quiddam 
tribuens , deglutitionis opus, nec non respirationis actum intervertens , 
tandem coegit miseram, ut in Universitatis Clinice peteret auxilium. Ma¬ 
cra, pallida, ingenti tumore ad latus sinistrum deformata cernebatur facies 
aegrotae, ectropio insimul palpebrae malo contiguae adfecta. Vasis numero¬ 
sissimis notabantur extensa genae integumenta, horribili nota osteosarco- 
matis maxillae propria, exprimebatur totius oris vultusque habitudo, per 
scrupulosiorem ipsius degenerationis investigationem omnino alia diagnosi 
explicanda. Tumor magnitudinis pugni, partim ore reconditus, genamque 
sinistram sublevans, partim ex hiante labiorum ostio protrusus, depressis 
fere ad planum horizontale dentibus incisivis maxillae inferioris incumbens; 
tactui foras eminentem partem sulcis intersectam, lobulatam, duram, quasi 
cartilagineam, intus autem haerentem satis mollem, pressioni cedentem, 
nec non ex rudiori attactu sanguinem fundentem offerens, parieti externo 
processus alveolaris sinistri maxillae inferioris, basi larga, obscure pulsante, 
insidens immobilisque inveniebatur. Continuum salivae ex aperto ore pro¬ 
fluvium, masticationis impossibilitas, liquidae pultis tantummodo degluti¬ 
tionem concedens, pyroseos circa oesophagum et ventriculum fere continua 
sensatio, abdomen pastosum, proclivitas ad alvum liquidam, parcum 
lotium, deficientia catamenia, certo mensis tempore suppleta, singulari 
vicaria sanguinis evacuatione ex tumoris superficie ore inclusa, dyspnoea, 
cordis palpitationes, macies corporis, oedemate extremitatum inferiorum 
concomitata, hemicrania sinistra calvariam interdum exercens, molestis¬ 
sima sensatio ad utrumque condylum maxillae inferioris percepta, et nisi 
manu aegrotae basin maxillae adfectae continuo suffulciente sublevata; prae- 
cordialis anxietas globo hysterico terminanda, corporis debilitas, animi 
vero summa tristitia — erant phaenomena circa miseram hanc puellam 
mihi colligenda. — Degenerationis naturam ex modo successivae evolu¬ 
tionis ejus, nec non obviis nunc characteristicis signis Epulidi propriis con¬ 
siderantes, ipsamque vero epulidem hanc, praesente tempore utero vicarii 
secretorii organi functionem explentem, tanquam gravissimam chlorotici 
status, puellam attenuantis causam suspicati, praeterea timentes, ne tumor 
maxillae inferiori insidens etiam osseam partem ejus infestaret, 
decrevimus cum Professore Alphonsky, tunc temporis Clinices Chirurgicae 


Directore, maxillam inferiorem a foedae degenerationis praesentia aut cultro 
aut ligatura liberandam. Consilio nostro aperte explicato misera libenter 
subscripsit; nos vero hac ratione encheiresin suscepimus : — Degenera¬ 
tionis pars ore inclusa ex textu compressibili quasi vasculoso constituta, 
lata basis ejus, qua processui alveolari maxillae inferioris insidebat, aliquid 
pulsuosum subtiliori tactui offerens, tandem haemorrhagiae tumoris super¬ 
ficiem quoque mense irrorantes suspicionem movebant, de activitate cir¬ 
culationis in imis degenerationis, et ideo etiam de possibilitate intensi 
sanguinis profluvii expectandi , in praesenti puellae statu vehementer 
pertimescendi, si rapide terminaretur encheiresis chirurgica. Hisce 
omnibus permoti, aliorumque consilio usi, cogitationem nostram antea 
excultam : incisione basin tumoris a subjacente maxilla inferiore separandi, 
rejecimus, elegimusque filum argenteum, circa degenerationis pedunculum 
ligaturae ad modum circuminjiciendum. — Praeparato aegrotae situ idoneo 
sessili, fortiore filo argenteo in ansam disposito, facillime circumdabatur 
degenerationis latus pedunculus serius constringendus ; decussatim intro¬ 
missis extremis ligaturae finibus in cylindrum pro uteri polypo destruendo 
usurpatum. Doloris sensatio summa, modicum sanguinis effluvium, livor 
manifestus ad tumoris peripheriam observandus—erant mihi indicia de 
pedunculi strangulationis gradu in praesens sufficiente; ergo susceptae con¬ 
strictioni finem imponentes, extrema argentea nodulis instrumenti liga¬ 
turam ferentis defiximus, argentea fila, sicuti instrumenti partem extra 
oris cavitatem prominentem , tenuissimis linteis saepius mutandis obvol¬ 
ventes, ne acris salivae indole imbuta, vicinas partes molles exederent cor- 
roderentque. Vespere, quum frigidiuscula tumoris superficies, majori livore 
notata, nec non moles ejus manifesto adaucta, inchoatam ligaturae actionem 
nobis aperirent, leviter febricitanti aegrotae antiphlogisticam potionem sua¬ 
simus. Altero mane, post noctem sat quiete actam, nonnihil anxiam inve¬ 
nimus puellam ; nigrescentibus circumscriptis maculis variegata cernebatur 
livida ceterum tumoris superficies praecipue extra os prominens aerique ex¬ 
posita, ex degenerationis mole nunc manifestissime adaucta hermetice fere 
praecludebatur labiorum ostium, naribus fere solum exinde absolvebatur 
strepitu peculiari concomitata, frequens respiratio, foetidissimum odorem 
spargebat halitus aegrotae, signis tantummodo exprimentis anxium suum 
statum; peculiari acredine instruebatur profluens ex ore saliva, contigua 
labia, etsi linteis muncta, corrodens. Detergentes injectiones aromaticae 
cum aqua chloreniata in oris cavitatem infusae, etsi ingratissimum odorem 
eximis ejus halantem partim diminuerunt, tamen anxiferum aegrotae statum 
haudquaquam sublevarunt. Tertio die post ligaturam injectam, epulidis 
volumine magis adaucto, hermetice fere praecluditur labiorum ostium, 
massam nigrescentem , elasticitate orbatam , teterrimum fcetorem emit¬ 
tentem observationi nostrae praebens. Signis misera exprimit anxium suum 
statum, expostulatque foedi tumoris a processu maxillae inferioris separa¬ 
tionem. Digito investigantes degenerationis partem ore inclusam, lobum 
ejus pedunculo vicinum adhuc densitate quadam indutum, vix pressioni 
cedentem invenimus; nihilominus de miserae cruciatu ratione habita, libe¬ 
rata basi tumoris a filo eandem constringente, indice nostro ducti, pedun¬ 
culum epulidis sat firmum incidimus, arreptamque manu degenerationem 
foras eliminavimus. Maxime sublevata encheiresi hac aegrota fervidis lacry- 
mis angoris sui cessationem exprimens ne minimum quidem verbum pro¬ 
ferre valebat, propter eximiam mandibulae rigiditatem; imo impossibilitas 
dabatur occludendi os ex inertia musculorum per tantum temporis spatium 
protruso inter maxillas tumore distensorum. Interea processus alveolaris 
localitati pedunculi incisi respondens examinatus, defectum tabulae osseae, 
nec non duplicis dentis molaris demonstrat, sanguinemque continuo fun- 
f dens ferro candido aduritur. Injectionibus aqua chloreniata saturatis com- 

mundantur omnes cavitatis oris partes, porrigiturque intus laudanum 
liquidum ad gtt. xij, ob ingratissimam sensationem in utriusque.maxillae 
articulatione percipiendam. In lectulo posita mox placido somno sepelitur 
Eegrota. Degeneratio ore excisa in massam friabilem gangraenosam praevie 
injecta ligatura redacta, vix pristinae suae structurae nunc vestigia demon¬ 
strans ad pedunculi sui viciniam, duplicem dentem molarem carie exesum, 
tanquam totius Eerurrfnae fontem visui nostro praebet. Insequentibus diebus, 
maxilla; inferioris rigiditas minor concedit aegrotae facultatem verbis emen¬ 
dationem status exprimendi. Elapsa duplici septimana fragmentis osseis, 
ex parte maxilla; ferro adusta eliminatis, lata plaga olim pedunculo epulidis 
respondens, granulationibus bonae indolis impleta manifesto ad cicatrisa- 
tionem vergit. Subcarbonas ferri intus porrectum epispasticum infimae ex¬ 
tremitati adplicitum, borax cum castoreo tempore conaminis catamenialis 
per epulidis substantiam expressi in usum vocata, silentem uteri functionem 
in lucem revocantes, chlorotico statui finem imposuerunt, itaque puellam 
persanaverunt. 

Hoc facto mihi videtur eorum opinio comprobari, qui amenorrhaeam in 
plerisque casibus symptoma, — non morbum esse contendunt. Quid enim 



puellae hujus aegrotatio nobis ostentat? Subjiciamus enumerationem fac¬ 
torum : causa quaedam moralis primo menstruantis puellae animum ita 
commovet, ut catamenia vix a natura effecta suspendat; paulo post eduntur 
indicia gastritidis chronicae, cum habitu chlorotico conjunctae; animadver¬ 
titur series symptomatum nervosorum ad caput et utramque mandibulam; 
comparet in maxilla inferiori paulatim excrescens epulis, per cujus sub¬ 
stantiam sanguinis profluvium, quasi functiones uteri explens, certo mensis 
intervallo conspicitur ; deinde vero hae ipsae functiones in pristinam ac¬ 
tionem non ante restituuntur, donec interpellatrix menstruorum epulis 
sublata est. Itaque hac in tanta turba malorum, quis est, qui non videat, 
utero non esse vim et vitam ad functiones sui muneris necessariam ex ea 
tantum causa, quod ejus vitalitas est amota, tanquam in rem utilitatemque 
tum status abnormis, in quo stomachus invenitur, tum epulidis in maxilla 
inferiori erumpentis? Quis est, qui non intelligat hac in causa amenor- 
rhaeam non morbum, sed symptoma morbi fuisse? Haec est enim perspicua 
omnibus veritas nequaquam spernenda : in capitalem facile errorem induci 
ac muneris officio male perfungi medicum, qui, causam conservans, ex¬ 
stinguat effectum. — 




























OSTEOSARCOMA INGENS 


MAXILL/E INFERIORIS. 


TABUL/E XXXVIII et XXXIX. 


Femina nupta, sex et viginti annorum, constitutionis robuslte, optima sem- 
per valetudine fruens, mater trium infantum, ante hos fere quatuor annos, 
illata contusione regioni parotideae dextrae, summum dolorem hujus partis, 
totum maxillae inferioris ambitum percurrentem, magis autem in articula¬ 
tione dextra hujus ossis sese defigentem experta est. Tanta fuit hujus do¬ 
loris violentia, ut per tres septimanas, vix oris cavitatem reserere valens, 
nonnisi liquido alimento nutriretur. Argillae cum aceto malaxate, et ad ex¬ 
siccationem usque loco dolenti adplicitae usus ,'aromatici sacculi partibus 
adfectis impositi, auxilium ferebant, adjuvante natura ad molestam maxillae 
labem impugnandam. Sensim igitur doloris gradus diminuebatur, quietis 
imo cujusdam intervalla continuitatem ejus praerumpebant. Oris cavitas 
fere ex toto clausa, liquidi tantum alimenti parcam copiam admittens, 
nunc aperiri coepit; immobilis hucusque maxilla inferior, voluntatis im¬ 
perio quodammodo obediens , gradatim masticationi apta reddebatur | 
tribus fere interjectis mensibus omnia ad normam reducta cernebantur. Ast 
superstes obscura, profunda doloris sensatio imas partes lateris dextri ossis 
maxillaris inferioris detinens, saepius mutata temperie recrudescens, affecte 
localitatis maxillae turgescentia caeteris paribus major, vix frictionibus re¬ 
solventibus adhibitis cedens — aperte demonstrabant mali nondum limitati 
fines. Sex circiter mensibus, post illatam maxillae plagam, doloribus in 
imo hoc osse in dies evalescentibus, prima vice observabatur in viciniis 
dentium molarium lateris affecti, marginis alveolaris tumefactio circum¬ 
scripta, gingivae concolor, tactu dura, nec non sensibilis; haec futuri mali 
praenuntia, praegressa semper violentia explicita, non magni momenti ha¬ 
bita, sibi derelinquebantur. Interveniens his snb auspiciis graviditas, tem¬ 
pore solito partu infantis sani terminata, succedens serius lactatio per anni 
spatium integrum continuata, activitatem aliorum organorum excitando, 
alendo, antiquam maxilte inferioris labem, si non ad nihilum redegerunt, 
at certe ulteriori ejus evolutioni fines attulerunt. Mammarum secretione ex 
toto cessante, recruduit silens hucusque lateris maxilte inferioris affectio, 
tumoris ad dentes molares ambitu in dies invalescente, nec non doloribus 
continuis, saepe lancinantibus, arreptam maxillae inferioris partem inces¬ 
sentibus designata. Per duplicem annum circiter, lente sed aperte strages 
suas exercens maxillae inferioris affectio, illam tandem ad tantum gradum, 
osseae substantiae degenerationis adduxit, ut haec faciem olim formosam 
deformans, oris cavitatem plene adimplens, masticationi alimentorum', 
loquelae , etiam respirationi obstacula opponens , doloribus aegrotam ex¬ 
crucians, tandem coegit infortunatam mulierem, ut pagum derelinqueret, 
et in urbe nostrum auxilium imploraret. — Foede tumebat dextrum faciei 
latus, propter genam ingente subjacente maxillae degeneratione sublevatam, 
lutescente colore offuscabantur integumenta, aliquid moesti vultui aegrotae 
induente ; difficili voce exprimebat miserum suum statum aegrota, vix oris 
cavitatem aperiens, ob ingentem tumoris molem, maxillae inferioris officia 
turbantem; tactui digiti indicis, vi quadam inter maxillas protrusi, mandi¬ 
bulae inferioris degenerationem inde ab articulatione ejus dextra cum osse 
temporum, usque ad incisivos lateris oppositi extensam, superficie dura, 
elastica, ex lobis constituta, sparsis ruderibus dentium molarium notata, 
characterisatam ; partim extra maxillas sub genae tegumentis sitam, partim 
maxillis interpositam, officiumque masticationis, deglutitionis, imo et 
respirationis turbantem — scrupulosiori investigationi demonstrans. Non¬ 
nisi cautissime poterat misera parcum accipere potum, pultemque liquidam 
nutritioni ejus inservientem, ob singularem strangulationis metum, qui sub 
deglutitionis actu aegrotam angebat. Strepitu e longinquo exaudiendo, na¬ 
ribus praecipue absolvebatur respiratio, sub expiratione foetidissimo halitu 
Levis hepatis tumescentia , praegressis olim pyrexiis intermitten- 
plicita, alvi segnities, catameniorum defectus, inde ab lactationis 


periodo coeptus, apyreiicus status corporis, animi serenitas, ardensquc 
desiderium , chirurgica quadam encheiresi, a foedi morbi praesentia se libe¬ 
randi, continuis precibus expressum, noctes insomnes nonnunquam acte 
— erant mihi phaenomena de miserae statu colligenda. Maxillaris inferioris 
degeneratio haec, exordio, progressione et praesentibus signis rite perpensis 
Osteosarcomatosa letali exitu, nisi ars succurreret, se terminatura a nobis 
considerata est. In prompto auxilio ferendo spem aliquam ponentes, eo 
magis, quod propter tumoris evolutionem languescentes respirationis et 
deglutitionis actus in dies feminam exhauriebant, brevi post introitum ejus 
in Nosocomium proposuimus infelici resectionem nec non exarticulationem 
dimidii dextri maxillaris inferioris, horrida labe correpti, sequenti ratione 
absolvendam. Mente nostra methodum a cl. Gensoul commendatam eli¬ 
gentes, statuimus partes molles os maxillare obtegentes inde ab articula¬ 
tione ejus dextra, usque ad limites mali incidere, et sic extensionem ejus 
detegere, adfectum os, a parte ejus sana superstite serrae ope dividere, 
suscepta caute dissectione, prehensoque manu dimidio ossis malo correpto, 
nexum ejus cum lingua, osse hyoideo et processu pterygoideo, nec non 
inframaxillari glandula destruere, forti incurvata forfice insertionem mus¬ 
culi temporalis processui coronoideo perscindere, itaque tandem sibi facul¬ 
tatem comparare, inversa extrinsecus ossea parte resecanda, insertionem 
musculi pterygoidei externi collo condyli, nec non articulationis capsulam 
dividendi, finemque hoc modo exarticulationi maxillaris imponendi. Invo¬ 
cante aegrota auxilium chirurgicum, quum crudele ipsi propositum nullo 
modo denegaretur, omnia parabantur ad operationem suscipiendam. Ast 
propositum nostrum fortuna invertit. Saepius videlicet absolventes maxil¬ 
larum aut cxtirpationem aut resectionem experti sumus, semper fere neces¬ 
saria dentium evulsione, paulo ante suscipiendam encheiresin facta, propter 
sanguinis fluxum insequentem manuale operatorium tardari, nervorumque 
turba incitata aegrotos peculiari statui chirurgiae nequaquam faventi tradi. 
Hisce permoti, die ante operationem, maxillam inferiorem iterum exami¬ 
nantes dentem incisivum localitati respondentem altero mane serra mihi 
dividendae omnino consentienti aegrote facillime evellimus. Per integrae 
horae spatium rivulo quasi scaturiens sanguis nonnisi ^methodicae agarico 
factae compressioni alveolarum cedens, veritatem sumptionis nostrae nunc 
confirmans, nos in eam deduxit opinionem, ut dentem bene evulsum puta¬ 
remus. Altero mane, indicto die ad suscipiendam resectionem maxillaris 
inferioris, aegrotam febricitantem invenimus; nox enim fuit inquieta, fere 
insomniis acta, oculorum phantasmata, aurium sibilus continuus, temu¬ 
lentia capitis, vultuosa facies, albo tegmine obducta lingua, modica sitis, 
meteoristicum abdomen, restricta alvus, incitata respiratio nec non circu¬ 
latio, album lotium, horrores cum intercurrenti calore, artuum tractiones 
spasmodicae, oppressio epigastrii, summa praecordiali anxietate conco¬ 
mitata— erant mihi indicia sufficientia, ut omnibus dispositis ad absol¬ 
vendam chirurgiam renuntiarem, adplicitis post aures hirudinibus, astric¬ 
tam aegrote alvum solverem, turbamque nervosi systematis sedantibus 
remediis componerem. Vespere adeuntes aegrotam minime sublevatam 
invenimus, contra, atrocissimus dolor imam partem calvariae torquens, 
lucifugus oculus, singulari pallore obducta meticulosa facies, sicca lingua, 
foetulentus oris halitus, incitata respiratio, parvus irregularis pulsus, adhuc 
constipata alvus, languens lotii secretio, anxietasque praecordialis summa 

_gravissimam mihi magis ingravescentem affectionem indicant. Iterum 

hirudinibus numerosioribus calvariae nec non epigastrio adplicatis, calo- 
mele interne porrecto, sinapismis peripheriae superhabitis, usuque ene- 
matis laxantis aggrediendam miseram statui. Nocte insequente novum 
adhuc ceteris adnectitur symptoma, vomitus scilicet repetitus materiae 
aeruginosae summopere aegrotam defatigans, viresque ejus frangens 












emero posl evulsum dentem adeuntes aegrotam, foetore summo ean¬ 
dem circumdanti intenti, visitavimus oris ejus cavitatem tanquain fontem 
suspicantes , putridae emanationis totum cubiculum implentis. Maxillaris 
inferioris degeneratio osteosarcomatosa, ante nonnullos dies, rosei coloris, 
tactu elastica, nunc fusca, renisu orbata suo deprehenditur, minimae digiti 
investigantis pressioni cedit, massam dissolutam, putridam referens. Trans 
collapsam substantiam ejus facillime dignoscuntur limites excapi, irregu¬ 
lares corruptae osseae substantiae. Ex toto arida lingua, deficiente siti, me- 
teoristicum abdomen, frequens respirationis actus, parvus irregularis pulsus, 
frigidiuscula cutis, alvi nec non lotii excretiones suppressae, tendinum sub- 
sultus nec non faciei musculorum vellicationes continuae, vultui aegrotae 
aliquid peculiare tribuentes — moschi auram calomelo addendam nobis 
indicant. Caeterum frigida lintea glacie imbuta calvariae imponuntur; com¬ 
mendatur iterum enematis cum oleo ricini usus, continuo tandem exercetur 
sinapismis corporis peripheria. Vespere ejusdem diei, clausis palpebris 
mussitat aegrota, ast alta voce propositam quaestionem lente recteque solvit. 
Rigiditas artuum superiorum nec non inferiorum tonico spasmo non absi¬ 
milis, caeteris phaenomenis adjuncta, periculum esse in mora nobis aperte 
demonstrat. Vesicatorium inter scapulas complementum hodiernae medica¬ 
tionis absolvendae constituit. Ineunte quarto die post noctem anxietate nec 
non jactitationibus summis notatam, collapsa invenitur aegrotae facies — atra 
scorie olfuscantur: lingua, dentes et labia ejus vix tolerabilem putridum hali¬ 
tum diffundentia; continuo mussitat minime suscitanda misera, semiapertos, 
insensibili dilatata pupilla instructos, divergente strabismo affectos oculos, 
visui nostro praebens. Inconsciae lotii nec non alvi excretiones, carpologiae 
supervenientis insignia, frequentissima respiratio, pulsus vix numerandus, 
frigida cutis viscido sudore irrorata tandem capitis motus nec non vagitus 
certis intervallis succedentes, morte miserae quinto nychthemero post in¬ 
tempestive factam a me dentis evulsionem terminantur. 

Sectio cadaveris. Aperto cranio, sinus venosi durae matris sanguine 
nigro farti, oedema piae, nec non arachnoideae reperiuntur. Cerebrum trans¬ 
verse dissectum substantiam suam, praeprimis circa corporis callosi regio¬ 
nem solito molliorem observationi committit. Ventriculum utrumque late¬ 
ralem, sicuti et basin calvariae, notabili copia serositatis turbidae impletos 
visui offerens. Trachea, sicuti et bronchiorum divisiones liquido spumoso 
impleti, pulmonibus emphysematosis circumdati. Cordis substantia muscu¬ 
laris pallescens, intima autem tunica, cavitates ejus nec non truncos ma¬ 
jores vasorum convestiens, intense rubra deteguntur. Hepar et lien, sicuti 
renes et uterus sanguine farti, volumine aucti emolliti observantur. Ganglia 
semilunaria, aperte crassiora, roseo colore tincta reperiuntur. Mucosa 
ventriculi a subjacente tunica facillime separanda, injectione, maceratione 
imo prolongata minime delenda obfuscata, malacia correpta , intesti¬ 



norum eadem glandularum Peyeri, nec non Brunneri ad vicinias valvulae 
Bacchinii, laesionem aliquam vix notandam offerens investigationi praebetur. 

Nunquam nobis tam plane tamque manifesto, apparuit, quam in morbo 
mulieris miserae, de qua diximus, quantam vim in hominis organismum ha¬ 
beat metus et quae consequuntur. Neque unquam tam evidenter patefacta 
est quam in exemplo, quod supra proposuimus, abjectae istius animi com¬ 
motionis in naturam humanam progrediens actio, per physiologos tam 
diserte descripta. Jure igitur veteres philosophi metum prcemolestiam appel¬ 
laverunt, quod est quasi dux consequentis molestia? (Cic. Tuscul. iv, 30, 64). 
Vix enim dens evulsus erat, quum jam futurorum malorum praesumptio, 
praesensioque inter operationem perpetiendorum miserae animum incessit, 
frangit, debilitat. Coepit ipsa stomacho laborare, metu ac praesagio mortis 
cruciatur; subito suspenditur appetitus, pallescit corporis superficies et re¬ 
frigescit, facies apparet moesta, emaciata, consequiturque mira quaedam 
flacciditas atque exstinctio, formarum musculosarum, pulsus exilis, omnis 
videtur in cordis majorumque vasorum regionem reflecti sanguis, et systema 
circulationis capillaris deserere; aegrota mox oppressione et anxietate praecor- 
diali summa laborat et premitur; osteosarcoma maxillae inferioris volumine 
decressit, flaccessit, odor foetidus ex ore diffunditur; cerebrum oppressum, 
refluente in interiora sanguine, leviter reagit; turbatur intelligentia, ex¬ 
sistit imbecillitas et prostratio virium, quae tandem e medio tollit victimam 
praemolestiae. — Quis eorum est, qui illi luctuoso deplorandoque spectaculo 
interfuerint, qui, cum viris clarissimis van Helmont, Buffon et Lacaze, 
consentiens, non confiteatur, centrum nervosum ad cardiam, machinae 
animantis acerrimum stimulum, omniumque cordis affectionum sedem esse 
existimandum? 

Idque silum media regione in pectoris haeret : 

Hoc exsullat enim pavor ac metus; haec loca circum 

Laetitiae mulcent.... 

(Lucret. Rer. Nat. Lib. III.) 

Quis est, qui non perspiciat, quantam et quam exitiosam vim metus in 
cerebrum habeat, siquidem secum reputet, nervum trisplanchnicum una 
cum cerebro longam, ut ita dicam, ellipsin describere, in qua inclusae sint 
omnes singula? pectoris ventrisque partes, et pneumogastricum hoc in 
systema immersum , ideoque vitam nutritivam cum vita relativa conso¬ 
ciantem, quasi ducem esse, qui ab una acceptas impressiones in alterius 
superficiem transmittat? — Metus a me praemature injectus, et aegrota 
facta; diverso tempore encheiresi exposita, et funesta inconsiderantiae meae 
sequela, certissimo firmissimoque sunt argumento, quanta semper cautio 
adhibenda sit unicuique chirurgo, ab religione officii non declinaturo, ad 
ea, quae voluit, prospere perficienda. 

CANCER LABII INFERIORIS. 


TABUL/E XL, XLI et XLII. 


Vir liv annorum, agricola, constitutionis robustae, optima semper vale¬ 
tudine fruens, inde a primo juventae flore macula coerulea, inferius labium 
conspurcante, lentis magnitudine, haud dolente, imaginem naevo materno 
non dissimilem exprimente affectus erat. Vitium hoc labio verosimiliter 
congenitum, semper statarium, hominem nullomodo molestans, minime 
attentionem ejus in se convertebat. Ante quindecim circiter menses ebrius 
factus, facie in humum prolapsus, ruditer naso et labiis contusus, per trium 
septimanarum spatium, ingenti partium ictu laesarum tumore deformatus, 
ab hoc fonte miseriam suam repetendam putavit. Fimi bubuli continuae ad 
labia adplicationes, etsi tumoris molem diminuerant, tamen inferius labium, 
semper induratum, sensibilitate orbatum, singulari hoc domestico auxilio 
non emendabatur, et serius nonnisi usu aquae frigidae ex parte ad normam 
fuit adductum, nam localitas labii olim coerulante macula obsessa, semper 
adhuc tumens, tactu durior sentiebatur, imo macula ipsa ante plana, tunc 
elevata ad superficiem labii prominens digito perscrutante distincte invenie¬ 
batur ; ast molestiis nullis praesentia ejus expressa, minimique momenti 
credita, sensim oblivione obruta est. Brevi post labii inferioris obtusa sen- 
sibilitas, pedetentim exquisitiori innervationi locum cedens, pulsante per¬ 
ceptione maxime ingrata, pressione semper ad nihilum ducenda, maculam 
ccerulescentem viciniamque ejus exarante enuntiabatur. Prominentia ma¬ 
culae huic respondens olim vix tactu investiganda, nunc in dies aucta, ma¬ 
nifesto increscens, tuberculi formam induens, pisique volumen majoris 
attingens, saepius oris ostio interposita, labiorum motibus obstans, iterum 
somniantem aegroti attentionem expergefecit. Insuper glabra tuberculi 
superficies, sub prehensione nec non masticatione alimentorum sauciata, 
erosioni saepius exposita, tandem verae exulcerationi viam sternens, fortuita 
ab aegroto censetur esse caussa obvii observationi nostrae mali. Exulceratio 
haec superficiali excoriatione exordium suum ducens, ab initio crustula ob¬ 
tecta, saepius cicatrisationi proxima cernebatur, at crustula haec, ex praevia 
humefactione, aut rudiori tractatione, semper decidens, tandem amplius 
non constituenda, exulcerationi latius serpenti locum dedit. Partium mol¬ 
lium devastatio in dies limites suos extendens, omnibus domesticis medica¬ 


mentis rebellis, temporis progressu, labium inferius totum nec non angu¬ 
lum oris sinistrum arripiens, doloribus initio obtusis, serius lancinantibus 
insignita, ptyalismo profuso comitata, nutritionem corporis turbans, tandem 
suggessit aegroto mentem, ut Mosquam peteret, ibique nostrum auxilium 
quaereret. — Exhausta, lutescens, animi pathemate depressa cernitur facies 
aegroti, enormi foedissima degeneratione ad labium inferius, totamque com¬ 
missuram ejus sinistram turpificata. Marginibus excapis, irregulariter lissis, 
hinc inde reflexis, circumfundebatur vastissima exulceratio, in profundo 
papillis granulosis, fungosis, saniem foetidissimam, nec non sanguinem mi¬ 
nimo attactu stillantibus instructa, halone rubro integumentorum indura¬ 
torum, continuo saniei effluvio excoriatorum circumsepta; investigationi 
digiti in oris cavitatem immissi immunem textum maxillae inferioris, con¬ 
densata, malo participantia ad certam ab eodem distantiam integumenta 
communia demonstrans. Ptyalismus continuus, haemorrhagiae frequentis¬ 
sime ex imis ulcerationis scaturientes, masticatio difficilis, saniei oris 
cavitatem implentis deglutitio, inspiratio continua aeris mephitico ulcere 
vitiati, mancus nutritionis actus inde intelligendus, virium imbecillitas, 
acres dolorum lancinantium affectas partes continuo fere exercentium 
morsus, nec non animus maxime demissus — fuerant mihi phaenomena de 
misero observanda. —Vastae depravationis hujus exordium, obvia nunc 
characteristica phaenomena, marginibus irregularibus, excapis, fissis, ulce¬ 
rosis, nec non fundi ejus profunde siti papillis fungiformibus, flaccidis, 
foetidissima sanie obductis, minimo attactu sanguinem fundentibus expressa, 
pathognomonici tandem lancinantes dolores canceraticarum affectionum 
proprii, foedam ulcerationem hanc saepius peragrantes nos in stabilienda 
diagnosi adjuvantes, et ipso prospiciendum exitum, nec non condendas 


indicationes illustrabant. Etsi extra artis subsidium nobis adparuit devastatio 
haec, in dies aucta, vires miseri exhauriens, molestiisque summis eundem 
afficiens, tamen impulit nos, ut una cum doctore Evenius proponeremus 
aegroto anceps auxilium : extirpationem nec non restaurationem partium 
destructarum. Haec aequo animo accepta, praeteritis nonnullis diebus, inse- 
quenti modo ad finem adducta est. —A longo itinere recreato misero, 
tractu intestinali ejus levioribus laxantibus depurato, revulsione fonticu¬ 
lorum ope brachio utrique impositorum instituta, diaetetico regimine viribus 
quodammodo refocillatis, omnia parabantur ad gravem encheiresin susci¬ 
piendam. Intercurrentia symptomata congestionis sanguinis ad caput, 
adplicitis hirudinibus post aures, nec non ad anum oppugnata sunt. Die 
operationis praestituto traducitur aeger in conclave spatiosum, et in sella 
edita, fenestram versus luci perviam collocatus, assistentibus firmiter 
tenentibus. Instituta deinceps quadruplici plaga, circumscribebantur limites 
carcinomatosae partis auferendae. Prima incisio ab oris angulo dextro in 
obliquum ad viciniam foraminis inframaxillaris lateris oppositi tracta divisit 
cutem, textum lamellosum tenue, musculos : orbicularem labiorum, leva¬ 
torem menti, quadratum, triangularem, nec non fibras nonnullas platysma- 
myoidei; arterias : coronariam inferiorem, ramosque ex submentali, infra- 
maxillari nec non faciali provenientes, venas arteriosis vasis consocias, 
nervos ex septimo pari ortum suum ducentes, tandemque mucosam oris 
cavitatem convestientem. Altera incisio certo spatio distans a commissura 
oris sinistra carcinomate affecta, labium superius perscindens, perpendi- 
culariter sursum naso parallelos ascendens, terminata ad lineam fingendam 
a naso transverse ad masseterem ductam, mediamque partem fossae caninae 
permeantem, separavit : cutem, musculos : orbicularem labiorum, fibras 
levatoris communis labii superioris alaeque nasi, nec non levatoris proprii 
labii superioris; arterias : coronariam labii superioris ramosque transversae 
et facialis, nervos ex ramificatione septimi paris provenientes, tandemque 
mucosam. Tertia incisio fere cursum lineae naso — labialis tenens, longi¬ 
tudine sua brevior, quam incisio secunda, decursu suo divisit, fibras mus¬ 
culorum : levatoris anguli oris, zygomatici majoris, canini, ramosque 
arteriarum nervorumque infraorbitalium. Quarta denique incisio, deorsum 
perpendiculariter tendens, primaeque incisioni obliquae se adjungens , 
discidit fibras musculorum : zygomatici majoris, canini, levatoris anguli 
oris, buccinatoris, triangularem ac quadrangularem labii inferioris, arte¬ 
riam venamque facialem, ramos nervorum quinti et septimi paris, ac 
tandem mucosam. Sic quatuor his incisionibus circumsepta carcinomate 
detenta superficies, lata tunc suscepta dissectione ablata, finem periodi 
primae gravis Cheiloplastices absolvendae constituebat. Deligatis vasis arte¬ 
riosis sanguinem vehementer fundentibus, emundatisque partibus a coagulis 
easdem conspurcantibus, riteque omnibus indagatis, ne quid forte media 
in vastissima inflicta plaga degenerati adhuc auferendi remaneret, secundam 
partem, encheiresis : gence videlicet nec non labii inferioris restaurationem 
aggressi sumus. —Inde a puncto junctionis tertiae cum quarta incisione, 
oblique duximus plagam in os zygomaticum versus, sicque nobis parantes 
panniculum triangularem integumentorum sat crassum eundem loco mo¬ 
vimus eo consilio, ut trianguli apex in contactum veniret, cum margine 
incisi labii superioris, compleretque deficientem ejus partem. Incisione 
facta ab junctionis pupeto plagae tertiae cum quarta deorsum etiam speciem 
panniculi integumentorum triangularis repraesentante, apice ejus respon¬ 
dente juncturae plagarum tertiae cum quarta, cutis hunc panniculum a 
subjacentibus partibus dissecuimus, summitatemque ejus labium superius 
versus jam formatum adducentes, sic, partem commissurae oris sinistrae 
nobis constituendam implevimus. Ut gravi huic encheiresi tandem finis 
esset, superfuit nobis labii inferioris tota restauratio, angulique ejus sinistri 
perfecta reintegratio. Quare primam oblique factam incisionem deorsum 
sub mentum in sterno-cleido-mastoideum versus continuantes, cutem cum 









subjacente platysmamyoideo a partibus infra sitis dissecantes, nobis com¬ 
paravimus crassum integumentorum panniculum, cujus margo liber sur¬ 
sum versus angulum oris sinistrum elevatus applicatusque partim processui 
alveolari maxillaris inferioris, partim margini plagae quarta incisione pa¬ 
ratae, spatium vacuum restaurandum labii inferioris, nec non commissurae 
ejus sinistrae ex toto implevit, eoque terminum crudeli encheiresi posuit. 

_Panniculi cutanei acubus numerosis sutura circumflexa defixis uniti, nec 

non usu agglutinantium emplastrorum in situ contenti, indicata hoc in casu 
fasciatione deligantur. A sanguine conspurcante mundatus aegrotus, quieti 
datur, indicaturque ei altheae decoctum cum aqua laurocerasi potusque ex 
citrei succo paratus. Per totum diei curriculum somno tranquillo refectus, 
vix quidquam a nobis expostulat. Altero die post noctem quietam, nobis 
visitantibus summam linguae siccitatem accusat, frequentissimo usu aquae 
frigidiuscula; diminuendam. Caeterum normalis color et temperaturae gradus 
ad diversos panniculos commissuram sinistram nec non labium inferius 
constituentes observandi, prosperum exitum crudelis encheiresis augurari 
nobis permittunt. Tertio die, alvo clausa, gravedineque circa calvariam 
exorta lene catharticum auxilium porrigitur cum symptomatum omnium 
levatione; acus firmiter panniculis infixae, nullibi suppurationis vestigia 
demonstrant. Septimo nychthemero post susceptam Cheiloplaslicam, acuum 



locomobilitate extrusionem earum imperante, panniculi optime inter se per 
primam intentionem conglutinati reperiuntur, sed cautionis gratia empla¬ 
strorum glutinantium usus continuatur, sicuti et levis antiphlogistica medi¬ 
cina ab initio suscepta. Die nono, margo panniculi cutanei labium inferius 
restaurantis, praeteritis diebus flaccidus, marcescens, nunc rubris granula¬ 
tionibus, obtectus ad vitam reducitur. Duplici septimana post encheiresin, 
firmiter inter se et maxillae inferiori adcreti videntur panniculi cutanei, 
concedentes nunc aegro facultatem magis aperiendi os, densioremque acci¬ 
piendi cibum. In dies melius sibi fieri sentiens aegrotus, tandem septima ad 
finem vergente hebdomade, omnino sanitati restitutus, circiter hunc Chei- 
loplastices exitum prae se ferens (vide Tab. XLI ) dereliquit Nosocomium. 

Duobus annis praeteritis post discessum miseri ex hospitio, clausis 
imprudenter fonticulis cautionis gratia ad brachia a me apertis, sanitate 
florente, derelictus tempore encheiresis chirurgicae ad labium superius, 
minutissimus naevus maternus prurire coepit. Mox autem tuberculi speciem 
referens, sanguinis effluvio fontem praebens, serius tandem carcinomatosae 
degenerationis pathognomonica indicia obtulit (vide Tab. XLII). Fartu 
submaxillarium glandularum , animi desperatione , viriumque corporis 
prostratione summa notabatur haec nova mali recrudescentia, nulla am¬ 
plius nobis encheiresi aggredienda, sopientibusque modo remediis lenienda. 

CANCER CONDYLOMATOSUS 

ANGULI OlUS DEXTRI. 



TABUL/E XLIII et XLIV. 


Miles lvii annorum, Baccho et Veneri deditus, constitutionis diruta;, k 
pluries morbi syphilitici insursu afflictus, et nunquam rationali curationi 
ad destruendam labem hanc subjectus, caeterum sat bona valetudine usus , 
ante sex annos dolores corporis compagem peragrantes, maxime autem 
artus cum superiores, tum inferiores ad continuitatem eorum praecipue 
expertus est. Molestiae hae, tanquam rheumaticae indolis consideratae, serius 
autem nocturno tempore recrudescentes, eruptione maculosa, pruriente, 
cuprei coloris, faciem nec non volas manuum offuscante concomitatae, po¬ 
tius ruderibus syphiliticae diathesis in organismo adhuc vigentibus expli¬ 
catae, coegerunt aegrotum, ut at medici consilium perfugeret. — Scrupulosa 
corporis investigatio, periostitidis insignia maxime dolentia ad cristam 
utriusque tibiae nec non claviculae detegens, sicque notionem indolis morbi 
sustentans, adduxit medicum, ut curationem specificam adhiberet, et usque 
ad salivationem comparentem continuaret. Frigida hiemalis temperies etsi 
minime opportuna fuit ad finem propositum curatione assequendum, tamen 
inclusione in cubiculo calido et sicco per duos menses, actioneque subli¬ 
mati corrosivi cum sarsaparillac decocto nec non regimine diaetetico, ar¬ 
tuum molestiae nocturno tempore exacerbantes, diminui , maximeque 
dolentes periostii tumefactiones ad utramque tibiam et claviculam siti 
dissolvi coeperunt. Cutis ad normam omnino reducta, ubique a foedo, 
cupreo, maculoso pruriente exanthemate liberata cernebatur, itaque exop¬ 
tatam sanitatem annuntiabat. Inde ab eo tempore aegrotus, praeteritorum 
omnium memor, de statu suo maxime sollicitus, vitae dispositae ordine, nec 
non purgantibus sanguinem succis, aestivo tempore reversam valetudinem 
servare studuit. Abhinc quindecim menses, masticationis negotio mucosam 
anguli dextri labii inferioris dentibus laedens, praesentis aerumnae fontem 
accusat; revera haec mucosae erosio, mox ad cicatrisationem perducta, 
initio minimi momenti habita, succedentibus deinde ad eandem loealitatein 
dentium impressionibus induratione mucosae terminatis, tandem aegroti 
animum occupavit, mucosae enim induratio saepius linguae apice tacta, hinc 
inde imo in alimentorum masticatione dentibus ruditer exercita, stativa 
non mansit, sed auctu cresceris, majori sensibilitate induta, ipsius super¬ 
ficiei excoriatione notabatur. Excoriationes initio superficiales, serius pro¬ 
fundiora petentes, foetidam materiem secernentes, doloribus lancinantibus 
exaratae, tumori duro in dies adaucto, tanquam basi firmae insidentes, ex 
minima tactione sanguinem fundentes, tandem motui labiorum obstantes, 
itaque alimentorum prehensionem impedientes, aegrotum ad Nosocomium 
adegerunt. — Pallida, tumidula, ad angulum oris dextrum, insidente exul¬ 
cerato tumore nucis magnitudine foedata, cernebatur aegroti facies; degene¬ 
ratio labium inferius deturpans, in margine ejus eminens, basi lata, apicem 
exulceratam, parvulis tuberculis milliaribus censitam obtutui offerens, as¬ 
pectu suo revera ulceratum condyloma in memoriam nostram revocabat; 
integumentorum affectioni vicinorum rubedine erythematosa, nec non 
duritie insigni in imis eorum tactu reperta, concomitabatur observanda 
nobis haec labii inferioris vegetatio. Dentes non firmiter alveolis maxillae 
inferioris insidentes, gingivarum tumefactio ex minimo attactu sanguinem 
emittens, ptyalismus continuus, difficilis masticationis actus, propter labio¬ 
rum motum turbatum, exindeque necessitas solo liquidae pultis usu corporis 
vires sustentandi, fere continui lancinantes dolores, interiora tumoris labii, 
nec non vicinitates ejusdem peragrantes, summa status vitaeque desperatio, 
continuis ex precibus aegroti, ut ei citius anceps subsidium chirurgicum 
applicaretur, intelligenda — erant symptomata, me investigante miserum, 
coacervata. — Anamnesin istius casus in memoriam revocantes, ibidemque 
constitutionalis syphilidis phaenomena detegentes, serius antidyscrastica 
medicatione adhibita, ad silentium tantum reducta, exordium praesentis 
aegrotationis in simplici mucosae laesione dentibus facla, ab aegroto ipso ^ 


positum, a nobis autem praevia diathesi in corpore conclusa confirmatum, 
tandem ipsius depravationis hujus labii inferioris forma , non absimilis ei, 
quam induunt organa secretoria, interdum diathesi syphiliticae propria, me 
impulerunt, ut, nequaquam dicto audiens aegroti clamori, ad cultri officium 
non confugerem, suspicionemque potius movens de ruderibus syphiliticis 
fortasse adhuc culpandis, medicationem specificam hydrargyro absolvendam 
putarem. Electum a me praeparatum hydrargyrum nitrosum crystallinum ad 
nonam grani partem bis de die porrigendum, propter dentium vacillatio¬ 
nem, gingivarumque relaxationem diu continuari non potuit, fuitque mox 
suppletum decocto Zittmani, tanquam auxilio ad finem nostrum respon¬ 
dente; ast mense elapso, post usum specifici hujus auxilii, degenerationis 
forma minime emendabatur, e contrario partium circumdantium rubedo 
erythematosa, nec non durities,» ipsius tumoris labio insidentis evolutio 
major, spem ex impleta indicatione ad nihilum redigebant eo magis, quod 
continui nunc lancinantes dolores, imas partes degenerationis excruciantes, 
de natura obvii mali dubitationem evocandam amplius non permittebant. 
Hisce persuasi, internam medicationem abjicientes, mox aegroto amputa¬ 
tionem labii degenerati ejusque restaurationem sequenti ratione absol¬ 
vendas proposuimus. Omni conditioni libenter subscribebat aegrotus, illud 
unum a nobis petens, ut encheiresis sub somnifero inhalatu aetheris sul- 
phurici perageretur. Conditionem hanc minime respuentes, hoc modo 
chirurgiam confecimus : — aegroto tabulae incumbenti capite elevato ac¬ 
commodatur machina Charrieri ad aetheris inhalatum. Primae inspirationes, 
mucosae bronchiali molestae intensissima tussi expressae, optatae asphyxiae 
obicem posuerunt, mox vero sedantem vaporem pleno pectore hauriens, 
post quadrantem horae incitatione totius corporis, circulationis summa ac¬ 
celeratione afficitur, cantu, risu, loquacitate notata, tandem somno suc¬ 
cussibus artuum designata, nec non oculorum strabismo divergente co¬ 
mitato arripitur. Acus, sat profunde tegumentis cruris infixa, vix sensum 
aegroti vegetans, nobis constituebat signum inchoandae encheiresis. Sup¬ 
plentes nunc Charrieri machinam, tenui linteo infundibuliformi, certa 
aetheris copia insperso naribusque admoto, ut inhalandi processus conti¬ 
nuaretur, carciriomatosae desorganisationis resectionem, nec non labii 
restaurationem stalim adorti sumus. — Plaga, labio superiori parallelo 
extra decurrente, nonnullas lineas longa, perscidimus commissuram oris 
dextrum, sicque limitavimus textus induratos carcinomatosam desorgani- 
sationem commissurae ambientes. Duplici nunc incisione : una a fine ex¬ 
terno plagae primae incipiente, altera ab oris commissura sinistra profici¬ 
scente, ex obliquo utraque deorsum ad maxillae inferioris basin ducta, 
ibidemque sub obtuso angulo inter se conveniente, circumscribebantur 
labii inferioris carcinoma, nec non limitrophae huic textus simili degene¬ 
rationi proximi; reiteratis scalpelli incisionibus dividebantur deinceps 
musculi : triangularis et quadratus labii inferioris, fibrae platysmamyoidei, 
arteriae : coronaria labii inferioris, rami inframaxillares, mentales, nervi 
ex inframaxillari provenientes, mucosa ipsa, separabaturque tandem affec¬ 
tum labium inferius a subjacente periostio maxillae inferioris. Silente san¬ 
guinis profluvio, post ligaturam hiantibus vasis injectam, absterso cruore 
vulnus conspurcante, vacuum triangulare cheiloplastice nunc implendum 
observationi nostrae se committit. Interea, etsi fere continenter aetheris 
inhalatio perduraverat, initio ore, serius naribus absolvenda, aegrotus 
tamen vix somno sepultus, cultri nostri actionem ejulatu nec non con- 
vulsivis motibus exprimens inane hoc in casu aetherisationis opus clare 
nobis demonstrabat. Amplius ergo in aethere dolorum lenimentum haud 
ponentes, sine ejusdem inhalatu labii restaurationem suscepimus. Plagam 
inde a viciniis commissurae perscissae anguli oris dextri, ad basin maxillae 
inferioris decurrentem, deorsum sinjstrorsumque ad cornu majus ossis 

hyoidei continuantes, divisimus cutem subjacentemque textum adiposum, 
nec non muscidum platysmamyoidem, itaque paratum panniculum a colli 
fascia superficiali separantes, ut facilius sine ulla tensione eundem subleva¬ 
remus, eoque triangulare vacuum impleremus, novam ad collum paravimus 
plagam basi maxillae inferioris parallelum, ab extremitate incisionis obli¬ 
quae ad cornu majus ossis hyoidei protractae incipientem, seseque dirigen¬ 
tem in musculum sterno-cleido-mastoideum. Hac ratione constitutum pan¬ 
niculum quadrangularem, angulo ejus mentum maxillae respiciente sursum 
in commissuram oris dextram formandam tollentes, aurea acu sutura cir¬ 
cumflexa firmata cruento margini labii superioris junximus, sicque vacuum 
implendum ex labii inferioris destructione ortum ad finem adduximus. Non¬ 
nullis acubus aureis supra et sub basin maxillae adplicitis, continebatur in 
situ cum contiguis textibus reliqua sublevati panniculi pars, usu emplastro¬ 
rum glutinantium etiam magis viciniis suis firmata. Vacuum triangulare , 
post panniculi elevationem ad colli partem lateralem ortum, linteo molli 
fenestrato obtegebatur, ut aperta via esset suppurationi forte interventurae, 
totaque tandem deligatio fascia dicta maxillae funda absoluta est. —/Egrotus 
lectulo suo commissus, aetheris adhuc superstiti actioni expositus, loqua¬ 
citate summa vim ejus influam exprimebat, nobisque maximum metum 
infligebat, ne ex violento et continuo maxillae motu, vix acubus junctae 
suturae dirumperentur, totumque sic laborem nostrum ad nihilum redige¬ 
rent. Ast, medici praesentia aegroto silentium imponens, ingratum hunc 
exitum chirurgiae nostrae impedivit, nam elapsis tribus horis aegrotus, agi¬ 



tatione pedetentim diminuente, somno se dedebat. Altero mane post noc¬ 
tem insomniis turbatam, capitis gravedinem, aurium tinnitum, nec non 
epigastrii oppressionem accusante aegroto, omnibus his indiciis aetheris 
influxui nondum perfecte annihilato attributis, frigida epithemata calvariae, 
nec non potio Riverii intus praescribuntur. Tertio nychthemero ineunte, 
cutis panniculus, excisum, carcinomate detentum labium restaurans, op¬ 
timo in statu invenitur, firmiter in eodem infixi haerent aureae acus vix 


vestigium suppurationis ostendentes. Septimo tantum die, mobilitatis cujus- 
dam pha?nomenis, circa infixas panniculo acus observatis, earum extrac¬ 
tionem absolvimus. Optime cohaeret panniculus cum vicinis textibus prima 
intentione junctis, arcte etiam adhaerens externae superficiei maxillae infe¬ 
rioris; emplastris nunc glutinantibus suffulcitur panniculi labium restau¬ 
rantis cum contiguis partibus copulatio. Decimo post encheiresin absolutam 
die, cautione nulla adhibita ab aegroto, alimenti prehensione, angulus pan¬ 
niculi commissurae oris dextrae proximus, vix cicatricem excipiens, sub 
mandibulae motu violentiore nonnullarum linearum spatio ruptus est (vide 
Tab. XLIV). Insequentibus diebus, commissura oris dextra, rupturam passa, 
lapide infernali tractatur, sicque granulationibus celeriori passu evocatis, 
vacuum anguli oris pedetentim obturatur. Quinta septimana exeunte, 
aegrotus panniculi cutanei labium inferius restaurantis superficiem crinibus 
ex toto fere velatam visui nostro ostendens, nisi proxime investigatus 
fuisset, tanquam artefactum labium inferius nobis demonstrat; caeterum 
bene sibi fieri sentiens, sanus et salvus, Nosocomio excessit. 

CANCER LABII INFERIORIS 

EX UTROQUE ANGULO ORIS PROFICISCENS. 


TABUL/E XLV et XLVI. 


Rustica xxvii annorum, viro nupta, sine ulia stirpe, constitutionis scro- 
phulosae, catarnenialem fluxum irregulariter experiens, caeterum bona vale¬ 
tudine fruens, abhinc tribus annis, post pyrexiam intermittentem citissime 
cursum suum explentem, vesiculosa eruptione ad labia oris, hydroae for¬ 
mam referente, conspurcabatur. Vesiculae mox exsiccatae, serius deci¬ 
dentes, labium superius ab-his omnino liberatum dereliquerunt, inferius 
autem crustis densioribus consequentia hydroae ruptae, aereque condensatae 
obtectum , sic contaminatum per longum temporis spatium manebat. Crus¬ 
tarum superficies in posterum fissuris dolentibus sanguinemque funden¬ 
tibus exarata, sensu molestissimo exprimebatur, saepius imo aegrotam 
cogente, ut digitis contrectando affectam partem, ingratam ibidem per¬ 
ceptionem interverteret. Exinde evenit, ut crustae nimis mature et vi non- 
nunquam adhibita, a labii inferioris superficie abruptae, novo processu ex¬ 
cretorio adhuc vigente semper restaurarentur, et restitutae, molestum labii 
morbum sustentarent. Varia domestica auxilia frustra adhibebantur ad in¬ 
gratam oris eruptionem profligandam ; his defatigata aegrota tandem jussu 
agyrtae cujusdam, proprium lotium adfectae parti adplicabat : brevi post 
lotio emollitae crustae successive secesserunt, indurato, aspero, coerules- 
cente epithelio obductum labium inferius relinquentes. Inde ab eo tempore 
pars haec , ad normam amplius non rediens, hinc inde liquido acri ad super¬ 
ficiem suam transsudante irrorata, de novo crustulis mox deciduis obduce¬ 
batur. Ante quatuordecim fere menses, una crustarum densior ad -labii 
faciem prominens, diutius remorans, ex motu orbicularis musculi sulcis 
dolentibus sanguinemque stillantibus intersecta, tandem violentia illata 
ruditer e sede sua remota, excoriationi epithelii labii inferioris ad angulum 
oris dextrum ansam praebens, mali praesentis fontem constituit. Re vera 
excoriatio haec initio quasi stationaria, temporis progressu in dies exten¬ 
debatur profundioraque petens vastissimam constituit ulcerationem, labium 
inferius ex uno angulo ad alterum exarantem, lancinantibus doloribus con¬ 
tinuis , nec non saepius adparente sanguinis profluvio denotatam. His omni¬ 
bus exagitata mgrota, usu domesticorum remediorum se reduci posse ad 
salutem nunc desperans, pago valedixit, adiitque Mosquam , ut nostrae ob¬ 
servationi sese committeret. — Vasta ulceratione, marginibus excapis, 
irregularibus circumscripta, fundo granuloso, sanie foetidissima obducto, 
ast minimo tactu sanguinem fundente instructa defoedabatur labium in¬ 
ferius, ex uno angulo oris ad alterum, halone erythematoso rubro, ad 
vicina integumenta conspiciundo circumdata, processus alveolaris maxilla? 
inferioris etsi gingivis sanis erat obtectus, tamen masticationis negotium, 
ob dolorem continuum in imis ulcerationis experiundum impediebatur, et 
tantum liquida pulte poterat misera nutritionis suae actum sustinere; caete¬ 
rum normalis defecatio, irregularis, catameniorum fluxus, respiratio rite 
procedens, placida circulatio — erant mihi phaenomena circa vitam orga¬ 
nicam observanda. Contra : dolor continuus, lancinans, morbo arreptas 
partes peragrans, saepius noctis quietem turbans, exinde corporis totius 
lassitudo, animique tristitia summa desperatione ac lacrymis expressa 
constituebant symptomata vitae animalis mihi consideranda. — Exulcera¬ 
tionis lente ast continue partes vicinas depascentis forma, lancinans 
dolor, nec non haemorrhagiae, labii inferioris destructionem concomi¬ 
tantes , foetida sanies partes erosas cooperiens, masticationis solidioris ali¬ 
menti impossibilitas, actus nutritionis exinde postea exspectandus defectus, 
artis tandem nostrae perfecta insufficientia, hocce sub auspicio medica¬ 
tione adhibita foedi morbi vim non solum frangendi, sed etiam diminuendi 
fuerant mihi argumenta, ut imploranti feminae subsidium : statim ablatio¬ 
nem partium destructarum, nec non earum restaurationem proponerem, 
eo magis, quod vicinorum tegumentorum normalifas, nec non turgidarum 
glandularum ad maxillae inferioris basin absentia, arduam encheiresin hanc 




suscipi adhuc permittebant. Sereno animo, crudelis subsidii praestandi con¬ 
silium accipiente aegrota, omnia mox parabantur ad chirurgiam hanc nunc 
imminenti fluxu catameniali prohibitam serius consummandam. Praeteritis 
menstruis, fonticulus brachio sinistro imponitur, depurgaturque tractus in¬ 
testinalis solventibus auxiliis spatio nonnullorum dieruin porrectis ; juvante 
tandem doctore Evenius, sequenti modo instituitur labii inferioris ablatio, 
nec non partium destructarum, vicinorum integumentorum ope, restaura¬ 
tio ; — Sellae elevatae sufficienti luce affusae insidenti aegrotae, capite retro 
reclinato, assistentisque pectori appresso, duplici plaga a viciniis utriusque 
anguli oris destructi incipiente, obliquiterque ad menti medium prope¬ 
rante, ibidemque sub angulo conveniente, circumscribebatur labii inferioris 
carcinoma; successivis cultri sectionibus dividebantur fibrae musculares : 
orbicularis oris, canini, triangularis, quadrati menti, platysmamyoidei, 
levatoris menti, mucosa, arteriae : coronaria labii inferioris, nec non 
rami ex faciali, inframaxillari, et submentali, provenientes, nervi tan¬ 
dem septimi paris regionem hanc ubique permeantes. Sanguis vehe¬ 
menter profluens, compressione marginum utriusque incisionis ad silen¬ 
tium quodammodo redactus permittit, ut cultro circumscripta labii 
inferioris carcinomatosi degeneratio, sit ex toto lata dissectione a sub¬ 
jacente processu alveolari nec non basi maxillae inferioris separata, am¬ 
plum triangulare vacuum derelinquens, nunc secunda periodo encheiresis 
nostrae implendum. Hiantibus vasis ligatura injecta, absterso sanguine 
vicinias excisa? partis infuscante, recreatoque per aliquod temporis inter¬ 
vallum aegroto, denuo instituitur plaga, inde ab angulo junctionis utrius¬ 
que incisionis carcinomatosum labium circumscribentis usque ad spatium 
hyothyreoideum, sicque perscinditur : cutis, subjacens musculus platysma- 
myoideus; larga nunc suscepta dissectione citissime separatur dextrorsum 
nec non sinistrorsum, cutis a basi maxillae inferioris, regione submentali 
nec non colli suprema, ad formandum cutis panniculum mihi necessarium. 
Ut autem margo superior duplicis sic constituti panniculi, olim triangulare 
vacuum mihi nunc opplendum circumscribens, faciliori ratione sursum tra¬ 
heretur, incisionibus ad pollicem et ultra longis a puncto terminationis 
plagae verticalis in spatio hyothyreoideo, oblique sursum in directione ba- 
seos maxillae inferioris ductis, panniculorum adhaerentiam a subjacentibus 
partibus solvens, ascensum eorum confersi, et sic absque ulla vi, minima¬ 
que tensione adimpleta, vacuum ad mentum cernendum eodem implens, 
deficiens labium inferius restauravi. Duplicis panniculi margo, nunc in 
contactum labii superioris veniens, eique paralleliter decurrens, perfecte 


processum alveolarem nec non dentes maxillas inferioris obtegens, aureis 
acubus tum oris commissuram utramque, tum perpendicularem marginem 
medios panniculos delineantem deorsumque vergentem unientibus, circum¬ 
flexa sutura defixis, in situ hoc firmiter retinebatur, ad interstitium hyo¬ 
thyreoideum quadrangulare spatium denudatorum colli musculorum, sur¬ 
sum tractis panniculis cutaneis formatum derelinquens. Acuum vi, usu 
agglutinantium emplastrorum suffulta, optime retinetur in situ restauratum 
labium inferius, linteo carpto molli obtegendum fasciaque, funda maxillae 
dicta, magis etiam firmandum. Postremum spleniolo fenestrato oleo im¬ 
buto, tandem spatio quadrangulari ad interstitium hyothyreoideum locum 
inveniente suppurationis evocandae gratia imposito, mutatisque linteis san¬ 
guine contaminatis, finis laboriosae huic imponitur encheiresi. — Defatigata 
aegrota in lectulo collocatur, altheae decoctum cum aqua laurocerasi in horas 
porrigitur, insuper acidiusculus potus, saepius et caute propinandus, ad lin¬ 
guae siccitatem praemuniendam, semper ex ore his sub auspiciis aperto 
orituram maximeque aegrotis molestam. Vespere capitis gravedo, oculorum 
suffusio, aurium tinnitus, faciei rubedo, linguae siccitas, etsi continenter 
liquido irrorabatur, respirationis frequentia, pulsus irritatio, thermog 














nesis aucta nec non anxietas — aegrotam exercent. Venaesectio brachii ad 
vascula tria instituitur, calvaria? frigida epithemata superhabentur; calomel 
ad granum unum omni bihorio exhibendum, nec non sinapismorum ad- 
plicatio ad artus ordinantur. Nox insomniis terrificis turbata, inquiete 
agitur, altero mane minime refectam, magis etiam defatigatam aegrotam 
observationi nostra? pra?bens. Vigens adhuc sanguinis ad caput congestio, 
urgensque exinde cephalalgia, insuper cutanei panniculi labium inferius 
restaurantis rubor, tumor, nec non calor aucti, simul cum continuanda 
interna medicatione diei antecedentis, novam sanguinis depletionem hiru¬ 
dinibus post aures, nec non ad vicinia panniculi cutanei inflammati ad- 
plicandis exaequandam imperant. Frigida aqua imbuta lintea cutis panni¬ 
culo inflammato continuo superhabenda, medicationem per diei curriculum 
suscipiendam adimplent. Tertio post absolutam encheiresin die, sedibus 
pluries nocturno tempore depositis, etsi fracta viribus, at mulieri in statu 
invenitur aegrota : congestionis enim phaenomena ad caput silent, lingua 
hurnida ore protruditur, panniculi cutanei labium inferius restaurantis 
pblogosis latius non extenditur, imo laete olim rubens, nunc potius pal¬ 
lescit ; incitati antea actus respirationis et circulationis tranquilliori modo 
procedunt, cutis tandem thermogenesis ad normalem gradum depressa, 
sufficienter nobis emendationem symptomatum indicant. Usum calomelanos 
seponentes, mucilaginosum decoctum pro potu cum aqua cerasorum ni¬ 


grorum ordinavimus, minime adhuc negligentes frigidorum panniculo 
impositionem. — Insequentibus diebus, sub influxu glacialium adplica- 
tionis, nec non usu interno mucilaginosorum, panniculi cutanei ery¬ 
thema magis decrescit, serius flaccida ejus superficies, rugis transversis 
notata, phlogosin partis hujus ad finem perductam manifesto demon¬ 
strat. Septimo ineunte nychthemero exactae Cheiloplasticae, firmiter hu¬ 
cusque partibus insidentes acus vacillare , nec non suppurationis vestigia 
ostendere incipiunt. Ne itaque partes molles prolongata earum praesen¬ 
tia sint sectae, exceptis acubus angularibus firmiter tenentibus, inter¬ 
mediae omnes extruduntur emplastrisque adhaesivis supplentur. Undecimo 
die acus omnes eliminatae concedunt nobis facultatem, cicatricem pan¬ 
niculos cutaneos, inter se, nec non limitrophis partibus perfecte jun¬ 
gentem observandi. Solida ratione annectitur pseudolabium subjacenti 
processui alveolari maxillae, laete rubentibus granulationibus indutum mar¬ 
ginem, labio superiori parallelum visui offerens. Pacata ex toto circula¬ 
tione, revertitur ciborum desiderium, concediturque aegrotae possibilitas, 
solidiorem cibum sumendi. Sic in dies viribus magis refocillata, elapsis 
quinque septimanis, vix rudera quadrangularis jacturae substantiae ad 
colli partem supremam, ex panniculorum sublevatione exortam osten¬ 
dens, ad perfectam sanitatem restituta, optimeque valens, Nosocomio 
discessit. 

CANCER LABII INFERIORIS 

UTRAMQUE EJUS COMMISSURAM AFFICIENS. 


TABUL/E XLV1I et XLVIII. 


Vir xlviii annorum, agricola, bene constitutus, optima semper valetudine £ 
gaudens, ante hos fere duos annos e rheda facie humi violenter projectus, 
labii inferioris gravi contusione tentabatur. Ingens labii tumor, epithelii 
secessu concomitatus, insigni dolore notatus, nonnisi continuae glaciei ad- 
plicationi tandem cedens, triplici praeterlapsa hebdomade fere ex toto eva¬ 
nuit, ad locum labii inferioris excoriatum, albam, prominentem cicatricem 
relinquens. IIa;c, initio non dolens, serius ex frequenti linguae attactu, 
sensilis reddita, progressu temporis limites suos extendebat; hieme frigidae 
aurae exposita ad superficiem suam arescens, saepius fissura mucosae maxime 
dolente affligebatur. Unctio partis laesae adipe anserino in principio suffi¬ 
ciebat, ad ingratam et dolentem labii inferioris sensationem diminuendam; 
sed ex eadem causa fortuita vix cicatrisata fissura, iterum experrecta, et 
quaque sub adparitione, textus profundius exarans, exoptatam cicatrisatio- 
nem lentius efficiens, tandem stationarie labii superficiem infuscabat. Minima 
musculorum contractio sub alimentorum prehensione, aut loquente a;groto, 
sufficiebat tunc ad fissuram denuo lacerandam. Agyrta; cujusdam consilium, 
suadentis usum solutionis concentratae vitrioli coerulei, nulla emendatione 


symptomatum notatum, aliis serius evolvendis ansam verosimiliter prae¬ 
buit, tacta; enim escharolico hoc auxilio partes, subito labii inferioris 
totius tumore inflammatorio exprimebantur. Intolerabili dolore, nonnisi 
continua adplicatione aqua; frigidae cohibendo, exaestuabat ipsa labii fissura, 
dissectos margines, acre liquidum e medio sui stillans visui offerens. Tri¬ 
plici exacta hebdomade, labii inferioris moles ad normam reducta, tamen 
vicinorum textuum fissurae ejus, subsistente adhuc induratione characte- 
risabatur. Haec, amplius nullo subsidio exercita, ex toto naturae derelicta, 
serius ad labii peripheriam eminens, vicesque corporis peregrini huic 
impositi agens, oris motui quodammodo obstans, sub alimentorum pre¬ 
hensione, nec non masticatione, imo dentibus hinc inde sauciata, amplius 
nunquam ad finem adducebatur, eo magis, quod fissura medium ejus 
tenens, continua dolente sensatione exercita, sanguinis congestionem 
sustentans, exoptandum exitum hunc impediebat. Fissune margines in 
dies magis disjecti, fundus ejus profundius situs, lardaceum colorem 
exhibens, acuti pungentes dolores, imam exulcerationem peragrantes, 
foetida sanies sanguine tincta superficiem ejus irrorans, de gravitate affec¬ 
tionis labii suspicionem in aegroti animo moventes, compulerunt eundem 
ut confugeret ad usum emplastri cujusdam adhaesivi, et fissuram labii infe¬ 
rioris dolentem continuo velatam teneret. Sed hoc quoque periculo laesio¬ 
nis status minime emendabatur, nam retenta ad fundum ejus acris, foetida 
sanies, fissurae margines exedendo, haemorrhagiis, nec non partium exul¬ 
cerationi majori ansam praebuit. — Inde ab hoc tempore labii devastatio 
in dies aucta, pedetentim ad oris angulos properans, lancinantibus dolo¬ 
ribus, sanguinisque effluvio saepius repetito comitata, coegit miserum, 
ut Nosocomium adiret, ibidemque nos consuleret. — Emaciatus, labium 
inferius ad utramque ejus commissuram degeneratione carcinomatosam 
indolem prae se ferente, alimentorum prehensionem, nec non mastica¬ 
tionem impediente conspurcatum nostrae observationi exponens, nulla 
notanda, si quidem excipias nutritionis actum deperditum, aberratione 
functionum vitae organicae detinebatur aegrotus. Molestiae continuo affec¬ 
tam partem exercentes, lancinantes dolores eandem permeantes, noctur¬ 
numque somnum praerumpentes, virium tandem lapsus, nec non animi 
moeror — fuerant reliqua symptomata de animali vita mihi deprehendenda. 
Summo fletu et lacrymis invocabat miser, ut ocius susciperetur encheiresis 
chirurgica, labii degenerati resectionem perficiens. — Simplicis in initio 
labii inferioris erosionis successiva in fissuram ejusdem partis permutatio, 
singularis pertinacia, et serius in veram depascentem exulceratio- 
metamorphosis, obviae tandem depravationis aspectus pathognomo- 


nicus, carcinomatosis affectionibus proprius, judicium meum de diagnosi 
et prognosi statuendis, sufficienti luce offundebant, ut statim aegroto abla¬ 
tionem labii proponerem, eandem imo citissime suscipiendam esse con¬ 
fessus , ob vicinarum mollium partium integritatem adhuc manifestam, 
facultatemque inde hauriendam, destructas carcinomate partes adhuc 
restaurandi. Consentiente plane aegroto, ut ei ferretur chirurgicum auxi¬ 
lium, moranteque in Nosocomio, per aliquot dies, restaurandarum virium 
causa, sequenti modo encheiresin confecimus : — Duplici plaga, ab utro¬ 
que angulo oris incipiente, perpendiculariter ad maxillae inferioris basin 
ducta, tertia denique, paralleliter cum labio superiori decurrente primas 
incisiones sub angulo recto conjungente, circumscribebatur totum labium 
inferius carcinomate degeneratum. Magnum sanguinis profluvium inde 
exortum, nonnisi valida arteriarum divisarum compressione sedatum est. 
Repetitis nunc cultri sectionibus, dividebantur musculi : orbicularis oris, 
triangularis labii inferioris, et quadratus menti, arteriae : coronaria, infra- 
maxillaris, nec non rami ex faciali orientes, nervi ex septimo pari ortum 
ducentes, tandem mucosa. Ex toto sic labium carcinomatosum, a textibus 
vicinis sanis separatum, manu mea sinistra prehensum, cultro oblique 
ducto citissime a processu alveolari maxillae inferioris separabatur, qua¬ 
drangulare spatium ossis maxillaris denudati, serius mihi implendum visui 
praebens. Suspensa compressione sanguis ex arteriis ingenti vi prosiliens, 
injectis statim ligaturis cohibetur. Mundatis partibus, investigafisque scru¬ 
pulose, ne quid carcinomatosi forte remaneret, refectoque misero per 
breve temporis spatium, statim ad secundam encheiresis periodum, res¬ 
taurationem videlicet ablati labii aggressi sumus. — Incisionibus inde a 
commissura oris ad maxillae basin, perpendiculariter ex utroque latere la¬ 
bii olim carcinomate adfecti decurrentibus, nunc deorsum ad viciniam ossis 
hyoidei continuatis, dissecantes autem, textum cellulosum, nec non mus¬ 
culum platysmamyoideum a subjacente colli fascia, sic nobis comparavimus 
integumentorum panniculum sufficientem ad vacuum ablatione carcino¬ 
matosi labii exortum implendum. Arteriosis ramis ex submentali originem 
suam ducentibus sanguinemque fundentibus ligatura constrictis, inflictaque 
cuti plaga maxillae basi parallela inter os hyoideum et cartilaginem thy¬ 
reoideam, ut juvaremus panniculi elevationem, leviori tractione usi, hunc 
ad oris commissuram utramque sublevavimus, eoque perfecte spatium 
vacuum implentes, ablatum labium inferius degeneratum supplevimus. 
Quatuor acubus aureis ex utroque latere infixis, et circumflexa sutura 
contentis, nec non emplastrorum adhaesivorum usu, retinebatur cutis 
panniculus in situ cum vicinis partibus junctus, ad spatium hyothyreoi- 
deum, post ejus sublevationem, ovale colli denudati vacuum derelinquens, 
tenui linteo, cerato inuncto, carpteis plumaceolis, nec non fascia, Funda 
maxillae dicta, obtegendum. - Mutatis vestibus sanguine contaminatis, 
lectulo committitur, encheiresi nostra defatigatus aegrotus, per diei curri¬ 
culum ad certa intervalla solutionem nitri et gumrni arabici in aqua 
fontana cum aqua laurocerasi accipiens. Vespere aegrotum visitantes post 
diurnum somnum recreatum, ne minimam quidem abnormitatem nobis 
referentem invenientes, ut continuaretur mane suasa medicatio, commen¬ 
davimus. Altero mane, post noctem quiete transactam, non ita refectus 
mihi videbatur aegrotus, linguam spurcam, oris amaritiem, prostratum 
appetitum, immensam sitim, epigastrii pressionem nec non nauseam 
observationi rneee committens; incitatus insuper pulsus, peripheria; cor¬ 
poris calor adauctus, cephalalgia supraorbitalis, nec non sensus con¬ 
gestionis continua; ad caput, erant mihi symptomata adhuc coacervanda. 
Potio Riverii cochlearis mensura sorbenda, sinapismi extremitatibus in¬ 
fimis adponendi, potusque acidulus ex succo citri, constituebant medica¬ 
tionem hoc in casu adhibendam. Vespere ventriculi status pacatur 












emendationem capitis congestionis minime videntes, continuandis nostris 
auxiliis, duodecim hirudines post aures adplicandas adjunximus. Tertio 
mane, post noctem inquiete actam, supraorbitalis cephalalgia valde dimi¬ 
nuta, efflorescenti* erysipelatos*, panniculum cutaneum, nec non oris 
viciniam arripienti locum cedit, manifesto nobis explicans reactionem or¬ 
ganismi diebus praeteritis observatam. Linteis frigidiuscula aqua imbutis, 
superficiei erysipelatosae impositis, catharticum auxilium ex infusione fo¬ 
liorum senn* cum tartaro stibiato compositum ad obturatam alvum sol¬ 
vendam, sicque revulsionem a capite instituendam aegroto praescribitur; 
ast triplici vice sedes per diei curriculum depositae, vix mutationem in 
erysipelatis extensione constituerunt; e contrario sensu doloris et ardoris 
ingratissimi, continuo alfectam erysipelate partem exercente, lapide infer¬ 
nali eminentes limites efflorescenti* profunditer circum urentes, per noctis 
curriculum lintei aqua frigida imbuti usum continuavimus. Potio Riverii 
cum tartaro stibiato semper propinando. Nox ex perceptis hinc inde nau¬ 
seis inquieta, ast dolorum ad affectas partes expers fuit, imo mane efflores¬ 
centia minime limites lapidis infernalis adustione impositas transgressa 
adparuit. Vespere quarti nychthemeri post susceptam encheiresin, erysi¬ 
pelas semper limitibus lapide infernali indicatis circumseptum, minori tu¬ 
more, ardore, nec non rubore insignitum, etsi status emendatior apparet, 
ast iisdem adhuc auxiliis externe et interne adhibendis exercetur. Nox ex 
alvo s*pius deposita interrupta, c*terum somno agitur. Mane diei quinti 
post operationem, tertii vero exordii erysipelatos* complicationis, obser¬ 
vationi nostr* ph*nomena efflorescenti* hujus adhuc magis diminuta offert 
*grotus : disparuerunt enim fere ex toto cutis rubor et tumor, flaccidum- 
que olim turgidum cernitur artefactum labium inferius. Acus, panniculum 
vicinis partibus adnectentes hucusque firmiter condit*, nunc suppurationis 
vestigiis inquinat*, partim locomoveri possunt, in situ tamen retinentur, 
propter impossibilitatem, panniculum ruderibus erysipelatis adhuc obfus- 
catum, alias indicatis emplastris glutinantibus exercendi. Nono die, post 
susceptam encheiresin, panniculi cutanei labium inferius restaurantis su¬ 
perficie largo secessu epithelii notata, finem exoptatum erysipelatos* efflo¬ 
rescenti* intercurrentis denotante, ex toto mobiles acus extruduntur, fere 
ubique solidam cum vicinis textibus cicatricem ostendentes. Firmiter co- 
h*ret pseudolabium maxill* inferiori, nullumque ponit impedimentum 
masticationi densioris cujusdam alimenti. Jactura substanti* ad collum, 



post panniculi elevationem orta, initio arida, serius magnam 
piam fundens, nunc autem granulationibus expleta in dies contrahitur, 
et ad cicatrisationem perfectam adducitur. Vix elapso mense, omnibus 
functionibus rite procedentibus, pseudolabio optime alias inevitabilem de¬ 
formitatem velante, animo grato, pacatus et hilaris *grotus dimittitur ex 
hospitio. 

Quamvis illud ego professori Blandin assentiar, ut et medicin* chirur- 
gic* certi fines terminique in rebus cheiloplasticis difficillime constituantur, 
et chirurgus multa doctrina instructus, qui hanc encheiresin suscipiat, ex 
sola prudentia et ingenii dexteritate consilium hauriat repetatque : tamen 
prudentiam aliquoties medio in doloris gemitu ejulatuque facile posse exis¬ 
timo labi, atque in mollitiem animadvertendam degenerare, et artem ipsam 
in ejusmodi casibus nihil valere, nisi quid medicus tiro pr*finitum fixum- 
que habeat, quo possit per impedimenta dirigi. Quare permultis in casibus 
cheiloplasticis, qui pr*cipue mihi medicinam exercere auspicanti suppete¬ 
bant, aliquam laboris, quem incerta ratio, ab auctoribus varie consuasa 
mihi injunxit, partem eo pr*clare minuebam, quod ancipitem agendi viam 
a viris claris. Chopart, Roux et Lisfranc, ambigue propositam in certas me¬ 
thodos demutavi, quum situs numerusque panniculorum mihi facultatem 
offerret, has rationes in : obliquam, perpendicularem, bipannicularem et multi- 
pannicularem s*pius in singulis quamque casibus, pro re et usu, immutatam 
varieque adbibitam, distinguendi. — Omnium s*pissime subjectum est 
observationi nostr* labium inferius canceromate correptum. S*penumero 
methodos supra dictas secutus, sublato malo, restaurati defectum hujus 
illiusve lateris , totam aut partiariam substanti* jacturam , solam , aut simul 
cum gen* portione, sicuti potest in observationibus, qu* pr*cedunt, ani¬ 
madverti. — Quantumvis eniterer et omni ope laborarem ut panniculo repa¬ 
ratori darem tantam extensionem, ut non solum omnis horum textuum 
tractio evitaretur, crassitudoque iis necessaria tribueretur, verum etiam 
stratur* organic*, immo musculos*, qu* arctissime cum his conjunct* 
sunt, et tandem accurate facta dissectione trunci vasculosi principales nu- 
tritivi in textu subcutaneo conservarentur : tamen contentiones me* non 
semper prospere processerunt, s*piusque panniculi gangr*na aut cancer 
recidivus spem meam destituit et in dubium vocavit cogitationem doctoris 
Martinet, qui autoplasticen certissimum contra recidivam hujusce morbi 
periculosi remedium esse arbitratur. 

CANCER INGENS LABII 


CUM EXCIDIO SUBJACENTIS MAXIUU/E INFERIORIS. 


TABULA XLIX. 


Vir xlv annos natus, miles conscriptus, robusfa3 constitutionis, ab infantia 
optima? sanitatis, serius diathesi syphilitica? propriis symptomatis sa?pius 
obnoxius, exinde susceptis medicationibus specifico sanatus, etsi curatio¬ 
nibus his, conditio ejus minime faveret, nunquam secundariis phaenomenis 
lues affligebatur, si quidem excipias dolores vagantes, organismum per¬ 
meantes aeris vicissitudinibus, nec non vitae genere ab aegroto ipso explicatos. 
Serius ab armis discedens, custodis ministerio fungens, sub divo nocturno 
tempore hieme sa?pius munus exsequens, insuper nicotianae fumum ducens, 
labii inferioris epithelii secessum inde repetitum observavit. Secessus hi 
frequentius recurrentes, serius verae excoriationi labii inferioris ansam 
praebuerunt, haec initio vix aegroti attentionem excitans, postea saliva, 
nicotianae fumo et succo saturata, continuo irrorata, profundius serpens, 
verae exulcerationis formam induens, sensibilitate nunc majori expressa, 
tanquam primus fons obvii mali nobis designatur. Abhinc tribus ferme 
annis, labium inferius doloribus lancinantibus, haemorrhagiis ex fundo 
ulcerationis prosilientibus exercitum, sanie foetidissima inspurcatum, depas¬ 
cente processu inflammatorio in dies partes magis magisque destruente, 
nec non in totius organismi compagem reagente exaratum, tandem misero 
eam mentem dedit ut Mosquam veniret, nostrumque invocaret consilium. 
— Vasta ulceratione, ab utroque angulo oris incipiente, usque ad basin 
fere maxillae inferioris sese extendente, marginibus reclinatis fissis, circum¬ 
scripta, fundo papillari ex minimo attactu sanguinem fundente, sanie foeti¬ 
dissima contaminata, conspurcabatur lutescens aegroti facies, propius nobis 
inspicientibus dentes vacillantes alveolari processui contiguo labii morbo 
magis magisque affecto insidentes, at maxillae inferioris basin omnino 
intactam offerens. Ex toto deficiebant tam frequentes glandularum sub- 
maxillarium indurationes; mandibulae motus ob mali extensionem difficilis 
vix concedebat solidi alimenti prehensionem atque masticationem , non¬ 
nisi liquida pulte aegre glutienda misere nutriebatur aegrotus, nil caeterum 
abnorme a vita organica nisi maculas lutescentes, irregulari forma, pauxil¬ 
lum ad cutis peripheriam elevatas, hinc inde epidermidis desquamatione 
notatas, thoracis anticam partem nec non abdomen inquinantes, oculis 
proponens ; contra dolores lancinantes continuos ad partem affectam 
maxillae urgentes, summopere miserum noctis tempore turbantes, reli- 
quamque ejus animalem vitam exaestuantes, inquisitioni nostrae praebens, 
fletu et lacrymis nobis supplicans, ut ei adplicaremus promptius anceps 
resectionis degeneratarum partium auxilium. — Pathognomonicus ad- 
spectus exulcerationis labium inferius devastantis, nec non strages suas ad 
subjacentem processum alveolarem maxillae extendentis, lenta ast continua 
mali hujus per tot menses evolutio, foetida, acris sanies superficiem ejus 
conspurcans, haemorrhagiae ex minima occasione fundum ejus polluentes, 
tandem proprius omnibus his degenerationibus odor e longinquo perci¬ 
piendus , sufficientia momenta constituerunt diagnoseos ; carcinomatosae 
affectionis labium inferius cum subjecto maxillae processu depascentis. Et, 
si repetitae olim syphiliticae infectiones, forte non radicitus tractatae, ad 
evolvendam ossis maxillae inferioris consecutivam labio affectionem, papillis 


carneis sui generis expressam, doloribus nocturno tempore magis vigen¬ 
tibus denotatam, fusco, pruriente, ex parte sese defurfurante exanthemate 
pectus et abdomen inquinante comitatam, non sine certo influxu a nobis 
perpendebantur; tamen rapida in dies observanda devastationis evolutio, 
timore nos opplens, ne serius partes molles ex toto deficerent, ne turgida? 
comparerent normales hucusque submaxillares glandulae, intima tandem 
persuasio insufficientiae medicationis internae ad obvii casus stragem limi¬ 
tandam , et unica spes tantummodo posita in auxilio chirurgico citius 
impulerunt me ut aegroto hoc aperte proponerem. Quum crudeli 
ardua occasione imperato, miser obediret, labii inferioris nec 


^ n6n subjacentis processus alveolaris maxillae carcinomate detenti resectio¬ 
nem, partiumque mollium destructarum restaurationem brevi tempore 
suscipiendas statuimus. — Gastricus status, ex pravo diaetetico regimine 
antea adhibito nunc adparens, solventium nec non leviter catharticorum 
remediorum necessitatem indicans, anteaquam fuisset ad nihilum reductus 
concessit nobis facultatem aegrotum omnino necessaria constanti revulsione 
ad brachium aggrediendi, depuratoque, spatio nonnullorum dierum tractu 
intestinali, eundem tanquam paratum suscipiendae nobis encheiresi consi¬ 
derandi. — ACgroto in sella elevata, luci obvia, capite pectori adstantis 
innixo manus ejus continentis apte sedente, utramque oris commissuram 
successive ad distantiam nonnullarum linearum, paralleliter cum labio 
superiore perscidimus, atque ita limites carcinomatosae degenerationis 
transgredientes, tunc duplici plaga a fine primarum incisionum oris com¬ 
missuras dividentium oblique ducta, basin maxillae ad mentum versus pro¬ 
perante, horridam labii inferioris, nec non processus alveolaris carcino- 
matosam degenerationem circumscripsimus, et repetitis cultri sectionibus 
rudera labii inferioris carcinomate adfecta, ab antica facie maxillae morbo 
tentatae separavimus. Pleno rivulo ex perscissis arteriis fluens sanguis, liga¬ 
tura vasis injecta ad silentium redactus, permisit residuarum partium sta¬ 
tum investigare, sicque de modo susceptam encheiresin continuandi nobis 
ipsis rationem reddere. Ablato labio inferiore morbo detento, nunc aperte 
conspiciebatur processus alveolaris maxilla? inferioris ad distantiam novem 
dentium, carie nec non granulationibus sanguinem fundentibus ad super¬ 
ficiem suam externam notatus. Firma sed omnino normalis tangebatur 
maxilla? basis, spatio nonnullarum linearum perpendiculariter ab inferio¬ 
ribus superiora versus mensuranda. Statim ergo resectionem processus 
alveolaris adfecti a basi maxilla? hucusque normali nobisque servanda? decre¬ 
vimus, et sequenti ratione absolvimus : — Inde a loco junctionis duplicis 
incisionis labium olim carcinomate adfectum circumscribentis, tertiam 
instituimus plagam verticaliter a menti regione ad spatium interhyoideum 
colli decurrentem, ibique desinentem, tandem a puncto terminationis hujus 
tertia? incisionis fere paralleliter basi maxilla? dextrorsum atque sinistror¬ 
sum dividentes colli integumenta, comparavimus sic, ad utrumque latus 
cutis panniculos, serius nobis necessarios, ad ablatum labium inferius 
restaurandum, nec non ad resecandam maxillae inferioris partem obte¬ 
gendam. Ut autem basis maxilla? omnino a morbo libera, nec non muscu¬ 
lorum hujus partis insertiones manerent integra?, dissecantes paratos 
cutis panniculos a superioribus insimul comprehendendo platysmamyoidei 
fibras, sufficienter denudavimus maxillam, ad serram parvam mento trans- 
versatim, nec non paralleliter mandibula? basi adplicandam. Ha?c initio 
lente, postea citissime mota, maxillam ad distantiam novum dentium, per 
totam ejus molem, usque ad subjacentem mucosam divisit. Dolabra, per¬ 
pendiculariter inter dentes molares maxilla? utriusque lateris, horizon- 
taliter diviso processu alveolari imposita, reiteratis mallei ictibus, pontes 
osseos cum integra manente maxilla illum jungentes destruens osseum 
fragmentum morbo detentum, ex toto separando, finem osseae resectioni 
posuit. — Absterso refectoque per aliquot minutarum spatium aegroto, ele¬ 
vantur nunc antea parati ad utrumque mandibulae latus culis panniculi, ita 
ut in contactum venientes cum margine eorum verticali, perfecte obte¬ 
gerent maxillae basin, implerent vacuum labii spatium, constituerentque eo 
ipso pseudolabium inferius nobis conficiendum. Acubus aureis, supra et 
infra maxillae basin impositis, circumflexa sutura firmatis, adjuvantibus 
etiam emplastris glutinativis, proxime sibi invicem, nec non in situ tene¬ 
bantur panniculi, pseudolabium conformantes, spatium amplum integu¬ 
mentis denudatum ad maxillae basin et os hyoideufn tractione eorum 
;; sursum derelinquentes. Fascia funda maxillae dicta, sustentabantur et obte- 













gebantur partes cultro divisa;, nunc novum labium constituentes. — Lec¬ 
tulo commissus injucundissimis tractionibus artuum praeprimis vero extre¬ 
mitatum superiorum conturbatus, ingratissimo torpore ad totam maxdlam 
inferiorem afficiebatur aegrotus. Laudani liquidi Sydenhami guttae xv in 
infusione tiliae porrectae, mox spasmodicum statum composuerunt, placi- 
dumque somnum evocarunt. Triplici hora, obdormiens miser, sudore coo¬ 
pertus, ad vesperum experrectus, omnino se melius valere affirmat. Aqua 
laurocerasi cum infusione tiliae continuata ad cutis actionem sustentandam 
suffecit ut symptomata nervosa penitus debellarentur, etenim altero mane 
visitantes aegrotum pacatum invenimus. Processus alveolaris maxillae infe¬ 
rioris serra ablatus fulcro minime inserviens duplici panniculo pseudo- 
labium constituenti, hoc nondum suffultum in oris cavitatem retroflexum, 
cheiloplastice mihi assequendum scopum non omnino explebat. Modulus ex 
linteo tenui gossypio farcto paratus, loco deficientis processus alveolaris 
maxillae inferioris, saepius de die impositus, panniculorum inclinationem ad 
interiora oris praepedivit. Sexto nychtbemero suppurationis rudera ad acus 
aureas in conspectum venientia, earum perfectam eductionem expostulant; 
panniculi solida crusta inter se juncti ad supremum angulum leviter dehis¬ 
cunt, glutinativisque emplastris continentur. Spatium integumentis orba¬ 
tum infra mentum cernendum "suppuratione profusa inquinatur. Quindc- 
cimo post susceptam encheiresin die, granulationibus fortiter expressis, 
impletur partiatim localitas maxillae inferioris resecta, jam inutilem cau¬ 
tionem reddens, modulo retroponendo restauratum labium sustinendi. 
Tertia septimana ad finem vergente, massa fibrosa tactu dura impletur 
maxillae defectus, et ex toto cicatrisatum invenitur spatium integumentis 
orbatum, sub mento. Sexta elapsa hebdomade, cutanei panniculi neofor- 



rnati labii, certa densitate praediti, sat bene deperditam partem restaurant; 
non difficulter procedit alimentorum prehensio et masticatio; caeteris tan- 


comio decessit. 

Experimentis observatum ac paene cognitum est, in maxillae inferioris 
corpore trans primos dentes molares resecando, quum insertio muscu¬ 
lorum : genioglossi, geniohyoidei, mylohyoidei et digastrici destructa 
sit, linguam glossopharyngeis attractam, retro se reflectere posse et ita 
obturare pharyngem, ut oriatur suffocatio. Evitandi hujus gravis incom¬ 
modi causa, identidem dedi operam, ut basin maxillae nec non insertionem 
musculorum hac in parte servarem, tantummodo processum alveolarem 
malo affectum serra dissecans. Hujus experimenti, quanquam ne lingua 
retraheretur impedientis, successum non plane respondisse confiteor operae, 
quam navaveram, nec diuturnae dolorum perpessioni, cui miserum, sub¬ 
mittebam. Saepius enim cutis panniculus, labii inferioris resecti partes 
explens, quum fulcro careret, in oris cavitatem reclinabatur, atque saliva 
perpetuo cum illo in contactum veniens, aut junctionem per primam inten¬ 
tionem tardavit, aut in superficie ejus erythema nonnunquam ulceratione 
malae indolis terminatum, protulit. Hoc in casu a me descripto, rationem 
hanc prosperrimo cum eventu secutus, nondum contigi metam, quam 
mihi proposueram : quippe novum labium, fulcimento carens tempore se 
corrugavit, atque os hians relinquens, praeter deformitatem effecit salivae 
jacturam, cum insequente virium prostratione. Itaque nunc edoctus exem¬ 
plo virorum clar. Dupuytren, Walter, Clellan et Velpeau, plerumque prae- 
stantissimos illos chirurgos imitor, maxillae inferioris morbo correptae basin 


ex toto resecans. 

STEATOMA 

REGIONIS PAROTIDE/E DEXTR/E 



TABULA L. 


Rusticus xliii annorum, robustae constitutionis ante quindecim annos, ^ 

ex ignota causa, febri continua delirio notata, effluvio ex aure dextra et 
tumore regionis parotideae respondentis terminata afflictus, inde ab'eo 
tempore turgore localitatis hujus, maxillae inferioris motum partim impe¬ 
diente, vexabatur. Oleosae inunctiones, jam diu adhibitae, abnormem 
tumescentiam faciem foedantem, pedetentim resolventes, sicque mandibulae 
motum adlevantes, non amplius necessariae creditae sensim omittebantur, 
ulteriorque tumoris resolutio praepotenti naturae concedebatur. His in con¬ 
ditionibus vino inebriatus, violenter in humum projectus, gravemque con¬ 
tusionem regionis parotideae jam adfectae passus, denuo in sopitum fere 
processum pathologicum, partem hanc exarantem incidit, novaque phae¬ 
nomena sibi ipsi observanda ostendit. Ex rudi enim ictu illato ecchymo- 
mate extenso infuscabantur auris dextrae viciniae, molesta sensatione impri¬ 
mis glandulam ipsam exercente, vix restitutus maxillae inferioris motus, 
nunc iterum rigiditate partium articulationem ejus obtegentium impedie¬ 
batur. Denuo suscepta oleosa illinimenta, olim emendatione symptomatum 
notata, nunc sine successu instituuntur, et eo magis, quod aegrotus hiemali 
tempore interveniente, labores suos sub divo exercens saepius perfrictioni 
expositus, non parum conferebat ad sequelam traumaticae hujus laesionis 
sustentandam. Vere tandem ineunte, aegrotus calidariis russicis utens, 
deinde fustigationem partis adfectae ramulis neo-explicitis virescentibus 
resinosis betulae albae adsocians, tantum mali sui decrementum expertus 
est, ut vix vestigia ejus remanerent. At tamen semper nodulus, magnitu¬ 
dinis nucis avellanae, locomovendus, tactui non dolens, cuti concolor, 
parotideae regionis mediam partem detinens, processum pathologicum 
nondum ex toto devictum demonstrabat. Per quinque annorum spatium 
aegrotus tumoris istius praesentiam perfectae oblivioni tradens, tunc demum 
existentiae ejus iterum commonefactus est, cum tumescentiae moles exten¬ 
sionem pomi aurantii attingens, volumine suo subjacentium partium motum 
laedebat faciemque foedabat. Hoc fere tempore vetula quaedam curationis 
tumorum ex verbis aegroti maxime perita, ut istius curam susciperet vocata, 
pressionibus variis circa tumescentiam exercitis, substantiam vermiformem 
ex imis ejus extrudendo, venam medinensem ibidem sepultam declarans, 
nonnisi perfecta ejus eliminatione tumorem curandum statuit. Per mensis 
spatium pars morbo correpta quoque die ruditer contrectata, suspiciendum 
vermem minime foras eliminans, contra tumoris adauctu, peripheriae ejus 
nec non partium vicinarum rubedine erythematosa, doloribusque nunc in 
imis degenerationis percipiendis insigniebatur. Molestae sensationes, ex 
leviori imo attactu in dies crudeliores redditae, encheiresi a vetula susceptae 
finem imposuerunt. Domestica subsidia, ad curationis inchoatae sequelas 
profligandas, per septimanas nonnullas adhibita, etsi phlogosin localitatis 
adfectae sublevarunt, ulteriorem evolutionem degenerationis tamen minime 
tardabant. Inde ab eo tempore, mali hujus incrementum nullo modo coer¬ 
citum, ultimis annis tantam voluminis sui extensionem accepit, ut non 
solum deformaret aegroti faciem, sed comprimendo insuper vasa sangui- 
fera, nec non nervos, vertiginibus continuis, doloribus acutissimis junctis 
calvariam miseri exerceret, eundemque cogeret Mosquam proficisci, nos- 
trumque subsidium expetere. — Tumore, volumen capitis adulti adae¬ 
quante, lata basi regionibus parotideae dextrae nec contiguae colli supremae 
insidente, difficulter locomovendo, ad superficiem sat glabram, vasis veno¬ 
sis magis expressis peragrato, nec non in antica sua parte exulcerato, 
saniemque acrem foetidam, sanguine tinctam fundente, foedabatur facies 
aegroti, mole degenerationis^ sinistrorsum inclinata. Vinculo quasi ferreo, 
tumore pressa alligabatur maxilla inferior superiori verborum prolationi 
ciborumque prehensioni officiens, ita nutritionis actum intervertens, respi¬ 
rationemque saepius turbans. Debili, vix aperta ad intelligendum voce , accu¬ 


sabat miser lancinantes acutos dolores, imas degenerationis partes 
exercentes, in dies recrudescentes, totam calvariam gradatim afficientes, 
acutissima sensatione electricae non absimili, auris internae dextrae, nec non 
oculi continenter lacrymantis concomitatos. Torpor imo insensibilitas late¬ 
ris faciei tumori vicini, spasmodica gutturis constrictio saepius impediens, 
boli alimentarii in ventriculum descensum, vertigines, oculorum scintilla¬ 
tiones, ex minimo motu summa ad animi deliquium proclivitas, noctes 
frequentissima accessione suffocationis notatae, vitae tandem taedium foedi 
tumoris praesentia sustentatum — fuerant symptomata investiganti mihi ob¬ 
servanda.— Febris, typhoideae speciem, in anamnesi aegroti referens, exitu 
suo : otorrhoea, nec non parotidis turgescentia notata, salivalis glandulae 
hujus affectio ab initio quoad resolutionem suam languens, serius fere ex toto 
dissociata, ast, interveniente causa traumatica denuo suscitata, et noduli ad 
modum, per longum temporis spatium latentem glandulae processum expri¬ 
mens, aperte mihi exordium praesentis degenerationis in parotidite olim py- 
rexiae charactere evocatae ponere permittebat. Postea tractationes in usum 
vocatae ad nodulum, parotideam glandulam infuscantem dispergendum, 
nullo successu, contra augmento et insuper excretione materiae vermiformis 
ex interioribus ejus notatae, de folliculi cutanei potius degeneratione et 
abnormi ibidem secretione suspicionem movebant. Successivum tandem 
tumoris incrementum, forma ejus nunc oculis nostris obvia, densitas sub¬ 
stantiae contentae tangenda, lancinantes dolores interiora ejus peragrantes; 
acris, foetida sanies exulcerata ejus parte scaturiens, ideam steatomatosce 
massa; degenerationi proximae, suscitarunt, necessitatemque summam ejus 
ablationis mihi injunxerunt. Mentem igitur nostram cum aegroto commu¬ 
nicantes, qui ad encheiresin suscipiendam plane consensit, omnia dispo¬ 
suimus ut eam citius ad finem perduceremus. — Spatio nonnullorum die¬ 
rum, solventia tractum intestinalem depurantia auxilia, brachio dextro 
adplicitus fonticulus, balneorum usus, suasumque diaeteticum regimen cir¬ 
cumstantiae congruum, fuerant mihi cautiones, encheiresi chirurgicae prae¬ 
mittendae. — Indicato absolvendae encheiresis die, aegroto tabulae culcita 
instructae imposito, in latus sanum converso, ambitum totum tumoris exstir¬ 
pandi sufficiente luce offusum visui meo exponente, ego ad dexteram ejus 
assistens, incisionem inde a summitate degenerationis, usque ad locum 
superficiei ejus ulceratione adfectum institui. Tunc duplici plaga quodam¬ 
modo elliptica ulcerationem circumscribens, denuo unam sectionem inte¬ 
gumentorum continuavi, usque ad limites steatomatis supremis colli regio¬ 
nibus incumbentis. Perscissa cute, subjacente textu cellulo-aponevrotico, 
fibris nonnullis platysmamyoidei, arteriis ex temporali superficiali ortis, 
nec non ramusculis nerveis ex auriculari anteriori provenientibus, ad duc¬ 
tum specilli sulcati, propius ad tumoris superficiem divisimus strata cellu¬ 
losa constituentia partim involucrum tumoris, partim autem inservientia 
nexui illius cum vicinis textibus. Sic degeneratio ab anterioribus soluta, a 
posterioribus vero in basi adhuc firmiter se tenens, manu sinistra fortiter 
tracta, scalpello meo concessit facultatem, dissectione subtiliori limites ejus 
circumcidendi, a subjacentibusque partibus ex toto separandi. Haec enchei¬ 
resis periodus, maxime dolitans, laesione verosimili ramusculorum nervi 
facialis explicanda citissime finita est. Vasa arteriosa ex temporali, trans¬ 
versa faciei imo faciali provenientia, magnam sanguinis copiam fundentia, 
ligatura constricta, permiserunt nobis vastam cavitatem lateri dextro faciei 
respondentem, enucleatione degenerationis formatam, a mali ruderibus 
nunc omnino liberam propius examinare , sanguinisque grumis eandem 
farcientibus ablatis, vulneris ampli deligationem suscipere. Acubus aureis 
numerosis transfixi incisionis margines, circumflexa sutura in situ contine¬ 
bantur ; spleniis, nec non linteo carpto, adjuvantibus emplastris adhaesivis 
f adprimebantur laxa integumenta excavationis fundo, ad juvandam eorum 

huic adglutinationem ; fascia tandem circumstantiae adcommodata, termma- 
batur vulneris totius deligatio. - Massa encheiresi nostra enucleata formee 
subglobosa;, infantis caput magnitudine adaequans, pondere fere duarum 
librarum manifesto continebatur sacco, cujus externa facies aspera ex 
stratis textus cellulosi densi sibi impositis constituta, scalpelli sectionibus a 
contiguis partibus separata est, altera autem interna glabra contentae larda- 
ceae substantia; contigua, vasis ad superficiem ejus hinc inde serpentibus 
characterisabatur. Degenerationis ipsius substantia ubique homogenae , den¬ 
sitatem sebi majorem investigationi nostrae praebens, nonnisi m vicinus 
exulcerationis cutanea; emollita, in putrilaginem redacta sanguineque com¬ 
mixta reperiebatur. — ^grotus quiete refectus, mox somno sepultus, pri¬ 
mum encheiresis diem tranquille traduxit, nil nisi decoctum altheae cum 
aqua laurocerasi accipiens. Altero die latus faciei dextrum incisione exer¬ 
citum tumore notatur; de cephalalgia intensa, siti nec non anxietate totius 
corporis conquerebatur aegrotus, pulsum incitatum, respirationisque fre¬ 
quentiam observationi nostrae proponens. Venaesectio ad libram unam, 
ususque sinapismorum commendatur. Tertio die capitis gravedine per¬ 
stante hirudinibus n° xvi post aures applicandis aegrotum exercuimus, alvo 
minime purgata; clysma laxans opponentes. Quarto die pacatum aegroti 
statum invenimus, ast tumore faciei magis etiam expresso, nunc fluctua¬ 
tionis indicia aperte nobis demonstrante, infimum vulneris angulum dis¬ 
junximus, sicque effluvio magnae copiae liquidi foetidi, cum tumescentia; 
diminutione, reliquorumque phaenomenorum emendatione viam aperuimus. 
Sexto die, prima intentio ad vulneris labia ubique manifesta, mobiles acus 
extraximus, emplastrisque glutinantibus supplevimus, angulum vulneris 
infimum pro evacuatione libera materiei in imis cavitatis secernendae 
derelinquentes. Simulae faciei tumescentia volumine diminuebatur, pare- 
ticus status, collapsu turgoris vitalis partium mollium lateris dextri, defectu 
expressionis, nec non peculiari inertia palpebrae et anguli oris contiguorum 
characterisatus, manifesto in conspectum prodiit. Aromatici sacculi huic 



regioni adpliciti, pediluviorum usus quotidianus, epispasticum brachio dextro 
impositum ad suppurationem copiosiorem incitandam, fuerant auxilia, hoc 
sub auspicio, a me commendata. Per triplicem septimanam haec innerva- 
tionis turba vigens, tandem tempori cessit perfecteque evanuit. Interiora 
vulneris, ne minima quidem vestigia suppurationis praebentia, specilli prae¬ 
sentiam non admittunt; angulus incisionis hucusque hians, lapide infernali 
tactus mox perfecte consolidatur, aegrotusque caeterum optima sanitate gau¬ 
dens , capite leviter sinistrorsum inclinato, ampla cicatrice regulari, quo¬ 
dammodo cutem supremi colli corrugante insignitus, hospitium praeteritis 
duobus mensibus post susceptam encheiresin dereliquit. 

Hoc a me observatum steatoma, manifestis in origine sua signis expres¬ 
sum : tumore videlicet parvo, circumscripto, cujus e fundo materies seba¬ 
cea vermiformis, pressione foras excernebatur, opinionem mihi videtur 
confirmare viri clar. Beclard, qui asserit : « Steatoma in textu subcutaneo 
accrescens, nullaque alia re a Meliceride et Atheromate differens, quam 
densitate contenti, nihil aliud in principio esse, nisi folliculum cutaneum, 
in tegumentis situm , materiamque sebaceam continentem, » et cujus orifi¬ 
cium excernens obliteratum auctore A. Cooper, postea non sit amplius 
aptum, ad inclusam in eo substantiam foras projiciendam. Nonne qua 
ex causa fieri potest, ut folliculus obliteretur in loco, ubi naturaliter in 
cutis superficie aperiebatur? Secretione in cavitate ejus confici per¬ 
gente, nonne parietes ex interiore parte foras reclinabuntur in textum 
cellulosum, quoad hic facile tantam ampliationem permittet? Nonne 
retentio denique secernendorum necessario locum dabit extuberationi 
magis minusve grandi, prout canalis excernens obliteratus est, morbus¬ 
que ipse perdurat? Caderum non mirum est, quod, ut in hoc casu, 
folliculus subcutaneus interdum tantam dilatationem subire possit. Jam 
enim A. £ooper ovarium dicit, quod in sano statu vix unam drachmam 
aqua; capiat, a morbo tam vastum fieri posse ut facile plus quam centum 
libras pondere contineat. 

INGENS LIPOMA COLLI. 



TABULA LI. 


Vir xlix annorum, olim miles cataphractus, athleticae constitutionis, 
abhinc nonnullos annos, tumore parvo, non dolente, globuli instar loco- 
movendo, ad colli latus dextrum, regioni sterno-cleido-mastoideae respon¬ 
dente affligebatur. Vestibus nimis arcte collum cingentibus, nec non pon¬ 
deri lorica?, sub quoque prolatato exercitio, superiores trunci partes valide 
constringenti, attribuebat aeger ingentis hujus tumoris primam originem. 
Initio limitata mali extensione militiam minime impediente, nullum subsi¬ 
dium in usum vocabatur, ad praesentem tumefactionem delendam, aut 
incrementum ejus praepediendum. Sibi ergo, vel potius naturae commissa 
degeneratio haec, apertius magnitudine crescens, impediens, quominus 
colli regio militari veste amiciretur, tandem aegroti in se convertit atten¬ 
tionem. Irritantes frictiones, discutiendi tumoris causa adhibitae, erythe¬ 
matis speciem ad superficiem ejus evocantes, damno potius quam emen¬ 
datione notabantur, nam degenerationis moles tunc in dies accrescens, 
pugni fere magnitudinem adaequans’ sub pressione dolens, tracheae nec 
non oesophagi officia turbans, jam aperte impedimento erat, ne militaris 
vita continuaretur. Hoc circiter tempore, chirurgus quidam consultus, 
extuberationem hanc investigans, exstirpandam decrevit, ast aegrotus en- 
cheiresin imperatam respuens, armis valedicens, castra deseruit, pagum¬ 
que rediit. Ibidem agyrtae cuidam curationem desideratam tradens, quaque 
septimana in calidario Rossico maximae caloris temperaturae expositus, 
tumorem ramulis betulae albae foliis suis instructis, fervidissima aqua mace¬ 
ratis verberabat, semper ut massa haec resolveretur. Ast et secundum hoc 
pericuhnn per indefinitum temporis spatium susceptum, exoptato eventui 
non respondebat. Cutis videlicet tumoris jam extensa, calori exposita, insu¬ 
per fustigata irritari coepit, tandemque veri erysipelatis formam assumpsit. 
Hoc, intenso rubore, cutis tumefactione, atque dolore insignitum, solito 
modo desquamatione terminatum, singularem integumentorum conves¬ 
tientium indurationem dereliquit, serius minime amplius delendam. Interea 
degenerationis ipsius volumen, hisce omnibus non diminutum, sed potius 
auctum, in dies manifestiori extensione notatum, ab aegroto jam spem illud 
dissociandi amittenti, iterum sorti naturaeque viribus tradebatur. Sic ultimis 
sex annis, ad tantam magnitudinem adducta est degeneratio, ut insigni 
pondere suo, caput deorsum trahens, specus vertebralis partem supremam 
defatigans, colli integumenta distendens, doloribus atrocissimis miserum 
cruciaret, nonnisi sustentato tumore silentibus. Insuper afficiebatur aegrotus 
deglutitionis et respirationis turbis, ob ingentis degenerationis in oesopha¬ 
gum, tracheam et thecam thoracicam pressionem. Tandem massa lipo- 
matis expansione sua abdominis partem supremam attingens, in dies aegroto 
molestior evadens, perpendicularem situm progressionemque impediens, 
consecutivam tussin et haemoptysin evocans, vires ob mancam nutritionem 
frangens, tandem coegit miserum ut excellentiss. Pohl in nosocomio Catha- 
rinae adiret, ibidemque ejus salutare consilium quaereret. Cl. Pohl mihi 
amicitia sua favens, praebuit hac in occasione etiam facultatem, aegroti 
propius investigandi, seriusque permisit, inter encheiresin chirurgicam 
instituendam, ut adstantis officium explerem. —Ingenti, lobulari, venosis 
vasis dilatatis ad superficiem permeato tumore, inde a maxillae inferioris 
basi, usque ad dimidium fere trunci propendente, antrorsum trahebatur 
macra aegroti facies. Tactui offerebat ingens degeneratio haec, massam non 
dolentem, pastosam, inaequalem, ex lobis distinctis conflatam, nullibi pul¬ 
santem. Largum pedunculum ab angulo maxillae inferioris dextrae, usque 
ad articulationem sternalem claviculae ejusdem lateris chordarum instar 
protractum visui praebens, tanto pondere instruebatur tumescentia haec, ut 
miser vix semihorium posset verticalem corporis situm tenere, nisi statim 
summa virium prostratione afficeretur, lipothymiae proxima. Exinde raris¬ 
sime deambulans, saepius autem, necessitate coactus in lectulo lateralem 
servans, deglutiendi nec non spirandi difficultate arreptus, tussin 
tinctam hinc inde experiens, cordis motu irregulari ad certa tem¬ 


poris intervalla affectus, insuper ingratissimis sensationibus ad faciem, 
colli et thecae thoracicae regionem exercitus, animo tristis sibique ipse mo¬ 
lestus, aliis autem horridus, lacrymis invocabat istius vitae laboriosae termi¬ 
num , aut certe artis aliquod subsidium chirurgicum. Obvii tumoris patho- 
gnomonica signa, lipomatosae degenerationis propria, moles affectionis 
hujus limites omnino excedens, aegro maxime onerosa, respirationem 
deglutitionemque turbans, incessui obicem ponens, doloribus in imis suis 
peragrata praesagientibus saepe his sub auspiciis novum processum carcino- 
matosum extimescendum,_ tumoris ipsius locomobilitas, pedunculi ejus, 
non ita lati, insertio minime profunda, subjacentium partium verosimilis 
integritas, horrendus tandem degenerationis adspectus, aegroto vitae taedium, 
adstantibus terrorem incutiens — momenta constituerunt quibus innixi ac¬ 
tutum misero lipomatis ingentis exstirpationem proposuimus. Hac statim 
accepta, omnia disponebantur ad encheiresin exsequendam. jEgroto tabulae 
in latus sinistrum converso incumbenti, capite colloque pulvinari suble¬ 
vatis, excel. Pohl, plaga incipiente a maxillae angulo per mediam anticam 
partem degenerationis properante, ibidem quasi divergio discurrente, ut 
circumscriberet integumenta superflua et indurata, iterum coeunte, totam 
lipomatis molem circumdante, tandemque se terminante in viciniis articu¬ 
lationis sterno-clavicularis dextrae — divisit cutem, textum cellulosum 
densum, platysmamyoideum, textum cellulosum lamellosum; arterias ex 
faciali orientes, nervosque a plexu cervicali originem ducentes. Venae 
numerosissimae ante et post cultri sectionem adstantium digitis comprime¬ 
bantur, ad gravem aeris in circulationis systema introductionem praepe¬ 
diendam. Deligatis nonnullis ramis arteriosis sanguinem fundentibus, larga 
dissectione vastissimi cutis panniculi, anticam degenerationis partem velan¬ 
tes separabantur; sic tumoris mole ab anterioribus integumentis suis or¬ 
bata, nunc ponderi suo obediente deorsum tracta, apertissime limites 
baseos ejus cultro incidendas demonstrante, statim excel. Pohl ad lipo¬ 
matis ingentis fundum a subjacentibus textibus separandum aggressus est. 
Citissime sibi succedentibus cultri incisionibus degenerationis postica facies, 
nexum hinc inde intimum cum aponevrosi cervicali alens, divisa perfecte-r 
que a partibus vicinis separata ex toto a lato suo pedunculo sejungitur. 
Arteriosa vasa a thyroidea superiori, nec non inferiori transversaque colli 
incipientia, sanguinem abunde fundentia, ligatura constringuntur, depur- 
gatusque vastissimus vulneris fundus congrumato sanguine conspurcatus, 
panniculis cutaneis sibi invicem adplicitis obtegitur. Numerosissimis acu¬ 
bus carolinensibus sutura circumflexa contentis, in situ servalur ampla 
incisio prima? intentjoni tradenda, derelicto tamen angulo vulneris infimo 
adaperto, pro effluvio sanguinis nec non purulentae materiei ad vulneris 
fundum serius forte secernendae. Glutinantibus emplastris, nec non linteis 
sat firmiter cuti adpositis, instituitur sufficiens panniculorum fundo vulneris 
compressio, convenienti fasciatione sustentanda. —Ingens massa enucleata 
ponderis xxv librarum, longitudinis pol. xv, transversim mensurata pol. xm, 
in circumferentia sua circiter pol. xxxiv praebebat. Irregularis formae, lobis 
magnitudine diversis, textum intimum omnino adiposum visui referens, 
profundis sulcis intersectis constituta, velamento tenui ex compage cellu¬ 
losa ambiente condensata vasisque .peragrato circumsepta, per medium 
scissa,.variis in locis irregularibus cavitatibus, liquido spisso, oleoso, ruti¬ 
lante impletis designabatur. — Collocatus aeger in lectufo, summo detinetur 
angore, imprimis circa laryngem et pectus, spirandi difficultate expresso, 
rubedini faciei, pulsu forti, incitato, nec non oculorum scintillatione juncta; 
larga venaesectio, sinapismi ad extremitates, nec non nitri drachma, cum 
tartari slibiati grano uno, ad uncias sex aqua? fontanae praescribuntur aegroto. 
Nocte inquiete acta, insomniisque turbata, altero mane summopere nobis 
defatigatus apparet miser, insignem dolorem ad colli regionem plaga nota¬ 
tam nobis indicans. Frigida aqua imbuta lintea, panniculis cutaneis 
flexa sutura junctis superhabentur, continuanturque interna et 












Tertio nychthemero, tumefacta adparet colli pars dextra, rube¬ 
dinis cujusdam ne minima quidem signa offerens; vocantur semper in usum 
frigidae ad collum adplicationes, nec non clyster laxans, propter alvi con¬ 
stipationem. Quarto die, tumor extensione adauctus, fluctuationis sensum, 
liquidi in imis ejus contenti tactui praebet. Quum prima intentio totam pla¬ 
gam optime uniens obstaret, ne latens sub panniculis liquidum evacuaretur, 
'intimum vulneris angulum aperuimus, sicque excretionem maximae copiae 
liquidi sanguinolenti, grumis cruentis intermixti, foetidissimi provocavimus. 
Omnino fere diminuto tumore, compressionem linteis, anticae ejus faciei 
adplicandis, adaptavimus, ad latentem forte in vulneris fundo liquidum 
foras propellendum, novamque ejus accumulationem limitandam. Quinto 
die, nonnullae acuum mobiles factae extruduntur, emplastrisque glutinativis 
supplentur, omissa nunc omni medicatione interna. Octavo post enchei- 
resin die, omnibus acubus extractis, solido modo inter se conjuncta vul¬ 
neris labia, perfectam ubique primam intentionem visui offerunt, si modo 
excipias angulum plaga; infimum, adhuc modicam copiam purulentae mate¬ 
ria bome indolis excernentem. Post duplicem hebdomadem panniculi cu¬ 


tanei firmiter fundo vulneris adhaerentes ex toto eundem granulationibus 
impletum nobis indicant. Hians semper vulneris angulus inferior, solutione 
lapidis infernalis sub forma injectionis exercitus, mox etiam ad perfectam 
cicatrisationem adductus est. Elapso mense, post absolutam encheiresin, 
ad perfectam sanitatem restitutus aegrotus, a gravi, taediosoque suo onere 
liberatus, nosocomio valedixit. 

Quum in omnibus casibus, qui mihi occurrerunt, tum in eo, quem de¬ 
scripsi, lipomata capsulam textus cellulosi contigui condensatione exortam, 
semper habuerunt. Textus hic, saepenumero tumori leviter adhaerebat, alias 
etsi cum superficie lipomatosa arcte conjunctus, tamen facile specillo sul¬ 
cato attollebatur. Vasa, quae eo convenire solebant, tam exigua et minuta, 
adhferescentiae cum partibus vicinis tam leves erant, ut alia sectione ad 
tumorem auferendum non opus esset, sed sufficeret, eum digito a connexis 
textubus separavisse. Nonne haec facta discrepant cum opinione eorum, qui 
lipomata oriri putant, ex hypertrophia circumscripta adipis praeexsistentis? 
PrcEsertim, quum massas lipomatosas interdum in regionibus adipe orbatis 
ut inter duo strata muscularia nasci videamus. 

INGENS HYGROMA CERVICIS. 


TABULA LII. 


Puer quadrimus, constitutionis laxfe, habitus scrophulosi, partu labo¬ 
rioso in lucem editus, inde a primis diebus post natalem, circumscripta 
extuberatione occipitis, ex adplicita forcipe obstetricia affligebatur. Inte¬ 
gumentorum tumor, modica sensibilitate praeditus, secundum verba paren¬ 
tum, obscure pulsans, vestigia admoti instrumenti prae se ferens, ejusdem 
compressione explicitus, linteis aqua saturnina imbutis coopertus, ad ulte¬ 
riorem resolutionem naturae viribus commissus est. Ast, tribus post natalem 
mensibus elapsis, etsi discutientis liquidi applicatio continuo fere instituta 
erat, non ex toto resoluti tumoris vestigia manifesto adhuc dignoscebantur. 
Vegetus caiterum infans, nullam amplius suspicionem parentum, de possi¬ 
bili gravitate casus obvii movens, ab his omnino sanus credebatur. Nonum 
vitae mensem iniens, matris ubere nutritus, subito vomitu ac motibus con- 
vulsivis, singulari oculorum expressioni junctis, nec non inconscientia 
suimet ipsius comitatis, affectus est. Symptomata haec, a parentibus ex 
animi pathemate lactis secretionem matris viciante explicata, per biduum 
aegrentem detinentia, tandem pyrexiae cujusdam eruptione terminata, huc- 
usqufe amplius non observabantur, si excipias tamen artuum tremorem 
vomitumque hinc inde intercurrentem, vermibusque in intestino nidulan- 
tibus explicatum. Anni cum dimidio aetatem agens, matris ubere ablatus, 
novum nutrilionis modum experiens, laudabili appetitu, voracitate imo 
quadam instructus, minime tamen corpore ac viribus evolvebatur parvu¬ 
lus : capitis enim nec non abdominis dimensiones auctae, summopere cum 
marcidis artubus, flaccidis carnibus indutis discrepantes, virium imbecil¬ 
litas aegrotulo facultatem denegans pedibus insistendi, eoque cogens saepius 
lectulum servare, luridus tandem totius systematis cutanei color denuo 
parentum attentionem suscitarunt. Hoc fuit, cur insignis cujusdam agyrtae 
consilium invocaretur. Hic omnia, ad debilem organisationem infantis per¬ 
tinentia, a ruderibus tumescentiae hucusque ad occiput perstantibus repe¬ 
tens, eandemque focum totius morbosi status considerans, frictionibus 
quotidie spongia fluviatili instituendis, nec non pressione saepius pondere 
imposito exercenda, aggrediendam discutiendi gratia statuit, tali modo 
parentibus proximam miselli restitutionem promittens. Spatio sex mensium 
pertinaciter omnia ab agyrta commendata instituebantur et frictionibus 
supposita mali sedes, usque ad cutis excoriationem exercebatur, frequen- 
tissimaque ponderis impositione, ad cervicis regionem molestabatur par¬ 
vulus, sine ullo circa organisationem ejus lenimine; imo etiam vestigia 
tumescentiae nonnisi scrupulosiore tactu olim detegenda, nunc oculo jam 
perspicue adparent, serius praesentiam suam adaucta sensibilitate expri¬ 
munt, in dies volumine augentur, tandemque tumoris nucis juglandis for¬ 
mam induunt. Seposita nunc omni medicatione, naturae viribus traditur 
futura morbi evolutio. Sic, spatio ultimorum mensium, in dies aucta moles 
degenerationis hujus, cervici onerosa, caput deprimens, deglutitioni imo 
respirationi obstans, circa utramque extremitatem superiorem ingratum 
tractionis sensum excitans, in imis suis gravativo lancinante dolore 
saepius peragrata, tandem coegit parentes, ut una cum infante Mosquam 
peterent, ibidemque nostrum subsidium impetrarent. — Tumore pugnum 
adulti fere duplo adaequante, ad superficiem suam inaequali, erythematosis 
integumentis obtecto, elastico, obscure fluctuante, minime pulsante, ex 
levissimo tactu maxime sensili, sub quaque pressione, ejulatu, faciei cris- 
patione, nec non convulsiva ultimorum digitorum contractione sese expri¬ 
mente foedabatur cervix pueri. Languidus, coeruleus, pupilla quodammodo 
dilatata instructus oculus, pathognomonica apicis nasi nec non labii supe¬ 
rioris tumefactio, cariosi dentes, elongati artus flaccidis integumentis 
velati, turgescens pastosum abdomen —fuerant indicia scrophulosaj dia- 
theseos mihi animadvertenda. Frequens respiratio, incitatus cordis ictus, 
voracitas minime nutritioni corporis respondens, proclivitas ad diarrhoi- 
fluxum, lotium saepius sub somno involuntarie excretum, hinc inde 
sibi conscium aegrotum arripiens, motu capitis, nec non extre¬ 


mitatum tremore expressa — fuerant caetera phaenomena nobis observanda. 
— Obscurum, inde ab ortu infantis mali hujus initium, tunc temporis jam 
occipiti insidentis, causa mechanica, forcipis obstetriciae videlicet usus a 
parentibus accusata, directe in calvariam et contentum ejus actionem suam 
exerens, artuum motus convulsivi, singulari oculorum expressioni, nec 
non inconscientiae pueruli juncti, nono aetatis mense observati, vitioque 
lactis materni explicati, extremitatum tremor nec non vomitus hinc inde 
aegrotulum adficientes, vermibusque attributi, serius a nobis observata 
quaedam pupillae dilatatio; impossibilitas tumorem levissima tractatione 
tangendi, nisi quid ad faciem et artus convulsivi adpareat; lotii sub somno 
saepius involuntaria excretio, incessus difficilis imo impossibilis, manca 
corporis nutritio, copiae alimentorum sumptae nullomodo respondens, tan¬ 
demque anxietas, capitis motu nec non artuum tremore notata saepiusque 
infantem vexans — suspicionem movebant ex imis calvariae, aut suprema 
columnae vertebralis parte, fontem obviae degenerationis emanare, eandem¬ 
que tanquam extra artis limites sitam, minime subsidiis nostris tractari 
posse. Ab altera parte : adfectionis hujus diuturnitas, gravioribus sympto¬ 
matis systematis nervosi minime notata, impossibilitas trans elasticam 
compressibilein degenerationis substantiam, manci aut defectuosi aliquid 
circa osseam calvariam, nec non columnae vertebralis supremam regionem 
detegendi, pulsationis cerebri perfecta absentia, integumentorum erythe¬ 
matosa rubedo, nec non caloris expressio major, imminentem quasi absces¬ 
sum indicans, sensuum externorum et internorum integritas — constitue¬ 
bant mihi argumenta, obvium casum incurabilibus minime adnumerandi, 
eundemque potius specificae affectioni bursae serosae cutaneae substruendo, 
ab accumulato in imis ejus liquido derivandi. Sicque titulo Hygromatis 
tumorem salutandum esse existimantes, hunc incidendum evacuandi liquidi 
in imis ejus latentis causa statuimus. — Cataplasmatis emollientibus duplici 
nychthemero superficiei tumescentiae impositis, ad suppurationis actum 
accelerandum, sicque incisionis negotium adjuvandum clar. Evenius Noso¬ 
comii Medicus Primarius probatoriam puncturam instituens, liquidumque 
purulentum evacuans, mihi fecit potestatem , ut majori lanceola patefactam 
viam dilatarem, saccum ampliori modo aperirem et contento liquido faci¬ 
liorem exitum pararem. Evacuatis unciis circiter tribus liquidi albuminosi, 
turbidi, nonnihil sanguine tincti, per ostium lanceola paratum, introduxi 
caute in cavitatem suspicandi hygromatis digitum indicem manus sinistrae, 
eandemque quasi spissiori albumine farctam, minime autem cum specu 
vertebrali aut calvariae parte postica cohaerentem inveniens, indice meo 
tanquam specillo sulcato utens, ad ductum ejus, cultro ostium lanceola 
paratum in plagam sat magnam, ab inferioribus ad occiput decurrentem 
transformavi. Actutum massa albumini ovi omnino similis, tremens in 
gyros convoluta, simul cum liquido ex imis cavitatis prorumpens obstupe¬ 
factis oculis nostris subjiciebatur. Revera, massa haec primo momento, cum 
insigni impetu foras eliminata, cerebri substantiae non dissimilis, primam 
suspicionem de morbi hujus natura in minuti spatium suscitans, nos gra¬ 
viter errasse confirmabat. Mox autem, sacci contentum ex toto evacuatum, 
scrupulose investigatum manifesto nobis aperiebat, totam substantiam, 
albuminis cocti effigiem prae se ferentem, nil aliud esse, nisi saccum hy¬ 
gromatis, praevia phlogosi incrassatum, serius suppuratione emollitum, a 
partibusque contiguis sejunctum, unoque tenore post factam incisionem 
cum turbido liquido eliminatum. Diductis incisionis labiis, facillime per¬ 
scrutati sumus interiora apertae hujus cavitatis, ne minimum quidem nexum 
cum columna vertebrali, aut cranii cavitate alentia, fibroso textu pericranio 
nec non dorsalibus musculis pertinenti vestita, ruderibusque sacci hinc 
inde non ex toto a partibus subjacentibus separati obfuscata. Festucis sacci 
hujus omnibus extractis suppuratione cavitatem hanc curandam decrevi¬ 
mus, tenuissimis globulis carpteis oleo blando imbutis, vacuum sacci per¬ 
fecta eliminatione ortum implentes, flaccida integumenta emplastris gluti- 












nantibus, ac debita deligatione continuimus, defatigatumque infantem, 
mutatis linteis, lectulo commisimus. Quum spatio nonnullarum horarum 
tranquille obdormivisset infans, tandem a somno expergefactus nil nisi cer¬ 
vicis dolorem accusat. Vespere caloris expressio major, nec non oris sic¬ 
citas, siti intensiore expressa observantur, ordinanturque sinapismi artubus 
applicandi, nec non solutio gummi arabici cum aqua laurocerasi. Altero 
mane, post noctem inquiete actam, injecti conspiciuntur oculi, intensiori 
calore exuritur cutis peripheria, frequentior sentitur arteriae ictus, parca 
dosi excernitur lotium, languet alvi exoneratio, supraorbitalem cephalal¬ 
giam accusat parvulus, proclivitatem summam ad somnum nobis osten¬ 
dens. Calomel ad dimidium granum omni bihorio, hirudines post aures, 
revulsivae nec non leni antiphlogisticae medicationi ab initio in usum vocatae 
adjunguntur. Tertio die, minus injecti cernuntur oculi, minorque obser¬ 
vatur ad somnum proclivitas ; ast horroribus intercurrentibus, notatur 
pyrexiae continuitas, alvo nondum deposita; exceptis hirudinibus eadem 
continuatur medicatio. Quarto nyclithemero, post noctem sat bene ac¬ 
tam, ingrato horroris sensu percepto tamen turbatam, pluries deponitur 
alvus. Vespere, madida foetente serositate imbuta lintea cervicis incisio¬ 
nem obtegentia inchoatum suppurationis processum demonstrant, febri- 
lemque statum horroribus intersectum nobis explicant. Quinto die, ablata 
sanie conspurcata deligatione, globulos carpteos imas cavitatis implen¬ 
tes extraximus, injectioneque ex infuso chamomillae aquae oxymuriaticae 
admixto fundum vulneris depurgavimus. Inde ab eo tempore materies 
vulnere secreta, spissior blandiorque evadens, simplici chamomillae in¬ 
jectione quotidie mundatur incisionis fundus, et deficiente omni indica¬ 
tione seponitur medicatio interna diaeletico regimine congruo supplenda. 




Mox granulationibus laete rubentibus in conspectum prodeuntibus de¬ 
crescit puris copia, consistentia sua adaucta. Tandem extrema tertia 
hebdomade, integumentis cervicis firmiter fundo expleto vulneris adhae 
rentibus, luxuriantes trans incisionis margines adhuc hiantes granula¬ 
tiones, nitrate argenti fuso exercentur, et ad perfectam cicatrisationem 
adducuntur, contra experientiam cl. Brodie asserentis : se pluries vidisse 
casus ubi incisionem hygromatis abscessu terminatam puris evacuatio per 
menses subsequeretur. 

Hocce factum a me expositum, quo bursa serosa subcutanea, fere omni¬ 
bus a vir. clar. Camper, Berard, Padieu descriptis analoga, fortuitu ad 
cervicem e causis mechanicis, diathesi scrophulosa adjutis, hanc regionem 
attingentibus exorta, constituisse invenitur quasi focum accumulationis 
lentae, neutiquam dolentis, liquido sero-albuminoso refertae, quae ab auc¬ 
toribus hygromatis nomine appellata, et ipsa quibusdam irritationis causis 
exposita, in eum inflammationis gradum transiit, ut liquidum purulentum 
in interiora secerneretur, hoc inquam factum perfecte congruit cum aucto¬ 
ritate virorum doct. Monro, Brodie, Berard, Padieu, Vidal et Velpeau, qui 
secretiones sero-albuminosas bursarum serosarum sub cute jacentium, for¬ 
tuito enatarum, et nonnuuquam in diathesin scrophulosam incidentium, 
nihil aliud nisi cutis superficiei pressionum frictionumve consequentiam 
sajpenumero esse arbitrantur. Ac mihi quidem hujus veritatis cognoscendae 
data frequens occasio fuit, utpote qui hygromatum causis exteris jutarum, 
eruptionem observarim modo in extremitate anteriori quinti metatarsi pedis 
sinistri, modo in majoribus labiis feminarum coitu abutentium, semel deni¬ 
que in regione temporali, post graviores ejus compressiones ad doloris pro- 
sopalgici vim diminuendam. 

ANEURYSMA 

TRUNCI CAROTIDIS SINISTR/E. 


TABULA LIII. 


Famulus pedisequus xxxvii annorum, constitutionis satis robustae, bona 
semper valetudine fruens; quum vigesimum septimum vitae annum agebat, 
subito dolore, mox et tumore ad colli latus sinistrum, regioni bifurcationis 
carotidis respondente, affectus est. An posset nec ne, in imis istius 
tumoris pulsatio tunc temporis sentiri, ignorabat aegrotus, minime de 
tumoris hujus praesentia sollicitus. Demum elapsis sex annis post ejusdem 
initium massa ejus increscente molestatus, veterinarii cujusdam auxilium 
imploravit. Iste colli tumorem abscessum esse ratus, eundemque aperiens, 
summam haemorrhagiam ex imis ejus evocavit. Animo aegrotum linquente 
siluit tandem sanguinis effluvium. In vitam revocatus miser, tumoris dimi- 
nutionem observans, maximis laudibus extulit agyrtae encheiresin; sed 
jam altero die inconsiderati tentaminis eventus minimus, tumoris evolutione 
etiam majori expressus, sufficienter inanitatem ejus indicabat. Quanquam 
per aliquot menses aegrotus bene se valere sentiret, tamen ineunte octavo 
anno post primum tumoris in collo exordium, doloribus ad caput et in 
ima degeneratione percipiendis arreptus est, tantaque fuit doloris istius 
molestia, ut immemor jam agyrtae encheiresis, se iterum in curationem 
vetulae cujusdam tradebat. Haec quidem tumoris peripheriam unguento 
escharotico exercens, ibidemque suppurationem evocans dolores com¬ 
pressit, sed extuberationis limites minime coangustavit. Praeterito decennio 
post tumoris ad collum primordia, in dies praesentia ejus magis defatigatus, 
tandem adiit nosocomium Catharinae, ut ibidem experientia eruditissima 
excell. Pohl subsidium atque salutem quaereret. — Tumore magnitudinis 
capitis infantis, basi lata spatio triplicis digiti transversi a contigua clavi¬ 
cula separato, cuti concolore, visui nec non tactui manifestam pulsationem 
praebente, ex pressione autem trunci carotidis inferius suscepta silente, 
foedabatur colli latus sinistrum. Fauces digito investigatae tonsillam sinistram 
non solum tumefactam, sed etiam obscure pulsantem observationi nostra; 
committunt. Reliquae functiones a norma minime recedunt, si modo excipias 
tussim, ex sententia aegroti a perfrictione acceptam, hucusque anginae 
specie leviori comitatam, nec non aphoniam pressione tumori in nervum 
vagum explicandam. Omnibus his rite perpensis pathognomonicis sympto¬ 
matis aneurysmatum propriis ducti , obvium tumorem trunco carotidis 
insidentem pro sacco aneurysmatico habentes, eumque prognosi gravissimae 
substruentes, nisi ars tantae miseriae ligatura trunci carotidis infra disten¬ 
sionem parietum ejus injicienda succurreret, encheiresin hanc unicam 
salutis spem misero proposuimus. Qua obedienter accepta, omnia para¬ 
bantur ab excell. Pohl ad manuale operatorium expediendum. — Tussis 
aegrotum saipius vexans, anginae faucium rudera adhuc vigentia, plethora 
cerebralis capitis gravedine, oculorum scintillatione , nec non aurium 
susurru expressa, indicatam encheiresin prohibent. Venaesectio brachii ad 
libram unam, pilulae ex massa de cynoglosso ad vesperem porrectae in 
usum vocantur. Sed cum tumoris extensio partim ad tonsillam sinistram 
in dies magis cernenda, et laryngis compressio sub minimo aegroti motu, 
ex anxietate summa intelligenda, periculum in mora esse declararet, excell. 
Pohl citius instituendam encheiresin constituit. — Praestituto ad injicien¬ 
dam carotidi ligaturam die, traductus aeger in conclave luci bene pervium, 
decubuit in tabulam capite leviter retroflexo et subposito collo tenui 
pulvino, ut sacco aneurysmatico sic sublevato, aditus operatori ad partem 
inferiorem trunci carotidis deligandam facilius pateret : excell. Pohl in 
latere aegroti adfecto positus, plaga circiter trium pollicum ad marginem 
internum musculi sterno-cleido-mastoidei inchoata iteratis scalpelli sectio¬ 
nibus, cutem subjacentemque musculum platysmamyoideum divisit; tunc 
dissecans stratum cellulare musculum sterno-cleido-mastoideum cum 
musculis sterno-hyoideo et sterno-thyreoideo uniens, digitis caute hos inter 
se musculos disjunxit, capiteque aegroti tunc paululum promoto, ut facilius 


dehiscerent vulneris labia, musculum sterno-mastoideum obtuso unco 
extrorsum declinavit. Sic vulneris fundus oculo magis patens, visui praebebat 
venam jugularem internam, respirationis actu maxime dilatatam et conte¬ 
gentem arteriam carotidem nec non proximum huic nervum vagum. Excell. 
Pohl apice specilli sulcati, forans fasciam aponevroticam, ex utroque mar¬ 
gine musculi omo-hyoidei proficiscentem, et vaginae ad modum arteriam , 
venam nec non nervum includentem, ad ductum sulci hujus instrumenti 
cautissime scalpello divisit, tandem cultro de manibus deposito, argenteo 
specillo nervum vagum venamque jugularem a latere arteriae carotidis sepa¬ 
rans, leviterque hasce partes foras retrahens, sibi paravit sufficiens spatium 
ut acus Deschamps, filo rotundo instructa, etsi arduo modo, nec non repe¬ 
tito conamine, tamen truncum carotidis circumscriberet. Ramusculi ex nervi 
hypoglossi (vide Tab. LIV ) ramo descendente provenientes, anticam faciem 
carotidis peragrantes, anteaquam definitive constringeretur ligatura, levis¬ 
sima manu perscindebantur. Hisce praemissis, ansa duplici nodo juncta, 
carotidis truncus comprehensus firmiter deligatur. Tactu nec non aure 
investigatus saccus aneurysmaticus , ne minima quidem pulsationis vestigia 
offerens, omnino praeruptam circulationem in imis ejus demonstrat. Vul¬ 
neris labia, a sanguine depurgata, sibi invicem adplicantur, primaeque inten¬ 
tioni committuntur. Nauseae nec non tussis vehementissimae phaenomena 
statim post injectam carotidi ligaturam observantur. Vespere, aegroto anxie¬ 
tatem praecordialem, nec non cephalalgiam persentiente, instituitur venae¬ 
sectio brachii ad libram unam, ordinaturque altheae decoctum cum aqua 
laurocerasi; exinde nox etsi somno interrupto, caeterum sat quiete agitur. 
Tertio die, accelerata respiratio, dolor in viciniis laryngis percipiendus, 
alvusque insuper clausa, requirunt adplicationem collo decem hirudinum 
nec non clysterii usum. Quarto nychthemero, post noctem insomnem, dolo¬ 
rem accusat aegrotus dimidii sinistri calvariae nec non faucium ejusdem late¬ 
ris ; hac investigatae, majori rubedine tinctae, novam hirudinum ad colli latus 
sinistrum impositionem exposcunt. Languente semper sede olei ricini dosis 
ingurgitata triplici alvi exoneratione exprimitur. Quinto die, nox etsi per 
intervalla somno placido notabatur, at adparens maxillae superioris dolor, ad 
aurem ejusdem lateris extensus, imperat usum extracti hyoscyami et sina¬ 
pismorum extremitatibus infimis adplicandorum. Diebus sexto et septimo, 
epistaxi in conspectum veniente, recrudescente tussi, noctibusque insomnio 
terrifico inquietatis, ordinantur pilulae ex massa de cynoglosso, nec non olei 
ricini usus. Octavo die, decrescit tussis, revertitur ciborum desiderium, at 
singularis distensionis perceptione, in imis sacci aneurysmatici, ad vicini¬ 
tatem maxillae inferioris persentienda, spirandique difficultate concomitata, 
torquetur aegrotus. Hirudinum collo adplicatio , et inlusi laxativi usus 
phaenomena haec temperant. Ostium ligaturam foras propendentem cir¬ 
cumdans copiam notabilem puris laudabilis excernit. Nono die ; optime 
sibi esse sentiens aegrotus, manifesta tamen signa fluctuationis, in imis sacci 
aneurysmatici tactu percipienda demonstrat. Undecimo die, acceleratur 
pulsus, calore majori quasi urente exercentur saccus, dimidiumque sinistrum 
faciei aegroti. Hirudines sacco aneurysmatico, nec non oleum ricini intus 
commendantur. Sexto decimo die, quum abscessus formatio manifestior 
evaderet, tota aneurysmatis peripheria emplastro gummoso obtegitur. 
Undevigesimo die, pulsans dolor in imis sacci experiendus, nec non 
erythematosa integumentorum rubedo, proximam ejus ruptionem cata¬ 
plasmatis accelerandam renuntiant. Vigesimo die, aperitur abscessus, 
magnam copiam foetidi sanguinis, partim puri admixtam evacuans. Dilata¬ 
tum scalpello ostium, permittit specillo imas partes sacci, emollitis coagulis 
farctas explorare. Die vigesimo secundo post susceptam encheiresin , sponte 
eliminatur ansa ligaturae truncum carotidis circumdans. Interea depurga¬ 
tionis processus ex interioribus sacci aneurysmatici viget, cataplasmatis 

suffultus. Decrescit manifestissime tumoris ambitus, et propor¬ 
tione directa diminutionis ejus , evanescit tussis, clariorque evadit vox 
eegroti. Digitus minimus in sacci profunditatem immissus, nunc simul cum 
coagulis ibidem pratentibus, corneam etiam massam ex iisdem coagulis 
verosimiliter formatam detegit. Omnia haec naturae vi, successive foras 
eliminantur, elapsoque duplici mense cum dimidio post absolutam liga¬ 
turam carotidis sinistrae in perfectam sanitatem revocatus aegrotus e 
nosocomio dimittitur. 

Truncum carotidis denudatum primo reperiendi, deinde ligatura circum¬ 
dandi difficultatem hoc in casu chirurgo obviam vir excell. Pohl neque 
profundo situi vasis, neque ipsi incommoditati, quam illi attulit sacci 



aneurysmatici extra modum evoluti proximitas, sed exiguae .sensibilital: 
dicam potius torpori assignat, quo nonnunquam afficitur pulpa digiti 
chirurgi, inter gravem atque imprimis arduam operationem exsequendam 
et corpore defessi et animo languefacti. Tussim ac vocis debilitatem, qua; 
encheiresin et praecesserunt et insecutae sunt, usque dum saccus aneurysma¬ 
ticus abscessu interiore diminutus est, vir clar. Pohl pressione explicat, 
quam saccus aneurysmaticus in nervum vagum exercebat. Denique coagu¬ 
lorum in parte interiore sacci aneurysmatici in massam corneam transfor¬ 
mationem peritissimus idem ille medicus, assimulat substantiis adipocereis, 
quae, aliquando in aneurysmatis inveniuntur, in quibus sola natura per se 
ipsa totam obliterationem producit. 


REGIO ANATOMICO-CHIRURGICA PR/ECEDENTIS ENCHEIRESIS. 


TABULA LIV. 


1. Pars musculi sterno-cleido-mastoidei reclinata 

2. Musculus omo-hyoideus. 

3. Vena jugularis interna. 

4. Truncus venae thyreoideae superioris. 

5. Nervus vagus. 


^ 6. Ramus descendens nervi hypoglossi. 

7. Arteria praeter normam ex aortae arcu oriens carotidi paralleliter 

decurrens ad pharyngem vergens. 

8. Truncus carotidis communis. 

9. Locus injectae ligaturae. 

0 10. Paries posterior vaginae vasorum. 


































ANEURYSMA 

arteria: surclavi/e dextra: 

SUPRA CLAVICULAM SITUM. 


TABULA LV. 


Homo quinquagenarius, constitutionis debilis, vitrarius, morbis nunquam 
passus, abhinc novem mensibus ex edito decidens, luxatione humeri dextri 
afflictus est. Deorsum in axillarem plicam extrusum humeri caput, ibidem- 
que per nonnullorum dierum spatium sine ullo subsidio remanens, cruciatus 
summos abnormi suo situ excitans, tandem tractionibus molestissimis, per 
complures agyrtas susceptis, in articulationem suam restitutum est. Etsi extre¬ 
mitatis dextrae motus pedetentim reintegrabantur, tamen inde ab eo tempore 
ingratis sensibus , membrum totum infestantibus miser affligebatur. Inunc¬ 
tiones oleosa? aliquandiu adhibita;, nulla symptomatum emendatione notatae, 
suspicionem prmbuerunt imperfectae luxati humeri reductionis. Novis ergo 
et reiteratis tractionibus extremitatis dextra; submissus, etiatn gravioribus 
molestiis exinde affligebatur aegrotus. Formicationis sensus ab ultimis digitis 
ortum ducens, ad totum brachium extensus, tactum intervertens, doloribus 
imas partes extremitatis dextrae exaestuantibus comitatus, hinc inde imo 
liberum motum membri hujus intercipiens, mox suscepta tentamina novae 
reductionis consequebatur. Symptomata haec tantum usu calidarii Rossici 
quodammodo pacanda, per integros menses aegrotum molestantia, ultimo 
tempore continuitate nec non intensitate sua magis etiam torquentia, 
tandem motum extremitatis adfectae praepedientia coegerunt miserum, ut in 
Nosocomio Urbano Mosquensi nostrum adminiculum invocaret. — Dolore 
contracta, lutescens facies, e longinquo jam praemonstrabat gravem infirmi¬ 
tatem mgroti vexatricem. Tumore magnitudinis nucis juglandis mediae, 
cuti concolore, pulsante, tactui in imis suis strepente, minima pressione 
maxime sensili detinebatur supraclavicularis regio. Levi oedemate insignie¬ 
bantur digiti, manus dorsum nec non antibrachium extremitatis dextrae, 
venis maxime expressis permeatae, ne minimum quidem motum absolventis, 
quin summis doloribus ad membri totam continuitatem sit correpta; insuper 
hinc inde pungentibus, lancinantibus, molestissimis sensationibus a plica 
axillari nervorum tractum servantibus exercebatur membrum superius dex¬ 
trum. Quaeque pressio trunci subclaviae ante transitum ejus per scalenos 
suscepta, tumoris supra claviculam siti, quadam subsidentia, pulsationis 
defectu, nec non strepitus in imis ejus percipiendi absentia perfecta charac- 
terisatur. Cordis contractio intensior nec non frequentior, dyspnoea saepius 
persentienda, ictus radialis arteriae extremitatis dextrae omnino debilior 
lateris oppositi , capitis gravedo , vertigines , aurium susurrus, noctes 
saepius insomnes et anxiae, — erant reliqua phaenomena hoc in casu notanda. 
— Tumoris supra truncum arteriae subclaviae situs, ejusdem cum cordis 
contractionibus isochronae pulsationes tactu manifestissime percipiendae , 
harum silentium ex suscepta compressione trunci subclaviae ante transitum 
ejus per scalenos, turbinis rumor aure ad originem subclaviae et carotidis 
dextrae reperiundus, sympathica tandem phaenomena circa cordis actionem, 
respirationem, extremitatis superioris dextrae officium laesum, nec non 
calvariam observanda, circumstantiae mali originem illustrantes. — Fuerant 
momenta sufficientia Doctoribus Evenius et Pohl, mihique casum hunc 
experientiae eorum subjicienti, ut obvium tumorem supra claviculam situm 
tanquam trunci subclaviae post transitum ejus ex scalenis dilatationem 
aneurysmaticam declararemus, gravissima prognosi affectionem hanc cir¬ 
cumdaremus , salutisque spem unicam in ligatura arteriae ante scalenos 
suscipienda constitueremus. Anceps hoc a nobis initum consilium cum 
aegroto aperte communicatum, intrepido animo ab ipso acceptum est, 
omniaque disponebantur ad parandum miserum gravissimae huic encheiresi. 
Instituta sanguinis ex vena depletione, ad cordis pulmonumque circula¬ 
tionem sublevandam, depurgato tractu intestinali usu eccoprotici levioris 
auxilii, ordinavi aegroto per septimanae spatium regimen antiphlogisticum. 

die, adjuvantibus Doctoribus Evenius et Pohl in hypocausto luce 
sufficienter affuso, sequenti ratione suscepi ligaturam subclaviae dextrae 


ante transitum ejus per scalenos : — Dorso tabulae incumbente aegroto, 
subposito collo ejus linteo, capite pauxillum retroflexo, articulationemque 
scapulo-humeralem lateris sinistri versus paululum inclinato, ego ad dexte¬ 
ram miseri situm servans, assistentibus Professoribus Pohl et Evenius, 
plagam integumentis trium pollicum circiter longitudinis, ad directionem 
lineae utramque portionem sternalem nec non clavicularem musculi sterno- 
cleido-mastoidei unientis infligens, continuata dissectione cellulosum tex¬ 
tum fasciculos hos musculares nectentem separavi. Inclinato nunc capite 
in latus dextrum, ut vulneris labia faciliori negotio diducerentur, hiantem 
incisionem retractorum ope in situ continui. Vulneris fundus ex strato 
musculari sterno-hyoidei et sterno-thyreoidei constitutus, cautissime supra 
specillum sulcatum submissum in distantia dimidii pollicis a manubrio 
sterni inciditur. Venosus sanguis cum impetu e vulneris ostio profluens, 
fundumque incisionis adimplens, initio animum meum perturbavit, suspi¬ 
cionem movens ne forte subclavia vena, aut imo jugularis interna a me 
laesae fuissent; impletum tamen vulnus per aliquod temporis spatium 
spongia frigida aqua imbuta, venosae huic haemorrhagiae finem imponens, 
concessit nobis facultatem obvias partes ad tutius continuandam encheiresin 
scrupulose exquirendi. Latus vulneris internum versus observabantur jugu¬ 
laris interna nec non pneumogastricus, lamina fibro-cellulosa tecti, inferius 
sita pulsante arteria subclavia sublevati, angulum autem vulneris inferiorem 
implebat vena subclavia dextra, quoque respirationis actu dilatanda, sicque 
superius sitam subclaviam velans. Reclinatis in directione carotidis nec 
non tracheae pneumo-gastrico et jugulari interna, depressa autem in pro¬ 
funditatem vena subclavia dextra, manifestissime oculo et tactu in fundo 
vulneris detegebatur fortiter pulsans, lamina fibro-cellulosa densissima 
adhuc obtecta, anxie a nobis quaesita arteria subclavia dextra, suscepta 
luminis ejus compressione omnibus recognoscenda ex silentio perfecto, 
pulsationum videlicet, alias in imis sacci aneurysmatici experiendorum 
cessatione. Apice specilli sulcati, cautissime forans stratum fibro-cellulo- 
sum aditum arteriae adhuc mihi obfuscantem, illudque ad vasis directionem 
spatio nonnullarum linearum eodem instrumento dividens, digito indice 
sinistro ungue longiori instructo, glabram, humore quasi irroratam, vali- 
dissimeque ferientem subclaviam tetigi. Nunc eodem digito sinistro, sed 
oleo illinito utens, lenissime peripheriam vasis peragravi, ut nexum ejus a 
posticis solverem, nervosque ligatura minime constringendos removerem, 
tactu denique cognoscerem originem majorum subclaviae ramorum proxi¬ 
mitate sua semper damnosam ligaturae bene condendae. Quum pulsationes 
manifestissime sub labio vulneris externo in textuum profunditate superius 
inferiusque propius ad scalenum anticum digito expertae, situm probabilem 
thyreoideae inferioris, vertebralis, cervicalis ascendentis nec non mam¬ 
mariae internae mihi aperirent, unguem indicis sinistri dorsuali sua parte 
costae primae adpressum sub postico pariete subclaviae in situ retinens, manu 
dextra acum argenteam curvam , apice obtusam, manubrio praeditam, filo 
rotundo mediae crassitiei armatam, pulpae digiti arteriae subpositi imponens, 
manui dextrae instrumenti manubrium continenti semirotatorium motum 
imprimens, filo parietem vasis circumduxi, ad latus ejus angulo inferiori 
vulneris vicinum ex acus orificio extrusi, leviter filo subducto truncum 
arteriae elevans, ut certus essem, nil alieni subclaviae ligatura comprehensum 
fore, iterum compressionem ejus institui. Silente omnino tumoris aneurys¬ 
matici pulsatione, actutum pedetentim sed fortiter lumen arteriae ansa liga¬ 
tur® nodulo chirurgico juncta constrinxi; nunc secundum nodum formans, 
primum nova constrictione suscepta firmavi. Moles tumoris.aneurysmatici 
manifesto diminuta, oculo et tactui nullam pulsationem praebens, luminis 
arteria; per ligaturam constrictio, sine ullo dolore ab aegroto perlata 
phaenomena, nec in respiratione, nec in deglutitione, nec circa 












dextram observanda, satis magna nobis erant momenta concludendi ligatam 
fuisse subclaviam, et nil alienum ab hac arteria fili ansa comprehensum 
esse, nosque propositum arduum finem in summo periculo assecutos. Con¬ 
volutis extremis liberis ligatur® per inferiorem angulum vulneris transeuntis, 
hunc, exactissime sibi invicem adplicitis labiis incisionis, emplastrisque 
glutinantibus in situ contentis, prim® tradidimus intentioni. — Mutatis 
linteis, quieti committebatur ®grotus ad dextram superiorem extremitatem, 
pulsum nec ad brachialem nec ad radialem ostendens; frigidiuscula tange- 
batur extremitas h®c aromaticis sacculis cooperienda. Vespere solito magis 
incensa facies, gravedini calvari®, oculorumque scintillationi adjuncta, 
pr®cordialis anxietas , turbam ex interverso sanguinis circuitu clare nobis 
demonstrabant. Ven®sectio ad libram unam ex brachio sinistro, nitrum ad 
grana quinque cum digitali purpure® ad octavam grani partem quinquies de 
die exhibendum enema laxans, nec non" revulsio ad artus inferiores diri¬ 
genda, erant remedia a nobis in curando pr®scripta. Altero die post 
sanguinis depletionem, omnino facilius spirat ®grotus, deficiunt ex toto 
pulsationes in imis tumoris aneurysmatici, sicuti in radiali extremitatis 
dextr®; h®c semper frigidiuscula aromaticis cooperitur sacculis.Tertio die, 
reactio febrilis, calore corporis majori, siti, cordis nec non radialis sinistr® 
ictu acceleratiori notata, nitri dosibus continuatis, nec non sinapismis in 
extremitates impositis componitur. Quarto die, vulneris labia prima inten¬ 
tione conglutinata, circa foras propendentem ligaturam tantummodo pure 
irrorantur. Quinto die, adhuc frigidiuscula extremitas calefieri incipit, 
percipiturque in profunditate exilis adhuc radialis pulsus. Sexto die, capitis 
gravedo, aurium tinnitus, nigricantia puncta ante oculos volitantia, cum 
cordis ictu fortiore conjuncta, manifestam ad caput congestionem indi¬ 
cantia, hirudines post aures n° xv, enema laxans, nec non sinapismos 
extremitatibus applicandos, continuato nitro intus expostulant. Septimo 
nychtbemero, post noctem inquiete traductam, mane cerebraljs polyh®mi® 
symptomata diminui videbantur, at siccescit lingua fusco tegmine obducta , 
ad 100 micans pulsus, calens sicca corporis peripheria, pr®cordialis 
anxietas, vulneris margines nunc iterum disjuncti, sat magnam copiam 
puris liquidi male olentis excernentes, gravi suspicione de exitu mali hujus 
animum meum perturbant. Omnia h®c, ex processu pathologico circa liga¬ 
tam subclaviam locum inveniente , et in calvariam consensualiter reagente 
mihi explicans, frigidiuscula epithemata capiti applicanda, aquam oxymu- 
riaticam cum decocto althe® omni hora, enemata laxantia, potum acidius- 
culum, nec non sinapismos extremitatibus infimis adplicandos curavi. 
Octavo die, nocte inquiete traducta, crispa mihi, pallida videtur ®groti 
facies, siccescit semper lingua, siti tamen minime excruciatur miser, respi¬ 
ratio magis incitata, pulsus semper ad 100, non valde evolutus, alvus 
clysmo soluta, abdomen dolore carens ex parte meteoristicum, parcum 
modice rubrum lotium, calens, sicca cutis superficies, inquietudo totius 
corporis, artuum passim tractionibus expressa—erant generalia pli®nomena 
mihi observanda. Foetida suppuratione irrorantur collo inflicti vulneris 
labia, clare percipitur ad radialem extremitatis sinistr® voluntatis imperio 
plane obedientis pulsus. Maximi ®stimantes omnia h®c a nobis coacervata 
indicia, medicationem internam externamque revulsivam tamen continua¬ 
vimus, custodemque ®groto assidue servientem imposuimus. Nocte ad 



diem nonum, jactitatione summa correptus miser, s®pius extremitates suas 
exagitans, etsi manibus adstantis continebatur, subito per vulneris labia 
h®morrhagia correptus est. Statim ad miseri lectum approperans, jam ad 
silentium reductam h®morrhagiam invenio. Examinata lintea sanguine 
contaminata, arteriosam ejus indolem, copiamque circiter uncias octo 
ad®quantem manifestissime indicabant. Omnes conatus nostros nunc inanes 
et tanquam perditos considerantes, tamen necessariis subsidiis miserum 
®grotum circumdedimus. Solutione creosoti imbutum linteum carptum, 
vulneris labiis leviter immissum fuit, compressionemque harum partium 
manu assistentis, nec non glacie imposita continuo fere absolvendam susce¬ 
pimus , intus eandem aquam oxymuriaticam fortiorem revulsionem ad trac¬ 
tum intestinalem, peripheriamque corporis ex®quandam commendavimus. 
Etsi tamen omni cautione ®grotus erat tractatus, tamen die decimo post 
injectam ligaturam bis repetebatur ex adaperto vulnere h®morrhagia san¬ 
guinis arteriosi, quaque vice ultra uncias sex constituens. Hucusque sui 
compos , nunc mussitare coepit ®grotus, facie pallida contractionibus 
musculorum exagitata instructus. Sicca tangitur lingua ejus, incitata respi¬ 
ratio, exilis pulsus ad 120, meteoristicum abdomen, frigidiuscula corporis 
peripheria, terminum ultimum annuntiant. Moschi granum dimidium omni 
hora, c®teris auxiliis adjungitur. Mane undecimi diei post noctem sopore 
notatam, su® mentis impos ®grotus viribus resolutus, animam efflavit. 

Sectio cadaveris. Meningos pallid®, humore irrorat®, pia mater hinc inde 
serositate sublevata, bullarum imaginem refert. Cerebri substantia normali 
mollior, transversim scissa punctis rubris non notatur, ast in ventriculis 
suis lateralibus et medio, liquidi turbidi pr®sentia insigniebatur. Basis 
calvari® sinus modice sanguine repletos, magnamque copiam serositatis 
ibidem accumulat® visui nostro pr®bet. Pulmones (imprimis vero pars 
suprema-dextri) congesti at aeri pervii, frustulatim perscissi, aqu® immersi 
minime fundum petunt; bronchiorum divisiones spuma rutilanti modica 
copia repleti. Pleura summitatis pulmonis dextri ad spatium nonnullarum 
linearum inspissata, pulmonali superficie fortiter adcrela, in viciniis vasis 
deligati suppurationis vestigiis contaminatur. Cordis cavitates nec non vasa 
majora a norma minime recedentia reperiuntur, albuminosum coagulum 
fortiter musculis papillaribus ventriculi sinistri intricatum reperitur. Hepar, 
lien, nec non renes, nil investigationi pr®bent, tractus autem intestinalis 
inde a ventriculo usque ad rectum ingenti meteorismo characterisatus, per 
longitudinem scissus ne minimam quidem abnormitatem pr®ter singularem 
tunicarum omnium pallorem visui commiltit. Localitas arteri® subclavi® 
encheiresi exercita sequentia scrupulosiori investigationi pr®buit. Suppu¬ 
rationis focum modice attingentem, vaginam subclavi®, vicinos musculos , 
nec non proxim® pleur® faciem externam partim sanguine subclavia 
evacuato farctos, ansam ligatur® subclavi® injectam inter carotidis sinistr® 
originem et arterias : vertebralem, mammariam internam, thyreoideam 
inferiorem et transversam cervicis, fortiterque lumini vasis in conum redacti, 
insidentem. Embolum oblongum, caudatum , pisi magnitudinis in fronte 
ligatur® a latere videlicet cordis conspiciendum , hermetice subclaviam 
obturantem. Ruptionem trunci subclavi® in vicinitate originis arteriarum : 
vertebralis, thyreoide® inferioris et mammari® intern®, nec non ans® 
nervos® Vieussenii conspiciundam (vide Tab. LVI). 

regio anatomico-chirurgica pr/ecedentis encheiresis. 


TABULA LVI. 


1. Pars musculi cucullaris. 

2. Musculus sterno-cleido-mastoideus. 

3. Musculus sterno-cleido-mastoideus lateris sinistri. 

4 Musculi glandulam thyreoideam obtegentes. 

5. Musculus omo-hyoideus. 

6. Musculi profundiores colli. 

7. Musculi cervicales. 

8. Arteria carotidis sinistra. 

9. Arteria subclavia ejusdem lateris. 

10. Truncus anonymus. 

11. Arteria carotidis dextra. 

12. Arteria subclavia dextra. 

13. Embolus in fronte ligaturae conspiciendus, hermetice lumen arteriae 

subclaviae obturans. 

14. Ruptio arteriae subclaviae prope originem arteriarum vertebralis, 

thyreoideae inferioris, mammariae internae, nec non ansae nervosae 
Vieussenii cernenda, aperturam pisi majoris magnitudine, margi¬ 
nibus irregulariter fissis circumseptam sistens, sanguine eandem 
irrorante adhuc infuscatam. 

14’. Ansa ligaturae, trunco subclaviae eandem constricto, nec non in 
textum semiligamentosum mutato retenta. 


15. Arteria thyreoidea inferior. 

16. Arteria vertebralis. 

17. Arteria transversa cervicis. 

18. Arteria mammaria interna. 

19. Saccus aneurysmaticus. 

20. Arteria axillaris. 

21. Vena cava superior. 

22. Vena jugularis communis sinistra. 

23. Vena jugularis communis dextra. 

24. Vena jugularis interna. 

25. Vena subclavia. 

26. Nerv,us vagus. 

27. Nervi vagi ramus recurrens. 

28. Ganglion cervicale medium nervi sympathici magni. 

29. Ansa ejusdem nervi Vieussenii dicta. 

30. Plexus cervicalis. 

31. Nervus phrenicus duplici radice constans venamque subclaviam dex¬ 

tram abnormi ratione perforans. 

32. Radices plexus brachialis. 























ANEURYSMA INGENS 

ARTERI7E SUBCLAVI7E DEXTR/E 

INFRA CLAVICULAM SITUM. 



TABULA LVII. 


Vir trigesimum sextum aetatis annum agens, robustae constitutionis, 
institor, saepius mercibus in humeros impositis longa itinera emetiens, 
intemperiae continuo expositus, indeque verosimiliter ad rheumaticam 
labem frequenter ipsum visitantem dispositus, ceterum optima lruebatur 
sanitate. Abhinc quinque annis, sub divo autumnali tempore noctem tra¬ 
ducens, perfrictione tentatus, rheumatismo articulari totius corporis, 
imprimis vero articulationis scapulo-humeralis dextrae contorquebatur. 
Rossica caldaria in usum vocata, pedetentim labem hanc ad silentium 
redegerunt, non tamen omnino dissiparunt, nam dolens sensatio semper 
continuoque articulationem scapulo-humeralem dextram exarans, minime 
adhuc rheumaticam labem ex toto profligatam demonstrabat. Sed nullo- 
modo sollicitus, de ruderibus his, diathesin rheumaticam incusantibus 
dispergendis, natura viribus ulteriorem curationem affectionis hujus per¬ 
misit. Laboriosum vitae genus continuans, in dies articulationis scapulo- 
humeralis nec non viciniae ejus dolorum recrudescentiam majorem expe¬ 
riebatur miser, omnia haec rheumatismo nondum debellato, nec non 
oneribus hasce partes defatigantibus explicans. Mox autem dolens sensatio, 
potius ad regionem infra-cl avi cularem dextram fixa, acutiori indole prae¬ 
dita, tumoris in profunditate.percipiendi praesentia comitabatur, qui celer¬ 
rime adaugescens, cutemque ad magnitudinem nucis avellanae sublevans, 
ex verbis aegroti in principio jam pulsante natura instruebatur. Agyrta bis 
sub auspiciis tumoris indolem investigans, eundemque tanquam puris col¬ 
lectionem , praevia rheumatica labe exortam, nunc autem ex subjacente 
majori arteria pulsantem considerans, hunc aperiri statuit; ast aegrotus 
jussui non obediens, sorti potius iterum morbi hujus exitum tradidit. Tu¬ 
moris volumen in dies crescens, pressione sua ad limitrophas partes dolo¬ 
rem acutissimum, maxime ad brachium dextrum producens, extremitatis 
hujus officium intervertens, serius autem et motui ejus ex toto obstans, 
tandem coegit miserum ut Mosquense Urbanum Nosocomium adiret, ibique 
nostrum subsidium quaereret. —Exhausta, dolore crispa mihi apparebat 
facies aegroti accusantis brachium dextrum atrocissimis doloribus detentum, 
tanquam focum aerumnae totius mihi sublevandae, tumore pugni minoris 
volumine, sursum — maxime sublevata clavicula, extrinsecus — capite hu¬ 
meri, deorsum autem — margine musculorum pectoralium limitato, detine¬ 
batur regio infra-clavicularis dextra. Intumescentia haec, visui et tactui, 
manifestissimam cordis ictui isochronam pulsationem praebens, ex pres¬ 
sione suscepta subclaviae ante transitum ejus per scalenos, ad perfectum 
silentium reducebatur. Maxime sursum sublevata pressione tumoris clavi¬ 
cula omnino impediebat, quominus pars arteriae subclaviae extra scalenos 
sita digitis nostris tangeretur. Extremitas superior dextra caeteris paribus 
tumidior, ad dorsum manus oedematis insignia prae se ferens, die noctuque 
atrocissimis doloribus, inde a tumore ortum suum trahentibus, nervorum 
tractum servantibus, ad ultimos fines digitorum ictibus quasi electricis sese 
terminantibus peragrata, semper ab aegroto tanquam unicus mali sublevandi 
fons nobis arguebatur; et revera, si excipias cordis ictum incitatum et foli- 
formi halitu instructum, respirationemque hinc inde frequentiorem sub 
plani inclinati ascensione dyspnoea intersectam, nullis phaenomenis a norma 
recedentibus insigniebatur utraque vita miserandi aegroti, ne minimam 
quidem suspicionem de affectionis gravitate alentis. Experientissimos viros 
Pelican, Pohl et Wissotzky, de arduo hoc casu consultanti, successivam 
tumoris hujus evolutionem ipsis exponenti, tandemque obviis phaenomenis 
pathognomonicis anamnestica suffulcienti contigit mihi, ut uno animo doc¬ 
tissimi viri praesentem affectionem aneurysmaticam declararent, unicum- 
que subsidium, ligaturam videlicet subclaviae injiciendam proponerent. Ast, 
tumoris ingens moles, sublevans claviculam, sicque partium regionis supra¬ 
clavicularis normalem dispositionem intervertens, imo ipsum truncum arte¬ 


riosum subclaviae post exitum ejus ex scalenis velans, turbinis rumor aure 
et tactu in trunco arteriae sub scalenis adhuc reperiundus, de parietum 
vasis alteratione possibili suspicionem movens — fuerant gravia momenta 
attentioni illustr. virorum subjicienda, ut definiretur locus trunci arteriae 
subclaviae ligatura constringendus. Omnibus religiose perpensis, communi 
consensu statuimus : ligaturam etsi arduam subclaviae ante transitum ejus 
per scalenos tentare. Summa necessitate gravissimae hujus encheiresis 
aegroto explicata, eaque intrepido tanquam unica salutis anchora accepta, 
diaetetico regimine, levioribus eccoproticis, nec non venaesectione ex bra¬ 
chio sinistro absoluta, per nonnullos dies praeparabatur aegrotus ad chirur¬ 
giam constituto die, sequenti modo instituendam : — Apparato aegroto situ 
horizontali, ad tabulam culcitula bene munitam, capite ex subposito pul¬ 
vino parve retroflexo, ut deligandum vas altiora peteret, facieque humero 
lateris sani paululum inclinata, ego in dextera miseri collocatus, assisten¬ 
tibus clariss. Pelican et Pohl, institui plagam tres fere pollices longam, 
distantem a clavicula ipsa dimidio pollicis, incipientem a dimidia parte 
istius ossis, et desinentem in viciniis articulationis sternoclavicularis. Divi¬ 
sis : cute, platysmamyoideo, nec non portione claviculari musculi sterno- 
cleido-mastoidei, specilli sulcati ope sublevans fibras musculorum sterno¬ 
hyoidei et sterno-thyreoidei, hasce cautissime incisi. Insignis haemorrhagia, 
ex thyreoideis venis cultro laesis orta, fundum vulneris implens obstaculum 
mihi sistebat, ne profundiora examinarem, mox autem spongia aqua frigida 
imbuta, in vulnus introducta, venosi sanguinis profluvium cohibens, indici 
manus sinistra facultatem permisit rite profundiores partes investigandi. 
In directione anguli incisionis externi, manifestissime percipiebatur digito 
meo violens pulsatio, eidem cordis nec non sacci aneurysmatici isochrona; 
ast compressio a me et assistentibus facta, ne minimo quidem silentio in 
imis tumoris aneurysmatici experiundo notabatur. Aneurysmaticus saccus, 
claviculam sursum protrudens, sicque truncum subclaviae omnino velans, 
aperte nobis indicabat necessitatem, situm trunci arteriae ligatura constrin¬ 
gendae profundius adhuc perquirendi; post repetitos tandem cautissime 
conatus, concesso capiti situ decliviore ad tabulae marginem admoto, sub¬ 
misso collo pulvinari, contigit profundissime novam pulsationem largam 
detegere. Compressio salientis hujus puncti denuo tentata, nunc perfecta 
quiete sacci aneurysmatici insecuta, nihil dubii de praesentia hoc in loco 
trunci arteriae deligandae relinquebat. Vagina fibrosa subclaviam involvens, 
ad maxime limitatum spatium, ungue defatigati, torpidi digiti indicis mei 
lacerata, concessit mihi libertatem sic denudatum vas cautissime suble¬ 
vandi. Excell. Pohl me animo et corpore exhaustum nunc supplens, acu 
argentea, obtusa, manubrio defixa, ligatura rotunda armata, a superioribus 
inferiora versus parietem posticum denudati ab involucro suo vasis circum¬ 
scripsit, arrepta volsella? ope ligatura, acum retraxit, et eo ipso filum sub 
arteria? trunco dereliquit, eandemque nunc cautissime sublevans, aperte 
nobis probavit obvium vas revera esse subclaviam , tot tantisque laboribus 
quaesitam , perfecte a nervis vicinis distinctam, compressam vero perfecto 
silentio aneurysmatici sacci notatam. Duplici nodo caute ast fortiter con¬ 
strictus subclavia? truncus finem gravissima? huic encheiresi imposuit. — 


ulsatio sacci aneurysmatici cordis eidem isochrona, nunc perfecte silens, 
cuti et turbinis rumor in trunco subclaviae ad viciniam distensionis ejus 
lim exauditus, nunc autem perfecte ad silentium redactus, erant nobis 
mnibus sufficientia argumenta, ligatura constricta? subclaviae. Ergo vulnus 
sanguine conspurcante depurgantes, labiis ejus exactissime sibi invicem 
dplicitis, glutinantibusque emplastris contentis prima? intentioni tradi- 
imus, mutatisque linteis fatigatum a?grotum in lectulo collocavimus. De- 
octum altheae cum aqua laurocerasi praescribitur; obdormiens 
dum horarum spatium bene se sentiens a somno expergefactus est 













superior dextra, doloribus omnino carens, frigidiuscula, sine pulsu 
ad radialem, pulvino incumbens, calidis linteis circumdatur. Nocte, respi¬ 
ratio hucusque libera, frequentior evadit, oppressionis sensu in imis pec¬ 
toris percipiendo concomitata. Cordis insuper ictus fortior .aure colligendus, 
venaesectionem ad libram unam ex brachio sinistro instituendam imperat. 
Altero mane, phaenomena circa pectus sanguinis jactura temperata, omnia- 
que ad normam revocata videntur. Tertio nychthemero, frigidiuscula extre¬ 
mitas calefieri coepit, pulsum vix perceptibilem filiformem ad radialem 
tactui nostro praebens. Quarto die, calor magis ad extremitatem dextram 
augetur, jam sensibiliori omnino pulsu notatam ; rejectis ergo calidis linteis 
membrum superius involventibus, naturae voluntati committitur circula¬ 
tionis ejus perfecta restitutio. Usque ad octavum diem in melius vergens 
aegrotus, spem proximae restitutionis jam nobis injicit, sed hoc fere tem¬ 
pore, perfrictione verosimiliter ex reclusis fenestris affectus pneumonia 
duplici imprimis autem latus dextrum detinente affligitur miser. Bis insti¬ 
tuitur phlebotomia ad intervenientis hujus affectionis symptomata emen¬ 
danda , ususque calomelanos ad granum unum, omni bihorio medicationi 
revulsivae extensissimo in sensu adimplendae adjungitur. Undecimo post 
encheiresin die, conglutinata jam vulneris labia iterum dehiscunt, fcetidae- 
que suppurationi viam aperiunt. Decimo tertio die sub tussis impetu unciae 
sex circiter floridi arteriosi sanguinis ex aperto vulnere evacuantur. Tenuis¬ 
simum linteum carptum, aqua creosoti imbutum vulnerique intromissum 
haemorrhagiam sedat; at altero die, quarto videlicet decimo, iterum majori 
quantitate repetita haemorrhagia, quanquam eidem auxilio cedens, vires 
tamen aegroti frangit, summoque illum terrore concutit. Interea pneumo¬ 
nicum sputum hucusque libere foras evacuatum nunc in pulmonibus stagna¬ 
tur, stertens evadit miseri respiratio, arida fit lingua ejus, turbanturque 
encephali officia. Recrudescit tertia vice sanguinis arteriosi ex vulnere 
profluvium, in dies nunc miseri vires frangens, typhoideo statu exesum 


duodevigesimo die post absolutam ligaturae encheiresin aegrotum funeri 
tradens. 

sectio cadaveris. Leviter injectae reperiuntur meninges, sinus suos nigri¬ 
cante sanguine modice impletos investigationi praebentes; non numerosis 
punctis rubris insignitur transversim scissa encephali substantia, tactui 
abnorme nil offerens, ast in ventriculis suis notabilem copiam serositatis 
includens, maximamque evolutionem plexuum choroideorum visui commit¬ 
tens. Pulmones volumine adaucti ubique congesti, at aeri pervii, sinistror¬ 
sum ad lobum inferiorem hepatisationem rubram, dextrorsum vero ad sum¬ 
mitatem pulmonis, loco encheiresi nostra exercito vicinam arcte cum 
pleura costali adhaerentes, eandem hepatisationem sed jam griseae transfor¬ 
mationi proximam inquisitioni nostrae praebebant. Omnes bronchiorum 
divisiones, sicuti et trachea ipsa, rutilante spuma, imo prunaceo sputo 
infuscabantur. Tractus intestinalis ad ilei continuitatem rubedine mucosae 
intensiori excellebat, propius autem ad valvulam ileo-coecalem imo tume- 
factione glandularum Brunnerianarum insigniebatur. Hepar volumine adauc¬ 
tum, specificam malaciam substantiae suae sicuti et lien investigationi nostrae 
offerebat. Renes normales. Regio arteriae subclaviae ligatura constrictae, 
propius examinata sequentia nobis obtulit : i— Suppurationis focum sat 
amplum extra musculis scalenis, pone colli musculis profundioribus, intus 
vena jugulari interna, nervo vago, inferius vena subclavia, nec non pleura 
limitatum, pure ichoroso, sanguine ex arteria evacuato commixto farctum. 
Ligaturam lumini subclaviae, inter carotidis et arteriae vertebralis, cervi¬ 
calis tran-sversae, mammariae internae origines injectam, firmiter hucusque 
subclaviam in ligamentosum textum partim mutatam , conicam, constrin¬ 
gentem, hancque embolo glabro, magnitudinis lentis a latere cordis, per¬ 
fecte obturatam nobis offerentem. Rupturam fimbriatam tandem subclaviae, 
ad longitudinem vasis, in viciniis arteriarum : vertebralis, cervicalis trans¬ 
versae, nec non mammariae internae locum tenentem. 


REGIO ANATOMICO-CHIRURGICA PR/ECEDENTIS ENCHEIRESIS. 


TABULA LVIII. 


1. Pars musculi platysma-myoidei. 

2. Musculus sterno-cleido-mastoideus (pars ejus suprema). 

3. Musculus omo-hyoideus. 

4. Musculus sterno-hyoideus. 

5. Musculus longus colli. 

6. Musculus scalenus anterior. 

7. Pars musculi deltoidei. 

8. Arteria anonyma. 

9. Arteria carotidis dextra, 
f 0. Arteria subclavia dextra. 

11. Ansa ligaturae partem subclaviae in substantiam ligamentosam trans¬ 

formatam circumdans. 

12. Embolus, magnitudinis lentis majoris, globosae formae, glabra super¬ 

ficie praeditus, in viciniis ligaturae perfecte obturati vasis situs, 
facta incisione subclaviae inde a latere cordis cernendus. 

13. Fissura fimbriata trunci arteriae subclaviae, ad longitudinem vasis 

in proximitate arteriarum ; vertebralis, cervicalis ascendentis, cer¬ 
vicalis profundae, tranvsersae cervicis, nec non mammariae internae 
locum inveniens. 

14. Arteria vertebralis. 

15. Arteria cervicalis ascendens. 

16. Arteria cervicalis profunda. 


^ 17. Arteria transversa cervicis. 

18. Arteria mammaria interna. 

19. Truncus arteriae subclaviae extra musculum scalenum. 

20. Saccus aneurysmaticus. 

21. Truncus arteriae brachialis. 

22. Vena jugularis communis dextra. 

23. Vena vertebralis. 

24. Vena jugularis interna. 

25. Vena subclavia. 

26. Vena transversa cervicis. 

27. Vena cervicalis ascendens. 

27’. Vena cervicalis profunda. 

28. Nervus vagus , ramusque ejus recurrens. 

29. Ganglion cervicale medium nervi sympathici magni. 

30. Ansa Vieussenii nervi sympathici magni. 

31. Nervus diaphragmaticus. 

32. Plexus brachialis, 

33. Plexus cervicalis. 

34. Nervus perforans Casseri. 

35. Nervus medianus duplici radice constans. 

36. Nervus ulnaris. 

f 37. Nervus cutaneus brachii internus. 

ANEURYSMA 


arteria: subclavia dextra 

INFRA CLAVICULAM SITUM. 



TABULA LIX. 


Vir quadraginta annos natus, mediocris constitutionis, olim miles, nunc 
autem agricola, jam diu doloribus errantibus rheumaticae labi propriis, in 
omni tempestatis mutatione recrudescentibus obnoxius, caeterum laudabili 
sanitate fruebatur. Tribus abhinc annis, totum per diem frigida pluvie irro¬ 
ratus, permadefactis vestibus indutus, ad vesperum usque campestribus 
suis laboribus vacans, altero jam die febri, nec non omnium articulorum 
ab initio dolore, serius autem rubore et tumore correptus est. Omnes fere 
corporis artus, rheumatismo hoc articulari peragrati fuere, omnium tamen 
violentissime affligebatur junctura scapulo-huineralis dextra. Morbi totius 
vis ibidem quasi defixa, silente imo reactione, generali febri videlicet, per 
longum temporis spatium molesta sensatione in imis articulationis perci¬ 
pienda miserum exercuit. Rossica calidaria, nec non fustigationes ex urtica 
susceptre, etsi dolorem partis adfecte diminuerunt, tamen non impedive¬ 
runt, quominus eadem molesta sensatio, articulationem deserens, sursum 
regionem infra-clavicularem peteret, ibidemque defixa novis turbis ansam 
prteberet. Ad opera rustica tamen iterum redux, mox animadvertit aegrotus, 
in media regione infra-claviculari dextra, nodulum minime locomovendum, 
pulsantem, nonnisi tractatione rudiori quodammodo dolentem. Parvi taxans 
istud novum phaenomenon, adhuc per aliquod temporis spatium laboribus 
suis insudavit miser. Interea nodulus infra claviculam situs, in dies ambitu 
succrescens, acutae et ingratissimae sensationis focum sistens, etiam ad 
totum brachium irradiantis, coegit mox aegrotum agro valedicere, nostrum- 
que in Nosocomio Urbano Mosquensi consilium quaerere. — Itinere exhaus¬ 
tus, solis ardore tostus, male nutritam faciem, sicuti et reliquam corporis 
compagem observationi nostrae praestat aegrotus, atrocissimum dolorem ad 
totam longitudinem extremitatis superioris dextrae extensum; motus mem¬ 
bri hujus impedientem, noctu dieque continuo fere miserum exercentem 
accusans. Tumore magnitudinis pomi aurantium medii, cuti concolore, ad 
superficiem suam paululum depresso, vasis venosis peragrato, pulsante 
visui, tactui vero ictum cordi eidem isochronum praebente, auri folliformem 
rumorem exprimente, offuscabatur regio infra-clavicularis dextra. Clavi¬ 
cula ejusdem lateris situm normalem servans, concedebat digito meo indici 
facultatem truncum arteriae subclaviae extra scalenos detegendi, turbinis 
rumorem ibidem reperiendi, et instituta compressione luminis arteriae ad 
superficiem coste primae, pulsationem tumoris ad silentium perfecte redu¬ 
cendi. Turbinis rumor ad totum fractum subclaviae, initium carotidis dex¬ 
trae nec non innominatae exaudiendus, folliformi halitu circa cordis ictum 
comitabatur; pulsus radialis dextrae debilior quam sinistrae, respiratio inci¬ 
tata, dyspnoea sub acceleratiori motu notata, vertigines, oculorum scintilla¬ 
tiones, tinnitus auris dextrae, tandem atrocissimi dolores tractum nervorum 
extremitatis superioris dextrae turbantes — erant mihi phaenomena de aegroto 
nostro colligenda. — Rheumatica labes omnes corporis articulationes initio 
molestissime peragrans, serius in regione infra-claviculari dextra defixa, 
dolor in profundioribus partis hujus continuo perceptus, postea tumore 
pulsante eundem locum offuscante suppletus, accrementum intumescentia! 
hujus reactione vix tolerabili ad brachium dextrum percipienda characteri- 
satum, tandem obvia oculis nostris phaenomena, praesentem morbi statum 
illustrantia, tumoris videlicet pulsatio oculis patens, ictus in imis ejus aure 
percipiendus cordi isochronus, turbinis rumor in arteriis subclaviae vicinis 
colligendus, folliformi halitu circa cordis contractionem comitatus, sympto¬ 
mata consensualia ex turbata circulatione trans subclaviae truncum, ad cal¬ 


variam, pulmones, ipsumque cor experiunda. —Doctori Evenius, nec non 
excellentissimo Pohl, mihique tandem indicia sufficientia erant, ut malum 
infra claviculam situm aneurysmaticum agnosceremus, unicamque salutis 
spem in ligando trunco subclaviae extra musculos scalenos poneremus. 
Summa necessitate se subjiciendi encheiresi aegroto candide exposita, hic 


omnibus periculis grato paratoque animo subscripsit, moxque omnia dispo¬ 
sita sunt ad subclaviam ligatura constringendam. Victu tenui nec non venae- 
sectione brachii paratus ad gravem chirurgiam subeundam aegrotus, sequenti 
modo ligaturam subclaviae extra scalenos perpessus est. — Imposito aegroto 
tabulae luce optime affusae, facie ad latus sinistrum conversa, capite autem 
leviter retroflexo, humeroque dextro quantum fieri potuit depresso, ego ad 
dexteram aegroti situs, assistentibus Doctoribus Evenius et Pohl, institui 
plagam trium pollicum, in distantia circiter decem linearum a supremo 
claviculae margine, inde a regione musculi trapezoidei usque ad insertionem 
clavicularem musculi sterno-cleido-mastoidei. Sic, dividens cutem, mus¬ 
culum platysmamyoideum, ad angulum vulneris externum detexi venam 
jugularem externam, ramosque venae cervicalis transversae, et scapulae 
superioris, quae obtusis hamulis ab assistentibus, varia in directione recli¬ 
nate fuere, subductoque specillo sulcato, sub fasciam cellulo-fibrosam a 
margine musculi omo-hyoidei proficiscentem, eamdem cautissime cum 
ramis nerveis supra et infra-clavicularibus, ad directionem vulneris externi 
persecui. Lymphatica ganglia, laxus textus cellulosus adipe commixtus, 
pulsantesque arteriae : cervicalis transversa et supra scapularis fundum vul¬ 
neris collo inflicti occupantes, non impedierunt me, quominus scalpello 
deposito, angulum internum trianguli : extra — musculo omo-hyoideo, 
deorsum '—clavicula .intus autem —musculo sterno -cleido -mastoideo et 
scaleno antico circumscripti strictius explorarem. Depurgato fundo vulneris 
a sanguine ex minoribus venis perscissis scaturiente, statim sub oculum 
cecidit pars tendinea scaleni antici, saepius marginem ejus externum cha- 
racterisans, tunc indicem sinistrum oleo illitum, ductu tendinei marginis 
scaleni usque ad insertionem ejus tuberculo primae coste introduxi; postica 
pars hujus eminentiae attente digito investigata, pulsantem truncum sub¬ 
claviae tactui meo obtulit. Quum compressio arteriae hujus ad costam pri¬ 
mam quaque vice suscepta, insequente silentio in imis sacci aneurysmatici, 
nec non cessatione pulsationum totius tumoris, nil dubii amplius relin¬ 
queret, de feriente sub digito arteria subclavia, ungue indicis mei semper 
trunco impositi, hunc a partibus vicinis, radicibus videlicet plexus bra¬ 
chialis solvens, ipsamque arteriam a denso textu celluloso eandem invol¬ 
vente ad minimum spatium denudans, mihi comparavi facultatem, acum 
argenteam obtusam manubriatam, filo rotundo sericeo instructam, ab infe¬ 
rioribus arteriae submissam, manu dextra a posticis circumscribendi. Ad- 
parens superius filum ab assistente ex acu solutum est. Duplici nodo, for¬ 
titer et caute constringebatur arteriae subclaviae truncus, perfecta nunc 
absentia pulsationum ad tumorem, nec non rumoris cujusdam in imis ejus 
exaudiendi notatus. Repurgato vulnere, marginibus ejus exactissime gluti¬ 
nantibus emplastris inter se invicem contentis, primae intentioni commit¬ 
titur plaga collo inflicta. Humero lateris affecti sublevato, capite vero pau¬ 
lulum ad colli vulnus inflexo, in cubili deponitur miser. — Doloribus vacua 


frigescit extremitas superior dextra, pulsus ne minima quidem vestigia ad 
radialem ostendens; in pulvinari reposita, tepidis obvolvitur linteis. Obdor¬ 
miens stepius per diei curriculum aegrotus nil praeter sitim, succo diluto 
oxycocci sedandam accusat. Nocte sensu plenitudinis cujusdam in imis 
pectoris persentiendae expergefactus, conqueritur de respirationis difficul¬ 
tate, cordis palpitatione, nec non capitis temulentia peculiari halitu folli¬ 
formi in utraque aure persentiendo comitata. Venaesectione ad libram unam 
instituta, sinapismis in extremitates inferiores impositis, continuatur 
interne potus acidus. Altero die omnibus morbosis phaenomenis in pectore, 
nec non consensualibus iisdem ad calvariam, ex toto ad silentium redactis, 
ob segnem alvum oleum ricini ordinatur. Bis soluta per diei curriculum 
alvo, vespere bene sibi esse sentiens aegrotus, nullo alio utitur auxilio, nisi 
succo acidulo oxycocci. Frigescit semper adhuc quarto die manus dextra 











pulsu suo orbata. Quinto nychthemero, prima intentione perfecte conglu¬ 
tinantur vulneris margines, parvulum spatium non consolidatum derelin¬ 
quentes, ad angulum incisionis inferiorem extremitatibus ligaturae occu¬ 
patum. Septimo die, fere normali calore suffunditur membrum superius 
dextrum, pulsu suo semper orbatum. Deficit ex toto nunc parva febrilis 
reactio primis diebus observata. Octavo die, exilissimus ad radialem ad- 
paret pulsus, tactui regularis, cordique ictubus isochronus. Insequentibus 
diebus alta voce exposcit aeger alimenta, virium defectum inediae adscribens. 
Lautior victus lubenter aegroto conceditur; in dies nunc refocillatus, animo 
erectus, semper tamen lectulo reclusus sexto decimo die post encheiresin 
susceptam surgit cubitu, cautissimeque in hypocausto motum absolvit. 
Vigesimo die, adparens rubor, dolorque ad angulum inferiorem vulneris 
ligatura occupatum, hucusque pure pauco sed laudabili irroratum, me 
timore summo affligit, ne quis perperus processus imo in vulnere evolvi 
posset. Lintea tenuia aqua Goulardi imbuta, calidiuscula , dolenti loco im¬ 
ponuntur. jEgrotus iterum in lecto decumbit, circumscribitur diaetetico 
regimine et eccoprotico leviori exercetur auxilio. Vigesimo altero die, 
fluctuationis signis manifesto exsistentibus, suppurationem subjacentem 
mox eliminandae ligaturae adscribentes, leviori cataplasmate ex seminibus 
lini partes has obtegimus. Die vigesimo quinto, ruptus abscessus simul et 
ansam ligaturae ex integro evacuavit. /EgrotuS in lecto recubans, majori 
etiam quiete et regiminis ordine circurnsepiebatur. Suppurans per nonnul¬ 
lorum dierum spatium apostematis fundus, tandem perfecte granulatio¬ 
nibus impletus, in firmam serius cicatricem transmutatus est. Sexta septi¬ 
mana praeterlapsa, post injectam subclaviae extra scalenos ligaturam, 
persanatus derelinquit Nosocomium aegrotus noster. 



Tres ultimas observationes una contemplatione commentans 
dem funestos exitus, quos duae ( Tab. LV et LVII) operationes meae habue 
runt, non referam ad statum typhoideum, neque ad pneumoniam sub finem 
eadem nota expressam, quae post ligaturas subclaviae, a me adumbratas 
comparuere, neque ad magnam in chriurgia vim, quam vasis ligatura 
constricti locus, in partes ipsi continentes exercet — sed ad oblivionem 
opinor fortuitam atque fugacem illius praecepti, quum ab aliis auctoribus 
tum praecipue a Doctore Manec probati commendatique, ex quo haec ratio 
exsistit : «Ut primae causae suppurationis, quae tam calamitose evenire 
potest et sint et habeantur : diuturnitas operationis, chirurgi in diversis 
quae praetentat organis recognoscendis titubatio, eorundem organorum 
contusio, arteriae denudatio longe lateque patens, vel etiam locomotionis 
in propria vagina gradus paulo intentior. » Etenim primo, ponendie in 
subclavia ante transitum per scalenos ligaturae necessitas, quae ab auctori¬ 
bus non modo propter incertum ancipitemque successum, sed etiam propter 
exsecutionis difficultatem gravissima existimatur, justo cautionem me red¬ 
dens, forsitan explicare potest cur encheiresis tam diutina fuerit (vide 
Tab. LV). Tum claviculae sursum deflexio, partium supra claviculam jacen¬ 
tium inter se relatio mutata, tandem etiam anatomiae chirurgicae in ejus¬ 
modi raris sed tanti discriminis casibus taciturnitas, medico perito tituba¬ 
tionem explanabunt meam ex qua vasis parietes obsidens suppuratio manavit 
(vide Tab. LVII). Contra denique, ex eo, quod normalis partium situs in tertia 
subclaviae extra scalenos ligatura, multum in vase reperiundo me adjuvit 
unusquisque non solum intelliget, cur encheiresis tam brevi tempore con¬ 
summata sit, verum etiam, cur ego ipse non huc illuc fluctuarim, sed certo 
firmoque animo, rem totam ad exitum prospere adduxerim (vide Tab. LIX). 


REGIO ANATOMICO-CHIRURGICA PR/ECEDENTIS ENCHEIRESIS. 


TABULA 

1. Portio clavicularis musculi sterno-cleido-mastoidei. ^ 

2. Musculus scalenus anticus, nec non pars ejus tendinea. 

3. Musculus omo-hyoideus. 

4. Vena subclavia. 

5. Vena jugularis externa. 

6. Vena transversa cervicis. § 


LX. 


7. Rami arteriosi superficiales. 

8. Arteria subclavia extra scalenum, nec non locus injectae ligaturae. 

9. Nervi supra-claviculares. 

10. Radices plexus brachialis. 

11. Nervus phrenicus. 

12. Ganglia lymphatica textu adiposo involuta. 

Uti. 



INGENS OSTEOSARCOMA 

MAXILL/E INFERIORIS. 


TABUL7E LXI, LXII et LXI V ( Fig , t ). 


Puella rustica 20 annorum, robustae constitutionis, catameniis regulariter 
cursum implentibus gaudens, optima sanitate semper fruens, abhinc decem 
annis sine causa evidenti, tumore parvo duro, minime dolente, ad tabulam 
externam processus alveolaris maxillae inferioris lateris dextri, in vicinia 
dentium molarium afficiebatur. Tumor hic, tactu quasi osseus, initio om¬ 
nino stationarius, maxillae haud molestus, nulla attentione dignabatur; post¬ 
hac autem lento processu, at manifesto volumine auctus, cum progressu, 
tetatis ad tantam molem adductus est, ut non solum ex loto deformaret, 
formosam ceterum aegrotae faciem, sed se interponens maxillis, etiam locu¬ 
tionem impediret, obstaret alimentorum masticationi, interverteretque nutri- 
tionis actum. Insuper ultimo tempore, misera in fundo degenerationis, sen¬ 
sum continuum tensionis lenissimae experiens, eoque maxime defatigata, 
Mosquam sibi petendam, ibidemque nostrum subsidium quaerendum decrevit. 
Tumore caput infantis recens nati adaequante, infestabatur latus dextrum 
ossis maxillaris inferioris, ad digitos transversos duos, inde ab articulatione 
ejus cum osse temporum, usque ad secundum molarem dentem lateris op¬ 
positi extenso. Integumentis extenuatis, numerosis vasis venosis exaratis, 
velabatur pars degenerationis hujus externa; interna autem ore inclusa ex 
processu maxillae inferioris alveolari desorganisato constituta, sparsis hinc 
inde dentibus eidem infixis notata, carnei coloris, tactu densa, elasticitate 
quadam induta, partim in oris cavitatem reflectebatur, et ita utrique maxillae 
interposita in extraneum spectans, labiorum ostium praecludens, oris obli¬ 
quitatem, salivaeque profluvium proferebat, et alimentorum prehensionem, 
nec non masticationem molestam, imo etiam omnino difficilem reddebat. 
Liquida pulte saepius inter diem accepta, satisfaciebat misera ciborum de¬ 
siderio minime prostrato; nasali, vix intelligenda voce rationem nobis red¬ 
debat de molestiis doloribusque lancinantibus in fundo degenerationis 
percipiundis, de functionibus aliorum organorum normam servantibus , 
nec non de fluxu menstruo eamdem quoque mense visitante; praeterea nobis 
ingenue fatens animi profundam tristitiam praesentia taediosi in facie mali 
evocatam , nec non firmissimum desiderium omnia tentandi, ut horrido 
tandem hoc jugo levaretur. 

Quum phaenomena hujus mali exordium insignientia, evolutionem ejus 
comitantia, sat sufficienterque nobis analogiam vel potius propinquitatem 
obviae degenerationis cum osteosarcomatosis affectionibus indicarent — tu¬ 
morem nobis definiendum tanquam maxillae inferioris osteosarcoma conside¬ 
ravimus, prognosique gravissima circumdedimus. Agendi methodum nos¬ 
tram futuram rationi indoles mali, praesentiae phaenomenorum exitum ejus 
pessimum arguentium, nec non circumstantiis ad reliquam organisationem 
occurrentibus, et faventibus prospero successui, si quid chirurgici suscipe¬ 
retur substruentes, aperte miserae extirpationem partis maxillae malo arreptae 
proposuimus, quidquid encheiresi inesset ardui gravissimique minime ce¬ 
lantes. Ardenti desiderio se liberandi a taediosi mali praesentia corroborata, 
omnes conditiones accipiens sua sponte se omnibus chirurgiae hoc in casu 
consequentiis subjecit. Quum instans catameniorum fluxus nos ancipiti 
encheiresi arceret, hoc intervallo usi sumus ad tractum intestinalem sol¬ 
ventibus lenioribus purgandum, imposuimusque brachio dextro epispasli- 
cum revellendi gratia, deinde menstruis finitis omnia disposuimus ad gra¬ 
vem maxillae extirpationem citissime in Nosocomio Catharinae, adjuvante 


excellentissimo A. Pohl absolvendam. 

./Egrotae sellam altiorem insidenti, ante fenestram luci bene perviam po¬ 
sitae , inde fere ab articulatione dextra maxillaris inferioris cum osse tempo¬ 
rum, usque ad viciniam commissurae sinistrae oris, plagam semilunarem 
infligentes, cutem, fasciam superficialem, parotidis partem, ramos temporo- 
cervico-faciales nervi facialis ; ramos venae temporalis superfi- 


f 


cialis, ramos arteriae massetericae, transversae faciei; fibras musculares 
masseteris, platysmamyoidei, orbicularis labiorum, levatoris menti, qua¬ 
drati, triangularis; arteriam facialem nec non coronariam labii inferioris, 
mucosam tandem incidimus. Dentem nunc molarem tertium, limites desor- 
ganisatae partis maxillae inferioris definientem evellentes, acum setaceo corio 
munitam inde a basi maxillae proxime tabulae ejus internae infixam in oris 
cavitatem transmisimus, partes molles retro sitas praemuniendi gratia, et 
ad ductum ejus serram catenatam superficiei maxillae inferioris internae im¬ 
posuimus, bocque instrumento ab interioribus oris exteriora versus utentes, 
totam partem ossis maxillaris morbo affectam, a portione ejus normali su- 
perstite divisimus. Sedulo investigantes tunc articulationem temporo-maxil- 
larem dextram eamdemque reperientes normalem, et ad distantiam digiti 
transversi et ultra remotam ab exordio osteosarcomatis maxillare inferius 
afficientis, statuimus communi consilio cum excellentissimo Pohl articula¬ 
tionem temporo-maxillarem non aperire, sed ramum maxillae ascendentem 
in parte ejus residua sana serrae ope dividere, ut praepediretur post aper¬ 
turam articulationis possibilis ejus phlogosis, occurreretur laesioni nonnun- 
quam facili vasorum ipsi proximorum , evitaretur necessaria hoc in casu per- 
scissio musculi crotaphytes et pterygoidei externi relinquerenlurque tandem 
partes a natura hucusque servatae nunquam sine summa necessitate des¬ 
truendae. Cautissima manu dissecantes textus partes sanas maxillaris divi¬ 
dendi obtegentes, hoc denudato, puncto ejus serra exercendo iterum acum 
corio munitam submisimus, et hujus ductu serram catenatam introduximus; 
haec ad lineam rectam explicita, citissimeque mota ab interioribus exteriora 
versus, partes removendas a servandis velocissime sejunxit. Os maxillare 
inferius nunc duplici in loco serra divisum, faciliore negotio locomovendum 
tractione forti a subjacentibus textibus illum sibi alligantibus quodammodo 
remotum, suscepta prudenti dissectione inde a scissura inferiori, et conti¬ 
nuata ad basin maxillae versus divisionem ejus supremam, in vicinia servatae 
articulationis sitam, a partibus idem circumdantibus separabatur. Celerrime 
repetitis cultri ductibus, at cautissime semper directis ad faciem maxdlae 
internam, separabatur haec in nexu suo cum lingua, osse hyoideo, processu 
pterygoideo, nec non nervo maxillari inferiori; perscissis tandem fibris mus¬ 
culi pterygoidei externi desorganisata massa tota ex mediis textibus liberata, 
facillimo negotio manu arrepta extrahebatur. Sanguis pleno rivulo ex divisis 
arteriis : faciali, coronaria inferiori, submentali et masseterica fluens, liga¬ 
turis injectis mox cohibebatur. Concessa tum brevissima quiete, abluitur 
conspurcata sanguine aegrotae facies, et sedatur ingens miserae sitis, aquae 
potione repetita, quam satis facile exsorbuit. Panniculi cutanei ex mali de¬ 
nudatione orti, et durante encheiresi sursum deorsumque reclinati, nunc 


in situ repositi, perfecteque inter se convenientes, acubus Carolinensibus 
numerosissimis continentur. Ardua nobis evadit haec acuum implantatio, 
propter summam integumentorum extenuationem , continuumque nixum 
marginum eorum se intusvertendi, sed patienter ad finem adducitur. Optime 
velant panniculi vastam substantiae jacturam, ex majoris partis maxillaris 
inferioris extirpatione ortam. 

Pars maxillaris inferioris serra exsecta (vid. Tab. LXIV , fig. 1) propius 
inspecta pugni majoris volumen adaequans ex f partibus mandibulae con¬ 
stituta formae globosae, ex desorganisatione tantummodo tabulae ejus ex¬ 
ternae originem ducens, internam superficiem suam osseam minime alte- 
ratam visui praebebat. Osteosarcoma autem cultro divisum aperte duplicem 
substantiam osteosarcomatosis affectionibus propriam monstrabat : alteram 
tenuem osseam ad modum involucri recludentem secundam fibro-cartilagi- 
nosam, tactu duram, elasticam hinc inde emollitam. Tota massa ponderis 
fere duarum librarum , focis haemorrhagicis minimi ambitus at numerosio 














ribus in imis suis notabatur. Ad partem supremam nec non infimam sub 
sectione serra facta, ossea substantia a norma non recedens visui nostro 
offerebatur. 

Mutatis vestimentis committitur misera lectulo, porrectisque quindecim 
guttis laudani imponuntur calvariae lintea frigida aqua imbuta. Sic quiescens 
per horae spatium tandem somno placido obdormivit. Vespere capitis gra¬ 
vedinem accusans conqueritur de summo faucium dolore, exindeque spi¬ 
randi nec non glutiendi difficultate, xx hirudines ad colli partem supremam, 
aquilae albae grana vi pro dosi ad constipatam alvum solvendam , nec non 
sinapismi extremitatibus infimis adponendi, erant subsidia primo die enchei- 
resis a nobis commendata. Nox inquiete transacta terrificis insomniis tur¬ 
babatur. Altero mane expergefacta aegrota, calvariae semper gravedinem 
accusans, minori molestia circa fauces detinetur. Siccescit albo muco ob¬ 
tecta lingua, urget tussis, silet semper adhuc alvus, incitati arteriae pulsus, 
frequentior respiratio cum praecordiali angore juncta sistunt phaenomena 
nobis attendenda. Indicatur calomel ad quartam partem grani omni bihorio 
alternatim cum altheae decocto et aqua laurocerasi sumendum, continuan¬ 
tur frigidae capitis embrocationes, sollicitaturque alvus, reiterata clysteris 
injectione. Per diei curriculum plures sedes aegroti statum emendant. Ves¬ 
pere caput adlevatum, sitis minus urgens, deglutitio concessa, pulsus et 
respiratio frequentia imminuti, calomel rarius porrigendum imperant, mi¬ 
nime seposito usu decocti altheae nec non sinapismorum extremitatibus 
adponendorum. Insequentibus diebus pedetentim silet febrilis reactio, sus¬ 
citatur ciborum desiderium, qui pulta tenuissima cochleatim praebentur. 
Sexto post encheiresin absoluto nychthemero, suppurationis vestigiis ad 
acuum puncturas adparentibus istae extrahuntur, fere per totum incisionis 
ambitum primam intentionem ostendentes. Emplastris adhaesivis susten¬ 
tantur labia vulneris recenter conglutinata; serius cauterisationes lapide 


infernali institutae sufficiunt ad partes incisionis suppuratione arreptas ad 
granulationem adducendas. Mense exacto, omnia interne et externe cica- 
trisata (vid. Tab. LXII), concedunt miserae, liquidis pultaceis alimentis uti 
nutritionis actum sustinere, neque multo post Nosocomium relinquere. 

Hocce osteosarcoma maxillae inferioris, ex investigationis anatomico- 
pathologicae ratione cum factis jam a me descriptis, ad maxillamque supe¬ 
riorem pertinentibus, omnino conforme atque consentiens, nonne affert et 
affirmat suspicionem quae hinc nobis jam inciderat omnem degenerationem 
osteosarcomatosam, ut quae nihil aliud sit nisi periostidis externae seu in¬ 
ternae consequentia, judicari oportere malum deuteropathicum, quod a 
principio, cura periostitidis congrua adhibita coerceri limitarique possit? 
Profecto enim in casu, qui nos occupatos tenet, dum omnia perfectae vale¬ 
tudinis indicia cernuntur, tumor in proximitate dentium molarium lateris 
dextri maxillae inferioris supervenit durus, ab initio dolore carens; verum- 
tamen ejus accretio post tantis doloribus adjuncta est, ut tandem huic malo 
finis imponendus cultri ope videatur. Amputata pars maxillae inferioris offert 
duas substantias bene distinctas : unam externam extenuatam, hoc est ex¬ 
ternam maxillae tabulam, quae ipsa substantiam alteram fibro-cartilaginosam 
includit, atque internam ossis nondum vitiatam tabulam introrsum repellit. 
Fierine potuit, ut radix carie infecta, fundum alveoli irritans, focum quem¬ 
dam morbidum proferret, cujus vis activa, ut saepe fit, epulide ad gingivam 
non esset attenuata? ut hic focus, latius patescens, suamque vim deletricem 
inter utramque ossis maxillaris tabulam distendens postremo illam de qua 
diximus, desorganisationem efficeret? nonne latae incisiones, ac profundae 
ferro cauterisationes omnis tumoris, qui forte in superficie gingivarum 
enasceretur, diros fcedosque istos maxillarum morbos praevenire valerent, 
tam crebros inter homines inopes, et qui maximo cum damno suo medici 
auxilium, quum jam serum invalidumque est, implorare soleant? 

ENCEPHALOIS 

ItEGIOMIS SUB-CLAVICU LARIS DEXTR/E. 


TABUL/E LXIII et LXIV (Fi g . s.;j 



Ecclesiasticus 26 annorum, habitus haemoptoici, sed sanis et salvis pa¬ 
rentibus natus, saepius tumescentia glandularum submaxillarium, axillarium, 
nec non inguinalium afflictus, serius totum se abdens in litteras et quasi 
haerens in libris, indeque viribus fractus, febri continua, typhoideo charac¬ 
tere induta correptus est. Haec abscessibus ad utramque axillarem regionem 
desiit, naturaeque molimine ad bonum exitum adducebatur; sed inde ab 
hoc momento parvula tumescentia, abscessu non ex toto suppuratione dis¬ 
sociato expressa, in vicinia axillae, ad regionem subclavicularem dextram in 
conspectum prodiit, minimeque aegrotum molestans nihili putabatur. Abhinc 
duobus annis, violentiam ad locum tumore obfuscatum passus, miser huic 
rei ulteriorem mali evolutionem attribuit. Tumor enim antea haud dolens, 
tunc doloribus obscuris gravescentibus peragrari coepit; initio vix fabae 
magnitudinem adaequans, in dies volumine augescebat. Ingratae sensationes 
a regione subclaviculari dextra profectae, tractum nervorum brachialium 
tenentes, molestiis ictus electricos simulantibus ad ultimos digitorum fines 
exprimebantur. Omnis temperiei mutatio aut calami scriptorii usus quodam¬ 
modo sustentatus, adeo symptomata haec exasperabat, ut integros dies noc¬ 
tesque . medio vix tolerabili dolore aegrotus transigeret. Medici cujusdam 
experientia hoc in casu invocata, totius mali fontem in tumore sub clavicula 
sito perspiciens, usum vesicatorii huic imponendi, ad resolutionis proces¬ 
sum facilius absolvendum imperavit; at sensibus crudelioribus adhuc ad 
pectus, nec non totam extremitatem superiorem dextram experiundis, no¬ 
tabatur commendati auxilii effectus. Quum rubedo, imo tumor ac molestis¬ 
sima sensatio sub lenissimo palpamine persentienda, decursum venarum 
brachii usque ad plicam cubiti insignientes, phlebitidis timorem jure me¬ 
ritoque medico injicerent, omnia in usum vocata sunt, ad medicationis 
suscepte sequelas profligandas. Repetite hirudinum adplicationes ad trac¬ 
tum vasorum phlogosi detentorum, membri totius affecti involutiones linteo 
unguento griseo illinito, ususque internus tartari stibiati suffecerunt elapsis 
nonnullis diebus ad ominosa phlebitidis incipientis symptomata interver¬ 
tenda, minime autem ad tumoris totius aerumnae causam dolorem aut volu¬ 
men exstinguendum. Hic, enim nunc manifesto accrescens, volumine in 
dies augebatur, ita, ut absoluto fere secundo anno post exordium attingeret 
molem pugni adulti majoris. Ad tantam evolutionem provecta, claviculae 
dextrae subjacens tumescentia, molestiis fere continuis aegrotum angens, 
extremitatis etiam supremae dextrae motum intervertens, coegit miserum, 
ut secunda vice medici auxilium imploraret. Hic, mali naturam scrophulosae 
indolis existimans, intus usum thermarum Heilbrunnen (Adelaidsquelle) 
suasit, extra autem frictiones ex hydroiodate potassae cum axungia porci et 
tantillo unguenti mercurialis constantes commendavit, ad resolvendum obs¬ 
curum phlogoseos processum infarctum glandulae scrophulosae sustentan¬ 
tem. Ut vero exoptata resolutio magis etiam rationaliter attingeretur, plu¬ 
ries viciniae tumoris adplicatae hirudines praemittebantur. Diaeteticis omnibus 
curationi huic congruis cautionibus submissus aeger, inchoatam medicatio¬ 
nem per duos menses aestivos continuavit. Haec tamen omnia sine ullo suc¬ 
cessu in usum trahebantur; nam tumoris limites aperte extendebantur, 
et molestiae in ima degenerationis parte experiundae, nec non consensualiter 
brachium dextrum exercentes, gradu et continuitate non modo non decre¬ 
verunt, verum etiam augebantur. Reliquam temperiei calidae partem in 
pago demorans, lactis usu et regimine absoluto complevit susceptam medi¬ 
cationem, sed et ultimum hoc tentamen nullo perspicuo effectu notatum 
tandem omittebatur, aegrotusque physice et psychice omnibus infaustis co¬ 
natibus defatigatus, quieti reddebatur. Spatio trium mensium, in medio 
dolore et animi perturbatione semper nequidquam expectans miser, a 
naturae molimine salutifero arte non amplius praebendum subsidium despe- 


^ ratus rediit Mosquam, meaeque observationi in Nosocomio Mariae sese 
commisit. 

Tumor magnitudinis pugni adulti majoris, pyriformis, diametros : longit. 
8 pol. 10 lin., transv. 6 poli. 3 lin., praebens, difficulter movendus, obscure 
pulsans, superficie aequali instructus, integumentisque vasis venosis dilatatis 
numerosissimis peragratis velatus, palpatione imo rudiori suscepta minime 
dolens, contaminabat regionem infra clavicularem dextram, inde fere a cla¬ 
vicula ad digitum transversum infra papillam mammalem ejusdem lateris 
extensus. Pars arteria? subclaviae infra claviculam sita tactu et aure explo¬ 
rata turbinis rumorem [bruit de diable ) manifestissime enuntiabat, ob com¬ 
pressionem verosimiliter locum invenientem trunci arteriae axillaris vasto 
tumore inferius sito, diminutio autem trunci arteriae subclaviae supra clavi¬ 
culam siti imo exactissime digitis instituta pulsationem alias experiundam 
in imis tumoris vix diminuebat. Extremitas superior dextra minus nutrita, 
quam illa lateris oppositi, difficulter movebatur, atque doloribus continuis 
a plica axillari inde ad ultimos digitos tractum nervorum servantibus affi¬ 
ciebatur, radialis arteriae omnino debiliorem ictum inquisitioni nostrae offe¬ 
rens. Caeterum digestionis officium minime turbatum, respirationis actus 
aure et percussione examinatus normae consentaneus, pyrexiae symptomata 
deficientia, nutritio corporis vix alterata — erant nobis phaenomena orga¬ 
nicae vite perpendenda. Altera ex parte, dolor fere continuus, degenera¬ 
tionem ipsam, nec non contiguum brachium infestans, capitis frequentior 
gravedo, noctibus insomnio actis exorta, anxietas praecordialis saepenumero 
a?grotum sine ulla manifesta causa arripiens, animi depressio fere continua, 
summa irritabilitas totius organismi, lamentatione indifferenti imo collo¬ 
quio aegroti enuntiata — erant indicia animalis vitae nobis examinanda. 
Quum aegrotus consilium suum in animo insculptum , se crudelissimae et 
ancipiti encheiresi subjiciendi, ut e fastidioso mali jugo eriperetur candide 
praecibus fervidis exprimeret, dubitationem nostram de eventu, si chirur¬ 
gice tractaretur degeneratio aperte declaravimus. Ut autem haec persuasio 
mea, majori luce circumfunderetur, experientiam excellentissimi Pohl in 
usum ducens, simul cum doctissimo viro propius adhuc affectionis naturam 
perscrutatus sum, perspicuaque omnia ratiocinationi nostrae subjeci. Repu¬ 
tantes nobiscum, solitam olim aegroto glandularum scrophulosam turges¬ 
cendam periodice recurrisse, degenerationis fontem eidem diathesi adscri- 
bentes, convenimus malum hoc tanquam degeneratam scrophulosi glandulam 
scirrho parentem considerare, statuimusque illud, absentibus hucusque 
contraindicationibus a reliquo organismo postea forsitan suscitandis, cultro 
citissime eradicare. Hac nostra sententia, cum misero aperte communicata, 
lubenterque accepta, omnia ordinavimus ad encheiresin suscipiendam. Quum 
anni tempore nimis incalescente, gastricus status evolveretur, apud aegro¬ 
tum nostrum magis minusve animi pathemate deprimente semper exercitum, 
eumdem per septimanae spatium usui solventium leviorum auxiliorum sub¬ 
misimus, extremitatique infimae dextrae revulsionis solite gratia epispasti- 
cum imposuimus. Itaque ad normam redacto tractu intestinali, omnibusque 
circumspectis chirurgiam, adjuvantibus excellentissimo A. Pohl et F. Cro- 
neberg chirurgo perito Nosocomii Mariae, insequenti ratione absolvimus : 

Incisione nonnihil in obliquum illata, ab apice degenerationis usque ad 
areolam mammae, hanc ex utroque latere circumscribente, continuataque 
ultra limites inferiores tumoris, divisimus cutem, venas thoracicas super¬ 
ficiales , textumque cellulosum densum , stratatim supra sulcum specilli 
dissecandum, superficiemque extirpandae nobis glandulae velantem. Vasa 
arteriosa a subclavia, mammaria atque intercostalibus ortum ducentia 
simulatque incisa sunt atque ligatura constricta, ne serius in ambientes 
f textus retracta consecutivae haemorrhagiae ansam praeberent, sicque primae 

intentionis negotium maxime exoptandum laederent. Strata jam numero¬ 
sissima cultro dividebantur, at semper adhuc superstite denso involucro 
celluloso velata ab anticis glandula firmiter vix movenda subjacentibus 
partibus inhaerebat, tandem contigit digito latus tumoris externum plicae 
axillari contiguum , laxiori textu celluloso vicinis partibus adnexum ab 
his sejungere, itaque totam degenerationis molem a vinculis ejus quo¬ 
dammodo liberare. Sed basis glandulae semper adhuc firmissime pectoralis 
majoris fibris implantata, validiori imo tractationi minime obediebat. Pars 
degeneratae glandulae claviculae vicina hamulo eidem defixo ab excellentis¬ 
simo Pohl paululum tracta concessit mihi facultatem cautissima dissectione 
limites ejus a contiguis vena subclavia, nec non vehementer pulsante huic 
socia arteria ejusdem nominis sejungendi. Arteriosa vasa quaedam nunc 
perscissa, magnam sanguinis copiam fundentia statim ligatura constricta, 
nulli fuere impedimento, ne continuaretur encheiresis, insigniter solutione 
mali a partibus nobis maxime attendendis nunc allevata. Revera, quum 
aditus ad basin degenerationis mihi nunc pateret, faciliori negotio eamdem 
fibris musculi pectoralis firmiter contortam medio horum deliberavi, et 
continuata dissectione usque ad extremitatem ejus inferiorem plane enu¬ 
cleavi. Sanguis hinc inde ex ostiis arteriarum prosiliens, injectis ligaturis 
silebat. Mundificata a coagulis eamdem conspurcantibus vastissima excava¬ 
tio, tumoris eliminatione orta, oculo et tactui permisit omnes suos anfractus 
perscrutari, ut invenirentur partes fortasse cultro auferendae; has non repe- 
rientes, admotis ad se invicem vulneris labiis, haec, acubus nec non sutura 
circumflexa juvantibus primae intentioni tradidimus, defatigatumque ardua 
et protracta encheiresi aegrotum in lectulo reposuimus, solutionem gummi 
arabici cum aqua laurocerasi omni hora cochleatim potandam praebentes. 

Malum cultro excisum (vid. Tab. LXIV, fig. 2) pondere duarum librarum, 
propius inspectum, magnitudinem pugni adulti majoris excedens, diame¬ 
tros : longit. 5 pol. et 4 lin., transv. 4 pol., anteroposter. 2 \ pol., offerens, 
textu celluloso densissimo stratatim deposito, involucri ad modum ubique 
velatum inveniebatur. Hoc diviso, e numerosissimis lobis arcte inter se 
cohaerentibus constituta detegebatur affecta pseudoglandula, inaequali nu¬ 
merosissimis vasis peragrata superficie induta, tactui localitates, tum indu¬ 
ratas, tum emollitas praebens, cerebro imaginem non dissimilem offerens; 
in longitudinem scissa, substantiae medullari encephali omnino analoga, ex 
perscissis vasculis eamdem ubique penetrantibus numerosissimis maculis 
rubris tincta, mox adhuc dura, alias emollita, hinc inde imo suppurationis 
focos demonstrans — investigabatur oculo media pars degenerationis ver¬ 
ticali incisione exercita. Sexto post absolutam encheiresin die, quum prima 
intentio ad totam fere inflicta! plagae extensionem locum haberet, caute ex¬ 
truduntur acus, hiansque derelinquitur adhuc vulneris angulus inferior, 
puris evacuandi causa in fundo cavitatis hucusque secreti. Vix adparuit pri¬ 
mis diebus vulneraria sic dicta febris, levissima antiphlogistica medicatione 
sedanda. Mense exacto post mali extirpationem, nonnisi lineari aequali cica¬ 
trice ad Iocalitatem olim morbo detentam contaminatur, caeterum optima sani¬ 
tate gaudens juvenis, animoque erectus, spe sustentatus Nosocomio valedicit. 


A At nondum praeteritis quatuor mensibus, iterum in valetudinario Mari* 
reversus, sequentem miserrimi sui status imaginem retulit : linearis cica 
trix regioni subclaviculari dextrae olim inflicta, nunc turgida, violaceo colore 
induta, vesiculis minimis eamdem obspergentibus notata, tactu elastica 
vehementer dolens, ad infimam extremam partem rupta, ichorosam, liqui¬ 
dam saniem fundens detegebatur. Glandulae lymphaticae baseos colli, utrius- 
que plicae axillaris nec non inguinalis turgidae durae atrocissimis doloribus trac¬ 
tum vasorum servantibus committebantur. Macra, lutescens facies, deficiens 
ciborum desiderium, intensa sitis, accelerata respiratio sicca tussi denotata 
mancus respirationis murmur in apice utriusque pulmonis praecipue dextri 
bronchialis autem respiratio in reliquis pulmonum partibus clare exau¬ 
dienda, diarrhoicus fluxus saepius occurrens viresque ultimas aegroti fran¬ 
gens; rubrum accensum lotium, insomnes noctes, tandemque animi des¬ 
peratio summa — erant phaenomena circa miserum nostrum ecclesiasticum 
colligenda. Mox tumida cicatrix ex toto rupta vastae exulcerationi locum 
relinquens, copiosissimo effluxui foetidissimae saniei viam praebuit. Inde ab 
eo tempore ingravescens pyrexiae status colliquativis sudoribus et diarrhoeis 
adjunctus, doloresque molestissimi vix largiori dosi acetatis morphii sedandi 
lente at inter summos cruciatus miserum tumulo intulerunt. Necroscopia 
pie defuncti propter sacrum ecclesiastici titulum non fuit permissa. 

Ex iis, quae supra enarravimus facile apparet et elucet, propositum nobis 
morbum non fuisse glandulam lymphaticam , obstructam diathesi scrophu- 
losa, quam in corpore finximus, et postea in statum scirrhomati propiorem 
degeneratam, sed potius quamdam encephaloidis varietatem, quam Laennec: 
massae cerebriformis cysta inclusae nomine designat, et cujus notae propriae 
in parte a nobis abscisa reperiuntur (vid. Tab. LXIV,fig. 2). Hic enim 
tumor encephaloideus firmissima cysta ingestus fuit, et substantia cerebri¬ 
formis quae illum composuit, ab interna hujus involucri superficie haud dif¬ 
ficulter se disjungebat, divisaque erat in complures lobos tenuissimo textu 
celluloso, comparabili cum pia matre, ejusdemque instar permultis vasibus 
sanguineis peragrato; et quamvis puncta emollita, exiguos, circumscriptos- 
que suppurationis focos in se haberet, tamen major pars ejus, in minutas 
partes consecta, satis magna erat firmitate, colorem sordide album osten¬ 
debat, et pelluciditatem habebat levissimam. Unde vero factum est, quaeso, 
ut haec symptomata pathognomica massis cerebriformibus propria, quae in 
ablato tumore reperimus, ad naturam mali certius definiendam, et ad en¬ 
cheiresin aegro gravem periculosamque mihi difficilem et laboriosam decli¬ 
nandam non suffecerint? Errati caussa fuit, nisi fallor, et integritas ficte 
speciosa functionum reliqui organismi, et inaequalitatum ad periphaeriam 
tumoris absentia, hoc in casu probabiliter adscribenda densitati teguminis 
partem degeneratam operientis, quibus inaequalitatibus ut plurimum in 
dignoscendis tumoribus encephaloideis ducimur. Adhuc dolendum est, quod 
anatomia pathologica, ultimam observationis partem suffundere luce sua 
nondum potuit, quo facilius, aut suffulciantur, aut removeantur suspiciones 
de diathesi encephaloidea, ex qua et malum recidivum et miseri hominis a 
i vita discessum explicare studuimus. 

Rustica, 35 annorum, nupta sine progenie, constitutionis gracilis, tenera 
jetate, symptomatis scrophulosis ad capillatam calvariae partem, tineae sub 
forma adfecta, serius 17 vitae anno prima vice menstruata, inde ab eo tem¬ 
pore non amplius eruptionibus his obnoxia, optima sanitate fruebatur. 
Abhinc octo annis violenter ad latus calvariae dextrum contusa, minime 
tamen inde mentis suae non compos facta, per longum adhuc temporis spa¬ 
tium operi rustico insudavit, anteaquam comparerent indicia adversam va¬ 
letudinem renuntiantia. Serius hemicrania dextrum calvariae latus, locum 
videlicet prius ictu laesum, saepius vexans, acutissima sensatione cranii ossa 
quasi transfodiente characterisata, nec non vomitu materiae aeruginosae ca¬ 
pitis statum allevante terminanda, exordium quasi gravissimis phaenomenis 
posuit. Mox revera ad cranii partem doloribus afflictam, manifesto enasce¬ 
batur tumor magnitudinis nucis avellanae majoris, tactu mollis, pulsans, 
pressioni cedens. Quaeque nonnihil rudior tractatio istius tumoris, semper 
statu lipothymiae proximo ab aegrota experiundo stipata fuit. Omni cautione 
circumdabat misera affectam partem, ne cui violentiae externae esset ob¬ 
jecta, sed tardius inopinate ex curru in humum violenter projecta, tot cau¬ 
telis hucusque servatam calvariam , iterum gravi injuriae exposuit; alienata 
mentibus in platea jacens, assidue frigida aqua perfusa, nonnisi venaesec- 
tione instituta, nec non tumoris violentia in calvariam retropulsi reappari- 
tione ad superficiem osseam denuo ad sensus revocabatur. Haec omnia ante 
quatuor circiter annos accidentia, ad obvii mali evolutionem ulteriorem 
quam plurimum contulerunt : nam, hemicrania fere continua, vix ulla 
lucida intervalla aegrotae concedens, tumescentia ad latus calvariae dextrum, 
nunc pomi aurantiaci magnitudinem adaequans, pungentibus doloribus in 
fundo suo denotata, et leni tantum pressione manu suscepta lenienda. Noctes 
somno orbatae, alimenta saepius vomituritione rejecta nutritionis actum in¬ 
tervertentia, viriumque exinde defectio in dies crescens, metu tandem circa 
exitum futurum hujus mali aegrotam explebat. Haec agyrtae cujusdam inves¬ 
tigationi sese committens, auxilium ejus invocavit. Iste, totum malum 
tamquam cystidem pulte farctam osseae superficiei cranii insidentem con¬ 
siderans, eamdem incidere statuit at loco expectatae pultaceae substantiae, 
sanguis pleno rivulo ex saucio tumore manans, nisi altero die adplicatione 
agarici nec non telae araneae silentio adductus est. Rude hoc inscientiae ten¬ 
tamen misera excitantem causam declarat subjectae oculis nostris ingentis 
degenerationis. Inde enim ab hoc tempore plaga tumori illata, nunquam 
ad cicatrisationem adducta, e contrario magis magisque hians profundiora 
tumoris in dies augescentis devastans, foetidae, abundanti saniei exitum prae¬ 
bebat. Infelix femina pondere degenerationis hujus continuo molestata, 
lacerantibus doloribus in imis tumoris percipiundis extenuata, nec die nec 
nocte necessariam sibi quietem inveniens, tandem pagum deseruit, adiilque 
Nosocomium Urbanum Mosquense, ut nostrae perscrutationi sese subjiceret. 
Horrido tumore, caput adulti fere adaequante affligebatur dextrum calvariae 
latus. Vasta ulceratione, partim vasculosis granulationibus ex minimo attactu 
sanguinem fundentibus, partim detritu sphaceloso foetidissimum odorem 
spargente constituta, conspurcabatur media et infima pars degenerationis, 
ad reliquam circumferentiam integumentis extenuatis, numerosissimis vasis 
venosis peragratis, nec non erythematosa rubedine tinctis velata. Atrocis- 
simis vix tolerabilibus doloribus, tantummodo levi pressione mitigandis, 
exaestuabantur imae ejus partes; margine osseo facillime trans tegumenta 
inveniundo, destructione calvariae intrinsecus evocata definiendo, circum¬ 
scribebatur infima pars hujus tumoris, vix caeterum locomovendi, levemque 
sensationem elevationis nec non depressionis manui exploranti imprimentis. 
Lutescente colore obducta stupida facies, prostratum ciborum desiderium, 
immensa e contra sitis, alimentorum frequens vomitu rejectio, diarrhoea 
cum alvi constipatione alternans, lotium frequentissimum lacteum, oleosa 
cuticula instructum, respiratio et pulsus incitati, fugax calor cum horrore 
intercurrens, summa totius corporis macies — erant organica phaenomena 


nobis colligenda. Lacerans molestissimus in fundo tumoris experiundus 
dolor, leni pressione semper fere sublevandus, visus et auditus debilitas, 
lateris totius corporis sinistri imbecillitas, torpori nec non formicationi in¬ 
gratissimae juncta, hinc inde clonici spasmi utrumque dimidium corporis 
turbantes, imprimis autem sinistrum convellentes, locutio saepius difficilis, 
caeterum intelligentiae officia, ad memoriam et judicium pertinentia minime 
impedita— a nobis observabantur. — Foedae degenerationis hujus, ad cal¬ 
variae latus dextrum sitae origo, perspicue ad violentiam huic parti illatam 
referenda; serius atrocissima hemicrania ejusdem lateris, praesentia tumoris 
pressione evanescentis, nec non lipothymiae sensum suscitantis ad osseam 
compagem calvariae notata; agyrtae postea incongrua encheiresis ipsi obs¬ 
curo malo plagam infligentis, nilque nisi sanguinis profusi evacuationem, 
nec non symptomatum omnium aggravationem efficientis; inde ab eo tem¬ 
pore tumoris degeneratio in dies gravior, lacerantibus doloribus in imis 
infestata, compressione nisi moles ejus sedandis, ossea; substantiae defectus 
aperte sub oculos cadens ad infimam mali pariem, elevato margine residua; 
osseae compagis eumdem ab inferioribus separantem , forma obviae oculis 
nostris degenerationis, concomitata pathognomonicis encephali affecti phae¬ 
nomenis, circa animalem aegrotae vitam comparentibus, analogia tandem 
omnium horum symptomatum investigationi nostrae subjectorum, cum ca¬ 
sibus similibus ab III. Louis in Annalibus Academiae Chirurgicae Pari- 
siensis descriptis — omnia haec , inquam , sufficientia erant ut tumoris 
praesentis in calvaria miserae originem ex interioribus cranii repeterem, 
naturam ejus fungo durae matris assignarem prognosique gravissima circum¬ 
darem. Artem nostram, hoc in casu, inertem esse confessus, anceps alias 
suadendum auxilium, minime adhibendum ratus, sorti suae tradidi miseram, 
symptomatice palliative sublevandam. Summa mundities, deligatione bis de 
die absolvenda observata, lintea frigida aqua imbuta superficiei tumoris im¬ 
posita, levemque ejus compressionem promoventia, intus autem amygdalini 
usus, erant modica subsidia, quibus miserandum aegrotae statum lenire conati 
sumus. Per semestrium haec omnia, cum levamine quodam usurpabantur; 
at serius, mali symptomata quodammodo sopita iterum eruperunt : atro- 
cissimi dolores, die nocteque aegrotam extenuantes, pressione suscepta non 
amplius sedandi, appetitus omnino prostratus, pyrexiae symploma!ta fere 
continua, visus auditusque hebetudo in dies crescens, virium resolutio tanta, 
ut cubitu surgere non amplius posset, torpor quasi paralyticus lateris cor¬ 
poris sinistri, frequentissimis nunc clonicis spasmis exagitati; memoriae et 
judicii functiones integrae. Sereno animo aegrota anxii status sui exitum 
fatalem exspectabat. Lac vaccinum nutriendi gratia miserae porrectum, dis¬ 
solutioni proximum organismum in breve tempus adhuc sustentavit; ast 
virium resolutio in dies accrescens, per sex septimanas aegrotam in Noso¬ 
comio demoratam, omnino sibi consciam, non praemissis motibus convul- 
sivis sepulcro intulit. 

sectio cadaveri*. Pars tumoris exulcerata, statim post obitum in putre¬ 
dinem redacta, vix pristinae suae organisationis rudera visui nostro refert. 
Scalpello abrasa, permittit nobis residuum degenerationis, ubique margini¬ 
bus irregularibus osseae substantiae large destructae (vid. Tab. LXVI) cir- 
cumseptum investigare. Cranii tabula utraque ossea, ex pressione continua 
tumoris ab interioribus calvariae, exteriora versus, duplici modo destructionis 
processu exercita deteguntur; interna satis lato spatio absorpta, hinc inde 
tantummodo superstructum diploe intactum pure infiltratum investigationi 
pr*bet, externa autem tenuata, tumoris exitu e. cranio foras eversa, marginem 
constituit acutum partim ecchinatum degenerationis circumferentiam haec 
diametrum longit. 4 pol., perpend. vero 4 pol. et 3 lineas ostendebat cin¬ 
gentem. Rasis mali, cum textu durae matris confusa, aperte «obis fontem ejus 
ex fibroso hoc involucro extrudere permittit; propius inspecta intima ejus 
structura, ex fibris irregulari modo decurrentibus, sub scalpelli sectione duris, 
^ nitidis, margaritacei coloris constituta inveniebatur. Large insidebat basis 




















hjec dura? matri hemisphaerii dextri numerosissimis vasis , diametro adauctis ^ 
peragratae, arcteque cohaerenti cum subjacentibus arachnoidea et pia inspis¬ 
satis, velantibusque hemisphaerii cerebri partem basi tumoris respondentem, 
nec non loculamenti ad modum depressam. Durior tangebatur pars haec en¬ 
cephali pallidiori colore induta, atque gyris suis ex toto orbata, viciniae 
ejus contra consistentia sua molliores, levissima tractatione destruebantur. 
Ventriculus encephali dexter, mole tumoris pressus, maxime deminutus 
reperiebatur, plexus choroideus ejusdem lateris exsanguis, quasi atrophicus 
cernebatur. Velamenta ad sinistrum hemisphaerium pertinentia, sanguine 
farcta, arctius adhaerebant subjacenti substantiae cerebrali; haec, transver- 
sim scissa, numerosissimis punctis rubris insignita, mollitie abnormi nota¬ 
batur. Ventriculus lateralis sinister, mediocri copia serositatis plenus , 
plexum suum choroideum, maxime sanguine farctum visui praebebat. Sinus 
baseos cranii sanguine turgebant, sicuti et involucra medullae spinalis. Haec, 
ceteris paribus, mollior, nil singulare investigationi obtulit. Pulmones san¬ 
guine scatentes, cor sinistrum concentrica hypertrophia affectum, tractus 
intestinalis meteoristice distentus, hepar hypertrophicum, lien malacia 
arreptus, renes lutescentibus granulationibus farcti — erant nobis phaeno¬ 
mena in cadavere annotanda. T 


Omnibus liquet, medicinam chirurgicam in casu, qualis noster est, nihil 
proficere potuisse, et consilium, aegrotae hoc modo sublevandae, sine ulla 
dubitatione futurum fuisse perniciosum. Quamquam Boyer et Richerand in 
raris casibus ferramenta fungo durae matris adhiberi permittunt, tamen ego 
consentire malim cum Delpech qui, affectionem hanc durae matris verum 
cancrum esse existimans, nullam aliam curationem admittit, nisi remedia 
spiritum prorogandi et, ut sic dicam, palliativa, eo magis, quum factis in 
commentario Louis enarratis, attente perlectis perpensisque nemo sollici¬ 
tetur, uti tumores calvae tegmina supereminentes insecare audeat. Profecto 
enim deliberantes de his factis viri artis periti eo facile adducentur, ut cum 
summa tantum circumspectione tumores ejusmodi tangant, semperque me¬ 
moria teneant praeceptum Louis, qui haec suadet : « Ne juvenes in ea parte 
medicinae, quae manu medetur, tirones ac rudes, quorum prudentia demum 
cum arte atque scientia proficit et corroboratur, ad conata vana et fallacia 
rapiuntur cupiditate inflammati suscipiendae in morbo desperato splendida 
atque magnifica curationis, causa magis speciosa, quam vera interposita, 
prastabilius esse, anceps incertumque remedium periclitari, quam omnino 
omittere ac repudiare. » (Louis, Memoires de V Academie de Chirurgie.) 

Rusticus quadraginta annorum, constitutionis athleticae, spirituosorum 
abusui deditus, jam a longo tempore vertiginibus nec non cordis palpitatio¬ 
nibus obnoxius, abhinc duobus annis, aestate flagrantissima, insolationi 
expositus, subito sibi inconscius humi projectus est. Larga brachii venae- 
sectione statim instituta, cerebri compressione diminuta, sensibusque recu¬ 
peratis, mox ad usitatam vivendi rationem rediit aegrotus; at inde ab eo tem¬ 
pore, insolita capitis gravedo temulentiae proxima, cephalalgia dimidium 
dextrum calvariae detinens, saepius recurrens singularis animi morositas, 
continuo fere miserum opprimens — erant phaenomena a cognatis indicata, 
tanquam prima semina nunc extricandae nobis gravissimae affectionis. Per 
annum integrum haecce persentiens aegrotus, subsidiis autem nullis recrea¬ 
tus, contra propter animi tristitiam acrioribus potulentis abutens, tandem 
praeviis respirationis angoribus, cordis palpitationibus, vertigine, nec non 
oculorum scintillationibus experiundis, secunda vice, quasi fulmine tactus 
in humum projectus est. Larga venaesectio ad pectoris circulationem adle- 
vandam, atque ita encephali congestionem diminuendam, etsi citissime et 
ampla vasis incisione instituebatur, etsi tota corporis peripheria frictionibus 
irritantibus, nec non adplicalis rubefacientibus continuo exaestuabatur, ta¬ 
men vix post semihoram recuperavit miser ex toto annihilatam sui con¬ 
scientiam , balbutienti, non intelligibili voce accusans extremitatum lateris 
corporis sinistri imbecillitatem. Altero die loquendi facultate prorsus utens, 
semper debilitatem corporis, imprimis autem dimidii ejus sinistri declararis, 
{Egre utebatur manu sinistra, ac difficulter locomovebat pedem ejusdem 
lateris. Omnia haec, virium prostrationi ex abundanti venaesectione abso¬ 
luta, ab aegroto explicila, molimini naturae salutari committebantur, minimo 
interrupto spirituosorum usu. Spatio nonnullorum mensium perperi hujus 
regiminis sustentati, debita consequentia — aggravatio videlicet omnium 
phaenomenorum, in conspectum prodiens, extremitatum lateris sinistri 
perfecta abolitione, nec non convulsionibus dimidium affectum corporis 
per certa temporis intervalla turbantibus insigniebatur. Spasmi periodice 
aegrotum convellentes, ex dictu adstantium, singulari incitatione lotius or¬ 
ganismi obnuntiati, inconscientia sui, nec non spumae oris labia conspur- 
cantis praesentia comitati, per breve temporis intervallum vigentes, summa 
totius corporis prostratione terminabantur; ita ut aegrotus, quasi iners 
massa in lectulo jacens, vix voculam proferre possit, mox autem viribus 
refocillatus, in pristinum statum reducebatur, derelicta tamen singulari en¬ 
cephali susceptibilitate, ex minima causa profusis lacrymis exprimenda. 
Symptomata haec, in dies aucta, aegroti statum ita aggravarunt, ut sibi ipsi 
intolerabilem factum cognati miserum in Nosocomium ducerent, meaeque 
observationi committerent. Hebeta facies, contractae, marcidae, immobiles 
ast sensiles, quippe vi adhibita cum sensu doloris summi extendendae extre¬ 
mitates et superior et inferior lateris sinistri, animi certa quaedam fatuitas, 
cum singulari susceptibilitate copulata, ex qualibet causa profusa lamenta¬ 
tione expressa, locutionis lentitudo, prostratio virium ingens, corporis mo¬ 
tum plane impediens, ad somnum proclivitas capitisque temulentia, reli¬ 
quorum tandem sensuum integritas — erant mihi symptomata animalia 
coacervanda. Griseo tegmine obvoluta lingua, modica sitis, at voracitati 
proximus appetitus, tensum, meteoristicum abdomen, tarda alvus, lente 
excretum, parcum, saepius jumentosum lotium, respirationis murmur in 
utroque pulmone obscurum, cordis ictus energicus frequens, hinc inde in¬ 
termittens, fortiter ad utrumque colli latus micantes carotides, insigniter 
turgentes jugulares externae in vicinia earum cernendae — erant phaeno¬ 
mena circa organicam vitam nobis adnotanda. Athletica constitutio, conti¬ 
nuus spirituosorum abusus, bis repetiti insultus aegrotum corripientes, et 
sui non conscium humi prosternentes, prima vice encephali innervatione 
altera autem dimidii sinistri corporis locomotione annihilata cha- 


racterisati, serius lateris sinistri motu orbati periodica intercurrens clonica 
spasmodica affectio, tandem hemiplegica phaenomena hucusque dimidium 
sinistrum corporis affligentia — nobis erant argumenta, ut obvium obsers- 
valioni nostrae casum in principio haemorrhagiae cerebri adseriberemus^ 
decursum autem ultimaque ejus symptomata processu in imis foci apoplectici 
intercedente explicaremus, totum morbum prognosi gravissima circumda¬ 
remus, duplicemque indicationem statueremus : ad impediendam novam 
cerebri haemorrhagiam, et ad rudera pristini coaguli focum haemorrhagicum 
farcientis absorbenda. Suspicantes insuper, ex fortiter micantibus carotidi¬ 
bus, turgidis jugularibus easdem comitantibus, murmure respirationis de¬ 
fectivo, tandem ex cordis ictu forti, gravi, irregulari organi principis circu¬ 
lationis labem hypertrophicam, forsitan totius aerumnae cerebralis causam, 
insequenti ratione subsidia praestanda ordinavimus. — /Egroto, diaetetico 
regimini tenui cum statu plane convenienti subjecto, modica instituitur 
sanguinis ex brachio evacuatio, extremitati superiori sinistrae imponitur 
constans revellens auxilium , intus autem porrigitur tartarus stibiatus in 
refracta dosi aqua subactus. Per mensis spatium, ubi emetici usus hinc 
inde suspendebatur, ne intestinalis tractus ex prolongata ejus actione irri¬ 
taretur, aegroti status non mutabatur; cum tandem interveniente animi per¬ 
turbatione, ex adventu in Nosocomium aegroti proximo, nova symptomata 
, , prodeuntia miseri statum aggravarunt. Praeviis videlicet cordis pulsationibus 
auctis, nec non insigni congestione sanguinis ad caput, facie vultuosa, ocu¬ 
lorum scintillatione vertiginibusque expressa, arripiebatur subito immobilis 
extremitas sinistra superior involuntariis motibus eamdem diversissime ex¬ 
agitantibus ; mox, quiescens adhuc extremitas inferior ejusdem lateris, 
eidem impulsui spasmodico obediens violenter clonicis spasmis tenlabatur. 
Per horam fere integram haec artuum agitatio, adhuc sui conscio aegroto 
locum inveniens, subito tonica contractione brachii et cruris, pollicis nec 
non hallucis lateris affecti, media reliquorum ejusdem lateris digitorum 
quiescentiu n incurvatione, facie convulsa, oculis distortis, oris commis¬ 
sura dextrorsum tracta, sanguinolenta spuma conspurcata, conscientiae 
perfecto deliquio, frequenti denique nec non stertenti respiratione afficie¬ 
batur per viginti minutarum spatium semper convulsus, sui non conscius 
jacens aegrotus, sinapismorum adplicatione, nec non vaporum ammonii 
liquidi inhalatione, ad semetipsum revocatus, summam virium prostratio¬ 
nem, capitis gravedinem nec non temulentiam accusans, praeteriti crudelis 
paroxysmi statum omnino ignorans, calvariae impositis linteis aqua frigida 
imbutis, nec non adplicandis post aures et septo narium hirudinibus exerce¬ 
batur. Calomel ad grana tria omni bihorio laxandi gratia ad effectum usque, 
minime omissa solutione tartari stibiati, internae medicationi hucusque con¬ 
tinuatae adjunctus, evocatis sedibus quatuor illico sepositus est. Insequenti- 
bus diebus ad solitum statum reductus aeger, nil nisi lateris calvariae dextri 
profundum dolorem, irregulari modo eamdem vexantem, balbutienti loquela 
accusans; praeterea conqueritur de summa omnium membrorum lassitudine. 
Viget attamen ciborum desiderium voracitati proximum, unicum vitae sco¬ 
pum media in praesente molestia attingendum constituens; lacrymis et eju¬ 
latu ocius invocat jam tempus, alimentorum distributioni concessum. Inde 
ab eo tempore, tristis, lacrymans, taciturnus, aegrotus, continuo fere som¬ 
nians per totum diei curriculum, tanquam iners massa in lecto recumbebat. 
Spatio duorum circiter mensium hujus miserrimi status, ter accessionibus 
spasmodicis lateris sinistri afflictus, semper praeviis symptomatis cordis pal¬ 
pitationum nec non congestionis ad caput arreptus, quaque vice post expertas 
convulsiones, majori imbecillitate mentis nec non virium corporis resolu¬ 
tione afficiebatur. Tandem prostratione in dies crescente, siti nec non appe¬ 
titu perfecte abolitis, involuntarie excretis stercore et lotio, pulsu facto exili, 
f intermittenti, frigido sudore irroratus, sibi haud conscius aegrotus periit. 

cadaveri». Dura mater ad faciem suam ossibus contiguam, nec 
non in sinubus, sanguine insigniter farcta, ardue a calvariae compage ossea 
disjungebatur. Arachnoidea pariter ac pia utrumque hemisphaerium obdu¬ 
centes injectae; pars autem earum regionem posticam lobuli medii hemi- 
sphaeri dextri vestiens, caeleris paribus rubedine majori suffusa, a subjacente 
encephali superficie difficillime separata ad cerebri peripheriam ipsis res¬ 
pondent ulcerationem unius pol. et trium linearum altitudinis, decem lin. 
latitudinis, marginibus irregularibus, excapis circumseptam investigationi 
nostrae committebant. Fundus ulcerationis hujus detritu textus cellulosi lutes¬ 
cente liquido saturato farctus, eoque sordidus cernebatur, gyris cerebra¬ 
libus, confusis, depressis, albicantis coloris, tactu mollioribus circumdatus. 
Ventriculi cerebri laterales, modica copia liquidi distenti, plexibus choroi¬ 
deis sanguinis plenis instruebantur. Substantia encephali et cerebelli trans- 
versim scissa, parvis punctis rubris dives, tactu ubique durior tangebatur. 
Medulice spinalis involucra sanguine injecta, ad caudae equinae regionem 
liquidi limpidi copia parca implebantur. Portio cervicalis istius organi pal¬ 
patione mollior detegebatur. Pulmones oedematosi, sanguine pleni, ad infi¬ 
mam suam partem hepatisati. Cordis ventriculus sinister concentrica hyper¬ 
trophia affectus. Hepar et lien volumine aucti certo malaciae gradu correpti 
ventriculus totusque tractus intestinalis enormiter flatibus distendebatur, 
nil notatu digni ad mucosam suam offerens. Renes lutescentis coloris, nor¬ 
male volumen excedentes, scissuris profundis ad superficiem suam notati, 
certam imaginem morbo Brightii propriam prae se ferebant. 

Hac ex observatione, ut opinor, mire notabilis cohaerentia patet effici- 




lurque inter causas, symptomata vitae et phaenomena corporis mortui. Sam 
verohabitus solito robustior, potulentorum abusus, vis insolationis moras pro¬ 
rogantis congestionem cerebri proferunt, quae, etsi parato subsidio fugax, 
tamen in cerebro relinquit constantem irritationem , jam tum gravedine 
capitis, hemicrania lateris dextri, vertiginibus, scintillationibus oculorum 
nec non palpitationibus cordis bene notatam. Sed, quum abusus spirituoso- 
rum duraret, altera congestione cerebri aegrotus affligitur : tum linguae 
functio laeditur, sinistrae corporis partes voluntati hominis aegre obediunt; 
haustus continens progrediente tempore procreat plenam paralysin extre¬ 
mitatum sinistri lateris, quae certis praeterea intervallis, exagitantur spasmis 
clonicis, animae defectu, spumis in ore, contractione antibrachii et cruris 
in latere affecto concomitatis. Haec certo tempore recurrentes morbo epi¬ 
leptico proximae renovantur accessiones; aegrotus animo degenerat, corpore 
exhauritur, tandemque omnia compressionis cerebri signa praesentans morti 
occumbit. 

Anatomiae pathologicae curam legans reperiendi vestigia haud ambigua : 
meningitidis chronicae, ulcerationis in superficie hemisphaerii dextri cere¬ 
bri , emollitionis gyrorum exulcerationi adjacentium et polyhaemiae partes 
has opprimentis, denique causam probabilem horum omnium phaenome¬ 
norum : hypertrophiam concentricam ventriculi laevi. Haec phaenomena in 
cadavere observata, quorum analogia in pretiosis concinnisque de encephalo 
investigationibus professoris Lallemand invenitur, mihi persuadent ulcera¬ 
tionem cerebri, de qua exposuimus, nihil aliud, quam encephalitidis chro¬ 
nicae consequentiam fuisse. 






















EMOLLITIO ALBA 

HEMISPHAERII CEREBRI DEXTRI. 


TABULA LXVII. 

%■) 


Vidua 68 annorum, constitutionis adhuc robustae, agrestibus laboribus £ 
dedita, saepius aeris vicissitudinibus exposita, frequentissime impetus rheu¬ 
matismi articularis experta est. Operi suo vacans, male vestita, temperie 
frigida humidaque vigente, dum iterum refrigerio exponitur, sequenti phae¬ 
nomenorum mox affligitur caterva. Siccescit lingua, urget sitis, deletur 
ciborum desiderium, languet alvus, parcum urens evacuatur lotium, ardua 
frequens evadit respiratio, crescunt frequentia ictus cordis, calore adaucto 
insignitur pyrexia; prfesentia, dedolantur artus, aegre absolvuntur motus 
corporis; pondere quasi exercetur capitis calvaria, ad dextrum suum latus 
molesto doloris sensu correpta, ex aurium tinnitu continuo vix distingui 
possunt soni, ex retinae autem sensibilitate adaucta fugiunt lucem oculi 
ffigrotae, noctes insomnes actae, sensus interni minime turbati cernuntur. 
Domesticis quibusdam auxiliis in usum vocatis, exacto quinto die post 
morbi exordium, symptomata ejus manifestissime in pejus ruunt. Viribus 
ex toto resoluta, jam lecto continenter tenetur aegrota, molestissimam ce¬ 
phalalgiam lateris dextri accusans. Facies congesta, oculi injecti, adhuc 
lucifugi, arida difficillime exserenda lingua, flatibusque distentum, sed do¬ 
lore vacans ad regionem iliacam dextram abdomen observantur. Languet 
semper alvi nec non lotii excretio, frequens exauditur respiratio, incitati 
ad 115 numerantur pulsus; anxietate summa detinetur infirma mulier, 
soliloquiis mussitationibus nec non subdeliriis tentata. Venae sectione ex 
brachio instituta, adplicatis corpori sinapismis, porrecto intus calomelane, 
vix capitis status emendatur, imo mussitationes in mera deliria transeuntes, 
tonica contractione extremitatum lateris sinistri eoncomitantur. Tandem 
supervenientibus : pupillarum dilatatione, sopore continuo, alvi nec non 
lotii excretionibus involuntariis, ac tandem respiratione stertorosa, decima 
dies morbi ultimam vitae seenam claudit. 

sectio cadaveris. Dura meninx difficillime ab interna lamina calvariae 
separanda, maximeque injecta cernitur. Arachnoidea plagis lactescentibus 
offuscata serositate scatet. Pia meninx arctissime encephali substantiae hinc 
inde adnexa, quasi omnino cum eadem confusa videtur. Superior pars 
hemisphaerii cerebri dextri depressa, vastam emollitionem gyrorum, per¬ 
fecta destructione notatam, sanguineis maculis, nec non punctis rubris 
conspurcatam observationi committit. Alterata, colore albido-margaritario 
induta invenitur, corticalis encephali substantia mollitie insigni praedita, 
liquefacta quasi, aquae infusione facillimo negotio a vicinis partibus sanis 
eluenda, limites suos certa rubedine cinctos, in fundo suo textum cellulo- f 


sum, residuum videlicet destructae substantiae encephali derelinquens, dia¬ 
metro longitudinali 1 j pollic. transversali 1 pol. 7 lin. adaequans. Ventri¬ 
culi cerebrales limpida serositate implentur. Calvariae basis, cerebellum et 
medulla spinalis sanguine scatent. Pulmones spuma sanguinolenta complen¬ 
tur. Incrustationibus cartilagineis imo calcareis obsidetur intima membrana 
arcus aortae ejusque continuationis thoracicae. Arborescentibus injectionibus 
notatur membrana intestini tenuis. Sanguine turgent emollita hepar et lien, 
atrophici e contra, tactu duriores, quasi corrugati deteguntur renes. 

Quod si emollitionis in superficie hemisphaerii dextri sedem habentis na¬ 
turam anatomicam respicias, hoc factum a nobis observatum praebet mag¬ 
nam similitudinem cum casu e praxi doctoris Dalmas selecto, et allato in 
octava epistola professoris Lallemand de morbis encephali, ubi de fcemina 
agitur affecta insultibus epilepticis, dimidio sinistro corporis circumscriptis, 
hemiplegia ejusdem lateris tardo gradu procedente, cum musculorum con¬ 
tractione et turba circulationis conjunctis, quae omnia cum emollitione et 
erosione superficiei hemisphaerii dextri, nec non dimidii mesolobii dextri, 
cordis hypertrophia arteriarumque ossificatione coexistebant. « Depressa 
„ cerebri pars, ait doctor Dalmas, vestita erat tela vasculo-cellulosa, ob- 
„ tegente substantiam coloris flavo-albicantis, pene diffluentem, qua in 
„ media facile cerni potuit, textus cellulosus serositate infiltratus, qui per 
„ lentam absorptionem a substantia cerebrali in cellulis ejus olim deposita, 
„ orbatus videbatur. » Tela vasculo-cellulosa, quae depressionem investie¬ 
bat, nihil amplius continebat, textus cellulosus autem subjacens, serositate 
irrigatus, et cum substantia diffluente permixtus erat. Quod professor Lalle¬ 
mand ita explicat : Post unamquamque encephalitidem (impetus enim fre¬ 
quentes fuere, quum morbus plus annum teneret) residua substantiae cerebri 
vitiatae absorpta et suppleta sunt serositate, quae ipsa in partibus a primor¬ 
dio laesis evanuit, atque ita textum vasculo-cellulosum parenchymatis cerebri 
nudavit. Quum novus impetus intercurreret, antequam ille processus finem 
caperet, nova substantiae cerebri quantitas prius eamdem desorgamsatio- 
nem, eamdem absorptionem subiit, quam nova organisatio terminari pos¬ 
set; ita, ut momento mortis ea, quae ex diversis encephalitidis accessionibus 
redundarunt, inter se mixta atque confusa invenirentur. Ex his facile mtel- 
ligitur, cur emollitio hemisphaerii dextri, a nobis observata, tela vasculo- 
cellulosa non potuerit obtegi; sed tantum textu celluloso constitui, cum sub¬ 
stantia diffluente commixto, ortoque ex recentissima ac brevi encephalitide, 
cui aegrota succubuit. 




















EMOLLITIO RUBRA 

THALAMI NERVI OPTICI DEXTRI, 

NEC NON CORPORIS STRIATI EJUSDEM LATERIS. 


TARULA LXVIII. 

(Fig. 4.) 


Vir 56 annorum robustae constitutionis, gulae saepius indulgens, vitam 
sedentariam agens, htemorrhoidibus fluentibus obnoxius, saepius conges¬ 
tionibus ad caput, hemicrania dextra, afflictus, ira post amplam coenam 
exacerbatus, mentis deliquio subito correptus est. Post largam venae sec¬ 
tionem animi praesentia recuperata „ glossoplegiae et hemiplegiae sinistrae 
symptomata leviora observationi nostrae committit. Per nychthemeri spa¬ 
tium revulsivis extrinsecus, intus autem catharticis fortioribus adhibitis, 
resolutio artuum lateris sinistri fere evanescit, perstat autem hemicrania 
dextra summopere aegroto molesta. Altero post accessum mane sequens 
observatur aegroti status : arescit difficulterque ex ore protruditur lingua, 
frequens exauditur respiratio, incitatus tangitur pulsus (100), constipata 
invenitur alvus, parcum flammeum cernitur lotium, debiles vix voluntati 
obedientes observantur extremitates corporis sinistrae. Vigent animi facul¬ 
tates aegroti inter suspiria ac lamenta propositis sibi quaestionibus respon¬ 
dentis. Susceptae medicationi adduntur hirudines post aures et naribus 
adplicandae, ast arescit in dies lingua aegroti, fuligine obducuntur labia, 
rhoncho mucoso concomitatur respiratio, crescit frequentia pulsus (120), 
sponte deponuntur alvus et lotium , hebescunt sensus interni, palpebris 
velati cernuntur oculi, viribus resolutus, quasi iners massa, divaricatis 
cruribus, jacet in lecto suo inscius sibi aegrotus. Tandem septimo die 
morbi sub continuo capitis motu, dilatantur pupillae utriusque oculi, sopo¬ 
ris profundi ineunt symptomata, trismo corripitur maxilla inferior, tra¬ 
chealis denique rhonchus, ultimi momenti praecursor, vitae miserae scenam 
claudit. 

Sectio cadaveris. Lutescenti colore tincta flaccida invenitur dura me- 
ninx; serositate scatent arachnoidea et pia mater mediocriter injectae. 
Complanati observantur gyri encephali tactu molliores. Malacia insigni 
thalamus nervi optici, nec non corpus striatum hemisphaerii dextri deti¬ 
nentur; rutilans est color hujus desorganisationis ac si certa cruoris copia 


cum encephali substantia malaxata, eidemque homogenea ratione admixta 
esset. Aquae rivulus morbi foco accommodatus, eumdem magis solvendo ex¬ 
purgat, non ignobilem excavationem derelinquens, parietibus sat densis, 
anfractuosis praeditam. Serositate implentur ventriculi cerebri, nec non calva¬ 
riae basis, mediocrem sinuum atque cerebelli injectionem ostendens. Cor hy¬ 
pertrophia concentrica ad ventriculum suum sinistrum detentum conspicitur. 
Maxime expressi deprehenduntur noduli Arantii valvularum semilunarium 
aortae, haec plagis cartilagineis imo et osseis contaminata observatur. Tur¬ 
gent sanguine pulmones, per bronchiorum tractum magnam copiam muci 
spumosi coacervati demonstrantes. Hypertrophia notabili adfectum repe- 
ritur hepar, minima cystide fellea instructum. Insigni mollitie praeditus, 
friabilis observatur lien. Rubet mucosa membrana ventriculi, injectaque 
apparet illa tenuis intestini, plagas Peyerianas, nec non folliculos Brunne- 
rianos, infarctos turgidos visui praebens. Renes in calicibus suis certa co¬ 
pia materiei purulentae offuscatae deteguntur. 

Ex primis hujus morbi symptomatis et phaenomenorum natura, statuque 
typhoideo inde exorto, qui vitam aegroti terminavit, nonne adduci jure 
potuimus, ut eo vivo admitteremus exsudationem sanguineam, vel potius 
validam cerebri congestionem, a qua posset adynamia pi’oficisci? Ac post- 
eaquam necroscopia contrarium demonstravit, id est loco exsudationis san¬ 
guinem vel fortis congestionis cerebri, ostendit utriusque hemisphaerii cere¬ 
bri collapsum mollitiemque, et vastam thalami nervi optici dextri, nec non 
corporis striati ejusdem lateris malaciam, in qua cerebri massa dissociata, 
cum sanguine aequabiliter commixta inveniebatur; nonne jus nobis potes¬ 
tasque fuit, si vitae symptomata reputes, certum affinitatis gradum inter 
causas proximas suspicandi, quae tum emollitionem, tum apoplexiam parant 
ac pariunt? At infiltratio arachnoideae et liquidi accumulatio in cavitatibus 
encephali nobis erant symptomata, quae ex emollitione sequuntur, et ultima 
phaenomena mortem aegroti accelerantia explanant. 

H/EMORRHAGIA SUPERFICIALIS, 

GYROS LOBI ANTICI HEM1SPH/ERII SINISTRI CONTAMINANS. 


TABULA LXVIII. 


(Fig. 2.) 


Femina 25 annorum, constitutionis robustae, prima vice puerpera, ubera 
materna infanti non praebens, sexto die exacto post partum, animi pathe- 
mate violenter concussa, lochialis fluxus suppressionem passa est. Inse- 
quente nychthemero, capitis gravedo, oris siccitas, respirationis angustia, 
abdominis tensio, nec non dolor in imis hypogastrii, lotii ardor, alvus 
adstricta, corporis lassitudo, calor cum sensu frigoris alternans — erant 
symptomata interruptam uteri purgationem insignientia. Debito subsidio, 
propter miserum ajgrotm statum ei non lato, in dies phaenomenorum abdo¬ 
minalium series gravescens, coegit adstanles, ut miseram sequenti in statu 
Clinico instituto traderent : lutescit tumidula facies, splendentibus pro¬ 
funde in orbitis sepultis oculis characterisata; arescit lingua, sicuti et labio¬ 
rum epithelium, inexplebili siti torquetur aegrota, continuis nauseis mo- 
lesiata; frequens absolvitur respiratio, obscuriori murmure ad pulmonum 
radices’insignita; tensum, meteoristicum, ubique locorum ex minimo tactu 
dolens invenitur abdomen, ad mediam partem hypogastricae regionis pone 
pubem, uteri minime adhuc contracti praesentiam demonstrans; parcum, 
flammeum, urens sub excretione lotium, constipata per plures dies alvus; 
frequens, durus radialis ictus; sicca, mordaci calore affusa cutis peripheria 
— erant’nobis indicia, circa organicam vitam perspiciunda. Capitis gra¬ 
vedo, auris tinnitus, lucis intolerantia, conjunctivae rubedo, narium sicci¬ 
tas , insomnes noctes, dedolatio artuum summaque virium prostratio — 
cycli vita; animalis jam in discrimen vocati constituebant phaenomena. 
Insuper foetida sanie, ex vagina excreta irrorantur genitalia; uterus sensi¬ 
bilior, ponderosior, voluminosiorque digito per vaginam misso invenitur, 
fervidum, tumidum, orificio maxime dilatato instructum collum tactui prae¬ 
bens. Ex omnibus bis, phlebitidis uterinae possibilitatem admittentes, gra¬ 
vissima prognosi statum miserae circumdedimus — venarum uteri phlogosin 
annihilandi, suppurationem eorum nec non absorptionem forte jam prae¬ 
sentis puris ex imis cavitatum earum , ejusque depositionem in alia viscera 
praepediendi indicationem aedificantes. Calomel ad granum unum omni 
bihorio, altheae decoctum cum aqua lauro-cerasi, cataplasmata abdomini 
adplicita, interposito linteo unguento griseo illinito, venaesectio ex pede, 
praemissa hirudinum ad genitalia adplicatione — fuerant subsidia statim a 
nobis in usum tracta. Etsi sanguis e vena missus citissime crusta inflam¬ 
matoria post evacuationem suam obtectus, aperte antiphlogisticam indica¬ 
tionem a nobis stabilitam comprobavit, tamen post noctem inquiete trans¬ 
actam altero mane visitatam minime emendatam invenimus aegrotam : 
fracta voce nunc accusabat misera vix tolerabilem hemicraniam sinistrum 
latus calvariae detinentem; continuis vellicationibus exercebantur musculi 
faciei majori lutescentia nec non turgescentia indutae; aegre movebatur in 
orbitis fixus semivelatus palpebris oculus, sicca tangitur in medio sui fusca, 
ad margines autem striis albis notata lingua, urget sitis, vigent nauseae, 
dolet semper tensum meteoristicum abdomen, deficit adhuc desideratus 
lochiorum fluxus, anxia frequens exauditur respiratio, parvus, celer tangitur 
pulsus, frigent spissa perspiratione irroratae extremitates. Manu continenter 
adplicata laevo calvariae lateri indicat omnino sibi conscia aegrota molestam 
sensationem in imis cranii perceptam, accusans praeterea singularem tor¬ 
porem in utraque extremitate dextri lateris experiundum. Propter alvum 
liquidam foetentem quater depositam usum calomelanos quantitate circum¬ 
scribentes, potum ex decocto altheae cum aqua lauro-cerasi continuavimus, 
ordinantes injectionem emollientem in vaginam et rectum bis de die absol¬ 
vendam, hirudinibus post aures nec non hypogastricae regioni adponendis 
aegrota exercita, frigida aqua imbutis epithematis calvariae imponendis, 
sinapismis flaccidis ex toto mammis superhabendis nec non vesicatoriis 
suris dirigendis ad uteri suspensam functionem revocandam , capitisque 


statum serius pertimescendum, muniendum. Vespere aegrotam nullomodo 
emendatam, imo aggravatam reperiimus, nam clamoribus continuis expri¬ 
mebat misera diram cephalaeam, semper sinistrum latus calvariae detinen¬ 
tem; succussibus involuntariis convellebantur extremitates dimidii dextii 


usculus pulsus, summa totius cor- 
terarem sanguisugarum post aures 
me omissis subsidiis jam in usum 


corporis, anxia respiratio, frequens, dur 
poris jactatio, erant mihi indicia, ut re 

nec non ad nares adplicationem , mini— -- 

vocatis. Post noctem inquiete transactam, non perfecte sibi conscia aegrota 
quaestionibus propositis minime respondens, continenter capite oscillabat, 
maxillae inferiori masticationis motum imprimendo. Fixus, injectus, con¬ 
tractus, tamen sensibili pupilla instructus oculus; crispa lutescens zygoma¬ 
ticorum nec non orbicularis oris contractionibus irregularibus exagitata 
facies, fuligine incipiente conspurcata labia, arida ad fauces retracta ex ore 
minime exerenda lingua, frequens respiratio, incitatus duriusculus pulsus, 
meteoristicum abdomen, sub pressione etiam fortiori nunc, vix sensibilitate 
ad faciem mgrota; expressum , foetida ex labiis vulva; nigrescentis saniei 
excretio , involuntaria lotii evacuatio alvi autem retentio , spastici motus 
contractionibus mox extensionibus energicis musculorum extremitatum di¬ 
midii dextri corporis definiti, calens corporis periphaeria ad volas manuum 
nec non plantas pedum viscido frigido sudore irrorata — erant circiter phae- 
nomena praesentem gravissimum aegrotae statum illustrantia. Calomel semel 
sufficienti copia cum magnesia ad retentam sedem deliberandam in usum 
vocatum nunc seponebatur, aqua oxymuriatica cum decocto altheae sup¬ 
plendus; hirudinibus calvaria, narices nec non genitalia feminae exerce¬ 
bantur, ubique locorum revulsio sinapismis exaequanda corporis superficiei 
admovebatur, gelida aqua fere continuo capiti superhabebatur. Ad vespe¬ 
rem omnia recrudescunt : profundo comate sepulta oculis strabismo affec¬ 
tis, pupilla in lucem vix sensibili contracta instructis, alta imo voce minime 
expergefit misera, faciem crispam pallidam, trismo affectam, frigido sudore 
coopertam visui nostro prabens. Stertens abdominalis respiratio, exilis, 
intermittens, frequentissimus pulsus, meteoristicum insensibile abdomen, 
sub fortiori pressione foetidissimos flatus rejiciens, putridum saniei ex geni¬ 
talibus profluvium, involuntarius stercoris ac lotii secessus, frigida;, con¬ 
tractae extremitates lateris dextri — componebant reliquam phaenomenorum 
catervam. Quum impossibilitas absoluta aperiendi os, propter spasticam 
maxillae contractionem denegaret nobis facultatem, interne alias indicatum 
auxilium, Moschum scilicet exhibendi, totam medicationem hoc in gravis¬ 
simo casu adimplendam, frigidissimae aquae capiti adplicatione, nec non 
usu extensissimo sinapismorum circumscripsimus. Ast frustra omnia haec 
usurpabantur, nam paulo post, pulsu amplius ad gelida membrq non per¬ 
cepto, plane sibi inscia orco tradebatur. 

sectio cadaveris. Vasa durae meningis, nec non sinus ejus, insigniter 
sanguine atro dissoluto farciuntur; arachnoideae nec non piae pars faciem 
externam lobuli anterioris sinistri vestiens, panni intense rubri admodum 
injecti ad superficiem suam strato tenui ast amovibili sanguinis exsudati 
contaminabantur. Eadem maxime tenui cruoris extravasatione obducebatur 
subjacens gyrorum cerebralium facies, levissime abstergenda minimeque 
in imas substantia; encephali penetrans, nam haec ultima, ad localitatem 
affectioni arachnoidea; et pia; respondentem cultro incisa omnino quoad 
colorem consistentiamque normalis videbatur. Cerebrum volumine auctum 
ponderosumque in ventriculis suis lateralibus parcam serositatis copiam 
continebat. Cerebellum sicuti et medulla; meninges, notabiliter sanguine 
repleti in imis substantiae suae minime a norma declinabant. Pulmones ad 
basin suam sanguine turgidi, aliquid hypostatici prae se ferebant, divisio¬ 
nesque bronchiorum spuma ductili farctas ostendebant. Vpntriculus cordis 





















sinister hypertrophia concentrica exercitus, magno coagulo albuminoso 
obturabatur, ad valvulas bicuspidales excrescentias condylomatosas magni¬ 
tudine pisi offerens. Peritonaeum nonnullis in locis injectum et modice ru¬ 
brum , quasi inflammatum exsudationis cujusdam vestigia in cavitate sua 
nulla praebens. Rubet injecta hinc inde mucosa ventriculi et intestinorum. 
Hepatis convexitas maculis tribus lentis magnitudine lactescentibus, sub 
ejus involucro sitis ex depositione ibidem materiei purulentae constitutis, 
tanquam seminiis futurorum abscessuum insigniebatur. Lien volumine auc¬ 
tus, mollitie summa indutus facillime lacerabatur. Renes ad superficiem 
lutescentes scissuris profundis characterisabantur. Uterus volumine auctus 
parietes cavitatis suae vestitas detritu pseudo-membranoso aut imo et reli¬ 
quiis caducae Hunteri foras ex toto non expulsis, sanie foetida, nigrescente, 
putrescente conspurcatas visui demonstrans. Substantia uteri brunei colo¬ 
ris, normali omnino mollior, venis peragrabatur liquido purulento plenis, 
pressione facillime exprimendo farctis. Haec venarum phlogosis ad hypo¬ 
gastricas venas ex utroque latere oculis percursa, intimam harum tunicam 
lactescentem, corrugatam, ruderibus pseudo-membranosis hinc inde con¬ 
taminatam investigationi praebebat. 

Haec nobis observatio exemplum affert notatu dignum meningitidis sinistri 


4 lateris complicatae cum haemorrhagia superficiali gyrorum lobi antici sub¬ 
jacentis. Vix enim lochia cessarunt, quum jam inter symptomata imi abdo- 
minis affecti erumpit cephalalgia, tinnitus aurium, conjunctivarum injectio 
membrorum dolor, viriumque prostratio. Lata aegrotae subsidia ad haec 
morbi phaenomena combellanda frustranea manent : cephalalgia sinistro 
calvariae latere circumscripta exprimitur intolerabili hemicrania, quae ab 
aegrota vociferationes extorquet. Musculorum faciei contractio, torpor ex¬ 
tremitatum lateris dextri, linguae siccitas, nausea; frequentes, inconscia 
excretio lotii, serius tandem lateris dextri extremitates spasmis clonicis 
agitatae, transitum sistunt in secundam seriem symptomatum, quae manant 
ex effusione sanguinis ad gyrorum superficiem. Prostrata jacens in comate 
profundo aegrota, oculorum strabismo affecta, pupillam contractam lumini 
insensibilem, corrugatam faciem, maxillam inferiorem trismo correptam 
respirationem stertentem, meteoristicum abdomen, alvum lotiumque invo¬ 
luntarium attentioni nostrae proponens, vita decedit contractis extremita¬ 
tibus dextris concussa. Atque ita levis compressio partis maxime superfi¬ 
cialis nonnullorum cerebri gyrorum ad exstinguendam intelligentiam, ad 
sensuum vocisque functiones suspendendas, ad coma praeceps mortiferum- 
que proferendum suffecit. 

HA1M0RRHAGIA CAPILLARIS 


CENTRI VIEUSSENII HEMISPH/ERII CERERRI SINISTRI. 



TABULA LXIX. 


(Fig. i.) 


Vir 45 annorum, robustus, gulae saepius parens, vitam sedentariam de- 
ns raris temporis intervallis aurium tinnitu ingratissimo afflictus, inter¬ 
veniente epistaxi semper sublevatus, jam per triennium vivendi ratione 
magis disposita, ab hisce symptomatis liberatus, optima tandem valetudine 
fruebatur. Ante mensis spatium, diaetetico errore commisso, interveniente 
perfrictione, pyrexiae intermittentis accessibus quotidie turbatus, ab initio 
levioribus catharticis, serius et specifico auxilio, sulphate chinini videlicet 
cum pulvere radicis rhei prospere tractabatur. Tunc quotidianus paroxys¬ 
mus, intensitate decrescens, tandem tertianum typum accipiens, paulatim 
ex toto evanuit. Spatio integrae septimanae ab omni vestigio molestiae inter¬ 
mittentis liber aegrotus, nimisque viribus suis confidens, novam occasionem 
recidivo morbo praebens, iterum regressui intermittentium symptomatum 
subjiciebatur. At omnino alia forma exprimebatur nunc morbi hujus reno¬ 
vatio : praemissis matutinis horis experiunda corporis totius refrigeratione, 
anxietate praecordiali summa exercebatur aegrotus, involuntarias tractiones 
musculorum, formicatione ingratissima, nec non torpore serius subsequente 
totius dimidii dextri corporis concomitatas experiens. Phaenomena haec quo¬ 
tidie aegrotum certo fere tempore visitantia, tanquam nervosa considerata, 
non maximi habebantur ergoque naturae viribus committebantur. Quarto die 
ineunte post recrudescendam phaenomenorum intermittentium, jam ante so¬ 
litum paroxysmi tempus refrigerationem algidam totius corporis experiens, 
singulari praescientia instantis cujusdam periculi instructus, minime defi¬ 
nienda praecordiali molestissima anxietate, nonnisi motu per hypocaustum 
suscepto et involuntaria quasi membrorum agitatione quodammodo pacanda 
affligebatur. Ingratissima ponderis sensatione epigastrium opprimente, sic- 
que respirationis actum, suspiriis praeruptum intervertente, ab ipso aegroto 
praesentia flatuum in ventriculo explicata, fortis infusio theae boheae admixta 
parca copia taffiae ab adstantibus commendabatur, ut succurreretur molestiae 
ad stomachum persentiendae. Vixautem tres haustus liquidi tali ratione pa¬ 
rati in se ingurgitaverat, cum pocillum infusionem salutarem continens, dex¬ 
tra manu prehensum delabitur, ipseque aegrotus toto corpore fortiter contre- 
mescens, quasi fulmine tactus, sibi inscius in solum cadit, oculos clausos, 
faciem sanguine suffusam, respirationem stertentem resolutaque membra ob¬ 
servationi adstantium praebens. Venaesectio brachii, sinapismi artubus nec 
non epigastrio apponendi, glacies calvariae imposita, erant subsidia statim 
misero suppeditata. Duplici circiter elapsa hora post, ego adiens aegrotum 
sequentibus interfui signis : livida facies, divergens semiapertorum oculo¬ 
rum strabismus, conjunctivae summa injectio, contractae pupillae luci vix 
sensibiles, sinistrorsum retractus hiantis oris angulus, fortiter adpressa 
superiori maxilla; inferior, stertens abdominalis respiratio, vagitu saepius 
audiendo interrupta, abdominis meteorismus, alvus lotiumque involuntarie 
secedentes, agitatio continua artuum lateris sinistri, contra perfecta inertia 
lateris oppositi, irregularis at duriusculus ad radialem utriusque frigidae 
extremitatis tangendus pulsus — fuerant mihi symptomata, circa aegrotum 
omnino sibi inscium , profundo comate detentum observanda. Ana- 
mnestica momenta prius relata, ex adstantium narratione colligens, his vero 
praesentem ‘miseri statum substruens, totam phaenomenorum seriem a me 
visam tanquam consequentiam haemorrhagiae cerebri hemisphaerium sinis¬ 
trum affligentis consideravi, prognosi gravissima circumsepiendam, sub¬ 
sidiisque encephali oppressionem diminuentibus, sanguinisque effusi ab¬ 
sorptioni faventibus impugnandam mecum reputans. Itaque secundam ex 
brachio venaesectionem ordinavi, continuatis ad calvariam impositione gla¬ 
ciei, sinapismisque ad artus; trismo autem semper perstante, praecipimus 
ut clysma injiceretur. Ad vesperem semper inscium sibi aegrotum invenien¬ 
tes, stertorem vagitu frequentissimo interruptum observavimus, extremitas 
autem superior sinistra, motibus diversis agitata continuo et involuntarie 


genitalibus admovebatur. Artus dimidii corporis dextri semper resoluti, 
sublevati massae inertis ad modum lectulum petebant, acupuncti vix sen- 
sibilitate induti videbantur. Post enem a mane injectum, magna, stercoris 
duri copia evacuata, nunc abdominis meteoristicum statum quodammodo 
diminutum nobis explicat. Trismus adhuc maxillam inferiorem afficiens, 
relaxari videtur, nam vi adhibita cedit haec, permittitque serius auxiliorum 
internorum usum. Oculi strabismo detenti eamdem conjunctivae injectio¬ 
nem, nec non pupillae contractionem et lucis impassibilitatem ostendunt. 
Minoris duritiae at semper irregularis tangitur ad algidas extremitates pul¬ 
sus. Innervationis subitaneam prostrationem metuentes, tertiam venaesec¬ 
tionem non indicavimus, eamdemque applicatione hirudinum post aures 
nec non ad nares supplevimus. Restituta quodammodo deglutitionis facul¬ 
tate, interne calomel ad granum unum omni bihorio, nec non nitrum cum 
tartaro stibiato in aqua solutum commendantes, glaciem calvariae nec non 
sinapismos corporis superficiei imponendos suasimus. Altero mane, nullo- 
modo modificata symptomatum expressione, anxie transacta nocte, omnino 
in pejus ruentem invenimus miserum. Hippocratica facies denuo trismo 
afflicta, stertens respiratio, rhonchis mucosis e longinquo audiendis insig¬ 
nita , abdominis meteorismus summopere evolutus, rigiditas cadaverosa 
totius corporis, exilis, irregularis pulsus, prodromi jam fuerunt, finis ultimi, 
18 horis post exordium haemorrhagiae aegrotum tumulo inferentis. 

cadaveris sectio. Cerebri velamenta insigniter injecta, sinus durae ma¬ 
tris sanguine farcti, hemisphaeriorum gyri fortiter expressi. Substantia en¬ 
cephali transversim scissa maculis rubris numerosis notata, tactu durior, 
centrum Vieussenii lobi cerebri sinistri plaga sat extensa ex numerosissimis 
punctis aggregatis formata, medullari substantiae sabuli ad modum inspersi 
constituta contaminatur, fere ad viciniam ventriculi lateralis ejusdem hemi¬ 
sphaerii, penetrat rubedo haec, encephali textum infestans, transversa scis¬ 
sione cuique rescisso stratui sabulosae inspersionis adspectum tribuens. 
Laterales ventriculi sicuti et reliquae cerebri cavitates, praeter choroideo¬ 
rum plexuum injectionem serositatis minimam quantitatem offerunt. Rasis 
calvariae injecta, cerebellum vero et medulla spinalis a norma non rece¬ 
dentes deteguntur. Pulmones sanguine injecti, ubique aere permeantur, 
duclusque bronchiales mucositatibus spumosis farctos offerunt. Cor ad 
utrumque ventriculum hypertrophia excentrica detentum, coagulis densis, 
firmiter papillaribus musculis adhaerentibus impletur. Hepar volumine auc¬ 
tum, friabile, lividi coloris; lien malacia correptus invenitur. Ventriculi et 
intestini tenuis mucosa ad certas localitates rubedine notatur, eorumque 
cavitas sicuti et crassorum intestinorum flatibus extenditur. Renes norma¬ 
les, ad calices eorum intirnamque vesicae urinariae membranam, notabilis 
vasorum conspicitur injectio. 

Perpensa gravitate symptomatum vitalium, quae febris haec intermittens 
perniciosa praebuit, nos in cerebro profundam alterationem reperturos fore 
conjectabamus. Minime vero! Nam praeter notabilem injectionem velamen¬ 
torum encephali, sanguinis accumulationem in sinubus baseos calvae, tan- 
demque manifestam cerebri et cerebelli polyhaemiam , quae symptomata 
cadaverica solita quidem in congestione encephali sunt, sed sene phaeno¬ 
menorum a nobis in observatione descriptorum vix unquam concomitantur, 
in centro hemisphaerii sinistri inveniebatur maxime insignis memoratuque 
digna vasorum encephali injectio, qua portio centri Vieussenii fere aequa¬ 
biliter rubro colore tincta evasit, numerosissima puncta rubra observationi 
nostrae offerens. Haec ne sumenda est nobis organica caussa, qua affectio¬ 
nem vivo aegroto observatam explicare possimus? Nonne potius adjiciatur 
hoc novum exemplum ad tot alia, quae prorsus insufficientem investigandi 
modum hodie vigentem representant, ad infinitam symptomatum varietatem 
solis laesionibus anatomicis interpretandam. 























H'EMORHHAGIA 

INTER GYROS LOBI POSTERIORIS HEMISPH/ERII CEREBRI SINISTRI. 


TABULA LXIX. 


Miles veteranus, 55 annorum, robustus, vertiginibus saepe obnoxius, 
hiemali tempore, post exactam longam stationem sub divo lrigida aura in¬ 
tense exercitus, hypocaustum calidum iniens, subito in solum sui non 
compos cecidit. Post largam venaesectionem ex brachio statim absolutam, 
sensibus recuperatis ducitur in Nosocomium nostraeque committitur obser¬ 
vationi. Hebeta, livescens ad dimidium dextrum suum, turgore vitali orbata 
facies, oculus uterque injectus, pupilla contracta at sensibili instructus, 
dextrorsum resolutis palpebris ex toto fere velatus, deleta facultas exserendi 
arescentem linguam, difficilis liquidi deglutitio, ob instantis suffocationis 
periculum tussirnque molestissimam evocandam, meteoristicum ad regio¬ 
nem iliacam dextram sensibile abdomen, deficiens sedes, inconscium lo¬ 
tium , frequens respiratio mucosis rhonchis comitata, ad lobos posticos 
utriusque pulmonis crepitatione manifesto characterisata, nec non tussi cum 
impossibili expectoratione juncta, fortis irregularis cordis impulsus, eadem 
qualitate ad radialem expressus, diminuta thermogenesis corporis, balbu¬ 
tiens loquela, artus lateris sinistri motibus certis exerciti, unguibus nostris 
tentati subito contracti, dimidii dextri extremitates contra immobiles acu¬ 
bus puncti inertes permanentes - fuerant symptomata circa hebetem vix 
sibi conscium aegrotum nobis observanda. Cerebri haemorrhagiam cum 
pneumonia conjunctam totius aerumnae caussam agnoscens, secundam ve- 
naesectionem ex brachio large absolvendam ordinavi, insuper commendans 
usum mercurii dulcis ad granum j. omni bihorio, minime omissis frigidis 
adplicationibus calvariae, nec non sinapismorum corporis peripheriae ad¬ 
movendorum. Altero mane omnia in pejus ruentia invenimus : liquidum in 
os intromissum affaridam linguam irrorandam ob impossibilem glutitionom 
cum tussi vehementissima statim foras rejicitur, mucositatibus oppleti pul¬ 
mones , stertente respiratione anxium statum ejus exprimunt. Ingenti me- 
teorismo distenditur abdomen, languet semper alvus, involuntarium, acre, 
parcum excernitur lotium, irregularis parvus tangitur pulsus, sensibilitate 
nec non motu perfecte orbata; extremitates lateris dextri succussibus con- 
vulsivis hinc inde agitatae observantur. Friget corporis peripheria, ad certas 
localitates glutinoso sudore cooperta. Continuatis frigidis epithematis capiti 
adponendis, minimeque suspenso usu sinapismorum, deglutitionis facultate 
praerupta, obicemque ponente omni medicationi internae, clyster laxans 
fortiori dosi paratus injicitur. Ast subsidiis his frustra in usum vocatis ingra- 


( & 9 - 2 . ) 

vescentibus semper respirationis molestiis, duplici nychthemero praeterito 
post morbi initium aegrotus orco traditur. 

sectio cadaveris. Vasa arachnoideae nec non piae insigniter injecta ce¬ 
rebri anfractuositates fortiter expressae, tactui duri reperiuntur. Ad lobum 
posteriorem hemisphaerii sinistri gyris cerebralibus substructa invenitur 
cavitas nucis avellanae magnitudinis, recens coagulato sanguine farcta, 
emollita substantia medullari circumsepta, gyros cerebrales ex toto disso¬ 
cians sublevansque. Reliqua encephali substantia, sicuti et ventriculi ejus 
a norma non recedunt. Calvariae basis sanguine turget. Nulla alteratio circa 
continentem et contentam specus vertebralis partem observatur. Pulmones 
ex utroque latere notabili quantitate serositatis turbidae innatantes , ad infi¬ 
mos lobos hepatisationis rubrae vestigia prae se ferunt; reliquas autem partes 
aeri permeabiles ostendunt,-ad totam bronchiorum divisionem tenaci, vis- 
cido muco saturantur. Cor volumine auctum hypertrophia excentrica ad 
ventriculum suum sinistrum affectum; arcus aortae hinc inde observandam 
ossificationem visui praebet. Ventriculus nec non tractus intestinalis flatibus 
enormiter distenti, mucosae rubedine nec non brunnerianarum glandula¬ 
rum expressione praecipue circa ileon observandam characterisatur. Mala¬ 
cia peculiari adfecta deteguntur hepar et lien volumine suo aucta. Renes 
sanguine inflati; cystis urinaria ad mucosam, arborescenti injectioni ad 
regionem cervicis istius organi notata — investigantur. 

Hoc factum , si extravasationis sanguineae sedem et anatomicam naturam 
respicias, magnam in se habet similitudinem cum casu, de quo Professor 
Andral (De morbis encephali ) commemorat, ubi haemorrhagia sinistri 
hemisphaerii parte posteriori limitata, eamdem quoque foci apoplectici no¬ 
tabilem praebebat cum superficie cerebri communicationem per fundum 
anfractuositatis. Hoc enim in casu extremitas thoracica lateri haemorrha¬ 
giae opposita, sola erat malo correpta, ita ut diceres hoc exemplo confir¬ 
mari opinionem, quam qui sibi induerunt, in posteriore parte hemisphae¬ 
riorum ponunt sedem motionis artuum superiorum. At opimo haec, nonne 
infirmatur observatione nostra, quae ad modum vivo aegroto paralysin dextri 
lateris faciei, difficultatem glutiendi, linguam balbutientem' extremitatum 
lateris dextri corporis paralysin ostendit, insuperque analogae observationi 
innisa est ejusdem Professoris Andrah (Vid. Obs.IV.) 

altera minor in lobo postico, altera major in centro 

VIELSSENII HEMISPHAERII SINISTRI. 


TABULA LXX. 

• (Fig. 1.) 


Vir 60 annorum, constitutionis firmae, vitam dispositam agens, interdum ^ 
capitis gravedine nec non cephalalgiis afflictus, sed intercurrente saepius 
epistaxi ab his liberatus, ultimo tempore salutari e naribus sanguinis pro¬ 
fluvio non amplius visitatus, hemicrania sinistrum calvariae latus detinente 
vehementer vexabatur. Consilium cognati cujusdam secutus, nicotianae pul¬ 
vere naribus inspirando utebatur, ad sternutamentum movendum, itaque 
suspensum sanguinis effluvium restaurandum. Methodus haec, per aliquod 
temporis spatium assidue continuata, praeter validam mucosae irritationem, 
subsequentemque oculorum scintillationem exoptato fine nequaquam in¬ 
signiebatur. Abhinc biduo, in media sternutatione violentissima, usu intem¬ 
pestivo nicotianae evocata, vertigine repente captus, animi non compos, 
stertens in humum cecidit aegrotus. Brachii venaesectio, larga incisione 
absoluta, sinapismi extremitatibus, glacies calvariae adponenda, nec non 
clysterium laxans — fuerant subsidia a medico adhibita, eo magis, quod 
negata misero facultas glutiendi, praepediebat internorum medicamentorum 
usum. Per biduum aegrotus sub imperio hujus tractationis derelictus, nulla 
tamen emendati status signa manifestans, nostrae in Nosocomio observationi 
committebatur. Cornea oculi dextri muco spisso offuscata, flaccida cerne¬ 
batur, conjunctiva autem utriusque hujus organi ex toto insensibilis, digito 
imo tacta, ne minimo quidem vestigio contractionis cujusdam circa large 
apertas palpebras notabatur. Turgore vitali orbata, complanata gena dextra, 
exitu et introitu aeris in oris cavitatem sub respirationis actu passive agi¬ 
tabatur. Livido pallore induebatur crispa, trismo affecta miseri facies; 
rhoncho mucoso comitata frequens stertensque absolvebatur respiratio; 
incitatus, irregularis cordis ictus, frequenti parvo ad radialem pulsu ex¬ 
pressus; fractum oesophagi officium, sub minima cautissimaque liquidi in os 
intromissione suffocationis indiciis expressum, meteoristicum abdomen , 
involuntarium lotium, deficiens sedes, frigidiusculi artus sudore madidi, 
ad corporis latus sinistrum motibus irregularibus agitati extremis digitis 
nostris adstricti sensibiles, dimidii autem dextri corporis artus ex toto re¬ 
soluti imo acu puncfi minime sensiles, sublevati proprio ponderi cedentes, 
inferiora petebant. Coriscientia sui perfecte privatus, vagitu ad intervalla 
exaudiendo, velut automata machina molestum suum exprimebat statum, 
xx hirudinibus post aures adponendis, nec non quatuor ad nares dirigendis, 
clysmo laxante cum tartaro stibiato injiciendo, continuatis autem frigido¬ 
rum in capite sinapismorum vero in corpore impositione succurrebatur ^ 
aegroto. Vespere ejusdem diei respiratio etiam frequentior, tracheali rhon- f 


cho concomitabatur. Parvus intermittens tangitur pulsus, frigescit corporis 
peripheria ad frontem extremitalesque glutinoso sudore cooperta; tandem 
pulsu exiliori, respiratione autem rariori factis, rigiditate totius corporis 
praemissa animam expirat miser. 

sectro cadaveris. Dura mater arborescentiis arteriae meningeae sanguine 
turgidis insigniter characterisata, arachnoideae et piae textus, imprimis 
hemisphierium cerebri sinistrum obvolvens maxima vasorum injectione 
notatus, substantia corticalis ejusdem hemisphaerii roseo colore tincta. Sub 
transversa encephali sectione detegitur ad hemisphaerium ejus sinistrum 
duplex sanguinis extravasatio, altera minor in lobo postico magnitudinis pisi 
majoris, altera major in centro Vieussenii ejusdem lateris sita, magnitudinis 
nucis juglandis mediae, mollitie substantiae cerebralis vicinae nec non ma¬ 
culis sanguineis sub transversa ejus sectione adparentibus comitata. Ven¬ 
triculi laterales plexibus choroideis multo sanguine turgidis instructi ne 
minimam quidem serositatis copiam demonstrant. Sinus baseos calvariae 
cruore insigniter scatent, at cerebellum nec non medulla spinalis a norma 
minime abhorrent. Pulmones hinc inde bronchiorum dilatatione notati, 
mucositatibus spissis ubique implentur, parenchyma tamen suum aeri sat 
pervium observationi committentes. Cor ad ventriculum sinistrum hyper¬ 
trophia concentrica afflictum, sanguinis coagulis modicae extensionis im¬ 
pletur , ad arcum aortae raras ossificationes visui praebens. Hepar volumine 
auctum, tactu durius, ad convexam suam partem depositione tuberculosa 
contaminatum invenitur; eadem tuberculosa materies ad imas partes lienis 
sub sectione ejus ad longitudinem facta reperitur. Foetidissimis flatibus ex¬ 
tenditur tractus intestinalis, levem rubedinem ad finem ilei nec non rectum 
demonstrans. Renes volumine aucti, profundis sulcis ad superficiem inter¬ 
secti, sanguine divites, alias a norma non discedunt,, pariter ac vesicae 
urinariae cavitas scrupulose inquisita. 

Plerisque in malis, ubi status conspicitur comatosus, palpebrae coeunt, 
si tangas anticam superficiem corneae. Quod in nostro exemplo non est 
observatum : oculus sinister manebat immobilis adversus frictiones con¬ 
junctivae, et absoluta hujus membranae insensibilitas conveniebat cum sen¬ 
suum jactura in latere sinistro faciei. Hujuscemodi phaenomena, ait vir 
doctiss. Andral, observari solent in animalibus et in hominibus, in quibus 
quintum par nervorum invenitur laesum. Attamen ille subtilis investigator 
in simili casu sibi persuasit, aeque ac nos in hoc exemplo intactum hoc 
nervorum mansisse par. 

COAGULUM SANGUINIS 


IN CORNU ANTICO VENTRICULI LATERALIS SINISTRI SITUM. 


TABULA LXX. 

(Fig. %.) 


Miles 55 annorum, robusto corpore, potulentis nonnunquam deditus, ^ 
rheumatismo articulari obnoxius interdum dyspnoea nec non cordis palpi¬ 
tationibus turbatus, exindeque sa;pius capitis gravedine, temulentia, verti¬ 
gine nec non oculorum scintillatione correptus, sat bona ceterum frui 
sanitate solebat. Mense julio, tempestate calidissima vigente, post coenam 
copiosam hortulani ministerio, solis actioni nudo capite expositus fungens, 
subito mentis non compos humi collabitur. Pallida cernitur facies ejus, 
semivelati, injecti, cum confracta insensibili pupilla, fixi in orbita haerent 
oculi; peculiari modo exagitantur sub quaque expiratione buccinatores 
utriusque lateris; os sputo cruento fcedo conspurcatum cernitur, immo¬ 
bilis est theca thoracica, sub stertente, ardua , rhoncho tracheali insignita 
respiratione, motibus contra celerioribus exagitatur abdomen meteoris- 
tice distentum. Alvus lotiumque inscie evacuantur, lentus tangitur pulsus, 
friget corporis peripheria. Quaestionibus altissima voce propositis silet 
aegrotus, nullisque incitamentis ad cutem vel sensuum organa directis 
e comate profundo, quo sepultus jacet expergefieri potest. Resoluti per¬ 
fecte quoad mobilitatem ac sensibilitatem conspiciuntur artus, sublevati 
massae inertis adinstar inferiore petentes. Statim instituitur venaesectio, 
exercentur extremitates sinapismis, clysteria cum addito aceto injiciun¬ 
tur; ob impossibilem glutitionem praecluditur via ore auxilia propinandi. 

At inanes sunt artis conatus miserum ex orci faucibus eripiendi. Res¬ 
piratione difficiliori facta, cum rhoncho tracheali procul auribus perci¬ 
piendo, comatis profundissimi symptomatis semper durantibus, tertia hora f 


exacta post morbi gravissimi initium, mentibus alienatus miser, naturae 
debitum reddit. 

Sectio cadaveris. Cranii integumenta non magna sanguinis injectione 
notantur, sicuti et dura mater modica evolutione vasorum insignita. Ma¬ 
gis cruore saturata encephali peripheria cernitur, substantiam suam mol¬ 
litie peculiari indutam exhibens. Vix modico frustulo cerebri per trans¬ 
versariam sectionem separato, in conspectum venit ventriculus lateralis 
sinister coagulo sanguinis ad cornu suum anticum detentus. Congrumato 
sanguine depressi ac conspurcati videntur thalamus nervi optici nec non 
vicinum corpus striatum ; fortiter injecti inveniuntur sinus baseos cranii. 
Ceterae partes cerebri, cerebelli sicuti et medullae spinalis nil peculiare 
visui offerunt. Cor ad utrumque ventriculum hypertrophia afflictum, coa¬ 
gulis albuminosis impletur. Pulmones congesti spuma cruenta farti' dete¬ 
guntur. Hepar hypertrophicum; lien peculiari mollitie detinetur. Tractus 
intestinalis sicuti et renes a norma omnino non declinant. Ventriculus 
maxima copia ciborum crudorum distentus reperitur. 

Tam intensitate symptomatum vitae quam sanguinis in ventriculum late¬ 
ralem sinistrum irruptione hoc factum proxime accedit ad observationem xm 
in clinice Professoris Andral descriptam, illud si exceperis, quod in exem¬ 
plo ab illustr. Professore allato etiam haemorrhagia, magnam hemisphaerii 
dextri partem contaminans accessit; dum in nostro casu exiguis finibus cir¬ 
cumscripta destructio substantiae medullaris, cornu antico ventriculi sinistri 
vicinae, indagationi offertur. 
















H/EMORRHAGIA 

IN CORPORE STRIATO DEXTRO. 


TABULA LXXl. 

;■(Fig. i.) 


Femina 50 annorum, plurium infantum mater, constitutionis plethoricae, 
catameniali fluxu orbata, diaeteticis erroribus saepius obnoxia, hinc inde 
cordis palpitationem cum molestia pectoris conjunctam experiens, inter ne¬ 
gotia sua vertigine oppressa, deficiente anima in solum cecidit, lividam 
faciem, spuma viscida contaminatum os, stertentem respirationem, oculis 
auribusque adstantium proponens. Ex absoluta mox brachii larga venaesec- 
tione elapso nychthemero aegre ad sensus revocato, imbecillitatem totius 
dimidii sinistri corporis accusans in Nosocomium ducta meae committebatur 
indagationi. Dextrorsum retractus angulus oris singularem tribuit vultui 
aegrotae expressionem ; minime deviata, facile ex ore protrudenda, humida, 
flavente tegmine obducta lingua, late dilatatum sub leviter accelerata respi¬ 
ratione pectus, ast forti impulsu expressa auri nostrae incitata cordis actio, 
non valde tensum, tactui insensibile abdomen, modicum indolentem hepatis 
infarctum perscrutantibus digitis offerens, alvus tarda, parcum intense ru¬ 
brum lotium at voluntati imperio subjectum, corporis thermogenesis nor¬ 
malem gradum adaequans — erant phaenomena circa organicam vitam no¬ 
bis observanda. Integritas sensuum externorum : visus, auditus, gustus imo 
et tactus, dimidium corporis dextrum spectantium, immunitas intelligentiae 
perfecta, distincta loquela, qua accusat aegrota sitim, ciborum desiderium 
prostratum, crudelemque sibi extremitatum lateris sinistri immobilitatem 
plenam, perfectae insensibilitati cutaneae periplieriae harum partium ad¬ 
junctam , proclivitas ad somnum , singularisque reeeptivitas frequention 
fletu expressa — erant indicia dominii systematis nervosi adnotanda. Ener- 
gicam cordis incitationem in censum vocantes, malique inde recrudescen¬ 
tium timentes, alteram ex brachio instituendam venaesectionem suasimus, 
commendantes tartari stibiati refractam dosin in solutione cum addita aqua 
laurocerasi, potumque acidum ex succo oxycocci paratum, minime omissa 
frigidorum ad calvariam adplicatione, nec non sinapismorum ad corporis 
superficiem impositione. Intensissima crusta pleuritica obtegebatur secunda 
vice ex vena missus sanguis, cordis impulsum quodammodo limitans ejus- 
que vim frangens. Per biduum huic medicationi exposita usumque tartari 
stibiati optime perferens, alvi solutionibus repetita vice peractis, nec non 
lotii excretione minus rubri frequentiori reddita, ingratissimis formicatio¬ 
nibus, inde a halluce tractum cruris extremitatis resoluta; sequentibus, 
ineunte tertio nychthemero praesentiae suae in Nosocomio exercebatur 
aegrota. Quinto die post morbi exordium eadem formicationis sensatio, ad 
extremitatem etiam supremam paralysi detentam extensa, insequente die 
perceptione restituta ad membrum abdominale insensibilitate correptum 
notabatur; levis imo extremitatis hujus unguibus tractatio, illius contrac¬ 
tione statim exprimebatur. Continuato tartaro stibiato interne, usum du¬ 
plicis vesicatorii extremitatibus malo delentis adplicandi adjecimus. Elapsis 
nonnullis diebus, formicationis sensus thoracicum membrum peragrans, 
sensibilitatis regressu, motilitatis autem semper absentia insigniebatur, e 
contrario infima extremitas voluntatis imperio obediens ad normam reduce¬ 
batur. Quaecumque suscepimus ad voluntarium motum membri thoracici 
suscitandum, frustra fuerant adhibita; aegrota in eodem statu permanens, 
tristitia imo animi desperatione continenter exasperata, nova symptomatum 


^ serie afficiebatur. Praemissis enim cephalalgia, corporis dedolatione, appe¬ 
titu prostrato, siti intensiori, alvo liquida, arescere coepit lingua, ad apicem 
rubra, albis striis duabus ad margines suos notata; tensum abdomen, ad 
regionem iliacam dextram sub pressione dolens, magis liquida alvus, par¬ 
cum rubrum lotium, incitata respiratio ac circulatio, sicca ardens cutis 
peripheria, nocturnae mussitationes, serius imo et deliria cum externorum 
sensuum exaltatione observanda — erant signa adynamici status, tunc tem¬ 
poris epidemice per urbem grassantis. Omnia, quae ad statum hunc sub¬ 
levandum opportune suadentur in usum vocavimus, sed incassum : nam 
decima tertia die post adynamiae initium, usque ad finem paralytica manente 
extremitate thoracica sinistra, extremum spiritum efflat miseranda mulier. 

Sectio cadaveris. Leviter injecta inveniuntur encephali flaccida involu¬ 
cra; majorem sanguinis copiam retinent sinus durae matris et baseos cal¬ 
variae. Singulari atrophia detenta deteguntur cerebri hemisphaeria, sub 
transversa incisione abnormem mollitiem substantiae medullaris referentia. 
Ad corpus striatum dextrum observatur sanguinis extravasatio pisi magni¬ 
tudinis, rubro halone circumfusa, nec non majori emollitione substantiae 
encephalicae circumsepta. Plexus choroideus hujus lateris sanguine nota¬ 
biliter farctus, ad spatium sat magnum partes ventriculi lateralis respon¬ 
dentis obtegit; modica quantitas liquidi continetur in encephali cavitatibus. 
Cerebellum et medulla spinalis tactu molliores ceterum nil abnorme refe¬ 
runt. Pulmones aeri pervii, bronchos liquidi spumosi plenos ostendunt. Cor 
hypertrophia ventriculorum excentrica affectum , solita his sub auspiciis 
coagula in imis ejus observanda visui non praebet. Hepar volumine auctum, 
durum; lien atrophicus, emollitus. Mucosa ilei intestini notabiliter injecta, 
plagis Peyerianis figuratis et solitariis glandulis Brunneri hypertrophicis 
obsessa, inde a valvula coecali usque ad jejunum fere invenitur. Mesenterii 
glandulae volumine auctae, nonnullae earum transverse scissae in medio sui 
in putredinem redactae deteguntur. Renes majori sanguinis copia affusi ob¬ 
servantur. 

Huic observationi, quae sane, quam similis est facto ix in Clinice Pro¬ 
fessoris Andral enarrato, non possum non adjicere commentationes hujus 
viri doctissimi : « Rarum est, ut haemorrhagia corpore striato aeque finita, 
atque in nostro casu, deprehendatur. Tale affectionis initium est, quale in 
plerisque hamiorrhagiis cerebri reperitur, quocumque in loco exorta est. 
Quum satis exigua sit haemorrhagia, mox aegrotus animum recipit, intelli- 
gendique vis integra esse pergit, id quod in hoc casu pertinet ad sedem 
haemorrhagiae, quae procul cerebri gyris ingruit. Primo, utrumque mem¬ 
brum lateris haemorrhagiae oppositi pariter paralysi afficitur, quae res jam 
diluit ac refellit opinionem eorum, qui singulis striati corporis laesionibus, 
nonnisi in membro inferiori mobilitatem tolli contendunt. Huc autem acce¬ 
dit , quod unum ex membris paralysi correptis, facultatem se movendi cito 
recuperat, atque hoc membrum est inferius, quod, si opinioni modo me¬ 
moratae fidem adjungas, solum motu carere debebat. Itaque quo longius in 
singulorum factorum investigatione progrediemur, eo magis opiniones de 
hac re temere conceptae, vel praemature divulgatae, si non evertentur, alta- 
f men certe labefactabuntur. » 

H/EMORRHAGIA 

THALAMI NERVI OPTICI DEXTRI. 


TABULA LXXI. 

(Fig. 2.) 


Vir 66 annorum, famulas, robusta constitutione, vita ordinata, saepius 
capitis gravedine, auriumque tinnitu correptus, frequentissime etiam epi¬ 
staxi exercebatur; haec quotiescumque in conspectum prodiit, semper cal¬ 
variae congestae statum sublevabat, et ab aegroto tanquam omnino necessaria 
ad sanitatem sustentandam judicabatur. Ast ultimo tempore, molestiis circa 
caput frequentioribus redditis, associataque hisce constanti cephalea, illud 
naturae medicatricis molimen aegrotum deserit. Nil instituitur, ut fons hic 
salutifer denuo aperiretur, quo fit, ut aegrotus sorti permissus, continuo 
suae operae insudans, tandem subito vertigine suique inconscientia adfectus 
in humum projiceretur. Post brevissimum temporis spatium menti resti¬ 
tutus, hemiplegia correptum latus corporis sinistrum observationi committit. 
Leviter depressa, flaccida, observatur palpebra inferior oculi sinistri, sur¬ 
sum aperto ore trahitur commissura ejus dextra, libere movetur lingua, sub 
loquelae officio minime balbutiens. Artus sinistri locomotione perfecte desti¬ 
tuti, sensibilitatis etiam gradum multo minorem offerunt, nam vellicati 
aut acu puncti vix sensationis acceptae vestigia praebent. Respiratio norma¬ 
lis pulsus in latere affecto lentior, debilior quam in opposito, frigidiuscula 
inveniuntur integumenta lateris sinistri, languet alvus, normalis excernitur 
urina, integerrima deprehenduntur animi mentisque officia. Instituta venae- 
sectione ex brachio, adplicatis repetita vice hirudinibus ad nares, saepius 
in usum vocatis sinapismis, nec non vesicatoriis constantiori modo susten¬ 
tatis, intus porrecto calomelane fere ad salivationem usque, status aegroti 
minime sublevatur, si excipias extremitatum adfectarum majorem sensibili¬ 
tatis gradum. Tribus mensibus praeteritis post morbi initium regnante in 
Nosocomio febri typhoidea, aegrotus hujusce morbi symptomatis corripitur. 
Nova haec affectio, primum levioribus phaenomenis notata, mox gravissima 
evadit, atque ataxicis nec non adynamicis symptomatis concomitatur. Om¬ 
nia necessaria ad labem hanc diminuendam, nec non organorum reac¬ 
tionem mitigandam in usum vocantur. Ast, vi morbi quam maxime ad 


pectus conversa, ibidemque gravissimum affectionis focum sibi eligente, 
periculum increscit, antiphlogisticis et revulsivis sine fructu oppugnatum. 
Undecimo die exacto, post phaenomenorum typhoideorum accessum, res¬ 
piratione slertorosa facta, cum rhoncho tracheali e longinquo, exaudiendo 
dimidio sinistro corporis semper paralytico manente, vitam exhalat aegrotus. 

sectio cadaveris. Cerebri integumenta mediocriter injecta sunt, organi 
hujus substantia normali mollior ad centrum Vieussenii punctis rubris nu¬ 
merosissimis scatet. Omnes ventriculi encephali copiosissima serositate 
distenti inveniuntur. Thalamus nervi optici dextri, hemiplegiae sinistrae vivo 
aegroto observatae fontem demonstrat : ad mediam videlicet ejus partem 
cernitur cavitas fabae circiter magnitudinis, membranula serosae non dis¬ 
simili intus vestita, cruore, jam decolorato lutescente impleta. Encephali 
partes huic cavernulae vicinae caeteris paribus densiores, halone flavescente 
circumducuntur. Sinus baseos cranii, sicuti et cerebellum majori injectione 
gaudent. Pulmones congesti, imo in infimis suis lobis hepatisati inveniun¬ 
tur. Cordis ventriculus sinister parietes incrassatos, cavitatem vero suam 
imminutam atque sanguineis coagulis firmiter papillaribus musculis insi¬ 
dentibus farctam visui committit. Hepatis nec non lienis substantia, mole 
adaucta atque emollita deprehenditur. Ventriculus flatibus distentus hinc 
inde malaciam intimae suae tunicae demonstrat. Totum intestinum ileon 
injectione majori gaudet, et ad membranam suam mucosam mox plagas figu¬ 
ratas, ex coagmentatis folliculis Peyerianis infarctis constitutas, mox soli¬ 
taria tubercula ex turgidis Brunnerianis glandulis orta oculis praebet, ac tan¬ 
dem spurcis profundisque exulcerationibus ad valvulam ileo coecalem satis, 
ataxicorum typhoideorum symptomatum saevitiem gravitatemque explicat. 

Quamquam hoc malum emersit tantum in thalamo nervi optici, tamen 
utrumque lateris oppositi membrum paralysi arreptum erat. Sed, ne unum 
quidem per temporis momentum intelligendi vis debilitata, diversi sensus 
f interclusi, nec tinguae usus amissus fuit. 



















/- //sS/s ys y^'// //i''/ f/e/. r 








/ ' ~s/ J '/,;,/■ 








FOCUS HAEMORRHAGICUS 



IN LATERE DEXTRO PONTIS VAROLII SITES. 


TABULA LXXII. 


Vir quadragenarius, mercator, constitutionis dominio systematis arteriosi 
notata?, ad iram maxime proclivis, saepe vertiginibus, et oculorum scintil¬ 
latione hinc inde experiunda afficiebatur; insuper haemorrhoidali fluxui jam 
diu, quoque fere mense obnoxius, serius evacuationi huic amplius non sub¬ 
jiciebatur. Ante mensis circiter spatium, postquam deprimente animi pa- 
themate et subsequente ira vehementer commotus est, cephalalgia dimidium 
dextrum calvaria; detinente, singularique sensatione in auribus praecipue 
dextra percipienda, ac si quid liquidum ex imis labyrinthi ejus erumperet 
exercebatur. Laxans auxilium aegroto porrectum, nec non cucurbitulae lum¬ 
bali regioni adposita;, erant subsidia in usum vocata sed frustra : nam in 
dies magis urgebat capitis molesta affectio, hebetae faciei expressioni, prae- 
cordiali anxietati, artuum dedolationi, viriumque prostrationi adjuncta. Lan¬ 
guens ciborum desiderium, respirationis actus suspiriis praeruptus, fugaces 
calores corporis partes successive peragrantes, insomnes noctes, summa 
tandem miseri susceptibilitas, ex minima oblata-causa mox degenerans in 
iram vix continendam, motibusque convulsivis artuum terminandam — 
erant caetera phmnomena abnormem valetudinem insignientia. jEgrotus 
artis praesidiis minime confidens, denegatum sibi alias solamen nunc in usu 
et forsan abusu potulentorum quaesivit. Brevi post, vehementiori adhuc 
praecordiorum anxietate correptus, inter absolvenda negotia, subito sibi 
non conscius, stertensque massae inertis ad modum in terram projectus 
est. Citissime larga venaesectione ex brachio instituta sublevatus, sensus 
amissos recuperavit, balbutiente loquela resolutos artus dimidii sinistri cor¬ 
poris , imperio voluntatis amplius non obedientes, adstantibus accusans. 
Facultas aegroto minime concessa domi suae necessariis utendi subsidiis, 
coegit miserum ut Nosocomii peteret aditum, meaeque sese committeret 
observationi. Hebeta facies, stupida oculorum expressio nil circa pupillas 
abnorme demonstrantium, palpebra superior sinistra aegre mobilis, lingua 
flavescente spisso muco conspurcata, lente ast minime deviata exserenda, 
incitata respiratio, energicus, frequens, extensus cordis ictus, leviter me- 
teoristicum abdomen, sensibilitate sub pressione ad hypochondrium dex¬ 
trum, nec non regionem iliacam dextram indutum, pertinaciter adstricta 
alvus, parcum saepius involuntarium foetens rubrum lotium, modiceque 
calida corporis superficies — erant symptomata circa organicam vitam per¬ 
scrutanda. Auditus torporem, difficilem loquelam, capitis gravedinem, nec 
non voluntatis imperio subtractas, omni sensibilitate orbatas extremitates 
dimidii sinistri corporis accusans, intelligentiae officium diminutum, sed 
non ex toto frqctum ulteriori investigationi nostrae praebet miser. Praemissa 
altera brachii venaesectione, exhibetur interne infusum laxativum Vienense 
cum tartaro stibiato, superhabentur calvariae frigidae adplicationes, im¬ 
ponuntur extremitatibus utriusque lateris sinapismi fortiores, commenda- 
turque acidiusculus potus ex succo oxycocci paratus, ad urgentem sitim 
sedandam. Cathartico subsidio per biduum adhibito pertinacem alvi ad- 
strictionem minime superante, mercurium dulcem praecepimus debita 
copia ad sedem aperiendam ; sicque devicto quodammodo torpore intesti¬ 
nali, reliqua tamen phaenomena minime emendabantur, si excipias loque¬ 
lam magis articulatam. Elapsis nonnullis diebus, continuata semper medi¬ 
catione antiphlogistica et revulsiva, sine ulla caussa evidenti, subito vomitu 
repetito materiae aeruginosae arreptus, omnis status sui aggravationem sum¬ 
mam observantibus nobis praebuit : majori quantitate sanguinis suffusa cer¬ 
nebatur nunc facies aegroti, oculis fixis, pupilla contracta, vix mobili, 
conjunctiva injecta notatis insignita, firmiter adpressa inveniebatur maxilla 
inferior superiori, spuma viscida contaminabantur anguli minime distorti 
oris, stertens abdominalis respiratio, frequentissimus miserabilis pulsus, 
involuntaria tandem stercoris atque lotii excretio superveniunt. Comate 


profundo sepullus altissima voce jam amplius non suscitatur aegrotus, eam- 
dem artium utriusque lateris absolutam resolutionem cum cutis eorum 
perfecta insensibilitate offerens. Frigescit corporis superficies hinc inde 
viscido sudore cooperta. Impossibilitas internis subsidiis miserum levandi, 
ob funesti trismi praesentiam, coegit nos, ut tantae miseriae solummodo 
hirudines post aures et ad nares, nec non revulsionis extensioris usum op¬ 
poneremus. Sed, continue in pejus ruens aegrotus, vagitu, maxime stertente 
respiratione, nec non motibus inordinatis capitis extremitatumque dimidii 
sinistri corporis, plenum periculi statum demonstrans, facie hippocratica, 
reddita, toto corpore frigente, pulsuque ad radiales jam absente, sine ullo 
sensu animam edens, naturae concedit. 

sectio cadaveris. Dura mater, nec non reliqua encephali velamenta in¬ 
signi copia sanguinis suffusa. Cerebri hemisphaeria gyris maxime evolutis 
instructa, hypertrophica inveniuntur. Substantia encephali transverse scissa, 
punctis rubris numerosissimis notatur, in ventriculis lateralibus sicuti et 
reliquis permodicam serositalis accumulationem ostendens. Basis encephali 
eadem gyrorum insigni evolutione exprimitur, insuper demonstrans focum 
haemorrhagicum, pisi majoris magnitudinis, ad latus dextrum pontis Varolii, 
prope arteriae basilari situm, vasto halone rubro circumdatum , nec non 
substantiae medullaris vicinae lato emollitionis gradu comitatum. Observatur 
insuper abnormis glandulae pinealis turgor, sanguine farcti reperiuntur sinus 
baseos calvariae, sed a norma minime aberrant cerebellum et medulla spi¬ 
nalis. Pulmones ad partes suas infimas sanguine saturati, hine inde aere 
minime pervii videntur, spumosoque rutilanti liquido impletos bronchos os¬ 
tendunt. Cor volumine auctum, hypertrophiam excentricam ventriculi sinis¬ 
tri, atrophiam e contrario ventriculi dextri appendicis ad modum sinistro 
adnexi visui offert. Calcareae depositiones conspurcant parietes arcus aortae, 
nec non ejusdem arteriae partem thoracicam. Levi rubore tingitur mucosa, 
inde a pylori regione usque ad finem ilei. Hypertrophicum hepar, malacia 
arreptus lien, lutescenti colore induti renes, dendroidea injectione notata 
mucosa vesicae urinariae— erant cadaverica phaenomena sub abdominis in¬ 
cisione visa. 

Hfec, a nobis observata hemisphaeriorum cerebri hypertrophia, juncta 
cum haemorrhagia ad superficiem pontis Varolii, vivente aegroto singulari 
susceptibilitate animi expressa, hebete facie, totius corporis dolore, vehe¬ 
menti cephalalgia, convulsivisque membrorum motibus concomitata, valde 
consimilis est casibus hypertrophiae cerebri, a Professore Bouillaud et 
Dance descriptis, in quibus certae turbationes intelligentiae, sensuum mo¬ 
tusque, sunt magis minusve soliti hujus mali satellites; verumtamen ratione 
habita anatomiae pathologicae, ab iis quodammodo differt. Quamvis enim, 
auctoribus Bouillaud et Dance, gyri essent congesti alius in alium, evolu- 
tique impendio anfractuositatum , quamvis densa et elastica esset pulpa 
cerebri, tamen nostro in casu non erat exsanguis ut in illis, quum singulum 
stratum horizontali sectione ablatum, sanguine abundanter refertum esset. 
Omne cerebrum vere hypertrophicum ab Andral in cadavere observatum, 
simul pallore notabili erat, unde hic medicus perspicax observationibus 
Dance idem comprobantibus innixus, intelligit, cur hypertrophiam non 
invenerit in nonnullis aegrotis a se examinatis, qui jam diu sanguinolentis 
congestionibus obnoxii fuerant. Ut ad nostrum factum redeam, quum 
hyperaemia, cum hypertrophia cerebri consociata, in Andrali opinionem non 
bene quadret, ex eo efficio suspicorque, ut repetitio frequens congestionis 
cerebri ansam praebere possit non modo ad evolvendam hypertrophiam, 
verum etiam ad sanguinis extravasationem, quam nos i.n latere dextro pontis 
Varolii observavimus, notatam symptomatum similitudine quadam cum ca¬ 
sibus, quos Abercromby libro de morbis encephali commemoravit. 

CICATRIX LINEARIS 

IN CENTRO VIEUSSENII LATERIS SINISTRI. 


TABULA LXXIII. 

(Fij. 1.) 


Vir 65 annorum, scriba, constitutionis olim robustae, serius autem libi- ^ 
dinibus variis dirutae, ante quatuor annos, postquam spirituosis abusus est, 
seseque intenso frigori exposuit, adiitque tandem hypocaustum maxime 
calidum forti congestione sanguinis ad caput tentatus, praecedente oculo¬ 
rum scintillatione et aurium tinnitu, non conscius humi projectus, ex larga 
venaesectione statim instituta sensus recuperans, subtractos voluntatis im¬ 
perio extremitates lateris dextri animadvertit : deficiebat enim ex toto motus 
sensusque in artubus malo inopinato correptis, nam acubus ruditer tractati 
vix sensibilitatis ullius vestigia offerebant. Per anni spatium medici prae¬ 
ceptis religiose subjectus, diaetetico regimine adstrictus, ne minimam qui¬ 
dem emendationem status sui observans, valedixit omni medicationi, sed 
inordinatum vitae genus nunc disponens, sorti tradidit ulteriorem rebellis 
morbi eventum. Capitis gravedo, regionem ossis bregmatis sinistri continuo 
fere exercens, saepius imo et hemicraniae ejusdem lateris speciem referens, 
frigidorum fere continuae adplicationi ad calvariam institutae elapsis non¬ 
nullis mensibus cedens, serius insigniebatur sensibilitatis quadam restau¬ 
ratione, ad artus dextros motu hucusque orbatos. Majori spe exinde sanita¬ 
tem restitui ductus, cogitansque aegrotus lautiore regimine diaetetico se posse 
citius tam exoptatum convalescentiae finem assequi, stricte servatam diae¬ 
tam relaxans, imo potare coepit. Mox vero, quam falsa haec ratiuncula fuisset 
apparuit : nam insolitis sibi ac perterrentibus symptomatis afficiebatur. 
Praevia exacerbata gravedine capitis, irritabilis; factus aegrotus, leviori animi- 
pathemate incitatus, subito sibi omnino conscius, motibus spontaneis per 
aliquot horas ad latus corporis sinistrum , videlicet sanum exercebatur. 
Motus hi, succussibus nec non contractionibus aut relaxationibus muscu¬ 
lorum characterisati, nonnisi compressione fortiori ab adstantibus suscepta 
ad silentium redacti, spastica amplius non resolvenda contractione tendi¬ 
num flexorum volae manus, nec non pedis extremi artuum dimidii dextri 
corporis paralysi jam detenti, comitabantur. Altero die formicationis sensus 
dimidii sinistri corporis, doloris autem perceptio in partibus contractis ex¬ 
tremitatum lateris dextri, fuerant epiphenomena aegrotum per aliquod tem¬ 
poris spatium incommodantia. Oleosae frictiones, nec non balnea, initio 
emollientia, serius ex sale communi parata, per aestatis curriculum in usum 
vocata, recrudescentia phaenomena haec ad extremitates aegroti silentio re¬ 
duxerunt; at simulatque haec diminuta sunt, nova caterva symptomatum 
lento passu exsurgens, minime adhuc absolutum processum, ultimo tempore 
intemperantia aegroti circa cerebrum ejus suscitatum nuntiabat : singulari 
enim hebeta expressione induebatur facies, saepius aperto ore involuntarie 
rivulo salivae ex depressis angulis suis viam aperiente cbaraclerisata, hinc 
inde balbutiens loquela, memoriae lapsus, judicii quaedam difficultas, summa 
aegroti adversus omnia susceptibilitas, lacrymis saepius insignita, vorax tan¬ 
dem appetitus — erant criteria adstantibus abnormem encephali statum 
denotantia. Hisce phaenomenis adfectus, per anni spatium vegetans, ex vo¬ 
catis in usum balneis aromaticis extremitatis inferioris dextra; motum quo¬ 
dammodo recuperans, tractitioque incessu eadem utens, ultimo tempore 
diaeteticis erroribus commissis, superaddita etiam perfrictione, febris ty- 
phoideae specie affectus meae committebatur investigationi. Arida lingua, 
luliginosi dentes, scorie obtecta labia, abdominis meteorismus, dolens sub 
attactu regio iliaca dextra, involuntaria lotii nec non alvi excretio, frequens 
respiratio, incitati, irregulares cordis ictus, frigida corporis peripheria, 
tendinum subsultus ad dimidium sinistrum corporis, perlecta autem immo¬ 
bilitas lateris dextri, pallida collapsa facies, oculis profunde in orbitis sitis, 
pupilla contracta, erga lucem immobili instructis characterisata, ex motu 
autem sustentato maxillae inferioris irregulari modo distorta — sub examine 
aegroti observabantur. Continuo fere mussitans, alta voce non exsuscitan- y 


dus, in statu comati proximo inveniebatur miser. Aqua oxymuriatica cum 
decocto altheae, cataplasmata abdomini, frigida epithemata calvariae, hiru¬ 
dines post aures, nec non sinapismi ubique locorum, erant subsidia con¬ 
ditioni huic accommodanda; incassum tamen : nam in dies, graviora visui 
praebens symptomata, undecimo die post exordium adynamicae pyrexiae miser 
tumulo traditus est. 

sectio cadaveris. Vasa meningum et baseos cranii sinus sanguine injecti 
inveniuntur. Sub transversa encephali sectione, cernitur ad centrum Vieus- 
senii hemisphaerii sinistri, lutescens cicatrix, longitudinis pollicis et dua¬ 
rum linearum, tactu dura, in medio sui propius examinata vestigia scissurae 
cujusdam offerens; haec scalpelli manubrio caute diducta, manifesto de¬ 
monstrat , obviam cicatricem ex duplici lamina seroso-fibrosa constare, 
textu celluloso densissimo sibi invicem vincta, per medullarem substantiam 
centri Vieussenii, fere usque ad ventriculum lateralem sinistrum extensa, 
nilque aliud significare nisi rudera antiqui foci haemorrhagici, naturae mo¬ 
limine absorpti, parietumque sacci residui adproximatione, nec non conso¬ 
lidatione annihilati. Alba encephali substantia cicatrici vicina, tactu ad 
certam distantiam mollior invenitur. Plexus choroidei sanguine turgidi, 
majori copiae serositatis innatant, eadem liquidi colluvies et in reliquis en¬ 
cephali cavitatibus reperitur. Cerebellum et medulla spinalis, tactu mol¬ 
liores; pulmones mucositatibus farcti, ad basin sanguine turgent. Cordis 
sinistri hypertrophia concentrica, cum ossificationibus hinc inde obser¬ 
vandis arcus aortae nec non thoracicae ejus partis. Mucosa ventriculi den- 
droidea injectione notata, ad intestinum tenue intense rubet, in vicinia 
valvulae ileo-ccecalis plagas Peyeri superficialiter ulceratas visui committens. 
Hepar volumine auctum, friabile moschatum; lien mollis, duplici depositione 
tuberculosa magnitudinis pisi, jam partim emollita notatur. Renes sanguine 
turgidi ad calices suos notabili quantitate uratis calcis sub forma grossioris 
sabuli inquinantur. 

Phaenomena vitae, quomodo sibi inter sese successerint coheserintque 
cum cadavericis laesionibus, considerantium animos haec observatio in se 
jure convertit. Etenim ante hos quatuor annos repente malum incepit ab 
animae defectione, ac dimidii dextri corporis paralysi, cum motus et sensus 
perfecto expletoque omnibus suis partibus amissu consociata. Neque ulla re 
totum per annum temperari potuit illa partium affectarum insensibilitas, 
nec ejus socia lateris sinistri cephalalgia, multo demum post, curatione, 
nec non hygienicis conditionibus ordinatis in his partibus sensibilitas renata 
in conspectum rediit. Deinde quum succulentis cibariis usuque potulentorum 
provocarentur accessus spasmorum clonicorum in extremitatibus corporis 
sinistris malo non correptis, et contractio dehinc permanens manus pedis¬ 
que lateris egri, vis mentis cogitandique facultas debilitari videtur, et 
egrotus plantarum ritu vivere pergit, donec denuo commissi errores die- 
tetici ei conflant incursum febris typhoide®, quae tandem eum sustulit. Hic 
fere fuit phaenomenorum ordo, quo morbus gradatim invaluit. Quod cada¬ 
veris sectio nobis enodat, — ex praesentia cicatricis linearis in hemispherio 
sinistro cerebri, que nihil aliud est, quam junctura utriusque parietis cystae 
residui veteris foci apoplectici; hic vero idem symptomata haemorrhagiae 
cerebri aegrotationis initium significantia mihi explanat; — ex manifesta 
emollitione substanti® medullaris cystam adjacentis et hemispherii dextri; 
hec ipsa mihi, hac in re cum Professore Lallemand consentienti et im¬ 
petus spasmorum clonicorum lateris sani, permanentesque contractiones in 
manu et pede lateris egri explicat; —- ex injectione, lactescentia meningum, 
nec non ex accumulatione liquidi serosi in cavitatibus encephali ; hec 
ultima tandem phenomena exitum mali et febrim adynamicam egroto 
letalem bene definiunt. 

GRANULATIONES ALB/E 

CORPORIS STRIATI DEXTRI. 


TABULA LXXIII. 


( Fi< J- 2-J 


Femina 67 annorum, gracilis constitutionis, olim mater plurium infan- 1 
tum, abhinc decem annis post gravem capitis contusionem, cephalalgiis 
varias localitates calvariae detinentibus obnoxia, saepius autem sub forma 
dirae hemicraniae dextrae recurrentibus atfecta, molestissimis sensationibus 
caput exercentibus nonnunquam per integros dies exagitabatur. Capitis 
dolores periodice, at indeterminato tempore ex minima causa praeprimis 
autem psychica renovati, quaque vice fastigium exasperationis attingentes, 
repetito vomitu materiei aeruginosae terminabantur, corporis summam de¬ 
fatigationem relinquentes, protracto somno annihilandam. Spatio trium 
annorum hisce phaenomenis visitata, cum temporis progressu frequentius 
crudeliusque atfecta, tandem medicastri cujusdain invocavit auxilium. Hic, 
aeruginosum liquidum, tamquam bilis consequentiam molimine naturae foras 
expulsae considerans, bilem ex opinione ejus obstructam totius aerumnae 
causam, emetico sub quoque cephalalgiae paroxysmo aegrotae praebendo, 
impugnandi indicationem curatoriam temere stabilivit. Bis pulvisculi emetici 
porrecti, maturius vomitum evocando molestae cephalalgiae finem impo¬ 
suerunt, ast tertia vice hyperemesin incitando, gravissimae sequelae hujus 
intempestivae medicationis aegrotam exposuerunt praeviis enim vertigini¬ 
bus, nec non inconscientia misera, hemiplegia lateris sinistri afficiebatur. 

Hiec nullius momenti a medicastro judicata, serius demum ab interveniente 
medico tandem venaesectione fuit diminuta. Pedetentim sub usu frictionum 
hiemali tempore spongia fluviatili institutarum aestivo autem sustentatae 
urticationis partium morbo affectarum, extremitates dimidii sinistri corpo¬ 
ris paralyticae quadam emendatione insigniebantur : deficiens enim ex toto 
motus pedis reverti incipiebat, omnino orbata sensibilitate manus etsi ad¬ 
huc semper iners manebat, tamen ungue tractata contremiscebat; linguae 
difficultas in initio quaedam verba exprimendi nunc ex toto profligata vide¬ 
tur, nam facillime sustinet aegrota colloquium; animi tristitia, nec non 
summa ad lacrymas proclivitas, erant phaenomena hucusque vitae animalis 
a norma deflexum indicantia. Diaetetico regimine observato, nec non omni¬ 
bus animi incitationibus vitatis, postea magis etiam emendabantur partes 
morbo affectae : ita nimirum restituebatur motus extremitatis abdominalis 
sinistrae, ut tractitio modo eadem utens aegrota, huic per sat longum tem¬ 
poris spatium incedere valebat; extremitas suprema contra sensibilitate 
gaudens, motu ex toto orbata contracta in cubitali articulatione cernebatur. 
Perfectam labis suae sanationem amplius non sperans aegrota omni artis 
auxilio renuntiavit, ex temporis progressu solo expectans motus tam desi¬ 
derati reintegrationem. Abhinc duobus annis, terrore vehementer permota, 
spasmodico insultu, praeprimis latus dextrum involuntariis motibus exagi¬ 
tante afflicta, insuper defectu conscientiae, oculorum strabismo, labiorum 
oris spuma sanguinolenta contaminatione, stertenti respiratione, nec non 
lotii involuntaria excretione, subito afficiebatur aegrota. Mox ad sese revo¬ 
cata, praemissam nervosi systematis turbam ignorans, asserit se aliquid pe¬ 
culiare expertam esse, ac si madido corpore exposita fuisset afflatui aurae 
frigidae. Ter, quaterve repetebantur spatio nonnullorum mensium hi spas¬ 
modici insultus, quaque vice, summam corporis dedolationem, animique 
lassitudinem relinquentes; inde ab eo tempore, sensuum internorum nec 
non externorum integritas hucusque observata, nunc immutari coepit, me¬ 
moriae lapsu, visus auditusque obtusione expressa. Tandem diaetetico regi¬ 
mine non amplius utens, febris gastricae symptomatis arrepta, eamdemque 
negligens, praevia verosimiliter corporis dispositione, nec non vigente aeris 
constitutione, typhoideo statui succumbens misera meae tradebatur obser¬ 
vationi. Stupida facies, indifferens oculi in orbita fixi expressio, fuligine 
contaminata labia et dentes, sicca nigrescens lingua difficillime locomo- 

sitis nulla, ciborum autem desiderium, frequens respiratio, incitatus, y 


parvus, duriusculus pulsus, tensum abdomen, regionis iliacae dextrae pressio 
levior vagitu, nec non faciei contractione characterisata, supra pubem 
manu facillime detegendus fundus vesicae lotio retento distentus, clausa 
alvus, ingrate calens arida cutis, magna corporis totius macritudo —erant 
organica signa nobis attendenda. Alta voce propositam quaestionem lento 
modo solvit, caeterjum saepius mussitans aegrota, pupillam oculorum magis 
dilatatam, et non ex toto influxui lucis obedientem visui nostro commit¬ 
tens, immobilitatem absolutam, ast rudera sensibilitatis circa extremitates 
lateris sinistri, subsultus autem tendinum, nec non involuntarios motus 
artuum dimidii dextri corporis — observationi nostrae praebebat misera, tan- 
quam plumbea massa in lectulo suo jacens. Evacuata vesica catheteris ope, 
superimpositisque iliacae regioni dolenti hirudinibus, obtegitur abdomen 
emollientibus cataplasmatis , injicitur leniter laxans enema, imponuntur 
calvariae — frigida epithemata , reliquae corporis peripheriae — sinapismi, 
adhibeturque intus aqua oxymuriatica cum decocto altheae. Insequentibus 
diebus, faciei stupiditas imminuta, linguae ariditas paulo minor, voluntaria 
lotii excretio, regionis iliacae dextrae pressio aegrotae magis indifferens, in- 
terrogala tandem quaestionibus propositis citius respondens, majorique quasi 
conscientia sui praedita, spem aliquam restituendae adhuc sanitatis nobis 
attulit. Iisdem subsidiis hucusque continuatis miseram sustentavimus. Brevi 
post adparente decubitu ad sacrum gangraenoso, quamvis omnes cautiones 
munditiae servatae fuissent, gravis affectionis symptomata in pejus ruebant, 
indiesque etiam graviora reddita, praeviis facie hippocratica, stertorosa re¬ 
spiratione, pulsu filiformi, extremitatum algore, nec non statu comatoso, 
miseram intulere sepulcro. 

cadaveris sectio. Dura meninx mediocriter injecta, flaccide circumvol¬ 
vebat sensorium commune. Arachnoidea nec non pia serositate infiltratae 
facillime a pallidis, complanatis, subjacentibus gyris disjungebatur. Sub 
transversa cerebri incisione, substantia medullaris utriusque hemisphaerii 
atrophici, exsanguis, tactu normali mollior inveniebatur. Ventriculi late¬ 
rales abundanti serositate distenti, ad corpus striatum dextrum in vicinia 
thalami nervi optici ejusdem lateris, granulationibus duris ad longitudinem 
8 linearum offuscatum — notabantur. Granulationes hae profundiora cor¬ 
poris striati penetrantes, sub verticali hujus incisione, sphaeroideam mas¬ 
sam omnino distinctam ab ambiente reliqua substantia segregantes, con¬ 
stituere videbantur textum fibrosum, quo temporis progressu implebatur 
antiquus focus haemorrhagicus olim corpus striatum contaminans. Sinus 
baseos cranii dissoluto sanguine impleti latice ex ventriculis cerebralibus 
scaturiente irrorabantur, eadem consistentiae diminutio observabatur circa 
substantiam cerebelli nec non medullae spinalis. Pulmones liquido spumoso 
farcti ad superficiem pleurae costali obviam cedematosi deprehendebantur. 
Cor, notabili copiae serositatis in pericardio collectae innatans, albis ma¬ 
culis ad anticam suam faciem notatum, flaccidos musculos papillares ad 
normales CEeterum ventriculos observationi nostrae committebat. Mucosa 
intestini tenuis dendroidea injectione notata ad valvulam ileo-coecalem pla¬ 
gis numerosis Peyerianis, nec non evolutis glandulis Brunneri distingue¬ 
batur. Heptfr 5 lien et renes sanguine suffusi, facillime digitis in pultis 
speciem redigebantur. 

Indurationes illae graniformes, fibrosae indolis, ad certam usque profun¬ 
ditatem corpus striatum dextrum occupantes, nemini dubium est, quin 
veteri ex harum partium degeneratione exortae sint. Quae vero haec fuit 
praecedens alteratio? Vim extrinsecus illatam capiti, hemicraniam lateris 
dextri, per tres annos vomitu extremaque totius corporis lassitudine conco¬ 
mitatam, tum repentinam animae defectionem, cum extremitatum 
ris sinistrarum resolutione conjunctam , usumque intempestivum 

















deinde vehementissimam animi perturbationem, involuntarium motum par¬ 
tium in sano statu hucusque relictarum evocantem, denique impetus epi- 
leptiformes, cum jactura conscientiae, et spumis in ore sociatos, aegrotum- 
que certis intervallis usque ad decessum corripientes et intelligendi vim 
praecipue attenuantes, omnia haec, inquam, symptomata colligentibus nobis 
nonne jus fuit, admittendi statum quemdam inflammationis chronicae cere¬ 
bri, seu fortasse etiam emollitionis, paralysin jampridem antegressae et ex 
transformatione ejus in indurationem partis corporis striati dextri, et ex 



signis malaciae in utroque hemisphaerio hucusque sedem habentibus repe¬ 
tendi involuntarios sensimque comparentes motus extremitatum corporis 
nondum paralysi correptarum, nec non tentationes epileptiformes aegrotam 
affligentes? « Quippe multis in casibus, ait Professor Lallemand, quum 
inflammatio induratione terminata est, temporibus magis minusve remotis 
supervenere cephalalgia et symptomata spasmorum, qui sub forma acces¬ 
suum magis minusve insultubus epilepsiae et alienationis propinquorum in 
conspectum prodierunt. » ( Investigat. Encephal., epistola VI, pag. 259.) 




























TUBERCULUM 

HEMISPH/ERIO DEXTRO INSIDENS, 

SPARSIS TUBERCULIS UTRUMQUE CENTRUM VIEUSSENII OFFUSCANTIBUS COMITATUM. 


TABULA LWIV. 


Vir tricenarius, complexione scrofulosa, habitu haemopfoico, scribae 
ministerio fungens, inde ab incunabulis eruptionibus pustulosis, modo cal¬ 
variam capillatam, modo faciem contaminantibus obnoxius, vigesimum 
a-tatis annum agens, postquam perfrixit otitide dextra afflictus, seriusque 
otorrhoea ejusdem lateris laborans, hisce symptomatis fere ad vigesimum 
quintum vitae annum detinebatur, ne minimam quidem a norma declinatio¬ 
nem reliquae suae sanitatis proximorum observationi committens. Hoc fere 
tempore, vetulae cujusdam consilium invocans, unguento ab eadem parato, 
calefacta primum cute calidario rossico, faciei locos exanthemate pustuloso 
conspurcatos saepius infricuit. Tanto successu insigniebatur haec, tam in¬ 
considerate suscepta medicatio, ut, elapso mense, vix rudera odiosae ad 
faciem eruptionis, et ad aurem dextram foetentis profluvii deprehendi pos¬ 
sent. At paulo post afflatui aeris frigidi expositus aegrotus, tussi afficiebatur, 
haec ab initio lanquam indolis catarrhalis considerata, levioribus subsidiis 
impugnata, tunc naturae potius committebatur, serius tamen intensilate 
crescens, continuitate aegrotum defatigans, doloribus errantibus ad thecam 
thoracicam comitata, dyspnoeam nec non febrilem reactionem evocans, 
majori attentione digna videbatur. Procul negotiis, ruri vivens, aeri libero 
expositus, lacte vaccino recens mulcto usus, diaeteticuin regimen servans, 
sub finem ajstalis omnino solutum, a molestis pectoris symptomatis se sentit 
aegrotus, sed ineunte hieme, praetermissis forsitan cautelis necessariis, 
denuo tussire coepit. Hac vice, pectoris molestiae per curriculum totius 
frigidae tempestatis novo phaenomeno — striis videlicet sanguineis, saepius 
cum mucoso sputo exscreatis insigniebantur; hae, origine haemorrhoidali 
explicatae, impositis ano hirudinibus tamen non annihilabantur, e contrario 
aestate appropinquante, in veram haemoptisin pleno rivulo notabilem co¬ 
piam floridi spumosi sanguinis ejicientem transmutabantur. Haustus ex so¬ 
lutione saturata salis culinaris paratus interneque ab aegroto adhibitus, sputi 
cruenti intensitatem quidem limitavit, sed nondum ex toto inhibuit. Inde 
enim ab eo tempore, ex minima causa recrudescens sanguinis per os eva¬ 
cuatio, nullis amplius domesticis auxiliis tollenda, gravissimae affectionis in 


imo pectore latentis praesentiam aperte parentibus demonstrat. Revera nec 
anni tempus, nec lactea diaeta, ruri olim salutari cum effectu adhibita, 
nunc ulla vi in morbi decursum notatur. Continua tussi, modo sicca, modo 
humida vexatus, hinc inde sanguineo sputo abundanti affectus, fugaces ca¬ 
lores cum intercurrentibus horroribus frequenter experiens, indies mar¬ 
core intensiore affligebatur aegrotus, etsi appetitu gaudens cibum minime 
respuit. Hucusque scribae muneribus fungens miser, nunc, quum ob virium 
jacturam sensibiliorem officio sese abdicasset majorem diei partem lectulo 
incumbens transigebat. Prima vice, his sub auspiciis invocatus medicus, ut 
tantae miseriae subsidium ferret, frictiones dorsi et anterioris pectoris un¬ 
guento pustulas evocante fieri jussit, usum internum lichenis Islandici cum 
lacteo diaetetico regimine usque continuando commendavit. Etsi omnia me- 
dentis praecepta ab aegroto religiosissime absolvebantur, tamen successus 
minime conamini respondebat : indies miser viribus magis fractus, semper 
tussiens, aegre nunc se movere poterat; insuper — cephalalgia continua, 
supremam calvariae partem detinens, nauseis vomituque saepe terminata, 
visus hinc inde obnubilatus, debilitas membrorum titubante incessu charac- 
terisata, fornicationes ingratissimae corporis peripheriam exercentes, trans¬ 
itoria sensibilitas, defectio modo ad unam cutis localitatem , modo ad 
alteram experiunda, singularis minimeque aegroto propria erga omnia om- 
nesque irascibilitas — fuerant symptomata a proximis aegroti circa vitam 
animalem observanda. Mox, in suo domicilio, tam exoptatum levamen 
suis amplius non inveniens, continuis lacrymis invocabat Noso¬ 


comii aditum , eodemque tandem traductus meae observationi commissus 
est. Exhausta, lutescens facies, vitreis, indifferentibus, palpebris velatis 
oculis instructa, frequens respiratio, auri exploranti ad summitatem pul¬ 
monis dextri rhonchum cavernosum, nec non pectoriloquium , ad reliquas 
autem ejus regiones murmur respiratorium mancum fere deficiens exhibens 
observabatur, partes hae percussione tentatae obscuritate soni enunciaban- 
tur; ad pulmonem sinistrum eadem investigatio respiratione puerili nec non 
cubitu in hoc latus impossibili exprimebatur. Frequens tussis, sputum glo¬ 
bosum, lutescens, cum grumis caseiformibus commixtum, fundum vasis 
aqua impleti petens ejiciens, cordis ictus incitati, eadem frequentia ad ra¬ 
dialem traducebantur; tensum abdomen, serositalis ibidem effusae sub per¬ 
cussione signa edens, alvus adstricta, parcum, rubrum, ad vasis parietes 
lutescens lotium, sicca ingrato calore exusta culis — fuerant mihi phaeno¬ 
mena circa organicam vitam observanda. Constans cephalalgia verticem 
calvariae detinens, auditus nec non visus imminutio pupillarum dilatatarum 
erga lucem sensibilitas minor, hebeta vultus totius expressio animi singu¬ 
laris morositas, peculiari irascibilitati aegroti intermixta, vacillans, difficilis 
incessus, ex summa artuum debilitate, in primis autem lateris sinistri inter¬ 
veniente saepius insensibilitate expressus — erant caetera symptomata ex 
animali vita miseri repetenda. Obvium indagationi nostra; casum tamquam 
ultimam expressionem gravissima; tuberculosae diatheseos considerantes, 
non amplius curationem, sed potius symptomata morbi lenientem indica¬ 
tionem, nutriente regimine, nec non usu decocturae lichenis carraghen 
explendam statuimus. Elapsis decem diebus post, irritabilitate animi ad 
summum gradum adducta, continuis lacrymis mceslum statum suum expri¬ 
mebat aegrotus, hinc inde perversitate judicii delirio proxima, turbatum jam 
encephali officium nobis exponens. Cephalalgia praeterea intensitate cre¬ 
scens, arescens lingua, succussibus quasi electricis convulsae extremitates 
corporis praecipue autem dimidii ejus sinistri, incensum tractum cerebrum 
nobis aperto indicantes, hirudinibus post aures imponendis, nec non vesi- 
catorio inter scapulas adplicando miserum aggredi nos coegerunt. Vix tamen 
emendabantur gravia a nobis observata symptomata, nam continuo nunc 
mussitans aegrotus, mox comate detentus dilatatas pupillas erga lucem in¬ 
sensibiles praebens, magna voce amplius non expergitus, viribus ex toto 
resolutus mentis non compos tumulo Iraditus est. 

scelio cadaveris. Flaccide investit pallida dura mater sensorium com¬ 
mune, leniter injecta;, at serositate infiltratae cernuntur arachnoidea nec 
non pia mater. Complanati facillime extricandi deteguntur decolorati emol¬ 
liti gyri cerebri, sub transversa istius organi sectione instituta, ad centrum 
Vieussenii dextrum reperitur tuberculum nucis avellana; magnitudinis, lu¬ 
tescentis coloris, tactu durum, asperum, ex substantia caseo non dissimili 
conflatum, sparsis tuberculis ejusdem coloris, magnitudinis varia; centro 
Vieussenii ejusdem lateris, nec non hemisphaerii oppositi insidentibus co¬ 
mitatum. Insigni serositatis copia distenduntur ventriculi laterales, plexus 
choroideos exsangues sabulosis acinulis farctos visui praebentes. Mollitie 
caderis paribus majori deprehenduntur cerebellum nec non medulla spi¬ 
nalis, ultima haec post incisionem velamentorum suorum, notabilem sero- 
sitatem ibidem exhalatam investigationi prmbet. Basis calvariae modico 
fluido etiam irrorata sinus suos mediocriter sanguine nigrescente distentos 
visui offert. Uterque pulmo tuberculis numerosissimis tum crudis, tum 
emollitis farctus, ad summitatem pulmonis dextri vastam cavernam pure 
impletam profert. Cor coagulis sanguineis ad ventriculum sinistrum firmiter 
papillares musculos intricantibus completur. Hepar mole auctum 
tuberculis ad convexam suam partem conspurcatur. Lien mollitie 















praeditus?, friabilitate summa affligitur. Renum substantia corticalis, lute¬ 
scens, granulationibus morbo Brighlii non absimilibus obspersa, hinc inde 
vesiculis liquido impletis notatur. Tractus intestinalis aere distentus, inde a 
ventriculo usque ad crassum intestinum pallore mucosae insignitur. 

Observatio nostra videtur hanc proditam a scriptoribus opinionem con¬ 
firmare ; haec tubercula saepius eidem in aliis organis degenerationi iso- 
clirona esse, — horum periodi primae symptomata frequenter esse obscu¬ 



rissima et maxime mutabilia (vix enim aegroti graviora patiuntur, q uam 
cephalalgiam , quae aut nihil grave et periculosum praebet, aut speciem ce¬ 
phalalgiae periodicae nonnunquam induit); — fatalem exitum tuberculorum 
cerebri communiter pendere videri ex statu inflammationis substantiae cere¬ 
bri, in qua, corporibus apertis, vel satis copiosum in velamenta seu ven¬ 
triculos encephali serosum effluvium , vel emollitio sat extensa portionis 
cerebri in qua massae tuberculosae sitae sunt reperitur. 

HYDATIS 

IN CORNU POSTICO VENTRICULI LATERALIS DEXTRI. 


TABULA LXXV. 

(Fig. i.) 


Adolescens decem et septem annos natus, infirmae constitutionis, tenera 
setate, eruptionibus scrofulosae indolis calvariam conspurcantibus afflictus, 
usuque decoctionis stipitum viburni opuli ab iis liberatus, optima sanitate 
fruebatur, si excipias tamen intolerabilem pruritum , hinc inde puerum ad 
ani orificium vexantem, praesentia multitudinis ascaridum vermicularium 
evocatum. Ordinatum magis diaeteticum regimen, amplius entozois in inte¬ 
stinali tractu nidulantibus minime conveniens, certo mensis tempore cathar- 
ticum adhibitum, tandemque doses repetita? electuarii lenitivi Unzeri, fue¬ 
rant subsidia a parentibus in usum vocata, ut peregrinorum hospitum 
praesentiam annihilarent, atque molestam ardoris sensationem a puero in 
ani vicinia perceptam lenirent. Duodecimo vita? exacto anno, in studia 
jam incumbens, raris temporis intervallis tantummodo ascaridum recorda¬ 
tione gravatus, capitis temulentia affligi erepit; ha?c intelligentia; nimio 
exercitio adseripta, initio minime sufficiente attentione dignata, neglecta 
sorti tradebatur. Per integros menses vigens, continuitate aucta, tandem 
doloribus in fundo calvaria? insignita capitis gravedo, in veram hemicra¬ 
niam lateris dextri saepius puerum visitantem, hinc inde vomitu aeruginoso 
cum levamine terminatam abiit. Interea corporis nutritio, hucusque a norma 
non recedens, nunc deflecti incipiens, serius facie pallida, atque marcore, 
carnium flacciditate expressa, singulari incitabilitate imo irritabilitate per 
minimam occasionem evocata comitabatur. Tanta fuit hujus pueri suscep- 
tibilitas, ut lacrymis intemperiem nervorum suorum renuntians, simul sa?- 
pissime involuntariis succussibus, dimidium sinistrum corporis exercentibus 
agitaretur. Ha?c omnia prresentia? entozoorum in tractu intestinali attributa, 
variis specificis hoc in casu commendandis, sed sine fructu tractabantur; 
contra capitis gravedo in dies aucta, summa lucis intolerantia characteri- 
sata, per nychthemeri spatium miserum detinens, vomitu terminanda, nunc 
et liberis intervallis singulari imbecillitate utriusque oculi praecipue sinistri 
notabatur. Quintum decimum aetatis annum explens puer, vix studiis va¬ 
cans, ob oculorum infirmitatem nec non capitis dolorem ex minima ence¬ 
phali facultatum intentione recrudescentem, media in ambulatione, subito 
mentis non compos atque convulsus humi projectus est. Frigidae aquae 
aspersionibus ad se revocatus, nil nisi debilitatem vel potius defatigationem 
totius lateris sinistri accusabat aegrotus. At inde ab eo tempore corpore 
debilior, ingenio, quoad idearum praeprimis coacervationem, obtusior, eva¬ 
dens, ex minima causa, recidivis insultus spasmodici, dimidium sinistrum 
corporis exagitantis, perfecta inconscientia suimet ipsius charactensata 
saepius affligebatur. Per biennium fere crudeli morbo conflictatus, sine ullo 
artis praesidio miser adolescens ad tantum virium lapsum adductus est, ut 
lecto affixus, exire cubiculo non amplius posset. Denique fortuita medici 
cujusdam visitatio de aegroti statu gravissimo parentes melioia docuit, 
quare hi omnia mox disposuerunt, ut aegrotum in Nosocomium trans- 
ducerent, meaeque observationi committerent. Hebes, leucophlegmatica 
facies, ex toto fere deleta videndi facultas, inprimis oculi sinistri caligo, 
cum pupilla dilatata nec non erga lucem vix sensibili, motibus continuis 
agitabantur bulbi oculi in orbitis suis, quasi retinae insensibilitate ad ma¬ 
jorem actionem incitati ut lucis radios ubique quaererent, sibique asso¬ 
ciarent, nonnunquam balbutiente semper autem lenta voce conscius sibi 
tamen enuntiabat miser constantem hemicraniam dextram, nec non mobi¬ 
litatis defectum artuum dimidii sinistri corporis, sensibilitate minime orba¬ 
torum, summa proprii status, nec non circumstantium rerum despicientia 
et lentitudo, saepiusque ad somnum proclivitas —fuerant symptomata.vitam 
animalem aegroti illustrantia. Insuper ciborum desiderium nondum dele- 
vomitus aeruginosus, saepius alimentorum ingestionem subsequens, 


adstricta pertinaciter alvus, parcum pellicula pinguedinosa versicolore in¬ 
structum lotium, frequens suspiriis saepius interrupta ad lobos pulmonum 
posteriores murmure obscuriore notata respiratio, pulsus ad 60 per minuti 
spatium ad radiales feriens, flaccidae turgore vitali destitutae carnes, anse¬ 
rina frigescens cutis peripheria — fuerant phaenomena organicam vitam 
miseri spectantia. Ex momentis exordium nec non decursum obviae obser¬ 
vationi nostrae aegrotationis illustrantibus, tuberculosam cerebri degenera¬ 
tionem suspicantes, eamdemque tanquam extra artis limites sitam, nonnisi 
palliativa indicatione aggrediendam existimantes, leniora laxantia intus, con¬ 
stans epispasticum brachio imponendum, frictionesque columnae vertebralis 
ex tartaro stibiato absolvendas extus commendavimus, caetera forte adhuc 
extequanda naturae molimini salutifero relinquentes. Elapsis duabus circiter 
septimanis, et artis et naturae hoc in casu imbecillitas ad morbi symptomata 
quodammodo emendanda, clare aperteque exprimebatur : epileptiformes 
videlicet motus, anamnesin aegrotationis hujus insignientes, nunc speciem 
epilepsiae verae pathognomonicam induentes, repetitis vicibus, rara liber¬ 
tatis momenta aegroto concedendo, miserum violentissime exercent, prae¬ 
viis nimirum perceptis doloribus ad extremitatem utramque lateris sinistri, 
inde ab imis unguibus in cordis et calvariae regionem versus pedetentim 
sese propagantibus, cordisque palpitationibus nec non aegroti inconscientia 
se terminantibus, aperiebatur quaque vice scena horridi accessus epileptici 
triplici turba : motus, sensus, nec non intelligentiae notati. Initio paroxysmi 
vix per trium minutarum spatium durantes, involuntaria excretione lotii nec 
non alvi insigniti, semperque praeteritorum lapsu memoriae perfecto cha- 
racterisati, serius intensitate spasmodicorum motuum potius latus corporis 
sinistrum exagitantium designati, imo et continuitate sua maxime extende¬ 
bantur. Incassum adhibitis, setaceo ad nucham, interne autem nitrate ar¬ 
genti, sulfate cupri ammoniacali, zinco hydrocyanico, strychnino, tandem¬ 
que et Moscho, in tantam vehementiam degenerabat paroxysmus, ut medio 
in impetu, cadaveris instar rigens aegrotus asphyxia? proximus nonnisi 
citissime absoluta venaesectione e mortis eriperetur faucibus. Bis tantum usi 
eramus hoc remedio ut letalis exitus averteretur, tertia autem vice ad idem 
subsidium perfugientes, sicuti saepius et nunc etiam artis nostrae insufficien¬ 
tiam experientes, rigentem asphycticum juvenem morbi violentia devictum 
citissime e medio sublevatum vidimus. 

Sectio cadaveris. Ingenti copia cruoris farcta deteguntur vasa durae me¬ 
ningis, injecta? etiam ac serositati innatantes inveniuntur arachnoidea et 
pia mater, difficillime a gyris cerebri separandae, hi fortiter evoluti, pro¬ 
fundissime in albam encephali substantiam penetrant. Durius tangitur cere¬ 
brum ipsum, ubique sub transversa scissione numerosissimis punctis rubris 
notatum. Ventriculi laterales notabili copia serositatis turbidae impleti, tur¬ 
gidis sanguine plexibus choroideis notantur, cornu autem posticum illius 
lateris dextri hydatide magnitudinis ovi columbini mediocris fortiter plexui 
subjacenti annexa impletur. Sinus baseos calvariae sanguine scatent. Invo¬ 
lucra medullae spinalis sicuti substantia organi hujus injecta conspiciuntur , 
ast nullibi, neque in specu vertebrali, neque in cranii cavitate vestigia tu- 
berculoseos, quam suspicatus fueram deprehenduntur. Pulmones sanguine 
turgidi, immani quantitate serositatis spumosae nec non cruentae implentur. 
Cor ad ventriculum sinistrum coagulo albuminoso farcitur. Hepar hyper¬ 
trophicum; lien friabilis; intestinalis tractus aere distentus; renes volumine 
aucti, granulationibus luteis hinc inde spurcantur. 

Hic casus ad similitudinem prope accedit facti cujusdam a viro doctore 
Bremser allati, in quo puella sexdecim annorum octonis diebus binos acces¬ 
sus vehementis syncope tulit, auribus oculisque capta odoratum amisit, 

deinde toto latere laevo paralytica evasit, et octo mensibus post primam 
syncopen impetu apoplexiae consumpta periit. Insecto corpore, reperta est 
in dextro hemisphaerio cerebri hydatis tres longa, duos lata pollices. At 
vero in observatione, quam proposui, quaeritur utrum acephalocystis libera, 
cum cystide cellulosa, ut assolet, non conjuncta, an cysticercus vermicu¬ 
laris munita proboscide suctoria, motionisque capax fuerit? Id quidem me 
nescire confiteor, quum tempora mihi offecerint, ne discrimen inter utram¬ 
que faciam. Sed, si fides haberi auctorum observationibus possit, haec non 


fuit acephalocystis, quippe quae agit tantummodo per compressionem sub 
stantiae cerebri, incremento morbi determinatam, quapropter ejus sympto 
mata ex volumine, sede, ac numero pendent, sed potius judicanda est 
cysticercus, quum nonnulli animadvertisse sibi videantur eos, qui hoc morbo 
arrepti sint, plerumque accessus epileptiformes fere agitarique motibus 
spasmodicis, qui magis minusve remotis intervallis recurrant, et quum 
phaenomena haec vehementiori cerebri irritationi , a motibus istius vermis 
profectae attribuerint. 
















ABSCESSUS 


SUPERFICIEI INFERIORIS HEMISPHERII DEXTRI CEREBELLI 

PETROSO OSSI TEMPORUM CONTIGU/E. 



TABULA LXXV. 




Vir 37 annorum, constitutione satis firma, dominio systematis arteriosi 
notata, semper optima sanitate fruebatur, si quidem excipias rheumaticam 
labem , intense aegrotum ante- nonnullos annos cruciantem , ex adhibitis 
auxiliis vero, inde ab eo tempore perfecte silentem. Abhinc duabus septi¬ 
manis in calidario rossico aestui maxime expositus, ibidemque embrocatio- 
nibus repetitis frigidissimae aquae exercitus, jam altero die post, cervicis 
rigorem totiusque calvariae temulentiam, immani aurium susurru conjunc¬ 
tam expertus est. Sensationes hae molestae nequaquam impediebant primo 
tempore, quominus ad opus et quaestum quotidianum incumberet, serius 
tamen capitis temulentia, quum violentissimae cephalalgiae locum cederet, 
singulari corporis statu afficiebatur aegrotus, neque enim deerant artubus 
vires ut iis uteretur, sed deerat animo voluntas motum aliquem suscipiendi. 
Ad varia domestica auxilia sine ullo fructu recurrens, tandem jussu medici 
cujusdam venam sibi aperuit. Encheiresi hac similiter absque optato leva¬ 
mine peracta, imo recrudescente cephalalgia miseri, inertis massae instar, 
in habitatione humida, vix luci pervia jacentis adstantes impellebantur, ut 
Nosocomio eumdem committerent, meaeque observationi subjicerent. Crispa 
ex dolore pallida facies, palpebris clausi, erga lucem sensiles, pupilla quo¬ 
dammodo dilatata instructi oculi, humida leviter grisea lingua, deficiens 
sitis sicuti et ciborum desiderium, molle abdomen, adstricta alvus, parcum, 
lentum, ardens lotium, ex toto normalis respirationis actus, ad 85 circiter 
per minutae spatium, durus, tensus, arteriae radialis ictus, nonnihil adaucta 
thermogenesis aridae ceterum cutis — fuerant mihi organica phaenomena 
aegrotationis hujus observanda. Atrocissimus dolor totam calvariam exarans, 
inprimis vero occipitalem regionem infestans, continuo fere ejulatu expres¬ 
sus, fortissimaque inanubus compressione suscepta tantummodo leniendus, 
lenta sed regularis locutio, insomnes ex capitis molestia noctes, virium 
prostratio summa, singularis decubitus aegroti in abdomine, ne occiput pul¬ 
vinari apprimeretur — constituebant catervam symptomatum animalem vi¬ 
tam miseri insignientium. Anamneseos momenta in memoriam revocans, 
eaque cum praesenti statu aegrotationis comparans , absentiam cerebralis 
cujusdam reactionis in artus perpendens, diram calvariae molestiam rheu¬ 
maticae indoli adseribens, eamdem antirheumaticis debellare statui. Edi- 
ficata sic indicatio, venaesectione ex brachio, repetitis hirudinum adplica- 
tionibus post aures nec non ad nares , usuque interno calomelas, serius 
autem nitri cum tartaro stibiato et vino seminum colchici autumnalis ex¬ 
pleta, sine ullo fructu sustentabatur, contra in dies vehementior evadens 
cephalalgia, vix per nychthemeri spatium concedebat ulla remissionis mo¬ 
menta. Aconiti doses, nec non pulveris Doweri ad noctem usus, sympto¬ 
mata morbi quodammodo infringentes, itaque opinionem nostram de rheu¬ 
matismo capitis cientes, capella ex tela serica cerata parata calvariam 
obteximus, revulsionemque vesicaloriis nuchae, nec non artubus jam insti¬ 
tutam sustinuimus. Spatio duarum septimanarum crudelis capitis aflectio 
pedetentim mitigata, tandem sic emendabatur ut aegrotus per integras horas 
a doloribus vacuus, spe proximae convalescentiae laetaretur. Ast remissio 
haec molesti doloris, per breve tantummodo temporis spatium protracta, 
nova mali exacerbatione absque ulla evidenti caussa insigniebatur. Atro- 
cissima nunc, dolenti sensatione exaestuabatur praecipue basis cranii lateris 
dextri, peripherice ejus attactum imo rudiorem minime respuens; contra 
pressione utraque manu ad latera calvariae instituta, molestiae intensitatem 
quodammodo leniente; majori pupillae dilatatione instruebantur oculi, luci 
non ita sensiles, peculiari aciei expressione characterisati. Pallida, con¬ 
tracta, hinc inde vellicationibus orbicularis palpebrarum, nec non levatoris 
anguli oris agitata cernebatur facies, humida semper grisea tangebatur lin¬ 


gua, urgebat tamen sitis, deficiente ex toto appetitu. Epigastrii molestia 
pressione non aucta, saepius ructibus sedata, alvus tarda, lotium lente, 
quasi sine ulla vesicae contractione excretum, suspiriis profundissimis in¬ 
terrupta hinc inde normalis respiratio, regulari cordis ictu comitata insuper 
observabantur. Abdomini continenter incumbens, noctes insomnes agens, 
nil peculiare circa corporis artus experiens, lenta loquela semper at con- 
scienter de statu suo rationem nobis reddebat aegrotus. Inopinate mali 
recrudesceyptia, sine praevia ulla occasione evocata, atrocissiini doloris 
sensatio, nunc potius conversa in regionem occipitis dextri, pupillarum 
sensibilitas in lucem manifesto minor, oculorum acies peculiare aliquid 
exprimens, faciei musculorum vellicationes fere continuae, voluntatis animi 
omnis energia fracta, decubitus semper abdominalis, ut occipitis contactus 
pressiove praecaveretur — mihi perscrutanti injiciebant suspicionem, de 
totius aerumnae origine ponenda, in degeneratione partis posticae lobi cere¬ 
bralis dextri, minime tamen judicio meo definienda, propter manca ex toto 
ad corporis extremitates pathognomonica phaenomena affectionibus ence¬ 
phali propria. Etsi ponenda his sub circumstantiis diagnosis nondum clare 
extricabatur, tamen ex olini juvantibus indicationem constituens, iterum 
venaesectionem suasi, et quoniam sanguis evacuatus crusta pleuritica obte¬ 
gebatur de novo aquilae albae usum internum commendavi, continuatis sus¬ 
cepta jam revulsione ad extremitates, cervici insuper setaceum imponendum 
indicans. Calomel usque ad gingivarum tumefactionem porrectum, bis post 
aures adplicitae hirudines, frigida epithemata calvariae imposita, tandemque 
insignis suppuratio ex imis setacei evocata, iterum magna symptomatum 
morbi emendatione notabantur. Mercurii dulcis usum jam impossibilem, 
dosibus pulveris temperantis Staldii supplentes, revulsionemque sustinen¬ 
tes, hinc inde hirudinum adplicalionem instituimus. Etsi atrox calvariae 
dolor, nunc gravedini tolerabili at semper adhuc sensibili ad partem capitis 
olim adfectam locum cessit, tamen idem pupillarum status eademque aciei 
oculorum expressio, voluntatis apathia summa impediens, quominus miser 
lectulum suum desereret— fuerant mihi indicia sufficientia nondum termi¬ 
nati processus circa encephalon suspiciendi. Per breve temporis spatium 
trahebatur haec apparens morbi remissio, mox enim recrudescente capitis 
gravedine, insequentibusque vertiginibus, visus obnubilatione, auditus dimi- 
nutione, intelligentiae hebetudine, viriumque corporis prostratione summa, 
absentibus omnino paralyticis symptomatis artuum, comate afficiebatur 
miser, ex quo nullis artis praesidiis amplius evigilandus, elapso nychthemero 
exspirans mortem obiit. 

sectio cadaveri». Dura mater intense injecta, sinus ejus longitudinalis 
magna sanguinis liquidi copia farctus — inveniuntur. Arachnoidea nec non 
pia, majori rubedine notatae arcte gyris cerebralibus adhaerent. Cerebrum 
ipsum magis evolutum transverse scissum tactu molle, medullarem substan¬ 
tiam normali magis roseam visui offert. Ventriculi laterales, copia ihsigni 
serositalis turbidae impleti, plexus suos choroideos injectos, sabulosis’acinis 
farctos observationi praebent. Ejusdem serositatis colluvies ad cranii basin 
deprehenditur, sinus suos praeprimis petrosum dextrum magna sanguinis 
quantitate impletum offerentis. Cerebellum ad utramque faciem injectum 
sub transversa sectione substantiam suam rosei coloris, mollem, ad super¬ 
ficiem inferiorem hemisphaerii dextri versus, vastum focum purulentum, 
nondum in cranii cavum apertum, at ejusdem osseae substantiae (processui 
petroso) hucusque intactae proximum, observationi nostrae committit. Sub¬ 
stantia cerebelli colluviei materiae purulentae spissae viridescenti inodorae 
proxima aperte malacia detenta tangebatur. Involucra medullae spinalis san¬ 
guine copiosiori injecta, haec ipsa, caeterum a norma non recedens, modica 













quantitate serositatis circumdata reperitur. Pulmones sanguinis pleni, at 
ubique aeri permeabiles deteguntur. Bronchia muco spumoso implentur. 
Cor incrassationem concentricam parietum ventriculi sinistri praebet. Ven¬ 
triculus sicuti et tractus intestinalis enormi meteorismo distenti, hinc inde, 
praecipue ad ileum et viciniam valvulae Bauhini, roseo colore punctis 
distincto, quasi notatam mucosam visui monstrant. Hepar voluminosum 
friabile. Lien mollis, sparsis depositionibus materiei tuberculosae ad super¬ 
ficiem suam notatur. Benes volumine aucti, scissuris profundis sculpti, sub¬ 
stantiam corticalem lutescentem, minimis granulationibus respersam nobis 
examinantibus proponunt. 


Huic abscessui, cerebelli dextro hemisphaerio insidenti, qui lente 
a morbo acuto proficiscitur nullo, nullamque vim extrinsecus illatam pro 
causa habet, hoc est commune cum quibusdam casibus ejusdem generis, de 
quibus auctores exposuere, quod aegroti cogitatio non prius, quam sub ipsum 
finem turbatur, quod membrorum motus quidem integer manet, sed aegroti 
voluntas eum moderari non potest, quod dolor in occipite per sensus et 
vehementia et remissione notabilis est, quod visus debilitatur cum dilata¬ 
tione pupillarum, quod nulla nausea, nullus vomitus hujus morbi decursum 
insignit, nec partes pudendae quidquam peculiare visui praebent. 

hemorrhagia hemispherii dextri 

NEC NON MEDI/E PARTIS CEREBELLI. 


TABULA LXXVI. 


Femina vidua, 54 annorum, robustae constitutionis, plurium infantum 
mater, semper optima sanitate fruens, abhinc.octo annis catameniali fluxu 
orbata’, sedentariam vitam agens, spirituosis nonnunquam dedita, ultimo 
tempore capitis gravedini, vertiginibus obnoxia, omnia haec frigidissimae 
temperaturae influxui adscribens, sibique explicans, nullo subsidio confi¬ 
dens nihil adhibuit, ad eadem debellanda. Haec symptomata cerebralem 
polyhaemiam accusantia, tamen in dies magis magisque ingravescentia, se¬ 
rius mediis in negotiis mgrotae, absoluta ejus inconscientia terminabantur. 

Subito enim gravi vertigine arrepta, nauseisque molestata, frigido ad fron¬ 
tem irrorata sudore, contremiscens artubus, anxia animo, tandem vix 
elapso dimidio sexagesimae horae, quasi fulmine tacta humi, mente orbata, 
corpore resoluta projecta est. His sub auspiciis miseram observans, omnino 
sui inconsciam, profundo comate sepultam, stertentem inveni. Hucusque 
pallida flaccidis genis sub quaque expiratione singulari modo motis in¬ 
structa’cernebatur facies, oculis semivelatis fixis, strabismo divergente, 
pupilla dilatata fn lucem insensili pnedilis munita. Fortissime adprimebatur 
suprema; maxilla; mandibula inferior, frequens, rhonchis infuscata exaudie¬ 
batur respiratio, parvus, irregularis, celer tangebatur pulsus, meteonstice 
distendebatur abdomen, involuntarie ejiciebantur sedes, excernebaturque 
lotium, manifesto diminuta reperiebatur ad corporis superficiem thermo- 
genesis, sublevati artus supremi tum infimi proprio ponderi obedientes, 
citissime lectuli superficiem petebant; majori reactione quasi induta; boc 
in casu mihi videbantur extremitates lateris dextri, corporis integumenta 
fortiter etiam unguibus vellicata, vix sensibilia deprehendebantur, voce 
clarissima interpellata misera, minime e profundo expergefiebat somno. 
AnteaquSm visitarem aegrotam , larga vemesectio fuit ipsi instituta, qua; 
tamen vix morbi violentiam fregerat, e contrario feminam pulsus diminu- 
tione atque irregularitate, virium autem vitalium prostratione majori nota¬ 
tam reperiens, phlebotomiam praesente sub statu repetere , ob corporis 
totius reactionem mancam non ausus sum; impositis ergo calvariae Rigi¬ 
dissimis epithematis, ubique locorum imponendos sinapismos commenda¬ 
vimus , impossibilem autem trismi caussa in os introductionem medica¬ 
menti, pro tempore clysinis laxantibus supplevimus, insuper ordinantes 
xvi hirudines post aures adplicandas. Brevi tempore post, trismo afflicta 
maxilla inferior relaxabatur, sufficienterque admittebat intromissionem parvi 
cochlearis impleti solutione tartari stibiati cum aqua simplici; at liquidum 
hoc modo in oris cavitatem ductum, partim foras rejiciebatur, partnn pro¬ 
prio ponderi obediens, in ventriculum introducebatur, ibidem strepitum 
vacuo dolio non absimilem evocans. Symptomata haec mihi jam resolutos 
constrictores pharyngis manifesto exprimentia, mox semirotatoria agita- $ 


tione fere continua capitis, nec non motu maxillae inferioris, dentium stri¬ 
dore hinc inde notato concomitata, serius imo suspicionem movebant exactae 
suffusionis serosae in ventriculis cerebralibus, pessima prognosi quoad ex¬ 
itum totius aegrotationis circumdandae. Attamen revulsivis continuo cor¬ 
poris peripheriae impositis, nec non dosibus Moschi repetitis, incitabatur 
fugiens conatus nostros vitae scintilla. Elapso tamen nychthemero post morbi 
exordium, frequentissima facta stertente magis etiam respiratione, pulsu 
ad radialem vix distincto, frigido ad faciem irrorata sudore, rigens toto 
corpore, morti succubuit aegrota. 

sectio cadaveris. Ex insigni injectione vasorum notabiliter rubent vela¬ 
menta cerebri. Coagulato sanguine farcitur longitudinalis sinus durae matris, 
'factu dura encephali substantia, sub transversa sectione numerosissimis 
scatet punctis rubris. Turbido liquido distenduntur ventriculi laterales, 
eodem liquido inquinantur anfractuositates baseos calvariae, sinus suos san¬ 
guine spisso impletos visui offerentis. Cerebellum volumine normali majus, 
tactu mollius, sub transversa sectione, medio dendroideae substantiae hemi¬ 
sphaerii sui dextri, nec non vermis cerebelli visui offert vastissimum focum 
hmmorrhagicum, atro sanguine coagulato farctum, rubro halone , nec non 
malaxata quasi substantia cerebelli circumdatum. Irrorantur liquido seroso 
facies cerebelli inferior, nec non viciniae foraminis occipitalis magni. Nil 
peculiare visui praebent involucra sicuti et substantia medullae spinalis, si 
excipias liquidi certam copiam ad caudae equinae regionem collectam, atque 
ex cranio verosimiliter effusam. Pulmones sanguine repleti, magna colluvie 
serositatis spissae spumosae turgent. Cor sinistrum cavitate maxime limitata 
gaudens, parietum hypertrophia concentrica affligitur. Hepar et lien volu¬ 
mine majores, tactui substantiam quodammodo molliorem exhibent. Renes 
contra, palpationi duriores, sanguineque divites inveniuntur. Tractus inte¬ 
stinalis praeter summam aere extensionem nil abnorme demonstrat. Vesica 
vacua, volumine minuta, mucosam imprimis ad parietem posticum vivide 
injectam demonstrat. Uterus quasi tumidulus, sanguine ditissime injectus 
reperitur; eadem injectio circa ligamentum latum utriusque lateris, prae¬ 
cipue autem ad ovarium et fimbrias tubae Fallopianae observatur. 

Haemorrhagia cerebelli hoc in casu nulla re differt ab apoplexia cerebrali. 
Namque idem in utraque exordium est : paralysis locum tenet imprimis in 
latere, quod haemorrhagiae oppositum est, inlelligendi vis eamdem, quam 
in apoplexia encephali turbationem praebet, sensibilitas nullam in singulis 
partibus immutationem offerens, obtusa reperitur, ut in haemorrhagia en¬ 
cephali. At contra uterus, quaeque ei annexa sunt in nostro casu id grave 
memoraluque dignum prae se ferunt : quod in iis sedes congestionis valde 
notabilis reperta est. 

MAGNITUDINIS VARI/E 



SUPERIORI FACIEI H EM ISPH/ER IORUM CEREBELLI IMSIDENTIA. 


TABULA LXXVI. 


(Fig. 2.) 


Juvenis 19 annorum, scribae munere fungens, constitutionis tenerae, ha- 1 
bitus phthisici, sanis parentibus tamen natus, inde a prima infantia usque ad 
septimum vitee annum, variis eruptionibus corporis superficiem maculan¬ 
tibus obnoxius, serius ab iis depurgatus bona fruebatur sanitate. Abhinc 
circiter duobus annis, refrigerio aggressus tussicula afficiebatur. Haec, initio 
sicca postea humida evadens, migrantibus doloribus pectoris, dyspnoea sub 
ingressu, nec non difficili decubitu in latus sinistrum comitata, corporis 
emaciatione, febrilibusque phaenomenis — frigore caloreque fugace expres¬ 
sis — insigniebatur. Ordinatum vitae regimen, ususque quotidianus laciis 
equini recens inulcli, nec non facta revulsio brachio epispastici ope, dorso 
autem assiduis frictionibus ex tartaro stibiato, suffecerunt, ad gravem tho¬ 
racis statum ita emendandum , ut praeteritis mensibus quatuor, post in¬ 
choat* curationis hujus exordium, vix reperirenlur symptomata validiorem 
quamdam medelam exposcentia. Ex toto nimirum profligatis febrilibus in¬ 
diciis aegrotum olim quotidie visitantibus, corporis nutritione ressuscitata, 
per integras horas deambulare valebat aegrotus, omnium pectoris molestia¬ 
rum expers, et nisi remansisset singularis intercurrens proclivitas ad tus¬ 
sim, minima coeli intemperie evocata, periecl* sanitati restitutus habitus 
fuisset. Tamen non stabile et diuturnum hoc fuit vix emendatae sanitatis 
intervallum, inopinato enim corripiebatur aeger, primum capitis gravedine, 
tum cephalalgia totam calvariam infestante, postea in occipitali regione 
potius nec non colli summitate defixa. Nova haec calvari* affectio periodice 
miserum tentans, intermittentis cujusdam pyrexiae characterem prae se fe¬ 
rens, initio hoc in sensu etiam a medico explicata, sulphatis chinini dosibus 
exercebatur. Frustra tamen hoc in casu adhibebatur specificum remedium, 
nam cephalalgiae accessus minime exinde praerupti, sed potius intensiores 
evaserunt, adnexis novis phaenomenis nondum in morbo observatis, vomitu 
scilicet cum *ruginos* materiei rejectione, diplopia, nec non spasmodica 
artuum'tum superiorum tum inferiorum contractione involuntaria maxime- 
que dolente. Paroxysmus cephalalgiae quoque die, fere eodem tempore re¬ 
crudescens, molestissimo pulsante dolore in imis occipitis percipiundo 
notatus, vertigine, facie injectione comitatus, circiter per horae spatium 
vigens, spasmodicis contractionibus extremitatum characterisatus, sub finem 
summa virium prostratione inconscientiae proxima, profundoque somno 
comati non dissimili terminata insigniebatur. Tractans medicus, quum 
fidem suam, chinino sulphurico periodicam cephalalgiam hanc annihilandi, 
morbi recrudescentia turbatam videret, omni ulteriori medicationi renun¬ 
tians, me* observationi commisit juvenem. Numerosissimo acne conspur- 
cabatur macra, cachectica facies *groti, languentibus, dilatata pupilla, di¬ 
plopia affectis oculis instructa, griseo tegmine obducta lingua, irregulare 
ciborum desiderium, sitis s*pius percepta, nause* nec non vomitus *ru- 
ginosus, hinc inde intervalla a cephalalgia libera insignientes, pastosum 
abdomen doloribus colicis nonnunquam exaratum, mox constipata frequen¬ 
tius autem liquida alvus, rubrum parcum lotium, difficilis decubitus in latus 
sinistrum, tussis quaque profundiori respiratione evocata, murmuris respi¬ 
ratorii diminutio manifesta ad apicem pulmonis dextri, nec non lobos ejus 
posticos, incitatus cordis ictus, frequenti pulsu ad radialem expressus fu¬ 
gacis caloris nec non horroris sensationes *grolum afficientes, insigni» 
tandem corporis macies — erant ph*nomena organica nobis observanda. 
Virium prostratio summa, artuum tum superiorum tum inferiorum spasmo 
dic* contractiones, transitoria insensibilitas nunc unius, nunc alterius 
locafitatis peripheri* cutane*, ingens animi morositas —exprimebant vitam 
animalem *groti nostri. Ex pr*missis pr*senlibusque tuberculosam diathe- ^ 
sin suspicantes, eamdemque fortasse in cerebri substantia defixam, paren y 


tibus juvenis declarantes , gravissimam prognosin *grotationi huic sub¬ 
struximus. Hirudines post aures, nuch* setaceum, nec non oleum jecinoris 
aselli intus, erant subsidia a nobis hoc in casu commendata. Cephalalgi* 
accessus olim quaque die recurrentes nunc suscepta intensa setacei ope 
inter scapulas revulsione, interpositis longioribus intervallis comparent, et 
singula vice a nobis propius inspecta peculiari ph*nomeno characterisan- 
tur : pr*misso videlicet insultu cephalalgi*, hunc insequentibus vomitu 
artuumque contractionibus, redditoque *groto quasi sibi inconscio, obser¬ 
vabatur in eo involuntarius quasi manustuprationis conatus, etsi libera ab 
accessibus intervalla, strictius investigata, vitio hoc minime contamina¬ 
bantur. Spatio mensis continuatum oleum jecinoris aselli, *gre ventriculum 
incitans, tandem sepositum est; di*t*que lacte*, continuato setaceo ad 
nucham, subjiciebatur juvenis. In dies magis marcescens *ger, accessibus 
cephale* etsi rarioribus, at intensioribus arreptus, aperte nobis demon¬ 
strabat labem suam extra artis limites positam, vix ullo auxilio curari posse. 
Tertio mense elapso postquam observationi nostr* commissus est, inten¬ 
siori accessu cephale* interveniente, pr*missis violentissimis artuum con¬ 
tractionibus spasmodicis, insequente profundo comate convulsus, mentisque 
non compos, periit miser. 

sectio cadaveris. Mediocriter injecta inveniuntur encephali velamenta. 
Notabili copia serositatis limpid* saturantur textus arachnoide* et pi*. 
Mollis tangitur encephali substantia, transverse scissa ad centrum Vieus- 
senii punctis rubris notata. Serosilate distenfi inveniuntur ventriculi late¬ 
rales, numerosissimis granis sabuli resperguntur chorojdei plexus, quantitate 
nolabili irrorantur anfractuositates calvari* nec non basis cerebri. Tuber¬ 
culis numerosis magnitudinis vari* obfuscatur facies cerebelli superior, 
hoc, incisum tactu mollius et quodammodo normali magis rubidum, ad 
infimam suam faciem eadem serositate obducitur. Medulla spinalis, si exci-' 
pias arachnoide* injectionem majorem et parcam liquidi copiam in imis 
vagin* ejus contentam, nil abnorme circa pulpam suam demonstrat. Pul¬ 
mones, pr*cipue autem dexter in supremis suis partibus, tuberculosa dege¬ 
neratione minime adhuc emollita farcti deteguntur. Cor normale, sed flacci¬ 
dis carnibus, ac relaxatis papillaribus musculis constitutum reperitur. Hepar 
volumine auctum, tactui molle, sparsa tubercula cruda parenchymati ejus 
insidentia visui pr*bet. Sat lata detegitur incrustatio cartilaginosa capsul* 
lienis in viciniis incisur* ejus cernenda. Lutescentibus granulationibus im¬ 
pletur corticalis renum substantia. Dendroidea injectione notatur mucosa 
ad certas localitates intestini tenuis, maxime autem ad intestinum crassum 
in viciniis valvul* ileo-coecalis. 

Observatio h*c valde dispar ei, in qua profertur abscessus cerebello in¬ 
sidens, nobis tubercula ostendit propriis et singularibus notis extrinsecus 
expressa. Nam cephalalgia in occipite s*viens, collique rigor, tanquam 
aegrotationis uterque prodromus, tum cephalea certis temporibus recidiva, 
et diplopia et nauseis vomitibusque, et involuntariis extremitatum superio¬ 
rum inferiorumque contractionibus, et insensibilitate ab uno cutis loco ad 
alterum transeunte, et totius corporis languore et resolutione, tandem ipsos 
inter accessus proclivitate ad masturbationem concomitata —h*c omnia , 
opinor, symptomata fuissent sufficientia, ut diagnosis inchoaretur, qua juti 
atque innixi, etiam vivo *groto focum mali cognoscere potuissemus. At 
altera parte non desunt facta, ubi quamquam tubercula serius in cerebello 
deprehensa, pr*sto fuerunt, vivo *groto nullae unquam turb*, neque in 
centris nervosis, neque in vita organica occurrerunt. Ego vero adductus 
ista dubitatione, qu* omnium hujusmodi affectionum diagnosi adhuc im¬ 
pendet, in errorem hoc in casu me conjectum et lapsum esse non infitior. 

MASSA TUBERCULOSA 




INTER LATUS SINISTRUM PONTIS VAROLI1 

et medullam oblongatam nec non vicinam faciem hemisph/erii 

CEREBELLI SINISTRI SITA. 



TABULA LXXVI. 


(Fig. 5.) 


Vir 30 annorum, rusticus, constitutionis robusta?, inde ab infantia optima A 
sanitate fruens, etsi parentibus, uti asserit, tussi chronica extinctis natus 
esset, abhinc tribus annis, violenta contusione partis calvariae posticae ictus, 
symptomatis gravioribus minime statim insequentibus, nullo subsidio in 
initio utebatur. Elapsis nonnullis mensibus, colli supremi rigiditas, cum 
dolore regionis occipitalis adhuc tolerabili conjuncta, aurium susurrus, 
hinc inde vertigine comitatus, erant prodromi praetervisi gravissimae futurae 
affectionis. Contusionem antea calvariae inflictam memoria amplius non 
retinens, praesentia phaenomena regionis occipitalis afflatui aurae frigidae 
adscribens, laboribus suis agrestibus insudare pergebat. Per totum aestatis 
curriculum nudato capite insolationi ac temperiei vicissitudinibus expo¬ 
situs insequenti autumno perspicue exacerbatum capitis malum persensit 
miser. Accessibus cephaleae minime normam ullam servantibus, affligeba¬ 
tur nunc saepius mgrotus, summum dolorem in imis regionis occipitalis, 
ejulatu expressum, visus obnubilatione, nauseis et vomitu, viriumque cor¬ 
poris summa prostratione designatum percipiens. In dies capitis molestia 
per hiemis curriculum violentia crescens, tandem viribus fractum aegrotum 
in grabato vix deserendo stravit. Vere appropinquante, etsi nullo subsidio 
suffulciebatur unius naturae autocratia, se refocillatum quodammodo sen¬ 
tiens, ad persolvendum votum sibi impositum iter pedibus confecit. Inde 
redux, quamvis melius sibi esse sentiret, tamen laboribus suis ob vinum 
defectum vacare amplius non potuit. Occipitis dolor etsi violentia non dimi¬ 
nuebatur, at rarioribus intervallis recurrens, longiora quietis momenta 
jegroto concedebat, sed vacuo a paroxysmo tempore, sensum horripilationis, 
specum vertebralem, nec non artus tum supremos, tum inferiores percur¬ 
rentem experiens, semper insolationem, aut si qua non erat, temperaturam 
magis elevatam quaerebat. Interea ciborum desiderium hucusque vigens, 
nunc diminui coepit, deficientemque corporis nutritionem serius insigni 
marcore expressit. Interveniente his in malis circumstantibus hieme, om¬ 
nia pristina cephalese molestissima symptomata recruduerunt. Tunc agyrta? 
cujusdam consilium sequens, rossicum calidarium iniit; temperaturae ibi 
calidissimae expositus, atque verberationi hoc in casu semper usitatae sub¬ 
missus , mentis suae impos factus est, cumque in aerem frigidiorem dedu¬ 
ceretur mox refocillatus animum recepit, sed simul se orbatum motu et 
sensu in extremitatibus lateris dextri animadvertit. Nova haec symptomata 
minime interverterunt cephaleae paroxysmos, sed potius molestia adaucta, 
frequentius miserum cruciantia et fere continenter in grabato figentia coe¬ 
gerunt parentes ut tantae miseriae succurrerent, Nosocomioque aegrotum 
committerent. Hebes, macra facies, oculus sinister objecta adhuc discer¬ 
nens , dexter autem pupilla dilatata instructus perfecta caligine detentus, 
lingua libere in oris cavitate movenda, respiratio rhonchis mucosis offus¬ 
cata, cordis ictus frequens, pulsus debilis ad radialem tangendus, imminutum 
ciborum desiderium, meteoristicum abdomen, liquida at voluntaria alvus, 
lente excernendum lotium , magna corporis emaciatio, motu ex toto, sensi- 
bilitate autem ex parte orbatum dimidium corporis dextrum, recte ad quaes¬ 
tiones propositas respondens aegrotus, maxima erga omnes et omnia sus- 
ceptibilitate indutus, eamdemque profusis lacrymis exprimens erant nobis 
phaenomena circa miserum aegrotum nostrum observanda. Ex praeviis et 
consequentibus aegrotationis obviae phaenomenis, cerebri vitium augurans, 
illudque malacia substantiae ejus mihi explicans, totam praesentem labem 
extra artis limites posui, eamdemque minime curandam sed tantummodo 
moderandam statui. Adplicato setaceo nuchae, impositoque fonticulo extre- f 



mitati inferiori dextrae, decoctum altheae cum aqua lauro-cerasi ad compo¬ 
nendam intestinalis tractus irritationem praescripsi. Altero jam mane in¬ 
gruens cephaleae accessus, mitioribus symptomatis doloris, circa occipitalem 
calvariae partem notabatur, aegrotusque laudibus summis impositum cervici 
setaceum efferebat. Duplicis septimanae decursu eadem ratio labem obviam 
sublevandi adhibita, eadem symptomatum mitigatione notabatur. Tertia au¬ 
tem hebdomade ineunte, sine ulla oblata occasione recruduit subito malum, 
miserandumque aegrotum molestissime excruciavit. Atrocissimis doloribus 
exercebatur dimidium sinistrum'calvariae inde ab occipite ac frontem usque, 
convulsivis succussibus agitabantur extremitates paralysi detentae; vultuosa, 
congesta facies, spirandi difficultas summa, pulsusque duritie nec non fre¬ 
quentia augescens — erant symptomata paroxysmum notantia. Venaesectio 
brachio instituta, ususque calomelas minime neglectis sinapismis ubique 
adplicandis, vim hujus impetus nullomodo limitarunt, contra aegrotus initio 
somnolentus, serius comatosus factus, difficulter et aegre spirans, tandem 
stertens, e medio sibi omnino non conscius tollitur. 

sectio cadaveri». Turgent sanguine vasa et sinus durae matris. Insigniter 
injectae cernuntur arachnoidea et pia meninges. Numerosissimis maculis 
rubris notatur medullaris substantia encephali, tactu emollita. Sanguinis 
pleni, maxime evoluti, ccerulescentis coloris hinc inde milliaribus vesiculis 
liquido plenis notati deteguntur plexus choroidei, in ventriculis lateralibus 
liquido ex toto fere orbatis. Scatent sanguine sinus calvariae; tuberculosa 
massa magnitudinis pomi mali minoris inter latus sinistrum pontis Varolii 
et medullam oblongatam nec non vicinam faciem hemisphaerii cerebelli 
sinistri sita reperitur. Massa haec structurae densae et homogeneae, flavidi 
coloris, cruciatim scissa, in imis suis emollita invenitur, praebetque oculis 
focum sanguinis, recens ibidem exsudati. Cerebelli involucra sicuti et sub¬ 
stantia sanguine uberiore injecta, haec ultima tactu mollior sentitur. Eadem 
phaenomena deprehenduntur ad velamenta ipsamque medullam spinalem. 
Uterque pulmo liquido sanguinolento, spumoso impletur. Insuper ad summi¬ 
tatem pulmonis dextri sicuti et sinistri massae tuberculosae, solitariae minime 
emollitae reperiuntur. Cor normale, coagulis albuminosis firmiter tendinibus 
musculorum papillarium intricatis in ventriculo sinistro defixis obturatur. 
Hepar et lien volumine aucta emollita observantur. Renes ad superficiem 
suam sulcis profundis exarati, numerosis vesiculis serositate limpida im¬ 
pletis contaminantur. Ilei finis plagis Peyerianis hinc inde notatur, mucosa 
autem flexurae coli iliacae numerosis exulcerationibus characterisatur, ex 
praevia emollitione materiei tuberculosae ibidem depositae quasi ortis. 

Contusio partis posterioris calvae, quam serius dolor ad occiput, rigor 
cervicis et vertigines seculae sunt, praecurrit malum, quod inde deinceps in¬ 
gravari coepit sub forma accessuum, gravi ad partem occipitis dolore, acutos 
aegroto clamores evocante notatorum, et cum virium resolutione junctorum, 
quos plerumque nausea et vomitus subsequebatur. Posterius ex usu caldarii 
rossici conflatur fortior in cerebrum congestio, unde lateris dextri hemi¬ 
plegia oboritur, visusque aegroti obnubilatur : nihilominus dolor in occipite 
perstat, intelligentiae vi perfecte integra. Tandem dolores in occipitis latere 
laevo percepti vehementissime exasperantur; correptum paralysi latus haud 
exiguis agitatur convulsionibus, respiratio languescit, atque aegrotus in 
comate defixus extremum halitum efflat. Diagnosticum errorem , et haec 
observatio declarat ac testificatur, quum in hoc aegroto cerebrum inco¬ 
lume, cerebellum malo affectum esset. Tubercula vero, quae pulmones con¬ 
tinuerunt, legem latam a doctore Louis etiam hoc in casu confirmant. 





















fractura arcus POSTERIORIS ATI.aviis. 


TABULA LXXVII. 


(Fig. 1.) 


Faber lignarius 45 annorum, robustus, inter operam .ex edito cadens, 
nucha vehementissime in humum projectus est. Citissime subsidiis aggres¬ 
sus, jam sibi omnino inscius, minime spirans, cadaveris instar, toto cor¬ 
pore rigens, stercore et lotio involuntarie emissis pollutus inveniebatur. 
Suprema cervicis pars occipiti vicina, latae excoriationis vestigia ferens, 
immediate fere amplo ecchymomate ex infiltrato ibidem sanguine spurca¬ 
batur. Sanguis ex utroque brachio missus, suscepta etiam jugularis externae 
incisio, vix rivulum tenuissimum cruoris illico cohibitum evocaverunt, 
frictio autem totius corporis scopularum auxilio instituta, glaciali frigore 
obductam corporis peripheriam nullo pacto excalfecit. Adhibitis frustra ac 
nequidquam remediis omnibus, livescens facie, asphycticus, mortem cum 
vita commutavit homo lugendus. 

seciio cadaveria. Pars cervicis suprema scrupulosiori palpatione inda¬ 
gata, trans rigentes sanguine infiltratos musculos, obscurum crepitationis 
cujusdam sensum evocat. Partes molles, a posticis specum vertebralem in¬ 
vestientes, ab occipite inde ad sacrum per longitudinem divisa?, ad regio¬ 



nem cervicis contusione affectam, atro cruore intensissimo saturata re- 
periuntur. Arcus atlantis posterior a lateralibus vertebrae hujus partibus 
divisus, unaque extremitate sua dextra sat fortiter in imam partem specus 
vertebralis intrusus animadvertitur. Postica pars columnae vertebralis caute 
rachiotomo ablata, clare nobis demonstrat, duram matrem in trusae extre¬ 
mitati arcus postici atlantis fracti respondentem, profunde subjacenti me¬ 
dulla? spinali impressam, latoque halone rubro in loco ad faciem arach¬ 
noidea? spectantem notatam fuisse. Eadem extravasatione ex vasorum 
ruptura orta characterisatur arachnoidea localitati medullae spinalis laesae 
proxima. Vestigia ha?c impressionis exercitae ad superficiem ejus manifesto 
adhuc retinens, nil tamen lacerati aut destructi in imis substantiae suae visui 
offert. Velamenta cerebri intense rubent. Sinus calvariae sanguine farciun¬ 
tur sicuti et substantia encephali et cerebelli. Pulmones spumoso sanguine 
saturati. Cor in ventriculo dextro firmo 'obturatur coagulo. Tractus inte¬ 
stinalis aere enormiter distenditur. Hepatis convexa superficies macula ec- 
chymomatica notabili contaminatur. 

fractura arcus anterioris atlantis. 


TABULA LXXVII. 

(Fi(j. 2. J 


Rusticus 35 annorum scrolulosus, in pugilatu ardentissime ajstuans, £ 
pugno vehementissime in frontem contusus, fulmine quasi tactus, sui im¬ 
pos , occipite in terram projectus et per sexagesimam hora partem toto 
corpore contremiscens, stertensque misere vitam relinquit. 

sectio cadaveris. Retrotraclum cernitur caput cadaveris, rigentibus vix 
flectendis artubus instructum. Livet facies ejus vasto ecchymomate fronti 
impresso notata. Simili sugillatione infuscantur viciniae insertionis supremae 
musculi sterno-cleido-mastoidei ex utroque latere colli — palpatio vel scru¬ 
pulosissima posticae regionis cervicalis nil a norma recedens deprehendit. Os 
frontis ad locum contusum minime fractum invenitur. Meninges encephali f 


sicuti et sinus calvariae sanguine turgent. Roseo colore induta cernitur sub¬ 
stantia cerebri et cerebelli transversim scissa. Postica pars specus verte¬ 
bralis rescissa, duram meningem in proximitate foraminis occipitalis magni 
in plicam redactam, lato ecchymomate comaculatam ostendit. Remota me¬ 
dulla spinali a canali vertebrali, sugillatione a posticis visa circumscripta 
invenitur, insuper observationi prabens arcum atlantis anticum, ex toto a 
partibus lateralibus sejunctum, fortiter dura meningi adpressum. Arach¬ 
noidea simili extravasatione ad locum adfectum conspurcatur. Per longi¬ 
tudinem scissa substantia medulla; quodammodo emollita invenitur. Cor et 
pulmones sanguine farcti, abdomen meteoristicum; alvus lotiumque ultro 
excreta cadaveris crura conspurcant. 



















FRACTURA EPISTROPH/EI 


TABULA LXXVII. 

(Fig. 5.) 


Miles veteranus, 60 annum agens, dirutae morbo syphilitico constitu¬ 
tionis, repente a tergo interpellatus a nescio quo, prsecipitanterque caput 
ad latus convertens, subito apoplectico quasi ictu tactus, humum mente 
orbatus petiit. 

sectio cadaveris. Humero dextro inclinatum cernitur caput tetanice 
rigentis cadaveris, facie ccerulescenti, sanguinem ex oris cavitate nec 
non naribus fundente induti, lotio nec non alvo sponte missis contami¬ 
nati. Aperto cranio conspiciuntur encephali velamenta uberrime injecta. 


A Cerebri et cerebelli substantia sanguinis plena, tactui dura. Specus verte¬ 
bralis caute reclusus, ad viciniam secundae vertebrae cervicalis, duram 
matrem sanguine tinctam visui offert. Eadem sanguinis infiltratio locum 
et ad subjacentem arachnoideam invenit. Epistrophaeus in loco juncturae 
processuum obliquorum cum corpore istius vertebrae ex toto fractus me¬ 
dullamque spinalem comprimens reperitur. Pulmones sanguine suffusi, 
cordis cavitates cruore farctae, ventriculus et intestina aere distenta 
^ deprehenduntur. 



























FRACTURA CORPORIS ET ARCUS 

VERTEBR/E CERVICALIS QUART/E. 


TABULA LXXVII. 

(Fig.4.) 


Rusticus 30 annorum, firmae constitutionis, humum profundo effodiens, 
lapsu terrae altius sitae ad columnam vertebralem elisus, resolutis exinde 
statim membris, ast sui omnino compos sub labe succubuit. E fossa extrac¬ 
tus venaesectione levatus, in Nosocomium missus, meae concredebatur ob¬ 
servationi. Pallida, crispa facies, anxia abdominalis respiratio, frequens 
irregularis pulsus, involuntaria alvi nec non lotii excretio, meteoristicum 
abdomen, thermogenesis diminutio, immobilitas perfecta artuum nec non 
thecae thoracicae, latum ecchymoma inde a cervice ad medium dorsi exten¬ 
sum , ex sanguinis suffusione, partium mollium tumori associa ortum; ad 
regionem circiter vertebrae cervicalis sextae crepitationis sensum fractae 
osseae cujusdam partis palpationi praebens — erant organica phaenomena 
nobis colligenda. Sui omnino compos miser, lenta et rauca voce ad quae¬ 
stiones respondens, insensibilitatem perfectam corporis totius, angustiam 
thecae thoracicae, aeris defectum, exindeque mox venturam suffocationem 
nobis praenuntiavit. Conciliato situ semisessili, ut allevaretur respiratio mi¬ 
seri et a tergo aditus facilior esset, hirudinibus partem dorsi ecchymomate 
contaminatam exercuimus, nec non frigida aqua imbuta epithemata serius 
huic loco continenter adplicavimus. Quum adhuc glutire posset, intus calo- 
mel, usumque frigidae aquae commendavimus; haec sub quaque in ventri¬ 
culum introductione rumorem e longinquo exaudiendum, ac si dolium va¬ 
cuum permearet, evocabat. Vespere, anxietate circa respirationem maxime 
adaucta, aegrotoque suffocationi proximo, sub insigni circulationis irregu¬ 
laritate , adhuc venaesectionera tentavimus. Etsi large aperiebatur vena, 
tamen ob cordis innervationem deficientem, passive quasi certa cruoris 
nigri carbonisati copia sina ullo fructu evacuabatur. Mox facta respiratione 
etiam magis laboriosa, stertente, livescens facie miser, flente exstincta voce 
auxilium sibi implorans, asphycticus leto datur. 

sectio cadaveris. Sanguinolenta spuma ex naribus et ore profluente 
spurcatur livida cadaveris facies. Ingenti meteorismo distentum conspicitur 


abdomen. Tetanice rigent, ne vi quidem flexibiles artus. Maxime injecta 
inveniuntur vasa meningum, cerebri et cerebelli. Cruore turgent sinus cal¬ 
variae. Nudato a musculosis partibus specu vertebrali, non ad sextam cer¬ 
vicis vertebram, sed altius ad quartam reperitur destructionis focus. Lata 
sugillatione offuscatur minime destructa dura meninx huic loco respondens. 
Simili sugillatione late contaminatur integra subjacens arachnoidea. Com¬ 
pressa, tactu mollior, constricta locomotis fragmentis corporis et arcuum 
vertebra? cervicalis quartae reperitur in hac inclusa medulla spinalis. San¬ 
guine maxime farcti deteguntur pulmones. Coagulis atris implentur cavitates 
cordis. Insigniter congesti reperiuntur : Hepar, lien et renes. Mediocri 
copia lotii distenta invenitur vesica. 

Vertebrarum cervicalium cum dislocatione fragmentorum hae quatuor 
fracturae (vid. Tab. LXXVII,jig. I, 2, 3 et 4) viri doctiss. As. Cooper de hac 
re doctrinam plane spectant (OEuvres chirurgicales de Cooper , traduites par 
Chassaignac et Richelot). « Si bene reputes et symptomata et pericula, quae 
consequuntur fracturae cum fragmentorum dislocatione, ut ait chirurgus 
ille perillustris, in duas classes dividi possunt, quarum una fracturas super 
tertiam vertebram cervicalem, altera subter hoc osse continet. Quoties¬ 
cumque fractura fit supra tertiam vertebram, fere semper hoc accidens 
illico mortem affert, nisi si dislocatio terminis angustioribus circumscripta 
est; sin vero fractura subter hac vertebra accidit, tempore magis minusve 
remoto mors incidit. Hujus differentiae causa ab eo proficiscitur, quod nervi 
phrenici origo, ad aequalem altitudinem cur tertio et quarto pari cervicali 
reperitur. Quum enim partes fracturae subjacentes ex medullae compres¬ 
sione sint paralysi correptae, si fractura sedem habet supra hujus nervi 
originem, diaphragma suo munere fungi desinit, et actutum mors ingruit; 
sin autem fractura inferior est, nervo functionem suam continuante, mors 
non extemplo supervenit. » 
























DEPOSITIONES TOPHACE/E 

LIGAMENTO longitudinali postico ad portionem ejus 
LUMBALEM INSIDENTES. 



TABULA LXXVIII. 

(Fig. 1.) 


Vir 40 annorum, miles, hepaticae constitutionis, saepe symptomatis sy¬ 
philidi primariae propriis affectus, iisque nunquam rationali curatione libe¬ 
ratus tandem ex secundariis huic labi propriis phaenomenis eruptionibus 
tuberculosis frontem, faciemque totam conspurcantibus, periostosibus cla¬ 
viculas nec non sternum ac tibiae utriusque cristam invadentibus afflictus 
fuit. Haec ultima phaenomena per incessus vaporibus cinnabaris tractata 
evanuerunt, aegrotusque per triennium optima fruebatur sanitate. Ante octo¬ 
decim menses inebriatus hiemali tempore in aquam immersus, atque ita 
permadefactis vestibus aeri gelido expositus, rheumatismi articularis vehe- 
mentissimi symptomata accepit. Tartaro stibiato majori in dosi porrecto, 
nec non vena?sectionibus ad methodum jugulantem fcoup sur coupj d.ctam 
energice in usum vocatis, mox siluit gravis affectio haec jam xiv d.e morb, 
articulationibus pristinam motus libertatem concedens; mense autem inte¬ 
ro exacto perfecta? sanitati restitutus aeger Nosocomium reliquit ut Bajuli 
negotium susciperet. Per aliquod temporis spatium laboribus suis adstrictus 
saepiusque aeris vicissitudinibus expositus summos experiri coepit dolores. 
Molestae sensationes hae potius osseam compagem detinentes, utramque 
tibiam, claviculas, calvariam capitis nec non lumbalem specus vertebra¬ 
lis regionem conquassantes, periodice recurrebant, ac nocturno tempore 
aegrotum exagitabant. Symptomata haec non magni aestimans, labores suos 
sub divo atmosphaericis mutationibus circumseptus continuans, singulari 
tandem extremitatum inferiorum lassitudine in dies ingravescente corri¬ 
pitur. Frigent, torpent, formicationibus exercentur hae partes, vesicarum 
aere impletarum circa utramque plantam pedum datur sub incessu per¬ 
ceptio, tandem locomobilitas artuum inferiorum fere ex toto amittitur. Recti 
nec non vesicae urinaria? officiis, voluntati minime obedientibus, vitae labo¬ 
riosae suae renuntiare coactus aegrotus in Nosocomio artis praesidia ex¬ 
postulat. Lurida tunc temporis observatur facies ejus, tumefacta, dolens 
invenitur tabula externa ossis bregmatis dextri. Vastis exostosibus tactum 
aegre ferentibus contaminantur claviculae, sicuti et crista utriusque tibiae. 
Ad suminum marcorem adducti reperiuntur artus infimi, flexores digito¬ 
rum vi imo adhibita minime extendendos praebentes , am.ssamque nunc 
ex toto locomobilitatem ac sensibilitatem prae se ferentes. Inscie mittitur 
lotium evacuaturque alvus, languet appetitus, dyspnoea affligitur miser, 
incitato pulsu febriculaque continua gravatus. Nocturnis doloribus calvariae 
nec non artuum mane tantummodo remittentibus privatur somno aegro¬ 
tus, gravedine immani profunda, circa lumbalem columnae vertebralis par¬ 
tem, pressione externa minime adaugenda afflictus. Tanquam syphilide 
constitutionali detentus consideratur aegrotus; ergo sublimatum corrosivum 
ad Dzondi methodum adhibendum esse statuitur, diaeta congrua, nec non 
concentrato sarsaparilla? decocto suffulciendum. Post duplicem septima 
nam hujus medicationis, dolores osteocopi emendari videntur, locabtates- 
que exostosibus contaminatae palpationem facilius terunt, ast viget sem 
per lumborum gravativa sensatio, eodem vitalitatis defectu insigniuntur 
artus infimi, sicuti et recti ac vesicae officia, e contrario superadditur mox 
ad mala modo affata oedema pedem extremum ac regionem utriusque imi 
cruris exercens. Ptyalismi, nauseae, pressionis circa epigastrium, aut vomi 
turitionis symptomatis locum non invenientibus, indicatio stabilita sustine 


, tur, sublimato adhuc semper explenda. Post elapsam septimanam oedema 
sursum extensum, nunc crus utrumque supremum detinet. Livida, erysipe- 
latosa rubedine contaminatur hinc inde infiltrata superficies. Sacrum hu¬ 
cusque immune dolere incipit, propriusque inspectum decubitus vestigia 
refert. Quaecumque fuerant instituta ad hunc profligandum aut saltem limi¬ 
tandum inaniter absolvebantur; sicque decubitus in dies crescens, doloribus 
summis urentibus exagitans aegrotum sphacelo tandem terminatur. Vastis¬ 
sima exinde partium mollium ad ossa usque enascitur devastatio in censum 
reliquum organismum trahens. Exardescit enim febris, siccula evadit lin¬ 
gua, inexplebili siti torquetur aegrotus, meteorismo inflatur abdomen, re¬ 
tenta? sunt lotii nec non alvi excretiones. Incitatur respiratio, gravedine 
summa detinetur caput. Seposita statim medicatione ex sublimato ac sarsa- 
parilla conflata, mucilaginosa intus, revulsiva autem partibus supremis 
extus applicanda suadentur. Ast typhoideis phaenomenis adauctis, mox sui 
non conscius aegrotus interit. 

Sectio caelaveris. Flaccida, lutescens, cernitur dura mater, exigua 
quantitas serositatis irrorat arachnoideam et piam, volumine quasi dimi¬ 
nuta videtur massa cerebralis tactu durior, nihilque peculiare in cavitatibus 
suis neque ad calvariae basin ostendens. Omnino normalis detegitur medulla 
spinalis, quoad involucra ejus ac substantiam usque ad ultimam vertebram 
dorsalem ; sed inde ab bac parte usque ad tertiam lumbalem vertebram 
ex coangustato canali medullari strangulata quasi observatur, insimul cum 
involucris suis profunda vestigia pressionis exercitae prae se ferens. Partes 
hujus regionis supra ac infra stricturam canalis sitae notabili injectione 
characterisantur; contenta autem in coangustato canali illius pars potius 
quasi expressa, sanguineque et succo orbata invenitur. Segmentum specus 
vertebralis anticum ex corporibus vertebrarum : ultimae dorsalis, primae 
et secundae lumbalis constitutum, tophacea massa ibidem deposita con¬ 
vestitur. Friabile, spongiosum ex phosphate calcis conflatum repentur 
hoc abnorme productum, a milii ad pisi majoris usque magnitudinem 
specum vertebralem coangustans, medullamque ipsam comprimens. Pul¬ 
mones congesti. Cor coagulis farctum. Levis rubedo mucos* ventriculi 
insignis autem intestini tenuis, ubi fortiter expressae observantur Brun- 
neri nec non Peyeri glandula?. Faecibus agglomeratis summopere exten¬ 
ditur rectum. Foetido lotio repletur vesica. Rubent emolliti renes, sicuti 
hepar et lien. 

Nonne haec observatio fulcit et sustinet experientiam virorum doct. 
Ch. Bell et Prof. Magendie, in qua nixi comprobare studuerunt, regi 
radicibus medullae spinalis posterioribus sensum, anterioribus motum? Pro¬ 
fecto enim in casu nostro medulla spinalis tanquam canali vertebrali res¬ 
trictioris diametri strangulata, inveniebatur inde ab ultima vertebra dor¬ 
sali, eadem annumerata, usque ad tertiam lumbalem. Huc accedit, quod 
ejus adhuc facies anterior cum depositionibus calcariis partem lumbalem 
ligamenti longitudinalis posterioris contegentibus cohaerebat, ideoque facie 
anteriori in functionibus suis turbata magis esse debebat. Nonne ergo motus 
plene abolitus in extremitatibus inferioribus, et sensus in iisdem partibus 
dumtaxat diminutus vivo *groto, possunt idoneum doctrinae vir. ili. Bell et 
Magendie argumentum afferre? 

































h/emorrhagia specus vertebralis 


TABULA LXXVII1. 

I Y%- 2.; 


Vir 30 annorum, constitutionis fortis, furnarius, sacco ex alto lapso, 
farinae semipleno, circa mediam specus vertebralis regionem oblique tactus, 
resolutus artubus inferioribus, sibi autem conscius in humum projectus est. 
Statim ex manu phlebotomia instituta nullum levamen attulit, aegrotusque 
attentioni nostra; tertio affectionis die, sequenti in statu commissus est. 
Pallida, crispa, conspicitur facies, profunde haeret in orbitis fixus oculus, 
immobilis observatur theca thoracica, sub ardua et lenta respiratione vix 
dilatata, omni motu orbatae inveniuntur extremitates inferiores. Columnae 
vertebralis pars traumate exercita, dorsalibus vertebris respondens, laesio¬ 
nis cujusdam vestigia, si ecchymomata excipias minime demonstrat, imo 
sat ruditer tractata, vix sensibilitatis adauctae phaenomena refert. Arida 
coriacea tangitur, lingua, debilissima paene extincta voce accusat miser 
summam glutiendi difficultatem, minime rubentibus faucibus et pharyngis 
parietibus. Ferreo quasi, molestissimo cingulo constringitur tota diaphragma¬ 
tis regio, aegre perfert attactum hypogastrium sicuti et epigastrium nauseis 
atque vomendi conatibus continuis innervationis suae turbas demonstrans. 
Tensum, flatibus per totum ambitum suum distentum cernitur abdomen, 
stagnat lotii et alvi excretio, ardua, lenta rhoncho mucoso concomitata 
exauditur bronchialis respiratio in lobis pulmonum supremis, destituta vero 
omni murmure suo in infimis. Irregulariter violenterque palpitat cor, parvum 
inordinatum frequentissimum circa radialem exhibens pulsum. Anxietate 
summa affligitur «grotus manuum motu libero continuo dysphagia; nec non 
dyspnoea; gravissimae praesentiam indicans. Vigent sensuum externorum 
pariter atque mentis functiones, miserque aequo animo de obitu suo proximo 
evocat augurium. Ponderis summi perceptione afficitur lumbalis regio, 
formicationibus ingratissimis detinentur prelum abdominale nec non utra¬ 
que infima extremitas motu suo destituta, ad attactum frigida, dolore acuto 
circa coxas, nec non internam femoris partem exarata. Medicationibus — 
antiphlogistica, sedante, ac revulsiva in usum vocatis, reiterata venaesec- 
tione nec non hirudinum impositione, adhibito balneo, tandemque usurpata 
glacie specui vertebrali adplicanda, morbi vis minime fracta observatur, 
contra sexto die morbi ad finem vergente, omnibus symptomatis in pejus 
ruentibus, difficillima stertente facta respiratione, pulsu exilissimo reddito, 


lotio et alvo nonnisi mechanice evacuatis conscius sui ad finem usque aegro¬ 
tus mortem exoptandam occumbit. 

sectio cadaveri'.. Cerebri involucra sicuti et substantia ejus a norma 
minime recedunt. Basis cranii leviter injecta modicam sinuum suorum 
impletionem demonstrat. Suprema pars specus vertebralis ad tertiam ver¬ 
tebram dorsalem nil peculiare visui committit, inde vero ab hac parte 
usque ad tertiam lumbalem vertebram vastissima sanguinis exsudatione 
posticum specus vertebralis segmentum detinente, atque involucris medullae 
spinalis sat fortiter adhaerente conspurcatur. Rubent ex injectione dura nec 
non pia medullae membranae. Haec ipsa ad totam extravasationis continui¬ 
tatem quodammodo emollita roseoque colore induta reperitur. Infimae partes 
ejus caudae equinae proximae serositate sat copiosa sanguinolenta irroratae 
videntur. Pulmones liquido spumoso farcti oedematis speciem prae se ferunt. 
Cor firmis coagulis impletur. Viscera omnia abdominis sanguine scatent, 
in specie autem parenchymatosa hujus cavitatis organa peculiari mollitia 
singularique laxitate instruuntur. 

Haec observatio, quamvis multum habeat similitudinis cum casibus apo¬ 
plexiae rhachidis ab Abercrombie et doctore Ollivier d’Angers allatis in 
quibus accessus suffocationis cum hypostasi pulmonis intervenerunt, tamen 
aliquid per se ipsa attentione dignum et singulare proponit: Dura mater ad 
faciem posteriorem valde compressa est sanguine coagulato, qui ei adhaeret 
et canalem vertebralem inde a tertia vertebra dorsali usque ad tertiam 
lumbalem coangustat. Quamquam vero hanc pressionem fieri videmus in 
radices medullae posteriores, quae auctoribus Ch. Bell et Magendie sensibi- 
litatem gignunt; tamen vivo aegroto partium male affectarum sensibilitas 
hoc in casu non modo non sublata erat, sed nonnunquam aucta invenie¬ 
batur. Haec, ut ita dicam, defectio perfectae sensus motusque dissociationis, 
tum in casu nostro, tum in aliis similibus auctore doctore Ollivier, nonne 
ex parte quidem pendet ab eo, quod ambo fasciculi utriusque dimidii late¬ 
ralis medullae spinalis in loco sui contactus inter se omnino ac plene confusi 
sunt? Ab altera parte insuper necesse est, conjunctio arctissima, quae inter 
radices ganglio intervertebrali subjacentes intetcedit, et ipsa vim habeat in 
earum proprietates, atque ad eas colligandas et connectendas aliquid conferat. 



























MASSA TUBERCULOSA 

PARTI POSTICA5 DURE MENINGIS MEDULLAM SPINALEM 
ORVOLVENTIS INSIDENS. 



TABULA LXXIX. 


/fig. /, 2 et 3.) 


Puella 15 annorum, constitutionis scrophulosae, fluxum menstrualem 
nondum experta, tenera aetate eruptionibus crustosis capitis obnoxia, hisce 
ad silentium redactis a septimo vitae anno continue fere ophthalmiis sero- 
phulosis detinebatur. Serius decimum annum agens ex refrigerio accepto 
rheumatismo per sexaginta dies corripiebatur. Abhinc tribus mensibus con¬ 
junctivitide nec non iritide scrophulosis oculi sinistri affecta, Nosocomium 
ophthalmiatricum Mosquense ingressa est; ibidem simul cum aliis auxiliis 
externis et internis, pediluviis calidis partim revellendi gratia, partim vero 
ad evocandum exoptatum hoc in casu fluxum catamenialem, cautelis haud 
sufficienter observatis utens, dimidii inferioris corporis refrigerio afflicta 
est. Paulo etenim post extremitates inferiores frigescere coeperunt, incessu 
facto difficiliori, sensibilitas earum diminuebatur ita, ut elapsis septem 
diebus perfecte extra voluntatis imperium ponerentur. Paralytica affectio 
ha?c in dies aucta, post mensis spatium dimidium jam corporis detinens, 
coegit miseram ut clinicam nostram peteret. Tumidula facies, oculus sinis¬ 
ter ex praevia ophthalmia offuscata cornea exsudationis plasticae sequela nec 
non pupilla contracta difformata instructus, cariosi dentes, lingua muco 
albo obtecta, mancus appetitus sitis autem urgens, lotii alvique non volun¬ 
tariae excretiones, radialis pulsus solito frequentior, normalis respiratio, 
cutis thermogenesis fere habitualis — erant organica phaenomena mihi ob¬ 
servanda. Cephalalgia totam calvariam detinens, regio infima dorsalis nec 
non lumbalis sub pressione dolens, sub attactu autem spongiae aqua calida 
impletae maxime sensilis, molestaque sensatione in imis abdominis ac 
hypogastrii persentienda comitata. Extremitates inferiores motus nec non 
sensus plane expertes, omnem per ungues tractationem aut acuum punc¬ 
tionem indifferenter perferunt. In latere dextro situm nunc servat aegrota, 
ob dyspnoeam nec non anxietatem alias sub dorsali decubitu percipiendas. 
— Haec erant phaenomena circa animalem vitam observanda. Rheumaticam 
labem olim aegrotam visitantem in memoriam revocans, praesentis affectio¬ 
nis exordium in refrigerio inveniens, omnibusque eventis his semper sub¬ 
structam in organismo scrophulosam diathesin suspicans, uteri praeterea 
officio catameniali nondum fungentis actionem maximam in puellae systema 
cerebro-spinale intelligens, totam praesentis mali indolem tanquam conse¬ 
quentiam praetervisae ab initio myelitidis considerans prognosi gravissima 
eamdem circumdedi, vix quidquam hoc in casu a naturae vi, aut artis auxilio 
sperans. Repetita hirudinum impositio ad localitatem dorsi dolore exara 
tam, frictiones partis hujus unguento mercuriali griseo institutae, epispas- 
ticorum ad utrumque latus columnae vertebralis dolentis adplicatio tandem- 
que calomel ab initio, post autem leniora antirheumatica in usum tracta 
sine ullo effectu adbibebantur. Urget enim semper capitis dolor, sub me¬ 
diocri imo pressione partis specus vertebralis affectae spasmodicis succus¬ 
sibus exagitantur nunc paralysi derelictae extremitates, serius fere continuis 
spasmis ad infimos artus molestatur aegrota, gangraenoso decubitu, ad glu- 
taeos, sacrum, genu, trochanteres successive comparente spurcata. Ex¬ 
tractum nucis vomicae his sub auspiciis in usum vocatum , omnino nullo 
notabatur successu, contra dyspnoeae nec non praecordialis anxietatis, con¬ 
strictionis spasmodicae baseos pectoris sicuti et cordis palpitationum insultus 
in dies gravescentes summis angoribus miseram discruciabant. Decimo 
mense ineunte, post introitum puellae in clinicem nostram, praemissis febri 
libus symptomatis frigore, calore nec non sudoribus nocturno tempore cutis 
peripheriam irrorantibus, dyspnoea nec non tussis adaucti sunt, spasmisque 
infimas extremitates exagitantibus molestissimi opisthotoni praesentia hinc 
inde adparens adjungebatur. Decoctum- rubiae tinctorum cum acido phos- 
phorico his sub auspiciis in usum vocatum pariter atque antea commendata 


auxilia sine ullo successu adhibebantur : mox enim purulentum sputum 
striis sanguineis notatum, interdiu fluxus diarrhoicus, nocte autem profusus 
sudor corporis nutritionem intervertentes, summa corporis emaciatione 
insigniebant aegrotae habitum. Virium delectu in dies accrescente, angore 
summo praecordiorum pressa, nec die nec nocte quiescens, vagitu et lacry- 
mis fere continuis incestum statum suum exprimebat misera. Tussis notabi¬ 
lem sputi copiam manifesto purulenti ejiciens, diarrhoicus fluxus saepius 
aegrotam visitans, viresque ejus in dies magis infringens inutiliter gelatina 
ex lichene Islandico aut Carragehn opiatis juncta impugnabatur. Opistho¬ 
toni praesentia olim tantummodo intercurrens, nunc frequentior atque con¬ 
tinua evadit, sociata cum dysphagia ac glottidis spasmodica contractione 
suffocationi proxima. Lacerans pectoris dolor inde a sterno ad columnam 
vertebralem extensus, indeque ad utrumque brachium, sub sensu ingratis¬ 
simae formicationis diffusus, cordis palpitationibus immanibus adnectitur. 
Insomnes noctes tantaque animi irritabilitas, ut minima voce in lacrymas 
vix cohibendas male affecta misera effunderetur. Insuper ob innervationis 
defectum nec non corporis situm in certis partibus fere constantem, vigent 
usque ac magis magisque gangraenosi decubitus ad nates, sacrum, trochan¬ 
terem nec non genu dextrum, mox aqua frigida irrorandi, mox unguento 
tanninato obtegendi, mox vero cataplasmatis ex carota exercendi. Lente 
sed manifesto'in dies magis ad dissolutionem organismi sui properans 
aegrota, tertio decimo mense post introitum in clinicam ineunte, adhuc 
integra intelligentiae munera ostendens, nunc jam deliriis turbatam se prae- 
stat. Spasmis continuis nec non subsultibus agitantur extremitates infimae 
paralysi adfeclae, crispa ex dolore in imis pectoris et abdominis percepto 
cernitur facies aegrotae, interveniente opisthotono retroflexa, sub minimo 
corporis in lectulo motu tetanice riget tota compages ejus; vagitu fere con¬ 
tinuo exprimit misera molestissimam praecordialem anxietatem illam sum¬ 
mopere excruciantem, aere orbantem, statuique asphyxiae proximo ad¬ 
moventem. Viribus tandem ex toto resoluta plumbeae massae ad modum 
succumbit molesti* aegrota, foetentem ex ore halitum spargens, frequentem 
respirationem tussi cum sputo purulento praeruptam oculis auribusque nos¬ 
tris exponens. Parvus irregularis ob cordis palpitationem tangitur ad radia¬ 
lem pulsus, arescit media lingua, urget sitis, deficit omnino cibi appetentia, 
continuo spurcantur stragula involuntariis alvi et lotii evacuationibus, me- 
teoristice distenditur abdomen, flaccida, nunc calore exusta, nunc frigido 
sudore irrorata tangitur cutis peripheria, omnibus denique in pejus ruen¬ 
tibus, typhoideo statu maxime evoluto, animi non compos viribus et corpore 
resoluta diem obiit supremum. 

sectio cadaveris. Quum nobis non data esset potestas cranii nec non 
abdominis cavum necroscopice investigandi, pectore tantummodo circum¬ 
scripta est cadaveris perscrutatio. Pulmones volumine aucti, ad posticos 
lobos hypostatice congesti, omnes bronchiorum divisiones spisso ductili 
muco farctas visui praebentes, ad partes supremas claviculis vicinas caver¬ 
nas magnitudinis notabilis, partim vacuas partim pure impletas, ad parietes 
rudera tuberculosae degenerationis nondum emollitae observationi nostrae 
committunt. Tota fere pulmonum substantia tuberculis modo crudis modo 
jam emollitis impleta detegitur. Cor ad utrumque ventriculum excentrica 
hypertrophia detentum, flaccidos musculos papillares coagulis firmiter ten¬ 
dinibus eorum adhaerentibus intricatos observationi offert. Specus verte¬ 
bralis per totam longitudinem rhachiotomo apertus, tuberculosam massam 
oblongam, ex parte emollitam, virescentis coloris longitudinis duorum pol¬ 
licum , latitudinis novem linearum, insidentem parti posticae durae ma¬ 
tris, respondenti a dimidio inferiori vertebrae dorsalis primae usque ad di- 


















midium superius vertebrae dorsalis tertiae (vid. Fig. 1). Superficies anterior 
arcuum vertebrae primae et secundae dorsalis, tuberculosae huic degenera¬ 
tioni proxima cum ligamentis eorum flavis, carie exesa detegitur (vid. Fig. 2). 
Dura meninx ad longitudinem scissa, in viciniis primae vertebrae dorsaliret 
ultimae cervicalis incrassata, insigniter injecta, exsudationem plasticam, 
eamdem cum arachnoidaea subjacenti jungentem visui offert (vid. Fig. 3). 
Medulla spinalis in localitate tuberculosae degenerationis eadem compressa, 
nec non in substantia sua tactui mollior detegitur. 

Massa tuberculosa, faciei posteriori durae matris superposita quae me¬ 
dullam spinalem inter primam et tertiam vertebram dorsalem obducit, non 
modo defectum sensibilitatis in extremitatibus paralysi correptis evocabat 



sed etiam motum in partibus affectis suspendebat, id quod iterum contrad' 
cit doctrinam virorum doctissimorum Ch. Bell et Magendie de dissociatione 
proprietatum radicibus medullae spinalis et posterioribus et anterioribus in 
haerentium. Huc accedit, quod phlegmasiae in dura matre vestigia, arachnois 
et medullae spinalis substantia huic degenerationi tuberculosae finitima o ' 
nionem doctoris Ollivier d’Angers complent, qui : « Si morbi eruptio ait 
praecipue in canalis meningis existit, medulla spinalis ejusque membranae 
mox et facile sedem inflammationis magis vel minus vivida} in vicinitate 
textus adjacentis constituunt, atque aegroti diversa praebebunt phaenomena 
quae myelitidem et meningitidem rhachiticam designant » — quum in nostro 
casu massa morbosa extra hunc canalem sita, eodem effectu etiam insignita sit 

faciei posterioris arachnoide/e medullam spinalem 

VELANTIS. 


TABULA LXXX. 

(Fig. 1.) 


Femina 35 annorum, rustica, constitutionis hepaticae, sibi conscia, at 
viribus perfecte resoluta, in platea reperta curaeque Nosocomii commissa 
sequentia exhibuit : facies ejus collapsa apathica, oculis profunde in orbitis 
sepultis, semiclausis, circulo livido circumductis instructa conspicitur; 
labium superius nonnihil sublevatum, dentes semicoopertos derelinquens 
vultui huic aliquid cholerae pathognomonici tribuit. Lata frigida ex ore pro¬ 
truditur lingua, vomitus nec non alvi exonerationes continuae materiem 
decoctioni altheae non absimilem foras eliminant. Silet lotii excretio, parvus 
vix sensibilis tangitur pulsus, respiratio ardua suspiriis praerupta exauditur, 
alget marmoreo frigore obducta corporis peripheria, livescunt ungues, 
coerulescentibus maculis hinc inde obfuscantur integumenta. Interrogata 
de morbi exordio voce cavernosa, vix auribus percipienda, frigidi aeris 
nocturni afflatum in percalefactum denudatumque corpus accusat. Olim 
Scepius rbachialgiae, ultimo autem tempore hinc inde intercurrentibus in¬ 
sultibus spasmodicis conscientiam suam annihilantibus obnoxiam se fuisse 
nobis confitetur. Gravedine summa urgetur calvaria, integerrimis manen¬ 
tibus animi praesidiis. Angore praecordiali molestissimo cruciatur misera, 
tetanicam contractionem artuum superiorum nec non inferiorum praebens. 
Opisthotonus certis temporis intervallis affligit specum vertebralem, trismo 
praevio dentium stridore concomitatus. Balneo tepido in usum vocato, insti¬ 
tuta venaesectione brachii, intus porrecto calomelane cum opio, susceptis 
frictionibus spirituosis totius corporis, nec non sinapismis ubique locorum 
applicatis, nervosi systematis turbae adhuc vehementia crescunt. Nychthe- 
mero denique post morbi initium ad finem vergente, tota corporis compage 
convulsa rigidaque facta, asphyctica periit aegrota. 

Sectio cadaveris. Rigent artus cadaveris vel maxima vi adhibita minime 
flectendi. Abundantiori sanguine praedita inveniuntur cranii integumenta. 
Turgent vasa involucrorum cerebri. Serositate modica humectata videtur 


^ tunica arachnoidea. Durior tangitur encephali pulpa vacuos ventriculos 
observationi committens. Cruore spisso atroque farti videntur sinus calva¬ 
riae baseos; eadem vasorum injectio circa medullae spinalis vaginam con¬ 
spicitur. Arachnoidea planum posticum hujus appendicis cerebralis vestiens 
a sexta vertebra dorsali usque ad lumbalem secundam squammulis cartila¬ 
gineis magnitudinis variae obsessa, pelluciditate sua destituitur, aliquid ru¬ 
gosum, inaequale, asperum, tactui praebens. Substantia medullae spinalis 
ipsius solito densior invenitur. Nigro sanguine congesti inciduntur pul¬ 
mones, massis atris pseudo-polyposis farciuntur cordis ventriculi. Levi 
injectione notata, emollita, detegitur intima ventriculi tunica. Modica ru¬ 
bedine circumdantur agminati nec non solitarii tenuis intestini folliculi. 
Distensa bile detegitur cystis fellea. Cruore praepollent hepar nec non lien. 
Contracta haeret in ima pelvi vesica urinaria. Minime abnormia observantur 
ganglia et plexus nervi sympathici magni. 

Harum plagarum cartilaginosarum arachnoideae frequens praesentia apud 
homines morbo comitiali correptos, quorum centrum cerebro-spinale evi¬ 
denter patitur, earumque frequens coincidentia cum vestigiis inflammatio¬ 
nis chronicae meningum spinalium, doctorem Ollivier in eam adduxere 
sententiam, ut ipsas ex irritationibus saepius rariusve iteratis centri nervosi 
rhachitici, nec non congestionibus ad ejus velamenta plerumque ortas puta¬ 
verit. Symptomata pathognomonica cholerae sporadicae , vivente nostra 
aegrota vehementissime expressa, cum laminis cartilagineis arachnoidis con¬ 
sociata, magnam similitudinem offerentia cum multis cholerae epidemicae 
casibus, quos ipse grassante hoc morbo Mosquae (1847 et 1848 an.) collegi, 
si doctoris Ollivier opinionem secuti naturam transformationum harum car¬ 
tilaginearum consideremus — nonne juvabunt nos in tollendo saltem ex 
parte velamine, quod primam hujusce deterrimi morbi caussam adhuc 
^ operit? 

( Fig. 

Adolescens duodeviginti annos natus, famulus, constitutionis debilis, ^ 
scrofulosae, saepius phaenomenis diathesi huic propriis sicuti eruptionibus 
cutaneis, ophtbalmiis nec non glandularum submaxillarium infarctui ob¬ 
noxius, aura; frigida; per longum temporis spatium denudato corpore post 
sumptum calidarium expositus, rheumatismi articularis acuti symptomatis 
correptus est. Migrans per omnes corporis articulationes haec affectio, tu¬ 
more, calore, summoque dolore insignita, tandem in extremitatibus infe¬ 
rioribus fixa, pedetentim naturae vi salutari nec non artis subsidiis limitata, 
novis stragibus ibidem observandis locum cessit. Phlogoseos indiciis circa 
artuum inferiorum articulationes evanidis, omnia quasi ad normam redacta 
censebantur, superstes autem imbecillitas harum partium locomotivitati 
inserviendi, tanquam necessaria sequela praegressi status explicabatur. At 
in dies crescebat haec artuum debilitatio formicationibus ingratissimis, nec 
non succussibus quasi electricis ad tractum nervi ischiatici perceptis conco¬ 
mitata. Dubius, vacillans evadit incessus aegroti singulari sensatione ac si 
vesicae aere impletae plantis ejus essent annexae afflicti. Dolore gravativo 
profundo, pressione haud adaucto, exercetur infima columnae pars vertebris 
lumbalibus vicina. Lento rivulo evacuatur lotium, adstricta alvus nonnisi 
catharticis movetur. Frequens sicca molestat aegrotum tussicula, accele¬ 
ratus tangitur radialis pulsus, horroribus cum alternantibus caloribus affli¬ 
gitur saepius aegrotus marcore totius corporis in dies ingravescente detentus. 
Praemissis hirudinibus regioni lumborum adpositis, duplicique fonticulo 
huic regioni adplicato, vini seminum colchici usus internus commendatur 
tanquam idoneum rheumaticae labis hoc in casu oppugnandae auxilium. At 
per triplicem septimanam adhibitum remedium, ne minimam quidem mo¬ 
dificationem in extremitatum inferiorum statu praestat, contra possibilis 
antea etsi vacillans progressio, nunc ex toto aegro denegatur, paraplegiae 
evidentissima exhibenti symptomata. Viget semper partium affectarum mo¬ 
lesta sensibilitas tonicae contractioni flexorum digitorum juncta, in dies 
augetur recti et vesica; inertia, atque catheterismi evacuatorii apparet ne¬ 
cessitas. Seponitur ergo medicatio contra arthriticam labem directa, eo 
magis quod nova phaenomena circa pulmonem in conspectum prodeuntia 
dubiam hucusque aegrotationem luce majori affundunt, aliamque prognosin 
atque indicationes omnino diversas statuere cogunt. Doloribus enim pun¬ 
gentibus ingratissimis exaratur theca thoracica praprimis in subclaviculan 
sua regione; dyspnoea continua praecipue sub corporis motu molestat segro- 
tum; tussi antea sicca, nunc sputum copiosum spissum flavicans grumis 
caseosis instructum, aqua; fundum petens, hinc inde striis sanguineis nota¬ 
tum evacuatur. Corporis compages in dies marcescit. Percussio circa sum 
mitatem pulmonis sinistri sonum obtusum, in opposito autem latere eum 7 


F) 

dem clarum, imo quasi tympaniticum reddit, ubi etiam rhonchus cavernosus 
(gargouillement a Gallis nuncupatus) colligitur. In apice utriusque pulmonis 
respirationis murmur vesiculare fere ex toto extinctum est, bronchialis 
autem signa manifestissima inveniuntur. Revulsione ad brachium nec non 
ad ipsam thecam thoracicam instituta, oleum jecoris aselli intus propi¬ 
natur; ast symptomata pectoralia minime emendantur, iisdemque in eodem 
statu manentibus paraplegiae inferiori nec non vesicae et recti resolutioni 
oedema circa artus inferiores adjungitur, sensibilitasque harum partium 
exaltatur ita ut levissimum attactum vix perferre possent. Tandem quarto 
mense post morbi initium pneumorrhagia superveniente, aegrotus cum san¬ 
guine vitam efflat. 

sectio cadaveris. Pallida atque flaccida sunt involucra encephali, immi- 
nutamque quasi molem organi hujus circumdantia. Vacui fere inveniuntur 
sinus calvariae parvam serositatis copiam continentes. Normalis observatur 
portio medullae cervicalis sicuti et dorsalis illa usque ad vertebram deci¬ 
mam , inde vero ab hacce parte usque ad quintam lumbalem vertebram 
injecta cernuntur involucra organi istius, serositate sanguinolenta tume¬ 
facta. Mollis roseo colore quasi tincta observatur medulla ipsa, caute e 
specu vertebrali exempta in antica facie sua secundae vertebrae lumbali res¬ 
pondenti, tuberculum firmum, lardacea substantia exstructum, ac celluloso 
involucro indutum visui offert. Pulmo sinister in portione sua suprema 
numerosissimis tuberculis variae magnitudinis, partim crudis, partim emol¬ 
litis conspurcatur, dexter autem vastissima caverna in subclaviculari re¬ 
gione sita ex praevia vasis ruptura sanguine congrumato impleta instruitur. 
Cor normale sicuti et omnia abdominis viscera, exceptis hepate et liene, 
ubi massa; solitariae, tuberculosae, amorphae deprehenduntur. 

Gradatim accrescens membrorum inferiorum paralysis, insignita serius, 
quum absoluto motus defectu, tum e contrario partium affectarum sensi- 
bilitate non modo aucta, sed etiam ad contractionem flexorum digitorum 
elata, phamomena haec vitalia conjuncta cum injectione involucrorum me¬ 
dulla; spinalis post mortem deprehendenda, serositatis sanguinolentae accu¬ 
mulatio in eorum cavitate a decima inde vertebra dorsali ad quartam usque 
lumbalem, emollitio substantiae medullae spinalis ejusque rosea coloratio, 
tuberculi in anteriori hujus organi facie praesentia ad viciniam secundae 
vertebrae lumbalis, ac postremo ejusdem degenerationis tuberculosae evo¬ 
lutio in pulmonibus aegroti - haec omnia nonne quadrant in doctrinam 
auctorum de meningitide, myelitide, atque degenerationibus quibus radices 
medulla; spinalis anteriores potius quam posteriores afficiuntur, imprimis 
autem in opinionem doctoris Louis de degenerationis tuberculosae sede 
> frequentissima. 

Miles veteranus, 63 annorum, constitutionis olim robustee, Venere et 
serius Baccho exhaustus, saepius syphiliticae infectioni obnoxius, specifico 
exinde curatus, nunquam secundariis phaenomenis diathesi huic propriis 
afflictus, caeterum optima fruebatur sanitate. Abhinc duobus annis, dolore 
lumborum tentatus, initio tolerabili serius ad tantam violentiam evecto, ut 
ne minimum quidem motum explere posset sine ejulatu et vagitu. Molestis¬ 
sima sensatio haec a lumbis originem ducens per utramque infimam extre¬ 
mitatem dispersa, tanquam naturae haemorrhoidariae judicata, in exordio 
praeparatis sulphureis intus, nec non hirudinum ad anum adplicatione 
tractata minime silentio reducebatur, donec tandem interveniens medicus 
cucurbitulis cruentis lumbalem regionem nec non sacrum repetitis vicibus 
exercens, imposito constanti vesicatorio sacro vitalitatem partis hujus mo¬ 
dificando, doloris ingratissimi sensum mitigaret. Spatio mensis vesicanti 
auxilio adhibito, lumbaginis molesta sensatio ita emendabatur, ut vix eam- 
dem amplius percipiens, insimul cum vesicatorio oblivioni daret aegrotus. 
Mox autem, quum exalto decidens ad dorsalem regionem contusus esset, 
recruduit lumbalis dolor, novis symptomatis comitatus. Formicationis in¬ 
gratissima sensus ab extremis digitis ad utramque inguinalem regionem 
extensus, spasmodicae artuum inferiorum contractiones, perceptio sub pro¬ 
gressu, ac si vesicis aere refertis incederet aegrotus, exindeque incessu som- 
nino vacillans — erant phaenomena recrudescenti lumbagini adjungenda. 
Subsidia olim cum fructu usurpata nunc sine ullo successu adhibentur, e 
contrario in dies mobilitas extremitatum inferiorum decrescens, insimul et 
diminutione sensibilitatis denotatur. Fractum sphincterum ani et vesicae 
officium saepius admittit involuntariam lotii nec non sedis evacuationem. 
Molestissimae erectiones membri virilis mancas jam vires adhuc magis ex¬ 
hauriunt. Elapsis octodecim mensibus post lumbaginis orsum, morbi symp¬ 
tomatis in pejus vertentibus, artus inferiores ex toto sensibilitate ac moti- 
litate orbati perfectam tandem paraplegiam inferiorem patiuntur. Hoc fere 
tempore medicus arcessitus ut subsidium ferret, molestissimas penis erec¬ 
tiones forsan ex actione sustentati vesicatorii sibi explicans, vel potius mali 
focum propius aggredi cupiens, importunum sacro vesicatorium sanari 
jussit, illudque duplici fonticulo ad utrumque latus lumbalis regionis adpli- 
cato supplevit, interne infusum arnicae cum extracto nucis vomicae com¬ 
mendans. Doses ultimi istius auxilii successive adauctae tandem succussibus 
electricis aegroto ingratissimis ad paralyticas extremitates manifestabantur, 
at motilitatis nec non sensibilitatis defectu semper adhuc perstante, obvium 
curationi casum medicus tanquam extra limites artis positum considerans 
valedixit et remedio suadens ineunte proxima aestate ut paralyticas extre¬ 
mitates aegrotus urticationi quotidie absolvendae submitteret. Interea aut ex 
indole morbi ipsius, aut ex munditie parum servata, nam saepius conspur- 
cabatur miser sede involuntaria, nec non irrorabatur lotio minime conti¬ 
nendo , adparuit ad utramque natem erythematosa livida rubedo, propter 
partium insensibilitatem vix dolens, sicque initio verosimiliter praetervisa, 
ex dictis parentium vesicula, postea crusta nigra crassa contaminata. Haec 
serius ambitu maxime extensa, in medio suo variam in directionem fissa, 
insignem copiam ichorosae foetentis materiei fundens, reactione generali 
circa organisationem reliquam aegroti expressa, iterum cognatorum sollici¬ 
tudinem evocans, coegit illos denuo invocare medicum, qui gangraenae 


^ natium praesentiam declarans, necessitatem ipsis imposuit miseri in Noso¬ 
comium deducendi. Ibidem observationi meae submissus sequentia investi¬ 
gationi praebet: hebetem, luridam faciem, fuligine conspurcatos dentes, 
aridam difficulter exserendam linguam, acceleratam respirationem , fre¬ 
quentem , parvum pulsum , meteoristicum abdomen , dolentem sub attactu 
regionem iliacam dextram, per regurgitationem evacuatum lotium, at nota¬ 
bili copia ejusdem distentam vesicam urinariam, involuntarie ejectam sae¬ 
pius liquidam alvum , siccam calore modico insignitam corporis periphe- 
riam. Utraque extremitas inferior unguibus fortiter contrectata omnino 
insensibilis, motu perfecte orbata, habito respectu reliqui corporis magis 
frigescens, ad regionem natium larga exulceratione gangraenosa profunde 
musculos glutaeos nec non viciniam ani exarante foedatur. Quaestionibus 
propositis minime respondens, continuo mussitat aegrotus massae plumbeae 
ad modum resolutus viribus ad lectuli extremitatem infimam properans. 
Miseri statum adstantibus omnino desperatum declarantes, cathetere vesi¬ 
cam deplevimus, scalpello partes sphacelosas ex gangraenosa natium ulce¬ 
ratione eliminavimus, totamque plagam pulvere carbonum inspergentes, 
cataplasmate ex dauco carotta obteximus, adplicitis praeterea capiti frigidis 
ex aceto epithematis, regioni iliacae dextrae cataplasmatis emollientibus, 
sinapismis autem ad extremitates superiores motu nec non sensibilitate mi¬ 
nime orbatas, intus aquam oxymuriaticam decocto altheae junctam praebui¬ 
mus. Ast altero jam nychthemero respiratione facta magis accelerata, imo 
stertorosa, pulsu vix tangendo ad frigidas extremitates, viscido sudore ad 
faciem hippocraticam irroratam, summum fcetorem spargens aegrotus morti 
traditur. 

sectio cadaveri». Injecta videntur velamenta encephali, sanguine turget 
emollita substantia cerebri nec non cerebelli, parca serositatis copia dete¬ 
gitur in ventriculis sensorii communis. Eadem injectio observatur circa in¬ 
volucra medullae spinalis; arachnoidea organi istius inter laminas suas, 
corpus fibrosum magnitudinis nucis avellanae majoris, carnei coloris, tactui 
durum, ad superficiem insigni vasculositate circumdatum, parti posticae 
cauda; equina; respondens, a dimidio circiter inferiori vertebrae lumbalis 
tertiae, ad dimidium usque supremum quartae extensum, partim durae matri 
annexum, contiguam autem portionem caudae equinae comprimens, con¬ 
tinet; ultima haec, in parte corpori fibroso vicina emollita manifeste dete¬ 
gitur. Pulmones rubro colore hepatisati. Cor coagulis nigrescentibus farc¬ 
tum. Lien et hepar turgent, tactuque molliores deprehenduntur. Ileon plagis 
Peyerianis offuscatum, ad valvulam ileo-coecalem exulceratione mucosae 
suae longe extensa insignitur. 

Haec observatio, si symptomata vitalia et investigationem anatomico- 
pathologicam respicias, mihi quidem proxime videtur ad casus accedere 
descriptos a doctore OUivier (Traite des maladies de la moelle epiniere, t. II, 
p. 477), in quibus praesentia tumorum encephaloideorum, ut sic dicam libere 
vagantium in cavitate arachnoideae et pressionem in medullam spinalem 
exercentium, producebat mox atrophiam hujus organi, mox ramollitionem 
cum perfecta ejus destructione, mox myelitidem tantummodo circumscrip¬ 
tam. Doctor Ollivier, qui magnam inter hos tumores atque corpora mobilia 
articulorum analogiam invenit, suspicatur praesentiam eorum in interioribus 
« canalis spinalis analogo etiam processui ac in capsulis articularibus deberi. 

Vir annorum triginta, famulus, firmae constitutionis, potui deditus, £ 
optima semper sanitate fruens, ante hos tres dies inebriatus, sibi omnino 
non conscius hiemali tempore in platea repertus, magna copia aquae gelidae 
inspersus , tandem sensus recuperavit, sed insequenti jam nychthemero 
tussi spirandi nec non glutiendi difficultate, voceque rauca afficiebatur. 
Phaenomena ha;c serius etiam magis evoluta, insuper linguae ardore, do¬ 
lore, tumore concomitata, tanto angore aegrum confecerunt, ut, nullum 
amplius domi suae subsidium inveniens , tandem in Nosocomio auxilium 
quaerere cogeretur. Livet, tumet aegroti facies oculis injectis, fixis, ex or¬ 
bitis protrusis instructa; caerulant aperta oris labia; sanguinolenta spuma 
contaminata, fortiter inclavata utrique maxillae cernitur tumefacta, ruber¬ 
rima, tactu arida lingua, non modo liquidi in oris cavitatem intromissioni 
obstans, verum etiam respirationem impediens; haec maxime ardua per 
nares tantummodo absoluta, frequentissima, e longinquo stertens exaudie¬ 
batur irregularis, frequentissimus cordis ictus, eodem charactere ad 
radialem arteriam expressus; turgescentia summa venarum colli, urens 
corporis peripheria, restricta alvus, ruberrimum lotium erant organica 
phaenomena nobis coacervanda. Capitis temulentia, aurium tinnitus, ocu¬ 
lorum scintillatio continua, summaque ex aeris defectu anxietas, lacrymis 
et vagitu expressa, locomobilitate in lecto continua tantum ex parte lenita, 
erant criteria animalia hoc in casu nobis perpendenda. Ex praesentibus 
phaenomenis morbi indolem, nec non eventum ejus probabilem plane per- 
fecteque prospiciens, omnia statim apparavi, ut a sanguine ibidem congesto 
caput ac pulmones liberarentur, impedirenturque sic apoplectici insultus 
hoc in casu pertimescendi. Larga venae sectio jugularis externa;, nec non 
serius brachii suscepta, hirudines numerosissimae ad basin maxillae infe¬ 
rioris applicatae, clysmi alvum solventes propter glutitionis impossibilitatem 
eo magis indicati methodus revulsiva omni corporis peripheriae aptata, 
glacies calvariae imposita post trium horarum spatium aliquo fructu insig¬ 
niebantur ; nam arcte hucusque inter maxillas inclavata lingua nunc medio 
earum quodammodo liberata est, permisitque nobis solutionem tartari sti- 
biati majore in dosi aqua soluti in os intromittere. Summa cum difficultate 


nonnullorum cochlearium remedii hujus glutitione peracta, adjuvantibus 
enematis jam injectis, alvus pluries evacuata fuit, exindeque lingua mole 
quodammodo diminuta nobis facultatem concessit, digito in oris cavitatem 
immisso aridam, urentem ejus superficiem perscrutandi. Faustam hanc 
occasionem illico arripientes, in utroque latere istius organi profundas sca¬ 
rificationes cultro instituimus. Magna sanguinis nigri carbonisati copia ore 
ejecta etsi qua linguae flacciditate subsequenti characlerisabatur, tamen 
gravis suffocationis phaenomena, pressione baseos inflammati organi ad 
epiglottidem explicanda, nec non calvariae sanguine oppletae symptomata, 
semper adhuc vigentia, periculum summum, in quo versabatur miser, ma¬ 
gis magisque oculis nostris subjiciebant. Secundam ergo ex altera jugulari 
largam venaesectionem tentavimus, qua tamen minime emendabatur morbi 
vehementia; imo etiam mox facta facie hippocratica, respiratione stertente, 
pulsu vix percepto ad frigidas extremitates , per temporis aliquot momenta 
sui impotens factus aegrotus, fixis, ex orbitis protrusis oculis instructus, 
asphycticus periit. 

seclio cadaveris. Meninges sanguine turgidae, sinus durae matris cruore 
carbonisato referti, encephali substantia tactu densa et firma, sub trans¬ 
versa sectione numerosissimis punctis rubris notatur; parca quantitas sero- 
sitatis includitur ventriculis lateralibus; abundanti sanguine implentur 
sinus baseos calvariae ; nil peculiare detegitur circa medullam spinalem ; 
hucusque insigniter tumet sanguine farcta, tactu dura lingua, ad utrumque 
latus profundis scarificationibus notata; intense rubet incrassata mucosa 
glottidis, tracheae, nec non bronchiorum; viscida, ductili, sanguinolenta 
spuma farciuntur pulmones, ad lobos posticos hepatisationis rubrae criteria 
prae se ferentes; cor volumine auctum firmis coagulis in ventriculis suis 
obturatur; hepar et lien, sanguine ditissime congesta, minima vi exercita 
lacerantur; ventriculi, sicut et intestini tenuis mucosa dendroidea vasorum 
injectione notata, ad viciniam valvula; ileo-ccecalis nonnullis plagis Peye- 
rianis contaminantur; ingenti meteorismo distenditur colon; scissuris pro¬ 
fundis exaratur sanguine turgida renum substantia; incrassati videntur 
vesicae lotii plenae parietes. 

Vir quadraginta quinque annorum, debilis constitutionis, rheumaticae 
labi saepe obnoxius, postquam abhinc nonnullis diebus ex incaute suppressa 
cutis perspiralione perfrixit, ab initio nihil nisi cephalalgiam supraorbi¬ 
talem membrorum omnium dedolationem, horrores cum calore alter¬ 
nantes, specus vertebralis potius regionem peragrantes sentiens, mox fluxu 
diarrhoico nec non tanto virium lapsu afficiebatur, ut in dies majore mo¬ 
lestia afflictus tandem cogeretur Nosocomium petere, nostrumque auxilium 
invocare. Lurida , spurca facies, cano tegmine obducta ad apicem rubra, 
sicca lingua; sitis continua; nausea; ructibus comitata;; epigastrii molesta 
sensatio, abdominis meteorismus, regionis iliaca; dextra; sub pressione 
dolor liquida alvus hucusque perstans; parcum, flammeum lotium; respi¬ 
ratio mucoso rhoncho offuscata, cordis ictus frequenti pulsu ad radialem 
expressus; arida cutis ingrato calore obducta, erant organica symptomata 
attentioni nostra; subjicienda. Gravedo capitis, aurium tinnitus ingratissi¬ 
mus, narium siccitas singularis, lucis certa intolerantia, animi peculiaris 
irritabilitas ex minima causa lacrymis expressa, insomnes noctes hinc inde 
mussitationibus notata;, horroris ingratissimi sensatio cutis peripheriam 
ex minimo corporis motu peragrans, nobis erant signa ex circine vitae ani¬ 
malis desumenda. Typhoideam febrim ex omnibus his augurantes, eo magis 
quod illo tempore aeris constitutio huic favebat, omnia disposuimus, ut 
graviorem ejus evolutionem limitaremus, naturaeque vim servando exop¬ 
tandam affectionis solutionem provocaremus. — Decoctum altheae cum aqua 
lauro-cerasi intus, hirudines xii applicatae regioni iliacae dextrae serius cata¬ 
plasmatis obtegenda;, frigida epithemata calvae, sinapismi extremitatibus 
impositi, nec non vespere absolvenda corporis totius frictio ex aceto, sub¬ 
sidia erant prima nostra visitatione in usum adhibita. Nychthemero ter 
praeterito, media hac in curatione, statum aegroti non emendatum, sed in 
pejus ruentem observavimus : arida enim tangitur lingua, acceleratur res¬ 
piratio, frequentior ad radialem exploratur pulsus, dolet semper adhuc sub 
pressione regio iliaca dextra; parcissimum, urens excernitur lotium , ad- 
stricta alvus; mussitat magis aegrotus, summam capitis temulentiam accu¬ 
sans. Hirudines xii post aures, calomel ad gr. ^ omni semihora, minime 
sepositis frigidis epithematis calvariae, usu cataplasmatum abdomini impo¬ 
nendorum , nec non methodi revulsivae extensissimo in sensu ad corporis 
peripheriam accommodandae. Sexto nychthemero magis exsiccata, immo¬ 
bilis, in longitudinem suam scissa observatur lingua; eadem adhuc fre¬ 
quentia peccat pulsus ad exustas calore mordaci extremitates tangendus, 
bis tamen dejicitur alvus; dolet semper, jam sub pressione modica, regio 
iliaca dextra; pesticulis manifestissimis contaminantur regiones mfra cla¬ 
viculares, nec non epigastrii; somno profundo quasi sepultus, nonnunquam 
riiussitat miser, vix quaestionibus nostris evigilatus. Octavo nychthemero 
lingua semper arida, volumine adaucta, ex minimo attactu maxime dolens 
invenitur ; localitates sinapismis exercitae praeprimis ad artus inferiores 
maculis coerulantibus notantur. Omisso calomele, praebetur aegroto aqua 
oxymuriatica cum decocto altheae, nec non frictiones corporis aceto cam- 
phorato instituuntur. Decimo nychthemero maculis caeruleis offuscatae sina¬ 
pismorum localitates gangraenescunt; lingua mole sua totam oris cavitatem 
explens, visu livida, tactu frigida invenitur, ruditer imo tractata vix sen¬ 
silis; gingiva; tumefactae ingruentis ptyalismi signa prae se ferunt; difficilis 


b glutitio, ardua respiratio, parcus frequentissimus pulsus, diminuta corporis 
thermogenesis, obstructa alvus et lotium ; omnino sibi non conscius mus¬ 
sitat aeger, caput continenter motitans, manibus floccos solvens, ad totam 
compagem succussibus electricis exagitatus. Glossitidem hanc metastaticam 
gangraenae jam proximam propter summam miseri virium resolutionem sca¬ 
rificationibus alias indicatis non amplius aggredientes, intus aquae chlore- 
niatae semper adhuc praebendae usum moschi cum camphora adjecimus, 
alvum clysmo, vesicam autem cathetere explentes. Undecimo die summum 
foetorem spargit aegrotus ex oris cavitate; nigrescens, flaccida jam reperitur 
lingua; impossibilis redditur glutitio, stertens fit respiratio; sponte nunc 
dejicitur alvus emittiturque lotium ; frigent artus filiformi intermittente 
pulsu notati, viscido sudore irroratur corporis superficies. Hippocratica 
facie indutus, cadaveris ingentem foetorem spargentis instar, resolutus jacet 
in lectulo miser, nullo amplius artis praesidio circumsepiendus. Duodecimo 
nychthemero omnibus in pejus ruentibus, gangraenae stragibus ad linguam 
nec non ad extremitates sese extendentibus, intolerabili foetore circumdatus 
mortem occumbit aeger. 

sectio cadaveris. Etsi vix elapsis decem horis post obitum autopsia sus¬ 
cepta fuit tamen tota corporis compages jam in putredinem redacta non 
nisi maxima cum difficultate anatomicam investigationem permisit. Dura 
meninx sanguine suffusa sinus suos atro, liquido cruore impletos demon¬ 
strat; arachnoidea et pia serositate instillatae reperiuntur; encephali sub¬ 
stantia collapsa gyros suos complanatos tactui molliores offert, transverse 
scissa minime punctis rubris characterisatur. Ventriculi laterales liquido 
divites; eadem serositas ad basin calvaria; detegitur; specus vertebralis, 
quoad continentes et contentas partes, omnino ad normam accedens inve¬ 
nitur. Lingua tactu flaccida, visu nigrescens, duplici plaga gangraenosa ad 
basin suam ex utroque latere contaminatur; profundissime penetrant exul¬ 
cerationes gangramosa; in textum lingua; ex toto desorganisatum, massa;que 
putrida; ad modum foetidissimum odorem emittentem. Simili gangraena 
affliguntur fauces et vicinae partes epiglottidis; livore peculiari offuscatur 
mucosa laryngem et tracheam convestiens usque ad primam bronchiorum 
divisionem signa abnormis hujus colorationis prae se ferens. Sanguine is- 
soluto farcti, ad posticos lobos hepatisati reperiuntur pulmones; cor flacci¬ 
dum, coagulis atris, tendinibus musculorum papillarium ventriculi sinistri 
insidentibus instructum deprehenditur; hepar et lien, sanguinis plena 
peculiari malacia detinentur; tractus intestinalis meteonsmo distentus ad 
ileon et valvulam ileo-ccecalem exulcerationibus et plagis Peyeriams maxime 
evolutis afflictus detegitur; reries congesti in calicibus suis puris vestigia 
observationi subjiciunt. 

Quamvis profundas lingua; scarificationes, a scriptoribus commendatas 
in casibus glossitidis seu idiopathica;, seu consecutiva;, cujus decursus 
citior et symptomata magis intensa fuerint, probe consideremus et ab¬ 
solute indicatas stepeque salutares habeamus : tamen supra allatis obser¬ 
vationibus comprobari contendam : primo‘has scarificationes interdum 
impossibiles fieri ex difficultate scarificatoris instrumenti in oris cavita¬ 
tem introducendi, tum vero prorsus inutiles esse, quum occurrit gan¬ 
gramosa metastasis lingua;, sicut in secundo casu, quem modo lectori 
H proposuimus. 
























PERFORATIO OESOPHAGI 



nec non trunci communis carotidis sinistr/e. 


TABULA LXXXIII. 



Juvenis, vigenti quatuor annos natus, debilis quidem constitutionis, at 
semper bona valetudine gaudens, nuper pultem ex brassica et carne aci¬ 
penseris comedens, imprudenter scutum dorsale hujus piscis ibidem abdi¬ 
tum hauriens, confestim summis respirandi glutiendique molestiis afficie¬ 
batur. Minima copia liquidi in oesophagum immissa, ingentem dolorem in 
media colli regione ciens, nixu vomendi, spirandi difficultate summa con¬ 
comitato, prompte foras rejiciebatur; respirationis turba post horae spatium 
in fastigium prolata, aegrotus suffocationi proximus chirurgi auxilium im¬ 
ploravit. Hic quidem omnia in usum adhibuit, ut vomitu artificiose evocato 
peregrinum corpus oesophago retentum dejiceretur. Sed frustra haec susci¬ 
piebantur ; namque strangulationi proximus miser vix intelligibili voce ex¬ 
poscebat chirurgi auxilium, ut vitae citius redderetur aut ultima ferret. 
Balaena spongia armata nunc in oesophagum missa, protrudebatur peregri¬ 
num corpus deorsum in ventriculum versus; sed tamen lacerans dolor 
media in encheiresi ab aegroto persensus, concessa glutitionis aliqua facul¬ 
tas, spirandique angustia exinde quodammodo allevata, alias continuandam 
encheiresin hoc in casu suspenderunt. Porrectis nonnullis aquae haustibus 
ad intolerabilem sitim sedandam, sub glutitione nunc omnino minorem 
difficultatem experiens miser aperte declaravit, suscepta a chirurgo omnia 
cum successu laudabili fuisse peracta; quieti ergo commissus relinquebatur. 
Ast altero jam mane salivam ore contentam glutiendi impossibilitate exper¬ 
gefactus, caeterum sat bene spirans, iterum chirurgi praesentiam expos¬ 
tulavit. Hic, omnia perscrutatus, dolorem in imis oesophagi adhuc per¬ 
stantem, nec non glutiendi difficultatem recrudescentem reactione parietum 
ductus alimentarii adversus perlatam antea irritationem, praesentia corporis 
peregrini evocatam, nec non tentaminibus susceptis illud deorsum propel¬ 
lendi excitatam, sibi explicans, mucilaginosum auxilium intus cochlearibus 
praebendum suadens, reliqua naturae viribus exaequanda tradidit. Sed eodem 
die, sub pultis tenuissimae glutitione, tussis impetus evocatus rivulo sangui¬ 
nis florido foras evacuato notabatur. Sanguinis hujus emissio ex simplici 
iterum vasis cujusdam laesione intellecta, nihil instituebatur ad ignotum 
fontem ejus praecludendum. Vesperi sub usu frigidiusculae aquae difficillimo 
opere glutiendae, iterum praemissis molestiis in imo oesophago perceptis, 
floridi sanguinis quantitas, jam theae pocillum adaequans, specie vomitus 
foras eliminata est. Quibus perterriti rebus cognati miserum jam sibi ipsi 
praemetuentem Nosocomio nostraeque observationi commiserunt. Tumidula, 
injectis oculis instructa, anxia cernitur facies aegroti, glutitionis difficulta¬ 
tem notabilem semper accusantis, siti maxime vexati, doloremque nobis 
exprimentis constanter detinentem colli partem circiter mediam in vicinia 
cartilaginis thyroideae sinistrae sitam. Locus hic palpatu indagatus tumet, 
profundius digito tactus dolet, respirationis molestiam tussimque spasmodico 
charactere indutam evocat; caeterae vero functiones organicae, si modo ru¬ 


brum lotium, adstrictam alvum, incitatum pulsum , nec non corporis ther- 
mogenesin quodammodo auctam excipias, a norma vix recedunt. Noctes 
insomnes, praecordialis anxietas, terrorque singularis, minima sanguinis 
stria ore excreta evocatus, nobis erant notae animalem aegroti vitam insig¬ 
nientes. Brachii venaesectionem revellendi gratia, elixirium acidi Halleri 
cum decocto altheae intus, nec non subinde oleum olivarum glutiendum 
commendavimus, insuper restrictam alvum enematis injectis aperiendam 
suadentes. Glutiendi difficultas semper perdurans, dolor constans sinistrum 
latus colli in vicinia thyroideae cartilaginis exercens, localitas haec, palpa¬ 
tione indagata, tussim, spasmodicam provocans, sanguinis arteriosi eva¬ 
cuatio per oris cavitatem bis repetita, tandem indoles aculeata scuti dor¬ 
salis ingurgitati me timore affecerunt, ne quid laesi aut lacerati in imis gulae 
inesset, et praeter haec suspicionem moverunt de praesentia adhuc corporis 
peregrini in oesophago, minime encheiresi chirurgica in ventriculum pro¬ 
trusi. Itaque prognosi gravissima praesentem aegroti statum curavimus, na¬ 
turae et tempori reliqua forte adhuc suscipienda relinquentes. Insequentibus 
diebus glutitionis difficultate semper exstante, sub quaque pullis imo tenuis¬ 
simae ingestione , sanguinis arteriosi profluvium , diversa copia ex ore ma¬ 
nans, vires aegroti perspicue frangebat, metu eum continuo implebat, 
spemque salutis ex toto profligabat. Duodecimo die praeterito post miseri 
hujus adventum in Nosocomium, postquam pultem suam paulo spissiorem 
sat avide ingurgitavit, tussis accessu spasmodico arreptus, subito haemor¬ 
rhagico ex ore profluvio affectus, brevissime post simul cum sanguine ani¬ 
mam efflavit. 

sectio cadaveris. Meninges exsangues ; cerebri substantia collapsa, 
tactu mollior, transversim scissa punctis rubris minime notata; ventriculi 
laterales parva copia serositatis impleti; sinus baseos calvariae sanguine 
liquido modice referti; nihil notatu digni circa involucra nec non ipsam 
medullam spinalem; paries lateralis sinister oesophagi, nec non trunci ca¬ 
rotidis communis ejusdem lateris, situs in proximitate marginis inferioris 
cartilaginis thyroideae, in distantia dimidii pollicis ab origine arteriae thy¬ 
roideae superioris, scuto dorsali acipenseris iisdem firmiter infixo perforati 
deteguntur (vid. Fig. 1); textus inter oesophagum et carotidem locum inve¬ 
nientes sanguine infiltrati observantur; perforatio carotidis, a latere trunci 
ejus ad longitudinem scissi inspecta, jam embolo salutifero pisi mediocris 
magnitudinis ex parte obturata cernitur (vid. Fig. 2); ventriculus, nec non 
tenuius intestinum magna copia sanguinis foetentis, nigrescentis, jam diu 
ibidem verosimiliter morantis farcta reteguntur. Pulmonis sinistri pars per¬ 
forationi proxima, sanguinis plena, vicinis textibus pseudo-membranis an¬ 
nexa, imo hepatisata invenitur ;• cor flaccidum, ad papillares musculos ven¬ 
triculi sinistri coagulo albuminoso oppletum reperitur; hepar, lien et renes, 
tactui molliora, solito minore sanguinis copia affusa investigantur. 

Fig\ 1 . 



















PERFORATIO OESOPHAGI 



NEC NON PARIETIS POSTERIORIS ARCUS AORT/E. 


TABULA LXXXIV. 


Virgo viginli annorum, debilis constitutionis, semper valetudinaria, ante 
hos aliquot dies carnem acipenseris comedens simulque colloquium serens, 
scutum ejus dorsale imprudenter glutivit. Lancinans dolor ad colli radicem 
in vicinia articulationis sterno-clavicularis sinistrae perceptus, liquidi glu- 
tiendi impossibilitas, insuper summa respirationis molestia suffocationi 
proxima erant phtenomena statim praesentia corporis peregrini in oesophago 
evocata. Spirandi angustiis citissime augescentibus, chirurgi subsidium in¬ 
vocarunt cognati. Iste, ex methodo jam accepta, balaena spongia armata 
in oesophagi ductum prompte intromissa, incuneatum canali alimentario 
peregrinum corpus deorsum in ventriculum versus protrudere conabatur, 
quum libere mota in oesophago spongia eum concludere jussit, liberatam 
esse gulam, corpusque peregrinum in ventriculum jam detrusum fuisse. 
Extemplo igitur instrumentum extrahens finem encheiresi imposuit. At 
tegrota, sub eductione spongiae acutissimam in ima gula sensationem, ac si 
quid dilaceraretur, percipiens, actutum nauseis vomendique conatibus ar¬ 
repta, sanguinis profluvium ex oris cavitate passa est. Cruoris ejecti natura 
minime determinata, quantitatem ejus fuisse notabilem proximi asserue¬ 
runt. Chirurgus sanguinis eruptionem ex attritu spongiae ad oesophagi pa¬ 
rietes peregrino corpore tactos sibi explicans, nil idonei aegrotae com¬ 
mendavit ad probabilem haemorrhagiae regressum praecavendum. Interea 
glutitionis opus faciliori negotio absolutum, ac respirationis molestiae nunc 
magis levatae spe laetificabant aegrotam sanitatis tempore brevissimo resti¬ 
tuendae. Ast altero jam post susceptam encheiresin die puella, continuam 
sensationem ingratissimae excoriationis in imo oesophago percipiens, sub 
arduo conatu pultis tenuioris glutiendae, secunda vice sanguinis profluvio 
turbata est. Inde ab eo tempore per integram septimanam, sub glutitionis 
actu nunc parcam,‘nunc majorem sanguinis copiam profundens, semper 
dolore ad oesophagum, molestia ad tracheam vexata, vires corporis sui 
perspicue deperdens, tandem adiit Nosocomium nostraeque sese commisit 
observationi. 

Pallida, leucopblegmatica, lutescens, natantibus et quasi vitreis in¬ 
structa oculis cernitur facies; pallescunt labia, lingua, sicuti et tota mu¬ 
cosa oris cavitatem convestiens; quaeque ingurgitatio liquidi aut tenuioris 
alimenti aegrota? molesta, singulari strangulationis phaenomeno nec non 
quantitate magis minusve notabili sanguinis arteriosi per os evacuati con¬ 
comitata. Continue ardoris sensu ingratissimo detinetur colli pars articula¬ 
tioni sterno-claviculari sinistrae vicina; normali frequentior respiratio, in¬ 
citatus cordis ictus, alvus adstricta, parcum rubrum lotium, frigescens 
cutis peripheria^ praecordialis anxietas summa, erant phaenomena hoc in 
casu mihi animadvertenda. Infelici exitu praemissae observationis edocti, 
causam mali investigationi nostrae obvii, nec non encheiresis adhibitae cir¬ 
cumstantias in memoriam revocantes, symptomata praesentis status aegrotae 
nobiscum reputantes, maximam cum illo a nobis jam allato similitudinem 
reperientes, iterum laesionem vasis cujusdam suspicati, gravissima prog¬ 
nosi eamdem circumdedimus. Elixir. acid. Mynsichti cum mucilaginoso 
vehiculo praebentes, miseram expectationi commisimus. Tertio nychthe- 
mero post aegrota; in Nosocomio commorationem, postquam pulte ex 


4 pane aqua macerato usa est, initio tussicula turbata, tum nauseis et vomitu 
tentata, magnam sanguinis arteriosi, spumosi copiam ore dejecit, eodem- 
que temporis momento ad extremitates algidas pulsum filiformem vix per¬ 
ceptum praebens, facie facta hippocratica, sudore frigido irrorata, respira¬ 
tione maxime incitata, corde tumultuose pulsante, abdominis meteorismo 
insigni comparente pectorisque statum etiam-magis aggravante, anxia ad 
summum gradum aegrota, proximumque finem prospiciens, cum sanguine 
continenter ex ore emisso animam efflat. 

sectio cadaveris. Exsanguinata cernuntur velamenta cerebri, sicut et 
substantia ipsius encephali; ventriculi laterales ejus parva serositatis copia 
impleti inveniuntur; eodem liquido irroratur cranii basis; nihil a norma ab¬ 
horrens observatur circa cerebellum et medullam spinalem; colli basis, 
praeprimis in vicinia articulationis sterno-clavicularis sinistrae, tumore lato 
extenso trans tegumenta nondum secta clare distincto offuscatur; partes 
molles cultro insectae, solutumque sternum ex articulationibus suis magnam 
copiam sanguinis exsudati infimas colli, supremam autem thoracis conta¬ 
minantem, tracheam deviantem apicemque inprimis pulmonis sinistri com¬ 
primentem , investigationi nostrae subjiciunt; oesophagus in longitudinem 
scissus circiter in regione bifurcationi tracheae respondente ad parietem 
ejus lateralem sinistrum, scutum dorsale acipenseris glutitum minimeque 
in ventriculum detrusum ibidem hucusque infixum demonstrat (vid. Fig. 1); 
partes oesophagi huic peregrino corpori vicinae, phlogosi detentae, emollitae 
reperiuntur; aculeata pars scuti dorsalis lateralem parietem sinistrum duc¬ 
tus alimentarii perforans, simul transfodit et parietem posteriorem arcus 
aorlae in distantia septem linearum ab origine arteriae subclaviae sinistrae; 
perforatus locus arcus aortae a latere vasis hujus incisi spectatus (vid, Fig. 2) 
embolum salutiferum partim jam formatum visui tribuit; tracheae pars in¬ 
terna, nec non bronchus sinistri lateris devastationi huic vicini, injecta 
conspiciuntur; pulmo sinister ad summitatem intense congestus imo hepa- 
tisationis rubrae vestigia prae se fert; sanguine in mediastino extravasato 
comprimuntur pulmones; cor exsangue; ventriculus et intestinum tenuius 
maxima quantitate sanguinis decompositi foetidissimi distenduntur; hepar, 
lien renesque mollitie nec non friabilitale peculiari afficiuntur, uterus autem 
cum annexis minime a norma reclinatur. 

Hi duo casus praesentiae corporis peregrini in oesophago explanant, gulae 
perforationem scuti piscis in ventriculum detrudendi conatu ipso evocatam 
fuisse, quamquam idem conatus, pro gravitate symptomatum ac pro periculo 
conditionis, in qua chirurgi subsidium invocatum fuit, maxime indicatus 
apparuit. Sed haec eadem facta tam calamitose terminata velim juvenes in 
arte medica rudes et hospites praemoneant 1°, de gravitate encheireseos, 
quae nimis saepe minimi momenti existimatur, 2°, ut chirurgi vitent istam 
inconsultam praecipitemque motuum celeritatem, in detrudendis extrahen- 
disve corporibus peregrinis aculeatis iri oesophago inclusis tam odiosam 
et exemplo haud salubrem, in quam egomet ipse, melius fore ducens, 
incidi, 3°, denique, ne ad auxilia chirurgo usurpata perfugiant nisi adhibitis 
sine successu remediis emeticis sive intus, sive in venam medianam injec- 
f tis, ut docet experientia doctus Professor Magendie. 

LARYNGITIS MEMBRANACEA ADULTI. 


TABULA LXXXV. 

(Fig. 1.) 


Vir quadraginta quinque annorum, debilis, lymphatica} constitutionis, ex ^ 
minimo afflatu aeris frigidi saepe tussis catarrhalis symptomatis obnoxius, 
abhinc nonnullis diebus male vestitus, perfrictione arreptus, mox sensu 
titillationis ad laryngem affectus, frequenti, sicca, molesta tussi turbabatur. 

Hjec , tamquam solita ab eo considerata, initio nullo subsidio dignabatur; 
sed, elapso nychthemero, intensitate crescens, stridula evadens, suffoca¬ 
tionis insultibus et anxietate corporis totius insignita, gravioris aegrotationis 
omen adstantibus praestitit. Itaque miser meae credebatur observationi. 
Livet angore crispa facies aegroti, injectis, ex orbitis protrusis oculis in¬ 
structa; tumet collum ejus; rauca, vix intelligibili voce accusat miser vehe- 
mentissimum dolorem inde a pomo Adami ad tractum divisionis tracheae 
porrectum, nec non respirationis summam difficultatem suffocationi proxi¬ 
mam. Stridens, clangosa tussis, certis intervallis recrudescens; mancum 
respirationis murmur; tumultuosus cordis ictus cum variabili, sed durius¬ 
culo ad radialem expresso pulsu; coerulans, tactu frigida, cano tegmine 
obducta lingua; urgens sitis, prostratus appetitus, segnis alvus, parcum 
lotium albo, farinoso sedimento instructum, maxime mutabilis peripheriae 
cutis thermogeneseos gradus, tandem summa corporis jactitatio defectu 
aeris evocata erant mihi phaenomena utriusque vitae colligenda. Dolor ad 
laryngem et tracheae decursum ab aegro accusatus, dyspnoea suffocationi 
proxima, vox initio rauca, post fere deleta, tussis clangosa, sibilans respi¬ 
ratio mihi symptomata erant sufficientia, etsi aelas aegroti suspicionem de 
laryngitide membranacea quodammodo diminueret, ut obviam affectionem 
tamquam cronp considerarem illudque gravissima prognosi circumdarem. 

Ad sublevandam pulmonum circulationem, processumque inflammatorium- 
mucosae laryngis limitandum, statim venaesectionem brachii, hirudinumque 
numerosiorum collo applicationem commendans, veritus propter summam 
ad cerebrum congestionem alias suadendum emeticum adhibere, calomel 
ad gr. 1 omni hora sumendum, frictiones ex griseo unguento in collo insti¬ 
tuendas, revulsionem extensissimam peripheriae cutis exercendam, nec non 


clysterem injiciendum curavi, reliqua naturae molimini salutifero derelin¬ 
quens. At inutiles fuere conatus nostri ad morbi gravissimi phaenomena 
minuenda; nam vespere jam dyspnoea facta intensiori, respiratione magis 
accelerata sibilante e longinquo audita, tussi ob virium defectum impossi¬ 
bili, voce autem ex toto deficiente, interdum delirans miser manu saepius 
collo admota cum desperatione aeris impedimentum ibidem haerere adstan¬ 
tibus demonstrans, angore summo detentus, lividus facie, ad gelidas sudore 
frigido irroratas extremitates pulsum exilissimum vixque perceptum prae¬ 
bens , quarto ineunte nychthemero post morbi exordium asphycticus periit. 

Sectio cadaveris. Sinus durae meningis sanguine farcti; cerebri substan¬ 
tia tactu dura punctis rubris sub transversa sectione dives, basis calvariae 
eadem cruoris injectione repleta; cerebellum et medulla spinalis rubedine 
majore suffusa, caeterum nil abnorme demonstrant; larynx per longitudi¬ 
nem scissus duplici pseudo-membrana contaminatus cernitur : altera maxime 
extensa vestiente epiglottidem glottidis rimam, laryngis cavitatem partemque 
majorem tracheae, altera minoris ambitus bifurcationi tracheae insidente; 
utraque pseudo-membrana, marginibus suis partiatim a subjacentibus tex¬ 
tibus reclinata, cani coloris, ad superficiem striis sanguineis hinc inde 
notata, exactissime invaginans contiguas ipsi partes, iisdemque tomentoso 
textu ductili fortiter annexa, consistentiae majoris in vicinia laryngis, mino¬ 
ris autem circa tracheae divisionem, ad quadrantem lineae crassa, aperte 
ex albumine et fibrina constituta, omnino analoga videbatur pseudo-mem- 
branis ad superficiem serosarum phlogosi detentarum saepe occurrentibus; 
bronchia in divisionibus suis investigata, certis locis lympha ductili primum 
pseudo-membranae gradum constituente offuscata reperiebantur; pulmones, 
sanguine turgidi emphysematosi, hepatisationis rubrae manifesta criteria 
ostendebant; cor ad utrumque ventriculum coagulis albuminosis firmis im¬ 
pletum; abdominis viscera, inprimis vero hepar et lien sanguine turgida, 
tactu molliora indagabantur; tractus intestinalis ad mucosam hinc inde 
f injectus flatibus foetidissimis distendebatur. 
































ANGINA MEMBRANACEA 


INFERIORIS IE TATE HOMINIS. 


TABULA LXXXV. 


(Fig. 2.) 


Puer duodecim annorum scrofulosus, auctumno frigido humidoque nec 
non regnante per urbem bronchitide epidemica, praeviis phaenomenis co¬ 
ryza; propriis, glutiendi difficultate, deleto appetitu, ad tussim proclivitate, 
sensu doloris in larynge percepto, voce quodammodo rauca, lymphaticis 
glandulis submaxillaribus tumefactis, circulationis acceleratione, capitis 
temulentia nec non proclivitate ad somnum detentus, praeteritis tribus die¬ 
bus subito nocte e somno expergefactus, suffocationis accessu afficiebatur. 
Peculiari sono, ut aiebant parentes, fuit characterisata tussis, inspirationi¬ 
bus sibilantibus concomitata. Adplicatis pectori dorsoque sinapismis ad 
turbam respirationis limitandam, sub finem noctis placide obdormiscens 
puer suspicionem parentum de gravis morbi exitu penitus evertit. Sed inse- 
quenti nocte, continuatis per diei curriculum catarrhalibus phaenomenis, 
iterum puer medio in somno suffocationis accessu ad tantam vehementiam 
perducto correptus est, ut parentes de filii salute omnino desperantes meum 
subsidium invocarent. Rubet, sudore humectata, aegroli facies; vehementer 
pulsant ex utroque latere carotides; turgent jugulares venae; retroflexum 
cernitur caput pueri; injectae fauces hinc inde exsudato diphtherico offus¬ 
cantur ; frequens exauditur respiratio, sub quaque inspiratione et exspira¬ 
tione longiori quasi sibilo tracheali notata, cum tussi nunc stridente, nunc 
rauca conjuncta, dypsnoea gravissima certis intervallis recurrente charac¬ 
terisata ; vix aure distinctum in pectoris latere utroque respirationis mur¬ 
mur ; intervertitur sub insultu ejus faciei expressio; dilatantur nares, exa- 
gitanturque corporis extremitates; exstincta fere voce accusat puer dolorem 
constantem ad tracheae et laryngis tractum; bene auscultata theca thora¬ 
cica mancum respirationis murmur nobis demonstrat; frequens ad radialem 
exploratur pulsus; languet contra circulatio venosa ad frigidas lividasque 
extremitates observata; integra summas inter molestias reperiuntur intel- 
ligentiae munera. Ex phaenomenis his satis superque natura gravissimae 
aegrotationis cognita, citissime omnia disposui, ut misero succurreretur. 
Hirudines xx ad laryngis et tracheae regionem, partium harum frictiones 
unguento griseo, intus autem statim emeticum , serius solutione tartari 
stibiati in aqua fontana supplendum, revulsio sinapismorum ope ubique 
locorum ad peripheriam corporis accommodanda erant subsidia indica¬ 
tionibus meis substruenda. Ter emesi repetita, notabilis copia mucosita- 
tum maxime spissarum evacuata est, ne minima quidem rudera pseudo- 
membranoe cujusdam ibidem contentae visui offerens. Dyspnoea antea 
gravis etsi nunc diminui quodammodo videbatur, tamen cerebri opple- 
tione majore, capitis temulentia, vertigine oculorumque scintillatione ex¬ 
pressa, alias tentandum adhuc emeseos conamen contraindicante, tartarum 
stibiatum ad gr. v in fontana aqua solutum aegroto praebuimus, minime 
suspensis revulsivis ubique locorum applicandis. Puer, tartari stibiati usum 
facile tolerans, per nychthemeri spatium hoc subsidio tractabatur; sed 


ineunte die tertio, postquam nostrae investigationi commissus est, virium 
lapsu comparente, simul facie facta hippocratica, respiratione autem fre- 
quentissima stertente, lividus ad frigidas extremitates vix pulsum tactui 
offerens, attamen intelligentiae suae perfectam immunitatem servans, defi¬ 
ciente voce, manu praeclusam aeri tracheam suam nobis ostendens, prae¬ 
viis jactitationibus summis, etsi vena brachii ad hoc percussa erat, asphyc- 
ticus exspiravit. 

sectio cadaveris. Insigniter sanguine injectae cernuntur meninges, cere¬ 
bri substantia nec non calvariae sinus; a norma minime recedunt medulla 
spinalis ejusque involucra; larynx, sicut et tracheae pars exsudatione plas¬ 
tica grisei coloris sat densa ad margines suos reclinata vestiuntur; pseudo- 
membrana haec, striis rubris ad superficiem peragrata, firmiter adhaeret 
subjacenti mucosae rubedine majori notatae. Bronchia, in ulterioribus suis 
divisionibus investigata, rubro colore tincta, nullibi plasticae exsudationis 
rudera ostendunt; ambiens pulmonum substantia sanguine farcta, imo 
hepatisata, hinc inde minime aeri pervia detegitur; in sacco pleurae sinistro 
modica copia exsudati pleuritici, in medio pseudo-membranarum recens 
formatarum contenta, reperitur; cor normale ad ventriculum dextrum coa¬ 
gulo nigrescente offuscatum invenitur; hepar et lien, volumine aucta, san¬ 
guine scatent; ventriculus ad mucosam suam rubet; eadem injectio visui 
offertur ad valvulam ileo-ccecalem ; colon enormi quantitate aeris disten¬ 
ditur; renes ad superficiem granulationibus flavis detinentur; ganglia lym¬ 
phatica in utroque inguine hypertrophica, emollita, suppurationi proxima 
investigantur. 

Quum primum utriusque horum tam gravis momenti morborum diagno¬ 
sis instituta fuit, ego me vehementer adductum sollicitatumque sentiebam, 
ut, Doctoris Bretonneau consilia et Professorum Velpeau et Trousseau exem¬ 
plum secutus, hisce in aegrotis tracheotomiam tentarem. Sed tamen, quum 
mali jam diutina longinquitas, cum absentia fere plena murmuris respira¬ 
torii in pulmonibus conjuncta, de ipso statu horum organorum haud ina¬ 
nem mihi metum ac timorem injiceret : ab hac cogitatione decedens, 
omnia methodo et antiphlogisticae et revulsivae curanda et restituenda re¬ 
linquebam. Spectator deses ac pame otiosus foedae horridaeque istius scenae, 
quam aegrotationis acerbissimae periodus ultima observanti exposuit, jam 
mihi ipse ignaviam atque inertiam exprobravi meam, quum investigatio 
anatomico-pathologica, statum hepatisationis et emphysematis in textu 
pulmonali aperte demonstrans, animi sollicitudinem conscientiaeque ango¬ 
rem meum tranquillavit. Verumenimvero non ultimo morbi tempore, sed 
pulmone sano, et natura vires suas admodum servante potest atque debet 
traeheotomia tenlari, quippe quum postea respirationis organon suo mu¬ 
nere fungi non diutius valeat, ideoque inutile videatur ei reddere aerem, 
in quem reagere non amplius possit. 



























LARYNGITIS ET TRACHEITIS 

SYPHILITIC/E. 




TABULA LXXXVI. 

(Fig. 1.) 


Vir quadraginta duos annos natus, constitutionis repetita infectione morbi 
syphilitici dirutae, praeterea vitae dissolutae, nec non potionis abusui deditus, 
ultimo tempore secundariis phaenomenis syphilidi propriis afflictus, noc¬ 
turnis doloribus summopere exaestuans, tandem adiit Nosocomium, meaeque 
commissus est observationi. Cachectica, tumidulis palpebris instructa, 
maculis cupreis, leviter furfuraceis ad frontem contaminata cernebatur 
aegroti facies; simili eruptione, sed lutescentis coloris offuscabantur inte¬ 
gumenta pectoris, dorsi et utriusque brachii; dolentibus gummatibus deti¬ 
nebantur calvariae peripheria compagesque clavicularum, sterni nec non 
tibiae sinistrae; vasta exulceratione fundo sordido induta foedabatur velum 
pendulum et hypertrophica tonsilla dextra, deglutitioni nec non loquelae 
obstans; rauca, nasali voce accusabat aeger molestam laryngis sensationem 
tactu adauctam; pariem ejus supremam detinentem , tussimque saepius sic¬ 
cam evocantem; cordis ictus nonnihil incitati; concoctionis munera neu- 
tiquam a norma recedentia, crudelissimus nocturnus dolor, profundissime 
compagem osseam cranii nec non tibiae sinistrae exarans nobis erant patho- 
gnomonica phamomena hoc in casu colligenda. Ergo syphiliticae affectionis 
secundariae praesentiam statuens, specificam indicationem usu mercurii 
nitrosi crystallini nec non decocti sarsaparillae exaequandam constitui, non 
omissis collutoriis emollientibus et hirudinum applicatione ad laryngem, 
tamquam sedem molestiae ab aegroto accusatae. Spatio trium septimanarum, 
postquam grana quatuordecim hydrargyri nitrosi hausta erant, diaetetico 
regimine usum specifici auxilii suffulciente, exanthema corporis superfi¬ 
ciem conspurcans delitescit; gummata calvariae nec non clavicularum am¬ 
bitu manifesto decrescunt, crudelisque osteocopus dolor, violentia minutus, 
somni etiam faicultatem aegroto concedit; at lato ulcere semper detur- 
pata cernitur tonsilla dextra, nec non adjacens pars veli penduli; rauca, 
sa?pius deficiente voce miser accusat constantem dolorem, supremam par¬ 
tem laryngis detinentem, tussi sicca maximeque molesta concomitatum. Ex 
gulae statu de insufficienti copia specifici auxilii ab aegroto intus accepti 
concludentes, usum nitrosi mercurii cum decocto sarsaparillae adhuc per 
septimanae spatium continuavimus. Quum hoc tempore interveniens epi¬ 
gastrii dolor, nausea fluxuque diarrhceico concomitatus, susceptam specifi¬ 
cam indicationem contraindicaret, hanc omittere coacti, mucilaginosis 
auxiliis ventriculi irritationem sedantibus subjecimus miserum. Elapso tri¬ 
plici nychthemero permutatae istius curationis, post solis occasum ad aper¬ 
tam fenestram afflatui verisimiliter aeris frigidi expositus in pejus vertit : 
insequenti jam nocte maxime irraurescit vox aegroti; sibilat respiratio ejus 


praecipue sub inspiratione; convulsivo charactere induitur tussis frequentis- 
sima eum conturbans; praesentia quasi corporis peregrini obturatur, con¬ 
stringitur suprema laryngis pars; post nonnulla quietis momenta recru¬ 
descit malum, accessuum sub forma miserum per totam noctem angens. 
Altero mane pallore livido nunc obductam invenimus anxiam faciem ejus; 
frigido sudore irrorabantur agitatae extremitates, pulsum frequentem, irre¬ 
gularem , at duriusculum offerentes; aegerrime hauriebat aegrotus aerem 
difficulter cum sibilo permeantem laryngem, exstincta, vix intelligibili voce 
summum vitae suae discrimen enuntians, nisi ocissime subsidium ferretur. 
Venaesectio brachii, hirudines ad laryngis partem supremam , revulsio 
ubique locorum adjectis pediluviis nec non manuluviis, intus calomel cum 
moscho erant auxilia a nobis hoc gravi in casu commendata. Vix autem 
praeteritis quindecim horis post exordium laryngitidis istius acutissimae , 
novo suffocationis accessu interveniente, e lectulo terrore summo commotus 
prosiliens, asphycticus in humum cecidit miser. 

sectio caiiavcris. Meninges sicuti et cerebri substantia sanguinis plena; 
haec tactui dura in ventriculis lateralibus choroideos plexus cruore farctos 
ostendit; medulla spinalis sicuti et involucrum ejus a norma non recedunt; 
fauces ad latus dextrum exulceratione inquinatae, ditissima injectione notatae 
turgent; epiglottis mucosae suae maxima injectione, ad faciem vero inferio¬ 
rem rimae glottidis aversam exulceratione marginibus editis circumsepta, 
fundo profundius sito lardaceo induta offuscatur; ejusdem exulcerationis 
vestigia dantur ad mediam laryngis partem glottidi vicinam; reliqua mucosa 
inde ab larynge per tractum bronchiorum ruberrima ex injectione visui, 
tactui autem ex infiltrata in textum ejus serositate sanguinea densior dete¬ 
gitur. Pulmones cruore scatent liquidoque spumoso implentur; cor volu¬ 
mine auctum circa utrumque ventriculum excentricae hypertrophiae signa 
prae se fert; hepar, lien renesque a norma non reclinantur; intestinalis 
tractus, meteoristice distentus, ad mucosam tenuium nec non crassorum 
intestinorum hinc inde vivide ingestus cernitur. 

Casus hic mihi videtur idem et par esse cum uno ex factis ad anginam 
cedematosam pertinentibus, a Professore Bouillaud descripto in Actis 
Medicinae (Arcliives de Medecine , 1825). Paulisper enim satis est cogitasse, 
ut hac laesione laryngis a me descripta, nec non illis a Professore Bouillaud 
enarratis constitui perspiciamus tantum accidens vel unum modo elemen¬ 
tum morbi non morbum ipsum, cujus natura inflammatoria tam manifesta 
est, ut ab omnibus facile intelligatur. 

OEDEMA GLOTTIDIS 



TABULA LXXXVI. 

(FiS- *■) 


Femina viginti septem annorum nupta, liberis carens, constitutionis 
lymphaticae, semper irregulariter menstruata, exindeque cordis palpitatio¬ 
nibus nec non oedemati extremitatum inferiorum obnoxia, ante hos non¬ 
nullos dies, catameniali tempore vix ad finem perducto, nudatis pedibus 
male vestita solo humido incedens, perfrictione correpta, altero jam die 
praevia corporis lassitudine, horrore et calore intercurrentibus, anasarcae 
phaenomenis totam corporis peripheriam exercentibus afficiebatur. Haec, 
initio reliquam organisationem minime in censum trahentia, serius cordis 
ictu adaucto, dyspnoea nec non glutitionis quadam difficultate comitata, 
nullo artis subsidio digna judicabantur. Brevi tamen post, augescentibus 
respirandi molestiis, et anasarcae signis magis expressis, aegrota nostrae 
tradebatur observationi. Leucophlegmatica, tumefactis palpebris instructa 
facies; cano tegmine obducta lingua; difficilis glutitio, etsi visui pallescunt 
fauces, frequens respiratio, dyspnoea, decubitus in latus sinistrum difficilis; 
mancum circa pulmonem dextrum respirationis murmur; puerilis autem 
respiratio aure exaudita pulmonis sinistri; maxime extensus cordis ictus, 
frequente, duriusculo pulsu circa radialem arteriam expressus; intensa 
sitis; deficiens appetitus; nauseae; preli abdominalis oedema; quaeque for¬ 
tior palpatio regionis lumbalis aegrotae molesta; sedes saepius liquida; par¬ 
cum lotium carnis loturae simile, ex addito acido nitrico albuminis praesen¬ 
tiam demonstrans; horroris cum calore alterni sensatio, saepius per diem 
intercurrens; oedema album, margaritaceum, durum, migrans, vix digiti 
impressionem retinens, extremitates in primis dimidii corporis dextri deti¬ 
nens; capitis temulentia vertigini proxima; praecordiorum anxietas; interdiu 
ad somnum proclivitas; noctes autem saepe vigiliis interruptae nobis symp¬ 
tomata erant in hac aegrota observanda. Anamnestica momenta nec non 
perfrictionis causam excitantem in memoriam revocans, in iisque oedematis 
specificum characterem, sanguinolentum, parcum lotium, ex acido nitrico 
coagulandum, liquidam saepius alvum, temulentiam capitis cum febricitatione 
sociatam substruens, totumque miserae statum tamquam albuminuriae con¬ 
sequentiam mihi explicans, etsi gravem ejus exitum plane prospiciebam, 
tamen decoctum altheae cum spiritu mindereri intus, balneum vaporeum, 
nec non hirudines xx regioni lumbali, saepius vesicatorio exercendae, appli¬ 
candas commendavi. Per quatriduum haec omnia in usu habita, vix ulla 
emendatione insigniebantur, si excipias aliquam oedematis corporis dimidii 
dextri diminutionem observatam post unamquamque balnei vaporationem. 
Dyspnoea ex contrario, cordis ictus adaucti, lotii secretio fere annihilata, 
summaque praecordiorum anxietas, tussi vomiturilione semper terminatae 
conjuncta, aperte medicationis nostrae inefficaciam declarabant. Quum 
pectus nunc aure investigatum vix aere permeabilem pulmonem dextrum 


^ praeberet, subsidiis adhuc continuatis largum intra scapulas applicandum 
vesicatorium additur. Ineunte quinto nychthemero post praesentiam aegrotae 
in Nosocomio, dyspnoeae molestiis summopere auctis, inspiratio quaeque 
sibilo peculiari notata, libera manente exspiratione, voce et tussi rau¬ 
cis comitata, insultibus suffocationi proximis ex praesentia quasi corpo¬ 
ris peregrini in laryngem intromissi deducendis characterisabatur. Livens 
facie, manu laryngem nobis aeri praeclusum indicans, auri ad pectus appli¬ 
catae vix murmur respirationis reddens, ad frigidas extremitates irregula¬ 
rem, at semper adhuc duriusculum pulsum offerens, summa inquietudine 
nec non praecordiali angore exaestuabat misera. Venaesectio brachii, hiru¬ 
dines ad laryngem, sinapismi extremitatibus appositi, nec non calomel ad 
gr. v cum jalappo per ternas horas ad effectum majorem usque exhibendum 
erant artis subsidia his sub auspiciis a me praescripta. Attamen frustra ad¬ 
hibebantur haec omnia; nam altero ineunte nychthemero, postquam symp¬ 
tomata mali aggravationis inceperunt, misera continuo majoribus spirandi 
difficultatibus vexata, voce omnino carens, nunc sibilante nunc clangosa 
tussi afflicta, ineffabili angore oppressa, tandem praeviis aliquot animi alie¬ 
nati momentis asphyctica periit. 

Sectio cadaveri». Sanguine turgent velamenta cerebri, sicut et durior 
encephali substantia ; a norma, excepta uberiori injectione, non recedunt 
cerebellum et medulla spinalis; larynx, a posticis per longitudinem scissus, 
mucosam partim baseos epiglottidis rimae glottidis aversae, partim eamdem 
ab epiglottide cartilagines arytenoideas versus progredientem sublevatam, 
in bullas serositatis flavicantis plenas redactam visui committit; reliqua 
pars mucosae, laryngem et bronchia vestientis, pallida, exsanguis, quasi 
infiltrata cernitur, rarisque dendroideis injectionibus vasorum notata dete¬ 
gitur; pulmones serositate infiltrati, cedematosi, aeri vix pervii inveniuntur. 
Cor flaccidum in ventriculo dextro farctum coagulo nigrescente conspi¬ 
citur; hepar, lien, sanguine atro plena, tactu solito molliora reperiuntur; 
ventriculus et intestinalis tractus, inprimis vero colon maxima quantitate 
flatuum intolerabili odore distenduntur; renes volumine aucti scissuris ad 
superficiem suam notati, hinc inde vesiculis hydatiformibus insigniti, ana¬ 
tomica criteria morbo Brightii propria ad transverse scissam substantiam 
visui nostro exponunt. 

Hujusce morbi observatio, cujus in decursu oedema glottidis morbum 
Brightii complicavit, tandemque vitae finem imposuit, nonne sustentat 
opinionem medicorum, qui oedema glottidis semper symptomaticum esse 
contendunt? ac refellit eos, qui oedema glottidis, quum anatomice tantum 
serositatis infiltratione characterisatum sit, idiopathicum existimandum 
sp putant? 

PHTHISIS LARYNGEA 


TABULA LXXXVII. 

(Fig., i. J 


Vir annorum septem et triginta, actor, robustee constitutionis, gulae et 
ebriositati deditus, ante tres annos, post gelidae potionem excalefacto cor¬ 
pore sumptam, laryngitidis acutae symptomatis correptus, inde ab eo tem¬ 
pore saepius vel ex errore diaetetico, vel afflatu aeris frigidi, vel etiam ex 
orandi continua intensione, vocis raucitate, titillatione ingrata ad laryngem 
percepta, nec non spasmodica tussi afficiebatur. Haec symptomata ab initio 
nullius momenti credita, nullo medicationis subsidio levata aut praemunita, 
naturae arbitrio committebantur; serius vero intensiora reddita, frequen- 
tiusque aegrotum affligentia, coegerunt eum muneri suo valedicere, et agyrtae 
cujusdam consilium invocare. Hic morbi naturam e debilitate quadam via¬ 
rum aerearum sibi explicans, infusionem absinthii spirituosam quoque die 
per dimidium vasculum theae hauriendam commendavit; sed incitantis hujus 
subsidii effectus, morbi incremento notatus, tandem impulit miserum, ut 
Nosocomium nostrumque auxilium peteret. Lurida, tumidula, ad frontem 
chloasmate insigni offuscata facies; lingua in dimidio sui dextro arescens 
nec non rubra, in latere contra ejus sinistro tegmine cano obducta, mollis 
tactu, papillis ad basin organi hujus maxime expressis observatur; ardua 
liquidi, facilior autem solidi alimenti glutitio; accelerata respiratio, auri ad 
thecam thoracicam ubique rhonchum mucosum offerens; tussis sibilans, 
subinde clangosa, semper spasmodico charactere praedita, minima re exci¬ 
tata, sputo globoso, griseo, flavicante, foetido, vasis aqua impleti fundum 
petente concomitata; voce maxime velata, deficiente accusat miser dolo¬ 
rem nec non titillationem continuam ad regionem cartilaginis thyroideae 
dextra;. Localitas haec digitis explorata quasi tumefacta reperitur, rudius 
autem contrectata crispationis cujusdam sensum evocat. Accelerati cordis 
ictus; concoctioob difficilem ciborum glutitionemlanguens, intercurrentibus 
alui profluviis notata; parcum, rubrum lotium; febricula quoque vespere, 
frigore, calore nec non profuso sudore glutinoso charaeterisata , incedit 
aegrotum marcescentem, praecordiali angore pressum, in dies magis viribus 
fractum. Phaenomena praesentem aegrotationis statum illustrantia, ana- 


mnesticis circumstantiis substructa, quum aperte suspicionem laryngitidis 
chronicae ulceratione terminatae nobis afferrent, gravissima obviam ob¬ 
servationi nostrae labem prognosi circumdedimus, eamque tantummodo 
'symptomatice curandam constituimus, aegroto, ne loqueretur, ex toto 
interdicentes eumque absoluto silentio dicantes. Lactis usum cum aqua 
Salzbrunnensi et lacteam diaetam commendantes, insuppr traducto in vici¬ 
nia pomi Adami setaceo, inhalationem vaporum emollientium ordinavimus. 
Vix autem elapsa hebdomade duplici post introitum aegrotantis in Nosoco¬ 
mium, sputum purulentum foetensque» copia adauctum, tussi valde dolenti 
et clangosa foras eliminatum; aeris inhalatio stridens, in dies molestior, 
suffocationi proxima; pyreticae hecticae phaenomena continuo miserum exte¬ 
nuantia et colliquativo sudore insignita, oedema extremitatum inferiorum 
sursum ascendens, interveniente tandem tussis suffocatoriae insultu, aegro¬ 
tum leto reddiderunt. 

sectio cadaveri*. Sinus durae matris carbonisato sanguine farcti; ence¬ 
phali substantia tactu durior plexus choroideos notabiliter cruore injectos, 
arenosis granulationibus numerosissimis praeditos visui praestat; medulla 
spinalis minime a norma recedens investigatur; facies epiglottidis laryngi 
aversa quadruplici tuberculo duro, lenticulari notatur; superficies cartila¬ 
ginis thyroideae dextrae, cavitati laryngeae respondens, mollibus suis parti¬ 
bus orbata largam destructionem substantiae suae cartilagineae refert; con¬ 
tigua exulcerationi huic mucosa rubet, triplicique tuberculo ad pisi minoris 
magnitudinem offuscatur; trachea, quod afl mucosam suam intense injecta, 
quadruplici tuberculo variae magnitudinis affligitur; tubercula haec tactu 
dura, propius inspecta, folliculos materie caseiformi infiltratos oeulis offe¬ 
runt. Pulmones sanguine farcti nullibi vestigia tuberculosae materiae infil- 
tratae praebent. Cor flaccidum in utroque ventriculo coagulo atro impletur, 
dendroidea injectione charaeterisatur mucosa ventriculi; flatibus maxime dis¬ 
tenditur colon reliquumque crassum intestinum; sanguine scatent hepar, lien 
V? renesque; tuberculosa massa glandulam suprarenalem sinistram offuscat. 

PHTHISIS LARYNGEA ET TRACHEALIS 

SYPHILITICA. 





TABULA LXXXVII. 

(Fig. %A 


Femina viginli quinque annorum, gracilis constitutionis, vitae inordi- ^ 
nate, saepius morbi syphilitici symptomatis primariis afflicta, nunquam 
rationali, idonea medicatione tractata, ultimo tempore et secundariis phae¬ 
nomenis huic diathesi propriis arripiebatur. Nocturnus dolor continuitatem 
utriusque tibia}, claviculas, nec non cranii peripheriam peragrans; macu¬ 
losum exanthema frontem, pectus, extremitatesque supremas offuscans; 
intertrigines saniem foetidissimam fundentes digitorum utriusque extremi¬ 
tatis inferioris; glutiendi difficultas ex faucium tumefactione intellecta; vox 
rauca; laryngis et trachea} titillatio continua, frequentiori ac difficili respi¬ 
rationi adjuncta semperque faucium affectione explicata erant indicia gra¬ 
vissima} diatheseos syphilitica; huc usque in ima hujus femina; organisatione 
sepulta. Vetulae cujusdam auxilium invocans, frustra tamen consilio ejus 
usa, tandem Nosocomium adiit, ut oculis nostris tristem imaginem miseria- 
sua? evolveret. Spurca, lutescens, ad frontem maculis cuprei coloris quo¬ 
dammodo ad cutis peripheriam allevatis, secessu epidermidis subinde no¬ 
tatis, prurientibus contaminabatur facies, aliquid triste et anxium expri¬ 
mens; epithelio suo partim orbatum cernebatur inferius labium ad utrumque 
angulum oris intersectionem dolentem visui praebens; lingua glabra et rubra 
ad basin suam papillis maxime hypertrophicis praedita; fauces livida rube¬ 
dine tincta; ad tonsillam dextram vasta, profundius sordido fundo induta, 
irregularibus excapis marginibus circumdata exulceratione afficiuntur; 
uvula, longitudine maxime aucta, continuo basin linguae titillans, tussim 
et nauseam evocat; rauca, velata voce accusat misera glutiendi fere impos¬ 
sibilitatem, dolorem a larynge inde per totum tracheae decursum extensum, 
tussimque frequenlissimam, spasmodicam, clangosam, saepius purulentum 
sputum sanguine tinctum rejicientem ; frequens respiratio sub minimo 
aegrotae motu sibilans, auri pectus exploranti ubique murmur respirationis, 
etsi leviore gradu, at exaudiendum praebet. Cordis ictus incitati; languens 
concoctionis functio ob alimentorum prehensionem difficilem; adstricta 
alvus; rubrum, flammeum lotium; horrores cum intercurrente calore et 
saepius subsequente sudore aegrotam quotidie perturbantes; deficiens jam 
per septem menses catamenialis fluxus, profuso fluore albo suppletus; geni¬ 
talium tamen et externorum et internorum ab omni exulceratione immu¬ 
nitas suspicanda; insomnes propter osteocopum dolorem noctes, angorque 
praecordialis saepe miseram opprimens, virium denique prostratio summa 
mihi erant symptomata hoc in casu conquirenda. Ex praemissis praesenti¬ 
busque constitutionalem syphilidem hoc in casu agnoscentes eamque com¬ 
plicatam cum laryngitide et tracheitide ejusdem indolis statuentes, gravi 
prognosi utramque labem dignavimus specifico subsidio curandam. Nume¬ 
rosioribus laryngi et tracheae impositis hirudinibus, revulsione ad brachium 
sinistrum epispastici ope constituta, mercurium praecipitatum rubrum de¬ 
cocto sarsaparillae superbibendum commendavimus, insimul postea sua¬ 
dentes olei Crotonis tiglii infricationem regioni laryngis et tracheae ab¬ 
solvendam. Praeterito tempore aliquo, postquam praecipitati rubri grana ^ 
circiter decem ingurgitata fuerunt, vix ulla emendatio notabilis circa syphi- f 


lidem constitutionalem observabatur; tamen usus continuatus hujusce sub¬ 
sidii contraindicabatur ingenti gingivarum tumefactione, ptyalismo insigni, 
molestia continua ad epigastrium percepta, nec non fluxu diarrhoico fre¬ 
quenti, vires aegrotae labefactatas magis etiam debilitante. Quod ad laryn- 
gitidem et tracheitidem hoc in casu universalem labem comitantes, hae 
multo gravioribus aperte phaenomenis exprimebantur. Alimenti enim non 
solum glutitio ardua, sed etiam descensus ejus per totum oesophagi tractum 
maxime molestus impediebat, quominus misera siti et ciborum desiderio 
satisfaceret. Frequens, sibilans respiratio, dyspnoea continua, tussis modo 
rauca, modo clangosa, per insultus recurrens; continua laryngis et tracheae 
irritatio, sputum globosum modica copia, sed purulentum striisque sangui¬ 
neis notatum rejiciens; dolor minima contrectatione laryngis et tracheae 
ab aegrota persensus, voce omnino velata impedimentum aeris in trachea 
situm accusante, phaenomena erant aggravatum statum ductus aeris nobis 
indicantia. Mucilaginosa nutrientibus gelatinosis juncta intus, clysmi ex 
carneis jusculis parata quoque die injecti, minime fontem diarrhoeae siste¬ 
bant, aegrotaque in dies magis marcescens viresque corporis amittens, 
praemisso oedemate insigni extremitatum inferiorum, continue somnians, 
difficulterque spirans exstincta est. 

Sectio cartavcri®. Flaccidae, serositate irroratae meninges; tactu mollis, 
in ventriculis suis parcam liquidi copiam continens encephalon; baseos 
calvariae sinus sanguine liquido atro injecti; meninges medullae spinalis, 
ejusdem sanguineae injectionis participes, a norma non recedentem medul¬ 
lam spinalem velant. Ductus aereus, in longitudinem scissus, mucosam 
imas ejus partes vestientem, inde ab epiglottide usque ad sterni fere manu¬ 
brium maxime injectam, emollitam, ulcerationibus variae magnitudinis in¬ 
fima; faciei epiglottidis, laryngis et tracheae variis locis insidentibus offus¬ 
catam visui offert. Ulcerationes hae, fundo profundo, sordido, usque ad 
subjacentes cartilagines extenso instructae, marginibus editis circumdatae, 
effigiem syphilitico morbo non dissimilem prae se ferunt. Reliqua pars 
ductus aerei, in pulmonum substantia ipsa investigata, praeter injectionem 
mucosae observationi nihil relinquit. Pulmonum substantia, serosa colluvie 
farcta, oedematis speciem organi hujus referens, nullibi depositionem tuber¬ 
culosae materiae investigationi nostrae ostendit. Cor, parietibus suis exte¬ 
nuatum, levem dilatationem ventriculi sui sinistri manifestat; hepar cir- 
rhosum, lien tactui durior, ilei intestini extremitas valvulae proxima plagis 
Peyerianis notata; intestini crassi in vicinia flexurae iliacae nec non recti 
summitatis rubedo mucosae insigniter expressa ; ren uterque granulationibus 
luteis contaminatus, haec erant criteria anatomico-pathologica hoc in casu 
nobis annotanda. 

Satisne ex utraque praecedentium observationum hoc effici cogique po¬ 
test : 1, ut phthisis laryngea nihil aliud sit nisi laryngitis chronica; 2, ut 
phthisis laryngea esse possit per se ipsa ac non pendens ex ulla affectione 
pulmonum, ut non semper sit symptomatica tuberculis pulmonalibus prae¬ 
missis, aut consecutiva cum evolutione horum tuberculorum? 

PLEURITIS EXSUDATORIA 


TABULA LXXXVI1I. 

Vir triginta septem annorum, firmae constitutionis agricola, vitae ordi¬ 
natae vicissitudinibus atmosphaericis continenter expositus, rheumatica 
labe migrante saepius afficiebatur. Haec, nunquam tractata, rossicis calida¬ 
riis in usum vocatis, tamen ita mitigabatur, ut aeger ejusdem accessus non 
nisi sub temperiei mutationem experiretur; sed ante mensem excalefacto 
corpore humi pluvia humectae obdormiens expergefactus pungente dolore 
lateris dextri, respiratione ob molestam sensationem suppressa, decubitu 
tantum possibili in latere opposito sano, tussi dolente febrique intensa, 
praemisso valido horrore, afficiebatur. Domesticis auxiliis tractata haec 
symptomata, per septimanam urgentia, tantum repetitis in latus dextrum 
impositionibus radicis raphani contriti quodammodo cessaverunt. Elapsis 
vix quatuordecim diebus inde ab hujus aegrotationis exordio, quum lotium 
quantitate insigniter minutum, palpebrarum nec non infimarum extremi¬ 
tatum superveniens oedema, decubitus modo possibilis in latere affecto, sub 
minimoque motu suscepto spiritus anhelatio summa, labem dextri lateris 
minime annihilatam demonstrarent, aegrotus, laboribus suis non sufficiens, 
pagum deseruit adiitque Nosocomium, ut meae permitteretur curationi. 
Cachectica, staminei coloris, oedematosa facies, languidis vitreis oculis 
instructa; cana lingua, modica sitis, non omnino prostratus appetitus; res¬ 
pirationis acceleratio; sub minimo motu exacto immobilitas perfecta dimidii 
dextri thoracis imo sub profunda respiratione; dimidium hoc convexitate 
majori notatum, costis a se invicem magis distantibus, intervallis autem 
costalibus magis expletis characterisalur, percussum non resonat, auri 
admotae ab anticis ne rudera quidem murmuris respiratorii, a posticis vero 
vestigia quasdam ejus obscura auscultationi committit; cordis ictus magis 
incitati, quasi ad latus sinistrum reclinati sentiuntur; auris, dimidium sinis¬ 
trum thoracis explorans, ubique respirationis puerilis indicia colligit; decu¬ 
bitus tantum in dextro latere possibilis; abdomen sub palpatione molle, ad 
hypochondrium dextrum magis turgidum, hepatis praesentia detegitur; res¬ 
tricta alvus; parcum, flammeum lotium; oedema extremitatum; pyrexioe 
absentia; angor praecordialis ex pectoris oppressione et dyspnoea explicatus 
erant phaenomena in prima mea visitatione annotanda. Momenta, quibus 
insigniebatur exordium aegrotationis, in memoriam revocans, iisque prae¬ 
sentia tandem phaenomena substruens, obviam observationi meae aegrota¬ 
tionem tanquam pleuritidem exsudativam, consequentiam acutae phlogoseos 
saccum pleurae dextrum in initio mali affligentis, considerans, eamque 
prognosi gravi circumdans, statui vesicatorium lateri dextro imponere, 
intus autem auxiliis tractum intestinalem nec non renum actionem sollici¬ 
tantibus aegrotum aggredi his omnibus praemissa modica venaesectione bra¬ 
chii, incitatione et duritie pulsus puerili respiratione pulmonis sinistri, nec 
non dyspnoea continua mihi plane indicata. Quum corium pleuriticum den¬ 
sum sanguinis evacuati superficiem offuscans, de vigente adhuc processu 
inflammatorio in imis pectoris partibus suspicionem moveret, medicationi 
susceptae usum mercurii dulcis ad gr. cum — grani digitalis purp. omni 
bihorio sumendum adjecimus. Post septimanae spatium apparentibus sali¬ 
vationis indiciis, seposito calomele, solventem diureticam nec non revul- 
sivam lateri dextro adaptandam medicationem continuavimus. Attamen 
nequaquam respondebat consilio nostro curationis eventus. Quum lotium 
parva in copia secretum oedematis extremitatum inferiorum majori expres¬ 
sione notatum, respirationis molestia continue crescens, pulmonis sinistri 
compressi functio in dies aggravata, vix respirationis actui sufficiens, nos¬ 
trae medicationis inertiam aperte demonstraret, anceps chirurgicum auxi¬ 
lium, videlicet evacuationem suppositi a nobis, in sacco pleurae dextro con¬ 
tenti laticis aegroto proposuimus. Encheiresi hac grato animo libenterque 
accepta, omnia disposuimus ad eam exsequendam. Concesso aegroto situ m 
lectulo ejus idoneo tractisque integumentis sursum, ut partium parallelis- f 


mus deleretur, paracenterium in medium diametri intervalli costae sternalis 
sextae et septimae, proxime marginem superiorem hujus ultimae, audacter 
in pectoris cavum intrusimus; tubulum in situ manu sinistra continentes, 
altera statim paracenterium eduximus, sicque rivulo pleno liquidi lactes¬ 
centis, floccis albuminosis scatentis, viam patefecimus; ad libras circiter 
tres liquidi evacuati copia accedente, nunc caute tubulum pectori infixum 
extrahentes, puncto vulneri emplastrum gummosum applicavimus, eique 
impositis linteis compressionem sufficientem effecimus, ut impediretur in 
pectoris cavum aeris accessus, provocareturque puncturae hoc in casu 
exoptata consolidatio. Quum sperata a nobis post liquidi eliminationem 
costarum lateris affecti mobilitas, nec non circa pulmonem ibi contentum 
murmuris respiratorii major extensio minime locum invenirent, ancipitis 
chirurgici auxilii a nobis adbibiti futurus eventus summa dubitatione cir¬ 
cumfundebatur. Revera altero die, praemisso horrore, recruduit jam diu 
silens lateris dextri pungens, lancinans dolor, respirationis acceleratione, 
et tussi, sputum striis sanguineis dejiciente, concomitatus. Aure investiga¬ 
tum pectus eamdem defectionem murmuris respiratorii circa pulmonem 
dextrum, maxime contra puerilem pulmonis sinistri, rhonchi crepitantis 
vestigia prae se ferentis, auscultationi praebet. Incitatus cordis ictus, sicca 
cutis peripheria, ingrato calore affusa, arescens lingua, intensa sitis, de¬ 
fectus appetentiae, parcum rubrum lotium, segnis alvus, anxietas praecor¬ 
dialis melu suffocationis instantis expressa, erant symptomata post exactam 
pectoris paracentesin observanda. Venaesectio brachii ad pulmonis sinistri 
statum emendandum absoluta, setaceum dimidio pectoris affecto applica¬ 
tum, calomel digitali adjunctum, nec non tractum intestinalem solventium 
remediorum usus nullo successu notabantur. Namque in dies marcescens 
aeger, febris hecticae symptomatis affectus, elapsis circiter tribus septimanis 
post susceptam chirurgicam , obiit. 

sectio cadaveris. Meninges exsangues; cerebri substantia pallida, tactu 
mollis, laticis serosi certam quantitatem in ventriculis suis contentam ob¬ 
servationi committit; simili liquido inquinatur basis calvariae nec non spe¬ 
cus vertebralis canalis in vicinia lumbalis ejus regionis; pleura lateris dextri 
incrassata, depositionibus albuminosis tum densis firmiter ei adhaerentibus, 
tum mollioribus tomenti ad instar eam obducentibus offuscatur. Ejusdem 
lateris pulmo maxime deminutus viciniis columnae vertebralis, pseudo- 
membranis antiquis et recens formatis alligatur, iisdem depositionibus 
albuminosis, sed multo densioribus retis instar circumseptus, intimum suum 
parenchyma vix aeri pervium nobis investigantibus ostendit. Pulmo lateris 
sinistri, hepatisationis rubrae in infimis lobis insignia ferens, supremas suas 
partes aeri pervias observationi proponit. Cor, sinistrorsum reclinatum, 
flaccidum, serositate majori in quantitate pericardium implente irroratur 
et albas maculas ad anticam suam faciem monstrat. Hepar ex pressione 
liquidi in sacco pleurae dextro contenti deorsum pressum, volumine auctum, 
molle, citrei coloris detegitur; lien tuberculosa materie sat profunde mas¬ 
sam ejus impraegnante conspurcatur. Ventriculus sicuti et tractus intesti¬ 
nalis, pallore peculiari insigniti, emollitam facillime a subjacentibus mem¬ 
branis separabilem mucosam offerunt; renes exsangues cernuntur. 

Sive una vice, sive successivis evacuationibus materiem empyematis 
excernere tentaverimus, semper tamen exitus hujusce encheireseos in dubio 
atque incerto relinquetur. Quis est enim, qui praescire possit non fore, ut 
pleuritis recrudescat, quod hoc in casu nobis evenit? qui praedicat, rete pseudo- 
membranarum et albuminis concreti, quae circumdant et undique crustant 
pulmonem ad mediastinum vel columnam vertebralem versus reflexum, 
aeris introductione perfractum iri momento inspirationis, tandemque pul¬ 
monalis parenchymatis compressi extensionem esse permissurum? 

























ABSCESSUS PULMONIS EX PR/EVIA 

PHLEBITIDE ORTI. 


TABULA LXXXVIII. 

(Fi(j. 2.) • 


Miles veteranus quinquaginta quatuor annorum , robustae constitutionis , 
nunquam syphilide laborans, at saepe aeris vicissitudinibus expositus, ab¬ 
hinc nonnullis annis rheumatica labe varias corporis partes corripiente 
afflictus non nisi domesticis auxiliis inde sublevatus, nunquam curationi 
assiduae exercebatur. Quaque hieme recrudescens hoc antiquum malum 
frictionibus fluviatilis spongiae, praevie calefacto calidario rossico corpore 
mitigabatur. Ultimo tempore, infusione theae boheae abutens, sudore exinde 
coopertus, frigido aeri imprudenter expositus, subito summo dolore totam 
calvariam occupante afficiebatur; per totius noctis curriculum vigens haec 
capitis molestia, mane tunc summa exacerbatione doloris ad oculum sinis¬ 
trum percepti notabatur, tanlaque fuit doloris hujus vehementia, ut miser, 
alta voce clamans, ejulatu lacrymisque invocaret, ut in Nosocomium admit¬ 
teretur. Utraque manu fortiter comprimens dolore atrocissimo exaratum 
caput, terebrantem, accusat miser in imis orbitae sinistrae experiundam 
molestam sensationem, lucis influxu exasperatam, vix tolerabilem ad fron¬ 
tem usque sese extendentem. Oculus difficulter investigatus corneam leviter 
offuscatam, circule rubro vasorum injectorum circumdatam iridem antror- 
sum protrusam, ad superficiem ejus quasi tomentosam, decoloratam , vas¬ 
culis rubris peragratam, pupilla contracta fere immobili indutam observa¬ 
tioni nostrae committit. Febrilis reactio calore cutis, pulsu duriusculo 
incitato expressa; parcum rubrum lotium , segnis alvus, angor, ingensque 
aegroti jactitatio symptomata erant hoc in casu observanda. 

Iritidem rheumaticam ex bis indiciis cognoscentes, intus calomel gr. vi 
ad alvum ducendam, serius omni bihorio ad gr. adhibendum ordinantes, 
insuper gummi arabici solutionem cum vino seminum colchici commixtam 
cochlearibus sumendam commendavimus, praeterea indicantes hirudinum xv 
adplicationem ad processum orbitalem ossis frontis nec non temporalem 
regionem vicinam, frictionem harum partium ex griseo unguento cum 
belladona, pediluvia acida Scottii quoque vespere adhibenda, finemque 
curationi nostrae imposuimus venaesectione brachii nec non ad cervicem 
impositione vesicatorii. Elapsa hebdomade post susceptam hanc medica¬ 
tionem dolor supraorbitalis calvariae nec non in imis orbitae perceptus in- 
tensitate decrescit, libera aliquot momenta gegroto concedens; at viget 
semper photophobia, oculi lacrymatio; pupilla propius inspecta vix mo¬ 
bilis, oblonga cernitur; nubecula tenuissima non ex toto visum annihilante 
offuscatur fere media corneae pars. Ex his omnibus gravissimam inflamma¬ 
tionem in imis globi oculi, non ex toto ad aequalitatem adductam intelle¬ 
gentes, sed indicia proximi ptyalismi observantes, calomelis usum tartaro 
stibiato aqua soluto vinoque colchici admixto supplevimus, reliquam medi¬ 
cationem jam inchoatam continuantes. Secunda hebdomade post aegroti 
praesentiam in Nosocomio ad finem vergente oculus sinister rubedine minori 
in vicinia corneae suffusus, lucem melius perferens, minus lacrymans, etsi 
adhuc irregularitate pupillae insigniebatur, tamen per obnubilatam quodam¬ 
modo corneam objecta satis bene distinguens, ut aeger ipse affirmabat, 
manifesto emendabatur. Frictiones mercuriales in viciniis oculi rarius ab¬ 
solventes, tartarum stibiatum cum vino colchici acidisque pediluvns conti¬ 
nuantes , sanatoque revulsivo ad cervicem, aliud brachio sinistro traduxi¬ 
mus. Quarto die postquam impositum est brachio sinistro vesicatonum, 
aegrotus quod ad iritidem rheumaticam insigniter sublevatus, lectulo egressus 
vicinam latrinam frigidioris aeris plenam adiit; verisimiliter hoc in casu 
nova perfrictione arreptus, insuper grassanti epidemice erysipelati in Noso¬ 
comio dispositus, praevie percepto frigore, exanthemate hoc ad brachium 


^ sinistrum in vicinia vesicatorii impositi affligebatur. Rubedo erysipelatosa, 
ab initio brachium, postea et antibrachium invadens, deinde sursum ad 
pectus et dorsum ascendens, tumore partium oedematoso, dolore urente, 
nec non tensione chordarum in modum venarum brachii, ad plicam axil¬ 
larem usque extensarum notata, omnibus criteriis phlebitidi propriis expleta, 
usu intus tartari stibiati protracto, venaesectione ex altera extremitate 
superiori absoluta, hirudinibus tractui venarum inflammatarum applicatis, 
nec non impositione partibus affectis lintei unguento griseo illiniti, frustra 
combellabatur; nam quinto die post eruptionem hujus gravissimi morbi, 
horroribus correptus aeger, circumscriptam fluctuationem in vicinia regionis 
axillaris digito experiundam, stalim lanceola aperiundam, notabilemque 
copiam purulentae foetidae materiae ejicientem demonstrans, aridam linguam 
difficulter ore se exserentem spirandique difficultatem accusans, parvum 
frequentem pulsum ad radialem praebens, frigido sudore irroratam lutescen¬ 
tem corporis peripheriam visui nostro exponens, jactitatione et inquietudine 
summa delinebatur. Aure indagatum pectoris cavum pulmonis sinistri mur¬ 
mur respiratorium diminutum, dextri autem puerilis respirationis phaeno¬ 
mena exponit. Revulsio ubique locorum corporis peripheriae accommodata 
ne minima quidem mutatione exprimitur; nam sequenti die, eoque sexto 
post phlebitidis exordium, hippocratica facie indutus, stertens mussitans- 
que, vix pulsum perceptum ad frigidas extremitates profuso sudore coopertas 
exhibens, non sibi conscius animam exhalat. 

sectio cadaveri*. Meninges sicuti et encephali substantia liquido disso¬ 
luto sanguineo scatent; serositatis modica copia implet ventriculos cerebri, 
nec non cranii basin; flaccidis tunicis convestitur medulla spinalis, tactui 
molliorem suam substantiam offerens; foco, magnitudine pomi aurantii 
majoris, saniei foetida? pleno detinetur regio plicae axillaris sinistrae ; mem¬ 
brana interna venarum brachii, axillaris praeprimis nec non subclaviae 
sinistri lateris rubet ob translucentia vasa sanguine farcta externam ejus 
faciem peragrantia; hinc inde superficies ejus interna rugosa, consistentia 
majori induta, albuminosis depositionibus, nec non et praesentia materiei 
purulentae defcedatur; quadruplici foco suppurationis, varia magnitudine, 
in pleurae saccum aperto, detinetur apex pulmonis sinistri, aliis vero etiam 
numerosioribus in parenchymate pulmonalicontentis ad faciem lobi supremi, 
tum inferioris translucentibus characterisatur; vicinum abscessibus pulmo¬ 
nale parenchyma sanguine scatet, aeri autem pervium observatur; pulmo 
dexter sanguinis majori copia affusus, rutilante serositate farctus, aeri per¬ 
vius invenitur. Cor flaccidum sanguinis atri liquidi in ventriculis suis ple¬ 
num, ad cavitatem suam dextram puriformis materiae praesentiam ostendit. 
Hepar et lien, sicuti et renes substantiam tactui molliorem, medio in paren¬ 
chymate, solitariam puris infiltrationem aperte demonstrant. Ventriculus 
et tractus intestinalis tenuium dendroideis injectionibus notati; ad finem 
ilei numerosae plaga? Peyerianae observantur; vicinae glandulae mesenterii 
turgent. 

Foci purulenti praesentia in viciniis venarum inflammatarum brachii, 
ibidemque contenti puris parilitas cum eo, quod in pulmone, hepate et 
liene invenimus, defectio inflammationis parenchymatis viscerum in con¬ 
tactu cum pure in medio ejus deposito, materiae puriformis vestigia in 
venis cavitatibusque dextris cordis aegroti nostri, omnia haec facta confir¬ 
mare videntur illam de resorptione puris ejusque depositionis a natura 
effectae in medio viscerum doctrinam, aetate nostra institutam tantoque 
studio stabilitam a viris doctissimis Velpeau, Marechal et Legallots. 

HEPATISATIO GRISEA 


DIMIDII INFERIORIS PULMONIS SINISTRI. 


TABULA LXXXIX. 

(Fig. 1.) 


Femina quadraginta quinque annorum , constitutionis firmae , mater ^ 
novem infantum, catameniali fluxu, sed irregulariter hucusque exercita, 
semper bona gaudebat sanitate. At nonnullis abhinc annis, paludibus cir- 
cumseptam regionem inhabitans , febribus intermittentibus quartanum 
typum servantibus afficiebatur. Hae pyrexiae ab initio domesticis auxiliis 
tractatae mox silebant; paulo post autem minima causa excitatae aegrotam 
molestissime turbabant, ita ut chininum sulphuricum in usum vocatum 
vix quidquam his sub auspiciis praestare valeret. Tandem hydropicis symp¬ 
tomatis in conspectum prodeuntibus, nullum ex adhibita multifaria medi¬ 
catione emolumentum percipiens, relicta regione paludosa petitaque altius 
sita, hac coeli mutatione solum a taediosae quartanae praesentia liberabatur. 

Inde tamen ab eo tempore sinistri hypochondrii dolore continuo pressione 
aucto, spirandi difficultate, cordis palpitationibus, vomituritionibus, nec 
non colicis doloribus subinde vexata, lutescentem faciei colorem visui exhi¬ 
bens , catameniisque tandem magis irregularibus praedita, haec omnia tan- 
quam consequentiam quartanae diu sese affligentis considerans, variis medi¬ 
cationibus domesticis frustra se subjecit. Brevi abhinc tempore negotiis 
instanti periodo catameniali vacans, perfrictione correpta, debitamque 
menstruorum purgationem minime experta, colicis molestissimis doloribus 
hypochondrii sinistri affecta, angore maximo aestuans, cujusdam agyrtae 
consilium invocavit. Hic, omnia absentiae fluxus catamenialis adscribens, 
hirudinibus ad genitalia, castoreo cum borace intus, sed frustra aegrotam 
tractans, molestiis tandem circa latus sinistrum in dies augescentibus, sero- 
saque collectione ad extremitates infimas comparente, aegrotae valedixit 
Nosocomiique introitum commendavit. Cachectica, stamineo colore induta 
facies; palpebris tumidulis velati, languidi tristesque oculi; griseo tegmine 
obducta lingua; intensa sitis; deficiens ciborum appetitus; dyspnoea con¬ 
tinua, frequens respiratio, decubitus in latere sinistro tantum possibilis; 
murmur respirationis in dimidio inferiore pulmonis sinistri absens, exau¬ 
diendus autem in superioribus ejus lobis; respiratio puerilis in pulmone 
dextro, rhonchis mucosis comitantibus, colligenda; tussis purulentam ma¬ 
teriem foetentem magna in copia rejiciens; ictus cordis extensus, saepius 
irregularis, at debili pulsu ad radialem expressus; molestia summa sub 
scrobiculo ex minima copia alimenti in ventriculo evocata ; hepatis, lienis¬ 
que praprimis hypertrophia; palpatio scrupulosius instituta superficiei ultimi 
hujus visceris inaequalem tuberibus quasi obsessam demonstrans; parcum ^ 
flammeum lotium, latericis sedimento instructum ; alvus constipata ; profu¬ 


sus fluor albus vicem mancae purgationis menstrualis explens; noctes insom¬ 
nes, summaque jactitatio, animi tristitiae juncta, doloresque tum sinistrum 
hypochondrium, tum pectoris latus contiguum exarantes erant symptomata 
morbi imaginem mihi illustrantes. Ex anamnesticis lienitidem chronicam 
suspicans, pectorisque statum consequentiae ejusdem, effusioni videlicet 
laticis serosi in vicinum saccum pleurae nec non forsan et in pericardium ad¬ 
scribens, gravissima prognosi obviam aegrotationem circumdans, solventibus 
nec non diureticis revulsivae medicationi adjunctis exercendam statui. Per 
duplicem septimanam hisce indicationibus submissa, in dies graviore spirandi 
difficultate, suffocationi proxima aegrota, oedemate extremitatis inferioris et 
brachii sinistri molestata, hecticis pyrexiae symptomatis e medio sublata est. 

seciio cadaveris. Meninges sanguine nigro suffusae; substantia ence¬ 
phali solito mollior serositate in ventriculis suis impletur; medulla spinalis 
eadem serositate specum vertebralem farciente circumdatur; saccus pleurae 
sinister, parca quantitate lactescentis serositatis plenus, pulmonem ad dimi¬ 
dium ejus inferius hypertrophicum hepatisatione grisea detentum continet; 
manifestis limitibus circumscribitur hepatisata organi hujus pars, a suprema 
rubra hepatisationis criteria prae se ferentis; pars pulmonis grisea hepati¬ 
satione correpta , in longitudinem scissa, tactui homogencam, duram, 
visui lutescentem, purulento liquido rivulo ex emollitis ejus localitatibus 
fluente conspurcatam, aeri omnino non perviam substantiam investigationi 
prabet. Pulmo dexter, sanguinea serositate farctus, mucosam bronchiorum 
rubro colore tinctam, rutilante sputo contaminatam observationi committit. 
Cor, volumine normali, citreo liquido pericardium extendenti innatans, 
ventriculum suum sinistrum atro sanguineo coagulo impletum perscruta¬ 
tioni nostra objicit. Hepar volumine auctum, tactu durum; lien maxime 
mole sua extensus, anticam faciem tuberibus duris refertam, antiquis 
pseudo-membranis diaphragmati fortiter annexam visui demonstrat. Ven¬ 
triculus leviter quod ad mucosam injectus; ejusdem vasorum injectionis 
per totum tractum intestinalem rudera deprehenduntur; renes hypertro¬ 
phici granulosae affectionis incipientis vestigia offerunt. 

Opinio praesumpta de lienitide chronica, cui anamnestica aegroti fidem 
attulerunt, eoque defectus scrupulosioris observationis per diagnosin insti¬ 
tuenda , nonne causa fuerunt, opinor, erroris, cujus noxium me judico? 
Utinam juvenes medicinam auspicati, quanta in culpa fuerim , bene secum 
reputent, ut istum errorem vitent vituperationemque effugiant, quam pro 
se quisque mihi injungere optimo jure possit ! 




























TUBERCULOSIS ACUTISSIMA 

PULMONIS DEXTRI. 



TABULA LXXXIX. 

(Fig. 2.) 


Virgo viginti annorum, debilis conslitutionis, habitus haemoptoici, at 
sanis parentibus nata, irregulariter menstruata, ante mensem epidemice in 
urbe grassantibus morbillis, febri, nauseis, vomituritione, epigastrii op¬ 
pressione arrepta, maculoso rubro exanthemate ad peripheriam corporis 
calore exustam aegrotans, tussim quasi ferinam perpetiens, sed tandem his 
omnibus epidermidis defurfuratione terminatis ad convalescentiam redacta, 
tum interveniente catameniali evacuatione, aeris frigidi influxui impru¬ 
denter exposita, mancis vix apparentibus exinde menstruis affecta, novo 
cyclo phaenomenorum subjiciebatur, nimirum vocis raucitati, tussi fere 
continuae, spumosum, mucosum, striis sanguineis subinde notatum difficile 
sputum ejicienti, ingratissimo sensui doloris nec non constrictionis inde a 
trachea ad dimidium usque pectoris percepto, tandemque febris insignibus 
horrore et calore intercurrente notatis. Omnia haec ex perfrictione expli¬ 
cata, initioque minimi momenti habita, domesticis quibusdam subsidiis 
tractabantur; at in dies magis gravescens puellae status, continuitate symp¬ 
tomatum ac pyrexiae intensitate defatigatae, parentes tandem coegit, ut 
eam in Nosocomium mitterent, meumque auxilium invocarent. Macra, 
rubedine circumscripta notatis genis, oculis languidis, lacrymis innatan¬ 
tibus, dentibus bene coordinatis, translucentibus quasi instructa facies; 
angustus thorax; gracilis compages corporis turgore vitali destituta, nec 
non carnium omnium mollitie insignita ; rubescens, sicca lingua ; deficiens 
ciborum desiderium; frequens respiratio, sub minimo spirandi conamine 
tussis, sputum globosumluteo-virescens, dulcem odorem spargens, fundum 
vasis aqua impleti petens rejiciente, liquidoque huic lactescentem aspectum 
tribuente ; decubitus non nisi in latere dextro possibilis; dimidium hoc pec¬ 
toris percussum ubique soni obtusitate notatur, si excipias tamen regionem 
ejus supremam clariore sono indutam; aure exploratum latus thoracis dex¬ 
trum indagationi nostrae offert respiratorii murmuris absentiam, hinc inde 
crepitationent, in superioribus autem pulmonis partibus cavernosum rhon¬ 
chum , aegrota loquente pectoriloquii sono imo adjunctum. Opposita huic 
pars thoracis, sinistrum scilicet latus, sub percussione resonat; auscultata 
vero mucosi rhonchi praesentiam ubique extensam puerilemque respira¬ 
tionem nobis observantibus praebet; cordis ictus acceleratus, frequenti, 
duriusculo pulsu ad radialem expressus; non dolens, molle ubique abdo¬ 
men ; obstructa alvus; parcum, rubrum, furfuraceo sedimento instructum 
lotium; calens per totum diei curriculum cutis peripheria, ad vesperum 
horroribus affecta, nocte autem sudore irrorata; insomnes noctes; prae- 
cordialis anxietas, dyspnoeae continuae sensu evocata, tantus denique virium 
lapsus, ut vix pedibus stare valens lacrymis oraret, ut citius in lecto repo¬ 
neretur. Morbillosum exanthema praegressura, defurfurationis periodo 


proxime accidens perfrictio eamque subsequens, bronchitidis acutae evo¬ 
lutio, tandem symptomata localitate ipsius pulmonis dextri nunc observa¬ 
tioni nostrae proposita , nec non generalia ad reliquam organisationem 
colligenda inihi sufficientia fuerant argumenta, ut speciem floridae phthiseos 
hoc in casu agnoscerem arduaque omnino prognosi morbum circumscri¬ 
berem , plane prospiciens arte nostra hoc in casu opitulandi nullam facul¬ 
tatem concedi. Deficiente jam secunda vice catameniali fluxu, nonnullas 
hirudines genitalibus applicavimus ad uteri officium rursus evigilandum, 
frictionesque ex tartaro stibiato pectori ut fieret revulsio commendavimus, 
diaetam lacteam admixto usu aquae Salzbrunnensis miserae indicantes. 
Elapsis decem diebus postquam puella Nosocomium intravit, subito cru¬ 
delissimo pleuritico dolore lateris dextri arrepta, anxietate summa detenta, 
dimidio affecto thoracis sub percussione tympanice resonante, auri explo¬ 
ranti sub inspiratione, praesertim vero loquente aegrota tinnitum metallicum 
clarissime referente, minimum vix perceptibilem pulsum ad frigidas extre¬ 
mitates nobis ostendens, etsi statim hirudinibus ac revulsivis tractata erat, 
mox reddita facie hippocratica, media in summa jactitatione mortem oppetivit. 

Sectio cadaveris. Meninges, sicut cerebrum et medulla spinalis, ex¬ 
sangues serositatis modica copia irroratae ; facies postica lobi supremi pul¬ 
monis dextri vasta cavitate exesa detegitur; vomica haec, ad superficiem 
pulmonis aperta, communicationem sistit inter saccum pleurae contiguufn, 
aere et liquido distentum, pleuritidis exsudativae omnia insignia ferentis. 
Lobus inferior ejusdem pulmonis dextri, longitudinali ter scissus, miliarem 
tuberculosin tum sparsam, tum aggregatam , primo stadio pneumoniae junc¬ 
tam observationi committit, pulmonale parenchyma vix aeri pervium inves¬ 
tigationi praebens; pulmo dexter sanguine farctus, ubique et scrupulose 
investigatus, ne minima quidem depositionis tuberculosae vestigia demon¬ 
strans. Cor normale, coagulis albuminosis impletur ; hepar et lien volumine 
aucta sanguine turgent; pallore peculiari notata invenitur mucosa tractus 
intestinalis, nullibi ad crassum intestinum ulla exulcerationis rudera visui 
offerens. Renes sanguine suffusi, solitariis hydatidis vesiculis ad superficiem 
spurcantur; uterus cum annexis suis a norma minime deflectit. 

Vix sex hebdomades praeterierant post invasionem primorum acciden¬ 
tium, quum symptomata, sibi formidolosa cum rapiditate succedentia, 
mox virginem observationi nostrae propositam e medio sustulerunt. Hoc 
in genere phthiseos, cujus decursus tam praeceps tamque acutus est, vix 
credibile videtur, tubercula non prius, quam prima phaenomena in conspec¬ 
tum prodierint, exstitisse. Est aequius, puto, rectiusque, sequi opinionem 
doctoris Louis , qui tubercula illa jam dudum, quum prima insignia mali 
proruperint, in statu latente homini aegrotanti infuisse arbitratur. 






89 













XC. 












CICATRIX PULMONIS SINISTRI. 


TABULA XC. 


(Fig. 1.) 


Vir quadragenarius, mediae constitutionis, agricola, patre tussi quadam 
chronica exstincto natus, ipse vero semper bona valetudine gaudens, abhinc 
septem annos ex habituali foetido sudore pedum incaute suppresso, brevi 
post pectoris oppressione, ejusque partis migranti dolore, tussi ab initio 
sicca, serius sputum copiosum sanguineum rejiciente, corporis tum ardore, 
tum horrore, nec non totius compagis ejus summa emaciatione afficiebatur. 
Symptomata haec, per tres menses aegrotum affligentia, non nisi insontibus 
auxiliis tractata, tandem interveniente quodam medico suadente infusionem 
secalis cum lacte pro potu, nec non pediluvia irritantia ex raphano parata 
foetidi suppressi pedum sudoris restituendi causa, haec, inquam, symptomata 
pectoris ad requalitatem fuere reducta : inde enim ab omni pectoris labe 
vacuus, bona sanitate fruens, usque ad ultimum tempus ne minima quidem 
vestigia pristini mali offerebat. — Ante duodecim dies insudante corpore 
post calidarium rossicum, sub divo obdormiscens, perfrictione affectus, 
summa capitis gravedine, nauseis, gastrico linguae statu, febri viriumque 
lapsu corripiebatur. Quae tandem in dies augescentia coegerunt aegrotum, ut 
in Nosocomio auxilium peteret. — Lurida, collapsa, oculis fixis et semi- 
velatis instructa facies; fuligine contaminata labia et dentes ; arida, nigres¬ 
cens lingua; respiratio frequens, roncHis mucosis ubique exaudiendis 
notata; frequentissimus cordis ictus, parvo pulsu ad radialem expressus; 
dolet attactu ad regionem iliacam dextram meteoristice distentum abdo¬ 
men ; sponte lotium nec non alvus deponitur; frigescens cutis peripheria 
viscido irroratur sudore; mussitat continuo, plumbeae massae instar, in 
lectulo jacens sibi haud conscius aeger. Aqua oxymuriatica intus, frigida 
epithemata calvariae, hirudines post aures, sinapismi ad abdomen extremi¬ 
tatesque applicati, abstersio totius corporis aceto camphorato subsidia 
erant hoc in casu a me adhibita. His omnibus tamen minime ad conscien¬ 
tiam sui revocatus, altero die multo in pejori versabatur statu. Respi¬ 
ratione enim facta etiam frequentiori, pulsu exiliori, artubus frigescenti¬ 
bus, hippocratica conspicitur facies aegroti, nunc sibi omnino non conscii, 


tertio die post introitum Nosocomii, praevio brevi agone, matura morte 
abrepti. 

sectio cadaveri». Meninges nec non cerebri substantia sanguine plena, 
notabili copia serositatis ad cranii basin irrorantur; ejusdem liquidi modica 
quantitas implet specum vertebralem, qui medullam spinalem a norma 
nequaquam decedentem includit; ad supremam partem p pulmonis sinistri 
detegitur cicatrix, arcte contiguo sacco pleurae accreta, notabili exten¬ 
sione, fibrosae naturae, albescentis coloris, corrugato in plicas quasi redacto 
parenchymate pulmonali vicino circumdata; sat profunde penetrat in imas 
partes pulmonis haec fibrosa substantia, bronchiis nec non vasis sanguiferis 
quasi ex abrupto terminatis circumsepta, aeri non pervio , indurato, nigres¬ 
centis coloris parenchymate pulmonis ad circumferentiam suam limitata; 
reliqua pars substantiae pulmonis hujus, scissa, sanguine infiltrata invenitur, 
sparsa hinc inde tubercula cruda visui exhibens. Pulmo dexter volumine 
auctus, serositate sanguinolenta farctus, ad inferiores lobos hypostaticae 
pneumoniae insignia prae se fert. Cor flaccidum maculis albis ad anticam 
suam faciem notatur; hepar lienque tactu emollita sanguine scatent. Ven¬ 
triculus maxime aere extensus levem pylori indurationem observationi com¬ 
mittit; mediocri injectione notatur finis ilei, plagis Peyerianis necnon hy¬ 
pertrophicis glandulis Brunneri designatus; renes normales, suprarenales 
glandulae volumine auctae deteguntur. 

Cicatrix fibrosa, in summitate sinistri pulmonis sita, cujus textus sub¬ 
jacens erat durus, non crepitans, atra materie infiltratus, in rugasque 
arctatus quasi sese in se ipse replicuisset, haec igitur cicatrix ullum alium 
morbum consequi non potuit, nisi cavernam tuberculosam, praesertim 
quum rara tubercula etiam in ejusdem pulmonis parenchymate sparsa inve¬ 
nirentur. Nonne cavernarum tuberculosarum cicatrisationis species haec, 
jam indicata ab Laennec , sed recentiori tempore a viris doctissimis Andral 
et Rogee accuratius investigata, evidenter probat et evincit, posse phthisin 
f pulmonalem persanari, dummodo ne pulmonis extensa sit alteratio? 

OEDEMA PULMONIS SINISTRI 


TABULA XC. 


(Fig. 3.1 


Famulus quadraginta annorum, robustae constitutionis, vitae bene ordi- ^ 
natae, abhinc tribus septimanis, postquam sub divo pernoctavit aeri frigido 
expositus, altero mane expergefactus febrilibus symptomatis afficiebatur. 
Symptomata haec post nychthemeri spatium pectoris oppressione, tussi 
quaque inspiratione evocata initio sicca, serius sanguinolentum sputum 
ejiciente, comitata insuper decubitu non nisi dorsali, ictu cordis aucto, 
siti, nullo appetitu, sede tarda lotioque rubro parva copia secreto, noctibus¬ 
que insomnibus insigniebantur. Diaphoreticis infusionibus necnon sina¬ 
pismis ad pectoris thecam tractatus, sed nullum ex hac medicatione emolu¬ 
mentum experiens, tandem in dies gravescens, in Nosocomium traductus, 
vitam suam mihi credidit. Lutescens, collapsa, ad utramque genam cir¬ 
cumscripta rubedine notata facies; profunde in orbitis sepulti, languidi, 
flavescente albuginea instructi oculi; desiccato epithelio contaminata labia ; 
arescens, spurca lingua; intensa sitis; meteoristicum ad regionem iliacam 
dextram ex attactu dolens abdomen; alvus languens, parcum rubrum 
lotium; frequens respiratio, tussi fere continua purulentum fcetidumquc 
sputum rejiciente characterisata; auris dimidio dextro pectoris applicata, 
nullum fere respirationis murmur colligit ; percussa autem haec localitas 
minime resonat; dimidium sinistrum thecae thoracicae, eadem ratione 
exploratum , respirationem bronchialem roncho mucoso concomitatam 
detegit; insuper sub quaque inspiratione profundiori dolor acutus, lan¬ 
cinans ab aegroto infra papillam mammalem sinistram perceptus, singulari 
rumori, fricationi corii novi non dissimili, adjunctus, clare aperteque 
distinguitur. Frequens cordis ictus; ardens, sicca cutis peripheria; extre¬ 
mitatum inferiorum oedema; nocturnae mussitationes, viriumque prostratio 
tanta, ut vix ab uno latere in alterum se convertere posset aegrotus, erant 
symptomata de statu ejus colligenda. Ex anamnesticis de praegressa pneu¬ 
monia concludens, eamque nunc circa pulmonem dextrum in hepalisa- 
tionem griseam mutatam suspicans, in dimidio autem sinistro thoracis 
parenchymati pulmonali, non perfecte ab experta pneumonia liberato, con¬ 
tigui sacci pleurae adhuc phlogosin addens, concomitantem denique febrim 
typhoideis symptomatis expressam ex materiae purulentae in imis pulmonis 
resorptione mihi explicans, obviam hanc investigationi meae aegrotationem 
tamquam insanabilem consideravi. Aqua oxymuriatica intus, hirudines 
viginti appositae lateri sinistro, nimirum localitati pleuritico dolore exa¬ 
ratae, serius largo vesicatorio obtegendae, erant ordinata a me hoc in casu 
artis praesidia. Insequente die symptomatis suspicandae pleuritidis circa 
latus sinistrum minime silentibus, adhuc quindecim hirudinibus localitatem 
dolentem attentavimus. Nullo tamen modo his omnibus emendabatur aegroti 
status; ex contrario febrilis status pectoris labem comitans, in dies gra¬ 
vescens, typhoideo charactere manifesto notatur; expectoratione ob virium 


jacturam omnino silente, laboriosa, stertensque fit respiratio miseri, sibi 
non conscii, delirio miti exagitati, facie collapsa hippocratica induti, ad 
extremitates frigidiusculas pulsum vix perceptibilem intermittentem prae- 
bentis. Nychthemero quarto ad finem vergente postquam Nosocomium 
intravit, typhoideis symptomatis ad summum gradum adductis, delirans, 
stertens, lotio et alvo sponte depositis conspurcatus, viribus ex toto reso¬ 
lutus leto traditur. 

Sectio cadaveris. Meninges pallidae, sicut et encephali substantia; nota¬ 
bili serositatis copia implentur ventriculi hujus organi nec non basis calva¬ 
riae ; medulla spinalis cum suis velamentis exsanguis, liquido ad lumbalem 
specus vertebralis regionem collecto innatat; pulmo dexter volumine auctus, 
durusque attactu, in longitudinem scissus, majorem partem praecipue lobo¬ 
rum inferiorum substantiae suae grisea hepatisatione, aeri non amplius 
pervia, focis suppuratione foetida plenis inquinatam, contiguo sacco pleurae, 
pseudomembranis recens paratis alligatam visui offert; pulmo sinister san¬ 
guine farctus, solito minus crepitans, pressioni vix cedens, digitique pressio¬ 
nem ad superficiem retinens, ampullam magnitudine ovi gallinacei, plenam 
flavescentis serositatis, libere in sacco pleurae sinistro sese moventem, 
observationi committit; ampullis ejusdem naturae, eodemque liquido satu¬ 
ratis, variae magnitudinis, contaminantur ejusdem pulmonis lobi inferiores; 
contigua his ampullis pleura rubedine vix notata, ne minima quidem praeviae 
pleuritidis vestigia monstrat. Cor liquido, atro sanguine in ventriculis suis 
impletum detegitur; hepar, lien et renes, malacia detenti, sparsos suppu¬ 
rationis focos, in imis substantiae suae sepultos, sub parenchymatis incisione 
ostendunt; ventriculus aere distentus; finis ilei maxime injectus, ulceratione 
glandularum Brunneri necnon plagarum Peyerianarum insigniter expressa 
offuscatur; mesaraicae glandulae ulcerato intestino tenui vicinae turgent, 
subinde etiam emollitae observantur. 

Ampullae ad superficiem pulmonis sinistri flavida serositate impletae, 
inprimis vero illa ad . marginis inferioris viciniam sita, et quae ex sua 
fricatione, inter respirationis actum nunc ascendente, nunc descendente, 
nobis suspicionem injecerint de praesentia pleuritidis, postea investigatione 
anatomico-pathologica reprobatae, hae ampullae, inquam, nonne videntur 
stabilire opinionem eorum, qui in oedemate pulmonis serositate impleri 
putant praecipue textum cellulosum vesiculas inter se separantem, non, ut 
Laennec affirmabat, vesiculas ipsas aut earum parietes? Sic oedema pulmonis, 
nonnunquam in antiquas pleurae adhaerentias vel in marginem liberum pul¬ 
monis incedens, pro illarum laxitate, si doctor Grisolle recte judicaret, 
gelatinosum aspectum saepe offerret i quae, ut opinor, prima est periodus 
evolutionis ampullarum serositate refertarum, de quibus hac in observatione 
f scripsi. 





















XCI 



PERICARDITIS 


TABULA XCI. 

(Fig. 4.) 


Adolescens, duodeviginti annorum, vestificus, robustae constitutionis, 
parentibus rheumatica labe affectis natus, tenera setate manustuprationi, 
posthac veneri deditus, saepius spirituosis indulgens, abhinc tres menses ; 
articulari rheumatismo inferiorum artuum correptus est. Domesticis sub¬ 
sidiis frictionibus videlicet irritantibus, nec non balneis Rossicis tractatus, 
ex parte tantummodo a doloribus infimas extremitates exercentibus libera¬ 
batur. Tandem ex intercurrentis agyrtae consilio, linimento quodam dolentes 
partes curans, iisdem symptomatis rheumaticis ad supremas extremitates 
affectus est. Nunc ad glaciei usum confugiens, eademque saepius per diei 
curriculum dolentes artus supremos tractans, febrilibus phaenomenis hor¬ 
rore, calore insignitis affligebatur. In dies pyrexiae intervenientis insignia 
manifesto aucta, respirationis angustia cordis palpitationibus concomitata, 
angore praecordiali summo, nec non virium lapsu detentus aegrotus, officio 
suo valedicens iniit nosocomium ut meae sese subjiceret tractationi. — 
Livida cernitur facies, oculis injectis, ex orbita protusis instructa, cceru- 
lescunt alae nasi, labia et utraque genarum regio nec non lingua spisso sor¬ 
dido tegmine obfuscata; urget sitis, deficit ex toto ciborum desiderium, 
spasticis contractionibus oesophagi impeditur firmioris alimenti glutitio, 
dolet ex attactu epigastrium, tensa tactu explorantur hypochondria, volu¬ 
mine auctum invenitur tympaniticum abdomen, parca, flammea, acido 
urico scatens excernitur urina, languet alvi exoneratio; sinistro lateri 
incumbens aegrotus sub minimo motu summa tentatur dyspnoea. Percussio 
variarum thoracis regionum ejusdem lateris sinistri magis convexi, volu¬ 
mineque aucti, sonum obtusum evocat, auscultatio vero circa pulmonem 
dextrum actum respirationis omnino extensiorem, in pulmone sinistro fere 
deficientem praeprimis in lobis ejus infimis, sub expiratione rumore corio 
novo non dissimili insignitum, investigationi nostrae praebet. Ictus cordis 
extensior, frequens, irregularis, folliformi halitu, nec non perfricationis 
cujusdam rumore offuscatus, profunde a thoracis parietibus remotus exau¬ 
diebatur; eadem frequentia et irregularitate notabantur pulsus utriusque 
radialis. OEdemate detentae, frigidae, variegato colore tinctae, a doloribus 
nunc omnino vacuae examinabantur extremitates superiores; simili infiltra- 
tione et coloris cutis alteratione characterisabantur artus inferiores. Anxie¬ 
tate praecordiali summa detentus miser, vagitu nec non jactatione continua 
anxium suum exprimebat statum. — Phaenomenis praesentem statum illus¬ 
trantibus moniti, anamnesticis insuper momentis edocti, obvium observa¬ 
tioni nostrae casum, tanquam consequentiam rheumaticae labis, ad pleurae 
saccum sinistrum metastatica ratione translatae considerantes pleuritidem 
exsudatoriam ergo suspicientes, venaesectionem brachii, infusionem digitalis 
purpureae cum tartaro stibiato intus, hirudines n° 16 praecordiali regioni, 
nec non vesicatorium largius lateri sinistro adplicandum praecepimus. Altero 
mane post noctem inquiete transactam, pejore in statu invenimus miserum, 
anxie exprimentem proximum vitae suae terminum, summa jactatione in 
lectulo detentum ; majori livedine obducebatur facies ejus, fracta oculi acie 
vix circumfusas res distinguere valentis, tumultuosus exaudiebatur ictus 
cordis, trans magis etiam sublevatos lateris sinistri thecae thoracicae parietes. 


^ Silet nunc fere ex toto lotii secretio, oedemate affligitur majori utraque 
extremitas dimidii sinistri corporis, friget cutis superficies, frequentissimus 
tangitur ad radiales pulsus. Continuandis subsidiis hucusque adhibitis, super¬ 
additur adhuc rubefacientium usus. Vespere omnibus in pejus ruentibus, 
accedente imo delirio miti, algescens toto corpore, summa spirandi diffi¬ 
cultate detentus, secundo nychthemero praesentiae suae in Nosocomio, 
quarto decimo autem die aegrotationis tumulo anxie traditur miser. 

sectio cadaveris. Cranio aperto, meninges praecipue vero arachnoidea, 
insigniter injectae reperiuntur. Encephali substantia tactu durior, sub trans¬ 
versa sectione numerosissimis punctis rubris characterisatur. Ventriculi 
laterales sanguine turgidis plexubus choroideis instructi notabili copia sero- 
sitatis limpidae distenduntur. Sinus baseos cranii cruore nigro scatent. 
Specus vertebralis investigatus medullae involucra rubedine suffusa, substan¬ 
tiam ejus densiorem, caudam vero equinam certae copiae serositatis inna¬ 
tantem ostendit. Uterque pulmo (praecipue sinister) sanguine farctus, hinc 
inde insignia rubrae hepatisationis prae se fert. Saccus pleurae sinister incras¬ 
satus, dendroidea vasorum injectione'ad superficiem notatus, albuminosis 
depositionibus cum contigua facie pulmonis sinistri copiae liquidi insigni 
innatantis alligatur. Pericardium late distentum in longitudinem scissum 
magnam copiam serositatis turbidae ibidem inclusae demonstrat. Facies ejus 
intima, albuminosis concrementis conspurcata, processuum vermiformium 
ad modum pollicis longitudinem adaequantium, laminae serosae cordis super¬ 
ficiem anticam convestientis adnectitur. Haec visui aspera, incrassata, pro¬ 
ductionibus pseudomembranosis instructa, villis ubique induta, a cordis 
superficie vi adhibita detracta, substantiam istius visceris integram, atque 
a norma minime recedentem investigationi praebet. Ventriculi cordis atris 
coagulis farcti, musculos papillares iisdem firmiter intricatos visui commit¬ 
tunt. Hepar volumine auctum, tactu friabile. Lien hypertrophicus. Tractus 
intestinalis inde a ventriculo ad rectum usque per longitudinem scissus, 
ubique dendroideam injectionem vasorum mucosae suae refert. Renes san¬ 
guine pleni, in viciniis calycum solitariis hydatidibus, magnitudinem pisi 
adaequantibus contaminantur. 

Neque modo sonum corii novi jam prius a viro illustrissimo Laennec, 
deinde a viro doctissimo Collin indicatum tanquam signum pathognomo- 
nicum, quod auscultatio nobis in pericarditide subministret, sed etiam 
sonum fricationis aut follis postea a viris clarissimis Latham, Stokes, Hope 
et Bouillaud observatum , quorum uterque ejusdem morbi diagnosi servit, et 
egomet ipse, in decursu aegrotationis supra descriptae observavi. Et quamvis 
Legallois nuncper icar ditidem non amplius conjici, sed plane cognosci prodicet , 
tamen in ejus diagnosi turpissime lapsus sum ac deliqui. Adeo verum est, 
ut pleuritis sinistra, pericarditidem concomitans, semper arduum diffici- 
lemque medico casum constituat! namque limitabit vim signorum, quae 
vulgo dicunt pathognomonica pericarditidis, eoque ipso medicum in erro¬ 
rem inducet. Sed, quod hac in re bene accidit, quum fere eadem sit utrius- 
f que morbi medicatio, aegri hoc errore non nimis affligentur. 

ANEVRYSMA ARCUS AORT/E. 


TABULA XCI. 

' (Fi). 3.) 


Femina, 30 annorum, coqua, debilis constitutionis, parentibus tussi 
chronica extinctis nata, fluxu catameniali normali gaudens, marito nupta 
sine sobole, ante annum circiter, ex pedum perfrictione, vagantes dolores 
extremitatum inferiorum tumore ad articulationes insignitos experiebatur. 
Molestae sensationes hae per mensis spatium vigentes, naturae viribus com¬ 
missae balneorum rossicorum usu tractabantur; serius drasticis quibusdam 
auxiliis curatae fere ex toto siluerunt. Ast inde ab eo tempore catamenialis 
fluxus hucusque regularis, nunc aegrotam debito tempore minime visitans, 
copia diminuebatur. Insuper ponderis sensatio, sterni regionem continuo 
exarans, urente perceptione in imis pectoris sentienda comitata, nec nisi 
pressione fortiori manus regioni huic adplicatae diminuenda, dyspnoea sub 
motu corporis aucto, aut plani cujusdam inclinati ascensione experiunda, 
tussis sicca, cordis palpitationes nocturno tempore praecipue aegrotam mo¬ 
lestantes, defectus appetitus, corporis progressiva emaciatio, horrores cum 
calore alternantes, capitis temulentia vertigini proxima, virium tandem 
prostratio in dies crescens — erant symptomata tunc temporis aegrotam 
perturbantia, quae satis demonstrabant minime adhuc ad normam adductam 
sanitatem ejus. Mox tussis olim sicca, nunc sputo striis sanguineis interjecto 
notabatur, insuper dyspnoea in dies magis aucta, pyrexiae symptomata con¬ 
tinuo aegrotam aggredientia, viriumque lapsus gravescens, coegerunt mise¬ 
ram ut negotio suo valediceret, et in nosocomio nostrae observationi sese 
committeret. — Macra, lutescens facies, phthisicus corporis habitus, rauca 
vox, tussis saepius aegrotam molestans, sputo grumis caseiformibus fundum 
vasis petentibus notata, manca sub auscultatione thecae thoracicae dextrae 
respiratio, sonus obtusus ejusdem regionis sub percussione evocandus, pue¬ 
rilis contra respiratio in opposito thoracis dimidio exaudienda, decubitus 
in latus dextrum tantummodo possibilis, cordis ictus fortis, regularis folli- 
formi rumore nuptus, alvus astricta, parcum lotium acido urico scatens, 
catamenialis fluxus per trium mensium spatium jam ex toto deficiens, fluore 
albo profuso suppletus, oedema ad utrumque malleolum, nec non extremi¬ 
tatem dextram supremam praecipue expressum, saepius per diei curriculum 
horrores miseram invadentes, acceleratione pulsuum ad radialem experien¬ 
dorum notati — erant organica phaenomena nobis observanda. Capitis temu¬ 
lentia, oculorum scintillationes, peculiaris faciei livor, anxietas praecor- 
dialis, instantis mortis continuus timor, viriumque prostratio tanta, ut vix 
minimum motum exercere posset aegrota, nisi suffocationi sit proxima 
erant criteria vitae animalis nobis colligenda. — Praesentia phaenomena 
anamnesticis substruentes tuberculosi praeprimis pulmonis dextri affectam 
feminam declaravimus, venaesectionem ex pede, fonticulum brachio, fric¬ 
tiones ex tartaro stibiato thecae thoracicae indicantes, usumque olei jecoris 
aselli nec non diaetam lacteam interne commendantes. Post septimanae spa¬ 
tium , tussis frequentia aucta sputum striis sanguineis copiosioribus notatum, 
cordisque ictus intensior dyspnoeae vehementioris symptomatis concomi- 
tabatur; quumque molestiae graviores circa supremam pectoris partem, 


k aphonia fere perfecta, nec non boli alimentaris glutitio maxime praepedita 
processum tuberculoseos circa pulmonem dextrum suspicandum, magis 
adhuc extensum nobis indicarent. Secundam venaesectionem ex brachio 
absolvendam suasimus, minime neglectis internis auxiliis hucusque adhi¬ 
bitis ; attamen in dies pectoris symptomata intensitafe crescebant: livescens 
facies cedematosa, jugularium venarum tensio, serosa diathesis artuum 
inferiorum sursum manifesto ascendens, febrilis status quotidie caloribus 
intercurrentibus nec non sudoribus insignitus, summa virium aegrotae pro¬ 
stratione comitabantur. Tandem tertia septimana praesentiae aegrotae in Noso¬ 
comio ad finem vergente, praemissis vertiginibus, aphonia fere perfecta, 
nec non glutitione ex toto impedita subito animam misera efflavit. 

Sectio cadaveris. Meninges sanguine turgent, cerebri substantia tactu 
mollior, uberrime cruore injecta videtur. Sinus baseos cranii sanguine 
nigrescente farcti inveniuntur, eadem polyhaemia reperitur circa involucra 
ipsamque substantiam medullae spinalis post adapertum specum vertebra¬ 
lem. Pulmo dexter massis tuberculosis emollitioni proximis repletur prae¬ 
cipue ad summitatem ejus, sinister veeo volumine auctus sanguine turgidus, 
solitariis tuberculis crudis hinc inde reperiundis contaminatus detegitur. 
Cor ad ventriculum sinistrum concentrica hypertrophia affectum ; arcus 
aortae aneurysmatice ad pugni magnitudinem extensus, summitatem pul¬ 
monis dextri deprimens, oesophagum nec non tracheam comprimens, ner¬ 
vum recurrentem reflectens, cruciatim scissus ex dilatatione omnium tuni¬ 
carum vasis consistens, stratisque firmis ex albumine sanguinis, ibidem 
depositis farctus invenitur. Thoracica aorta strictura afflicta per longitudinem 
scissa incrustationibus calcareis obsessa detegitur. Hepar et Lien volumine 
aucti sanguine turgent. Ventriculus sicuti et totus tractus intestinalis ad 
mucosam injecti, meteoristice ingenti modo distenduntur. Renes sanguine 
pleni. Uterus hypertrophicus, ad ovarium dextrum hydatidum evolutio 
incipiens animadvertitur. 

Haec observatio digna est, quae occupet attentionem nostram, sive respi- 
cias causas et modum formandi aneurysmatis arcus aortae, sive obscuritatem 
ipsam, quae morbum hunc etiam vivo aegroto involvit atque nos in errorem 
illexit. Nonne hoc ex casu elucet causaprcedisponens mali, quod aegram labe 
rheumatica in aortam projecta e medio sustulit, ibidem phlegmasiam chro¬ 
nicam parietum evocans, ac tum depositione calcaria in his partibus et 
subsequente strictura diametri terminatum? Nonne aneurysmatis aortae 
causa determinans esse potest eadem hujus vasis strictura, quae cursui san¬ 
guinis obicem obdens, ventriculi sinistri cordis hypertrophiam, et exinde 
defectum elasticitatis in parietibus portionis vasis istius, quae inter utrum¬ 
que punctum invenitur effecerit? Nonne tandem depositio fibrinosa, saccum 
aneurysmaticum implens, renisum opponens cursui sanguinis a corde pro¬ 
fluentis, causa est obscuritatis ictuum hujus sacci, vivo aegro a nobis, ne 
conjectura quidem antecapti, qui pulmonis nec non capitis circulationem 
sanguinis turbans obitum acceleravit? 

HYPERTROPHIA CORDIS EXCENTRICA. 


TARULA XCII. 


Vir 58 annorum veredarius, constitutionis robustae, ab adolescentia citis¬ 
sime itinera in curru incommodo absolvens, pectoris contusionibus saepius 
afflictus, serius ex vitae genere aeris vicissitudinibus expositus, et insuper 
saepius spirituosis deditus, hinc inde rheumatismi articularis tum superiorum 
tum inferiorum artuum dolore tentatus, ante anni spatium postquam pleuro- 
dyniae sinistrae symptomata expertus est, asthmatis speciem, dyspnoea nec 
non tussi ductile sputum rejiciente insignitam persensit. Phaenomena haec , 
initio levia, sub temporis mutatione hieme praecipue aegrotum exercentia, 
serius cordis palpitationibus praecipue sub incessu adparentibus comitaban¬ 
tur. Artis subsidia minime quaerens, laboriosum vitae genus persequens, 
asthmate olim periodico, nunc continuo, gravioribusque symptomatis cha- 
racterisato afficiebatur miser. OEdema extremitatum infimarum, turges¬ 
centia abdominis sub quaque alimentorum ingestione laboriose augescens, 
alvi constipationes pertinacissimae, lotio copia diminuto junctae, capitis 
gravedines, vertigines oculorumque scintillationes, continuus aurium susur¬ 
rus nocturno autem tempore saepius somnus suffocatione quadam nec non 
insomniis terrificis notatus — erant phaenomena tunc temporis ab aegroto 
percepta. Abhinc duOs menses phaenomena haec in dies graviora facta, 
diathesis autem serosa ubique ad organismum magis expressa coegerunt 
miserum, ut urbem adiret meamque in Nosocomio observationem expos¬ 
ceret. — OEdematosa facies, oculis injectis ex orbitis protrusis notatur; 
livescunt labia, nasi apex nec non’utraque zygomatica regio, turgent jugu¬ 
lares ex utroque latere colli pulsum venarum aperte exhibentes; sessilem 
in lectulo situm, antrorsum inclinato trunco servat miser, summam spiritus, 
angustiam accusans; tegmine griseo obducitur lingua, deficit appetitus 
urget autem sitis; minima copia alimenti ingurgitata summam epigastrii 
molestiam evocat, nonnisi saepius vomituritione adparente terminandam ; 
maxime extensum abdomen sub percussione fluctuationis insignia refert, 
dolet sub pressione fortiori hypochondrium dextrum; alvus mox liquida 
saepius autem restricta accusatur; lotium parcum ardens lateritio sedimento 
scatet; valde tument extremitates sicuti et membri virilis integumenta, sub 
ardua inspiratione vix moventur thecae thoracicae parietes, auri exploranti 
murmur respiratorium ex utroque latere mancum rhonchis suppletum prae¬ 
bentes. Cordis regio magis elata, obscure pulsantem, imbecillem ast regu¬ 
larem ictum auscultationi offert. Languens, regularis tangitur ad utramque 
extremitatem singulari livore indutam pulsus, friget tota corporis peripheria, 
nonnisi continua stragulorum adplicatione calefacienda. Capitis continua 
obnubilatio, proclivitas ad somnum, jactitatio, angor praecordialis, proxi- 
maeque mortis augurium — erant phaenomena nobis adnotanda. Diathe- 
sin serosam corporis cavitates, pectus videlicet et abdomen implentem, 
nec non organismi peripheriam infiltrantem, ex labe antiqua pulmonum, 
hepatis nec non serius in censum tracti cordis repetentes, gravissimamque 
prognosin casui huic substruentes, nonnisi palliativam indicationem renum 
actionem incitandi statuimus. Salis tartari aceto squillitico saturatio, com¬ 


mixta cum aqua fontana et aqua fceniculi quaque hora adhibenda fuit 
subsidium prima vice a nobis suasum. Vix elapso primo nychthemero post 
usum hujus remedii silens fere lotii secretio nunc manifesto aucta nobis 
observabatur ; continuato autem subsidio sequentibus diebus ad tantam 
copiam adducebatur lotii evacuatio, ut revera intensissimi diabetis effigiem 
referret. Fausto hoc, inesperato dicam, eventu locum inveniente, abdomi¬ 
nis impletio, spirandi difficultas, infimorum artuum nec non genitalium 
oedema post duplicem septimanam fere ex tofo evanuerunt. Summa fiducia 
erga remedium corroboratus miser, quum alta voce ejusdem continuatio¬ 
nem expostularet, desiderio ejus cedentes indicationem ab initio stabilitam 
minime mutavimus. Mense ad finem vergente, postquam simplicissimae 
medicationis inchoatae eventum observavimus, in dies sanationi mirificae 
adproximantem, vespere adhuc nobis gratias referentem aegrotum visitantes, 
altero mane, quasi fulmine tactum demortuum in lectulo invenimus. 

sectio cadaveris. Flaccidae meninges modice sanguine distenduntur, 
turget serositate pia emollitos encephali gyros convestiens, eadem malacia 
substantiae cerebralis detegitur circa utrumque Vieussenii circulum ; maxime 
liquido limpido extensi deteguntur ventriculi encephali imprimis laterales, 
pallescentibus, hydatigeneis plexibus choroideis instructi; notabili quanti¬ 
tate sanguinis atri implentur sinus baseos calvariae ; eadem expressio venosa 
observatur ad meninges medullam vestientes. Haec ultima tactui mollior in 
infimis suis partibus lumbali regioni proximis serositati innatans detegitur. 
Modica quantitate liquidi sanguinolenti impletur uterque pleurae saccus. 
Pulmones ad superficiem oedematosi, in imis suis mucositatibus farcti, hinc 
inde bronchiorum dilatationem, cum contigua vesicularum aerearum con¬ 
densatione observationi committunt. Pericardium maxime extensum, sub 
incisione parietum suorum turbidae serositati viam sternit, oculis nostris cor 
quoad extensionem suam bovinum praebens (diameter enim verticalis organi 
istius 6 pollices, transversalis autem 5 f pol. adaequat) tactui flaccidum, 
extenuatione parietum utriusque ventriculi, cum augmento eorum cavitatis 
notatum. Cordis cavitates tam dextra, quam sinistra ab interioribus spec¬ 
tatae, flacciditate musculorum papillarium characterisatae, coagulo firmo 
stratatim ibidem deposito vestiuntur, sicque ad diametros quasi cordis nor¬ 
malis adducuntur. Arcus aortae modica dilatatione afTectus, aorta vero 
thoracica manifesta strictura afflicta detegitur. Hepar voluminosum, tactui 
durum sicuti et lien. Tractus intestinalis maximopere flatibus distentus. 
Venae portarum systema sanguine oppletum. Renes hypertrophici utriusque 
substantiae suae injectionem summam indagationi committunt. 

Ista cordis impulsio debilis et obscura, quae hoc in casu nos in errorem 
induxit de hypertrophia excentrica , quam vivo aegroto parum intellexeramus, 
nonne potest ex concrementis fibrinosis cavitates cordis opplentibus expli¬ 
cari ? Quantaecumque enim hae cavitates propter dilatationem cordis fuerunt, 
tamen eas dicendum est in partibus suis interioribus convestitas straturis 
albuminosis superimpositis ad suam fere diametrum accessisse. 

CONDYLOMA 

VALVUL/E SEMILUNARI ARTERI/E PULMONALIS INSIDENS. 


TABULA XCIII. 

(Fig. I.) 


Vir 38 annorum, scribae munere fungens, constitutionis debilis, abhinc ^ 
tres annos ex coitu impuro ulceratione glandis coronam conspurcante 
affectus nonnisi adhibitis externis quibusdam subsidiis, mox exinde libera¬ 
batur. Brevi post eidem causas subjectus, novis phamomenis effluvio videlicet 
blenorrhoico exercebatur. Fluxus hic initio emulsionibus nec non seminum 
lini infusionibus curatus, serius imo injectionibus adstringentibus irrite per 
sex menses tractabatur, et nonnisi superveniente tandem orchitide dextra 
scroti perfrictione explicita, incommodus urethra fluxus tandem ad silen¬ 
tium adducebatur. Spatio nonnullorum mensium ab omni mali recrudes¬ 
centia liber, nil in usum vocabat, ut syphiliticae labes seminia forte adhuc 
in imis organismi latentia medicatione justa impugnarentur; contra mox ad 
pristinum vitae genus redux Baccho et Veneri indulgens, condylomatis ani 
circumferentiam conspurcanlibus, nec non verrucis viciniam alarum nasi 
obsidentibus foetentemque serositatem secernentibus contaminabatur aegro¬ 
tus. Hisce perterrefactus medici subsidium invocans, externe lapidis infer¬ 
nalis adustionibus, interne autem sarsaparillae decocto per totum aestatis 
curriculum curabatur miser. Non sine fructu suscipiebatur medela haec, 
nam ineunte autumno, quum condylomatosa eruptio ani nec non faciei ex 
toto evanesceret, ad nasi viciniam tantummodo rudera levis epithelii 
excoriationis derelinquens, denuo se perfecte liberatum a morbo censebat 
aegrotus. Tamen insequente jam hieme quaeque temperiei vicissitudo, 
doloribus ad ossium continuitatem expressa, minime adhuc perfecte res¬ 
titutam sanitatem indicabat. Dolores hi nocturno tempore potius ur¬ 
gentes , serius periostii tumefactione , gummatibus videlicet ad varias 
corporis partes, cranii superficiem, nec non sterni manubrium exprime¬ 
bantur. Tanta fuit molestia; circa osseum systema persentiendae intensitas, 
ut domo reclusus, perterrefactus aegrotus medici cujusdam invocaret subsi¬ 
dium. Mercurialibus pilulis ascendente modo adhibendis ad salivationem 
usque tractatus, elapsis sex septimanis iterum ad sanitatem reversus am¬ 
plius osteocopis doloribus non turbabatur, localitates vero periostosibus 
detentae etsi hucusque tumidiusculae, attactum imo rudiorem perferebant. 
Diaetetico regimini per aliquot temporis spatium adstrictus, a labe tamquam 
perfecte liberatus considerabatur, omnibusque cautelis valedicens, denuo 
scribae officiis subjiciebatur. Per integros menses sustentabatur aegroti 
nostri sanitas, ne minima quidem phaenomena antiquae labis attentioni ejus 
offerens, donec tandem frigori expositus, intenso animi pathemate affectus, 
tussi, lateris sinistri dolore punctorio conjuncta, nec non cordis palpita¬ 
tionibus comitata affligeretur miser. Domesticorum subsidiorum, nec non 
balnei rossici usus, minime tussin moderabat, ingrata lateris sinistri sen- ^ 
satio hic inde tantummodo recrudescens, continuis nunc cordis palpitatio- f 


nibus supplebatur, hae, in dies magis molestae, spiritus angustia, viriumque 
prostratione summa insigniti impulerunt miserum, ut in Nosocomio sub¬ 
sidium quaerens meam ibi invocaret observationem. —-Livet tumida, injectis 
oculis instructa facies, debili, fracta voce accusat miser spirandi difficul¬ 
tatem, impossibilitatemque servandi in lectulo alium situm nisi sessilem, 
propter imminentis asphyxiae periculum. Deficit ciborum desiderium, urget 
autem sitis, fluctuat sub percussione liquido distentum abdomen, languet 
alvi sicuti et lotii secretio, dolet quammaxime sub attactu hypochondrium 
dextrum , aure explorata theca thoracica murmuris respiratorii vix vestigia 
offerens rhonchis mucosis in summitatibus pulmonum praprimis exau¬ 
diendis notatur. Cor ad extensionem majorem, oculo imo distinguendam 
irregulariter pulsans, sub secundo ictus sui stadio abnormi perfricationis 
rumore insignitur, debilemque intermittentem pulsum ad radialem evocat. 
Friget ad certas localitates violacea cutis peripheria, tument cedematosi 
artus sicuti et genitalia, pracordiali anxietate summa continue arreptus, 
vagitu lacrymisque invocat aeger mortem , tanquam exoptandam miseriae 
suae finem. — Totam morbi imaginem ex turbato circuitu sanguinis in imis 
ipsius cordis repetens, minimeque subsidium salvationis misero sperans, ad 
circulationem sublevandam , nec non limites in dies augendae diathesi serosae 
ponendos, venaesectionem brachii, nec non tenuem digitalis purpureae infu¬ 
sionem , syrupo ononidis spinosae edulcatam suasi. Eventu conatibus nostris 
minime respondente, spatio duarum septimanarum diatheseos serosae phae¬ 
nomenis ingravescentibus asphyclicus periit miser. 

sectio cadaveris. Nigro sanguine distentae inveniuntur meninges, simul 
liquido infiltratam arachnoideam visui praebentes. Serositate in ventriculis 
suis contenta distenditur tactui molle encephalon. Turgent carbonisato san¬ 
guine pleni sinus calvariae ; eadem serositate infiltratae deteguntur meninges 
medullae, ad posticam suam faciem dendroidea venosa injectione maxime 
notatae. OEdematosi pulmones, ad bronchia mucositatibus spumosis farcti 
notabili copia liquidi rutilantis innatant. Pericardium summopere liquido 
extensum , incisum oculis nostris praebet cor volumine auctum, hypertro¬ 
phia manifesta parietum , nec non musculorum papillarium ventriculi dextri 
afflictum. Insuper tuberculum magnitudinis nucis avellanae minoris valvulae 
semilunari arteriae pulmonalis insidens, insufficientiamque ejus evocans, 
tactui durum, sub incisione fibrosum, aspera superficie instructum, basi 
lata subjacenti textui insidens. Hepar maxime volumine auctum, tactui fria¬ 
bile. Lien malacia detentus. Tractus intestinalis copiae magnae liquidi inna¬ 
tans, ad mucosam suam injectus. Benes hypertrophici. Totum systema 
venosum abdominale sanguine abundans — fuerant nobis necroscopica 
signa coacervanda. 







































ULCUS CONDYLOMATOSUM 

VALVUL/E SEMILUNARI AORT/E INSIDENS. 


TABULA XC1II. 


(Ficj. 


Juvenis 25 annorum, scriba, robustae olim constitutionis, serius a Bac¬ 
cho et a Venere dirutae, pluries morbi syphilitici symptomatis obnoxius, et 
nunquam exinde requisita curatione tractatus, abhinc duos annos secunda¬ 
riis phaenomenis labi huic propriis arreptus, ad frontem eruptionibus 
crustosis profunditer epidermidi ejus insidentibus, ad thecam thoracicam 
artusque supremos, maculoso exanthemate luteo furfurescente saepius con- 
spurcabatur. Serius adjungebantur his, dolores nocturno tempore potius 
ingravescentes, continuitatem utriusque tibiae exaestuantes, maxima periostii 
sensibilitate, nec non insigni tumefactione ejus concomitati. Vetulae cujus- 
dam curationi traditus, fumigationibus utens, decoctionem alvum moventem 
ingurgitans, regimen diaeteticam autem minime servans, spatio trium men¬ 
sium tractationis hujus a molestis artuum sensationibus, periostii tumefac- 
lione, nec non eruptionibus peripheriam cutis conspurcantibus ex toto fere 
liberabatur. Inde tamen ab eo tempore, quum aeris mutationes temperiei¬ 
que vicissitudines maximam in organismum ejus vim exercerent, doloribus 
indeterminata ratione recurrentibus saepe detinebatur; mox imo adjunge¬ 
bantur singularia phaenomena aegroto minime solita, pectus ejus affligentia : 
sub quoque videlicet motu corporis adaucto et scalarum ascensione dyspnoeae 
phaenomena occurrebant. Tussis initio sicca, serius sputo sanguineo charac- 
terisata, decubitus in lateribus omnino difficilis, horizontali in lectulo situ 
absolvebatur, cordis motus adauctus, palpitationibus hinc inde percipiundis 
enunciabatur. Constans dolor ad sterni regionem defixus, imas pectoris 
partes ad columnam vertebralem usque transfodiens, erant insuper miseriae, 
quibus molestabatur juvenis. Ast omnia haec ab aegroto propria ratione 
explicata non maximi censebantur. Interea tussis in dies gravescens, sputo 
cruento constanter notata, dyspnoea amplius aegrotum non derelinquens, 
palpitationes cordis intensitate crescentes, oedema extremitatum tum supe¬ 
riorum, tum inferiorum, interveniens capitis temulentia ac vertigines lipo- 
thymiis saepius occurrentibus characterisatae, virium prostratio tanta, ut ne 
minimum quidem motum exercere posset aegrotus, nisi angustiis summis 
circa pectus afflictus, coegerunt miserum ut officio suo abdicaret Nosoco¬ 
miumque prteret. — Tumet livida facies, oculis injectis languidis notata, 
summe distenduntur jugulares ex utroque latere colli, theca thoracica ad 
utrumque dimidium explorata aure, mancam respirationem rhonchis inten¬ 
sissimis suppletam demonstrat. Cor irregulariter pulsans, in secundo ictus 
stadio stridoris cujusdam sensatione notatur, pulsum ad radialem eadem 
irregularitate insignitum offerens. Laboriosa digestio saepius post alimenta 
ingesta vomituritionibus insignitur. Tumet meteoristice abdomen, dolet ex 
attactu hypochondrium dextrum, volumine adaucto hepate impletum, lan¬ 
guet lotii rubri urentis excretio, constipata saepius observatur alvus, notabili 
oedemate affliguntur extremitates corporis, ccerulescentibus maculis, ex 
stagnatione venosi sanguinis evocatis conspurcatae. Capitis temulentia, con¬ 
tinuus aurium susurrus, ex minimo corporis motu ad animi deliquium pro¬ 


clivitas , virium summa prostratio, praecordialis anxietas, ne minimum qui¬ 
dem momentum quietis aegroto concedens — erant phaenomena suh prima 
nostra inspectione observanda. — Valvulare cordis vitium in insufficientia 
ejus ponens, consecutivum inde processum emphysemati pulmonali pro¬ 
prium suspicans, diatheseos serosae exinde praesentiam evocans, gravissima 
prognosi obvium casum circumdedi et tanquam extra limites artis positum, 
nonnisi leniendum consideravi. —Absoluta brachii venaesectione, imposito 
cordis viciniis vesicatorio, digitalis purpureae infusionem, cum solutione 
amygdalini in emulsione alternandam indicavi. Post septimanae spatium, 
diatheseos serosae insignia graviora reddita, capitis autem status, interve¬ 
niente summa ad somnum proclivitate, timorem possibilis apoplexiae cere¬ 
bralis infligens, ad sanguinis circulationem quodammodo liberandam, se¬ 
cundam brachii venaesectionem ordinari coegit. Ast et haecce prophylaxis 
frustra adhibebatur : nam 12 die exacta post praesentiam aegroti in Noso¬ 
comio, medio in colloquio inconscius sibi redditus aegrotus, simul cum 
sanguine per os rejecto animam efflavit. 

Sectio cadaveris. Meninges sicuti cerebrum uberrime sanguine turgent, 
tactui durior detegitur encephali substantia, calvariae basis in sinibus ejus 
sanguine repleta observatur, eadem polyhaemia affliguntur medullae invo¬ 
lucra, cujus lumbalis pars singulari mollitie notatur (nullis phaenomenis 
vivente aegroto experiundis). Uterque pulmo sanguine suffusus, sub incisione 
bronchorum dilatationem referens, ad superficiem cedematosus reperitur; 
dexter ille in media parte cavitatem pomo aurantio medio explendam, san¬ 
guine liquido farctam, cum trunco bronchiali majori communicantem inves¬ 
tigationi praebet. Modica copia serositatis contentae in utroque sacco pleurae 
macerantur infimi utriusque pulmonis lobi. Cor notabili copiae liquidi peri¬ 
cardio contenti innatans, hypertrophia concentrica affectum ventriculum 
sinistrum demonstrat. Exulceratione condylomatosa excapis marginibus 
circumdata, fundo sordido induta, obsessa invenitur valvula aortae sigmo¬ 
idea insufficientiam ejus evocans, totiusque aerumnae fontem sistens. Volu¬ 
minosum hepar sicuti et lien, meteoristicus tractus intestinalis, volumine 
aucti renes, erant cadaverica phaenomena ex imis abdominis [nobis extru¬ 
denda. 

Ulceratio condylomatosa (vide Tab. XCIII,fig. 2), unam ex valvulis 
sigmoideis aorta; corripiens, nec non tuberculum (vide Tab. XCIII, fig. 1) 
in valvula semilunari arteriae pulmonalis quasi implantatum haberi jure 
possunt symptomata secundaria syphiliticae affectionis, qua olim uterque 
mgrotus hujus observationis laboravit. Quod si ita est, facile (apparet, cur 
morbi cordis in nostris nosocomiis tam frequenter coincidant, cum prae¬ 
gressa infectione syphilitica; indeque fieri potest, ut medicatione specifica 
mature adhibita, interdum praeveniatur exitus fatalis, qui hoc in genere 
morbi complexo intercedere solet. 

HETEROTAXIS VISCERUM 


TABULA XCIV. 


Puella undeviginti annorum, ancilla, constitutionis nervosae, maxime 
irritabilis, sexto decimo vitae anno fluxum catamenialem prima vice experta, 
abhinc sex menses, fluentibus menstruis, pedum perfrictione affecta, prima 
vice uterini fluxus hujus suppressionem passa est. Inde ab eo tempore inso¬ 
lita puellae pectoris symptomata in conspectum prodierunt, dyspnoea, tussi 
cordisque palpitationibus insignita, febrilibus symptomatis initio continuis 
serius intermittentem typum servantibus comitata. Propter miserum aegrotae 
statum nil instituebatur ad suppressum fluxum menstruum revocandum, 
contra laboribus domesticis insudanti in dies phaenomenorum pectoralium 
cyclus extendebatur. Tussis enim frequentia augescens, olim sicca nunc 
humida, sputo cruento saepius notatur, dyspnoea gravescens sub minimo 
corporis motu adaugetur, cordis palpitationes die noctuque aegrotam exaes¬ 
tuantes, ne minimam quidem quietem miserae concedunt; ciborum deside¬ 
rium extinguitur, laboriosae evadunt digestiones alvi obstructionibus ac par¬ 
ciori lotio insignitae, alternis diebus febrilis paroxysmus, frigore calore nec 
non sudore notatus in dies frangit vires aegrotae, tanta insuper exsistit ner¬ 
vosi systematis irritabilitas, ut lacrymis continuis adstantibus arduum per¬ 
sentiendum statum exprimeret. Tandem grabatum vix derelinquere valens 
in proprio domicilio subsidium minime inveniens, committitur Nosocomio 
nostraeque curationi traditur. — Lutescit macra facies languido oculo 
instructa, carie exesi observantur dentes, deficit appetitus, meteoristice 
turget abdomen, ad hypochondrium sinistrum hypertrophicum lienem, 
volumine maxime extensum, sub attactu dolens ostendens ; dextrum hypo¬ 
chondrium contra quasi vacuum vix praesentiam ibidem inclusi hepatis 
perscrutantibus digitis praebet. Alvus modo liquida, modo maxime adstricta, 
parcum jumentosum lotium, extremitatum inferiorum circa malleolos infil- 
tratio , theca thoracica sub respirationis actu vix movenda, ad sterni regio¬ 
nem dextrorsum manifestum ictum cordis e loco suo dimoti abnormiterque 
pulsantis visui praebet; aure admota a posticis nec non anticis murmur res¬ 
piratorium mancum, supremis tantummodo lobis pulmonalibus imperfecte 
exprimendum investigationi committit, dimidium vero thoracis sinistrum 
percussum soni obtusitate notatum, respirationis vestigia in imis sui vix 
praebet; decubitus in hoc latere tantummodo possibilis, sub minimo conatu 
a-grotae opposito lateri incumbendi tussi frequentissima nec non anxietate 
insigni in imis pectoris persentienda notatur. Sputum evacuatum grumis 
caseiformibus vasis fundum petentibus characterisatum sanguineis striis, 
imo mero sanguine commixtis insignitur. Cor aure exploratum ictum ener- 
gicum, regularem praebens, folliformi rumore comitatum, incitatione pul¬ 
suum ad radialem experiendorum notatur. Summa corporis macies flaccidis 
integumentis obducti, ingrato calore continue illud exaestuante characteri- 
satur. Capitis gravedo, aurium tinnitus, oculorum scintillationes, angor 
praecordialis saepius vagitu et lacrymis exprimendus erant phaenomena 
circa miseram puellam nobis observanda. — Anamnestica commemorantes, 
ex suppressione menstruorum duplicem statum circa pulmonem et lienem 
secundarie evocatum suspicantes, consequentiamque istius ultimi sub forma 
effusionis, serosae in saccum pleurae sinistrae stabilientes hydrothorace cum 
hypertrophia lienis nec non pulmonum tuberculosi conjuncto miseram affectam 
consideravimus. Apertis fonticulis ad latus pectoris sinistrum, nec non ex¬ 
tremitatem inferiorem dextram, appositis hirudinibus ad genitalia, propter 
incusandum totius aerumnae praesentis focum ex lienis affectione nobis repu¬ 
tandum sullatem chinini tum pulvere radicis rhei forma pilulari adhiben¬ 
dum commendavimus, minime neglecto usu olei jecoris aselli bis per diei 
curriculum cochleatim propinandi. Elapsa septimana febrilia symptomata 
ad tantam gravitatem a nobis aucta cernebantur, ut opinioni nostrae a priori 
aedificatae renunciantes sulphatis usum rejiceremus, tartarumque stibiatum 
in solutione, continuato oleo jecoris aselli lacteo regimine suffulto commen- 
Sed et haecce nostra medicatio nullo successu notabatur, nam in 



^ genitalibus fuissent hirudines adpositae semper silens, vix nobis spem resti¬ 
tuendae sanitatis afferebant. Indicationibus his innixi continue conamina 
fecimus pectoris statum emendandi, uteri autem officium evigilandi. Ast 
frustra haec a nobis absolvebantur. In dies hecticis symptomatis magis ur¬ 
gentibus, secundo ineunte mense post praesentiam suam in Nosocomio mor¬ 
tem occubuit. 

Sectio cadaveris. Viscera cavitatis cranii quoad situm normalia, non¬ 
nihil hyperhaemica inveniuntur. Viscera pectoris et abdominis omnia trans¬ 
posita sunt, ita quidem, ut sinistri lateris illa in dextro, dextri vero in sinistro 
recte ceterum conformata atque coordinata reperiantur. Speciatim vero : 
In cavo pectoris : Cor imprimis nonnihil volumine auctum in latere magis 
dextro reperitur, ita quidem ut basi sursum atque sinistrorsum respiciens, 
cartilaginem costae octavae dextra spectet. Ceterum arteriosum evidentissime 
in latere dextro, venosum vero in sinistro reperitur; hujus ultimi ex ventri¬ 
culo arteria pulmonalis sursum dextrorsuinque ascendens, inter aortam 
ascendentem ac venam cavam descendentem (hoc in specimine) dextram in 
posticum immergitur, et ulteriori in tractu uti decet in duplicem ramum 
divisa, quovis ramo sui lateris pulmonem accedens in tot ramos, quot lobi 
pulmonales habentur dividitur. Aorta ascendens inter arteriam pulmonalem 
ac venam cavam descendentem (hoc in specimine) sinistram obvia, im¬ 
primis versus latus sinistrum deinde transversim ad latus dextrum directa 
eaque ratione arcum efficiens, inter tracheam ac nervum vagum dextri 
lateris immersa, postrorsum imprimis et deinde inferiora versus per dex¬ 
trum columnae vertebralis latus descendit foramineque aortico (dextrorsum 
nonnihil posito) superato in cavo abdominis per idem latus, dextrum nimi¬ 
rum, petens normali loco, uti decet, in arterias iliacas primitivas atque 
sacralem mediam dividitur ibidemque in situ relativo inferius indicando 
(vide descriptionem imi ventris) cum vicinis versatur partibus. Quod ramos 
potiores arcus aortae spectat primus eorum, arteria nimirum innominata, 
circa curvaturam arcus sinistram natus, sursum extrorsumque ascendens, 
inter tracheam ab inferioribus, glandulas lymphaticas (morbosa ratione 
tumidas), et apicem sacci pleurae sinistri ab exterioribus, priusquam ex cavo 
pectoris exsurrexerit, in duplicem uti decet dividitur arteriam : carotidem 
ct subclaviam hoc in specimine sinistras, quarum ulterior decursus et rela¬ 
tio a normalibus ejusdem lateris haud recedit; duo vero reliqui, arteria 
carotis nimirum et subclavia ex ulteriori arcus parte nati, inque initio suo 
inter tracheam et glandulas lymphaticas morbose tumidas ab interioribus, 
nervum autem vagum dextrum et venam cavam descendentem dextram ab 
exterioribus obvii, ulteriori in decursu tractum ramorum arteriae innomi¬ 
natae normalium, carotidis scilicet et subclaviae sequuntur. Vena cava de¬ 
scendens dextra (propter secundam in sinistro latere obviam sic nominanda) 
e jugulari et subclavia dextri lateris orta, normali tramite descendens, inve¬ 
niendo in decursu suo loco atrii venosji arteriosum illum, omissoque hoc 
ullimo, inter eum ac pericardii posteriorem parietem in sulco atrio-ventri- 
culari per faciem cordis posticam, sinistrorsum descendit, ut hac tandem 
ratione atrium dextrum adeat, in quo cum vena cava ascendenti confluit. 
Vena cava descendens sinistra ex jugulari et subclavia ejusdem lateris for¬ 
mata, inter tracheam, nervum vagum sinistrum ct apicem sacci pleurae 
sinistri sita, volumine a praecedenti minor, primum in pericardium tum vero 
in illo in atrium venosum mox supra ejus auriculam immergitur. Eandem 
auriculam e latere tamen sinistro accedit vena cava ascendens, quae ex venis 
iliacis communibus facla, mox ad latus sinistrum aortae abdominalis obvia 
per anticam et nonnihil sinistram columnae vertebralis superficiem ascen¬ 
dens, foramen diaphragmatis venosum in sinistro latere obvium aggreditur, 
receptis antea venis renalibus (quarum dextra hoc in specimine multo lon¬ 
gior antice trans aortam decurrit), nec non hepaticis magis sinistrorsum 
positis. Superato vero hoc foramine in atrium venosum, ut supra monitum 
t}‘ est, immergitur. Adde ductum thoracicum majorem, qui a cisterna chyli- 














fera jusla ratione posita natus, inter aortam ac venam cavam ascendentem, 
vix non normali in situ assurgens (nisi tantillum dextrorsum motus), post 
superatum diaphragma in latere magis dextro columnae thoracicae ascen¬ 
dens , angulum inter venam subclaviam et jugularem dextram aggreditur 
insertionis causa. — Pulmones etiam transpositi sunt, scilicet : triplici lobo 
instructus in sacco pleurae et latere sinistro, duplici vero praeditus, atque in 
superficie interna lobi superioris excisura pro corde gaudens in dextro repe- 
ritur. Insuper uterque pulmo vehementer costis adcretus, miliaribus crudis 
tuberculis obspersus, in parte media hepatisatus, in superiori vero dextror¬ 
sum positum minorem, sinistrorsum obvius nuce juglandis majorem con¬ 
tinet vomicam. Cor praeter ectopiam supra laudatam et hypertrophiam 
modicam pericardio sero distento circumdatur. Accedunt multo plurimae 
glandulae lymphaticae, tam sternales, quam et bronchiales, perquam volu¬ 
mine auctae, induratae, earumque ultimae materie tuberculosa farctae. — 
In cavo abdominis : hepar praecipue in lobo majori (hoc in specimine 
sinistro), nonnihil volumine auctum et elongatum invenitur in hypochondrio 
sinistro. Lobus ejusdem minor deformis, sulcatus in regione epigastrica 
atque hypochondriaca dextra deprehenditur. Lien sacco cceco ventriculi, 
uti decet, adjunctus positus est in hypochondrio dextro. Ventriculi etiam 
cardia et praecipue saccus coecus in eadem regione, corpus in epigastrica 
stricte sic dicta, pylorus deinde cum initio duodeni intestini in sinistro 
latere locum tenet. Quoad duodenum : pars ejus horizontalis superior ab 
interioribus versus latus sinistrum petens, uti decet, in descendentem, haec 
vero in horizontalem inferiorem partem mutatur, in intestinum jejunum, 
latus sinistrum magis detinens abituram. Finis intestini ilii atque initium 
coeci, simul cum processu vermiculari atque colone ascendenti in latere 
sinistro, et speciatim in fossa et regione iliaca hujus lateris; colon vero 
descendens et flexura sigmoidea coli, nec non rectam intestinum in dextro 
obveniunt latere, et quidem : flexura, uti decet, in regione ileo-lumbali, 



sed hoc in specimine dextra, rectum vero intestinum, cavo pelvis conten¬ 
tum, dimidio ossis sacri dextro quoad decursum respondet. Genitalia interna 
justa ratione formata et posita. In imo ventre, remotis ad latus intestinis, 
in conspectum prodeunt : pars inferior aortae abdominalis, cum initio arte¬ 
riae mesaraicae inferioris, priorisque in triplicem ramum : arterias nimirum 
iliacas primitivas ac sacralem mediam — divisione e latere dextro, ven® 
autem cavae ascendentis cum potioribus ejus ramis pars vicina in latere 
sinistro; speciatim vero arteria iliaca communis dextra dextrorsum et 
super venam synonymam, sinistra autem ante venam iliacam dextram 
decurrens, cruce cum hacce facta, ante venam synonymam sinistram 


descendit. 

Etsi opinionem meam de viscerum dislocatione subjicio observationibus 
prof. Serres, qui «hepar in vita intra-uterina normaliter esse judicat organon 
praevalens et quasi centrum , circa quod omnes ceterae partes, ordine fixo ac 
bene determinato disponantur, et quo inaequalis evolutio utriusque loborum 
atb initio aequalium et symetricorum, vim sive immediatam sive mediatam 
in omnia alia organa in thorace et in abdomine contenta exerceat, » etsi 
quidquid natura fecerit, bene factum esse agnosco, neque dubito, quin 
functiones organorum in certo casu heterotaxeos regulares esse possint; 
tamen contendo, ejusmodi morbo correptum hominem gravissimis atque 
adeo maxime naturalibus diagnoseos erroribus velut praedestinari; et quam¬ 
vis scriptores facillime posse dislocationem aegro vivo cognosci affirmarint, 
tamen hoc ut credam, me facile adduci non posse confiteor, ad conscien¬ 
tiam medicorum in nosocomiis munus obeuntium provocans, qui ipsi quo¬ 
tidie ex difficultatibus irritam .esse artem nostram praeclaram intelligunt. 
Animus iracundus et imperiosus puellae, cujus aegrotationem retuli, omnino 
similis est illius militis heterotaxi affecti (de quo narrat prof. Bujalsky — 
Petropoli an. 1829) in quo una cum viscerum abdominis et thoracis dislo¬ 
catione lien defuit, stomacho situm normalem servante. 























GASTRITIS ACUTISSIMA 


TABULA XCV. 

"(Fig. i.) 


Rusticus, BO annorum, robustus, ad finem cholericae epidemiae anno 1848 ^ 

Mosquae grassantis, inopinato modo, in sanitatis perfectae statu, nocturno 
tempore vomitu, alvi depositionibus repetitis, nec non virium prostratione 
summa arreptus, suspicionem influxus genii cholerici regnantis jure adstan- 
tibus infligens, mane sequentis diei Nosocomio traditur meaeque investiga¬ 
tioni committitur. Collapsa pallida facies, semivelatus, fixus, in orbitis 
profundissime sepultus oculus, spasmodice sursum retracti anguli oris, 
griseo tegmine obducta frigida lingua, inexplebilis sitis, continuus fere 
vomitus materiei aeruginosae interjecto singultu notatus, collapsum abdo¬ 
men, dolens ex attactu epigastrium, frequentissimus alvi fluxus, albis pul- 
taceis pelliculis uberrime commixtus, mancum ex toto lotium, ardua, 
frequens respiratio, incitatus, fnmultuosus cordis ictus, insensibilis ad 
utramque radialem pulsus, frigida, livescens, flaccida cutis peripheria, 
glutinoso, gelido sudore obtecta omnia haec obtulit nobis examinantibus 
miser, cavernosa extincta fere voce accusans summam praecordiorum 
anxietatem, tonicisque spasmis mox ad infimas mox ad supremas extremi¬ 
tates molestissime exaestuatus. Quae observatione nostra colligentes, insuper 
cholerae in urbe regnantis in alenda suspicione suffulti, tanquam cholera 
detentum aegrotum consideravimus. In balneum calidum statim immisso 
misero, solitam nonnunquam usurpatam a nobis medicationem, magnesiam 
videlicet aquae commixtam, glaciemque frustulatim propinandam, hiru¬ 
dines epigastrio, corporis superficiei frictiones spirituosas, irritantes, nec 
non sinapismos ubique locorum imponendos, capiti vero frigidiuscula epi¬ 
themata superhabenda — commendavimus. Ad vesperem omnia in pejus 
ruentia invenimus. Riget enim cadaveris ad instar miser, ne minima 
quidem vestigia pulsus ad algidas extremitates supremas nobis praebens. 
Stertens e longinquo exauditur respiratio ejus, silet vero vomitus sicuti et 
fluxus diarrhoicus, deficit semper lotium. Vix intelligenda, saepius singultu f 


interrupta voce, sibi omnino conscius aegrotus accusat spasmodicas artuum 
inferiorum contractiones; frigido sudore irrorata cernitur hippocratica 
facies ejus. Continua tandem jactitatione detentus, praecordiali anxietate 
afflictus, molestissima sensatione ad epigastrium exustus, mediam noctem 
versus, facta respiratione maxime laboriosa morti traditur miser. 

Sectio cadaveris. Injectae inveniuntur meninges cerebri, sicuti et sub¬ 
stantia ejus tactui omnino durior, distenti deteguntur nigro cruore sinus 
calvariae; eadem polyhaemia affecti reperiuntur pulmones, sub incisione 
hepatisationis rubrae vestigia ad lobos eorum inferiores ostendentes. Nigris 
coagulis obturantur cordis cavitates. Meteoristice distenditur tractus intes¬ 
tinalis. Mucosa ventriculi rubedine intensissima circa pylori viciniam notata, 
ad alias localitates striis nigrescentibus variegata, maxime emollita tangitur, 
facillime a substructis ipsi textibus detrahitur, atque maculis ecchymoma- 
ticis hinc inde contaminata cernitur. Ejusdem injectionis praesentia inve¬ 
nitur ad mucosam intestini tenuis, minus rubet crassorum intestinorum 
facies interna ; contra rectum sanguine ad intimam suam tunicam maxime 
turgidum, imagineni primo stadio dysenteriae propriam visui demonstrat. 
Hepar et lien sanguine suffusi, tactui molliores observantur. Renes volu¬ 
mine aucti maxime rubent. Mucosa cystidis urinariae dendroidea injectione 
vasorum notatur. 

Observatio haec videtur suffulcire opinionem quorumdam auctorum, qui 
choleram veneno assimilant, ac debet cautiores reddere medicos, ne istius 
morbi insidiosi specie se induci patiantur, et nescio quod crimen lugubri 
ejus feretro tectum arcanis tumuli condant. Profecto a me exposita gastritis 
acutissima, quae omnia praebuit symptomata cholerae, qualis erat tempore 
epidemiae in urbe nostra grassantis, nihil aliud quam veneficium fuit, ex 
acidi nitrici in stomachum ingestione, eo consilio facta, ut delectus vita¬ 
retur. 























PERFORATIO VENTRICULI SPONTANEA. 


TABULA XCV. 

(Fig. %.}) 


Vir 52 annorum, mercator, cachecticae constitutionis, spirituosis nec 
non gulae deditus, inde a tenera aetate scrophulosae diatheseos symptomatis, 
eruptionibus videlicet calvariam contaminantibus, oculorum lippitudine au¬ 
riumque effluvio obnoxius, decoctura stipitum dulcamarae per longum 
tempus continuata exinde liberatus, tandem optima sanitate fruebatur. 
Serius vero, quum irregularem vitam servans crapulae indulgeret, restituta 
sanitas vacillare coepit, ita ut, exacto 50 vitae anno phaenomena recedentis 
a norma digestionis jam exprimerent: omnis etenim alimentorum ingestio, 
pondere ad epigastrium notata, ructibus nidorosis, vomiturilione, imo 
abdominis meteorismo comilabatur. Alvus saepissime astricta jumentoso 
lotio adjungebatur. Digestionis tempore, ardua respiratio suspiriis inter¬ 
rupta, cordis ictu adaucto characterisabatur. Capitis gravedo, aurium 
susurrus saepius experiundus, virium prostratio, nec non corporis macies 
in dies auctae impulerunt ultimo tempore aegrotum ut negotiis abdicaret, 
Nosocomiumque peteret. Ibidem per mensis spatium morans, diaeteticuin 
regimen servans, hinc inde hirudinibus epigastrio nec non haemorrhoidibus 
impositis tractatus, symptomatum exinde manifestam emendationem per¬ 
sentiens, perfecteque se sanatum existimans Nosocomio excessit. Mox 
tamen pristino vitae generi indulgens, vix ad silentium adductis phaenomenis 
circa chylificationis systema olim experiundis , denuo ansam praebuit. Pyro- 
seos sensatio continua, alimentorum regurgitatio, quamlibet fere diges¬ 
tionem comitans, vomituritio porraceae acidae materiei saepius aegrotum 
infestans, meteoristicum abdomen, alvus irregularis, lotium flammeum, 
parca in copia secretum , erant prodromi gravissimae affectionis serius sese 
evoluturae. Hisce tamen minime praemunitus miser, gulae nonnunquam 
indulgens, postquam laute ccenam ingurgitavit, subito atrocissimo dolore 
in imis epigastrii affectus, inani molimine per os rejiciendi contenta ven¬ 
triculi exercitus, irritis conaminibus alvum exonerandi incitatus, respira¬ 
tionis angustia, cordis vehementissimis pulsationibus arreptus, angore 
praecordiali summo detentus, algorem totius corporis experiens, tanta 
virium prostratione subito afficiebatur, ut ne minimum quidem passum 
absolvere valens, jactitans summopere lectulo suo defigeretur. His sub 
auspiciis ad ferendum auxilium invocatus sequentibus interfui: Hippocratica 
facies, sudore frigido irrorata, extincta acies oculi profunditer in orbitis 
sepulti, frigida lingua, ardua respiratio, tumultuosus cordis ictus, meteoris- 


4 ticum abdomen, ne minimum quidem attactum perferens, singultus conti¬ 
nuus vomendi conamini adjunctus deficiens ex toto lotii nec non alvi 
excretio, filiformis, frequenlissimus ad gelidas extremitates tangendus 
pulsus, algida corporis peripheria, praecordialis anxietas summa, mortisque 
instantis praesensio, caligo oculorum intercurrens, vagitus continuus ob 
dolorem in imis abdominis atrocissimum experiundum, sub minimo denique 
motu proclivitas ad animi deliquium — erant phaenomena miserando hoc in 
casu nobis colligenda. — Haemorrhagiam internam ex ruptura vasis cujus- 
dam majoris ortam supponentes, modicam brachii venaesectionem suasimus, 
revulsionis gratia totam corporis peripheriam sinapismis obteximus, intus 
glaciem frustulatim ingurgitandam pro re nata commendantes. Ast elapsis 
tribus horis, jactitationibus adauctis, facta respiratione magis laboriosa, 
tandem pulsu ad marmoreas extremitates amplius non experiundo, sibi 
omnino conscius periit miser. 

Sectio cadaveris. Minime recedunt a norma cerebri, nec non medulla? 
spinalis involucra, vix injecta cernitur utriusque visceris hujus substantia; 
sanguine suffusi deteguntur pulmones; coagulis nigris, firmis convestiuntur 
cordis cavitates. Ingenti meteorismo distenditur tractus intestinalis, albu- 
minosae serositati alimentis commixtae innatans. Ventriculus per longitu¬ 
dinem majoris curvaturae scissus, ad parietem posticum in viciniis fundi 
cceci, foramine diametri transversalis nec non longitudinalis { pollicis 
pertusus invenitur. Abnorme ostium hoc, aequalibus marginibus circum¬ 
datum , emollitione mucosae vicinae characterisatum pallore peculiari totius 
organi, nec non relaxatione ejus circumducitur. Hepar et lien sanguine 
pleni, tactu duriores deteguntur. Renes hypertrophici summa ad superficiem 
suam vasorum injectione characterisantur. 

Mucosae pallor peculiaris, qui locum perforatum stomachi cinxit, hujus 
membranae in tota superficie visceris relaxatio, perfecta denique absentia 
phlegmasiae in toto ejus ambitu, haec, inquam, cadaveris signa mihi per¬ 
mittunt in opinionem abire doctoris Grisolle, qui putat interdum obviam 
fieri emollitionem acutam stomachi plane similem ei, quae cerebrum afficere 
f et symptomata paralytica subito evocare possit. Neque enim ulla re auctor 
hic adduci se sineret, ut inflammationem existimaret aliquid valere ad incre¬ 
mentum hujus morbi, quem ponendum putat in numero earum nutritionis 
T laesionum, quae quomodo exoriantur, adhuc res secreta ac recondita videtur. 














GASTRITIS CHRONICA. 



TABULA XCVI. 

(Fig. 4.) 


Femina 52 annorum, ancilla, debilis constitutionis, plurium infantum 
mater, per sex annorum spatium catameniali fluxu orbata, bona sanitate 
fruens, abhinc sex menses, post perpessam indigestionem, epigastrii dolore, 
anorexia, pyroseos symptomatis, cum ructibus nidorosis junctis arrepta, 
sub quaque alimentorum in ventriculum ingestione, abdominis meteorismo, 
alvo astricta, turbido lotio insuper affecta, animi morositate nec non prae- 
cordioriim anxietate tentata, initio domesticis quibusdam auxiliis tractata, 
hisce minime scopo respondentibus, medici cujusdam consilio submissa, 
multifariis medicationibus subjiciebatur. Symptomatis tamen circa epigas¬ 
trium minime silentibus, digestionis imo molestiis majoribus circumdatis, 
virium prostratione in dies aucta, necessitas fuit aegrotae, ut Nosocomium 
peteret, seque regulari cuidam medicationi subjiceret. —Exhausta, terrea, 
sordida facies, oculis languidis, nigro circulo circumcinctis notata, grisea 
lingua, intensa sitis, anorexia, nauseae, pyroseos symptomata saepius 
miseram occupantia, insignis molestia sub minima alimentorum copia in 
ventriculo ad epigastrium persentienda, hoc sub attactu tumidum, per¬ 
cussum tympaniticum, dextrorsum ex rudiori palpatione dolens, hepatis 
sicuti et lienis regiones exploratae notabili sensibilitate instructae, infima 
autem abdominis pars, profundiorem imo explorationem sine ulla molestia 
perferens; fluoris albi nec non haemorrhoidalis affectionis vestigia nulla, 
lotium turbidum, lactescens, minori quantitate evacuatum; respiratio aure 
explorata normalis sicuti et ictus cordis pulsum debilem ast regularem ad 
utramque radialem exprimens, cutis peripheria sicca, turgore vitali privata, 
tactui frigescens; corporis totius macies, capitis gravedines, aurium fre¬ 
quens susurrus, tristis denique animus ad irascibilitatem maxime pronus 
— erant phaenomena nobis coacervanda. — Praesentem aegrotae statum, 
anamnesticis ejus substruentes morbi naturam tanquam : chronicae gastri¬ 
tidis nobis explicantes, mucilaginosa intus, hirudines epigastrio, revulsiva 
brachio primum, serius vero localitati ventriculi dolentis ipsi superhabenda 
suasimus, insuper commendantes glaciei usum, diaeta blanda nec non 
parca suffulciendum. Subsidia haec per mensis circiter spatium protracta, 
parcis modificationibus subjecta, vix successu illustrabantur. In dies magis 


marcescens aegrota, pyrexiae continuae phaenomenis turbata, summa virium 
prostratione detenta, tandem sicculam linguam, miti delirio comitatam 
offerens, typhoideae affectionis imaginem tunc temporis in Nosocomio 
grassantis praebens, sibi inconscia, ex toto adynamica, naturae debitum 
reddidit. 

Sectio cadaveris. Levi injectione insigniuntur meninges sicuti et sub¬ 
stantia cerebri, modica copia serositatis distenduntur ventriculi encephali, 
mediocriter nigrescente cruore farciuntur sinus baseos calvariae, eadem 
injectionis defectio reperitur circa involucra medullae spinalis. Haec tactui 
mollior, ad dorsalem regionem manifesta malacia detenta invenitur. Modice 
sanguinis pleni cernuntur pulmones, mucositatibus spissis ad bronchorum 
divisiones farcti. Cor flaccidum, albuminosis decoloratis concrementis, 
tendines papillarium musculorum intricantibus impletur. Paries anticus 
ventriculi eversus, in viciniis pylori quadruplici exulceratione magnitudinis 
variae, fundo lardaceo instructa, marginibus elevatis circumsepta, rubedine 
insuper mucosae contiguae, praeprimis vero ad fundum ventriculi ccecum 
extensa characterisatur. Exulcerationes hae, ex destructa mucosa ventriculi, 
nec non textu celluloso eidem subjacente constitutae, quoad fundum mus¬ 
culari tunica visceris hujus formatae videntur. Hepar et lien volumine 
aucti, tractatione minima in pultam reducuntur. Ilei finis plagis figuratis 
nondum exulceratis, dendroidea vasorum injectione circumseptis notatur. 
Renes polyhaemia afflicti, uterus vero cum annexis suis normalis observatur. 

Ulcerationibus in stomachi parte pylorica hoc in casu repertis, perfecta 
est similitudo cum hujus organi ulceribus, quae a viris clarissimis Cruveilhier 
et Rokitansky investigata, carcinomatis neque aspectum neque texturam 
habent, mucosam afficiunt solam, dum partes subjacentes hypertrophicae, 
inveniuntur, et si exulceratio alias stomachi tunicas invadat, etiam perfo¬ 
ratione terminari possunt. Hae ulcerationes, credo, ab inflammatione ori- 
ginem^trahunt ac tantummodo consequentia phlegmasiae chronicae stomachi 
existimandaj sunt. Qua ex opinione medicus aptam medicationis ratio¬ 
nem hauriet in gastritide chronica, etiamsi levissimis haec exprimeretur 
sp symptomatis. 

CANCER PYLORI 




TABULA XCVI. 


(Fi(j. 2.) 


Vir 49 annorum, famulus, constitutionis olim fortis, libidinum omni ^ 
genere serius defatigatae, postquam inebriatus ante anni spatium pugni 
ictum ad epigastrium expertus est, mox phaenomenis circa regionem hanc 
defixis, dolore videlicet ponderisque sensatione arripiebatur. Symptomata 
haec in origine praetervisa, debilitati cuidam ab aegroto adscripta, usu imo 
abusu spirituosorum continuato impugnabantur. Perperae medicationis hujus 
sequelae, cito adparentes, molestiis circa digestionem enuntiabantur. Ano¬ 
rexia perfecta, sitis saepius urgens, salivae ex ore profluvium, oris amarities 
nauseis comitata, ructus acidi sodae sensatione characterisati, minima ali¬ 
menti ingestio molestiis ad epigastrium insignita, regurgitatione contenti 
ventriculi tantummodo diminuenda —1 satellites erant turbatae chylifica- 
tionis. Abdominis continuus fere meteorismus, alvi constipatio, lotium 
parcum, crescens emaciatio corporis, virium prostratio tanta, ut ultimo 
tempore officium suum explere amplius non valeret aegrotus, cogerent illum 
ut Nosocomium adiret, ibidemque nostrum invocaret subsidium. — Lurida 
facies, oculus fracta acie instructus, nigro circulo circumseptus profunde 
in orbitis haerens, acuminatus nastis, sursum retracti anguli oris, dentes 
muco nigrescenti obfuscatos denudantes, siccula lingua, griseo tegmine 
obducta, nauseae fere continuae, ciborum desiderium deletum, modica sitis, 
nidorosi ructus acidum hydrosulphuricum olentes, quaeque cibi imo pultacei 
in ventriculum ingestio summam molestiam ad epigastrium evocans, hoc 
tactui sensilem dextrorsum in viciniis lobi hepatis circumscriptam dolentem 
tumefactionem palpationi offerens; hypochondrium dextrum dolens, abdo¬ 
men meteoristicum, alvus adstricta, hinc inde caprinis excretis notata, 
lolium parcum, flammeum, frequens, respiratio ubique auri murmur vesi¬ 
culare offerens, incitati quodammodo cordis ictus, eundem characterem 
pulsui radialium imprimentes, flaccidis tegumentis turgore vitali orbatis 
obducta, ad summum emaciata corporis compages, capitis gravedo, idea¬ 
rum frequens confusio, angor praecordialis, approximanteque tempore 
ingestionis alimentorum terror aegroti summus, molestam serius earum 
praesentiam in ventriculo evocandam praesentiens — phaenomena luere 
a nobis observanda. Ex apamnesticis et obviis investigationi nostrae pbae- 
nomenis organicum ventriculi vitium , verosimiliter circa pylorum situm 


stabilientes, extra limites artis miserum positum considerantes, nonnisi 
palliative mucilaginosis nec non diaeta lactea tractandum statuimus. Inse- 
quentibus diebus, nonnullis horis elapsis, post modicam lactis copiam 
ingurgitatam vomitu coloris brunei, cacaoticam potionem simulanti, exer¬ 
citum observavimus miserum, quaque vice post emeseos conatus, maxima 
virium jactura detentum invenientes. Quae quum a nobis perceptam suspi¬ 
cionem vitium organicum ventriculi accipiendi magis magisque corrobo¬ 
rarent, nil nisi sedantia auxilia in usum vocavimus, ultimum terminum 
minime a nobis impediendum expectando. In dies virium jactura crescente, 
idearum imo confusione adparente, lingua fuliginosa reddita, respirationis 
actu frequentiori facto, pulsu denique ad frigidas extremitates vix tangendo 
tranquille obiit miser. 

Sectio cadaveris. Levis reperitur injectio meningum, substantiae ence¬ 
phali, nec non turgor sinuum baseos calvariae, eadem modica polyhaemia 
invenitur ad involucra medullae spinalis sicuti et ad intimam substantiam 
organi hujus. Scatent sanguine infimi pulmonum lobi, serositati ad utrum¬ 
que saccum pleuraj collectae innatantes. Atris coagulis impletur flaccidum, 
normale quoad volumen cor. Mole sua auctus cernitur ventriculus, rubedine 
et viriditate singulari mucosae suae characterisatus, circa parietem suum 
anticum pylorum constituentem largam ulcerationem longitudinis 1 f pollic., 
diametri autem transversalis pol. 1 notatam, fundo profundo, marginibus 
elevatis circumscriptam, incrassalione ingenti vicinarum ventriculi partium 
insignitam offerens. Tractus intestinalis inde a jejuno usque ad valvulam 
ileo-ccecalem Peyerianis plagis, nec non glandulis Brunneri tumefactis 
conspurcatus, modicae quantitati serositatis in cavum peritonaei excretae 
innatat. Hepar et lien hypertrophici sicuti et renes, minima digitorum 
contrectatione in pultis speciem reducuntur. 

Quum symptomata cancri stomachi maxime varia sint, neque eodem 
modo compareant, ita ut alia desint, sed omnia, ne uno quidem excepto, 
in nonnullis aliis affectionibus occurrant, sequitur ut cancer stomachi 
signis pathognomonicis careat. Nihilominus duo esse dicuntur, qme, etsi 
absolute pathognoiponica haberi nequeant, plurimum valent: vomitus ater et 
tumor epigastricus. Quod hoc morbo a me descripto confirmatum videmus. 



101 













ENCEPHALOIDES HEPATIS 


TABULA XCVII. 


Vir 50 annorum, robustae constitutionis, mercator, spirituosis deditus, ^ 
inde a juvenili aetate per paludosas regiones peregrinabundus, saepius py- 
rexice intermittentis symptomatis, typum quartanum servantibus afficiebatur, 
qua nonnisi usu sustentato ast irregulari sulfatis chinini liberatus est. Serius 
animipathematis deprimentibus, per longum temporis spatium vigentibus 
perturbatus, febris continuae specie ictericis symptomatis insignita afflige¬ 
batur. Inde ab eo tempore hypochondrii dextri dolore, anorexia, gustu 
amaro vomituritionibus materiei acidae, bili admixtae, saepe affectus, nonnisi 
laxantibus fortioribus hinc inde in usum vocatis curabatur. Abhinc circiter 
duos annos, digestionis turbis ad certa temporis intervalla frequentius 
caput extollentibus, solitisque peregrinationibus aegroti obicem ponentibus, 
desperatus miser in irregularitatibus diaetetici regiminis alias inveniendum 
solamen quaesivit. Ultimo tempore morbi phaenomenis gravioribus redditis, 
viribus magis magisque decrescentibus, oedemate extremitatum inferiorum 
tandem in conspectum veniente perterrefactus aeger, domicilio derelicto, 
Nosocomium adiit. — Virescens, emaciata facies, lutescente conjunctiva 
instructi oculi, spurca, flavescens lingua, acidi potus continuum deside¬ 
rium, prostratus ex toto appetitus, nauseae vomituritione aeruginosa hinc 
inde notatae, meteoristicum abdomen, ex attactu sensile epigastrium, nec 
non hypochondrium sinistrum, dextrum vero hypochondrium maxime mole 
sua adaucto hepate turgidum, tactui sensile, trans tegumenta asperam, 
tuberibus quasi obsitam hepatis convexam partem investigationi praebens, 
adstricta alvus, lotium ardens, flammeum, parca in,copia secretum, respi¬ 
ratio normali frequentior, cordis ictus auctus, pulsuum incitatione ad 
utramque radialem expressus, cedema extremitatum inferiorum, virescente 
sordido colore notata integumenta flaccida, corporis peripheriam invol¬ 
ventia; capitis gravedo, aurium susurrus, praecordialis anxietas, ira'scibi- 
litati mentis summa? adjuncta, noctes cum insomniis terrificis transactae — 
erant phaenomena praesentem aegroti statum circumscribentia. — Ana- 
mnestica aegroti hujus in censum trahens, pratentia phaenomena tuberibus f 


trans tegumenta abdominis ad convexam hepatis partem palpatione repe- 
riundis milii explicans, encephaloideam diathesin, hepatis intimas partes 
exercentem hoc in casu accipiens, de restituenda sanitate miseri omnino 
desperans, nonnisi palliativam indicationem exaequandam statui. Levia 
solventia auxilia cum amaris conjuncta intus, frictiones hydrargyreae cum 
extracto belladonae extus, balneum insuper hinc inde usurpandum — erant 
subsidia a nobis hoc in ancipite casu commendata. Mox tamen febrili statu 
continuo arreptus, linguam siccam fuliginosam praebens, alvo frequentius 
soluta adfectus, delirans imaginemque typhoideae pyrexiae nobis offerens, 
elapsis tribus septimanis postquam intraret Nosocomium mortem occubuit 
miser. 

Sectio cadaveris. Meninges, praecipue vero arachnoidea, serositate ir¬ 
roratae, flaccide encephali superficiem obtegunt. Cerebri substantia tactui 
mollior reperitur, ventriculi laterales sicuti et basis calvariae liquido op- 
plentur, eadem praesentia serositatis detegitur in specu vertebrali medullae 
meninges irrorantis, haec tactui ad certas ejus regiones mollior ingruentis 
malaciae signa exprimit. Pulmones sanguinis pleni, ad longitudinem scissi 
liquido cruento, spumoso viam aperiunt, cor volumine auctum, ad sinistrum 
suum ventriculum albuminosis coagulis instruitur. Hepar mole maxime 
extensum, numerosissimis massis encephaloideis, tactui duris, rutilantis 
coloris, medio sui depressis, substantiae hepatis implantatis insignitur. 
Venae hujus organi nec non ejus viciniorum materiei encephaloidea con- 
spurcantur. Ventriculus, majori solita diametro gaudens, mucosam injectam 
ostendit. Lien durus, hypertrophicus. Valvulae Bauhini vicinitates, plagis 
Peyerianis, nec non glandulis Brunerianis tumidiusculis exulcerationi 
proximis infestantur. Contiguae glandulae mesaraicae turgent, hinc inde 
in medio sui emollitionis proximae insignia prae se ferentes. Totum 
systema venae portarum sanguine scatet; polyhaemia utriusque renis, nec 
non drendroidea injectio mucosae totius tractus intestinalis insuper ani¬ 
madvertitur. 

HEPAR 

SPARSIS ENCEPHALOIDIBUS OBSESSUM 


TABULA XCVIII. 


(Fig. 


Femina rustica, 35 annorum, lymphaticae constitutionis, tenera aetate ^ 
symptomatis scrophuloseos ad calvariam et faciem tineae sub forma ex¬ 
pressis laborans, succo recens expresso dauci carotae, per longum temporis 
spatium propinato tractata, tantummodo instante 17 anno aetatis a malo 
liberata est. Inde ab eo tempore marito nupta, ter partum normalem 
absolvit, et regulari ceterum fluxu menstruo visitabatur. Trigintesimum 
tertium vitae suae annum agens, lapsu ex curru ad crus sinistrum gravi 
contusione afflicta, externis quibusdam auxiliis sublevata, elapsis tribus 
mensibus, dolore lancinante violentia aggressae extremitatis affligebatur. 
Serius molestae sensationi huic tumefactio adjuncta est tactui elastica, 
formae irregularis, ex lobis constituta dilatatis vasis venosis obsita. In dies 
volumine degeneratio aucta, infantis caput adaequans, doloribus lancinan¬ 
tibus, die noctuque aegrotam cruciantibus peragrata, caloris expressione 
majori notata, rubedine livida extenuatorum integumentorum characte- 
risata, fistulosis orificiis pertusa , foetidissimam saniem fundebat. Haec limi¬ 
trophas partes corrodens, mox vastae ulcerationi tumescentiae respondenti 
ansam praebens, profusissimae suppurationi fontem sistens, hecticis symp¬ 
tomatis concomitata, motum extremitatis ex toto frangens, coegit miseram, 
ut pagum derelinqueret, Mosquamque quaerendi auxilii gratia peteret. — 
Lutescens, exhausta facies, mancum ciborum desiderium, sitis normali 
major, molestae digestiones, irregularis alvus, rubrum jumentosum lotium, 
parcus ast quoque mense aegrotam visitans fluxus catamenialis, insontis 
fluoris albi vestigiis hinc inde concomitatus, molle abdomen, vix sensibilia 
hypochondria, normalis respiratio, incitatus cordis ictus, eodem charactere 
ad radiales expressus, insignis macies corporis, summum, lacrymis enun¬ 
tiatam desiderium, ut citissime chirurgico subsidio a molesta cruris sinistri 
affectione liberaretur — erant symptomata tunc temporis a nobis obser¬ 
vanda. — Localitas affecta, infimam partem cruris in viciniis malleoli 
externi detinens, vastissimam exulcerationem, fundo sordido, lardaceo, 
sanguine contaminato instructam saniem foetidissimam fundentem visui 
praebebat, summaque vasorum dilatatione circumferentiam ejus aggredien¬ 
tium , nec non tuberculosa tegumentorum vicinorum alteratione notabatur. 
Terebrans, profundissimus in imis exulcerationis dolor, ne minimum qui¬ 
dem quietis momentum miserae concedens, perperum suum effectum in 
reliquum organismum irradians, vagitu continuo exprimendus — fuerant 
nobis insignia insuper hoc in statu attendenda. — Exulcerationis formam , 


progressivae ejus evolutioni substruentes, pathognomonica phaenomena 
probe distinguentes, firmo miserae desiderio, ut cruris sectione a tetro 
depascente malo liberaretur impulsi, cruris amputationem tanquam anceps 
ast suadendum auxilium decrevimus. — iEgra nutrienti regimini subjecta, 
clarificato chinae decocto spatio septimanae ad vires quodammodo reducta, 
cruris amputationem circularem ad digitos transversos quatuor infra genu 
articulationem instituimus, ligatisque vasis vulnus primae intentioni tradi¬ 
dimus. Tertia exacta septimana post susceptam encheiresin rejectis foras 
ex vulnere ligaturis omnia ad cicatrisationem adducebantur; ast media in 
exoptata ut visum est convalescentia, febrilia symptomata quaque die 
aegrotam visitantia, digestionis turba insignita, fixus ad hypochondrium 
dextrum dolor nunc pressione fortiori manifesto excitatus, cutis lutescentia 
in dies aucta, virium omnium lapsus aperte crescens, incassum adhibitam 
perpera ratione forte a nobis indicatam encheiresin clare demonstrabant. 
Dolores serius in imis abdominis continue persentiendi, profuso alvi pro¬ 
fluvio comitati, mancas jam vires ex toto frangentes, secundo ineunte 
mense post susceptam amputationem aegrotae obitum praecipitavere. 

sectio cadaveris. Sanguine orbatae meninges, flaccide velant atrophi¬ 
cum tactui molle encephalon; eadem nulritionis defectio repentur circa 
pallidam serositati innatantem medullam spinalem. Volumine minuti, mu- 
cositalibus circa bronchos majores farcti pulmones, ex toto tamen velant 
flaccidum, atrophicum cor, albuminosis concrementis obturatum. Ingenti 
meteorismo distenditur ventriculus sicuti et reliquae partes tractus intesti¬ 
nalis, peculiari pallore nec non malacia omnium tunicarum distinctae, 
modicae quantitati serositatis in cavum peritonaei excretae, innatantes. Hepar 
volumine vix auctum, ad faciem suam convexam 13 encephaloidibus mag¬ 
nitudinis fabae majoris, in medio sui depressione notatis, substantiae ejus 
quasi implantatis instruitur, atque venarum suarum dilatatione, nec non 
infarctu materiei encephaloideae charaeterisatur. Vesicula fellea mole sua 
minuta, parca quantitate bilis liquidae impletur. Lien tactui mollis, digitis 
tractatus in putrilaginem reducitur. Atrophici renes lutescente colore ad 
superficiem notati, granulationes segregatas Brightii affectioni proprias 
visui praebent. Mesenterii glandulae auctaj volumine, induratae, in medio 
scissae emollitionis rudera prae se ferunt. Uterus normalis, ovarii dextri, 
nec non Fallopii tubae huic contiguae, peculiari turgore insignitur. Fibula 

CANCER HEPATIS 


TABULA XCVIII. 


: (Fig. 

Femina 49 annorum, debilis constitutionis, plurium infantum mater, ^ 
post absolutum ante duos annos partum laboriosum, symptomatis variis 
infimi abdominis tentata, his primam morbi mox erupturi originem ad- 
scribit. Pondus in imis abdominis persentiendum, molesta lumborum sen¬ 
satio ad utrumque erus reflexa, catamenialis fluxus olim regularis, nunc 
justo frequentius aegrotam visitans, in intervallis autem ab eo liberis fluore 
albo profuso ingratum odorem spargente suppletus — erant phaenomena in 
primo morbi ortu observanda. Mox pelvis ima regio utero respondens 
doloribus acutis hinc inde lancinantibus fatigata, alvi tenesmus, lotii fre¬ 
quens molestaque excretio, lumborum nec non crurum ingratae sensationes 
in dies auctae, nutritio corporis laesa, virium defectu comitata, impulerunt 
miseram, ut munus lintea lavandi derelinquens Nosocomio sese traderet. 

— Lutea leucophlegmatica cernitur facies aegrote, sitis modica, appetitus 
vero prostratus observatur, molesta post ciborum ingestionem digestio, 
flatubus nec non ructubus rejectis sublevatur, mox diarrhoica, mox astricta 
alvus tenesmis semper comitatur, sanguinis ex vagina effluvium haemorrha¬ 
giam simulans, semper fluore albo viscido nidorosum odorem spargente 
insignitur. Respiratio et cordis ictus normales examinantur, corporis super¬ 
ficies turgore vitali orbata, flaccidis, male nutritis integumentis instruitur, 
doloribus acutissimis lancinantibus ad lumbos nec non crura irradiantibus 
turbatur fundus vaginae. Digito explorantes genitalia interna utrumque 
labium colli uteri hypertrophicum exulceratum invenimus, tactuque limites 
degenerationis circumducentes eadem collum tantummodo arreptum de¬ 
teximus, uterus autem volumine tantillum adauctus, locomovendus, vix 
signa suspiciendae ibidem affectionis monstrabat. Speculo in usum ducto 
stabiliendam diagnosin suffulcientes, oculo deteximus larga exulceratione 
reflexis marginibus circumsepta afflictum utrumque colli uteri labium, mi¬ 
nime adhuc in censum tractis vaginaE parietibus illud includentibus. — 

Colli uteri carcinomatosam affectionem digito tactam, oculo distinctam, 
(anquam focum totius aerumnae agnoscentes, partis adfectae ablationem 
statuimus. — Praemissis balneis, levioribus auxiliis solventibus, hirudinum 
ad partes abdominis dolentes impositione regimineque diaetetico congruo, 
omnia disposuimus ad encheiresin — colli uteri amputationem, videlicet 

— absolvendam. Collocata aegrota in situ idoneo, divaricatis cruribus, 
speculum fissum vaginae intromittentes, ductu ejus manu dextra forcipe 
Muzeux armata, utrumque labium colli uteri arripiendo, eandem profun¬ 
dissime degenerationi infiximus. Educto speculo, tractiones forfice hac, 
uteri collo implantata, initio leviores serius fortiores ad pelvis axin absol¬ 
vendo , vulvae orificio degeneratum collum sat facile attraximus. Nunc 
limites ejus oculo circumscribentes, digitis autem manus sinistrae ipsis 
circumflexam mucosam vaginae reclinantes, audacter scalpello recto a 
superioribus incipiendo, morbo adfectum collum uteri a textibus sanis 
divisimus; hi scrupulose inspecti, cautionis gratia lapide infernali tacti, ^ 
sibi derelicti, propriae elasticitatis ductu sursum in pelvis cavum intrarunt. § 


%■) 

Globuli carpti linteo fenestrato inclusi, vaginamque emboli ad modum 
implentes, finem encheiresis suscepte constituerunt. ./Egrota antiphlo- 
gislice intus et adplieandis hinc inde sanguisugis tum ano, tum infimo, 
abdomini tractata, rejecto ex vagina elapso triduo fenestrato linteo, emol¬ 
lientibus, aqua oxymuriatica commixtis injectionibus curata, exacto mense 
post susceptam chirurgiam speculo denuo investigata, perfectam partium 
scalpello affectarum cicatrisationem nobis offerens, melius corpore nutrita, 
doloribus olim in imis pelvis experiundis nunc vacua, tanquam ad sani¬ 
tatem reducta a nobis considerata e Nosocomio dimissa est. Exactis sex 
mensibus, vigente genio typhoideo in urbe, febris continuae phaenomenis 
ex perfrictione correpta, denuo in Nosocomium adducta, nostrae commit¬ 
tebatur observationi. Icterica phaenomena, hypochondrii dextri turgore 
majori, nec non dolore aucto sub palpatione experiundo comitata, fuerant 
insignia pathognomonicis criteriis, cuique fyphoideae febri propriis adjun¬ 
genda. Omnia, quae facienda fuerant, ad miseri statum sublevandum, in¬ 
cassum adhibebantur; praeteritis enim nonnullis diebus, gravedine maxime 
auctis phaenomenis e medio sublata est misera. 

sectio cadaveris. Insignis meningum nec non encephali injectio, rubedo 
vix maceratione extinguenda medullae spinalis. Sanguine farcti pulmones, 
viscidis mucositatibus impleta bronchia, flaccidum cor, tendines muscu¬ 
lorum papillarium albuminosis concrementis intricatos offerens, meteo- 
rismo ingenti distentus tractus intestinalis, inde a jejuno usque ad valvulam 
Bauhini, numerosissimas ulcerationes Peyerianas nec non Brunerianas 
praebens. Mesaraicae glandulae exulcerationibus intestinalibus contiguae, 
tactui durae, in medio autem sui emollitae deteguntur. Lien sanguine turget. 
Hepar normali durius, ad partem convexam in viciniis vesiculae felleae, 
exulcerationem cum fundo sordido, rubris papillis induto observationi 
committit; difficulter sejunguntur a localitate hac, ansae intestinales pseu- 
domembranosa formatione ipsi adhaerentes. Renes lutescentes volumine 
aucti inveniuntur. Uterus hypertrophicus, durus, ad rescissam colli sui 
partem, cicatricis proximam degenerationem, duritie exuberanti expressam 
visui nostro committit. 

Encephaloides, hisce in observationibus a me allati, qui tantum in hepate 
ejusque parietibus venarum multis in locis simul evoluti (vide Tab. XCVII 
et Tab. XCVIII, Jig. I) inveniuntur, et integras reliquunt omnes in medio 
positas partes, aut unum hujus visceris locum afficiunt (vide Tab. XCVIII, 
Jig. 2) cancrum jecinoris disseminatum aut solitarium, forma molli aut 
encephaloidea auctorum, constituunt. Quibus factis firmari videtur opinio 
prof. Cruveilhier, qui materiem carcinomatosam, ut pus et omnes secre¬ 
tiones physiologicas sive pathologicas in systemate capillari venoso oriri, 
textumque cellulosum, quem alias sedem omnis secretionis a norma rece¬ 
dentis, omnisque transformationis organicae consideraverat, nil aliud esse 
putat nisi receptaculum, quo omnia in systemate capillari formata 
excernantur. 















TABULA XCIX. 

(Fig. 1.J 


Juvenis 27 annorum, miles, athleticae constitutionis, optima sanitate a ^ 
juventute inde gaudens, abhinc tres annos febri intermittente in Moldavia 
endemica repetitis vicibus affectus, nonnisi maxima sulphatis chinini copia 
ingurgitata ab eadem liberatus, ab hoc tempore digestionis turbis, molestiis 
circa hypochondrium dextrum, ictericis symptomatis aestivo potius tempore 
recrudescentibus, proclivitate ad perfrictionem, intercurrente hinc inde 
pyrexia, lotio jumentoso terminanda, nervorum irritabilitate summa, atque 
animi irascibilitate corripiebatur. Phaenomena haec, propter militis offi¬ 
cium omnibus aeris vicissitudinibus aegrotum exponens, symptomatice 
urgente casu tantummodo tractabantur; juvenis enim constitutioni robustae 
suae confidens, reliqua naturae molimini salutari absolvenda committebat. 

Ante menses duos longum iter in curru detecto autumno frigido suscipiens, 
gelida plpvia per noctis curriculum madefactus, solita ipsi pyrexiae phae¬ 
nomena expertus est, quae tamen posthabens, nil in usum traxit, ut ab iis 
liberaretur. Interea hypochondrii dextri dolor, respirationem quodammodo 
turbans, molestis lancinantibus sensationibus in imis pectoris percipiundis 
comitatus, nauseis hinc inde insignitus, summaque virium prostratione 
notatus, coegit aegrotum ut susceptam peregrinationem interrumperet Mos- 
quamque reverteretur. His sub auspiciis observationi meae subjectus, faciem 
lutescentem sicuti albugineam oculorum, linguamque sicculam, flavo teg¬ 
mine notatam praebuit. Potus acidi desiderium, vomitus saepe praeviis sodae 
sensationibus annuntiatus, meteoristicum abdomen, tensum ex attactu do¬ 
lens hypochondrium dextrum, astricta alvus, parcum, ruberrimum, ardens 
lotium, decubitus lateri dextro molestus, murmur respirationis circa pul¬ 
monem sinistrum manifesto adauctum, puerilis respirationis charactere 
exprimebatur, respiratio circa pulmonem dextrum exaudita in supremis 
lobis obscure investigabatur, in infimis autem, manca, soni obscuritate 
nec non costarum quadam prominentia majori illustrabatur. Dolor ad 
totum latus dextrum ad scapulam usque sese reflectens, anxietas praecor- 
dialis mortis proximae augurium designans, virium tandem prostratio tanta, 
ut vix locum mutare valeret sine adstantium auxilio aegrotus fuerant 
nobis phaenomena colligenda. —Anamnesticum statum in memoriam revo¬ 
cans, symptomata saepius aegrotum media in sanitate visitantia in censum 
trahens, causale momentum attentione mea circumdans, tandem insequen- 
tem statum, nec non praesentia phaenomena judicio meo substruens, hepa- 
titidem cum pleurae contiguae affectione, tanquam fontem dignoscendae 
mihi aegrotationis statui. Propter pulsus debilitatem viriumque lapsum sum¬ 
mum venae pertusionem suscipere non audens, hirudinibus dolens hypo¬ 
chondrium dextrum aggrediens, serius vesicatorium affectae regioni griseo 
unguento sustentandum imponens, calomel intus regimini adaequato sub¬ 
structum commendavi. Ast elapsis nonnullis diebus, adaucta hypochondrii ^ 
dextri molestia intensioribus pyrexiae phaenomenis exprimebatur. Sudores 


| saepius corporis superficiem irrorantes, frigoris ingratissimi sensatione in 
imis organisationis percipiunda concomitabantur, alvus vero diarrhoica 
mancas jam vires in dies exhauriebat. Usum itaque hydrargyri omittentes, 
mucilaginosis spiritu nitri dulci conjunctis aegrotum curavimus. Mox tamen 
exacto decimo nychlhemero postquam aegrotum prima vice visitavimus, 
typhoideum statum nobis omnino exhibens miser, praevia jactatione 
summa, tussi intensissima sputum purulentum sanguine tinctum, copio¬ 
sissime per os rejiciente, simul intensissimo dolore, nec non abdominis 
ineteorisino insigni adfectus, sub continuo exscreandi conamine delirans 
infelicissime periit. 

spctso cadaveris. Sanguine suffusa inveniuntur contenta calvariae, nec 
non specus vertebralis. Cruore turget pulmo sinister. Vacuum detegitur 
flaccidum cor. Arctissime cohaeret cum diaphragmate infima pulmonis 
dextri pars, adhibita vi tantummodo ab eodem separanda. Vasta ulcera¬ 
tione exesus detegitur lobus ejus inferior, in imis suis communicationem 
bronchi majoris, cum exulcerationis foco alens, viamque praebens puru¬ 
lentae materiei, in ultimis ab aegrota screatu continuo foras eliminatae. 
Meteoristice distenditur tractus intestinalis, ad tenue intestinum typhoideas 
exulcerationes demonstrans. Mollis hypertrophicus invenitur lien. Hepar 
non insigniter auctum, tactui friabile, ad convexam suam partem vastam 
exhibet cavitatem, pugni volumen in focum suum admittentem, ad dimi¬ 
dium hucusque repletam purulenta materie parlim per diaphragmatis rup¬ 
turam in ima pulmonis dextri evacuatam, partim vero in cavum peritonaei 
eliminatam. Fortiter adhaeret hepar contiguae faciei diaphragmatis, nec 
non ansis quibusdam intestinalibus vicinis. Renes sanguine farcti arenosis 
concrementis in calycibus suis obfuscantur. 

Hoc in casu, si ad observandum a mc plus cautionis adhibitum foret, 
hepatitidem convexitatis, suppuratione terminatam distinxissem; et si, ma¬ 
jorem in diagnosi mea fiduciam collocans, audacius egissem, fortasse 
miserum e faucibus leti eripuissem , in tempore abscessum hepatis per pa¬ 
rietes ventris aperiens. Insignem hujus facti similitudinem prae se fert 
observatio D. Roche de femina juveni, quae omnia ejusdem hepatitidis 
signa praebuit, in qua quidem medici phlegmasiam in suppurationem trans- 
iisse cognoverunt, ausi vero non sunt ad abscessum, quem superficialem 
esse omnibus emanavjVffidiciis scalpellum admovere. Itaque femina morbo 
succubuit. Insecto corpore, reperta in hepate ingens est copia puris; hepar 
ipsum abdominis parieti adhaesit, isque sub costis confluentibus, totaque 
adhaesionis extensione, lineam vix dimidiam crassus inventus est. Unde 
sequitur, ut primam hepatitidis sedem certo definire semper maximi mo¬ 
menti esse videatur. Minimus enim error vel indiligentia in diagnosi, 
f , malum gravissimum afferre poterit. 

CIRRHOSIS HEPATIS 


TABULA XCIX. 


(Fig. 2.) 


Puella 30 annorum, scrofulosae constitutionis, ante hos tres annos, ^ 
medio florentis sanitatis ad mammam sinistram violenter contusa, ecchy- 
momate latissimo circa localitatem hanc conspurcata, frictionibus spiri- 
tuosis in usum ductis sublevata, inde ab eo tempore gravativo internas 
mamiriffl partes cruciante dolore arripiebatur. Serius tumore duro ibidem 
adparente hinc inde lancinante sensatione molestata, hucusque mens¬ 
truorum fluxus, quoque mense adparentis, nunc irregularitate, nec non 
illum supplente fluore albo afliciebatur. In dies tumoris mammae sinistrae 
moles aucta, lancinantibus continuis doloribus arrepta, livor integumen¬ 
torum degenerationem velantium in conspectum prodiens, molestiae circa 
totam thecam thoracicam persentiendae, corporis nutritio aperte decrescens 

_ impulerunt aegrotam, ut medici consilium exposceret. Hic, mammae 

degenerationem tamquam scirrhosae indolis considerans, faustaque pro 
suscipienda encheiresi momenta inquirens, mali extirpationem aegrotae 
proposuit, iliaque consentiente, amputationem partis hujus, praemissa certa 
praeparatione ad finem adduxit. Exacta tertia post opera’ionem hebdomade, 
vulnus cultro inflictum, suppuratione terminata, cicatrice perfecta obduce¬ 
batur, puellaque tanquam sanitati perfectae restituta e Nosocomio egressa 

pst,_per integri cum dimidio anni spatium sarcinatricis officium explens, 

crudelis olim perpessae affectionis, ne minima quidem vestigia percipiens, 
menstruorum tamen irregularitatem, nec non fluoris albi foetentis rudera 
experiens, caeterum valetudine exoptata gaudens, ante sex ultimos menses, 
sine praeviis momentis ipsi notandis, sensim sensimque, digestionis turbis, 
fluxu diarrhoico, lotii mancitate, respirationis difficultate, artuum inferio¬ 
rum oedemate, viriumque jactura in dies crescente affecta, officium suum 
explendi amplius minime capax, adiit iterum Nosocomium ut miseria} sua; 
subsidium quaereret. — Macra, lutea facies, cedematosis palpebris velati 
vitrei oculi, modica sitis, prostratum ex toto ciborum desiderium, grisea 
lingua, quaeque alimenti imo pultacei ingestio summa epigastrii molestia 
notata, turgidum abdomen, ex attactu vix dolens hypochondrium dextrum 
sicuti et sinistrum, veniri sub palpatione fluctuationis insignia characte- 
ristica, alvus saepius astricta, nonnisi catharticorum usui obediens, parcum 
acido urico scatens flammeum lotium, angor respirationis, situs nonnisi 
sessilis possibilis, theca thoracica ab anticis et posticis aure explorata, 
murmur respirationis rhonchis e longinquo audiendis velatum offerens, 
cordis ictus imbecillis hinc inde intermittens, eodem charactere ad extre¬ 
mitates supremas frigidas, livescentibus maculis contaminatas expressus, 
capitis gravedo, continuo aurium tinnitu conjuncta, pra;cordialis anxietas, 
singulari quadam desperatione notata, insomnes denique saepius noctes 
phaenomena erant circa aegrotam colligenda ab ipsaque accusanda. 

Serosam diathesin abdominis cavum exercentem, imo et ad pectus forte 
reflexam, hepatis vitio attribuentes, at influxum possibilem mammae olim 
degeneratae atque chirurgica encheiresi ablatae, firmiter memoria tenentes, f 


graveinque prognosin stabilientes, diureticis pertractandam aegrotam sta - 
tuimus. Post duplicem septimanam usu digitalis purpureae, infusionis sub 
forma praebendae, vix augebatur lotii quantitas, manifesto autem crescebat 
abdominis moles, nec non dyspnoeae intensitas. Tandem in dies hydropicis 
phaenomenis invalescentibus, spirandi autem turba suffocationi proxima 
adparente, praeviis jactitatione summa, nec non respirationis sterlore, sut- 
focata obiit misera. 

Sectio cadaveris. Serositate infiltratae reperiuntur meninges calvariae, 
nec non specus vertebralis, tactui molles encephalon et medullam spinalem 
sepelientes. Viscida spuma farcta observantur bronchia, nec non sanguine 
mediocriter turgens pulmonum substantia, insigni quantitati serositatis in 
saccis pleurae contentae innatans. Flaccidum cor nigris coagulis praecipue 
in ventriculo dextro collectis impletur. Magnam liquidi obscure rubentis 
copiam abdominis continet cavitas, summo meteorismo tractus intestinalis 
characterisata. Rubet ex vasorum injectione mucosa ilei nec non recti. 
Tactui durissimum volumine minutum, atrophicum, moschatum extus, 
transversa autem sub incisione lutescens, sparsis focis suppurationis insig¬ 
nitum detegitur cirrhosum hepar. Lien normali densior, peculiari ex attactu 
rudiore friabilitate gaudet. Flavescunt ad superficiem suam profundis scis¬ 
suris notati renes. Hypertrophico ovario dextro sinistrorsum uteri fundum 
reclinante , impletur dextra pelvis cavitas. 

Longe abest, ut cirrhosis hepatis bene definita sit, quamvis viri pracla- 
rissimi Laennec, Bouillaud, Andral et Cruveilhier multam operam in hoc 
morbo inquirendo consumpserint. In casibus, quos nimium frequentes esse 
lugemus, quam invalida ars nostra sit, ex obscuritate apparet, quae hujus 
mali naturam involvit. Saepe fit, ut in Nosocomiis hanc speciem hepatici 
morbi observemus junctam cum ascitide; semper vero reperimus, hepa¬ 
titidis signa magis minusve certa, tanquam hydropis hujusce speciei pro¬ 
nuntia, quae cogunt aegrotum, ut auxilium petat; semper reperimus causam 
degenerationis in hypochondrio dextro evocatae seu in praecedente inflam¬ 
matione stomachi intestinorum, renis dextri, nec non phlegmasia pulmonis 
ejusdem lateris, seu in vi extrinsecus ipsi hypochondrio dextro illata, seu 
tandem in amputatione partium corporis cancro affectarum. Decies ipse 
vidi, sicut in femina, cujus malum hac in observatione descripsi, cirrhosin 
ab exstirpatione mammae proficisci. His ex omnibus nonne colligi potest: 
1) obliterationem retis vasculosi auctore Bouillaud causam desorganisa- 
tionis granulationum secretoriarum cirrhosin constituentis, esse attribuen¬ 
dam statui inflammationis primum quidem occulto, sed consimillimo ejus, 
qui nonnunquam in parotide, in mamma, in testiculo comparet posteaque 
a medicis scirrhus habetur? 2) potestatem medendi hoc in casu poni tan¬ 
tummodo in facultate, hepatitidis ad cirrhosin ducentis cursum insidiosum 
tempestive divinandi? Ars enim, cirrhosi in hepate exorta, nihil valet. 
















PURPURA H/EMORRHAGICA 




TABULA C. 


Puer rusticus, 12 annorum , constitutionis debilis, genio scorbutico anno ^ 
1839 Mosquae grassante, praeviis symptomatis pyrexiae rheumaticam indo¬ 
lem praebentibus, nauseis nec non vomitu intercurrentibus viriumque pro¬ 
stratione summa afflictus, maculis totam corporis peripheriam cooperientibus 
contaminatus, ingenti epistaxi insuper affectus, in Nosocomium adductus 
meae committitur observationi. — Maculis magnitudinis diversae ccerulan- 
tibus conspurcatur facies, sugillatis oculis characterisata, sanguine conta¬ 
minatae reperiuntur nares, nec non labiorum margines iisdem sugillatis 
detinetur reliqua cutis peripheria. Plumbeae massae ad modum resolutus 
jacet miser in lectulo, linguam spurcam exsudato sanguinolento coopertam 
visui praebens. Intensa sitis, vix potu acido explenda, deficiens appetitus, 
epigastrii nec non hypochondriorum ex attactu dolor, meteoristicum abdo¬ 
men, liquidae sanguineae sedes, loturae carneae non absimile lotium, ardua, 
frequens respiratio, rhonchis larvatum murmur respirationis offerens, in¬ 
citatus , debilis cordis ictus, imbecilli pulsu ad extremitates calore mordace 
detentas expressus, summa anxietas, viriumque lapsus, saepe adparente 
epistaxi adhuc augendus — erant phaenomena ad parvuli grabatum colli¬ 
genda. — Praesentibus phaenomenis ducti, genii regnantis in urbe charactere 
suffulti, obvium casum, tanquam morbum haemorrhagicum Werlhofii con¬ 
siderantes, acida auxilia, mucilaginosis adjuncta intus, extra autem fric¬ 
tiones ex aceto camphorato instituendas, nec non revulsiva superficiei 
corporis ubique adplicanda suasimus. Per nychthemeri spatium , postquam 
subsidiis his tractatus est aegrotus, statum ejus vix emendatum reperimus, 
ex contrario, narium haemorrhagia frequentia et intensitate crescens, alvus 
majori sanguinis copia notata, lotium vero merum nunc sanguinem conti¬ 
nens , cum anxietate nec non jactitatione majori sociatum, inanitatem 
medicationis nostrae aperte indicabant. Serius lingua arescens, fuliginosa 
facta, dentes sicuti et labia scorie nigra conspurcati, vomitus sanguino¬ 
lentam materiem eliminans, respirationis molestia crescens, pulsus debi- 
litas magis magisque expressa, frigorque ad totum corpus, observabantur. f 

Tandem mussitans, typhoideo statu ex toto arreptus, sibi inconscius, 
quarto ineunte nychthemero, post praesentiam suam in Nosocomio leto 
traditur. 

Sectio catiaveris. Liquido sanguine implentur meninges, vibicibus hinc 
inde contaminatae. Cerebrum molle ventriculorum serositate dilatationem 
offert. Eadem criteria circa involucra ipsamque medullam spinalem coacer¬ 
vanda, phaenomenes fuerant in specu vertebrali inventa. Pulmones liquido 
sanguine ad basin farcti, circa bronchia mucositatibus sanguinolentis im¬ 
plebantur. Sacci pleurae modicam serositatis copiam continentes, exsuda- 
lionibus petechialibus contaminabantur. Liquido, dissoluto sanguine dis¬ 
tendebatur molle diminutum flaccidum cor. Tractus intestinalis inde a 
ventriculo ad anum usque suffusionem sanguineam mucosae inspissatae , 
nec non ad superficiem suam tomentosae demonstrabat. Insuper finis ilei 
plagis Peyerianis notatus detegebatur. Hepar et lien volumine maxime 
aucti, tactui molles, minima palpatione in pultem reducebantur. Renes 
eandem malaciam offerentes in calycibus suis sanguineo maxime foetido 
lotio implebantur. 

Hoc factum pertinet ad casus frequentissimos purpurae, quam anno 1839 
Mosquae saevientem vidimus, una cum scorbuto, qui et ipse hac in urbe 
eique circumjacentibus locis grassatus est. Tum ea mihi opinio confirmata 
videbatur, purpuram esse morbum generalem et scorbuto analogum, utrum¬ 
que quidem ex eadem fere sanguinis depravatione oriri, ideoque iisdem, et 
in vita, et in cadavere laesionibus exprimi. Nam : eadem sanguinis in 
cadavere fluiditas et color nigricans, ejusque liquidi ex vena emissi nunc 
ad coagulandum proclivitas exigua, nonnunquam e contra se crusta obdu¬ 
cendi facultas, eadem discrepantia in analysi chemica, quoad variantem 
fibrini quantitatem, in purpura et in scorbuto, nullumque incrementum 
alcalescentiae aut aciditatis sanguinis in utroque hoc morbo — nobis in¬ 
dicia fuere, quibus innixi magnam inter se propinquitatem purpurae et 
scorbuti admisimus, et in scholis publicis ingenue pronuntiavimus. 

FYPHUS ICTERODES 


TABUL/E CI et CII. 

(Fig. 1, 2 et 3.) 


Adolescens 19 annorum, famulus, debilis constitutionis, grassante Mos- ,, 
quae an. 1840 typho icterode, aeris intemperiei expositus, mox horrore cum 
calore intercurrente, appetitus prostratione, nauseis, capitis gravedine ver¬ 
tigini nupta, dedolatione artuum, viriumque jactura arreptus, abhinc tres 
dies, symptomatis his ingravescentibus in Nosocomium mittitur, meaeque 
concreditur observationi. — Sordido, luteo colore tincta cernitur corporis 
peripheria, maculis atris ecchymomaticis irregularibus , pressione vix di¬ 
minuendis planis respersa, facies simili modo icterica, collapsa, oculos 
profunde in orbitis sepultos atris cingulis circumseptos, ad conjunctivam 
maxime injectos visui praebens, ubique sugillationibus contaminata, sin¬ 
gularem vultui expressionem tribuit. Fuligine conspurcatae reperiuntur 
nares nec non oris labia, maxime sicca fuliginosa detegitur in ore lingua, 
tumida; denique gingivae foetido sanguine contaminatae cyclum absolvunt 
phaenomenorum circa caput colligendorum. Urentem circa ventriculum 
sensationem accusans miser, siti inexplebili torquetur, dolent sub attactu 
ventriculus, turgida hypochondria nec non regio iliaca dextra, meteorislice 
distenditur abdomen, nauseis cum insequentibus vomituritionibus, sangui¬ 
neam, acidam, nidorosam materiem rejicientibus continuo cruciatur aegro¬ 
tus , laxa, liquida imo alvus sanguineis prunaceis excretis notata, ex toto 
fere manco, flammeo lotio comitatur. Frequens respiratio, tussi sputum 
rutilans rejiciente insignita, rhonchis murmur respiratorium obfuscanlibus 
characterisata; frequens, debilis ictus cordis, eodem pulsu ad radiales circa 
frigidas sudore glutinoso madidas extremitates expressus; capitis gravedo, 
oculorum scintillatio, tinnitus aurium, praecordiorum anxietas summa, 
idearumque confusio delirio proxima — fuerant reliqua signa circa miserum 
observanda. — Genio regnante typhoideo in urbe edocti, obvia oculis nos¬ 
tris symptomata, tanquam icterodi typho propria considerantes, gravissi- 
mamque prognosin enuntiantes, mucilaginosa auxilia acidis juncta intus 
commendavimus, extus vero juvenem revulsivis, vesicatorio scrobiculo 
cordis imponendo, hirudinibusque hepatis regioni adplicandis aggressi 
sumus. Altero nychthemero ineunte omnia aggravata nobis videbantur : 
stertens enim respiratio, meteoristicum abdomen, involuntaria, liquida, 
sanguinea alvus, deficiens ex toto lotium , sicca corii ad instar lingua, 
nullae propositis questionibus obtinendae responsiones ab aegroto delirante, 
plumbeaeque massae instar in lectulo sepulto — erant signa proximi funesti 
exitus nobis intelligenda. Brevi post, deficiente pulsu ad frigidas extremi¬ 
tates, jactitatione summa vexatus, ex toto sibi inconscius aegrotus animam 
efflavit. 

Sectio cadaveri». Injecta, lutescentia, vibicibus contaminata cerebri 
velamenta, tactui molle encephalon, punctis rubris refertum, ventricu- ^ 
lorum flava serositate distentorum notabile augmentum, aperta calvaria % 


visui committuntur. Liquido atro sanguineo farcti deteguntur sinus durae 
matris. Cruore injectae inveniuntur meninges medullae spinalis; haec ad 
portionem dorsalem normali mollior, circa caudam equinam notabili copiae 
serositatis innatat. Pulmones hepalisationi proximi mucositatibus sangui¬ 
nolentis ad bronchiorum divisiones farciuntur. Cor dissoluto sanguine 
partim repletum, grumos firmiter papillares musculos intricantes demons¬ 
trat. Ventriculus sicuti et tractus intestinalis, imprimis tenuia intestina, 
mucosam offerunt incrassatam, sugillatam, ad finem ilei, plagis Peye- 
rianis ulcerationi proximis insignitam. Eadem infiltrationis sanguineae 
phaenomena reperiuntur circa recti extensionem. Lien hypertrophice 
auctus, abscessibus contaminatur, minima digitorum tractatione in pultem 
reducendis (vide Tab. CII, fig. 1 et fig. 2). Hepar mole manifesto auc¬ 
tum , eadem singulari malacia detinetur. Renes sanguine suffusi. Vesica ex 
loto a lotio vacua invenitur. 

Hunc casum fortuito deprompsi ex duobus millibus; quos typho icterode 
a mense octobri anni 1840 ad mensem novembrem anni 1841 Mosquae 
grassante observavimus. Hic, si symptomata vitalia et cadaverica, decursum 
exitumque respicias et conferas, nonne genuinus atque simillimus est typhi, 
qui in America tantas strages edit et vulgo febris fiava nuncupatur? — 
Profecto enim, si illa epidemia anni 1840-1 non Mosquae saeviisset, sed 
Gades, Barcelonamve devastasset, nonne nova existimanda esset in Eu¬ 
ropam irruptio istius pestilentiae Americanae? Quod ita esse equidem bona 
fide fatear et affirmem; nec ego amplius credo, quod recentiores asseve¬ 
rant, aestum solis et focum quemdam infectionis esse duas causas , ad hanc 
febrim excitandam necessarias, non credo, non video, non intelligo. Quum 
enim anni 1840-1 epidemia, urbem nostram depopularetur media hieme, 
procul ab omni centro putrefactionis, quae forte ex materiarum animalium 
et vegetabilium decompositione oriri poterat : ego fidem iis habere nequeo, 
qui istam febrim non trans 48° latitud. grassari praecipiunt, Mosqua etenim 
in 55° 45’ latitud. sita est. Liberrime profitebor a me dubitari opinionem 
eorum, qui hac in febri maxime jecur degenerare contendunt, quum non 
modo per me ipse, verum etiam insectionibus corporum, quas viri claris¬ 
simi Pelican in Nosocomio militari Mosquensi, et Samson in Nosocomio 
urbano exsecuti sunt, edoctus mihi persuaserim , laesionem cadavericam 
constantem typhi icterodis anno 1840-1 grassati fuisse putredinem lienis, 
cum materia; tuberculosae (vide Tab. CII, fig. 3) ac saepius puris depositione 
conjunctam. De modo, quo typhi ista species propagatur, si concedam 
scriptoribus recentissimis, contagionem alibi non fuisse modum ordinarium 
propagationis, tamen experientia edoctus pronuntiare, palamque contendere 
possum, huncce modum propagationis solitum omniumque frequentissime 
observatum fuisse in epidemia quae Mosquae an. 1840-1 grassata est. 































L/ESIONES 


INTESTINORUM FEBRI TYPHOIDE/E PROPRI/E. 


TABULA CI1I. 

(Fig. 4.J 


Femina 37 annorum, ancilla , hepaticae constitutionis, optima semper ^ 
sanitate gaudens, regulariter fluxu catameniali visitata, vigente Mosquae 
anno 1834 genio typhoideo, ex contagio pyrexiae symptomatis afflicta, 
initio capitis gravedinem, epistaxin, nauseam nec non fluxum diarrhoicum 
experiens, serius suimet inconscia, delirans, duodecimo aegrotationis die 
Nosocomio tradita meae committebatur observationi. — Lurida, arena quasi 
conspurcata facies, fixus, profunde in orbitis sepultus oculus, dilatata quo¬ 
dammodo pupilla instructus, fuliginositas labiorum, dentium nec non lin¬ 
guae, vacui dolii rumor evocatus sub aditu in ventriculum liquidi, vi ori 
intromissi, meteoristicum abdomen, dolens regio iliaca dextra sub rudiori 
palpatione molestiam suam spasmodica faciei contractione exprimens, in¬ 
voluntarie depositae alvus et lotium, frequens respiratio rhonchis sub aure 
exploranti insignita, incitatus, debilis cordis ictus, ad 130 per minutae 
spatium ad radialem pulsans, frigida corporis superficies viscido sudore 
ad frontem irrorata, situs in lectulo massae plumbem ad modum aegrotae 
mentis omnino non compotis, altissima voce non evigilandae, mussitantis, 
contremescentis artubus, succussibusque ad totum corpus convulsae 
phamomena fuere, quibus nec non genii regnantis charactere moniti, 
obviam nobis imaginem tanquam typhoideam agnovimus, gravissimaque 
prognosi eandem circumdantes, aquam oxymuriaticam intus, sinapismos 
ubique locorum peripheriae corporis superhabendos, cataplasmata abdo¬ 
mini, post impositas hirudines regioni iliacae dextrae, glaciem vero calvariae ^ 
applicandam commendavimus, insuperque frigidiuscula aqua exsiccatam f 


coriaceam linguam continuo irrorari suasimus. Altero die, tredecimo 
videlicet post morbi exordium, omnia in pejus ruentia observavimus : 
Hippocratica facies viscido sudore madefacta, fortiter sibi invicem ad- 
pressae maxillae, vi imo adhibita minime locomovendae, frequentissima, 
stertens respiratio, minimus vix numerandus pulsus, ingens abdominis 
meteorismus, pressio regionis iliacae dextrae nunc aegrotae indifferens. Ster¬ 
core et lolio involuntarie excretis contaminata, vagitu motuque capitis 
continuo, nec non strabismo divergente affecla, inconscia sibi aegrota 
proximum suum finem enuntiat. Post revulsionem ad algidas extremitates 
iterum iterumque repetitam, statu semper gravescente, decimoquarto tan¬ 
dem nychthemero post morbi exordium ineunte periit misera. 

Sectio cadaveris. Mediocriter injectae inveniuntur meninges encephali 
peculiari mollitie induti, notabilis copia serositatis detegitur ad ventriculos 
ejus sicuti et ad basin cranii; eadem cadaverica insignia reperiuntur circa 
involucra medullae et substantiam ejus. Pulmones mucositatibus spissis ad 
bronchia farcti, circa lobos posticos pneumoniae hypostaticae criteria prae¬ 
bent. Flaccidum cor, coagulis atris in ventriculis suis oppletur. Hepar 
molle, friabile, volumine auctum. Lien facillime in putrilaginem redu¬ 
cendus, duplici parva depositione tuberculosa notatur. Ventriculus distentus 
aere sicuti et totus tractus intestinalis mucosae injectionem , nec non in 
viciniis valvulae Bauhini plagas Peyerianas non exulceratas observationi 
committit. Renes lutescentes deficiensque lotium in vesica, fuerant reliqua 
anatomica criteria circa gravissimam hanc aegrotationem colligenda. 

L/ESIOMES 

INTESTINORUM FEBRI TVPHOIDE/E PROPRI/E. 


TABULA GUI. 

(Fig. 3.) 


Rusticus, 40 annorum, robustus, medio florentis sanitatis, noctem sub 
tecto cum aegrotis typhoidea febre tunc temporis (an. 1834) Mosquse gras- 
sante affectis transigens, altero jam mane horripilationibus capitis dolore, 
surditate, viriumque prostratione arreptus, serius anorexia, siti, nauseis, 
nec non fluxu diarrhoico affectus, tandem pyrexiae continuae phaenomenis 
exustus, grabatum suum amplius non derelinquens, idearum confusionem, 
imo delirium adstantibus demonstrans, hebdomade elapsa post aegrota¬ 
tionis initium in Nosocomium missus, meae sic observationi tradebatur. 
Crispa facies, injectus, contracta pupilla instructus, fixus in orbitis oculus, 
fuligine contaminata labia, lingua minime ore exserenda, tactui quasi 
coriacea, nulla tamen siti urgente (indifferenter enim admotum ori poculum 
aquae haurit aegrotus), singultus hinc inde exaudiendus, meteoristicum ab¬ 
domen, tactui omnino non dolens regio iliaca dextra, flammeum parcum 
sponte excretum lotium, diarrhoica foetidissima involuntaria alvus, frequens 
sibilans respiratio, incitatus debilis pulsu 128 ad radialem numerando 
expressus cordis ictus, succussibus electricis agitata tota corporis com¬ 
pages, omnino fere sibi inconscii aegroti, ad quaestiones altissima voce 
propositas vix respondentis — phaenomena fuere sufficienter typhoideam, 
febrem insignientia. Gravissimum morbi exitum prospicientes aquam oxy- 
muriaticam cum decocto altheae intus, hirudines n° xij retro aures, cal¬ 
varia? frigida epithemata, corporis vero peripheriae sinapismos ubique 
locorum imponendos ordinavimus. Vespere miserum jactitantem, continuo 
delirantem, caput agitantem, divergente strabismo detentum, floccos stra¬ 


gulorum solventem invenientes, medicationi jam ordinatae Moschi gr. - omni 
hora sumendum adjecimus. Altero mane, post noctem anxie transactam, 
pessimo in statu reperimus miserum : Hippocratica enim facies frigido 
sudore irrorata, firmiter sibi invicem adpressae trismo maxillae, frequen- 
tissimis rhonchis offuscata respiratio, celerrimus irregularis ad algidas 
extremitates experiundus pulsus, inconsciae alvi ac lotii excretiones, vagitus 
continuus omnino sibi inconscii aegroti, erant prodromi proximae mortis 
eodem die ad vesperem miserum tumulo inferentis. 

sectio cadaveris. Mediocriter injectae inveniuntur meninges cerebri, 
substantia hujus organi tactu durior notabili copiae serositatis ad basin 
calvariae collectae incumbit. Medullae involucra dendroideam vasorum veno¬ 
sorum injectionem ostendentia, ad longitudinem scissa cerebrum spinale 
ad localitates varias malacia detentum, nec non certae copiae serositatis 
in specu vertebrali ad lumbalem ejus partem collectae innatans ostendunt. 
Pulmones mucositatibus farcti, ad infimos lobos congesti inveniuntur. Cor 
coagulis atris, minime firmis, ad ventriculum praecipue sinistrum impletum 
detegitur. Ventriculus sicuti et reliquus tractus intestinalis, meteoristice 
distentus, mucosae suae notabili injectione distinguitur, finis autem intestini 
ilei et coecum plagis Peyerianis n° 7 variae magnitudinis non exulceratis 
characterisati, insuper hypertrophicis glandulis Brunneri contaminantur. 
Hepar tactui molle, sicuti et lien maxime sanguine distenduntur. Renes 
volumine aucti, facillime ex minimo attactu in pultis speciem redu¬ 
cuntur. 



















L/ESIONES 


INTESTINORUM FEBRI TYPHOIDE/E PROPRI/E. 


TABULA CIV. 

fFig. 1.) 


Puella 24 annorum, robustae constitutionis, operaria, laudabili semper 
sanitate fruens, fluxu catameniali regulariter visitata, typhoidea febri Mos- 
quae grassante, post balneum vaporeum Rossicum assumptum, horrore 
cum calore alternante, capitis gravedine, aurium tinnitu, artuum dedola- 
tione, proclivitate ad somnum, per spatium plurium dierum affecta, in 
humido lucique fere impervio habitaculo degens, propter miserum statum 
nullis subsidiis circumsepta, serius anorexia perfecta nauseis adjuncta, 
linguae siccitate, intensa siti, molestiis sub epigastrio percipiundis; fluxu 
diarrhoico , urente lotio, spirandi difficultate, epistaxi saepius repetenda 
comitata, intensissima denique supraorbitali cephalalgia, viriumque pro¬ 
stratione tanta cruciabatur, ut vix lectulum derelinquere valens in eodem 
defixa, inertis massae instar decumberet. Mox statu miserae ingravescente, 
delirio continuo caeteris symptomatis adnexo, suimet haud compos, nonnisi 
adhibita vi in grabato continenda adstantibus, decimo die post morbi 
initium in Nosocomium adducitur. — Collapsa facies, oculis profunde in 
orbitis haerentibus characterisata, fuligine inspersae nares, nigra scorie 
obtecta labia, nec non offuscati dentes, sicca lingua vix ore extrudenda, ad 
superficiem atro tegmine induta, sitis nulla, vi introductum liquidum oeso¬ 
phagi continuitatem permeans, in ventriculo dolii vacui resonantiam evo¬ 
cans, epigastrii sub pressione dolor, hypochondriorum tensio, tactu molesta 
regio iliaca dextra, leviori pressione doloris praesentiam vagitu nec non 
singulari musculorum faciei contractione exprimendam manifestans, me- 
teoristicum abdomen, liquida, inconscia alvus, parcissimum lotium inscia 
aegrota in lectulum excretum, frequens respiratio, rhonchis aure exau¬ 
diendis imprimis in lobis pulmonum posticis obfuscata, incitati cordis ictus, 
ad frigescentes extremitates parvo, vix tangendo pulsu expressi, mentis 
perfecta absentia, alta voce imo interrogata aegrota vix excitanda, mox 
autem sibi derelicta mussitans, floccosque stragulorum solvens — omnia 


haec a nobis colligenda phaenomena, nec non anamnestica ab adstantibus 
accepta sat superque febrem indicabant typhoideam. Fontem morbi ex imis 
abdominis repetentes, gravissimumque exitum hoc in casu praesentientes, 
oxymuriaticam aquam , aquae fontanae adjectam , moscliique parvis dosibus 
suffulciendam , revulsivam methodum uhique locorum adimplendam , abdo¬ 
mini sinapismos emollientibus cataplasmatis obtegendos, calvariae frigida 
epithemata, omnique cutis peripheriae frictiones aceto camphorato absol¬ 
vendas commendavimus. Allero mane, omnibus in pejus ruentibus, facie 
facta hippocratica, respiratione stertente, alvo nec non lotio inconsciis 
conspurcata, frigidp sudore ad frontem reliquasque corporis partes irro¬ 
rata, plumbeae massae ad modum in lectulo jacens, minime sui compos, 
altissima voce amplius noii evigilanda morti committitur. 

Sectio cadaveri*. Mediocriter injectae cernuntur meninges, flaccide sub¬ 
jacens cerebrum involventes. Encephalon tactui molle, pallidum, copia 
notabili serositatis ventriculos ejus distendentis characterisatur. Liquidus 
serosus sanguis implet sinus baseos calvariae. Eadem criteria investigantur 
circa contentas partes specus vertebralis. Postici lobi pulmonum hepatisati, 
pneumonia; hypostaticae indicia prae se ferentes, bronchos spissis mucosi- 
tatibus farctos visui praebent. Flaccidum cor in cavitatibus suis impletur 
decoloratis albuminosis concrementis. Ventriculi nec non tractus intesti¬ 
nalis mucosa intense sanguine injecta, plagis vero Peyerianis, nec non 
glandulis Brunnerianis ad exulcerationem vergentibus, rubedine maxima 
circumdatis, contaminatus finis intestini ilei videtur. Infarctis glandulis 
mesaraicis delinentur contiguae exulcerationibus intestinalibus mesenterii 
viciniae. Molles, in putrilaginem facillime reducendi observantur lien atque 
hepar. Sanguine turgent fissuris numerosissimis. intersecti renes. Cystis 
urinaria a lotio vacua, dendroidea vasorum injectione ad mucosam dis¬ 
tinguitur. 

INTESTINORUM FEBRI TYPHOIDE/E PROPRI/E. 


TABULA CIV. 


(Fig. 2.) 


Rusticus 30 annorum, constitutionis debilis, ast semper optima sanitate ^ 
gaudens, abhinc nonnullos dies, excalefacto corpore, frigidae aurae noc¬ 
turno tempore expositus, altero jam die lassitudine totius corporis, articula¬ 
tionum dedolatione, gravedine capitis, aurium tinnitu, aureis vomituritioni 
associatis, epistaxi nec non alvi profluvio arreptus, haecce omnia ex per¬ 
frictione sibi explicans, balneum Rossicum vaporeum iniit, ut restituta 
cutanea perspiratione haecce omnia ad normam redigerentur. Ast invaluit 
e contrario morbosus status ejus : pyrexia'continua, virium prostratio in 
dies gravescens, temulentia capitis, insomnes noctes delirio hinc inde no¬ 
tatae, coegerunt proximos, ut misso aegroto in Nosocomio ibidem quaererent 
subsidium. — Spurca, livida facies, semiaperto ad palpebras muco sordido 
conspurcato oculo instructa, fuligine obtecta labia et dentes, arida, sicca, 
atra lingua, dolens sub attactu epigastrium nec non utraque hypochon¬ 
driorum regio, meteoristicum abdomen, insensibilis regio iliaca dextra, 
rudiorem imo palpationem perferens, tum liquida, tum adslricta alvus, 
languens lotii rubri accensi excretio, frequens respiratio, murmure ex toto 
larvato ad posticas pulmones partes exaudienda, cordis ictus parvus, hu¬ 
cusque regularis, eodem charactere ad supremos, algidos artus notatus, 
ecchymomaticae maculae ad certas cutis localilates cernendae, epistaxis 
modica, ast saepius repetenda — erant symptomata circa organicam vitam 
nobis colligenda. Interrogatus aegrotus accusat summam capitis temulen¬ 
tiam, oculorum intercurrentem caliginem, praecordiorum angorem, sibi 
autem derelictus statim somnolentia detentus mussitat succussibus quasi 
electricis ad artus agitatus. — Typhoideam febrim ex obviis symptomatis 
clare inlelligentes, calomel intus nec non altheae decoctum superbibendum, 
hirudines epigastrio ncc non naricibus adplicandas suasimus, insuper com¬ 
mendantes cooperiri abdomen emollientibus cataplasmatis, caput vero fri¬ 
gidis epithematis, omnibus his sinapismos addidimus superficiei corporis , 
admovendos, nec non frictionem cutis aceto camphorato tepidiusculo exae¬ 
quandam. Minime tamen frangebatur morbi vis, nam quasi massa iners, 
divaricatis cruribus, in lectulo decumbens, quaestionibus aha voce propositis 
non evigilandus stertet miser, ad artus frigescit, filiformem intermittentem 
pulsum ostendens, involuntarie secedunt alvi et lotii excretiones; tandem 
continuo exagitatus, sardonicum risum explens, inconscius suimet ipsius 
morti traditur. 

sseciio «-artaveris. Insigniter injecta cernuntur velamenta cerebri nec 
non medullae spinalis. Encephalon et medulla tactui molliores, notabili f 


copia serositatis ad basin calvariae collectae, nec non in specu vertebrali 
coacervatae irrorantur. Pulmones in continuitate bronchiorum spissis mu- 
cositatibus farcti, postrorsum hepatisationis rubrae criteria offerunt. Cor 
sanguine dissoluto nigro scatens, hypertrophiam concentricam ventriculi 
sinistri visui praebet. Hepar et lien volumine aucti, tactu mollitie summa 
induti reperiuntur. Mucosa intestinorum incrassata sanguine suffusa, plagis 
Peyerianis, nec non glandulis Rrunneri hypertrophicis exulcerationi proxi¬ 
mis contaminatur. Glandulae mesenterii mole sua adauctae, in medio emol¬ 
litae videntur. Renes hypertrophici, ad superficiem granulationibus luteis 
adspersi inveniuntur. 

Has observationes ( Tab. CIII, fig. 1 et 2, et Tab. CIV,fig. 1 et 2) selegi 
magno ex numero factorum, quae mihi objecta fuerunt inter febres ty- 
phoideas Mosquae ab anno 1834 deinceps ad annum 1839 praecipue vero 
hieme anni 1834 usque ad an. 1835 grassatas. Quinquennis haec epidemia 
mihi confirmare videtur non modo, quod nonnulli auctores jam propo¬ 
suerunt, verum etiam quod mihi ipse persuasi : 1) typhum et febrim ty¬ 
phoideam eundem esse morbum, ideoque 2) alteram contagione in alios 
vulgari. Typhus et febris typhoidea, ait D r Roche, sunt eadem corporis 
affectio, nullaque re inter se differunt, nisi causarum gradu atque vi symp¬ 
tomatum. Ceterum omnia in iis paria esse, idem auctor alio loco affirmat. 
Profecto enim typhus et febris typhoidea sub iisdem conditionibus erumpunt 
et ingravescunt, eademque praebent symptomata in facie, cute, organis 
digestionis, pulmone, excretionibus ipsoque encephalo, idem est in utroque 
morbo decursus, eadem ad decubitum gangramamque proclivitas, eadem 
laesionum anatomicarum natura, eadem denique organa his ipsis affecta. 
Ulcerationes intestini tenuis aeque in febri typhoidea reperiuntur alque in 
typho. Sanguis magis fluidus et quasi decomposilus in utroque videtur 
easdem subiisse depravationes. Et, si respicias modum, quo uterque latius 
serpit et in alia transit individua, sicuti typhus, ita febris typhoidea, aucto¬ 
ribus Gendron, Leuret, Misller, Forget, Lombard et me ipso, qui per 
quinque annorum epidemias utrumque morbum observavi, potest duplici 
ratione propagari in aliosque transferri : directe, contactu aEgrotorum vel 
convictu in aere iis infecto, aut indirecte, contactu eorum , qui ad aegrotos 
accedunt, rerumve, quibus aegroti utuntur. Hisce ex omnibus cum D re Rocbe 
consentiens, colligam : febrim typhoideam esse typhum sporadicum, ty¬ 
phum esse febrim typhoideam in statu epidemiae, utrumque vero morbum 
contagione propagari. 




















L7ESI0NES 

INTESTINORUM CHOLER/E PROPRI/E 


TABULA CV. 

(Fig. 4.) 


Famulus, 36 annorum, robustae constitutionis, grassante cholera anno k 
1847 Mosquae, inopinato nauseis vomitu materiei liquidae subsequente no¬ 
tatis, summa epigastrii oppressione, fluxu diarrhoico frequentissimo, spas¬ 
mis tonicis et clonicis extremitatum nec non algore totius corporis arreptus, 
elapso nychthemero, viribus resolutus in Nosocomium transmittitur. — 
Collapsa, livida facies, profunde in orbitis sepulti oculi, arescens, griseo 
tegmine obducta lingua, inexplebilis sitis, dolor epigastrii nec non regionis 
iliacae dextrae, leviori imo attactu evocandus, liquida saepissime deposita 
alvus, furfuraceo detritu characterisata, ex toto deficiens lotium, vomitus 
liquidi altbeae decoctum simulantis saepius repetendus., frequens respiratio, 
molestia summa circa cor, ictu accelerato organi istius concomitata, pulsus 
ad frigidas ecchymomaticas extremitates supremas minime tangendus, ca¬ 
pitis temulentia, aurium tinnitus — phaenomena fuerant collecta circa 
aegrotum, qui vix intelligenda voce, praecordiorum angorem, summam 
corporis jactitationem, nec non infimarum extremitatum spasmodicas in¬ 
super accusavit contractiones. In balneum calidum misso, spirituosis fric¬ 
tionibus, atque sinapismis totam corporis peripheriam successive coope¬ 
rientibus tractato, hirudines ad epigastrium nec non regionem iliacam 
dextram applicari jussimus, decoctum altheae intus cum laudano, interjectis 
dosibus magnesiae carbonica?, aquae commixtae commendantes. Vespere 
lingua arida, sitis intensa, praecordiorum anxietas aucta, diarrhoicus fluxus 
etsi rarior ast semper adhuc vigens, mancum ex toto lotium, respiratio f 


rhonchis e longinquo audiendis notata, pulsuum defectus, frigus extremi¬ 
tatum minime susceptis frictionibus diminuendum, capitis obnubilatio, 
stupida faciei expressio, ecehymomatica ad angulos oculorum cernenda 
conjunctiva — erant phaenomena imbecillem medicationem nostram ar¬ 
guentia. Altero mane stertens viribus resolutus, sui non compos, facie 
hippocratica instructus, frigido sudore irroratus, diem obiit supremum 
miser. 

secifo cadaveris. Meninges sanguine suffusae, cerebrum tactui durum, 
sanguineis punctis notatum, in ventriculis serositate distentum obtegunt. 
Sinus baseos calvariae nigro sanguine implentur. Medullae spinalis mem¬ 
branae simili injectione notatae, hinc inde ad arachnoideam incrassatione 
squammarum ad instar exprimenda characterisantur. Medulla ipsa normali 
densior ad infimam specus vertebralis regionem serositate circumducitur. 
Pulmones sanguine nigro farcti, spumosis ductilibus mucositatibus in bron¬ 
chiis opplentur. Cor coagulis albuminosis fortiter tendinibus musculorum 
papillarium adhaerentibus, praecipue in cavitate sinistra obturatum dete¬ 
gitur. Turgent sanguine hepar et lien malacia correpti. Rubet ventriculi 
mucosa. Maxime injectum detegitur intestinum ileon plagis figuralis Peye- 
rianis, nec non hyertrophicis glandulis Brunneri afflictum. Turget densitate 
majori prtedita mucosa recti ecchymomatice suffusa. Volumine aucti renes, 
vacua ex toto vesica comitantur. 

L/ESIOMES 

INTESTINORUM CHOLER/E PROPRI/E 


TABULA CV. 


( Fig. 2. ) 


Rusticus 40 annorum, robustus, saeviente cholera Mosquae anno 1847, 
ex imprudenter commisso errore diaetetico, epigastrii tensione, nausea 
cum vomitu juncta, diarrhoico fluxu aquoso, anxietate circa praecordia, 
capitis vertigine, auriumque susurru repente afflictus, venaesectione facta 
vix exinde sublevatus, contra intensioribus alvi ejectionibus turbatus, in¬ 
super crampis infimos artus agitantibus viriumque lapsu summo detentus 
Nosocomium iniit. — Collapsa, oculis profunde in orbitis haerentibus, 
circulo livido obductis notata cernitur facies, semiapertum, spastice sursum 
retractum ad angulos os, grisea, frigida lingua, inexplebilis sitis, columnam 
vertebralem versus retractum ad epigastrium cernitur abdomen, vomitus, 
praeviis continuis nauseis materiei liquidae, inodoris, frequentissima alvi, 
althea? decocti quasi indolem referentis depositio, ex toto silens lotii se¬ 
cretio, anxia, frequens respiratio, tumultuosus cordis ictus, deficiente ex 
toto pulsu ad radiales experiundo, frigida denique marmorea cutis peri- 
pheria, lividis maculis hinc inde conspiciundis contaminata. Extincta, vix 
intelligenda voce accusat miser capitis temulentiam, aurium susurrum, 
angorem circa- pectus et abdomen maxime persentiendum, artuumque 
inferiorum tonicas contractiones summopere eundem molestantes. Con¬ 
tinuo in lectulo agitatus jactitatione miserandum suum exprimit statum. 
Infusum valeriana; cum adjecto liquore anodyno, sinapismi abdomini, fric¬ 
tiones, nec non revulsio reliquae peripheriae adcommodandae, allheae 
decoctum pro potu, clysmi amylacei cum adjecto laudano liquido — fue¬ 
rant subsidia, prmvie immisso aegroto in balneum calidum adhibenda. 
Altero mane omnia in pejus ruunt : injectus oculus, sicca lingua, respirptio 


A rhonchis copiosis insignita, ad varia intervalla recurrens vomitus, nauseis 
alvoque liquida semper vigentibus, deficiens lotium, frequentissiinus cordis 
ictus cum radialium pulsu minime inveniundo — in conspectum prodeunt. 
Sudore frigido obducitur gelida cutis; ad quaestiones minime respondens, 
stupida facie mentis absentiam enuncians, sibi derelictus mussitat, jactita- 
turque vagiens in lecto miser. Frigida epithemata calvariae adposita, moschi 
doses interjectae hucusque continuatae medicationi, nullo phaenomenorum 
emolumento insigniuntur. Altero enim die post praesentiam suam in Noso¬ 
comio, resolutus viribus, sibi inconscius, stertens, faciem decompositam 
nobis offerens, medio subsidii nondum praerupti expirat. 

sectio cadaveris. Vix injectae reperiuntur meninges; serositate scatens 
arachnoidea obducit complanatos cerebri gyros, tactui emollitum ence¬ 
phalon copia serositatis normali majori distenditur, nigro sanguine medio¬ 
criter impleti cernuntur baseos calvariae sinus; idem injectionis defectus 
investigatur circa involucra medullae, haec pallida, mollis, serositati innatat 
circa imam specus vertebralis partem collectae. Pulmones sanguine nigro 
ad infimas suas partes suffusi observantur, spissis mucositatibus implentur 
bronchia. Cor ad ventriculos firmis atris coagulis farcitur. Mucosa tractus 
intestinalis ad ventriculum leviter injecta, maximam contra rubedinem 
demonstrat circa ileon, glandulis Brunneri hypertrophicis offuscatum ; pal¬ 
lida potius inspissata reperitur reliqua pars ejus, crassum intestinum nec 
non supremam recti regionem vestiens. Turgent mesenterii glandulae, 
f Emolliti sanguinis pleni cernuntur — hepar, lien, sicuti et renes. 

INTESTINORUM CHOLER/E PROPRI/E. 


TABULA GVI. 

(Fu,. 1,-) _ 


Puella 23 annorum, ancilla, hepaticae constitutionis, perfrictioni expo- ^ 
sita, grassante cholera Mosquae anno 1847 inopinato, nocturno tempore 
borborygmis, epigastrii pressione, cordis palpitatione, nauseis, vomitu 
subsequente, alvi depositionibus liquidis, frequentissimis, capitis vertigine, 
crampis ad artus infimos percipiundis, nec non virium lapsu maximo 
afflicta, altero mane jam Nosocomio committitur. Lurida, lurgore vitali or¬ 
bata facies, oculis profunde in orbitis sepultis, semivelatis, circulis nigris 
obductis notatur. Livent genae, apex nasi nec non labia, griseo tegmine 
obducitur frigescens lingua, inexplebili siti torquetur misera; minima copia 
liquidi ingurgitata, vomitu materiae spumosae comitata, molestiis summis 
circa epigastrium characterisatur. Collapsum tangitur abdomen, sensibilia 
ad attactum praecordia nec non regionem iliacam dextram explorationi 
offerens, atque borborygmis e longinquo audiendis exaratum. Frequentis- 
sima sedes detritum furfuraceum rejiciens, mancum ex toto lotium, ardua 
respiratio, tumultuosus cordis ictus, deficiente ex toto pulsu ad frigidas, 
marmoreas, latis maculis livescentibus obductas extremitates insignitus — 
insuper observantur. Debilissima, vix intelligenda voce accusat misera 
temulentiam capitis, virium summam jacturam, angorem quasi mortis nun¬ 
tium, spasmosque violentissime infimos artus exercentes. Altheae decoctum 
cum laudano intus, hirudines epigastrio, amylacei clysmi, spirituosae fric¬ 
tiones, frigida epithemata calvaria;, sinapismi vero corporis peripheriae 
superhabendi — fuerant subsidia, praemisso balneo calido in usum vocata. 

Ad vesperem ejusdem diei silet vomitus, frequentiaque decrescit alvi exone¬ 
ratio, deficit semper lotii secretio, jactitationeque insigni affecta misera 
summam calvariae accusat gravedinem. Seposito laudano, sincerum prae¬ 
betur altheae decoctum, cum interjectis dosibus magnesiae calcinafae, aquae 
simplici commixtae. Continuantur corporis frictiones et sinapismi, hiru- ? 


dines insuper post aures adplicatae componunt medicationem a nobis indi¬ 
catam. Altero mane stupida cernitur facies, oculo sugillato notata, arescit 
lingua, siti contra minori exusta misera aegre perfert rudiorem abdominis 
palpationem, deficiunt vomitus et alvus, silet semper lotium, difficultate 
cum majori absolvitur respiratio, tumultuosum cor, hucusque ex toto 
mancum evocat pulsum. Minime ad quaestiones respondens vagitat, sibique 
derelicta mussitat misera plumbeae massae ad modum in lectulo jacens. 
Calomel cum tantillo moscbi continuando mucilaginoso potui adjectum, 
revulsio ubique locorum, nec non frigidorum calvariae adplicationes conti¬ 
nuatae , nullam mutationem ad sublevandum miserabundum statum hunc 
efficiunt. Vespere tertii nycbthemeri post introitum a-grotae in Nosoco¬ 
mium, facta respiratione stertorosa, facie hippocratica instructa, gelida 
ad totum corpus, sibi inconscia, rigida, diem obiit supremum misera. 

sectio cadaveris. Mediocriter injecta inveniuntur meninges cerebri, 
tactui mollis, atque serositate in cavitatibus suis scatentis. Nigro cruore 
implentur sinus calvaria; eadem modica injectione notantur velamenta 
medulla, hac, digitis tractata, facile in pultem reducenda, liquido infiltrata 
arachnoidea obducitur. Emphysematosi pulmones, ad infimos lobos sanguine 
turgidi, bronchiis mucositatibus viscidis farctis characterisantur. Cor flac¬ 
cidum , ad ventriculum sinistrum denso albuminoso coagulo obturatur. 
Mucosa ventriculi sicuti et reliqui tractus intestinalis exsanguis, tenuis, ad 
ileon intestinum tribus plagis Peyerianis figuratis, nec non glandulis Brun- 
neri hypertrophicis insignitur. Hepar, lien sicuti et renes, malacia pecu¬ 
liari detenti, digitis contrectati facillime in pultem reducendi, vesica ex 
toto a lotio libera — fuerant reliqua criteria crudelis affectionis hujus nobis 
inveniunda. 

INTESTINORUM CHOLER/E PROPRI/E. 


TABULA CVI. 

(Ficj. g.) 


Femina 30 annorum, constitutionis mediae, plurium infantum mater, ^ 
medio florentis sanitatis, post theae infusionem immoderate haustam, aeris 
intemperiei exposita, durante epidemia cholerica Mosquae an. 1847, sine 
praeviis symptomatis ad noctem borborygmis, rumorem summum evocan¬ 
tibus, cordis palpitatione, respirationis oppressione, nausea, fluxu diar- 
rhoico, praecordiorum angore intensissimo, nec non crampis utriusque 
extremitatis infimae arripiebatur. Domesticis auxiliis quibusdam, menthae 
videlicet infusione utens, matutino tempore alterius nychthemeri statum 
suum omnino aggravatum observans Nosocomio committitur. Pallida, 
crispa facies, oculis acie fracta, profunde in orbitis haerentibus instructa, 
arescens griseo tegmine obducta lingua, immensa sitis, frequentissimae 
nauseae, cum subsequenti vomitu materiei acidae, spumosae, saepissime de¬ 
posita, decocti altheae ad modum constituta alvus, ex toto deficiens lotium, 
ardua respiratio, cordis ictus irregularis, defectu pulsuum ad radialem 
comitatus, marmorea cutis peripheria gelido sudore obducta —phaenomena 
fuere a nobis examinantibus observata. Fracta debilissima voce accusat 
aegrota ingentem capitis gravedinem, oculorum scintillationes, aurium 
tinnitum, summam anxietatem in imis pectoris experiundam , crampos, 
jactitationemqne totius corporis. Valerianae infusum cum liquore anodyno 
altheae decocto suprabibendum, intus suadentes, balneo immisimus aegro¬ 
tam , serius ad varias partes superficiei corporis sinapismis obtegendam, 
nec non spirituosis subsidiis perfricandam. Post nychthemeri spatium, 
silens vomitus, ad nihilum reductus diarrhoicus fluxus, aliis morbosis 
phaenomenis ad organisationem observandis minimeque adhuc emendatis 
notantur : siccescit enim lingua, frequentior evadit respiratio, tumultuosus 
cordis ictus eadem semper pulsuum silentia exprimitur ad radiales, fri- f 


gescunt extremitates, tonicis crampis exagitata jactitatur summe misera, 
lacrymis et vagitu nostrum invocans subsidium. Tertio nychthemero 
ineunte, typhoideum characterem oculis nostris omnino praebens misera, 
sui non compos, stupidam effigiem, characteristice injectis conjunctivis 
nobis referens, anxie spirans, mussitans, carphologia exercita, floccos stra¬ 
gulorum suorum hinc inde solvens, facie decomposita, divaricatis cruribus 
in lectulo jacens, praevie facta respiratione stertente diem obiit supremum. 

Sertlo cadaveris. Vix injectae inveniuntur meninges cranii nec non 
specus vertebralis, normali molliores observantur substantia encephali, nec 
non medulla spinalis. Lamellis semipellucidis cartilagineis obsidetur arach¬ 
noidea, medullam spinalem a posticis convestiens. Viscidis cum muco- 
silatibus bronchia farcientibus, vix invenitur sanguinis coagminatio in 
inferioribus pulmonum lobis. Cor in ventriculis suis coagulis nigris farctum, 
singulari rubedine endocardii characterisatur. Mucosa tractus intestinalis 
in ventriculo dendroideis injectionibus notata, ad intestinum ileon, prae- 
primis circa finem ejus, plagis figuratis Peyerianis exulcerationi proximis, 
nec non glandulis hypertrophicis Brunneri rubedine maxima circumdatis 
notata, observationi nostrae submittitur. Hepar et lien sanguine turgidi, 
emolliti, ultimus vero in medio sui suppurationis focos segregatos conti¬ 
nens, palpatione imo leviori in pultem reducitur. Mesaraicae glandulae 
tumidae, roseo colore indutae, verticaliter scissae, emollitionis processum 
inchoatum nobis offerunt. Renes ad superficiem lutescentes, in calycibus 
suis parcissima copia lotii irrorantur. Vesica a norma minime recedens, 
lotio ex toto vacua, uteroque sano incumbens — cyclum constituit inves¬ 
tigationis anatomico-pathologicae circa cholerae studium adimplendae. 




















INTESTINORUM CHOLER/E PROPRI/E. 


TABULA CVII. 


Puella 27 annorum, lymphatica, tempore menstruationis, afflatui frigidae 
aurae exposita, indeque fluxus istius suppressione exercita, grassante Mos- 
qute cholera anno 1847, inopinato mediis in negotiis vertigine capitis, 
aurium tinnitu, cordis palpitatione epigastrii angore, spirandi difficultate, 
nauseisque vomitu aquoso notatis affecta, statim venaesectione ex pede 
infusoque mentha; intus tractata, mox fluxum diarrhoicum experiens, tanto 
virium lapsu affligebatur, ut vix minimum motum exercere valens, timo¬ 
remque summum de exitu funesto adstantibus injiciens in Nosocomium 
traduceretur. Pallida regnanti morbo pathognomonica, ex toto turgore 
vitali orbata facies, grisea, arescens lingua, immensa sitis, nauseae vomitu 
frequenti aquoso molestissimo conjunctae, epigastrii nec non iliacae dextrae 
regionis ex attactu dolor, rumor in imis abdominis borborygmis evocatus e 
longinquo audiendus, saepissime deposita, liquida, albis pelliculis notata 
alvus, ardua frequens respiratio, tumultuosus cordis ictus, deficiens ex toto 
ad radiales pulsus, frigida, marmorea, in rugas facillime contrahenda cutis, 
capitis temulentia, aurium susurrus, praecordiorum angor, summa miserae 
in lectulo jactitatione expressus, crampi tandem molestissime artus infimos 
afficientes, et ne minimam quidem aegrotae quietem concedentes — phaeno¬ 
mena fuere morbosa a nobis colligenda. Adplicatis ad genitalia hirudinibus, 
ut suppleta sit manca hoc in casu uterina evacuatio, valerianae infusum cum 
riverii potione intus, frictiones spirituosae nec non sinapismi frequentissime 
corpori superhabendi, praemisso balneo calido in usum vocantur. Vespere 
siccescit magis lingua, silet vero vomitus, deficiunt sedes, mancum tamen f 


observatur hucusque lotium; angore maximo detenta misera, stupidam 
faciem oculumque injectum praebens, quaestionibus minime respondens 
mussitat floccosque stragulorum solvit. Impositis hirudinibus post aures, 
atque obtecta calvaria frigidis epithematis, seponitur valerianae infusum, 
nunc calomelane cum moscho nec non decocto altheae supplendum, minime 
neglectis externis revulsivis subsidiis, arduo hoc in casu suadendis. Nocte 
symptomata citissime violentia augentur, ita ut mane hippocratica facie 
instructam, stertentem, rigidam, frigido sudore coopertam, sui insciam 
invenientes aegrotam, actum jam de misera esse statueremus. Ac revera, 
elapsis tribus horis, animam deposuit. 

Sectio cadaveris. Mediocri injectione insigniuntur velamenta cerebri, 
sicuti et medulla; spinalis, organa haec tactui molliora, serositate ad basin 
calvariae, nec non imas specus, vertebralis partes collecta irrorantur. Pul¬ 
mones emphysematosi, postrorsum liquido sanguine infiltrati, tenaci spuma 
ad bronchos farciuntur. Atris, mollibus grumis sanguineis implentur cordis 
cavitates. Hepar et lien parenchymatis sui emollitionem praebentes, hinc 
inde punctis lutescentibus, quasi consequentiis emollitorum tuberculorum 
notantur. Mucosa ventriculi injecta est, maxima autem rubedine notatur 
finis ilei Peyerianis plagis nec non Brunnerianis glandulis exulceratis conta¬ 
minatus. Mesenterii glandulae tenui intestino contiguae, manifesto volumine 
auctae, in imis sui suppuratae reperiuntur. Renes sanguine scatent. Rubet 
mucosa vesicae ex toto a lotio vacuae. Normalis uterus ad ovarium sinistrum 
cystide parva hydatigenea instructus detegitur. 


(Fig. 1.) 

TABULA CVII. 

!%. a.; 


Vir, 31 annorum, scriba, constitutionis sat robustae, crapulae nonnun- ^ 
quam deditus, vigente cholera Mosquae anno 1848, ubi potulentis abusus 
est, eadem nocte symptomatis morbo regnanti propriis affectus, statim 
vena?sectione, hirudinum adplicatione ad epigastrium, intus elixirio tunc 
temporis maxime usitato (elixirium voronegense) curatus, mox a plurimis 
morbosis phaenomenis : nausea videlicet, vomitu, diarrhoico fluxu, nec non 
crampis infimos artus convellentibus liberabatur. Ast capitis gravedo, certa 
calvariae totius temulentia, thoracis oppressio, angor praecordiorum, vinum 
summus lapsus, nondum hucusque cessantes, exoptandum finem aegrota¬ 
tionis minime annuntiabant. Serius mussitationes nec non deliria nocturna 
coegerunt parentes ut Nosocomio aegrotum committerent. — Stupida, col¬ 
lapsa facies, fixo profunde in orbitis sepulto instruitur oculo, ad angulos 
internos conjunctivae ecchymomata praebente, rubent quodammodo genae, 
fuligine conspurcantur labia et dentes, arida tangitur lingua, dolet attactu 
epigastrium nec non regio iliaca dextra, deficit lolium, diarrhoica pluries 
de die solvitur alvus, modico calore superfusa cutis peripheria, mancum 
ad radiales pulsum ostendit, frequens rhonchis offuscata exauditur respi¬ 
ratio et incitatus, tumultuosus cordis ictus. Cavernosa voce accusat miser 
summam capitis temulentiam, pra?cordiorum angorem, viriumque lapsum 
ingentem, sibi autem derelictus mussitat, massaeque plumbeae instar in 
lecto defigitur. Hirudines post aures, frigida calvariae epithemata, abdo¬ 
mini vero cataplasmata adponenda, revulsio ad omnem corporis periphe- , 
riam sinapismis absolvenda, calomel cum moscho intus altheae decocto 
suprabibendum, frictiones tandem spirituosae artuum saepius de die insti¬ 
tuenda" — erant subsidia post primam nostram visitationem commendata. ^ 
Vespere abdominis dolor usui cataplasmatum minime cedens, contra pressio § 


regionis iliacae dextrae convulsa facie aegroti quaque vice expressa, novam 
applicationem hirudinum ad localitatem hanc exposcit, minime seposita 
medicatione interna et externa hucusque adhibita. Altero mane omnia in 
pejus ruentia observantur. Hippocratica facies, arida, siccissima lingua, 
potionis nullum desiderium, involuntaria sedes, meteoristicum abdomen, 
deficiens lotium, stertens respiratio, imbecillis irregularis cordis ictus, 
manco ex toto pulsu expressus — erant insignia proximis finis miseri, 
quinto die post prima morbi exordia leto traditi. 

Sectio cadaveris. Injecta? meninges, durum tactu encephalon, numero¬ 
sissimis punctis sub transversa ejus sectione notatum, parca serositas in 
ventriculis lateralibus collecta, sinuum baseos calvariae sanguine atro car- 
bonisato distensio, vivide injecta arachnoidea medullam spinalem vestiens, 
qua; ipsa tactui durior ad varias localites squammulis lactescentibus semi- 
cartilagineis contaminabatur — haec fuere graviora circa cerebrum ejusque 
appendices inventa cadaverica criteria. Pulmones sanguine farcti, hypo¬ 
statica pneumonia ad lobos infimos notati, vitrescenti sputo in bronchiorum 
divisione contento characterisantur. Cor volumine quodammodo auctum 
friabilibus atris coagulis occluditur. Mucosa ad ventriculum dendroidea 
injectione notata, ad ilei finem exulcerationibus ab embolo eorum depu¬ 
ratis, nec non ad cicatrisationem vergentibus, sparsis hypertrophicis glan¬ 
dulis Brunneri comitatis insignitur. Hepar et lien volumine aucti, sanguine 
turgidi, malacia detenti, minimo attactu in putrilaginem reducendi, segre¬ 
gatis parvis suppurationis focis contaminantur. Glandula? mesenterii hyper¬ 
trophica?, hinc inde in medio sui suppurata? deteguntur. Eadem sanguinis 
congestio invehitur circa hypertrophicos renes. Vesica ex toto vacua ad 
mucosam injecta cernitur. 



















L/ESIONES 

INTESTINORUM CHOLER/E PROPRI/E 


TABULA CVIII. 

(Fig. 4, 2 et 3.J 


Juvenis 27 annorum, famulus, constitutionis debilis, post calidarium 
rossicum perfrictioni expositus, durante cholerica epidemia Mosquae an. 
1848, subito refrigeratione totius corporis arreptus, epigastrii nec non 
hypochondriorum oppressionem, nauseam vomitu aquosae materiae comi¬ 
tatam , abdominis borborygmos alvique depositionem frequentissimam ex¬ 
periens, capitis temulentiam, vertiginem, cordis angorem, pectoris pondus, 
virium lapsum insignem, algoreque detentos artus inferiores spasmis 
molestissime afflictos persentiens, statim a parentibus panacea, tunc tem¬ 
poris similibus in casibus usitatissima elixirio videlicet anticholerico (Voro- 
nege) theano cochlearculo saepius per horae spatium sumendo, cum menthae 
crispae infusione conjuncto tractabatur. Siluit re vera vomitus, ast molestiis 
circa pectus et epigastrium vi augescentibus, alvi fluxu minime ad silen¬ 
tium reducto, spasmis ad rigidas extremitates magis magisque miserum 
concutientibus, angore totius corporis, jactitationeque aegroti magis ex¬ 
pressis, propinqui impulsi sunt, ut miserum in Nosocomium adveherent.— 
Pallida, turgore vitali privata facies, oculis ad conjunctivas injectis, pro¬ 
funde in orbitis haerentibus instructa, sicca, rubra lingua, inexplebilis 
sitis, dolens ex atlactu epigastrium nec non regio iliaca dextra, tensum 
meteoristicum abdomen, alvus frequentissime cum tenesmo deposita, car¬ 
nium loturae non dissimilis, nisus continuus mingendi sine ullis lotii excer¬ 
nendi vestigiis, frequens laboriosa respiratio, rhonchis saepius exaudiendis 
offuscata, cordis ictus tumultuosus, ex toto deficiente pulsu ad frigidas 
extremitates expressus — primo sub examine aegroti observabantur. Sepul- 
chrali debilissima voce accusat miser, capitis ingentem gravedinem tinnitu 
aurium ingratissimo conjunctam, praecordialem angorem, artuum infe¬ 
riorum spasticas contractiones, urentemque maximopere molestam sensa¬ 
tionem , inde a ventriculo usque ad anum extensam, tanta cum virium 
prostratione, ut plumbeae massae instar, in lectulo jacens, ne minimum 
quidem motum exercere posset. Tepido balneo immissus, hirudinibus ad 
epigastrium nec non regionem iliacam dextram tractatur miser, cataplas¬ 
matis emollientibus obteguntur abdominis tegumenta, amylaceis enematis 
laudano commixtis exercetur rectum, sinapismis nec non irritantibus fric¬ 
tionibus exaratur tota corporis peripheria, minime neglectis impositionibus 
frigidorum epithematum capiti adplicandorum. Insimul porrigitur interne 
calomel cum moscho, altheae decocto mucilaginoso superbibendum. Sus¬ 
cepta medicatio haec per triduum, cum frequcntioribus balneis continuata, 
nullo emolumento insigniebatur : magis magisque siccescens lingua, alvus 
sanguinea cum tenesmo saepius solvenda, deficiens ex toto lotium, continua 
mussitatio aegroti ad quaestiones vix respondentis, corporis jactitatio, pulsus 
defectio ad frigidas extremitates exploranda — erant nobis manifesta cri- 
teria gravissima mox perituri aegroti. Quinto inchoante nychthemero post 
morbi primum exordium sui omnino non compos, collapsa facie instructus, 
ad frigidam frontem gelido sudore irrbratus, lente stertens, sanguinea sede 
inconscie ejecta conspurcatus letho traditur. 

sectio cadaveris. Insigniter injectae inveniuntur meninges. Cerebrum 
tactui durum, sub transversa sectione numerosissimis punctis rubris no¬ 
tatur, modica copia rutilantis serositatis includitur ventriculis ejus. Turgent 
sinus calvariae sanguine nigro carbonisato, eadem sanguinea injectio inve¬ 
nitur circa velamenta medullae spinalis, normali durioris, ad infimas loca- 
litates specus vertebralis turbida serositate obductae. Sanguine scatet uterque 
pulmo, sparsis tuberculis crudis instructus, mucositatibus spississimis pa¬ 
rietes bronchiorum vestitas offerens; modicae copiae serositatis in fundo 
utriusque sacci pleurae collectae innatant lobi ejus infimi. Albuminosis 
decoloratis concrementis, intricantur tendines musculorum papillarium 
cordis, excentrica hypertrophia ventriculi sinistri affecti. Sanguine impleti, 
malacia correpti deteguntur hepar et lien. Rubedine ecchymomatica conta¬ 
minata cernitur mucosa ventriculi, peculiari virescentia mucosae characte- 
risatur finis ilei nec non initium coli plagis Peyerianis nec non sanguinis 
infiltratione, suffusione et incrassatione notatus (vid e fig. 1). Coli pars in 
exulcerata, trans parietes suos haud scissos investigata, perfora- 


tioni proxima (vide Jig. 2) detegitur. Totum intestinum crassum perpendi- 
culariter ad parietes scissum incrassatum ad omnes suas tunicas (vide 
Jig. 3) reperitur. Renes sanguine infiltrati, vesica ad parietes suos injecta 
comitantur. 

Attente perlectis perpensisque observationibus (vide Tab. CV, CVI, CVII 
et CVIII ) quis est, quaeso, qui ista in systematis nervosi turbatione non 
cognoscat adynamiam esse symptomatum caussam omnium? Qui, laesiones 
posthumas cranii, thoracis, abdominis, praecipue intestini tenuis, bis in 
observationibus expositas perscrutatus, haec ipsa signa ex cadaveribus de¬ 
prompta ad febrim typhoideam pertinere dubitet? Qui ab omni opinione 
praesumpta liber, easdem laesiones non judicet esse pathognomonicas in 
enteritide folliculosa, aut dothienteritide aut etiam in typho? Verumenim- 
vero alterationes intestinorum, in his quatuor tabulis explicatae, nihil aliud 
exprimunt, nisi indolem anatomicam praevalentem epidemiae cholericae, 
quam inde a mense septembri anni 1847 ad decembrem anni 1848 Mosquae 
grassatam esse constat! Tribus in nosocomiis, quae a septembri 1847 ad 
calendas augusti 1848 curae meae demandata fuerant, acervis morientium 
mortuorumque circumdatus, illam naturam typhoideam, quae tum cholerae 
Mosquensi notam propriam imposuit, ego sine ira et studio quotidie obser¬ 
vabam, ac, neutri parti favens, perspiciebam ex cadaverum incisione, quam 
professores Toporoff et Mlodziejovsky et doctores Redlich et Dombrovsky, 
ea tempestate mei collegae sociique aestimatissimi in clinica therapeutica 
constanter et ordine instituerunt. Atque ita factis evidentissimis continue 
obviis munitus et firmatus, fluctuare occepi in cogitatione, quam olim ex 
cholera Mosquam anno 1830 depopulata conceperam. Mox vero mihi opi¬ 
nionem radicitus excussi, quae plerosque collegas meos tenuit ac tenet; 
conscientia mea sustentatus, fere omnibus repugnans, dubitationem quandam 
de natura et de modo propagationis mali, quod circum me mortales in¬ 
teremit ingenue enuntiavi. Sed factorum haud ambiguorum, quae apud nos 
quotidie scatebant in expressione tam vitali quam et cadaverica memor, 
iisque judicium meum superstruens, in scholis habitis in clinica publice 
profiteri ausus sum cholerae Mosqueiisi an. 1847 et 1848 naturam fuisse 
typhoideam. — Huc accesserunt investigationes accuratissimae et scrupulo¬ 
sissimae viri excellentissimi Nicolai Volkoff, qui optimo jure existimans, 
non media in urbe magna et celebri posse propagationis filum reperiri, 
totam curam diligentiamque adhibebat in civitatis Mosquensis territorio, 
cujus Nobilitati inter totum epidemiae spatium praesidebat. Quibus ex inves¬ 
tigationibus, inter 272 loca hujus territorii, morbum in 64 sine causa 
perspicua erupisse, sed reliquorum (208) ex numero 190 in locis conta¬ 
gionem ejus manifesto et apud magistratum, cui publicae securitatis cura 
defertur, confirmatam et comprobatam esse apparuit. His autem indiciis 
jure confisus, praeterea opinionem meam posui ac stabilivi in modo erup¬ 
tionis mali in urbe ipsa paulatim progredientis, ubi singuli vici per totos 
menses nonnisi pedetentim morbo inficiebantur. Itaque una cum collegis 
interrogatus a summo praefecto provinciae, utrum contagiosus hic morbus 
sit, nec ne? Epidemiam cholericam Mosquce scevientem , quum natura sit ty- 
plioidea, idcirco esse contagiosam, libere ac fortiter respondi. Libello, quem 
hac de re scriptum dedi, Collegium rei medicae praepositum obsecravi, ut 
causae meae ad totum genus humanum humanitatemque pertinentis rationem 
haberi, atque singula facta, quibus opinio mea contineretur, ad argumenta 
mea aut diluenda aut probanda religiose examinari juberet. Descenderunt 
quidem in certamen homines quidam, ut controversiam disceptarent, sed 
opinione praejudicata ducti, impotentes irae, studioque flagrantes in arenam 
se dederunt. Verum tamen quidquid id est, illa dubitatio de modo propagationis 
cholerae in urbe Mosqua, qui olim ne admissa quidem fuit ab iis, qui hunc 
morbum non contagiosum esse aiunt, illa inquam dubitatio , certe recusari 
non amplius potuit, sed nunc est cognita, accepta, probata; et gravis illa 
quaestio, adversus omnes imperitae multitudinis conatus, in medio relicta, 
nondum dijudicata, sine exitu est. Faxit Deus, ut haec controversia,temporis 
$ intercursu, non calamitatis renovatione componatur ac sedetur! 

EiVCEPHALOIS GLANDULA! MESENTERII. 


TABULA 


Puella septimum decimum annum agens, habitus scrofulosi, ab infantia ^ 
symptomatis diathesi huic propriis, ophthalmiis videlicet, crustosis eruptio¬ 
nibus calvaria? nec non faciei obnoxia, serius herpetica efflorescentia con¬ 
stanter ad extremitates obfuscata, abhinc duos annos catameniali fluxu 
prima vice visitata, minime tamen ab exanthemate varias corporis regiones 
contaminante liberabatur. Efflorescentia* ha?, aegrotae maxime taediosae, 
domesticis variis subsidiis frustra tractabantur, donec tandem interveniens 
agyrta suum consilium praestans fumigationibus quibusdam non sine suc¬ 
cessu subjecit puellam. Mox enim mundata corporis peripheria, ad sani¬ 
tatem redux videbatur misera. Ast fluxus catamenialis hucusque quoque 
mense recurrens nunc intermitti coeperat, tandemque copia quaque vice 
diminuendus ex toto siluit, novisque phaenomenis ansam praebuit. Vegeta 
olim puella serius collapsa facie instruebatur, corporis nutritio decrescens 
maciei in dies auctae locum cessit. Appetitus defectio, nauseae, vomitusque 
aeruginosi, abdominis meteorismus, nec non epigastrii molestia post mini¬ 
mam imo copiam alimenti sumptam, lotium parcum, urens, alvus aut 
constipata aut diarrhoica, alba, acida excrementa rejiciens; difficilis res¬ 
piratio ex minimo motu suscepto gravissimae dyspnoeae imaginem referens, 
cordis frequentes palpitationes, semper fere incitato pulsu expressae, capitis 
obnubilationes, dolor in tota extensione abdominis persentiendus, virium 
lapsus nec non tanta aegrotae irritabilitas, ut ex minima causa lacrymas 
funderet — omnia haec, a medico quodam inspecta, tanquam ex nidulan- 
tibus in tractu intestinali entozois explicita, incassum per aliquod temporis 
spatium vermilugis exercebantur. In dies tamen gravescentibus phaeno¬ 
menis, ab omni medicatione liberata in Nosocomium missa fuit aegrota 
meaeque subjecta observationi. — Turgore orbata, macra, spurca facies, 
oculis fracta acie indutis characterisatur, lutescit sicca lingua, ciborum 
desiderio nullo vigente, nauseis continuis, nec non intercurrente saepius 
vomitu, materiem virescentem acrem ejiciente, vexatur misera. Minima 
alimenti in ventriculo praesentia, molestiis circa epigastrium nec non 
utrumque hypochondrium exprimitur. Dolet ex attactu flatibus distentum 
abdomen, ad regionem hypogastricam, supra pubem tumorem ad media¬ 
nam lineam globosum , vix movendum, tactui durum , ex rudiori palpatione 
sensibilem praebens. Astricta, mox liquida alvus, albescentia summum foe- 
torem exhalantia rejicit excrementa, saepius evacuatum lotium lactescentis 
coloris, pinguedinosa obtegitur pellicula. Minimus motus dyspnoea charac¬ 
terisatur, ictus cordis saepius incitati comparent. Horripilationibus cum 
intercurrenti fugaci calore exuritur ad certa diei intervalla male nutrita, 
in rugas facillime reducenda cutis. Debili voce accusat misera praecordiorum 
angorem, constantem dolorem in imis abdominis, tantamque irritabilitatem, 
ut ex minima caussa ira exa?£tuaretur, aut lacrymis irroraretur. Quum vife 
genus puellae suspicionem graviditatis nobis injiceret, explorationem ab 
obstetrice instituendam indicavimus, investigatione autem hac nobis recu¬ 
sata, ulteriorem tractationem expectationi commisimus, leviora antiphlo- 
gistica intus, nec non revulsivam methodum in cutem dirigendam, ad 
efflorescentias aegrotae olim solitas revocandas, extus commendantes. In 
dies marcescens aegrota, febricula typum minime servante exusta, saepius 


CIX. 


frigidis, glutinosis debilitantibus sudoribus cooperta, jam per triplicem 
mensem catamenialem fluxum non expertum , hucusque silentem nobis 
praebuit. Tandem elapsis sex septimanis postquam intravit Nosocomium, 
praeviis linguae siccitate atque ariditate, mussitationibus, viriumque pro¬ 
stratione summa, typhoideae pyrexiae speciem referens, misera tumulo 
infertur. 

sectio cadaveris. Meninges anaemicae flaccide obvolvunt collapsum, ma¬ 
lacia detentum cerebrum, in ventriculis suis notabilem quantitatem serosi- 
tatis continens. Insigni copia ejusdem liquidi irrorantur partes calvariae 
basin sistentes. Idem injectionis defectus observatur ad velamenta medullae, 
densitate onmino minori instructae. Serositate impletur infima pars specus 
vertebralis, caudae equinae proxima. Pulmones mucositatibus ad bronchia 
farcti, infimos lobos manifesto hyperaemicos visui offerunt. Cor atrophicum 
coagulis firmis ad cavitates sinistras obturatur. Hepar et lien turgent san¬ 
guine, palpationeque rudiori in pultem reducuntur. Ileum intestinum, ad 
viciniam valvulae Bauhini, pathognomoniis plagis figuratis Peyerianis, nec 
non hypertrophicis glandulis Brunneri obfuscatum detegitur. Glandulae me¬ 
senterii hypertrophicae, unaque earum mesocoli medianam partem detinens, 
pugni volumen adaequans, tactui durissima, in superficie inaequalis, ex 
lobis distinctis conflata, per longitudinem scissa, pathognomonica criteria 
encephaloideae degenerationis investigationi nostrae praebet. Vicina intes¬ 
tina, praesentia tumoris pressa, diametro coangustata inveniuntur. Renes 
ad superficiem lutescentes, propius inspecti incipientis Brightii degenera¬ 
tionis indicia ferunt. Uterus atrophicus, tumore deorsum pressus, vagina 
maxime coangustata, hymene vix pervio munita, apertissime virginitatem 
puellae , nostraeque diagnoseos imbecillitatem luce clarius demonstrant. 

Hoc in casu diagnoseos error, in quo versatus veram morbi sedem parum 
intellexi, eo me adduxit, ut summa cum injuria virginitatem puellae sus¬ 
pectam haberem. Postea vero ad feminam juvenem scrofulosam arcessitus, 
ut naturam tumoris duri, circumscripti, in linea mediana ventris, ad ultimas 
versus vertebras lumbales siti, magna nutritionis et vitae animalis turba¬ 
tione concomitati definirem, mihi ipse diffidebam, quum primi erroris haud 
immemor essem, ac pudori meo satisfactum esse arbitrabar, quod hoc 
malum declaravi esse degenerationem glandulae mesenterii. At collega 
et annis et experientia major, eoque ad suspicandum sagacior, professor 
jam defunctus Wissotzky, quamquam argumentationem meam accepit, 
tamen a*grotae suasit medicamentum catharticum, quia alvus obstinate 
adstricta ejus statum vehementius aggravabat. Quam ego medicationem eo 
libentius secutus sum, quod inertiam tubi alimentaris explicavi ex pres¬ 
sione glandulae mesenterii hypertrophicae, quam primam mali causam et 
originem putavi. Quam vero improvisum atque inopinatum altero die mihi 
accidit, quum repente amplissimam mihi excretionem stercoream commons¬ 
traverunt maxima ex parte consistentem in cholelythis , incredibili cum 
corporis molimine dejectis, unde statim evanuerat abdominis tumor, quem 
ego errore captus glandulam mesenterii degeneratam fuisse credideram!! 
At vero hoc non fuit ultimum, quod inani persuasione tumescens, in rectam 
viam deducebar, documentumque mihi ex errore capiebam! 













ANUS PR/ETERNATURALIS. 


TABULA CX. 


(Fig. 1 el 2.) 


Vir 30 annorum, robustae constitutionis, ante nonnullos annos ex alto 
delapsus, violenterque ad totum corpus concussus, mox dolore ad regionem 
inguinalem sinistram affectus, serius ad hancce localitatem tumore elastico, 
mobili, ex nixu alvum deponendi, tussi, aut motu violentiori manifesto 
adaugendo afflictus, initio nullo subsidio curabatur, ut a praesentia dolentis 
tumoris hujus inguinalem regionem obfuscantis liberaretur. Serius diges¬ 
tionis turbae, colici dolores, borborygmatum praesentia, difficilis alvi exo¬ 
neratio fuerant phaenomena ex adaucta mole hujus tumoris deducenda. 
Temporis progressu hisce omnibus assuefactus aegrotus, molesta hinc inde 
experiunda symptomata minimi aestimans, naturaeque derelinquens, nullo 
amplius exercebatur subsidio. Abhinc quatuor menses, postquam gelidum 
potum praevia ampla coena ingurgitavit, nauseis, vomitu, alvi constipatione 
pertinacissima, crudelissima tensione regionis inguinalis tumore detentae, 
angore praecordiali summo, extremitatum frigore, nec non abdominis me- 
leorismo ingenti affectus, domesticorum auxiliorum usu per duplicem diem 
frustra tractatus, medici cujusdam auxilium invocavit. Iste rudiori tracta¬ 
tioni tumoris insudans, scopo verosirniliter delapsam ex imis abdominis 
ansam intestinalem reducendi, inguinis tumorem sine ullo fructu exercens, 
venaesectione, hirudinumque applicatione aegrotum aggrediens, omnia a se 
peracta existimans, reliqua naturae absolvenda commisit. Interea urget 
vomitus, deficitque semper alvus, tenditur molestissime abdomen, summis 
doloribus ad inguinalem sinistram regionem exaratus. Cataplasmata emol¬ 
lientia, etsi dolorem ad inguinalem regionem experiundum sedarunt, tamen 
pungens continuus dolor superveniens mox tumoris ipsius erithematosa 
rubedo, horrores saepius aegrotum corripientes — erant criteria novi pro¬ 
cessus ad localitatem adfectam sese evoluturi. Revera, decimo nychthemero 
postquam prima phaenomena incarcerationis in conspectum prodierunt, 
sub sustentato usu cataplasmatum emollientium, turgore vitali orbata, 
collapsa inguinis sinistri tumefactio, ad superficiem atro colore notata, 
foetidam saniem stillans, subito viam paravit effluxui materiae stercoralis, 
sicque constituit anum praeternaturalem. Continuo effluvio stercoris ad 
abdomen contaminatus, in dies marcescens juvenis, officio scribae, unico 
vitae suae adminiculo abdicans, valetudinarium adiit, ut ibi quaereret tae¬ 
diosissimo malo subsidium. — Summo marcore affligitur facies nec non 
reliqua corporis compages, vorax incusatur a misero ciborum desiderium, 
ast minima eorum copia sumpta, molestiis continuis tempore defectuosae 
digestionis exprimitur. Ad regionem inguinis sinistram, observatur infun- 
dibuliformis excavatio, luxuriantibus carnibus obsessa, ad fundum suum 
limbo circulari obscure rubro, ex retroversa residui destructi intestini 
mucosa constituto obducta, e medio sui fontem constituens stercoreae excre- 
tionis, abnorme hoc orificium nec non vicinias ejus conspurcantem. 
Specillo propius examinatus fundus excavationis duplicem aditum inves¬ 
tigationi praebet, alterum altius situm, vestigiis stercoreae evacuationis 
inquinatum, alterum inferius positum, difficiliori modo introducendo spe¬ 
cillo permeandum, ex quo liquidum mucosum fcetens evacuatur. Specilla 
seorsim in quodlibet orificium intromissa, ibidemque relicta, omnino di¬ 
versam servant directionem, alterum enim superius sursum, alterum autem 
inferius deorsum spectans, extrorsum cruciatim sibi invicem imposita, 
propter dissepimentum quasi extrema interna eorum separans, minime sibi 
admoveri queunt. Interrogatus aeger de alvi exoneratione habituali, asserit 
se postquam abnormi jam orificio ad regionem sinistram inguinalem 


afflictus fuisset, saepius alvum etsi liquidam et parcam ad rariora intervalla 
deposuisse, nunc autem per trium septimanarum spatium, nonnisi liquidas 
excretiones hinc inde ani limbum contaminantes expertum esse. Precibus 
miseri commotus, insimul certior factus ab aegro, de adparentibus iden¬ 
tidem liquidis per anum evacuationibus, partim persuasus, dari adhuc 
nexum inter supremum ansam intestini et infimam, etsi fere omnino im¬ 
perfectam , propter intermedium calcar hisce ansis intestinalibus interpo¬ 
situm, specillis nostris sub investigatione fundi abnormis orificii aperte 
tangendum — intermedium hunc impedimentum communicationis directae 
inter partem intestini supremam et infimam inferendum ad methodum 
• Dupuytreni enterotomo ejus statui. — Postquam introductis separatim spe¬ 
cillis in orificia extrema ansis destructi intestini correspondentia, horum 
directionem exacte compertam habuimus, ad ductum eorum enterotomi 
maxillas intromisimus. Probe nunc intermedium calcar nobis auferendum 
examinantes, hoc, sibi invicem maxillis enterotomi admotis, compressi¬ 
mus. Vespere visitantes aegrotum levioribus doloribus ad vicinias abnormis 
orificii inguinis detentum invenimus, hirudinibus ad dolentes partes adpli- 
catis enterotomi compressionem deminuimus. Mane autem moribundum 
miserum invenientes, peritonitidis intensissimae symptomata nullis subsidiis 
limitanda reperimus, etsi sfatim enterotomi eductio erat absoluta. Ves¬ 
pere ejusdem diei hippocratica facie indutus miser, sui nescius, stertens 
animam reddit. 

sectio cadaveris. Minime concessa nobis facultate cranium nec non 
pectoris cavitatem aperiendi, abdomen tantummodo investigatione nostra 
exploravimus, ibidemque potius peritonaei, quam tractus intestinalis phlo- 
gosin injectione vasorum expressam deteximus. Calcar utrique intestinali 
ansae intermedium, totius aerumnae caussam (obstaculum videlicet conti¬ 
nuitatis destructi intestini operatione nostra auferendum) non maxime 
extensum (vide fig. 2), viribus naturae serius forte tollendum invenientes, 
vaccilanter a nobis indicatam operationem fuisse, aegrotoque aperte funes¬ 
tam reperimus. 

Hoc in casu prorsus omissum atque neglectum fuit praeceptum eorum, 
qui expectandum esse jubent in chirurgia ani praeternaturalis, ubi aegroti 
nonnunquam sibi affirmant fuisse alvi dejectiones per rectum etiam tum, 
quum jam erant ista infirmitate fastidiosa correpti. Si quis religiose exami- 
nasset rudera cadaverica in Tab. CX,f\g. 2 depicta, facile sibi persuasisset 
naturae molimina hoc in casu, fortasse ad aegrum ab ista tetra odiosaque 
labe liberandum suffecisse. Nam prominentia vel calcar, quod tubi intes¬ 
tinalis laesi pars mesenterica intus formavit, satis breve exiguum, et ab 
exteriori communicationis orificio, per quod stercorea materies foras pro¬ 
jiciebatur, satis magna extensione diametri hujus organi separatum fuit. 
Profecto materiae stercoreae, huic sat obtuso calcari circumfusae , et per 
strigam ab eo formatam defluentes, tempore vim efficacem exercuissent in 
hoc calcar, ejusque prominentiam gradalim ita deminuissent, ut eam retro 
reflecterent, vi accommodata ad impedimentum, quod earum profluvium per 
vulnus abdominis magis minusve angustum offendebat, itaque tandem viam 
usque ad inferiorem destructi visceris finem sibi aperuissent! Praeterea, 
quum mesenterium jn hoc casu violentam tensionem subiisset, frenum ab 
eo formatum, semper intestinum trahens in ventrem versus, naturam in 
conatu salutari singulariter adjuvisset! 
















INGENS CALCULUS 

SCROTI NATUR/E MOLIMINE EJECTUS. 


TABULA CXI. 


( Fig. 1 et 3- J 


Senex unum et septuaginta annos natus, rusticus, mediocris constitu¬ 
tionis, jam a decimo fetatis anno, lotii ardore, frequentia, nec non hinc 
inde retentione affectus erat. Phaenomena haec, in dies aucta, saepius 
summo constanti dolore ad penis radicem expresso insignita, tumore duro 
hoc in loco comparente comitabantur. Consilio cujusdam medici parentes 
moniti de praesentia calculi in vesica noluerunt puerum Nosocomio tradere, 
ne sorti simili subjiceretur, ac duo parvuli agnati calculo laborantes, ex 
suscepta lithotomia tumulo occlusi. Ergo viribus naturae commissus, eo 
magis, quod symptomata haec, a parentibus tanquam ex hernia provenientia 
explicabantur, nullis curabatur subsidiis. Trigesimo vitae anno symptomatis 
in dies augescentibus, urinae excretio summo labore ac nonnisi depres¬ 
sione tumoris ad penis radicem locum tenentis, ab anticis in posticum 
peracta absolvebatur. Hoc circiter tempore lotii suppressione perfecta in¬ 
terveniente, tumefactione infantis caput adaequante, afficiebantur membrum 
nec non scrotum. Dirissimis molestiis cruciatus miser fervidis precibus 
invocabat mortem, ast subito adparentibus erythemate, nec non pustulis 
ad scrotum foetidissimam saniem fundentibus, aperiebatur denuo via lotio, 
aegerque ad vitam revocatus est. Inde ab ortu istius abnormis lotii stillicidii 
per summitatem sinistram scroti, jam praecludebatur via urinae per ure¬ 
thram , serius ostiola lotium ad scroti superficiem excernentia diametro 
aucta, in ductus fistulosos transmutata, veras fistulas urinam ex vesica 
evacuantes constituebant, sicque molestiis nec non periculo ex liquidi hujus 
retentione possibilibus obicem posuerunt. Ast continuo stillante lotio scro¬ 
tum irritatum, tandem ex neglecta munditie excoriatum ulcerabatur. Ulcus 
volumine auctum, in dies crescens, marginibus irregularibus circumscrip¬ 
tum, fundo tactui durissimo, quasi lapidoso, ut aeger affirmabat, instrue¬ 
batur. Lapidea h<ec concretio, exulcerationis fundum constituens, ab aegroto 
tanquam continuatio explicita ejusdem tumoris, a tenera fetate penis radi¬ 
cem detinentis, urinamque praecludentis, acuminato ferro quotidie trac¬ 
tabatur, ut destrueretur. Tentamina aegroti, ut proprio marte suscepta 
encheiresi, ad sanitatem restitueretur, continuo scroti summitatem irri¬ 
tantia, mox transmutaverunt partem hanc in amplam exulcerationem, 
marginibus irregularibus, excapis fungosis circumseptam, maxime dolen¬ 
tem', ex fundo suo saniem foetidissimam lotio commixtam effundentem. 
Febri insuper horrore et calore intercurrentibus insignita exhaustus, virium 
prostratione tanta delinebatur miser, ut grabatum vix relinquere posset. 
Tandem prmvia summa jactitatione, in lectulo sese erigens alvi deponendi 
gratia, subita sensatione arripiebatur, ac si lapidea quaedam massa, fundum 
exulcerationis deserens, humum peteret. Revera ingens lapideum concre¬ 
mentum, oculis miseri obvium, tantae miseria; fons, nunc terrae incumbens, 
summo terrore fegrotum affligens, coegit eundem, ut statim adiret Nosoco¬ 
mium, ibique subsidium qutereret.- Emaciatus, viribus fractus, debilissima 


voce enarrans miseriam per 60 annorum spatium protractam, ad scroti 
sinistrum latus offert largam excavationem griseo fundo instructam, callosis 
irregularibus marginibus circumscriptam, lotio sanie gangraenosa commixto 
maxime foetente conspurcatam , digito exploranti praebentem ostium ad 
angulum supremum situm, sursum ad directionem vesicae vergentem, 
ductum sistentem urinae evacuationi idoneum callositatibus extra notatum. 
Catheter elasticus ostio huic immissus sat facile ab inferioribus ad supe¬ 
riora dirigendus in cavitatem vesicae in viciniis colli ejus penetrabat. Ex 
altera parte tentamina catheterisationis per urethram suscepta, istius ca¬ 
nalis perfectam atresiam, in viciniis exulcerationis detegendae demonstra¬ 
bant. Balneis depuratus miser, victui nutrienti submissus, continuo ca¬ 
taplasmatis detergentibus, ad foedam scroti exulcerationem adplicandis 
exercitus, per trium septimanarum spatium tractabatur. Deterso ulcere 
scroti, immittebatur nunc constanti modo catheter elasticus in vesicam, 
ductu communicationis ejusdem cum angulo exulcerationis supremo. Serius 
cauterisationibus saepius iu usum ductis ex lapidis infernalis solutione con¬ 
stitutis, depressis, imo annihilatis callositatibus limites exulcerationis cir¬ 
cumscribentibus, exoptatae apparuerunt granulationes, pedetentim fundum 
jacturae substantiae implentes. Constante autem praesentia catheteris in 
supremo exulcerationis angulo, pseudo-urethram quasi efflante, necessi¬ 
tatem aegroto expressam, ab ipso autem denegatam urethrae atresiam 
annihilandi, sicque viam lotio normalem parandi, usque ad certum gradum 
superfluam reddente, cum perfecte cicatrisato scroti ulcere, ad reliquam 
organisationem normae restitutus senex , laetus dereliquit Nosocomium. 

Non semel in diuturna praxi chirurgica cui insudavi, ast pluries mihi 
obvenit, ut hominibus per plures annos calculos gerentibus scrotum inci¬ 
derem. Quanto dolore ac tormento tot infelices, per tantum temporis 
spatium prope gratuito excrucientur, bene mecum reputantem pcenitet, 
non nixum esse, non postulavisse, ut in nostris nosocomiis medici tirones, 
nominatim ad lithotripsin instructi paratique, hoc munere fungantur, et 
usu quotidiano edocti exercitatique mittantur in imperii Russici provin¬ 
cias , ubi lithiaseos ista species paene endemica invenitur. Tum enim ab 
initio mali jam poterant suppetiae ferri miserrimis summo cruciatu affectis; 
neque amplius Nosocomia nostra redundarent illis morbis organicis vesicae 
et renum, qui toties a diuturna calculi praesentia originem ducunt; neque 
diutius invenirentur in hominibus commiserandis illi calculi urinales, qui 
medicum magnitudine sua incredibili obstupefaciunt! Quam saepe sim¬ 
plicis catheteris ope praevenirentur graves consequentiae concretionis uri¬ 
nalis in canali urethrae (vide Tab. CXI, Jig. 1 et 2)! Ne plura, tum 
demum lithotripsis, quam a viro doctissimo Heurteloup tam praeclare 
excogitatam esse admiramur, ea esset, quae debet, vera propbylaxis 
lithotomiae ipsius. 

CANCER MEMBRI VIRILIS 


TABULA 


Vir 57 annorum, constitutionis olim robusta?, nunc autem dirutae, vitae ^ 
dissolutae, pluries in juventute syphiliticae labi propriis symptomatis af¬ 
fectus, serius optima fruebatur sanitate. Abhinc duos annos, verrucae 
speciem ad faciem externam praeputii observans, initio nulla attentione 
excrescenliae hujus praesentiam dignavit, serius sub quoque venereo con¬ 
gressu superficies tuberculi istius fissuris notata sanguinem fundens, do¬ 
lens, vicinarum partium tumore characlerisata, suspicionem de possibili 
recrudescentia antiquae labis syphiliticae in aegroti mente suscitavit. Medici 
subsidium his sub auspiciis quaerens, ejusdemque sententia in opinione sua 
roboratus, antisyphilitica medicatione ex decocto sarsaparillae constituenda, 
nec non adustione excrescentia? lapide infernali absolvenda tractabatur. 
Tentamina haec, per mensis spatium protracta, emolumento nullo in¬ 
signiebantur, contra post quamlibet adustionem, contiguae excrescenliae 
partes, magis irritatae, erythemate detentae, limites ejus manifesto adauge¬ 
bant. Sic, fidem omnem inchoatae curationis amittens miser, medico 
valedixit, sortemque suam intervenienti agyrtae tradidit. Hic, irritantibus 
pastis, superficiem jam praevia medicatione exulceratam obtegens, summum 
exinde dolorem evocans, tandem erysipelatosae inflammationi membri 
virilis pra?cipue autem glandis ansam praebuit. Per septimanae spatium 
summis molestiis nonnisi usu continuo cataplasmatum diminuendis op¬ 
pressus miser, respuens agyrtae subsidium, fortunae commisit ulteriorem 
mali decursum. Hucusque praeputio limitatum malum ad glandis radicem 
nunc pedetentim serpebat; limitibus irregularibus circumscriptum ex toto 
fungi formam referens, ad superficiem profundis scissuris, sanguinolentam 
saniem fundentibus exaratum, lancinantibus doloribus excruciatum, ultimis 
mensibus tanta rapiditate defcedavit deformavitque glandem, ut haec ex 
toto a norma recedens, vastum tumorem constituens, sub quaque lotii 
excretione doloribus pungentibus peragrata, ex minimo attactu sanguinem 
fundens, febrilibus symptomatis circa reliquam organisationem comitata 
cogeret aegrotum, ut in Nosocomio necessarium auxilium peteret. — 
Minime a norma recedens facies, respiratio hinc inde sicca tussi offuscata, 
auri exploranti textus pulmonalis permeabilitatem offerens, ictus cordis 
incitati, calore fugaci saepius exaestuata culis, molesta nonnunquam cibo¬ 
rum digestio, abdominis imo rudior pertractatio vix aegroto sensilis, urens 
lotium, inguinalium glandularum tumescentia, lancinans dolor circa glan- , 
dem ex toto deformatam, vastam, fungiformem, excapis marginibus circum¬ 
datam desorganisationem visui praebentem , saniem foetidissimam scatu¬ 
rientem, ex minima palpatione sanguinem ditissime lundentem erant 
symptomata sub investigatione aegroti nobis colligenda. Origine nec non 
decursu obvii observationi nostrae mali sufficienter moniti, precibus miseri 
commoti, ut susciperemus carcinomate detenti membri virilis ablationem, 
hanc, praevia nonnullorum dierum praeparatione aegroti, simplicissima me¬ 
thodo, scilicet cultello recto longiori, retractis radicem versus penis in¬ 
tegumentis , uno ictu desorganisatam membri partem a sanis textibus 
relinquendis separavimus, ligatisque arteriis dorsalibus, maxime sangui¬ 
nem fundentibus, immissoque in vesicam cathetere elastico, vulnus scissum 
suppurationi commisimus. Post triplicem septimanam omnia cicalrisata 
inveniebantur, sgerque sine ulla molestia lotium evacuans, ne minima 
quidem vestigia crudelis affectionis nobis praebens, tauquam ad perfectam 
sanitatem redactus e Nosocomio dimissus est. Elapsis quatuor mensibus, 
sine ulla patente caussa, digestionis molestiis, initio pondere ad epigas¬ 
trium, flatulentia, utriusque hypochondrii dolore, proclivitate summa ad 
fluxum diarrhoicum expressis afficiebatur aegrotus. Spirituosa inde a tem¬ 
pore suscepta? enebeiresis derelicta, denuo revocabantur in usuin, fortasse 
etiam abusum, ut videlicet coordinarentur turba? digestionis debilitate or¬ 
ganorum chylopoeticorum a misero explicita?; in dies autem ex d.aetetico 
regimine hoc abdominis molestiis adauctus, imo virium prostratione 
summa, nec non oedemate extremitatum supervenientibus perterrelactus 
miser, denuo Nosocomium petiit, et meae observationi sese commisit. 

lutescens, macra facies, molestia summa sub quoque ingressu | 


CXII. 

alimenti in ventriculum excitanda, nausea, nec non vomitu materiei acidae 
spumosae comitata, ex leviori attactu dolor utriusque hypochondrii, mani¬ 
festo hypertrophicis hepate et liene impleti, mole auctum abdomen, sub 
percussione fluctuationis insignia ferens, liquida alvus ex pulte albescente, 
minime bili commixta composita, parcum, flammeum, acido urico scatens 
lotium, violacea, vasis peragrata, tenuata, excoriationi proxima cicatrix, 
ad residuam partem penis cernenda, turgidae attactum respuentes lympha¬ 
ticae inguinalium regionum glandulae, incitata respiratio, tussi sub pro¬ 
fundiori inspiratione characterisata, ad infimos pulmonum lobos mancum 
murmur respiratorium prae se ferens, debilis cordis ictus, frequentia tamen 
ad radiales characterisatus, pyrexiae becticae phaenomena quoque die aegro¬ 
tum irregulariter visitantia, jactitatio saepius observanda, praecordialis 
angor, somno nocturno miserum orbans — fuerant nobis criteria carcino- 
matosae affectionis minime cultro nostro devictae, nunc autem verosimiliter 
ad nutritionis organa deversae, nobisque diruta miseri organisatione ex¬ 
pressae. Extra limites artis obvium casum esse judicantes nonnisi sedantia 
auxilia intus, balneis et regimine nutrienti suffulcienda commendavimus. 
Vix elapso mense post introitum aegroti in Nosocomium, diatheseos serosae 
phaenomenis in dies auctis, anxius summopere circa respirationem, in 
imis pleurae collectionem serositatis manifesto nobis demonstrans, in dies 
dypsncea gravescente periit miser. 

sectio cadaveris. Suffusae sanguine nigro meningos, cruore dives cere¬ 
brum, sanguine farcti sinus calvariae, eadem polyhaemiae phaenomena ad 
involucra medullae, nec non ad ipsam medullam spinalem; injecti, lividi 
pulmones, in infimis lobis segregatis massis encephaloideis offuscati, copiae 
insigni serositatis rutilantis in pleurae saccis collectae innatabant. Hyper¬ 
trophia concentrica afflictum cor sinistrum, atro sanguinis coagulo imple¬ 
batur. Hepar nec non lien hypertrophici, duri tactui, massis segregatis 
materiei encephaloideae (in hepate orbiculari forma, in medio sui depressa) 
notatis contaminabantur. Magnae copiae serositatis sanguine quasi com¬ 
mixtae, innatabat tractus intestinalis, meteoristice d stentus, inde a ventri¬ 
culo usque ad anum, mucosae sua? malacia, nec non hinc inde observanda 
dendroidea injectione notatus. Luteo colore obducebatur corticalis renum 
substantia, vix tamen insignia granulationum morbo Brightii propriarum 
ostendens. Singularem tumescentiam, in interioribus suis encephaloideam 
degenerationem praebentem offerebat capsula supra-renalis dextra. Turge¬ 
bant glandulae mesenterii, hinc inde in medio sui suppurationis vestigia 
prae se ferentes. Incrassata vesica urinaria, modice injecta ad mucosam 
suam detegebatur. Volumine adauctae notabantur glandulae utriusque in¬ 
guinis tactu durissimae. 

Feci-ne hoc in casu prudenter et considerate, quod statim amputavi 
membrum ? Satis-ne funestum hujus operationis eventum excusat et in se 
recipit incisio cadaveris encephaloideae diatheseos in internis organis prae¬ 
sentiam declarans? Meliusne erat, anamnesticorum ratione habita ante¬ 
quam penis resectionem proponerem, aegrotum valenti et continuatae 
medicationi mercuriali subjicere? Hasce quaestiones mihimet posui, quum 
jam quaerendi tempus non erat. Haec autem suspicio mea augebatur casu, 
qui postea mihi obvenit, ubi nimirum agebatur de auferendo testiculo car- 
cinomatoso. Aegrotus, omnia hujus mali signa pathognomonica praebens, 
adversus omnes meas preces ac postulationes encheiresin constanter abnuit 
et recusavit. Eum vero postea ad operationem adduci posse confidens, 
interim decocto Zittmani tractandum esse decrevi. Mox malum fit statio¬ 
narium, dolores lancinantes conquiescunt, suppurationis natura in melius 
vertitur, ulceris forma prae se fert speciem minus malignam. His omnibus 
indiciis fretus, aegrotum curavi, tanquam syphilitico morbo affectum mer¬ 
curio praecipitato rubro ad methodum Bergii, tribusque post mensibus, 
permagnum mihi gaudium attulit, quod perfectae sanitati restitutus Noso¬ 
comio excessit, me in dubio relinquens, nuin rectam diagnosin in casu 
Tab. CXII descripto conceperim. 

ELEPHANTIASIS MEMBRI VIRILIS. 


TABULA CXIII. 


Vir 32 annorum, rusticus, sanguineae constitutionis, ardentibus, rufis ^ 
capillis instructus, semper optima sanitate gaudens, abhinc tres annos 
lapsu ex curru ad scrotum violenter contusus, summo tumore ecchymo- 
maticis maculis contaminato, nec non dolore, inde a fundo scroti tractum v 
funiculi ex utroque latere servante, imasque abdominis partes petente 
affectus, domestico auxilio, aquae videlicet frigidiusculae adplicatione trac¬ 
tabatur. Tertio post illatam violentiam die, ingravescentibus molestiis circa 
contusam partem percipiundis, erysipelatosa rubedo scroti nec non limi¬ 
tropharum partium in conspectum prodiit. Seponebantur aquae frigidae 
impositiones, inspersione farinae supplendae. Duplici exacta septimana, 
quum omnia cutaneae hujus efflorescentiae symptomata evanescerent, aegro¬ 
tus ad perfectam sanitatem redux, rustici laboriosum negotium denuo 
suscepit. Ast inde ab eo tempore, scroti tegumenta olim tactui mollia, 
nunc densiora, amplius transversis rugis minime notabantur, saepiusque 
post motum corporis paulo rnagis protractum, rubedine, nec non ingra¬ 
tissimi sudoris praesentia notabantur. Pluries insultibus recrudescentis efflo¬ 
rescentiae erysipelatosae arreptus, et quaque vice hanc posthabens, nulloque 
subsidio tractatus, ultimo tandem tempore tegumentorum scroti incrassa- 
tione , nec non membri virilis augmento perterrefactus miser, continuo 
insuper in absolvendis laboribus suis impeditus, adiit Nosocomium Mariae, 
meumque ibidem invocavit praesidium. — Ephelidibus contaminata, leuco- 
phlegmatica facies, aliquid moesti observationi nostrae praebens, languidae 
digestiones, saepe nauseis, vomitu, nec non proclivitate ad diarrhoicum 
fluxum characterisatae, lotium normali in copia excretum, arenoso sedi¬ 
mento nonnunquam observando instructum, propensio ad tussim, singu- 
lariaque phaenomena intercurrentis pyrexiae, nunc horrore, nunc autem 
calore notatae, membrum virile volumine a norma maxime recedens, duris, 
densis, digito minime deprimendis integumentis instructum, raphe hyper¬ 
trophicum, rubro colore tinctum, scrotum volumen capitis adulti minoris 
adaequans, deformatis tegumentis brunei coloris, tuberculis magnitudinis 
variae obsessis, scissurisque ragadiformibus ad varias directiones intersectis 
instructum — a nobis examinantibus observabantur. Doloribus in imis istius 
degenerationis percipiundis exercebantur deformata integumenta, tactui 
durissima corii elephantini indolem omnino referentia. Mole sua maxi- 
mopere adauctae, ingressum miseri impedientes, sudore spisso, murinum 
odorem spargente, irrorabantur partes affectae, in imis rhagadum excoria- 
tiones sordidas praebentes. Ex praeviis anamnesticis notionibus, nec non 
praesentibus phaenomenis, elephantiacam scroti degenerationem suspicantes, f 


triplici hisce sub auspiciis suscepta encheiresi infausta moniti, sorti tradi¬ 
dimus aegrotum intime persuasi, artem nostram hoc in casu ad malum 
tollendum imbecillem esse. Ast lacrymis miseri commoti invocatam ab 
aegroto affectarum partium ablationem, in excorticationem subjacentium 
desorganisationi cutaneae membri virili nec non testiculorum commuta¬ 
vimus. Submisso aegroto balneorum usui per duplicem septimanam pro¬ 
tracto, adhibitisque pluribus vicibus eccoproticis remediis, ad tractum 
intestinalem purgandum, sequenti modo encheiresi miserum subjecimus. 
Incisione inde a radice penis suscepta continuataque in directione raphe, 
ad tertium anticum perinaei limites desorganisationis circumscribente pro¬ 
fundissime ast caute densum textum integumentorum divisimus, dupliceque 
sectione semilunari ex utroque latere, inde ab initio usque ad finem primae 
incisionis decurrente, totum desorganisatum elephantiacum scrotum cir¬ 
cumduximus. Densissima integumenta prudenter a subjacentibus partibus 
arduo modo separabantur, in medio sui hinc inde focos gelatiniformi 
liquido impletos offerentia. Hora post difficillimam dissectionem, vaginalem 
testiculorum tunicam, huicque subjacentes atrophicos testiculos detegentes, 
non frustra laboriose a nobis susceptam scroti ablationem consideravimus, 
voluimusque continuata perpendiculari incisione ad praeputii finem, simili 
modo sepultum penem, in imis hypertrophicis suis integumentis, hac 
eadem ratione enucleare. Ast encheiresi prolongata, nec non summis cum 
molestiis conjuncta, defatigatus miser, iterum iterumque invocavit, ut eam 
suspenderemus, aliaque vice refocillatis viribus continuaremus. Vulnus am¬ 
plum ex scroti resectione ortum, suppurationi traditum, elapso mense ad 
perfectam granulationem adducebatur, pseudo scroti imaginem vix a norma 
recedentis referens, aegrotusque ceterum sanitati restitutus, continuandam 
chirurgiam circa membrum virile hypertrophicum omnino respuens ex 
Nosocomio discessit. 

Aliquot mensibus, postquam hoc scrotum elephantiasi affectum resecui, 
evenit, ut hunc aegrotum rursus viderem perfecta sanitate fruentem : tegu¬ 
menta penis eodem malo correpta, qua; precibus aegroti permotus intacta 
reliqueram, tantum abfuit, ut in pejus mutata reperirentur, ut ad statum 
normalem propius viderentur accidere. Nonne hic casus, ad eos adjunctus, 
quos viri clarissimi : Delmas, Delpech, Larrey et Nogele jam descripse¬ 
runt, fieri posse demonstrat, ut omnibus artis subsidiis ad elephantiasin 
superandam sine successu adhibitis, cum emolumento adhibeatur remedium 
ultimum, resectio scilicet partium hac foeda labe affectarum? 




















FUNGUS ENCEPHALOIDEUS 

POLLICIS DEXTRI. 


TABULA CXIV. 

(Fig. 1.J 


Rusticus 40 annorum, robustae constitutionis, optima semper sanitate 
fruens, abhinc tres annos ferro acuminato, in viciniis pollicis dextri pro- 
funditer compunctus, haemorrhagia nulla insequente, partium tumefactione, 
serius tensione, profundoque dolore arreptus, nonnisi frigidam aquam con¬ 
tinuo adplicando a molestiis his, per duplicem septimanam tamen protractis 
liberabatur. Labores suos absolvens, saepius localitatem ferro punctam 
ruditer tractans, serius tumefactionem limitatam glandulae ad modum, sub 
tegumentis locomovendam, laesae olim cuti respondentem observans, mini¬ 
mique eandem censens, negotiis suis insudare continuavit. Tumefactio haec, 
duritie insignita, saepius violentiis externis exposita, in dies aucta, volumen 
tandem ovi gallinacei majoris adaequans, doloribus in imis sui exercita, ex 
minimo attactu molestiis summis totam extremitatem ad axillam usque 
detinentibus characterisata, ex toto usum membri hujus praepediens, coegit 
aegrotum ut Nosocomium peteret meumque consilium exposceret. — Sat 
vegeta facies, digestionis functiones minime a norma recedentes, respira¬ 
tionis actus libere absolvendus — erant nobis signa nondum in censum a 
malo tractae organisationis observanda. Hoc, pollicem manus dextrae deti¬ 
nens, volumen pugni majoris adaequans, vasis numerosissimis ad superfi¬ 
ciem ejus serpentibus permeatum , tactui quodammodo elasticum, maxi- 
meque dolens, minime locomovendum, in imis suis ad intervalla certa diei 
lancinantibus doloribus, ictum electricum simulantibus, totum membrum 
supremum dextrum exercentibus arreptum, summa cautione aegrotus, ne 
qua vi externa tangeretur praemuniebat. Tumorem pollicis manus dextrae 
ex praesentibus phaenomenis, seriei degenerationum encephaloidearum ad- 
scribentes, ductu lancinantium dolorum, ima ejus exercentium, proximam 
degenerationis exulcerationem providentes, insuper ipsius aegroti precibus 
adducti, ut liberaretur a manu, tot tantisque doloribus discruciata, anli- 
brachii amputationem circularem, methodo solita absolvimus, in agendi 
ratione nostra suffulti absentia symptomatum suspicandae diatheseos, tum 
circa axillam, tum circa reliquam organisationem observandorum. Vulnus 
post exactam antibrachii ablationem suppurationi tradentes, elapsa tertia 
hebdomade post, ad perfectam cicatrisationem perductum observantes, 
caeterum omnino sanum aegrotum e Nosocomio demisimus. 

Manus dextra amputatione ablata, propius inspecta, tumorem magnitu¬ 
dinis pugni, longitudinis 4 { pollicum, hemisphericum, ad superficiem suam 


volarem in formam conicam vergentem visui praebet. Tumor hic, situm 
servans in regione metacarpi et phalangis primae pollicis ad superficiem 
eorum volarem, propter dimensiones suas, e regione metacarpea ad carpum 
usque extenditur, et a margine radiali manus, quem etiam excedit, ad ulna¬ 
rem petens, paene ad metacarpum digiti quarti adgreditur, cum partibus 
vicinis immediate confluit, iisque fortiter adnexus est, unde vix ac ne vix 
quidem mobilis habetur. Circa basin suam cuti concolor, versus apicem 
vero ex rubro livescit, praecipue in decursu venarum in tenui et transpa- 
rente ejus cuti facile cernendarum. Quoad consistentiam, tumor hic satis 
durus est, et pressioni resistit, si modo excipias apicem, versus quem 
multo mollior factus, suscepta palpatione fluctuari videtur. Interior dege¬ 
nerationis substantia, praevia ejus incisione longitudinali a basi ad apicem 
pollicis, nec non a superficie ejus dorsali ad volarem instituta, cernenda, 
in diversis locis diversa apparet. Inde elucet os metacarpi pollicis et mus¬ 
culos volares ejusdem digiti prae ceteris degeneratos esse. Quod primum 
attinet, hoc vehementer volumine mutatum cernitur, quadruplo enim et 
quod excurrit normali habetur crassius; haec tamen ejus abnormis incras- 
satio potissimum volam manus vergit, substantia ossis porosa, spongiosa et 
adeo mollis animadvertitur, ut ex altera parte frustra hic loci normalem 
corticalem aut spongiosam quaereres, frustraque limites inter utramque 
naturales indagares, omnis enim massa aequaliter mollis et spongiosa facta, 
ubique locorum facillimo negotio cartilaginis instar scinditur, et vix non¬ 
nullis tantum in locis, potissimum autem in superficie hujus ossis dorsali 
aliquid osseae resistentiae praebet. Quod massam muscularem praecipue in 
vola metacarpi pollicis obviam spectat, hanc in universum valdopere tu¬ 
mentem ac degeneratam animadvertimus, et quo magis versus volam manus 
vergas, eo magis emollitam vidimus. Inde incisione ejus facta e plurimis 
locis substantia quaedam pultacea ex flavo cinerescens ac subrufa effluxit, 
hac remota plurimae comparuere cavernae diversae magnitudinis et formae, 
quarum nonnullae, praeter supra laudatum contentum, hinc inde massam 
ceraceam, rubram ad injectionem vasorum praeparati hujus adhibitam ob¬ 
tulerunt, eaque ratione nos monuerunt, vasa ipsa hisce in locis emollita ac 
erosa fuisse. Intermediam cavernarum substantiam, hinc ex parte et parietes 
earum, massa celluloso-fibrosa, parum resistens constituit, vera autem 
substantia muscularis fere ubique extincta est, partimque in ulramque 
praecedentem mutata, partim vero omnino emollita esse videtur. 

FUNGUS ENCEPHAUOIDEUS 

POLLICIS MANUS SINISTR/E. 


TABULA CXIV. 


(Fig. 2.) 


Femina 50 annorum, constitutionis debilis, catameniali fluxu jam ante 
5 annos orbata, eaeterum bona valetudine gaudens, abhinc 6 menses, acu 
ad pulpam pollicis manus sinistrae puncta exindeque panaritio digiti hujus 
afflicta, initio affectionem hanc posthabens, lotricisque officium continuans 
gravioribus phaenomenis phlogoseos hujus partis exercebatur. Varia in 
usum vocabantur, ad exoptatam suppurationem evocandam, ast frustra : 
tumore maxime duro, ex minimo attactu sensili, doloribus lancinantibus in 
imis suis exercito arrepta misera, summam experiens insuper molestiam 
ad tractum venarum usque ad plicam axillarem, mole adauctum membrum 
thoracicum sinistrum vix locomovere potuit. Tandem hisce omnibus defa¬ 
tigata, pyrexiae intercurrentis imo symptomata experiens, medici consilium 
quaesivit. Iste ad ossa profundiler tumore detentas pollicis partes incidens, 
sanguinisque purulento liquido commixti profluvium summum evocans, 
cataplasmatis laesas partes obtexit, sortique tradidit aegrotam. Spatio trium 
septimanarum inflictum pollici vulnus ad cicatrisationem adducebatur, de¬ 
relinquens tamen ad phalangem primam duritiem, minime serius subsidiis 
domesticis discutiendam, motumque partis hujus plus minusve impedien¬ 
tem. Labores suos suscipiens femina, mox obscuro dolore superstitis tu- 
mescentiae pollicis exercebatur. Haec, manifesto mole sua augescens, lotum 
pollicem successive arripiens, volumen pomi aurantii majoris medio sui 
intersecti referens, summis molestiis per continuitatem membri, ad plicam 
axillarem sese reflectentibus in imis suis notata, pyrexiae phaenomenis 
comitata, manus affectae motum ex toto praepediens, coegit miseram, ut 
nostro in Nosocomio exposceret debitum auxilium. — Pallida, nutritione 
orbata, exhausta facies, languens digestionis actus, proclivitas summa ex 
minima allata causa ad fluxum diarrhoicum, abdominis turgescentia, res¬ 
pectu habito macritudinis reliquae organisationis major, habitualis tussicula 
profundiori inspiratione augenda, murmur respirationis sub aure explorante 
ad posticos pulmonum lobos mancum, incitati pulsus, erraticae pyrexiae 
phaenomena hinc inde miseram exaestuantia, dolor fere continuus, imas 
degenerati pollicis partes detinens, ad totum membrum sinistrum supremum 
reflexus — fuerant circiter phaenomena hoc in casu nobis colligenda. Malum 
pollicem sinistrum afficiens, volumine ovi cygni medio sui intersecti, tactui 
sat durum, ast quadam elasticitate indutum, irregulari superficie instruc¬ 
tum , ex attactu maxime sensile, serpentibus vasis ad integumenta idem 
ipsum sepelientia characterisabatur. Analogiam summam invenientes, inter 
obvium observationi nostrae casum , illumque praemissa observatione com¬ 
memoratum , insuper decursu, evolutione, praesentihusque phaenomenis 
suffulti, oculis nostris subjectam pollicis degenerationem, tanquam ence- 
phaloideam agnovimus, felicique eventu jam traditae observationis impulsi, 
simili modo et huic miserae incontinenter pollicis ex articulo cum ossibus 
carpi ablationem proposuimus. Hac slatim concessa atque in usum tracta, 
deligatisque vasis, vulnus suppurationi commissum duplici elapsa septimana 
fere ad perfectam adducebatur cicatrisationem — pars resecta anatomice 
investigata observationi nostrae committit degenerationem longitudinis pol¬ 
licum quinque digito insidentem. Malum hoc, potissimum metacarpo pol- 


4 l* c i s sinistri limitatum extenditur etiam versus volam manus. Sub incisione 
longitudinali tumoris cernitur : 1°) massa semifibrosa, cartilaginea, tum 
cellulosa encephaloideae molli commixta, accedentibus hinc inde vasculis 
sanguiferis numerosioribus, varicosis, ipsam penetrantibus peragrata; 2°) os 
metacarpi volumine auctum extenuatum a parte volari absorptum, tan¬ 
tummodo frustulis quibusdam radiatis et lamellis osseis inveniundis recog¬ 
noscendum. — Sic omnia quasi ad localitatem olim affectam exoptatum 
finem prospere susceptae encheiresis promittebant, ast gravescebat tussicula 
aegrotam jam diu insidiose exercens, frequentius cernebatur fluxus diar- 
rhoicus, nulli causae manifestae abscribendus, urgebat pyrexia subsidiis 
nostris nondum amplius coercenda; in dies marcore intensiori extenuebatur 
corporis compages, tandem typhoideae febris in Nosocomio tunc temporis 
vigentis symptomatis afflicta, etsi omnibus subjiceretur praesidiis, elapso 
mense eum dimidio, post susceptam pollicis exarticulationem morti suc¬ 
cubuit. 

Sectio cadaveris. Ob denegatam nobis cranii aperturam, tantummodo 
pectus et abdomen anatomo-pathologicae investigationi nostrae submisimus. 
Pulmones in lobis posticis maxime sanguine suffusos, massisque duris 
encephaloideis, hinc inde nucis juglandis volumen adaequantibus, vicinum¬ 
que textum pulmonalem comprimentibus offuscatos invenimus. Cor flacci¬ 
dum, grumis nigris, sanguineis, praeprimis circa ventriculum ejus sinistrum 
detinebatur. Mucosa ventriculi nec non tractus intestinalis, dendroideo 
modo injecta, neque plagarum Peyerianarum praesentiam, neque Bruneria- 
narum glandularum hypertrophiam demonstrabat; in recti autem continui¬ 
tate maxime sanguine suffusa quasi ecchymomatica videbatur. Hepar, lien 
sicuti et renum substantia sanguine in ipsis congesto divites, factui friabiles 
reperiebantur. Mesaraicae glandulae fere omnes emollitae in medio sui sup¬ 
puratae inveniebantur. Uterus hypertrophicus, ad fundum sui corpus nucis 
avellanae volumen adaequans, textui organi istius intime nexum, tunica 
uteri interna vestitum, ejusque in cavitatem prominens visui nostro de¬ 
monstrabat. 

Hi duo casus, mox descripti, sede, natura, origine, paulatim progre- 
diente incremento, et expressione vitali symptomatum tam similes, ac 
propterea eodem modo chirurgico tractati, plane diversum exitum habue¬ 
runt. Attamen, quum apud unum aegrotum amputationem bene processisse 
viderem, nonne justa de causa, debebam feminae, cujus malum in Jig. 2 
delineatum exstat, idem remedium commendare, quod alteri tantum pro¬ 
fuerat? Et si feminam hanc sorti reliquissem, nonne postea, quum ne- 
croscopia in internis organis encephaloideae diatheseos signa ostenderet, 
optimo jure mihi debebam crimini dare, quod partem encephaloidea dege¬ 
nerationem arreptam non temperius resecueram? Ego valde dubito, num 
istius modi in casibus aut scientia aut diuturna exercitatio possit ita judicium 
medici regere ac temperare, ut semper finem sibi propositum assequatur. 
Imo vero haec sunt momenta vitae perquam tristissima, ubi medicus suam im¬ 
becillitatem fassus, omittensque scientiam, conscientiam solam sequi, sor- 
^ temque invalidi hominis Dei omnipotentis arbitrio tuendam committere debet. 

TUMOU ERECTIUS DORSI MANUS 


NEC NON ANTIBRACHII SINISTRI. 


TABULA CXV. 


Femina 35 annorum, debilis constitutionis, catamenialem fluxum irre- ^ 
gulariter experiens, ceterum sat bona sanitate fruens, inde a natu congenita 
angiectasi dorsi manus sinistra notata, nullam attentionem cutanea? huic 
labi tribuebat. Abhinc tres annos, violenter ad Iocalitatem teleangiectasi 
commaculatam contusa, subluxationem articulationis carpi cum antibrachio 
perpessa est. Tractionibus longo tempore continuatis subjecta, diu post, 
membri totius dolorem, impossibilitatemque movendi accusans, nullo tamen 
tractabatur subsidio, ut a molestiis suis liberaretur. Hisce circumstantiis 
adscribit aegrota ulteriorem evolutionem mali, diu ad dorsum manus, nec 
non antibrachium silentis. Revera mox extendebantur limites congenita? 
teleangiectasiae, sensim sensimque vasorum minutissimorum adparitione 
circumdandae. Vix hucusque ad superficiem cutis prominens, nunc elatior 
in dies cernebatur affectio in imis sui sensu ardoris, doloris, nec non pul¬ 
sationis notata. Manus degenerationi subjacens, atrophica evadens, motum 
difficulter absolvebat, ultimo tempore, quasi ex toto foedi tumoris evolu¬ 
tione celata, voluntati amplius minime obediens, paralysi quasi detenta 
videbatur. Insimul integumenta tumorem velantia, ccerulescentia peculiari 
induta extenuabantur, viamque hinc inde sanguinis profluvio vix sistendo, 
instante pracipue catameniali periodo sternebant. Hisce perterrefacta, maxi- 
meque debilitata, rusticis laboribus valedicens, adiit Nosocomium, meaeque 
subjiciebatur observationi. — Exhausta facies, languens digestionis actus, 
parcum jumentosum lotium, libere absolvenda respiratio, cordis ictus lan¬ 
guidi, lento pulsu ad radiales expressi, macies corporis insignis, virium 
prostratio summa — erant nobis pha?nomena morbosa circa feminam hanc 
colligenda. Ingens tumor, dorsum manus nec non infimam antibrachii 
partem occupans, maxime ad cutis peripheriam allevatus, intricatissimis 
vasis ad superficiem suam notatus, hinc inde extenuatis localitatibus cutis 
decolorata;, viam sanguini aperientibus characterisatus, visui pulsans, 
tactui etiam eandem pulsationem praebens, aliquid pasfosi sub digitis per¬ 
tractantibus offerens, sicque mole sua quodammodo diminuendus — erant 
insuper insignia in parte malo detenta nobis inveniunda. Indolem tumoris 
ex obviis phamomenis probe intelligentes, vixque ligatura trunci arteriosi 
majoris ab aliis suasae, ad degenerationem limitandam his sub auspiciis 
fidem dantes, ad vitam aegrotae hocce in casu servandam membri amputa¬ 
tionem proposuimus. Impositis fonticulis in extremitatibus infimis, refocil- 
lata aegrota victu magis nutriente, propter vasorum antibrachii summam 
dilatationem visu cognoscendam , possibilitatemque affectionis in imis hujus f 


partis suspiciendae, non antibrachii, sed brachii amputationem, ,ad tertium 
infimum methodo solita, circulari videlicet ratione suscepimus. Deligatis 
vasis maximam sanguinis copiam fundentibus, vulnus primae intentioni 
commisimus. Quinto post susceptam encheiresin die, vestigia suppurationis 
in loco sauciato observantes, primam deligationem absolvimus, totumque 
fere vulnus, excepto angulo ejus infimo parcam suppurationem offerente, 
per primam intentionem coalitum invenimus. Mox, instante tempore cata¬ 
meniali , hirudinibus ad genitalia adplicitis exoptandum fluxum menstruum 
evocavimus, sicque alias possibilem per vulnus haemorrhagiam impedi¬ 
vimus. Septimo decimo die, ultima ligatura humeralem arteriam constrin¬ 
gens eliminabatur, sicque cicatrisatio residui vulneris ad finem adducta est. 
Per spatium duorum mensium in Nosocomio morans, cicatricem omnino 
laudabilem nobis offerens, catameniali fluxu bis regulariter gavisa, nutri- 
tionis actu manifesto ad normam accedente notata, viribus perfecte refo- 
cillata reliquit Nosocomium. 

Amputatum hoc antibrachium, religiose examinatum, omnibus in par¬ 
tibus, mali sedem constituentibus confusionem singularem nobis exposuit. 
Nullomodo cognosci poterat textus fibrosus aponevrosium tendinumque, in 
hoc detritu areolari, qui substantiae muscularis ex toto dirutae locum ex¬ 
plevit. Ossa carpi et metacarpi, radicitus deleta, tantummodo ex nonnullis 
lamellis dispersis, vel punctis plus minusve renitentibus ac duris, quae 
scalpellum offendit recognoscebantur. Ossa vero radii et ulnae, ad sui ter¬ 
tiam usque partem superiorem distenta, et omnino quoad textum osseum 
rarefacta, telam in sese continebant vasculosam et spongiosam, passim 
perscissam laminis, ut sic dicam, reliquiis parietum osseorum nondum 
absorptorum. Hujusmodi areolae, perquam latissimae, sanguinem liquidum 
et decompositum continebant. In tali casu, quaeso, ligatura brachialis cui 
bono fuisset? Solum recte adhibendum, adhibitumque remedium fuit am¬ 
putatio; nihilominus tamen, si non totum antibrachium abstulissemus, si 
sectio non in brachii continuitate facta fuisset, malum absque ullo dubio 
recidivum foret. Hoc enim mihi accidit in alio casu, ubi, quum angiectasia 
in regione ossis metacarpi, quamquam sat limitata, sita esset, aegrota 
vires cum sanguine profluente disperdens, antibrachium — ad limites 
inferioris tertiae partis suae, non sat remote tamen secundum nostram opi¬ 
nionem a mali sede amputatum habuit, post menses quatuor eidem affectioni 
recidivae succubuit. 



















ANEVRYSMA 


ARTERI/E BRACHIALIS AD PLICAM CUBITI. 


TABULA CXVI. 


Vir 30 annorum, faber ferrarius, optima semper sanitate fruens, abhinc 
sex menses, aeris vicissitudinibus expositus, corpore calefacto, rheumatismi 
articularis vagantis phaenomenis afficiebatur. Usus balneorum rossicorum, 
nec non quies, per aliquod temporis spatium protracta, molestae affectioni 
limites imposuerunt. Serius labores suos suscipiens iisdem causis excitan¬ 
tibus expositus, denuo similibus phaenomenis detinebatur, ast multo gra¬ 
vioribus, simulque pectoris summa oppressione, nec non cordis palpitatio¬ 
nibus comitatis. Hac vice rossici calidarii usus, et domestica subsidia 
extrinsecus sub forma frictionum adhibita, vix aegrotum sublevarunt mi- 
serque in dies molestiis majoribus pressus Nosocomium iniit. Tumore 
detentae articulationes extremitatum superiorum, vix motum ipsis conce¬ 
dentes, vagans dolor artuum inferiorum, summa pectoris oppressio, cordis 
palpitationes, auri exploranti folliformem rumorem manifestissimum sub 
utroque cordis ictu exprimentes, anxietas praecordialis summa, jactitatio 
denique totius corporis — erant nobis indicia rheumatismi articularis, 
cordis actionem perturbantis. A me ipso larga instituta venaesectio ex 
mediana brachii sinistri, tartarusque stibiatus magna in dosi aegroto por¬ 
rectus, minime neglectis revulsivis externis auxiliis ubique locorum ad 
peripheriam corporis applicandis, erant subsidia statim post introitum 
aegroti in Nosocomium in usum ducta. Altero die, cordis in censum tracti 
phaenomena maxime emendata, novam sanguinis depletionem amplius non 
postularunt, ideoque nonnisi tartari stibiati nec non revulsivorum reme¬ 
diorum usum tanquam adhuc indicatum continuavimus. Per triplicem sep¬ 
timanam morans aegrotus in Nosocomio, pedetentim sub usu inchoatae 
medicationis, serius, quod tartarum stibiatum tolerare non potuit sus¬ 
pensae, liberatus a crudelis affectionis signis, perfectaeque sanitati res¬ 
titutus reliquit valetudinarium. Elapso duplici mense, iterum in atria 
Nosocomii advenit, membri sinistri superioris dolorem, atque imbecil¬ 
litatem accusans, simulque ad plicam cubiti, in viciniis venae a me olim 
pertusae, tumorem nucis juglandis voluminis, tactui elasticum, pulsantem, 
ex pressione arteriae brachialis suscepta disparentem visui praebens. Infelici 
mea manu institutae venaesectioni praesentiam tumoris pulsantis in plica 
cubiti adscribentes, naturamque ejus anevrysmaticam omnino intelligentes, f 


vixque ob dilatationem parietum arteriosorum sat insignem, quidquam ex 
suscipienda compressione eorum sperantes, statim aegroto ligaturam bra¬ 
chialis ad infimum ejus tertium proposuimus. Haec libenter ab ipso accepta, 
praevia nonnullorum dierum praeparatione, methodo solita ad marginem 
internum bicipitis denudati absoluta est. Simul ac firmiter ligatura constrin¬ 
gebatur lumen arteriae brachialis, tumorisque ambitus diminuebantur, pul¬ 
satio autem intrinsecus olim experiunda perfecte extinguebatur. Primae 
intentioni tradita incisio mox coaluit, angulum ligatura permeatum parva 
suppuratione conspurcatum observationi nostrae offerens. Duodecimo die, 
post injectam ligaturam brachiali, sine ulla vi adhibita, sub deligatione 
quotidie absolvenda, linteis agglutinata, ex imis vulneris propulsa reperie- 
batur ansa. Tumor ad plicam cubiti ex toto fere disparens, tactui tan¬ 
tummodo parvam duritiem, coagulo in imis sacci explicandam praebens, 
dolorum omnino expers, motum articulationis, nec non membri totius 
permittens, susceptae encheiresis prosperum eventum aperte demonstravit, 
aegerque perfectae sanitati redditus, artis praesidio secunda vice servatus 
Nosocomio excessit. 

Hic casus, in quo facile fieri potuit, ut error meus aegroto perniciem 
afferret, profectus est ab animi levitate et negligentia, qua solent inchoari 
encheireses chirurgicae minoris momenti dicta. Quamquam confiteor, nemi¬ 
nem plus operae et curae, quam me, in illas operationes, quas vulgares 
dicunt, impendere solitum esse. Nam saepissime interlui sequelis venaesec- 
tionum perperam factarum, aut e contra debito tempore non institutarum, 
et ipse vidi catheterismum inutiliter vel nimis audacter tentatum. Neque un¬ 
quam dubitavi, quanti momenti sint hujusmodi encheireses, quae chirurgiam 
exercere auspicaturis tam facilia factu videntur. Itaque hoc loco errorem 
meum publice fassus, medicos tirones mihi implorandos obtestandosque 
puto I) ut istam vanitatem absurdam exuant, qua inducti suam dignitatem 
in discrimen vocari credunt, si ad chirurgiam minoris momenti vocatam 
factitandam descendant; 2) ut aegrotorum sortem, suamque fortunam sae¬ 
pius specillo vel lanceola, quam sumptuosissimo instrumentorum apparatu 
et pompa supellectilis, quibus in operationibus majoris momenti dictis uti 
consuevimus, in aleam dari periculoque committi intelligant. 

TABULA CXVII. 


Puella (Maria Joannis filia), cujus aetatem certo indicare non possum, | 
mense aprili anni 1843 in Nosocomium militare Mosquense intravit, gra¬ 
viori pectoris morbo detenta, qui catarrho pulmonum neglecto ita com¬ 
plicatus erat, ut aegrota triduo post ibidem moriretur. — Quantum ex 
anamnesticis erui potuit, aegram hanc in urbe Tver milite ad arma annis 
invalido, tum jam diu mortuo, natam, matrem vero ejus duos abhinc 
annos obiisse cognovimus. Ceterum tempore baptismatis de sexu ejus nul¬ 
lam intercessisse quaestionem, ideoque nomen etiam femininum ei datum 
fuisse, iisdem emanavit indiciis. Summa paupertate oppressa, ab infantia 
usque ad decimum vitae annum, una cum matre, aliena misericordia vivens, 
stipem emendicabat, ejusque colligendae consilio ducta ex urbe natali Mos- 
quarn pervenerat. Ubi adolevit, variis laboribus operam dare incepit, ad 
suam matrisque vitam sustentandam. Habitabat in parte urbis a nomine 
Lefort appellata, non modo diversis operibus femineis, sed etiam virilibus 
intenta; nam ei vires paene viriles innatae, officia et munera etiam duris¬ 
sima exsequi permittebant. Jam familiaribus nota fuit ejus deformitas geni¬ 
talium : unde ipsa vulgo nuncupabatur Mariola bimembris. Nec in negotiis 
obeundis versari desiit, aeque cum sexu potiori, ac sequiori. A potulentis, 
a lusu chartarum, ab herbae nicotianae fumo, a lascivis colloquiis, in socie¬ 
tate virorum haud aliena erat; sed tamen concubitum cum maribus, etiamsi 
libido per erectionem deformis penis manifestaretur, semper fugiebat, ad 
neutrum sexum animi propensionem ullam ostendens, neque unquam 
menstruabat. Statura aequo major, circiter 2 et | partes ulnarum adae¬ 
quans ; corpus sat subtile, ejusque habitus, primo aspectu, femineo similis, 
compages laxa, os vultusque sexus sequioris; membra justo longiora, cutis 
mollis, tenera, caput parvum, subcompressum, capilli fusci, longi, in 
nodum collecti, ut assolet apud feminas. Oblonga facies, mentum imberbe, 
mystaces et juli deficientes. Auriculae pertusae ad gestandas inaures, collum 
longum, pomum Adaini haud prominens; thorax oblongus, angustus, ad 
inferiora versus compressus; mammae distantes, dextra magis protuberans, 
papillae parvae, circumcirca pilis destitutae, glandebalae nullae. Aspectus 
genitalium externorum magis femineus; pubes parum protuberans, crinibus 
raris obsessum scrotum secundum decursum raphe fissum, fissura haec 
infra insertionem membri virilis, justo inferius fixi, extensa, rimam partis 
pudendae mentitur, ora duplici labia majora formans, quorum in utroque 
testiculi absconduntur. E superiore parte hujus fissurae membrum virile 
prodit, grandiori clitoridi perquam simile, praeputio exiguo praeditum, in 
apice haud perforatum, et ore hypospadiaco notatum; urethra scilicet, a 
loco ejus ostii cutanei, usque ad partem membranaceam, in pariete suo 
inferiori fissa, vestibulum vaginae imitans, ducit ad canalem vix pollicem 
dimidiatum longum, digitum minimum aegre recipientem, et reliquam par¬ 
tem urethrae efficientem. Nympharum, valvulae vaginae, vicinarumque cryp¬ 
tarum mucosarum vestigia nulla. Commissura posterior hujus fissurae justo 
crassior, subteres, magis ab ano distat. 

Sectio cadaveris. In cavo pectoris pulmones exulcerati, suppurati, re¬ 
liqua vero viscera haud laesa reperiuntur. Viscera abdominis in statu 
normali inveniuntur, si renum situm justo inferiorem, eorum duplicem 
arteriam bylumque ad extremum superius situm excipias; praeterea extre¬ 
mitas inferior utriusque renis justo longior est atque tenuior. In utroque f 


rene arteria ejus superior, uti decet, oritur ac terminatur. Inferior utraque 
circa corpus vertebrae quintae lumbalis, haud procul ab aortae in iliacas di¬ 
visione, ab hac ultima incipiens, sursum extrorsumque ascendens, extremi¬ 
tati renis sui lateris inseritur. Ceterum dextra in decursu suo cum vena cava 
inferiore decussatur, inter illam , arteriam spermaticam , et. ureterem dex¬ 
trum, suum renem petens; sinistra vero inter ureterem, musculos psoates 
et truncum nervi femoralis eodem modo ascendit. In cavo pelvis, sat an¬ 
gusto, organorum genitalium femineorum vestigia nulla. Inter vesicam ac 
rectum intestinum justo in loco continentur cum parte inferiore vasorum 
deferentium vesiculae seminales debito minores, virili repletae semine. 
Ductus ejaculatorii normales. Prostrata et glandulae Cooperi nullae. In qua¬ 
que parte scroti labium majus mentiente, ut jam monuimus, testiculus 
continetur, rite conformatus, normalique funiculo spermatico suspensus. 
— Hac ex corporis investigatione patet, aegram hanc, quamvis prius 
aspectu pleraque sexus feminei signa obtulerit, strictius tamen examinatam 
multo potiora certioraque masculinum sexum sine dubio indicantia prae 
se tulisse. 

Hic casus pertinet ad secundam hermaphroditi masculini speciem a 
prof. Geoffroy Saint-Hilaire stabilitam, in qua non modo penis normali 
minor est, verum etiam glans imperfossa, praeputium male formatum, et 
urethra, in aliqua extensione, in rimam parum distinctam mutata, insuper 
vero in regione perineali, eo loco, quem scrotum tenere debebat, profunda 
fissura, vulvam mentiens, cujus labris plus minusve penis adhaeret. Fissura 
haec in aegra, quam descripsimus, sat profunda erat, formabatque foramen 
coecum, quod pro vagina habebatur, sicut fissura pro vera vulva. In eadem 
porro specie testiculi servant structuram, magnitudinem, formamque suam, 
non situm normalem, et ex cavo abdominis tardissime, saepius etiam tem¬ 
pore demum pubertalis emergunt, sed etiam tunc in duobus labiis pseudo- 
vulvae continentur, recta annulorum inguinalium regione vel paulo subtus. 
Quod si testiculi sint bene conformati, sperma secerni potest, solitoque 
modo secernitur, atque emitti pariter potest, quia ductus deferentes cum 
urethra extrinsecus aperta communicantur. At hujus ultimi canalis status 
imperfectus, imperfectam reddit ejectionem liquoris spermatici nec non 
emissionem urinae. Ceterum penis deformitas, ejusque ad labra fissurae 
scroti adhaesio, alia quoque afferunt impedimenta fecundationi, quae tamen 
hoc in casu non omnino prohibetur. — Ex his omnibus apparet non incer¬ 
tum esse sexum hermaphroditi in Tab. CXVII depicti. Etenim sine ulla 
dubitatione in eo reperiuntur omnes partes, quamquam deformatae, membri 
masculi ad procreationem liberorum procincti, nulla fere muliebrium. 
Vulva et vagina ficte constitutae, quamquam plicis, nympharum quodam¬ 
modo similibus septae, manifesto sunt nihil aliud, quam labia et fundus 
fissurae, exortae incohibili situ utriusque dimidii, ex quibus praecipue scrotum 
componitur. At tamen quis est, qui non intelligat, difficile fuisse, prius¬ 
quam testiculi provenirent, in tanta partium similitudine et quasi oculorum 
mendacio, verum cognoscere sexum infantis tam mire androgyni. Imo vero 
anatomicus ipse, rem strictim neque per transennam aspiciens, hoc in 
casu facile in errorem induci poterat. Quanto magis igitur imperiti desipere 
ac falli poterant, qui plerumque sexum infantium recens natorum definire 
jubentur, atque sententia sua saepe de vita ac sorte futura miserorum natura 
malefica fictorum seminarium constituunt et decernunt. 

ARTERI/E ILIAC/E EXTERN/E SIXISTR/E. 


TABULA CXVIII. 


Rusticus, quadraginta annorum, sanguineae constitutionis, vitae genere 
coeli intemperiei expositus, saepiusque rheumatismi vagantis phaenomenis 
affectus nullo vero subsidio nisi domesticis auxiliis exinde sublevatus, fcete- 
rum bona utebatur valetudine. Abhinc annum, violenta contusione summi 
femoris sinistri ictus, statim omni facultate crus movendi privatus, agyrtae 
cujusdam consilium invocans, tractionibus membri contusi vehementis- 
simis subjectus, ac si ageretur de luxatione, summis doloribus ad regionem 
inguinalem exinde affligebatur. Spatio trium septimanarum ecchymomatis 
obtecta extremitas nonnisi temporis progressu quodammodo ad normam 
adducebatur; ast inde ab eo tempore claudicans incessus et molesta sen¬ 
satio tensionis in imis cruris persentienda, erant indicia latentis hucusque, 
minime depulsae consequentiae contusionis. — Tum volatilibus frictionibus, 
absque emolumento adhibitis, elapsis sex mensibus, status sui aggrava- 
tionem ex cruris marcore, nec non eruptione tumoris in regione inguinali 
intelligens, laboribus rusticis amplius impar, dereliquit pagum adiitque 
Mosquam, meum invocaturus auxilium. — Minime exhaustus, corpore 
adhuc sat bene nutritus, nil morbosi circa organicam vitam nobis osten¬ 
debat aegrotus; contra animi desperatio summa, inquietudo continua, la- 
crymis praecibusque expressa, ut liberaretur a malo labores ejus praerum¬ 
pente, insomnes denique noctes ob dolorem in imis inguinis experiundum 
— erant phaenomena vitae animalis nobis colligenda. Tumore magnitudinis 
ovi columbini, culi concolore, tactu elastico, fortiter pulsante, silente 
autem ex toto sub pressione exercita iliacae externae supra ligamentum 
Poupartii sitae, detinebatur inguen sinistrum, ad regionem decursui arteriae 
cruralis respondentem. Contracta extremitas inferior sinistra, doloribus 
exercita, nullomodo motui inserviens, emaciata, aegre miseri voluntati obe- 
diebat. Localitatem inguinis tumore detentam probe inspicientes, impulsum 
tumoris arteriae radialis ictui omnino convenientem intelligentes, silentium 
contra pulsationis tumescentiae bujus, sub compressione suscepta trunci 
arteriae cruralis supra ligamentum Poupartii siti, in censum trahentes, 
caussam praedisponentem nec non oceasionalem in memoriam revocantes, 
statim naturam tumoris tanquam anevrysmaticam declaravimus, unicam- 
que salutem aegroti in ligatura arteriae iliacae externae injicienda statuimus. 
Quum miser, ut se submitteret encheiresi chirurgicae, argumentis nostris 
adductus esset, necessaria statim disposuimus : — Concesso aegroto situ 
idoneo, relaxatione musculorum abdominalium, nec non modica exten¬ 
sione cruris affecti notato, Cultello convexo instituimus supra ligamentum 
Poupartii plagam, incipientem ad distantiam pollicis interius spinae ante¬ 
rioris et superioris ossis ileum, sese terminantem autem ad pollicis spatium 
a symphysi ossium pubis. Plaga hac, levissime deorsum incurvata Poupartii 
ligamento fere parallela divisimus cutem, fasciam subcutaneam , ductu spe¬ 
cilli sulcati, prudenterque intromissi aponevrosin musculi obliqui externi, 
tunc cultello seposito, partim specillo, partim autem pulpa digiti indicis, 
destruens fibras musculi obliqui interni nec non fasciam transversalem — 
pulpa duplicis digiti in vulnus caute intromissi sursum reclinans peritonaeum, 
conatus sum efficere, ut viam ad profundiora altiusque sita regionis iliacae 
mihi aperirem. Mox digitus index in imis vulneris morans, fortem pul¬ 
sationem sentiens, detectum jam truncum arteriosum nobis deligandum 
promittebat, at vehementer salientis vasis pressio, vix silentio tumoris 
aneurysmatici characlerisala, insuper localitas ubi praesentia ferientis sub 
digito vasis detegebatur minime margini interno musculi psoatis respon¬ 
dens, mihi dubitationem maximam injecerunt, an hoc in casu digito potius 
arteriam epigastricam tangerem. Itaque indicem meum ad directionem 
marginis interni musculi psoatis reclinans, altiusque protrudens, novam 
vehementissimamque pulsationem reperi. Hac vice pressio salientis sub 



^ digito puncti, absentia perfecta pulsationis in imis tumoris anevrysmatici 
notata, de vere jacente sub digito trunco iliacae externae concludi permisit, 
omnia ideoque disposui ut eum ligatura constringerem : cautissime ungue 
digiti indicis vaginam vasis e fascia iliaca provenientem dirumpens, probe 
memoria tenens, nexum arteriae iliacae externae ab interioribus et posterio¬ 
ribus cum vena synonyma, ab exterioribus vero cum nervo crurali vasis 
hujus satellite, specillum argenteum apice obtuso praeditum, pauloque cur¬ 
vum, caute inter venam arteriamque introducens, eodemque leviter cir¬ 
cumscribendo vas a posticis, apicem specilli foras inter nervum arleriamque 
protrusi. Nunc specillo sublevans truncum iliacae externae, a subjacentibus 
nec non contiguis partibus eandem liberavi, sicque paravi viam acui Des- 
champs (ab Arendt modificatae) filo serico rotundo armatae ligandam mihi 
arteriam circumscripturae. Anteaquam vero constringerem, ligatura trun¬ 
cum iliacae externae, periculum feci comprimendo vas sacci anevrysmatis 
pulsationes experiendi, hoc omnino silente audacter, ansam duplici nodo 
instructam constrixi, neque ulla rudera pulsationis in sacco anevrysmatico 
inveniens, ad exoptatum finem adductum encheiresin declaravi. — Mun¬ 
datis vulneris labiis, seduloque emplastris adhaesivis sibi invicem adplicatis, 
linteo carpto tenui obtectis, et spica inguinis injecta in situ contentis, 
reliqua naturae viribus, prima intentione absolvenda commisi. Duplici 
elapsa hora post injectam iliacae externae ligaturam, fere frigidum ex 
toto membrum abdominale, ne minimum quidem vestigium pulsationis 
circa poplitem offerens, praeruptam in imis sui circulationem clare de¬ 
monstrabat. Sacculis ex calefacta arena constitutis frigidam extremitatem 
cooperiens, interne nil nisi altheae decoctum cum aqua laurocerasi com¬ 
mendavi. Sexto exacto post absolutam encheiresin die, vulneris labia 
prima intentione firmiter conglutinata, nisi in angulo inferiori ligatura 
impleto, et laudabili modica suppuratione irrorata usum glutinantium em¬ 
plastrorum amplius non exposcebant. Tota extremitas inferior modice ca¬ 
lens, ad inguinalem regionem sacci anevrysmatici complanationem mani¬ 
festam, ad poplitem autem ne minima quidem adhuc vestigia pulsationis 
ullius inveniundae offerebat. Insequentibus diebus aegrotus ab omni molestia 
circa affectum membrum liber, nonnisi diaetetico regimine, cautionibusque 
statui ejus accommodatis tractabatur. Quintodecimo nychlhemero rediens 
ad popliteam arteriam pulsus etsi tactu minimus, jam restitutam vasorum 
anastomosi circulationem aperte nobis indicabat. Tandem vigesimo sexto 
die, levissime tracta, ex vulneris angulo prominens extremitas ligaturae, 
facillime ex imis plagae abdomini inflictae educebatur, ne minimo quidem 
sanguinis profluvio subsequente notata. Inde ab eo tempore, in dies melius 
sibi esse sentiens aegrotus, sine ullo dolore, affectam olim malo extremi¬ 
tatem movens, ad perfectam cicatrisationem adductum vulnus observationi 
praebens, omnino sanitati restitutus, duplici elapso mense ex Nosocomio 
dimissus est. 

Ut in tumoribus aneurysmaticis, qui, sicuti hoc loco a nobis expositum 
est, in arteria, crurali sub ligamento Poupartii sedem habent, persistentia 
pulsationum praeveniatur, nonnulli auctores ligaturam arteriae epigastricae 
eodem tempore, quo iliacae externae, applicandam esse cogitaverunt, di- 
cunlque, quum prof. Beclard ligaturam iliacae externae sub epigastricam 
apposuerit, ex eo unum ejus aegrotorum decessisse, ob eamque causam 
Bogros postulare, ut epigastrica prius, quam iliaca externa quaeratur. Quod 
consilium, etsi sequi sine incommodo possimus, tamen negligi licere tam 
factis jam antea observatis, quam nunc a me expositis emanat et probatum 
est. Verumtamen ligatura iliacae externae paulo superius , quam inferius 
apponenda est; praecipiendumque videtur, ut semper supra arteriam epi- 
^ gastricam applicetur. 















INGENS ELEPHANTIASIS CLITORIDIS 


NEC NON NYMPHARUM. 


TABULA CXIX. 


Puella 25 annorum, robustae constitutionis, a prima infantia sanitate ^ 
optima fruens, ineunte sexto decimo aetatis anno, prima vice menstruata, 
semperque fluxu catameniali sat regulariter sed parca in copia quoque 
mense visitata, vitae inordinatae dedita, abhinc quatuor annos, ardore lotii 
summo afflicta, pruritu intolerabili genitalium arripiebatur. Haec, initio ex 
vitae genere explicata, nullis subsidiis exercebantur, sibique derelicta, per 
aliquot menses miseram magis minusve affligebant. Tandem curationi me¬ 
dici cujusdam commissa, variisque externis lotionibus tractata, interne 
autem cubebam ingurgitans, perfecte a molestiis suis liberabatur. Siluerunt 
re vera urinae ardor, genitalium pruritus, foetidaeque serositatis ex imis 
genitalibus profluvium, ast calore ceteris paribus majori exaestuabantur — 
nymphae atque clitoris, tactui duriores, nec non volumine auctae ab ipsa 
aegrota localitatem affectam digitis perscrutante inventae. Omnia haec, tan- 
quam consequentiam praeviae alfectionis sibi explicans, crapulaeque omnibus 
generibus subjecta, mox iisdem phaenomenis, pruritu genitalium videlicet 
nec non lotii ardore affligebatur; nunc autem partium tumefactio ad tantam 
molem adducebatur, ut etiam incessum miserae praepediens, cogeret eandem 
in cubili sese collocare. Iterum ablutionibus adstringentibus utens, intus 
autem oleum quoddam verosimiliter copaivae balsamum guttatim hauriens, 
secunda vice, spatio trium mensium, a taedioso genitalium ardore, nec non 
effluxu foetidae saniei liberabatur puella. Minime tamen diminui videbatur 
auctum volumen clitoridis, nec non minorum labiorum. Inde ab eo tem¬ 
pore, puella repetitis vicibus blennorhoeae phaenomenis arrepta, exindeque 
suscepta medicatione sublevata, augmento notabili, quaque vice hypertro¬ 
phia detentas partes genitales, characterisatas observabat. Per anni unius 
dimidiatique spatium affectorum textuum hypertrophia in dies extensior, 
tanta denique mole augebatur, ut ex genitalibus foedi, ingentis ad modum 
tumoris prominens, evacuationi lotii obstans, motum aegrotae impediens, 
doloribus continuis in imis suis exarata, summopereque miseram hinc inde 
febrilibus symptomatis detentam defatigans, confugere in Nosocomium 
Sanctae Catharinae, ibidemque excellentissimi Pohl consilium invocare co¬ 
geret. — Mcesta ad erxpressionem, actu nutritionis nondum deperdito 
notata facies, ad frontem nec non capillatam partem calvariae livido, ma¬ 
culoso , leviter ad superficiem suam furfurescente exanthemate characte- 
risata — observatur. Eadem efflorescentia contaminantur partim dorsum, 
et interna crurum superficies. Ingenti tumore infantis caput adaequante, 
lividi, coerulantis coloris, tuberculis variae magnitudinis obsito, firmiter 
largaque basi clitoridi nec non nymphis implantato detinentur genitalia 
miserae, vix pristinam structuram observationi nostrae praebentia. Degene¬ 
rationis hujus superficies, sulcis profundis excoriatis, foetentem serositatem 
secernentibus intersecta, vasorum minutissimorum anastomosi hinc inde 
distincta, tactu imo rudiori haud dolens detegitur. Ingens haec clitoridis et ^ 


nympharum hypertrophia, cruribus interposita, lotii viam hinc inde prae¬ 
cludens, motui et sessili situi obstans, saepius in imis suis lancinantibus 
doloribus mordicata, summis incommodis aegrotam ceterum nil abnorme 
demonstrantem premebat. — Ab excellentissimo A. Pohl clinices chirur¬ 
gicae professore, ut mentem meam hac in occasione exprimerem rogatus, 
libidinosam puellae vitam in memoriam revocans, repetitum blennorrhoicum 
fluxum primo augmento voluminis clitoridis ansam praebentem reputans 
indolem hucusque perstantis exanthematis maculosi, caput dorsum nec 
non crura contaminantis suspicione mea circumdans, naturam ingentis 
hypertrophiae genitalium feminae ex syphilitica fonte scaturientem decla¬ 
ravi, molestiis insuper, nec non precibus miserae, ut a taedioso malo citius 
liberaretur commotus, praevie submissa aegrota tractationi antisypbiliticae, 
resecanda hypertrophica ejus genitalia statui. Quum haec opinio mea expe¬ 
rientia doctissimi professoris Pohl approbaretur, omnia constituebantur 
tali ratione, ut serius encheiresis chirurgica a dignissimo Adjuncto profes¬ 
soris A. Popoff absolveretur. — Usui sublimati corrosivi submissa, saepius 
balneis tepidis immersa, decoctum salsaparillae ingurgitans, post apertum 
in crure fonticulum, duplici elliptica plaga, totam basim hypertrophiae cir¬ 
cumscribente exercebatur misera. Dissectione citissime continuata, ad 
foedum tumorem auferendum , deligatis vasis maxime sanguinem funden¬ 
tibus, vulnus suppurationi committebatur. Sustentata medicatione anti- 
dyscratica, per mensis adhuc spatium, omnia ad cicatrisationem in imis 
genitalibus adducebantur, puellaque a tetro malo libera, ab exanthemate 
autem cutem conspurcante mundata, sana ex toto Nosocomium reliquit. 
— Degenerata pars genitalium puellae, scalpello ablata, trium circiter 
librarum ponderis, sub investigatione scrupulose suscepta, textum minime 
scirrho analogum visui praebebat, ast ex areolari compage constituta, 
liquido gelatinoso, foetido, pressione fortiori exprimendo saturata videbatur. 

In valetudinario syphilitico Nosocomio urbano Mosquensi annexo, saepe 
mihi una cum D re Evenius, hospitii hujus medico primario, fuit oblata 
occasio et potestas scalpellum admovendi ad elephantiases clitoridis, 
nympharum vel labiorum majorum, sed multo quidem magis circum¬ 
scriptas, quam haec fuit in Tab. CXIX depicta. Semper autem in illis 
casibus investigationi nostrae objectis, ex anamnesi apparebat demonstra- 
baturque affeclio quaedam blennorrhoica, diu continuata, cui aegrotae ipsae 
primam mali originem tribuebant. Itemque textus hypertrophici, scalpello 
resecti, nihil scirrhosi praebebant, sed potius areolae, magnitudine diversa, 
serositate gelatinosa imbutae erant. Basis fere omnium a me abscissarum 
degenerationum arterias dilatatas, venas e contra coarctatas offerebat. 
Hisne, quaeso, observationibus approbantur facta, quae viri doctissimi 
Alard, Bouillaud, Fabre, Flendy, de obliteratione venarum in elephantiasi 
Arabum jam ediderunt? 


















EXOSTOSIS SPONGIOSA 


FIBUL/E SINISTR/E. 


TABULA CXX. 


Degeneratio haec ossea, partem inferiorem majoremque fibula? A 

sinistrae detinens, tumorem irregularem, pugni magnitudinem exhibens, 
primo aspectu spongiae marinae simillima, in media sua parte, ne vestigia 
quidem formae pristinae hujus ossis referens, a me desumpta est ex femina 
35 annorum, fungo encephaloideo cruris sinistri arrepta, inde amputationi 
subjecta, tum autem secundo ineunte mense post susceptam encheiresin 
chirurgicam morti tradita, quae tandem sub necroscopia hepar sparsis 
encephaloidibus obsessum (vide Tab. XCVIH , Jlg. I) mihi praebuit. 

Quod ad statum ipsius fibulae, ejusque ad exostosin laudatam relationem 
attinet, sequentia adnotationem merentur : forma hujus ossis nonnisi in 
parte ejus superiori, 5 pol. longa et in inferiori vix 1 pol. adaequante, 
discerni potest; in reliqua enim parte fibula in tumorem osseum mere 
spongiosum conversa est, perquam irregularem 6 4 pol. longum, paulo 
complanatum, 3 ^ pol. latum et 2 pol. crassum. Crassitudinem tamen et 
latitudinem hujus tumoris supra monitam, nonnisi in parte ejus superiori 
animadvertere licet, in qua ille summe irregularis, alteram ab anterio¬ 
ribus multo majorem crassioremque ovum gallinaceum fere adaequantem 
refert eminentiam, alteram autem a posterioribus, digito indice non cras¬ 
siorem, unci ad instar, postrorsum deorsum, extrorsumque incurvatam, 
ibique fine suo libero pendentem efficit. Inferior pars hujus tumoris, in 
extremitate sua superiori, qua cum praecedenti portione confluit, crassior, 
deorsum petens conice tenuior facta et subprismatica, crassitudine digitum 
indicem adaequans, deorsum, postrorsum, extrorsum, anlrorsum ac denique 
introrsum flexa animadvertitur, quo facto tandem cum malleolo externo f 


'confluit. Substantia hujus tumoris et fabrica, spongiam marinam perfecte 
repetit, plurimis enim tenuissimis fibris et lamellis osseis exstruitur, multi¬ 
fariam secum junctis, decussatis, adeo quidem, ut frustra hic loci substan¬ 
tiam fibulae corticalem, aut canalem ejus medullarem, ipsamve medullam 
ossis quaereres. Accedunt exostoses aculeatae, haud conspicuae, in parte 
superiori fibulae, potissimum ad superficiem ejus anteriorem internamque 
cernendae, similesque paulo majores, ad angulum internum ossis tibiae 
obviae, eo potissimum loco visae, quo musculus soleus inseritur. In imo 
denique pede ad superficiem externam ossis calcanei, animadvertitur locus 
pollicem fere latus, carie superficiali verosimiliter exesus, hinc inaequalis 
et porosus, cujus e media parte similis excrescentia spongiosa prosilire 
incipit. 

Talem spongiosam vel potius areolarem substantiae osseae fibulae dege¬ 
nerationem, qualem hoc loco examinavimus, jam pluries observavi, eamque 
semper inveni in ossibus longis artuum, encephaloidibus exulceratis affec¬ 
torum. Quum in omnibus illis casibus, tum in morbo hac in Tab. CXX 
descripto, areolae textus spongiosi degenerati ossis erant quasi infiltratae 
liquido quodam glutinoso, coloris flaventis vel rosei, nullis organisationis 
vestigiis notato. Hoc enim liquidum videbatur esse materia quasi e san¬ 
guine secreta, ac deposita in cellulis innumerabilibus, ex quibus horum 
ossium degeneratio constabat. Substantia haec, gelatinae animali tam similis, 
nonne ea fuit materia colloides , quam Laennec unam ex varietatibus dege¬ 
nerationis encephaloideae habuit? Nonne re vera simplex est emollitio vel 
liquefactio substantiae cerebriformis ipsius? 

EPILOGUS 



Quod in prooemio libri pollicitus sum, id pro viribus privatoque sumptu, A 
a me servatum atque effectum esse arbitror. Neque aliud mihi quidquam 
superest, nisi ut a lectore petam : cum venia legat ac benigne de libro 
meo judicet. Si quid in eo sit, quod vituperationem subeat, primum, quaeso, 
cogitet, hoc opus incipientem ac parantem me omnibus difficultatum atque 
impedimentorum generibus circumseptum fuisse; tum bene perpendat, 
quum in eo summopere elaborarem, temporis, laboris et rei familiaris 
jacturam justo majorem mihi faciendam, viresque omnes esse profundendas. 

Huc accedit, quod illo ipso quadriennio, quo liber prelum subiit, industria 
mea in plura studia variasque occupationes distrahebatur : cholera epide¬ 
mica annis 1847 et 1848 civitatem Mosquensem devastans, plus duodevi¬ 
ginti menses operam meam consumpsit atque exhausit; procella discor- f 


diarum, quae omnes res publicas civilesque miscuit et commutavit Lutetiae, 
quotidiana opificia retardans, impensas incredibiliter auxit, ac paene opus 
edendum interrupit. Praecipue errata et vitia typographica, quae in oratio¬ 
nem contextam irrepsisse video, quum ipse a loco, ubi typis exscriptus est 
liber meus, abfuerim, omnes, qui forte has observationes legant, etiam 
atque etiam rogo, ut cum indulgentia emendare velint. 

Jam quidem opus promissum consummavi, sed non omnibus partibus 
absolvi, neque eniin unquam tale opus ad finem perduci potest. Itaque, 
quum ex assidua artis exercitatione , nata mihi sit creveritque materia 
rerum et copia uberrima, non recuso, quin librum meum novis gravissi- 
misque observationibus augeam, si quid otii mihi datum fuerit, ac tempora 
melius casura esse videantur. 

A. AUVERT. 


Mosquae, cal. jul. 1851. 



























